
Prefaţă 


Cartea de faţă s-a născut dintr-o surpriză şi o mirare. Citind, 
întrucîtva din întîmplare, jurnalul ţinut în timpul Revoluţiei de 
un oarecare Célestin Guittard de Floriban, burghez din Paris, 
am dat de pagina în care autorul povesteşte cum în noaptea de 
9 spre 10 termidor umbla la Paris zvonul că Robespierre ar fi 
vrut să se proclame rege şi ar fi avut chiar de gînd să ia în 
căsătorie pe fata lui Ludovic al XVI-lea, deţinută la Temple!. 
Trecînd la verificările necesare, am constatat că acest zvon 
absurd se bucurase de o audienţă destul de largă şi influenţase 
desfăşurarea evenimentelor de mai tîrziu. Cum a fost cu putinţă 
aşa ceva? În ce context politic şi mental şi-a croit drum acest 
zvon cu un succes la prima vedere paradoxal? Am ajuns astfel 
să mă interesez de evenimentele din 9 termidor şi chiar mai 
mult, de întreaga perioadă termidoriană, atît de tulbure şi de 
tulburătoare. 

În 10 termidor?, nimeni nu ştie încă şi nici măcar nu-şi 
închipuie unde va duce Revoluţia căderea „ultimului tiran“. 
Importanţa perioadei nu constă într-un plan politic sau ideo- 


1 Reşedinţa principală a Templierilor din Franţa, construită în 1212; 
după suprimarea ordinului, în 1312, clădirile au fost atribuite în parte ordi- 
nului Sfîntului loan de la Jerusalim. În timpul Revoluției franceze tumul 
acestei construcții a fost folosit ca închisoare (n.t.). ` 

2 În calendarul republican, adoptat de Convenţie la 24 noiembrie 1793 
şi folosit pînă la 31 decembrie 1805, figurau următoarele luni: vandemiar 
[vendémiaire] (22/24 sept. — 21/23 oct.), brumar [ brumaire) (22/24 oct. — 
20/22 nov.), frimar [frimâire) (21/23 nov. — 20/22 dec.), nivôse (21/23 dec. 
— 19/21 ian.). pluviôse (20/22 ian. — 18/20 feb.), ventôse (19/21 feb. — 
20/21 mart.), germinal [germinal] (21/22 mart. — 19/20 apr.). floreal [flo- 
real] (20/21 apr. — 19/20 mai), prerial [prairial] (20/21 mai — 18/19 iun.). 
mesidor [messidor] (19/20 iun. — 18/19 iul.), termidor | thermidor] (19/20 iul. 
— 17/18 aug.), fructidor (fructidor](18/19 aug. — 21/23 sept.) (n.t.). 

logic iniţial, ci în problemele cu care au fost confruntaţi şi pe care 
au trebuit să le rezolve protagoniştii politici implicaţi. Pe cît de 
şovăitoare şi adesea contradictorii erau răspunsurile, formulate 
numai pe măsură ce se desfăşurau evenimentele, pe atît de coe- 
rente în înlănţuirea lor ni se înfăţişează astăzi probleme. Ce era 
de făcut cu temniţele ticsite? Cine — şi cînd — trebuia eli- 
berat? Ce formă trebuia să capete dreptatea „pusă la. ordinea 
zilei“? Ce libertate trebuia acordată presei? Cum să vindeci 
sechelele politice, culturale şi psihologice ale Terorii? Cum să 
demontezi definitiv Teroarea? Cine purta răspunderea Terorii 
şi celor vinovaţi li se cuvenea oare o pedeapsă? 

Întrebările acestea: parţiale se completează unele pe altele şi 
ridică toate o'singură problemă: cum se poate ieşi din Teroare? 
Prin ce opțiuni şi pe ce căi? Ce spaţiu politic trebuia făurit în 
perioada. de după Teroare? Şi, ca urmare, cum să închei 
Revoluţia şi cum să asiguri Republicii un nou început? Cerce- 
tarea mea se referă. deci. la experienţa politică termidoriană, 
care asigură acestei perioade de cincisprezece luni unitate şi ori- 
ginalitate, integrînd-o în experienţa politică globală a Revoluţici. 

“ Mi-am, dat repede seama că această investigaţie era: strîns 
legată de alta, de care de fapt nu putea fi despărțită. Cum a fost 
posibil ca simbolismul şi imaginarul revoluţionar triumfătoare în 
anul II să se dezintegreze într-un timp atît de scurt, doar în cîteva 
luni? Care .este contra-imaginarul, antiterorist şi antiiacobin, 
produs şi înăbuşit în timpul Terorii care, de îndată ce frica se 
domoleşte, iese la iveală cu brutalitate, marcînd pentru multă 
vreme cu obsesiile sale memoria colectivă? Căci slăbirea fricii şi 
progresele libertăţii de exprimare i-au constrâns pe actorii politici 
să formuleze unele întrebări dureroase: „Cum de ni s-a întîmplat 
aşa ceva?“ Cum a putut Revoluţia, plecînd de la principiile din 
'89 să ajungă la practicile teroriste din anul II?.Se puteau oare 
împăca aceste principii cu istoria ei? Cu alte cuvinte, ce lumină 
aruncă momentul termidorian asupra drumului sinuos deja par- 
curs, asupra experienței ş şi mecanismelor Revoluției, asupra in- 
stituţiilor sale politice şi mediului lor mental? 

Revoluţia. franceză a devenit repede un model, un fel de 
matrice, pentru revoluțiile ulterioare. Şi astfel, revoluționarii 
s-au identificat rînd pe rînd cu girondinii, cu iacobinii, cu 
sanculoţii... Ei vor visa la propriul lor 14 iulie sau 10 august. 
Niciodată însă nu s-au identificat cu termidorienii, iar ideea de 
a-şi avea propriul Termidor îi urmărea ca un vis urit. 

Desigur, sînt multe întrebări pentru o singură carte, fără 
îndoială prea multe. Ele se înlănţuie însă prin forţa lucrurilor; 
această carte este un escu: ea invită la reflecţie şi nu propune 
răspunsuri definitive. 


Problematica acestei cărţi a fost mai întîi schiţată cu prile jul 
unor conferinţe ţinute în cadrul seminarului prietenilor mei 
François Furet şi Mona Ozouf, la Ecole des Hautes Etudes et des 
Sciences Sociales. Dialogul nostru permanent şi deosebit de viu 
din timpul colocviilor consacrate temei „Revoluţia franceză şi 
cultura politică modemă“ m-a îmbogăţit şi stimulat. Pentru tot 
ceea ce mi-au dat le mulţumesc încă o dată cu multă căldură. 

N-aş putea. aprecia îndeajuns ceea ce această carte dato- 
rează lui Jean-Claude Favez, prieten de nădejde, interlocutor şi 
cititor privilegiat, exigenţei lui intelectuale, simţul său critic al 
istoriei. 


Cartea de faţă este dedicată soţiei mele; în timpul vieţii sale 
prezenţa şi ajutorul ei m-au susţinut zilnic şi m-au ajutat să 
înving marile greutăţi acumulate pe parcursul elaborării ei; 
după moartea sa, amintirea ce i-o port m-a îndemnat să termin 
totuşi redactarea acestui text. 


CAPITOLUL 1 


ROBESPIERRE-REGE... 


„Astăzi, luni după-amiază, Robespierre şi împreună cu el 21 
de conjuraţi au fost duşi la Tribunalul Revoluționar pentru ca să li 
se confirme condamnarea la moarte, deoarece, fiind vorba de 
oameni în afara legii, soarta procesului lor era hotărîtă dinainte. Se 
decretează că vor fi executaţi în piaţa Ludovic al XV-lea, astăzi 
piaţa Revoluţiei. Au fost duşi acolo trecînd pe strada Saint-Honor€ 
şi peste tot au fost întîmpinaţi cu insulte de poporul înfuriat că 
fusese înşelat. Şi li s-a tăiat capul la ceasurile 7 ale serii. În 24 de 
ore s-a terminat totul; nu se aşteptau să moară atit de repede, ei, 
cei care îşi puseseră în gînd să măcelărească 60 000 de oameni din 
Paris. lată cum mîna lui Dumnezeu a făcut ca aceşti sceleraţi să 
piară chiar atunci cînd erau gata să-şi ducă la îndeplinire planurile. 

Robespierre era sufletul conjuraţiei ajutat de un alt scelerat, 
Couthon. Se spune că voia să se proclame rege la Lyon şi în alte 
departamente ale Franţei şi să ia în căsătorie pe fiica lui Ludovic 
Capet... Cum se poate oare ca un simplu muriior să nutrească 
asemenea gînduri? Scelerat mînat de ambiţii, iată unde te-a dus 
trufia ta. O dată cu moartea lui, ca şef al conjuraţiei, totul s-a 
prăbuşit.! 


Celestin Guittard de Floriban, care rezumă astfel evenimen- 


tele din 9-10 termidor, este un martor nepreţuit. El consem- 
nează în jurnalul său amănuntele vieții sale de rentier, din ce în 
ce mai scăpătat, în acest Paris revoluţionar. Neobosit, cl stră- 
bate străzile în goana după ultimele veşti, citind afişele şi zia- 
rele, discutînd în „grupurile“ adunate în piaţa Carrousel. Este 
atît de dornic să afle tot felul de zvonuri, cărora le dă crezare 
fără discemămînt, încît stai să te întrebi dacă această naivitate 


! Journal de Celestin Guittard de Floriban, bourgeois de Paris, sous la 


Revolution, prezentat şi comentat de Raymond Aubert, Paris, 1974, 
pp. 437-438. 


este adevărată sau prefăcută. Se bucură de arestarea lui Hébert 
care „scoate foaia lui Moş Duchesne“: „Este o adevărată feri- 
cire că a fost descoperit acest complot şi trebuje să nădăjduim 
că toţi capii vor fi daţi în vileag". Două săptămîni mai tîrziu, la 
16 germinal din anul II al Revoluţiei, primeşte cu satisfacţie 
vestea dezvăluirii unei alte conspirații. „Era o mare mulţime în 
piaţă“ cînd au fost decapitaţi „cincisprezece binecunoscuţi 
conspiratori“. Danton „era capul acestei conspirații“. Alt com- 
plot zădămicit: Chaumette, „un tînăr de treizeci şi unu de ani, 
cu studii serioase şi cu mintea luminată..., s-a pus în fruntea 
unei conspirații care urmărea să gîtuie Adunarea. Naţională. Şi 
au avut parte, el şi complicii lui, de ceea ce meritau cu toţii pe 
deplin: moartea, şi au pierit. astăzi. În ce haos ar fi aruncat 
Franța!“. În ziua de 4 a lunii floreal, Guitţard s-a dus cu secţia 
lui la Convenţie pentru „a-l felicita pe Collot d'Herbois, 
deputat, şi pe Robespierre“ pentru că scăpaseră de- „Amiralul 
asasin“ şi de „o altă posedată de diavol“, Cécile Renault; din 
fericire „au fost amîndoi arestați“! Ceea ce nu-l împiedică, o 
lună mai tîrziu, să nu se mire deloc că acelaşi Robespierre este 
executat şi că voia să se proclame rege. 

Oricît de credul ar fi fost Guittard, el nu era singurul care 
să dea crezare acestei veşti uimitoare. Georges Duval, un tînăr 
secretar câre lucra la un notat, în termidor, anul II, şi care va 
deveni, cîteva luni mai tîrziu, unul din şefii tineretului de aur 
ne încredinţează în amintirile lui că, după supliciul lui Robes- 
pierre, „s-a zvonit, şi toţi cei care trăiau pe atunci îşi amintesc 
acest lucru, că îndrăznise. să aspire la mîna orfanei închisă la 
Temple; unele mărturisiri dau de gîndit că acest zvon nu era 
tocmai lipsit de temei. Iar în cazul că ar fi conceput un plan atît 
de neruşinat, fără îndoială că spera ca sora regelui, Elisabeta, 
care îi datora viaţa, să pună o vorbă:bună pentru el la augusta 
sa nepoată. Robespierre, ucigaşul lui Ludovic al XVI-lea, soţul 
fiicei lui Ludovic al XVI-lea! şi, fără îndoială, urmaşul său la 
tron.“ Georges Duval era un pamfletar fără ruşine: El dădea 
drept adevărate toate zvonurile care agitau spiritele în Parisul 


1Ibid. pp. 326, 334, 337- 338, 

2G. Duval, Souvenirs thermidoriens, Paris, 1844, vol. I, P- 146. „Duval 
ne asigură că „Robespierre nu tuna şi fulgera împotrivă englezilor decît 
pentru a înşela gloata şi a acoperi cu un văl des relaţiile secrete pe care le 
avea cu ei. în scopul de a se aşeza într-o zi, cu ajutorul lor, pe tronul lui 
Ludovic al' XVI-lea, după ce eontribuise atît de mult ca acest tron să 
rămînă vacant la 21 ianuarie 1793“, ibid., pp. 201-202. 

revoluţionar. Mărturia lui poate fi acceptată numai în măsura 
în care el se face ecoul unor zvonuri şi al unor-născociri. În 
acest caz este un mincinos demn de toată încrederea. 


ISTORIA UNEI.NĂSCOCIRI, 


Zvonul că Robespierre ar fi vrut să-i urmeze la tron lui 
Ludovic al XVI-lea nu a fost trecut cu vederea de istoricii 
Revoluţiei şi mai ales de către aceia dintre ei care au studiat 9 
termidor. Cei mai mulți n-au întîrziat să-l neglijeze şi să-l neso- 
cotească cu dispreţ: era prea absurd şi; pe deasupra, ticluit de 
la început pînă. la sfîrşit. Şi totuşi, ni se pare că merită să fie 
luat în seamă. Nu pentru a-i -stabili temeiurile; dimpotrivă, 
tocmai pentru că, în mod evident, e fals ne-a-reţinut atenţia. 
Există un loc comun, prea adesea uitat, şi anume că un zvon 
fals este un fapt social real; prin aceasta el închide în: sine o 
parte de adevăr istoric — nu în ce priveşte ştirile răspîndite, ci 
despre condiţiile care au făcut posibilă apariţia şi difuzarea lui, 
despre starea de spirit, despre mentalități, despre capacitatea 
imaginară a celor care l-au acceptat ca veridic. De aceea, din 
ce un zvon care se răspîndeşte este mai neadevărat, mai absurd, 
mai fantasmagoric, dintr-aceea. istoria lui este mai bogată în 
învăţăminte. Iar povestea lui Robespierre- rege a circulat efectiv 
în Parisul tulbure din zilele: de 9 şi 10 termidor; ea a fost soco- 
tită, cel puţin de către unii din protagoniştii acestor evenimente, 
drept dezvăluirea unui adevăr pînă atunci tăinuit. Aşa se face 
că ea:'dovedeşte mai mult decît propria sa existenţă. Dâcă în 9 
termidor ea-a reuşit-să se cuibărească în imaginaţia socială, tre- 
buic să examinăm această imaginaţie şi evenimentul însuşi, de 
care zvonul era atît de strîns legat încît, oricît ar fi fost de fals, 
nu putea să nu-i influenţeze deznodămîntul. 

Nu putem să reconstituim istoria acestei plăsmuiri decît 
parțial. Din două motive: ea n-a lăsat decît urme trecătoare, iar 
mărturiile pe care le avem sînt adesea confuze. Zvonul s-a 
răspîndit prin publicaţii şi din gură în gură. Această deosebire 
este de altfel foarte relativă. Ziarele, afişele, broşurile care 
relatau ştirile erau distribuite de vînzători care strigau cît. îi 
tinea gura'ca să atragă atenţia publicului. Pe străzi şi în picţe 
oamenii se adunau îri grupuri, iar textul era deseori citit cu voce 
tare şi comentat pe loc. Maldărele de texte din perioada 


11 


revoluţionară care au ajuns pînă la noi nu pot ascunde faptul că, 
în acea vreme, cultura cra cu precădere orală şi că informaţia 
politică îndeosebi circula în masele populare mai ales pe cale 
orală. Aşa se întîmpla în „zilele revoluţionare“ la Paris cînd 
zeci de mii de oameni intrau direct în contact, pe străzi. Drumul 
oral urmat de un zvon lasă puţine urme iar cînd acestea există 
sînt nesigure. Astfel, dispunem de o documentaţie bogată cu 
privire la noaptea de 9 spre 10 termidor cînd a fost zămislită 
povestea noastră: dările de seamă asupra dezbaterilor Conven- 
ţiei, procesele verbale ale Comitetelor Revoluţionare şi ale 
adunărilor pe secţii; rapoartele pe care aceste comitete, ca şi 
comandanții forţelor armate de secţie, le trimiteau din oră în” 
oră Comitetelor Salvării Publice şi Siguranţei Generale; proce- 
sele verbale ale Comunei; nenumăratele mărturii etc. Dar 
această masă de documente trădează în primul rînd confuzia 
care domnea în acea noapte printre protagoniştii evenimentelor. 
Toată această bogăţie nu acoperă anumite lacune, ci, mai degrabă, 
adaugă unele contradicții la confuzia care caracterizează rela- 
tarea evenimentelor. Pe deasupra, povestea lui Robespierre- 
rege este, ca toate zvonurile publice, proteilormă. Ea cunoaşte 
mai multe variante, de la cea mai rudimentară la cea mai ela- 
borată, cu mai multe ramificații. Istoria ei nu se poate face decît 
pe baza inventarului variantelor, aşa cum procedează antropo- 
logii, dar acesta rămîne în mare parte incomplet. 


În 9 termidor dimineaţa, la şedinţa Convenţiei care se va 
termina prin punerea în stare de arest a lui Robespierre, Cou- 
thon, Saint-Just şi a celorlalţi, zvonul nu se răspîndeşte încă. 
Tiranul, acesta este termenul, totodată cap de acuzare şi epitet 
injurios, pe care Billaud-Varenne îl aruncă lui Robespierre. 
Membrii Convenţiei îl vor prelua strigînd Jos tiranul! exorci- 
zîndu-şi prin strigăte spaima şiâmpiedicîndu-l, prin ţipete repe- 
tate, pe Robespierre să ia cuvîntul. Tallien va adăuga şi alte 
epitete: un nou Cromwell, un nou Catilina. Printre acuzaţiile 
aduse lui Robespierre, pe cît de numeroase pe atît de disparate, 
nu figurează aceca de a fi vrut să restaureze monarhia şi pe 
deasupra de a fi aspirat să devină el însuşi rege. În această dez- 
batere, aluzia la „tron“ nu apare decît o singură dată, într-un 
elan retoric îndreptat de către Fréron împotriva lui Couthon: 
„Couthon este un tigru însetat de sîngele reprezentanţilor 
naţiunii. El a îndrăznit, ca un divertisment regal, să vorbească 
în Societatea iacobinilor de cinci — şase capete ale Convenţiei. 

Şi acesta nu cra decît începutul, el voia să-şi facă din cadavrele 
noastre tot atîtca trepte spre tron.'* Simplă oratorie de o ridicolă 
cruzime; Couthon se mulţumeşte să răspundă, arătîndu-şi 
picioarele paralizate: „Voiam să mă urc pe tron... da.“ În 
_timpul acestei furtunoase dezbateri, nimeni nu-şi dă osteneala 
să precizeze ce anume formă de guvemămînt voia să adopte 
„noul tiran“. Elie Lacoste vorbeşte în termeni vagi despre un 
triumvirat format din Robespierre, Saint-Just şi Couthon. 
Barère pomeneşte de ameninţarea unei dictaturi militare, 
denunţînd cîrdăşia „conspiratorilor“ cu aristocrații şi străinii. El 
se referă la „un ofiţer duşman“ anonim, care, luat prizonier 
în Belgia, ar fi mărturisit: „Toate succesele voastre nu valo- 
rează nimic; noi tot sperăm să tratăm condiţiile păcii cu un 
partid, oricare ar fi el, cu o fracțiune din Convenţie şi să 
schimbăm în curînd guvernul.“ În continuare îşi exprimă indig- 
narea împotriva „aristocrației, satisfăcută de-cursul evenimen- 
telor actuale..., această aristocrație pe care, cu toate strădaniile 
noastre, nu reuşim s-o anihilăm şi care se ascunde în noroi 
atunci cînd nu sc scaldă în sînge, aristocrația care fierbe de icri 
într-o activitate care seamănă cu o mişcare contrarevoluţiona- 
ă“. Proclamaţia Convenţiei Naţionale către poporul francez, 
votată la sfîrşitul acestei şedinţe, dar redactată cu cîteva ore 
înainte, de Barăre, atrage atenţia asupra tuturor pericolelor care 
ameninţă Revoluţia. „Guvemul revoluţionar, spre care se 
îndreaptă ura duşmanilor Franţei, este atacat chiar din mijlocul 
nostru; formele puterii republicane se năruic, aristocrația pare 
să triumfe iar regaliştii sînt gata să ridice capul. Cetăţeni, vreţi 
să pierdeţi într-o zi şase ani de revoluţie, plini de sacrificii şi de 
curaj? Vreţi să puneţi din nou capul în jugul pe care l-aţi 
zdrobit?... Dacă nu vă alăturaţi Convenţiei Naţionale [...] vic- 
toriile se vor transforma într-un flagel; poporul francez este 
lăsat pradă tuturor învrăjbirilor inteme şi răzbunărilor tiranilor. 
Ascultaţi glasul patriei în loc să vă amestecați strigătele cu ale 
răuvoitorilor, ale aristocraților, ale duşmanilor poporului şi, în 
felul acesta, patria va fi încă o dată salvată.“ 

Identificarea „conspiratorilor“ cu regaliştii capătă contur 
prin subînţelesuri şi aluzii la obiectivul lor comun şi anume, 
distrugerea Republicii; dar despre Robespierre-rege nu se 
vorbeşte î încă. Pragul este trecut în seara zilei de 9 termidor, în 
spaima care pune stăpînire pe Convenţie. După reluarea şedinţei, 
cam pe la orele 19, ea primeşte, ceas după ceas, veşti din ce în 
ce mai alarmante: rebeliunea Comunei care face apel la secţii 

„să se ridice în picioare“, mişcările forţelor armate ale secţiilor 
despre care sosesc informaţii contradictorii; venirea tunarilor în 
faţa Convenţiei, în piaţa Réunion .(fostă piaţa Carrousel) care 
l-au eliberat pe Hanriot (sechestrat în cursul după-amiezii la 
Comitetul Siguranţei Generale, el străbate acum călare străzile, 
vorbind tunarilor' şi companiilor de secţie); eliberarea lui 
Robespierre şi a altor deputaţi arestaţi. Şi totuşi, nu în dezbate- 
rile Convenţiei vom. găsi primele urme ale zvonului. Nici decre- 
tele care-l pun în afara legii pe Robespierre, pe ceilalţi deputaţi 
şi Comuna rebelă şi nici discuţia, agitată şi dezordonată, care 
urmează după adoptarea lor nu menţionează „ambițiile rega- 
liste“ ale lui Robespierre. Zvonul se răspîndeşte pe străzi, mai 
ales în piaţa Grève, şi în secţii. Comitetele de secţie sînt în tot 
acest timp în legătură permanentă cu Comitetele Salvării Publice 
şi Siguranţei Generale; în plus, ele fac schimb de informaţii între 
ele. Zvonul este, fără îndoială, colportat atunci cînd, pe străzi, 
la lumina torţelor, aprozii dau citire proclamaţiei de scoatere în 
afara legii. El este de asemenea difuzat de o parte, cel puţin. din 
cei doisprezece membri ai Convenţiei care-l asistă pe Barras, 
numit comandant general al gărzii naţionale. Încinşi cu trico- 
lorul, cu sabia la şold, purtînd pălăria cu panaş, ei pornesc la 
asediul oraşului, pentru a mobiliza în apărarea Convenţiei şi 
împotriva conspiratorilor, batalioanele gărzii naţionale, pe 
tunari, comitetele şi adunările de secţie, pe scurt, toată populaţia. 
Informaţiile asupra acestei activităţi febrile sînt incomplete. 
Astfel, Léonard Bourdon, unul dintre cei doisprezece membri ai 
Convenţiei din jurul lui Barras, demască vehement pe Robes- 
pierre în secţia: Gravilliers care va juca un rol important în 
desfăşurarea. evenimentelor ce aveau să vină; ne lipsesc însă 
informaţii asupra argumentelor invocate în sprijinul acuzaţiei. 
Alţi reprezentanţi, pentru a convinge secţiile din foburgul Saint- 
Antoine, care şovăiau, le vorbesc: despre. pecetea cu floare de 
crin găsită la Robespierre (vom reveni asupra acestei .peceţi); 
Barère, care relatează episodul în raportul său din 10 termidor, 
nu citează numele acestor membri ai. Convenţiei. Se poate pre- 
supune, cu mai multă sau mai puţină certitudine, că zvonul s-a 
răspîndit în. noaptea de 9 spre 10 termidor, cel puţin în vreo 
cincisprezece secţii (sau în batalioanele lor), printre care cele 
din foburgurile Saint-Antoine şi Saint-Marcel,. ca şi în unele 
secţii din centrul oraşului. 

Totuşi nimic nu ne îndreptăţeşte să limităm răspîndirea 
zvonului numai la secţiile despre care ne-au parvenit informaţii. 

O dată pomit, zvonul aleargă de la o secţie la alta, găseşte noi 
colportori, este .discutat cu aprindere pretutindeni. unde, în 
agitația şi nesiguranța care domnesc, lumea este domică să afle 
cît mai mult despre evenimentele care se desfăşoară confuz. 
Astfel, adunarea secţiei Indivizibilităţii, care a oscilat un timp 
între Comună şi Convenţie, primeşte mesajul de la secţia lom- 
barzilor, care o înştiinţează că, prin comitetul său revoluţionar, 
au' fost arestaţi „cinci sceleraţi“, “fără îndoială complici ai 
Gomunei aceştia,, „voind să profite de o împrejurare pe care o 
socoteau favorabilă planurilor lor, îl proclamau rege pe fiul lui 
Capet“.Ştirea, care dezvăluia adevăratele planuri „ale celei mai 
cumplite conspirații“, nu figurează în nici o arhivă din alte secții. 
În acest timp, secţia lombarzilor „fratemizase“ cu alte douăzeci 
de secţii şi se alăturase în primul moment Convenţiei, trimi- 
țîndu- şi acolo delegaţii. Se poate deci „Presupune cu oarecare 
temei că aceşti emisari n-au întîrziat să răspîndească peste tot 
vestea zguduitoare. Ca şi secţia lombarzilor, cea mai mare parte 
a secţiilor fidele Convenţiei comunică între ele şi caută să 
convingă secţiile şovăielnice, alcătuind astfel o densă reţea de 
circulaţie a veştilor, a zvonurilor. ă 

De fapt, ce se povestea? Ştirea uimitoare cunoaşte mai 
multe versiuni, ca şi curh s-ar fi deformat pe măsură ce se 
răspîndea (nu este de altfel deloc sigur că toţi colportorii iniţiali 
o relatau în acelaşi fel). Elementul constant este aproximativ 
acesta: Robespierre este un regalist; el a fost în sfîrşit demascat; 
aşa se explică şi scopul conjuraţiei şi măsurile de salvare 
publică luate de Convenţie. Pe această țesătură se improvi- 
zează, se brodează, se aduc dovezi. Versiunile, de la cea mai 
simplă la cea mai elaborată, ar putea fi grupate după cumur- 
mează: s-a găsit la Robespierre (şi/sau la. Comună, la funcţio- 
narii de la poliţie) o pecete cu floarea de crin; doi indivizi au 
încercat să-l elibereze din. Temple pe „tînărul Capet“; cinci 
„sceleraţi“.voiau de pe acum să-l proclame rege; Robespierre 
vrea Să ia de soţie pe fiica lui Ludovic Capet, contractul de 
căsătorie fiind deja semnat. SRR | 

In. aceeaşi noapte se zvoni că. ,„regaliştii“, adică „partidul 
străinului““, erau în cîrdăşie cu Comitetele COnvențicie Robes- 
pierre cel tînăr. abia eliberat de la Force!, rosteşte la Casa 
Comună un discurs în care acuză cu vehemență facțiunea care 
„Voia să îngenuncheze poporul, să-i nimicească pe patrioți, să 


l Fostă închisoare din Paris, desființată în 1850 (n.t.). 

deschidă Temple pentru a-l scoate de acolo pe tînărul Capet. 
Noaptea tîrziu, Comitetul Executiv al Comunei se decide să 
ordone arestarea unui număr de vreo cincisprezece deputaţi care 
„oprimă' Convenţia. Totodată el promite o cunună civică ..genero- 
şilor cetăţeni care vor aresta pe aceşti duşmani ai poporului... 
care au îndrăznit chiar mai mult decît o făcuse însuşi Ludovic 
al XVI-lea, de vreme ce au pus în stare de arest pe cei mai buni 
dintre cetățeni“. Să reținem faptul că a vorbi despre „opri- 
marea“ Convenţiei de către „o mînă de sceleraţi“, „duşmani ai 
poporului” însemna să lămureşti în acelaşi timp atît de spinoasa 
problemă a legitimităţii insurecției. Comuna şi „cei mai buni 
patrioţi“ ar reprezenta astfel „poporul în picioare“ care îşi 
recapătă suveranitatea, dar care nu se ridică împotriva Conven- 
iei, forul reprezentativ naţional. El nu acţionează decît pentru a 
o elibera de „oprimarea“ la care „o supun conspiratorii“. O altă 
tentativă a Comunei, poate cea mai disperată, despre care ar sta 
mărturie cioma unci proclamaţii a Comitetului său Executiv, 
citată de Courtois: „Poporul este prevenit că o patrulă din 
partea străinului, carc domina Comitetul Salvării Publice, s-a 
prezentat la Temple, pentru a le răpi pe infamele vlăstare ale lui 
Capet; patrula este arestată iar Consiliul i-a ucis pe Capeţieni.“ 
Să fie un ecou deformat al zvonurilor care nelinişteau strada, 
de vreme ce Comitetele trimiseseră într-adevăr un detaşament 
al forţelor armate pentru a apăra Temple? Sau semnul unui val 
de panică ce izbucneşte în aceste ultime ceasuri ale Comunei 
cînd, după miezul nopţii, piaţa Gr&ve se goleşte treptat iar ulti- 
mele companii de tunari încep s-o părăsească? Oricum ar sta 
lucrurile, aceste proclamaţii şi difuzarea lor efectivă nu puteau 
decît să contribuie la confuzia generală. Zvonurile se ţineau 
lanţ şi se contopeau într-unul singur: regaliştii se agitau şi voiau 
să elibereze „infamele vlăstare ale lui Capet'. 


Zvonul atinge apogeul în zorii zilei de 10 termidor cînd, 
după luarea Casei Comune, Robespierre şi ceilalţi deputaţi 
„declaraţi trădători de patrie“ sînt transferați în sala Comitetului 
Salvării Publice, vecină cu cea unde îşi are sediul permanent 
Convenţia. S-ar fi zis că valul se întorcea: zvonul, amplificat, 
revine la punctul de plecare. Convenţia dispune, în sfîrşit, de 
dovada materială a complotului regalist urzit la Casa Comună: 
sînt aduse „registrele Comunei şi pecetea conspiratorilor, pe 
care fusese gravată de curînd floarea de crin,-găsită pe biroul 
Comunei". Să reținem că diversele versiuni ale relatării şedinţei 
diferă într-un punct precis: cine a adus „infama pecete“? „Cetăţeni 

din secţia Gravilliers*? „Judecătorul de pace din secţia Gra- 
villiers'? „O legaţie a comisarilor de secţii“? „Un judecător de 
pace însărcinat de reprezentanţi să facă percheziţia în Casa 
Comună“? Oricum ar fi, mai mulţi deputaţi susţin sus şi tare că 
au văzut într-adevăr această pecete. Dovada fiind făcută, co- 
mentariile nu mai contenesc. fie deputaţi şi, desigur, prin tri- 
bune se povesteşte că „Robespierre nutrea la căsătoria cu fiica 
lui Ludovic al-VI-lea, că voia să-l readucă pe fiul lui Capet pe 
tron“, iar aceste discuţii „agitau spiritele“ (dacă e să-l credem 
pe Barras, care menţionează acest lucru în Memoriile sale, adău- 
gînd totuşi că „personal nu dă nici o crezare acestor vorbe“; 
vom reveni asupra mărturiei lui). Savurîndu-şi victoria, toţi se 
lasă în voia zvonurilor; rumorilor care circulau în cursul nopţii 
vin să li se adauge invectivele. Convenţia este înştiinţată că 
„nemermicul de Robespierre se află acolo“ şi întrebată dacă 
vrea să-l vadă. Răspunsul este plin de indignare. „Să aduci în 
mijlocul Convenţiei trupul unui om acoperit de toate crimele ar 
însemna să lipseşti această minunată zi de toată strălucirea pe 
care o merită. Cadavrul unui tiran este purtător de molime; 
locul ce i se cuvine, lui şi complicilor lui, este piaţa Revoluţiei. 
Cele două Comitete trebuie să ia măsurile necesare ca paloşul 
legii să lovească neîntîrziat.** Thuriot, care îşi exprimă astfel 
indignarea, nu va întîrzia să aducă lămuriri asupra acestor 
„crime“. Prilejul îi va fi oferit, cîteva ore mai tîrziu, de Fou- 
quier-Tinville, care, om de lege rigorist, ridică în Convenţie o 
chestiune spinoasă. Înainte de a se trece la executarea rebelilor 
scoşi în afara legii, trebuie să li se stabilească identitatea în faţa 
funcţionarilor municipali din comuna lor; dar, se întîmplă că 
toţi aceşti funcţionari sînt ei înşişi scoşi în afara legii... Thu- 
riot, care prezidează şedinţa, trece dispreţuitor peste această 
dificultate: „Convenţia a vrut moartea cea mai grabnică pentru 
conjuraţi. Nu mai putem aştepta. Comitetele să-şi facă raportul 
şi trădătorii să urce pe eşafod. Sîntem atît de bine informaţi cu 
privire la nemernicia duşmanilor noştri încît ştim, de pildă, că 
Robespierre era în stare să se proclame rege la Lyon şi în alte 
comune ale Republicii.“ Şi totuşi, mărturiile cele mai grăitoare 
şi cele mai dramatice asupra răspîndirii acestei născociri nu 
provin din sala Convenţiei, ci din aceea a Comitetului Salvării 
Publice, unde Robespierre zace întins pe o masă. Un întreg cor- 
tegiu a însoţit mutarea lui; mulțimea se înghesuie să-l vadă. I 
se ridică braţul ca să i se descopere faţa însîngerată, insultele 
nu mai contenesc. Printre aceste invective, zvonul revine neîncetat 

ca un refren. „Ce rege frumos, zău aşa!“; „Sire, Majestatea 
Voastră suferă“, „Trebuie să-ţi spun adevărul în faţă: tare m-ai 
înşelat. rtememicule*”; „.Daţi-vă la o parte. ca domnii (Saint- 
Just, Dumas, Payan, care tocmai fuseseră aduşi) să-l vadă pe 
regele lor culcat pe o masă ca orice muritor“. Pentru a opri 
sîngele care-i umple gura, Robespierre se serveşte de un săculeţ 
de piele albă pe care stă scris: „Marelui Monarh, Lecourt, ar- 
murier al regelui şi al trupelor sale, strada. Saint-Honor€.“ I se 
dăduse acest toc de pistol din întîmplare sau în batjocură? Greu 
de spus, dar însemnul negustorului stîmeşte insulte despre 
„felul cum se manifestase ambiția lui“. Înainte de transferul la 
Conciergerie, un chirurg, care-i pansează falca zdrobită, îi pune 
un.bandaj pe cap — prilej de noi sarcasme: „Iată că í Majestății 
Sale i s-a pus diadema pe cap...“! 

Astfel, textul lui Guittard, cu care am deschis acest dosar, 
reuneşte mai multe versiuni ale născocirii, care circulau a doua 
zi după 9 termidor.-Reluată şi amplificată, ea va servi la conso- 
lidarea victoriei. Mai întîi pe plan simbolic, prin punerea în 
scenă a execuţiei lui Robespierre şi a complicilor săi. Convenţia 
a hotărît, cu entuziasm, ca ghilotina să fie deplasată din piaţa 
Tronului, desfiinţată, (bariera Vincennes) în piaţa Revoluţiei, 
chiar pe locul simbolic al morţii „ultimului tiran“. Căruţele, 
plecînd de la Conciergerie, trebuiau să străbată centrul oraşului. 
Circulau de altfel zvonuri că rămăşiţele pămînteşti ale celor 
executaţi fuseseră aruncate în groapa unde se aflau trupurile lui 
Ludovic al XVI-lea şi al Mariei Antoaneta, groapă deschisă 
anume pentru acest prilej excepţional. Barras şi-a revendicat 


Următoarele lucrări şi documente se dovedesc de mare utilitate pentru 
a urmări diferitele versiuni şi drumul parcurs de această născocire în 9 şi 10 
termidor: Archives parlementaires. Paris, 1982; vol. XCII (o ediţie remar- 
cabilă, îngrijită de Frangoise Brunel, care menţionează diversele versiuni ale 
dărilor de seamă ale şedinţelor Convenţiei); Ch. Duval, Projet du procès- 
verbal des séances des 9, 10 et 11 thermidor, Paris. anul II (text neaprobat 
de Convenţie); procesele verbale ale secţiilor în: E.B. Courtois. Raport fait 
au nom des Comités de salut public et de la sûreté générale sur les événe- 
ments du 9 thermidor, an II, Paris. anul II: G. Walter, La conjuration du 
Neuf Thermidor. Paris 1974; Ph. Buonarotti, Conspiration pour l'égalité 
dite de Babeuf, Paris, 1830, vol. I; A. Mathiez, La Politique de Robespierre 
et le 9 thermidor expliqués par Buonarotti. „Annales rEvolutionnaires“, 
1910; Guyot, Relation sur le 9 thermidor, AN F 7 4432: Faits recueillis aux 
derniers instants de Robespierre et de sa faction dans la nuit du 9 et 10 ther- 
midor, Paris, anul II. BN Lb” 1149: Courrier republicain. 12-30 termidor: 
Barras. Mémoires, Paris 1895, vol. I: A. Mathiez. Autour de Robespierre. 
Paris, 1957; P. Sainte-Claire Deville, La Commune de l'an II, Paris, 1946. 

gloria acestei iniţiative. Desigur, memoriile lui, scrise în timpul 
Restauraţiei, sînt pline de lăudăroşenii şi de născociri. Să re- 
ţinem, totuşi, tocmai în interesul acestei. născociri, o anecdotă 
macabră pe care o relatează în felul lui, ca să iasă el în evidenţă 
şi ca să adauge pitorescului o notă lugubră. „Cetăţeanul Sanson, 
călăul însuşi“ s-ar fi apropiat de el şi l-ar fi întrebat „cu pălăria 
în mînă, foarte umil şi plin de respect: «Unde vor fi depuse cor- 
purile lor, cetăţene reprezentant?» «Să fie aruncate în groapa 
lui Capet, am răspuns supărat, Ludovic al XVI-lea.valora mai 
mult decît ei. Aşa va avea parte de regalitate Robespierre, că tot 
tintea el spre asta, după cît se pare.»““! 

În raportul său, prezentat la 10 termidor. în numele celor 
două Comitete, Barère relatează versiunea oficială a evenimen- 
telor. Zvonurile din ajun îşi găsesc aici locul ca tot atîtea fapte 
confirmate: pecetea cu floarea de crin confiscată la Comună; 
indivizii misterioşi care se duseseră la Temple. El promite noi 
dezvăluiri, care nu vor întîrzia să vină, cu privire la planurile 
conspiratorilor. De unde şi măsurile drastice de securitate luate 
de Comitete: „Le Temple e păzit cu grijă, ca şi La Conciergerie; 
aceleaşi interese cheamă poporul să le păzească.“ Totuşi el nu 
se aventurează să reia povestea cu căsătoria, numai plănuită sau 
chiar înfăptuită, a lui Robespierre cu fiica lui Ludovic al X VI-lea. 
Locul acordat în raport „ambițiilor regaliste“ ale lui Robes- 
pierre este, de altfel, destul de limitat. Tonul este liniştitor iar 
accentul se pune pe sfîrşitul fericit al evenimentelor, pe'exce- 
lenta stare a secţiilor şi a opiniei publice, pe devotamentul 
întregului popor faţă de Convenţie. 

Evenimentul de referinţă nu este cel din 21 ianuarie, ci din 
31 mai; „La 31: mai, poporul şi-a făcut propria revoluţie; la 9 
termidor, Convenţia a făcut-o pe a ei; libertatea le-a aprobat 
deopotrivă pe amîndouă.“ Ura faţă de această libertate şi de 
popor apropie şi uneşte pe toţi „tiranii“, pe cei vechi, ca şi pe 
cei noi. „Fie ca această cumplită epocă, în care apar noi tirani, 
mai periculoşi decît cei pe care îi încoronează fanatismul şi ser- 
vitutea, să fie ultima furtună prin care trece Revoluția.“ 


Collot d'Herbois şi Billaud-Varenne sînt cei care-şi iau 
asupra lor sarcina de a face noi dezvăluiri despre , „sistemul 
conjuraţilor în fruntea cărora se găsea Robespierre". Şi o fac în 
faţa iacobinilor,. În noaptea de 9 spre 10 termidor, aceştia țineau 


! Barras. op. cit.. vol. I, pp. 199-200. 
2 Moniteur, vol. XXI, pp. 346-347. 

o şedinţă şi mai furtunoasă ca de obicei şi trimiteau Comunei 
mesaje de solidaritate unanime. Adunarea: lor a.fost împrăştiată 
de membri ai secţiilor, fideli Convenţiei. Întruniţi două zile mai 
tîrziu, iacobinii îşi exprimă într-un glas ralierea la Convenţie şi 
indignarea împotriva „conjuratorilor“, a „asupritorilor poporu- 
lui“ care îi înşelaseră. Ei află cu uimire „cîteva amănunte privi- 
toare la conspirație“, dezvăluite rînd pe rînd de Collot şi Billaud. 
„Reiese că în înţelegere, Saint-Just, Couthon şi acest monstru 
(Robespierre), urmau să-şi împartă imperiul. Antonius Couthon 
avea să domnească în sud, Lepidus. Saint-Just, în Nord, iar 
Catilina Robespierre, în Centru. O scrisoare a unui membru al 
parlamentului englez a informat de curînd Comitetele despre 
acest lucru.“ Pe de altă parte, raportul unui dezertor spune că 
„puterile străine se înţeleseseră cu Robespieire şi nu voiau să 
trateze decît cu el“. Din toate aceste dezvăluiri, Billaud trage 
un învăţămînt moral şi politic. „Acest exemplu să vă fie de 
învăţătură să nu vă mai închinaţi la idoli... Strîngeţi-vă în jurul 
Convenţiei care, în aceste vremuri de furtuni. a dat dovadă de 
cea mai mare fermitate.“ În aceeaşi zi, el va anunţa Convenţia 
că în curînd va fi prezentat „un raport al Comitetelor care, cu 
dovezi în mînă, vor demonstra cum conjuraţii plănuiau să ucidă 
ieri şaizeci de mii de cetăţeni“.! Convenţia va rămîne însă nesa- 
tisfăcută; promisiunea nu va fi ţinută, iar dovezile zdrobitoare 
nu vor fi niciodată cunoscute. ; 
- În zilele următoare „fericitei revoluţii“, ziarele se întrec, la 
rîndul lor, să dea la iveală „nenumăratele urzeli ale groaznicei 
conspirații care urmărea să sugrume libertatea, făcînd să 
pălească crimele din noaptea Sfîntului Bartolomeu“. Se bro- 
dează mai ales pe marginea informaţiilor cuprinse în rapoartele 
Comitetelor şi în dezbaterile Convenţiei, adăugîndu-se tot mai 
multe epitete şi scene de groază. „Chiar în zilele acelea urma 
să fie reclădit la Paris, pe mormane de cadavre, tronul 
însîngerat al lui Carol al IX-lea. Un tiran, tot atît de odios, tre- 
buia să ucidă chiar cu mîna lui şi să predea călăilor, pe care-i 


1A. Aulard, Société des Jacobins, Paris, 1897. vol. VI, pp. 298-299; 
Courrier républicain. 12 termidor, anul II: Moniteur. vol. XXI, p. 356. La 
11 termidor. Barère a declarat, la rîndul său. în faţa Convenţiei: „Totul tre- 
buia să contribuie la restabilirea tiraniei pe un tron însîngerat... Saint-Just 
urma să aibă puteri depline în Nord. Couthon şi Robespierre cel tînăr 
asupra congresului de pace din Sud: Robespierre. fratele cel mare. avea să 
domnească la Paris, peste mormane de cadavre“. A/oniteur, op. cit., vol. 
XXI, pp. 358-359. 

conducea, pe toţi republicanii hotărîţi care ar fi refuzat să i se 
supună.“ Zvonul proiectului de căsătorie cu „fiica lui Ludovic 
Capct', care nu era reluat de documentele oficiale, se răspîndi 
cu mai multă furie. „Noi şi interesante amănunte ale cumplitei 
conspirații a lui Robespierre şi a complicilor lui. Dovezi găsite 
sub sigiliu la aceşti sceleraţi. Complicitatea lui Hanriot care a 
sprijinit planurile Jor ticăloase de a nimici Convenţia Naţională 
şi de a căsători pe fiica lui Capet cu Robespierre pentru ca apoi 
să domnească împreună şi să ucidă optzeci de mii de cetăţeni.“ 
Autorul anonim al pamfletului ce purta acest titlu îmbietor 
adaugă, între altele, un „interesant amănunt“ care prelungeşte 
zvonurile răspîndite în noaptea de 9 spre 10 termidor: „În ziua 
de 8, un funcţionar municipal spunea cetăţenilor care se bucu- 
rau de succesele Republicii: «Aţi fi foarte surprinşi dacă mîine 
ar fi proclamat un nou rege». În ziua de 10, fiica tiranului 
Capet, împotriva obiceiurilor ei, s-a sculat în zori şi s-a gătit. 
În'12, şi-a pus haine cernite.“! O altă broşură, publicată la 
Rouen, anunţa vestea căderii lui Robespierre cu titlul senzaţio- 
nal, care trebuia să fie strigat pe străzi, Îngrozitoare conspirație 
pentru a-l proclama rege pe Robespierre. Pecetea cu floarea de 
crin sechestrată la Comună pe masa lui Robespierre. Dacă nici 
un amănunt nou nu vine să îmbogăţească versiunea propagată 
de textele oficiale, concluzia nu lasă însă nici o urmă de 
îndoială: „Conspiratorii voiau să restabilească regalitatea în 
Franţa“. La care se adaugă relatarea execuţiei „tiranului“ şi a 
complicilor lui. „Mulțimea era nenumărată, tonurile de veselie, 
aplauzele, strigătele Jos tiranul, Trăiască Republica, blestemele 
de toate felurile au răsunat din toate părţile, de-a lungul dru- 
mului. Poporul se răzbuna astfel pe laudele comandate de 
teroare sau de omagiile uzurpate de o lungă făţărnicie.“? 

Zece zile după execuţie, Jurnalul lui Perlet nu se mulţumeşte 
să repete zvonurile, ci discută pe larg temeinicia lor. ¿Se 
vorbeşte că, pentru a-şi da mai multă strălucire în ochii viito- 


1 Nouveaux et intéressants detai]s..., Paris. fără dată, BN Lb”, 3971. 
Se mai găsesc aici şi alte „detalii interesante“: numărul „cetățenilor care 
trebuiau să fie ucişi“ este mărit la 80 000; juraţii Tribunalului Revoluționar 
deţineau lista lor iar Comuna îşi pregătise dinainte o carieră în care să 
încapă optzeci de mii de cadavre. Agenţii poliţiei menţionează în rapoar- 
tele lor interesul deosebit pe care-l stîrnesc broşurile şi ziarele: „Ziarele 
sînt cilite cu glas tare în pietele publice. Mulţi cetăţeni se strîng în jurul 
cititorului şi apoi discută despre ceea ce au auzit“ (raport din 17 termidor), 
A. Aulard. Paris pendant la reaction thermidorienne.... Paris, 1898 vol. I, p. 16. 

2Horrible conspiration..., Rouen, fără dată, BN Lb*, 3972. 

rilor săi confraţi încoronați, tiranul avea s-o silească pe tînăra 
capeţiană să-l ia de soţ. Cum s-ar explica altfel eforturile, din 
noaptea de 9 spre 10 termidor, de a lua în stăpînire Temple?” 
Acest „concurs: de împrejurări“ n-ar putea să mire decît pe cei 
care nu-i cunosc „pe ambiţioşi şi curţile regale”. Într-adevăr, 
„Căsătoria putea să-i apară un mijloc de a le i impune puterilor 
străine să-l recunoască în cazul în care acoliţii săi ar fi reuşit 
să-l proclame rege aici“. Oare regii Europei n-au recunoscut în 
Cromwell protectorul Angliei? Şi, tot aşa, n-au recunoscut-o şi 
pe Ecaterina care a pus stăpînire pe tron „ucigîndu-l pe ţar, 
soțul ei“? „Tiranii de azi ar fi urmat de bună voie aceeaşi cale. 
Totul era ca Franţa să aibă un stăpîn, puţin le păsa dacă era 
Robespierre sau Capet.“! „Interesantele amănunte“ cu privire 
la viaţa particulară a „tiranului““ aruncau o lumină nouă asupra 
ambițiilor lui regaliste. Pretindea că este „incoruptibil“ şi făcea 
mare caz de virtutea lui. Dar acum se ştie prea bine că a pus 
mîna la Issy pe „încîntătoarea casă a fostei prințese de Chimay“. 
„Acolo se puneau la cale comploturile care urmăreau să nimi- 
cească libertatea; acolo, în mijlocul celor mai zgomotoase orgii, 
împreună cu Hanriot, Saint-Just şi alţi cîţiva complici, pregătea 
ruina poporului. Era Trianonul continuatorului Capeţienilor; 
acolo, după ospeţele pentru care era rechiziţionat tot ce se 
găsea prin împrejurimi, tiranul se tăvălea în iarbă, se prefăcea 
că e scuturat de convulsii şi, în prezenţa curţii care-l înconjura, 
făcea pe iluminatul în chipul lui Mahomed ca să-i impresioneze 
pe proşti şi să cîştige încrederea escrocilor.“* Robespierre avea 
de altfel concubine „în aproape toate comunele“ din Île-de-France, 
în timp ce Couthon şi Saint-Just dispuneau de propriile lor 
palate — tot atîtea „cuiburi de desfrîu“.2 

Atacurile împotriva lui Robespierre-rege nu-şi prea găsesc 
loc în nenumăratele mesaje de felicitare venite de la secţii, de la 
administraţiile departamentale, de la municipalități, de la socie- 
tăţi populare, de la armată etc: Desigur, din cînd în cînd, este 
amintită pecetea cu floare de crin şi sînt înfieraţi „coalizaţii 
care aveau nevoie de un rege“. Secţia Gravilliers, care s-a dis- 


! Joumal de Perlet, 20 thermidor, anul II. 

2Journal de Perle, 20 thermidor, anul II: Nouveaux et interessants 
details..., op. cit.; zvonurile despre orgii ajunseseră la Convenţie încă din 
10 thermidor. Barras amintea. de asemenea, de „locuri de desfrîu“ pe care 
conjuraţii, „aceşti sultani“, „aceşti satiri“, le deţineau în aproape toate 
comunele din jurul Parisului şi unde „se dedau la toate excesele“, Moni- 
teur, vol. XXI, p. 497. 

tins în „noaptea memorabilă“ şi a cărei delegaţie este viu aplauda- 
tă de Adunare, găseşte chiar o formulă inedită denunţîndu-i pe 
Robespierre şi complicii lui drept nişte „.regalişti populari“. ! 
Cea mai mare parte a mesajelor — asupra cărora vom reveni 
— îl condamnă cu violenţă pe „noul Cromwell“, pe „noul Cati- 
lina“, pe „despot“ şi pe „tiran“, fără a menţiona totuşi ambițiile 
lui regaliste. Ca: şi cum zvonul s-ar fi stins încetul cu încetul, 
ca şi cum ar fi fost limitat la o scurtă perioadă de timp, 
nerăspunzînd decît propriilor sale necesităţi şi constrîngeri. 
Evoluţia situaţiei politice pare să-l lase într-un plan secund. 
Ceea ce nu înseamnă că dispare cu desăvîrşire. Apropierea 
între Robespierre şi „ultimul Capet“ va fi perpetuată trecînd 
într-un plan simbolic, mai ales în timpul serbărilor civice. 
Astfel, la Lyon, în timpul sărbătorii „Reîntoarcerii şi a Concor- 
diei“ (din care nu răzbătea decît răzbunarea împotriva teroriş- 
tilor), organizată la 30 pluvi6se, anul III, pentru a sărbători 
ridicarea dispoziţiilor penale care afectaseră oraşul, „un. car al 
terorismului“ străbătea tot oraşul sub huiduieli. Purta patru mane- 
chine: „regele Robespierre“, „zeul Chalier“, falsul denunţător şi 
iacobinul din 9 termidor. 

În timpul serbărilor comemorative — îndeosebi cele din 21 
ianuarie, de la 10 august şi din 9 termidor — vor fi arse două 
tronuri, al lui Capet şi al „tiraniei triumvirale'*, sau manechinul 
unui: iacobin purtînd o coroană pe- cap. Convenţia se gîndea 
chiar la posibilitatea de a contopi într-una singură cele două 
serbări, cea din 10 august şi cea din 9 termidor, celebrînd în 
felul acesta, în acelaşi timp, triumful Republicii asupra celor 

„două tronuri“2. Pe de altă parte, povestea lui Robespierre-rege 
va obseda istoriografia lui 9 termidor; ea îşi va găsi, încă din 


1 Cf. de pildă Moniteur, vol. XXI. p. 375 (societatea populară din 
Tours): p. 376 (administraţia districtului Lie): p. 385 (delegaţia secţiei 
Gravilliers): p. 396 (ofiţeri invalizi din armata Rinului): p. 435 (societatea 
populară din Maubeuge). A 

2 Cf. Messager du soir, 4 pluvi6se, anul III: A.D. Allier 791 
(informaţie comunicată de Mona Ozouf); R. Fuoc, La réaction thermido- 
rienne à Lyon, Lyon, 1975, pp. 72-73; Moniteur, vol. XXV, pp. 315: 354. 
Convenţia însăşi a făcut apropierea simbolică între cei „doi tirani“, 
decretînd la 21 ianuarie 1795. în urma celebrării executării lui Ludovic al 
XVI-lea. că va fi instituită de aici înainte o sărbătoare comemorînd, la 9 
termidor, ziua căderii „ultimului tiran“. Să mai menţionăm un ecou 
îndepărtat al născocirii: ]'Orateur du peuple, ziarul lui Fréron, va relata la 
5 vandemiar că, după ştiri provenind... din Martinica, Robespierre îi pro- 
tejase pe copiii lui Capet şi ar fi vrut să-i ajute să fugă la Londra. 

anul II], partizani înfocaţi şi detractori înverşunaţi. În anul III, 
linia de demarcaţie dintre unii şi ceilalţi este relativ clară: 
zvonul nu este apărat decît de termidorieni şi nu este respins 
decît de regalişti (lipsesc deocamdată „robespierrişti“ care să-l 
combată...). Dintre aceste luări de poziţie, nu reținem decît 
două exemple: cel al lui Courtois şi cel al lui Montjoie. 
Courtois, însărcinat cu întocmirea raportului asupra eveni- 
mentelor din 9 termidor (nu-l va prezenta decît în 8 termidor 
anul III, „ajunul aniversării căderii tiranului'“) şi care a devenit 
astfel istoriograful oficial al acestor „glorioase zile“, reia esenţialul 
din toată născocirea: pecetea cu floarea de crin; tocul cu inscripţia 
„marelui Monarh“‘, „orgiile“ de la Autcuil, Passy, Issy etc.; proiec- 
tele suspecte privitoare la „copiii lui Capet. El propune o inter- 
pretare nouă şi deosebit de machiavelică a acestor proiecte, 
aducînd ca piesă probatoare proclamația Comunei pe care am mai 
menţionat-o. Robespierre şi complicii lui ar fi vrut să răpească din 
Temple copiii. „rămăşiţele nevinovate ale unei familii vinovate“, 
pentru a arunca, mai întîi, asupra Convenţiei „odioasa bănuială 
că ar fi vrut să restabilească un rege“. Mai apoi, după ce-şi vor fi 
realizat „planurile ucigaşe împotriva Convenţiei, ei i-ar fi sacri- 
ficat pe aceşti copii „de teama rivalilor”. Astfel, „regaliştii înve- 
deraţi“ care sperau, datorită lui Robespierre, să „vadă urcînd pe 
tron ultimul vlăstar al lui Capet care mai era în viaţă atunci“ s-au 
înşelat amamic: în mîinile conspiratorilor crinul nu era decît o 
momeală pentru „a atrage puterile străine de partea lor“. Courtois 
a pus chiar să se graveze, la sfîrşitul raportului său, „desenul 
acestui gen de ştampilă regală“, anunţînd şi alte dezvăluiri privi- 
toare la această pecete.! Era, în ultimă instanţă, o prezentare într-o 
oarecare măsură atenuată a „regalismului“ lui Robespierre. 
Pentru a-şi îndeplini proiectele josnice şi tiranice, Robespierre s-a 
servit cu siguranţă de pecetea regală şi de copiii lui Capet, dar, în 
fond, el nu era decît un simplu scelerat, căruia nu-i repugna 
ideea asasinării copiilor, şi nicidecum un adevărat pretendent la 
tron. Courtois nu consacră de altfel decît cîteva pagini din volu- 
minosul lui raport tuturor acestor afirmaţii şi nu se prea preocupă 
să le pună de acord cu celelalte explicaţii privitoare la proiectele 
„conspiratorilor“. Raportul lui nu se bucura de prea multă apre- 
ciere, nici măcar în rîndul „termidorienilor“. Era bine cunoscut 
faptul că autorul era un mincinos neruşinat. Toată lumea ştia că 
sustrăsese mai multe documente din hîrtiile găsite la Robes- 


1E.-B. Courtois. Rapport... sur les événements du 9 thermidor, op. cil. 
pp. 24-27, 73-75. 

pierre, care-i fuseseră încredințate, şi despre care făcuse mai înainte 
un raport. Astfel, păstrase pentru el mai multe documente (poate 
prindeau binc...) iar altele, mai ales scrisori de fidelitate faţă de 
Robespierre (numeroşi erau aceia care veniseră să le ceară după 9 
termidor. ..), le dăduse unor membri ai Convenţiei, interesaţi. Şi to- 
tuşi, nimeni din Convenţie n-a considerat util să conteste raportul 
lui Courtois; toţi se mulţumeau, cel mult, cu rumorile de pe culoare. 


Felix Montjoie, regalist declarat şi militant, autor al primei 
istorii regaliste a lui 9 termidor, trece în revistă toate ipotezele 
referitoare la proiectele „conspiratorilor“ şi, mai ales, ale lui 
Robespierre: acesta îşi va fi propus să doboare Convenţia, toate 
autorităţile şi să devină „dictator sau tribun“ ar fi vrut să lase 
Franţei numele de Republică, dar înţelegea s-o guvemeze „des- 
potic cu Saint-Just şi Couthon“. Dar se povestea, de asemenea, „că 
urmărea nici mai mult nici mai puţin decît să devină rege al fran- 
cezilor şi că voia să pună mîna atît pe titlu, cît şi pe puterea 
regală... S-a ticluit apoi o ultimă versiune. S-a spus că voia să 
aşeze vlăstarul regilor Franţei pe tron şi să se bucure de marea 
avere pe care i-ar fi adus-o un serviciu de o asemenea impor- 
tanţă.“ Or, pentru Montjoie „acestea sînt tot atîtea născociri bune 
de amuzat poporul“. Dacă ar fi existat un asemenea complot, s-ar 
găsi indicii în hîrtiile lui Robespierre, ale lui Saint-Just sau ale lui 
Couthon. Dar autorităţile care deţin aceste hîrtii n-au dat publici- 
tăţii nici o dovadă. Trebuie s-o spunem deschis, deşi adevărul 
este cumplit: „Conjuraţia nu avea alt scop decît furtul şi crima“ 
iar Robespierre nu era decît căpetenia „tuturor bandiţilor şi uciga- 
şilor din-Franţa şi Dumnezeu ştie cît de numeroşi erau cei însetaţi 
de sînge“. Nu trebuie deci să dăm crezare acestei născociri, ca de 
altfel nici altei poveşti puse pe seama lui Robespierre: „Scriitorii 
„regalişti, fie din cauză că voiau să se răzbune printr-o injurie 
pentru răul făcut partidului lor, fie din cauză că fuseseră într-adevăr 
induşi în eroare de către persoane prost informate, au afirmat că 
era nepotul lui Damiens... Această părere, care a fost acreditată 
foarte repede, este astăzi destul de răspîndită, dar e o poveste care 
nu merită în nici un chip să fie crezută.“! Afirmaţii care sînt tot 


1 F, Montjoie, Histoire de la conspiration de Maximilien Robespierre. 
Paris, fără dată (1795). Soarta pe care a avut-o zvonul în istoriografia şi în 
legendele despre 9 termidor ar merita un studiu special. Linia de 
demarcaţie între cei care-l consideră o simplă calomnie şi cei care îl soco- 
tesc. măcar în parte. adevărat. nu este aceeaşi cu cea din anul III. Povestea 
lui Robespierre-rege se suprapune cîteodată unor'legende foarte răspîndite 
care există în jurul „misterului copilului de la Temple“. 

atîtea mărturii despre persistenţa — şi asta în cercurile de 
regalişti — a două născociri despre Robespierre: Robespierre — 
regicidul, nepotul lui Damiens — şi Robespierre — teroristul 
ambițios care aspira să devină rege sau să-l restabilească pe 
tronul său legitim pe fiul lui Ludovic al XVI-lea. 


TICLUIREA UNUI ZVON 


Să adăugăm ultimul element la dosarul nostru. 

Născocirea, pentru evoluţia căreia am oferit cîteva puncte de 
reper, a fost în întregime ticluită. Ea nu a pomit „de jos“, de la o 
mulţime dezorientată sau din secţiile supuse unor ordine contra- 
dictorii, cele ale Convenţiei, şi cele ale- Comunei. A fost lansată 
„de sus“ de Comitetele Salvării Publice şi Siguranţei Generale, 
pentru a cîştiga de partea lor secţiile şi forţa armată, pentru a le 
canaliza sentimentele, pentru a le învinge şovăielile, reale sau 
presupuse. Astfel nu mai există nici o îndoială asupra elemen- 
tului cheie şi anume, pecetea cu floare de crin, faimoasa dovadă 
matefială a „ambițiilor regaliste“ ale lui Robespierre. Să 
amintim că această pecete ar fi fost sechestrată la Casa Comună 
şi depusă apoi pe masa preşedintelui Convenţiei, recunosculă ca 
autentică de către mai mulţi deputaţi, reprodusă, un an mai 
tîrziu, de Courtois în raportul său. Dar este vorba de un fals. 
Douăzeci de ani mai tîrziu, la Bruxelles, regicizii exilați îşi 
depănau amintirile, retrăind gloria trecută ca şi certurile de odi- 
nioară, se străduiau să înţeleagă atît istoria pe care o făcuseră, cît 
şi pe cea care o înduraseră. Şi, printre ei, era de notorietate 
publică faptul că faimoasa pecete nu fusese găsită la Casa 
Comună decît după ce fusese pusă acolo de agenţii Comitetului 
Siguranţei Generale. Vadier, care conducea operaţiunea, a 
mărturisit-o el însuşi. „Cambon îi spunea într-o zi lui Vadier, 
exilat ca şi el la Bruxelles: Cum aţi putut fi atît de ticăloşi încît 
să inventaţi această pecete şi toate celelalte dovezi prin care 
urmăreaţi să-l faceţi pe Robespierre să treacă drept regalist? 
Vadier răspunse că teama de a-ţi pierde capul stimulează ima- 
ginaţia.”! Să fi inventat Vadier singur toată povestea fabricînd şi 


Vezi nota autorilor în P.-J.-B. Buchez şi P.-C. Roux. Histoire parle- 
mentaire de la Revolution française, Paris, 1837, vol. 34. p. 59. M.-A. 
Baudot relatează o altă versiune a mărturisirii lui V adier. „Cambon avea 

dovada? Cine să mai fi fost amestecat în această manipulare? Să 
se fi lansat o singură versiune a zvonului — şi care anume — 
sau, mai degrabă, au fost difuzate mai multe versiuni concomi- 
tent în speranţa că una ar fi înlocuit-o pe cealaltă? Probabil că nu 
se va şti niciodată, aşa cum nu vor fi lămurite nici alte episoade 
ale acestei „zile“. Amănunte secundare, la urma urmei, căci 
esenţialul rezidă în altceva. Zvonul a fost ticluit şi lansat de 
Comitetele Convenţiei, mai ales de Comitetul Siguranţei Gene- 
rale, adică de poliţie, care avea grijă să-i asigure şi o răspîndire 
cît mai largă şi mai eficace. Era o manevră de diverşiune politică: 
mizînd pe credulitatea întregii populaţii, dar mai ales pe a 
militanţilor sanculoţi şi a Convenţiei înseşi. Ticluitorii născocirii 
voiau să ţintească într-un număr cît mai mare: o dată lansat pe 
piaţa publică, apoi repetat şi amplificat, zvonul trebuia, pe de o 
parte, să-i cîştige pentru Convenţie pe cei nehotărîţi iar, pe de 
altă parte, să-i întărească în convingeri pe cei care se găseau deja 
alături de ea. Obiectivul era tot atît de clar pe cît era de simplă 
socoteala. Barras a lămurit pe deplin acest lucru şi l-a comentat 
pe larg. Şi de data aceasta, i se poate acorda toată încrederea: 
este un maestru al calomnici şi al intrigii politice. Nu credea nici 
un cuvînt, ne spune el în Memorii, din vorbele care totuşi „agitau 
spiritele“, răspîndite de unii membri ai Convenţiei; nu credea 
nici că se găsise la Robespierre o pecete cu floarea de crin, 
nici că acesta plănuia să o ia în căsătorie pe fiica lui Capet. (Pe 
drept cuvînt, putem fi siguri că Barras, numit de Convenţie 
„general“ al forţei armate din Paris şi aflîndu-se în contact per- 


unele dubii cu privire la florile de crin găsite la Robespierre despre care 
vorbeşte Courtois în raportul lui. Voia să ştie cum stăteau lucrurile şi îi 
ceru, într-o zi. pe un ton aprins, explicaţii lui Vadier, în prezenţa lui Teste 
şi a mea. Vadier a recunoscut că fuseseră aduse de la Comitetul Siguranţei 
Generale la domiciliul lui Robespierre după moartea acestuia.“ M.-A. 
Baudot, Notes historiques sur la Convention nationale, l’Empire et Pexil 
des votants, Paris, 1893, p. 74. (Să reținem o evidentă eroare de detâliu în 
această relatare: pecetea cu floare de crin a fost înmînată preşedintelui 
Convenţiei înainte şi nu după executarea lui Robespierre.) Pentru a fi cu 
conştiinţa împăcată, să mai menţionăm şi o altă versiune a lui Vadier: 
Buonarroti povesteşte convorbirile sale cu Vadier cînd amîndoi erau 
închişi la Cherbourg. după condamnarea lor la deportare pentru partici- 
parea la conspirația lui Babeuf. Întrebat despre 9 termidor şi despre fai- 
moasa pecete găsită pe biroul din Comună sau la Robespierre. Vadier a 
exclamat: „Asta e o calomnie scornită de Barère!“ (Cf. notele lui Buonar- 
roti, publicate de A. Mathiez, „Annales révolutionnaires“, 1910, p. 508). 
Hotărît lucru. nici mărturiile lui Vadier, ca şi ale altor protagonişti ai eve- 
nimentelor din 9 termidor nu lămuresc confuzia. 

manent cu Comitetul Siguranţei Generale, era „amestecat“, deşi 
nu suflă nici un cuvînt despre aşa ceva în Memorii.) Şi totuşi, a 
socotit că „.răspîndirea în popor a acestor născociri, aşa neverosi- 
mile cum erau ele, nu era poate lipsită de utilitate“. Expunerea 
de motive în sprijinul acestei „utilități“ seamănă în mod curios 
cu o relatare direct de primă mînă privitoare la intenţiile şi la cal- 
culele celor care inventaseră născocirea. „Poporul nu putea fi 
convins că Robespierre a fost un tiran decît dacă l-ar fi asociat 
cu ideile fostei regalităţi, singura care, în ochii plebei, putea pre- 
zenta un corpus de delicte sesizabile. Poporul are nevoie de ceva 
material, care să treacă prin simţuri pentru a putea fi înțeles. Dar, 
cum ar fi putut el să înţeleagă că cel care-l slăvea în fiecare zi 
vorbindu-i despre suveranitatea lui, despre libertate şi egalitate, 
care se declara apărătorul lui şi care acum pare un martir al lui, 
că tocmai acesta este ceea ce azi numim un duşman al libertăţii, 
un asupritor şi un tiran? Este ceva foarte complicat care nu poate 
fi sesizat imediat de imaginaţia poporului decît spunîndu-i-se, 
mergînd pe acecaşi linie, că acest tiran a trădat, că se înţelegea 
cu duşmanii Republicii, cu foştii regi sau cu membrii familiei 
regale, că era deci un infam tiran. Cuvîntul trădător, la care se 
adaugă acela de scelerat, îi ajută pe oamenii din popor să înțeleagă, 
lămurind totul, şi se poate spera ca, în felul acesta, ei să devină 
aliaţi, întorcîndu-se imediat împotriva celor care-i sînt arătaţi ca 
trădători şi pe care el îi recunoaşte ca atare“. Sinceritatea este 
admirabilă; imaginea, care se desprinde din acest text, a unui 
popor manipulabil şi manipulat, dar întotdeauna în numele cauzei 
drepte care este şi cauza lui, a unui popor „mărginit la minte“ căruia 
trebuie să-i vorbeşti prin „simţuri“, adresîndu-te „imaginaţici“ 
lui, ar merita un întreg comentariu. Oare această prezentare nu se 
înrudeşte în mod curios cu ideile despre un popor care trebuie 
educat ce se găsesc în miezul discursului pedagogic revoluţio- 
nar? În ciuda afirmațiilor sale, Barras nu s-a limitat numai la a-i 
lăsa să acţioneze pe cei care, în jurul lui, colportau născocirea. O 
găsise atît de „utilă“ încît a repetat-o, la rîndul lui, rostind în 
Convenţie raportul final asupra misiunii pe care o îndeplinise în 
9 termidor, cu panaşul fluturînd şi cu sabia scoasă din teacă.! 


1Barras, Memoires. op. cit, vol. I, pp. 200-201: Moniteur. vol. XXI. 
p. 497. Înainte de a ne despărţi de Barras şi de amintirile lui. nu putem rezista 
tentaţiei de a evoca un alt episod clin istoria născocirii noastre care se leagă 
de el. Aşa cum am mai spus. Barras se lăuda că dăduse ordin ca trupul lui 
Robespierre să fie aruncat în groapa unde zăceau rămăşiţele lui Ludovic 

Care erau totuşi efectele reale ale acestei născociri asupra 
cursului evenimentelor? Făcuse oare să se încline balanţa de 
partea celor care o răspîndiseră? Informaţiile privitoare la felul 
cum a fost difuzată sînt prea lacunare, iar confuzia care domnea 
în acea noapte prea generală pentru ca să putem fi siguri de ceva. 
Retrospectiv, am fi ispitiţi să credem că s-ar fi putut renunţa 
foarte bine la ea. Oare. Comitetele n-au supraestimat puterea lui 
Robespierre şi a Comunei şi, mai ales, n-au subestimat factorii 
care acționau în favoarea lor? După 31 mai, cînd Convenţia a 
capitulat, predînd deputaţii girondini, organizatorii acestei 
„Zile“ trăseseră învăţămintele politice de pe urma propriului lor 
succes. Puterea montagnardă, în frunte cu Robespierre, era per- 
fect conştientă. că eventualitatea unui nou puci, proclamat în 
numele „poporului în picioare“, nu era de neglijat. Pentru a pre- 
veni un astfel de pericol, se pusese în funcţiune un întreg dispo- 
zitiv. Ca urmare a decretului privitor la organizarea guvernului 
revoluţionar, Comuna pierduse practic autonomia de acţiune de 
care se bucura înainte. Nu numai că se găsea sub autoritatea 
unui agent naţional, dar îi era interzis să convoace adunări ale 
delegaților din secţii; pe deasupra, comitetele revoluţionare ale 


al XVI-lea şi ale Mariei-Antoaneta. Dar este aproape sigur că cei executaţi 
în 9 termidor erau înhumați nu în această groapă din cimitirul Madeleine. ci 
în cimitirul Errancis de lîngă piaţa Tronului răsturnat. locul obişnuit al 
execuțiilor. Se pare că au fost săpate două gropi pentru a primi corpurile 
celor executaţi în 10 termidor; capetele fuseseră puse separat într-un sipet 
mare şi se pare că a fost aruncat un strat de var nestins peste „rămăşiţele 
tiranilor pentru ca acestea să nu fie divinizate într-o zi“. (Vezi documentele 
citate de C.-A. Dauban. Paris en 1794 et en 1795, Paris, 1869. pp. 416-417). 
Se vorbea totuşi că pentru Robespierre nu numai că se mutase ghilotina în 
piaţa Revoluţiei, ci se deschisese şi groapa din cimitirul Madeleine. Barras, 
cum am mai spus-o, apăra cu grijă acest zvon, care adăuga şi mai multă 
strălucire gloriei sale termidoriene: poate chiar îl credea şi el. Oricum, în 
timpul Restauraţiei el a lansat un alt zvon. un fel de glumă morbidă. Prilejul 
i-a fost oferit de strămutarea rămăşiţelor lui Ludovic al XVI-lea din cimi- 
tirul Madeleine în mormintele regale de la Saint-Denis. Or, spunea el celor 
care voiau să afle. de vreme ce Robespierre şi tovarăşii lui erau ultimii care 
fuseseră aruncaţi în acea groapă în care toate trupurile fuseseră arse de varul 
nestins, după toate probabilitățile, Robespierre fusese şi el înhumat la Saint- 
Denis, „cu cîteva oase răzlețe ale lui Saint-Just, Couthon sau Hanriot“. O 
dovadă este că, pentru a identifica rămăşiţele perechii regale, conservatorul 
s-a luat după nişte catarame găsite în groapă şi care nu fuseseră distruse. Or, 
tocmai Robespierre purta. în ziua supliciului. catarame la pantaloni şi la 
pantofi. (Barras, Mémoires. op. cit.. vol. IV. pp. 315-316. 416-420). Astfel, 
din zvon în zvon, se pare că Robespierre-rege şi-ar fi găsit locul de veci în 
mormintele regale de la Saint-Denis. 

secţiilor aveau obligaţia să întreţină cu Comitetul Siguranţei 
Generale legături permanente şi directe, adică fără a trece prin 
intermediul Comunei. Aceste măsuri şi-au dovedit eficacitatea 
în timpul luptei împotriva hebertiştilor iar înfrîngerea acestora a 
contribuit, la rîndul ei, la ştirbirea autorităţii “Comunei şi la 
întărirea legăturilor între secţii şi Comitete. Desigur, la 9 ter- 
midor, agentul naţional Payan, fidel lui Robespierre, s-a aflat de 
partea Comunei; cu toate acestea, în ansamblul lor, aceste măsuri 
s-au dovedit destul de eficiente. De îndată ce trece la acţiune, 
Comuna se găseşte într-o situaţie de ilegalitate; scoaterea ei în 
afara legii nu face decît să pună în evidenţă şi să sancţioneze 
delictul de rebeliune. Raporturile directe dintre secţii şi Comi- 
tetul Siguranţei Generale au acţionat tocmai în favoarea guver- 
nului. După câştigarea bătăliei împotriva lui Robespierre şi a 
fidelilor lui de către Convenţie, autoritatea acesteia, prezentată 
ca „locul de raliere al tuturor republicanilor“, pare să devină 
mult mai mare decît a Comunei sau decît popularitatea lui 
Robespierre şi influenţa iacobinilor. Şi una şi cealaltă s-au 
dovedit mult mai limitate în fapte decît îşi închipuiseră „.termi- 
dorienii'“. Aceştia îşi subestimaseră şi propria eficacitate, cu atît 
mai mare cu cît activitatea Comunei suferea de o permanentă 
improvizație, spre deosebire de ceea ce fusese ea în timpul zilei 
de 31 mai, pregătită dinainte cu grijă. Confuzia care caracteriza 
zilele din termidor avantaja cu atît mai mult puterea, care se 
declara totodată legitimă şi eficace, cu cît, în mod ciudat, de data 
aceasta, lipsea spontaneitatea revoluţionară, istovită şi vlăguită 
de întreaga experienţă a Terorii. Miza politică a luptei dezlăn- 
ţuite între robespierrişti şi Convenţie devenea, dintr-o dată, foarte 
confuză (vom reveni asupra acestui aspect). Ea era totuşi subia- 
centă alegerii făcute de majoritatea secţiilor, şi aceasta încă de 
la declanşarea evenimentelor: pentru ordinea legală, întru- 
chipată de Convenţie şi de guvemul revoluţionar, şi împotriva 
unor noi tulburări, chiar o rebeliune care nu se revendica decît 
„a celor mai buni patrioţi pe nedrept asupriţi“. Imaginea „.poporu- 
lui în picioare“ care-şi recîştiga suveranitatea îşi exercita din 
ce în ce mai puţin puterea mobilizatoare. Un număr tot mai 
mare de membri ai secţiilor nu-i mai considerau pe cei care 
alcătuiau acest „popor în picioare“ drept simbolul cauzei re- 
voluţionare, ci îi vedeau aşa cum erau în realitate: o minoritate 
care se topea încet-încet, formată din militanţi radicali, care 
erau tot atîţia membri ai personalului secţiilor şi al Comunci. 

Raportul de forţe era deci, încă de la început, net favorabil 

Convenţiei, iar acest avântaj nu înceta să sporească, aşa cum o 
confirmă procesele verbale ale adunărilor secţiilor şi comite- 
telor revoluţionare. Dar, chiar în clipa cînd a fost lansată născo- 
cirea cu Robespierre-rege, protagoniştii evenimentelor aveau 
impresia că soarta bătăliei atîmna de un fir de păr. 

„Teama de a-ţi pierde capul stimulează imaginaţia...“ 
Geneza născocirii s-ar explica deci numai printr-un acces de 
spaimă al lui Vadier în momentul în care tunarii s-au adunat în 
faţa Convenţiei. Un elan al imaginaţiei împărtăşit totuşi în mod 
foarte curios. Nu numai de cei care, alături de Vadicr, erau 
ticluitorii zvonului, ci şi de adversarii lor. Într-adevăr, am putut 
constata că „imaginația“ celor care s-au întrunit la Casa Comună 
părea să se conformeze unei scheme aproape asemănătoare. 
Oare nu-i acuzau ei pe „sceleraţii care asupreau Convenția“ că 
erau „complicii străinului“:, că se dedau la manevre suspecte în 
apropiere de Temple, că încercau să elibereze „vlăstarele lui 
Capet“? Afirmaţii care nu au avut ecou, zvonuri eşuate, spre 
deosebire de născocirea lansată de Comitetele Convenţiei care 
a reuşit să se impună. Desigur, nu toţi au dât crezare acestei 
născociri, dar ea a circulat răspîndindu-se tot mai mult, făcînd 
valuri din ce în ce mai mari. 

Calomnia este o armă politică tot atît de veche cît politica 
însăşi. Robespierre a fost, în decursul carierei sale politice, ţinta 
calomniilor. El însuşi ştia să mînuiască de minune această 
armă. Povestea inventată în 9 termidor nu era mai defăimătoare 
sau mai insultătoare decît alte calomnii puse pe seama „Inco-. 
ruptibilului“ şi pe care acesta ştiuse să le respingă. De data 
aceasta nu mai era vorba de o simplă defăimare, de o supralici- 
tare a violenţei verbale ce însoțea în mod obişnuit înfruntările 
oratorice din Adunare şi dintre iacobifti. Prin amploarea difuză- 
rii sale, născocirea calomnioasă a căpătat dimensiunile unui 
zvon public. Ea a fost concepută şi lansată ca un instrument de 
manipulare la scara Parisului, chiar a întregii ţări. Inventarea ci 
este revelatoare pentru mentalitatea politică a celor care au pus-o 
în circulaţie şi care socoteau că destinatarii ei pot fi manipulaţi: 
„oamenii simpli“, „poporul“, dar şi opinia publică, în general, 
ca şi clasa politică. Imaginaţie, fie, dar susţinută de o întreagă 
tehnică şi profitînd de o întreagă experienţă. Chiar născocirea în 
sine era abil construită, cu o urzeală simplă şi totodată capabilă 
să aţîţe imaginaţia colectivă (complotul, misterul din Temple, 
căsătoria cu fiica regelui, tratativele secrete cu străinii etc.); o 
întreagă reţea, mai ales o reţea polițistă, a fost pusă în mişcare 

pentru difuzarea ei; un fals a fost introdus la Casa Comună, 
apoi această „probă“ a fost adusă în Convenţie. Născocirea s-a 
bucurat de destulă audienţă în rîndul destinatarilor ei pentru a se 
transforma în zvon public şi pentru ca, prin aceasta, operaţiunea 
să aibă efectul dorit. 

Dar reuşita acestei născociri se înscrie, de asemenea, în 
istoria imaginarului revoluţionar şi, îndeosebi, a zvonului revo- 
luţionar. Legat indisolubil de acest imaginar, îşi trage seva din 
el şi îl aţîţă. Context foarte vast, cu atît mai greu de cuprins, cu 
cît zvonurile revoluţionare îşi aşteaptă încă istoricul. Istorie 
încîlcită datorită caracterului specific al obiectului ei. Zvonul 
este proteic, omniprezent şi totodată fugitiv. Este totuşi impo- 
sibil să înţelegi evenimentele revoluţionare fără a ţine seama de 
rolul care revine zvonurilor în comportarea protagoniştilor 
acestor evenimente şi, mai ales, în exacerbarea emoţiilor şi 
patimilor. Într-adevăr, zvonurile apar în tot decursul Revoluţiei, 
mobilizează spiritele, canalizează mîniile, orientează temerile. 
Zvonuri despre intervenţia trupelor şi masacrarea neîntîrziată a 
locuitorilor Parisului, la 14 iulie; zvonuri despre briganzi, aris- 
“tocraţi, trupe străinc, englezeşti, poloneze şi chiar ungureşti, 
care ameninţă satele, în timpul „Marii Spaime“; zvonuri despre 
„complotul din închisori“, despre agenţii străini care vor măcelări 
femeile şi copiii de îndată ce bărbaţii vor părăsi Parisul şi se 
vor duce să lupte pe front, în timpul masacrelor din septembrie; 
zvonuri despre „cavalerii pumnalului“ care conspiră să-l ră- 
pească pe rege din Temple şi care se ascund peste tot, gata să 
iasă noaptea şi să-i atace pe patrioţi, în timpul -procesului 
regelui; zvonuri despre agenţii străini şi generalii-trădători, care 
se ivesc cu fiecare înfrîngere; zvonuri despre cei care „înfome- 
tează poporul“, care ascund grîul sau îl distrug, ce apar la fie- 
care criză de alimente; zvonuri despre asignate care se vor 
devaloriza sau care vor fi retrase din circulaţie, anulate etc. Iată 
numai cîteva din zvonurile cele mai cunoscute de istorici. Fie- 
care ar cere un studiu amănunţit, aşa cum a făcut-o Georges 
Lefebvre în La Grande Peur (Marea Spaimă), care rămîne un 
exemplu remarcabil. Dar ar trebui mai ales lărgit cadrul pentru 
a se trece de la studiul unui caz la analiza pe scrii a zvonurilor 
revoluţionare. Nu există nici măcar o simplă inventaricre a lor, 
pentru a nu mai vorbi de absenţa oricărui studiu privitor la 
temele şi structurile lor, la amploarea şi modalităţile de difu- 
zare, la epicentrele şi căile urmate, la localizările lor spaţiale şi 
sociale, la influenţa lor asupra spiritelor. În aşteptarea unor 

astfel de studii riscăm cîteva observaţii generale, pe cît de ipo- 
tetice, pe-atît de provizorii. 

O rapidă trecere în revistă ne pennite să desprindem o temă 
repetitivă — aceea a complotului — întotdeauna legată de alta 
— a duşmanului ascuns. Zvonul este susţinut de o întreagă sim- 
bolistică, bogată şi densă, a forţelor oculte şi amenințătoare, a 
tenebrelor în:care sceleraţii îşi urzesc maşinaţiile. Scopul precis 
al complotului este diferit după caz şi împrejurări. Este totuşi 
izbitor faptul că marile valuri ale zvonurilor populare nu vorbesc 

*numai de un complot împotriva Națiunii, a Revoluţiei, ci şi de o 
conspirație care amenință însăşi substanța vitală a poporului. 
„Duşħanii“ ar ataca sănătatea poporului, chiar viața lui, femeile, 
copiii. Astfel, zvonurile ce însoțesc creşterea violenței populare 
au ca efect direct ideea că folosirea lor trebuie trăită ca un act de 
legitimă apărare sau de răzbunare împotriva „sceleraților“ care 
pun la cale crime odioase, dacă nu cumva le-au şi comis. Zvo- 
nuri care se grefează pe conflicte sociale şi politice reale, dar 
care alimentează şi stîmesc pasiunile, teama şi ura, speranţele şi 
miîniile, tot acest material din care sînt făcute momentele de 
criză din timpul unei revoluţii. Zvonuri politice, fără îndoială, 
de vreme ce sînt alimentate de conflicte şi evenimente politice 
prin excelenţă. Foarte adesea, aceste zvonuri sînt politizate de 
Revoluţie, dar nu fac decît să prelungească într-un nou context 
teme şi fantasme foarte vechi. Aşa stau lucrurile cu zvonul 
despre „complotul foametei“, admirabil studiat de Steve L. 
Kaplan, care revine în tot cursul secolului al XVIII-lea şi are mai 
multe izbucniri în timpul Revoluţiei. O dovadă în plus, dacă mai 
era nevoie, că Revoluţia inventează, desigur, un spaţiu politic 
nou şi, mai ales, instituţii politice noi, dar că mediul mintal 
rămîne cel foarte tradiţional, al Vechiului Regim. Aşa pot fi 
înţelese rezistenţele la inovațiile raţionalizatoare ale Revoluţiei, 
adesea foarte abstracte şi doctrinare, cum este amestecul de 
modemitate şi de anarhism care constituie o trăsătură caracte- 
ristică'a comportamentelor. politice din perioada revoluţionară. 
Credulitatea populară, care asigură difuzarea şi eficacitatea zvo- 
nurilor, este şi ea o moştenire seculară. Ea nu poate fi disociată 
de o cultură în mare măsură orală, în care informaţia este 
răspîndită din gură-n gură. Perioada revoluţionară este marcată 
desigur de o explozie a scrierilor politice. Să nu uităm însă 
niciodată că oralul preia scrisul; născocirea despre care am 
vorbit este, în această privinţă, un bun exemplu: ziarele sînt în 
aceeaşi măsură „strigate“ şi comentate oral, ca şi citite. 

Într-o tipologie a zvonurilor revoluţionare un loc special 
trebuie rezervat zvonului politic, în sensul cel mai restrîns al 
termenului, de zvon datorat politicienilor. Noile sedii ale puterii 
— în primul rînd Adunările compuse din mai multe sute de 
deputaţi — şi cluburile patriotice — din care fac parte iacobinii 
— sînt tot atîtea epicentre ale zvonurilor ce însoțesc permanent 
luptele şi intrigile. politice. Zvonurile frămîntă neîncetat clasa 
politică, cu precădere deputaţii şi birocraţia guvemamentală, 
din ce în ce mai numeroasă, ca şi obişnuiţii tribunelor. Între 
unii şi ceilalţi comunicarea se stabileşte uşor şi în mod perma- 
nent, ca şi între culoarele puterii şi spaţiile urbane, străzi şi 
pieţe, unde se formează „grupurile“ care discută politică şi 
comentează ştirile. Tema „complotului“ revine frecvent deve- 
nind o obsesie în timpul Terorii. Dintre toate aceste zvonuri ale 
politicienilor nu reținem decît un exemplu, revelator îndeosebi 
pentru climatul politic în care s-a ivit 9 termidor. Bătălia împo- 
triva lui Robespierre este pregătită cu grijă mai ales cu ajutorul 
unui zvon destinat în primul rînd membrilor Convenţiei. Nu 
este vorba de născocirea cu Robespierre-rege, născută, aşa cum 
am văzut, dintr-o „pomire a imaginației“ şi destinată străzii, 
poporului despre care se presupune că, mărginit cum este, nu 
poate înţelege decît „un corpus de delicte sesizabile“. Pentru 
deputaţi se alcătuieşte alt „corpus de delicte“, tot atît de palpa- 
bile, dar de o cu totul altă natură decît o pecete cu floarea de 
crin: li se vorbeşte de listele de deputaţi proscrişi întocmite de 
„tiran“ cîteodată, se pare, li se arată chiar aceste liste, În ajunul 
lui 9 termidor, ele deveneau din ce în ce mai lungi; pe culoa- 
rele Convenţiei şi, mai ales, la întrunirile intime, zvonurile 
ridicau cifrele la cîteva zeci, dacă nu la mai mult de o sută de 
deputaţi proscrişi, care s-ar fi adăugat celor şaptezeci şi trei 
de deputaţi girondini arestaţi la 31 mai. Evident, persoanele cu 
care se vorbea îşi găseau numele pe listă, iar zvonurile puse în 
serviciul intrigii concretizau astfel amenințările vagi şi aluzive 
adresate iacobinilor de Robespierre şi de Couthon. Fără âccastă 
activitate subterană, care mobiliza frica şi ura acumulate în 
timpul Terorii şi care, deodată, făcea din supraviețuirea 
fiecăruia miza imediată, ar fi strigat oare Convenţia într-un 
singur glas: Jos tiranul? 

Succesul născocirii cu Robespierre-rege formează astfel un 
episod al istoriei imaginarului şi zvonurilor revoluţionare. Dar 
particularităţile acestei născociri evocă un context mai specific, 
acela al Terorii. Într-adevăr, e uşor să constaţi că ea se leagă de 

alte calomnii menite să devină tot atîtea zvonuri, în întregime 
ticluite de puterea montagnardă. în frunte cu Robespierre. Nu 
era oare Hébert acuzat că organizase foametea, după ce oprise 
la bariere pîinea de care poporul ducea atîta lipsă? lar Danton 
nu era prezentat ca şef al unei conjuraţii, ca un complice al 
străinilor, ca un trădător de patrie şi un protector al emigraţilor? 
Ca toate aceste scorneli, povestea lui Robespierre-rege este o 
născocire teroristă. 'Teroristă pentru că era produsul unei întregi 
maşinării politice şi polițiste a Terorii, dar şi în sensul că se 
adresează imaginaţiei sociale modelate de Teroare. După 
Michelet, care vorbeşte despre împlinirea Revoluţiei, s-ar putea 
spune că, o dată cu Teroarea, nu totul, ci orice părea posibil. 
Într-o atmosferă de maximă tensiune cauzată de epurările suc- 
cesive, de delaţiune, ridicată la rang de virtute civică, de supra- 
„licitare fără limită în învinuiri, de neîncetate descoperiri de noi 
comploturi, nimeni nu părea să mai poată scăpa vreodată de 
bănuieli. Nu aveau să fie astăzi demascaţi eroii revoluționari de 
ieri ca tot atîţia duşmani al căror zel revoluţionar nu era decît 
o mască în spatelc căreia se ascundeau cele mai negre planuri 
de viitor şi complicitatea lor cu aristocrații şi regaliştii? Robes- 
pierre însuşi, acuzîndu-l pe Danton, nu a lansat oare apelul să 
nu se închine nimeni la idoli? Şi nu despre acelaşi Danton cir- 
cula zvonul că voia să devină regent? Nu erau oare hebertiştii 
acuzaţi de Saint-Just că urziseră o conjurație pentru a răstuma 
-guvemul revoluţionar şi a restabili monarhia? Perfidul şi jos- 
nicul Hébert şi-ar fi pregătit în felul acesta cariera de viitor 
regent, compromiţînd adunarea prin scandalul şi „dezgustul 
provocat de oamenii corupți“. Nici o calomnie, fie ea cît de 
josnică, nu mai era exclusă. În ajunul procesului Mariei-Antoa- 
neta, nu dăduseră oare paznicii de la Temple alarma la Comună 
că văduva lui Capet avea relaţii incestuoase cu fiul ei şi-l făcea 
să guste din fructul oprit al plăcerilor solitare? Şi toate acestea 
— cine ar fi bănuit — în scopuri contrarevoluţionare... Căci 
sănătatea copilului era astfel şubrezită, iar răspuriderea morţii 
lui n-ar fi întîrziat să cadă asupra puterii revoluţionare şi să o 
compromită cu desăvîrşire în ochii puterilor străine. Fantasmele 
care duc la asemenea născocire, susţinută în mod public de 
Hébert în timpul procesului reginei, spun multe despre pato- 
logia imaginarului terorist. i 

Teroarea îşi trage seva din acest imaginar şi, la rîndul ei, îl 
produce; ea inventează comploturi care contopesc toţi duşmanii 
în imaginea globală a „suspectului“ şi se alimentează din teama 


35 


şi bănuiala pe care le secretă. Imaginaţia socială modelată de 
Teroare este surexcitată şi dezaxată, dar, în acelaşi timp, din 
aceleaşi motive, este marcată de un fel de oboseală şi de inerție. 
Nu era ea acum în stare. să âccepte totul, ba chiar orice? Cei 
care au ticluit născocirea cu Robespierre-rege cunoşteau foarte 
bine acest concurs de împrejurări şi înțelegeau să-l exploateze 
cît mai mult. Elanul imaginaţiei nu era chiar atît de spontan cît 
ar fi vrut Vadier să se creadă. Panica ce a pus stăpînire, în 
noaptea de 9 termidor, pe colportorii zvonului era, fără îndoială, 
reală. Totuşi răspunsul pe care l-au găsit ca să contracareze 
pericolul imediat era rodul unei experienţe, dobîndite în timpul 
exercitării puterii teroriste, în fabricarea de comploturi false şi 
de acuzaţii false. Faţă de zvonuri şi de credulitatea populară ei 
şi-au însuşit o atitudine într-o oarecare măsură tehnică: şi unele 
şi cealaltă pot fi manipulate, şi unele şi cealaltă pot fi utilizate 
ca instrumente pentru atingerea unui obiectiv politic. Or, la 9 
termidor situaţia era de aşa natură încît toate mijloacele pentru 
a reuşi au fost socotite bune. Dar pentru a reuşi ce? 


UN EVENIMENT ÎN CĂUTAREA PROPRIEI 
SEMNIFICAŢII 


Să nu ne despărţim încă de acea zi, glorificată de unii ca o 
revoltă istorică împotriva „tiranului'“, înfierată de alţii ca un 
moment tragic cînd ar fi fost distrus mecanismul însuşi al 
Revoluţiei. Se ştie foarte bine că Revoluţia manifestă în tot 
cursul ei o puternică tendinţă de a-şi teatraliză faptele şi atitu- 
dinile, de a se prezenta ca un spectacol constrîngător, impunînd 
actorilor săi roluri şi costume. 9 Termidor nu face excepţie nici 
din acest punct de vedere şi-a fost deseori sursă de inspiraţie 
pentru relatările despre această zi. Ar trebui totuşi ca teatrali- 
tatea acestei reprezentări să fie precizată de fiecare dată. Ne 
amintim dc episoadele, de atîtea ori povestite, care o prezintă 
ca pe o dramă, chiar ca pe o tragedie antică: deputaţii care se 
ridică în picioare strigînd Jos tiranul!; aceiaşi membri ai Con- 
venţiei, ameninţaţi de tunuri, care hotărăsc să rămînă în sală şi 
să moară pentru Republică, asemeni senatorilor romani; Robes- 
pierre, la Comună, şovăind să facă apel la popor împotriva 
Convenţiei, puterea legitimă a Republicii; sala Comitetului 
Salvării Publice, unde Robespierre, rănit, este întins pe o masă, 

unde Saint-Just, impasibil, îşi aţinteşte privirile asupra Consti- 
tuţieiafişată pe perete, şi rosteşte cuvintele: „Şi totuşi aceasta 
este opera mea, ca şi guvemul revoluţionar”. Imagini din 
Epinal! — se va spune — dintre care multe nu rezistă criticii 
istorice. Nimeni nu se va îndoi de acest lucru, dar clişeele au 
intrat în memoria istorică pentru care reprezentările generate de 
un eveniment sînt adesea mai importante decît evenimentul 
însuşi. Însă imaginile nu trebuie să mascheze amestecul 'de 
genuri: tragicul se transformă ncîncetat în grotesc. Tallien agită 
de la tribuna Convenţiei un pumnal de care n-are deloc intenţia 
să se servească, nici împotriva lui Robespierre, nici împotriva 
lui însuşi; Hanriot, şeful forţei anmate din Paris, rînd pe rînd 
legat fedeleş de cîţiva jandarmi şi eliberat de adepţii lui fideli; 
cîteva sute de iacobini care nu încetează să-l aclame pe Robes- 
pierre şi să lanseze apeluri eroice la luptă împotriva „scelera- 
ţilor““, dar al căror număr scade mereu, aşa încît zece persoane 
pot să-i împrăştie şi a căror sală, „bastionul de ncînvins al 
Revoluției“, este pur şi simplu închisă cu cheia, ca pentru a 
marca sfîrşitul spectacolului. Mii de oameni înarmaţi, strînşi în 
batalioanele lor, par să execute un ciudat balet: aceiaşi, care 
după-amiaza s-au dus să susţină Comuna, se regăsesc seara de 
partea Convenţiei. Tunarii se duc şi se întorc, făcînd drumul 
între piaţa Grève şi piaţa Carrousel, fără să fi tras nici o lovitură 
de tun. Ca pentru a accentua caracterul grotesc al evenimen- 
telor, personajul căruia îi revine un rol foarte dramatic în acea 
noapte, jandârmul care a tras în Robespierre, se numea Merda?. 
Şi era atît de ridicol, încît a fost repede rebotezat cu numele de 
Meddat, înainte de a fi prezentat î în Convenţie, unde este primit 
în triumf. În această noapte, în care s-au dezlănţuit pasiunile, în 
care nu s-a rostit, de ambele părţi, decît jurămîntul de „a trăi 
liber sau a muri“, nu s-au auzit decît două focuri de pistol: cel 
al „bravului jandam Merda* şi cel al lui Lebas, care s-a sinucis. 
Adevăratul măcel nu a început decît a doua zi după victorie, în 
piaţa Revoluţiei: douăzeci şi doi de ghilotinaţi în 10 termidor, 
şaizeci şi şase în 11 temiidor, cea mai marc „încărcătură pe 
care a cunoscut-o Parisul de la instaurarea Terorii. Nu vom 
şti niciodată care ar fi fost numărul celor executaţi dacă ar fi 
învins partidul advers, Robespierre şi partizanii lui... 


1 Oraş francez, centru al imaginarului popular din secolul al XVII-lea (n.t). 
? În limba franceză merde, în limbaj vulgar. desemnează materiile 
fecale (n.t.). ; 

Ciudatul spectacol pe care-l oferă Parisul la 9 termidor este 
expresia confuziei ce domneşte în spiritele miilor de oameni, 
participanţi la un conflict care riscă în orice clipă să se transfor- 
me într-o înfruntare sîngeroasă şi a cărui miză nu se desluşeşte 
totuşi deloc în tot păienjenişul. Aşa cum am văzut, născocirea 
cu Robespierre-rege nu putea să influenţeze soluţionarea 
conflictului decît din cauza acestei confuzii. Totul se petrece ca 
şi cum evenimentul rămas în istorie sub numele de 9 termidor 
nu fumiza, pe moment, o semnificaţie precisă nici pentru propriile 
sale episoade, care se înlănţuiau haotic, nici pentru protagoniştii 
lui. Ca şi cum evenimentul s-ar fi aflat numai în căutarea pro- 
priei lui semnificaţii politice. 

„Se ştie că nu există nici un eveniment politic care să nu-şi 
epuizeze deplina semnificaţie în clipa în care se produce. 
Această semnificație sau, mai degrabă, aceste semnificaţii, cînd 
sînt multiple şi, de regulă, contradictorii, îl cuprind pe măsură 
ce consecinţele lui se manifestă în istorie. Pe moment, prota- 
goniştii pot să fie mai mult sau mai puţin conştienţi de ceea ce 
este în joc în conflictul în care se angajează. În această privinţă, 
ziua de 9 temidor se deosebeşte clar de alte zile revoluţionare 
cum sînt 10 august sau. 31 mai. În clipele lui cruciale, 9 ter- 
midor nu pare a fi decît o simplă reluare a acelor zile. Cînd 
Comuna proclamă „poporul e în picioare“ şi mobilizează 
secţiile împotriva Adunării, toţi au impresia că joacă din nou un 
scenariu deja bine pus la punct în 10 august şi 31 mai. Refe- 
rirea la aceste zile este, de altfel, explicită în proclamaţiile par- 
tizanilor lui Robespierre. Asemănarea nu duce decît la sporirea 
confuziei. Departe de a limpezi lucrurile, le încurcă cu atît mai 
mult cu cît argumentele — înţelegeţi prin aceasta acuzaţiile şi 
injuriile aruncate de o parte şi de alta şi care ţin loc de argu- 
mente — se aseamănă în mod curios: şi unii şi ceilalţi jură 
credinţă Revoluţiei şi Republicii; toți denunţă la adversarii lor 
conjuraţia şi cîrdăşia cu „duşmanii“. Guvemul revoluţionar 
împotriva căruia Comuna cheamă poporul „să se ridice“, aşa 
cum o făcuse la 31 mai, nu s-a născut oare el însuşi din această 
zi de referinţă? Nu-şi proclamă el fidelitatea faţă de drumul pe 
care a pomit, nu făgăduieşte să combată cu „energie“ orice 
indulgență? Nici unul din partidele adverse nu este capabil să-şi 
formuleze proiectul politic. În mod paradoxal, zvonul calom- 
nios aduce o oarecare limpezire în măsura în care, cu ură şi cu 
violenţă, face din Robespierre personajul cheic al conflictului. 
Pe dată apare miza politică centrală şi ascunsă a confruntării: 

cum se poate ieşi din Teroare? Întrebare esenţială şi totuşi 
neformulată. Ea constituie implicitul: discursului politic care, de 
ambele părţi, se întrece în retorica nobilă şi în injuriile cele mai 
josnice. i 
În acest sfîrşit de vară din anul II, două luni după legea din 
Prerial, cînd închisorile gem de suspecți iar Tribunalul 
revoluţionar nu şomează decît în cea de-a zecea zi din decadă 
(nu va face excepţie decît în 10 termidor pentru a proceda la 
identificarea lui Robespierre şi a partizanilor săi...) nimeni nu 
îndrăzneşte să pună în mod public problema ieşirii din Teroare 
(la 9 termidor, cînd bătălia împotriva lui Robespierre e în toi în 
Convenţie, ghilotina şi-a făcut treaba de fiecare zi şi nimeni nu 
s-a gîndit să oprească execuţia). Pentru a-i spune pe nume, 
pentru a o „înscrie la ordinea de zi“ a guvemului sau a Conven- 
iei, era necesar ca ieşirea din Teroare să fi început deja în fapt. 
Într-adevăr, după „primăvara victoriilor“, după eliberarea teri- 
toriului naţional, Teroarea a fost lipsită de acest sprijin, ba chiar 
de legitimitatea pe care i-o asigura discursul asupra războiului, 
asupra necesităţii de a apăra Republica de ameninţarea din 
afară! (persistă de altfel zvonurile despre pacea iminentă). 
După lichidarea „facţiunilor“, a dantoniştilor şi a hebertiştilor, 
orice dezbatere politică, oricît de timidă, este înăbuşită de exal- 
tarea Poporului unanim şi indivizibil. Teroarea nu-şi găseşte 
temeiul şi justificarea decît în discursul pe care îl ţine despre 
sine, contopind într-un tot denunţarea indulgenţei şi exaltarea 
virtuţii republicane. Oare aceasta nu cheamă la vigilenţă per- 
manentă, nu însoţeşte practicile generate de Teroare: execuțiile, 
delaţiunile, frica paralizantă? Alături de exercitarea puterii, 
Teroarea ocupă tot spaţiul politic, blochează de la început, în 
cadrul acestei puteri, orice dezbatere privitoare la politica ce 
trebuie urmată. Divergenţele din sînul guvernului, oricare ar fi 
putut fi obiectul şi cauzele lor, începînd cu animozităţile şi cer- 
turile personale, se agravau datorită neîncrederii şi bănuielilor 
reciproce. (Analiza acestor multiple discordii nu intră în 
subiectul lucrării noastre; este totuşi semnificativ că cea cu pri- 
vire la controlul poliţiei a fost deosebit de înveninată.) Orice 
conflict, chiar unul de importanţă limitată, risca să fie prins în 
angrenajul Terorii, să fie rezolvat de mecanismele pe care le 


- 


! Cu privire la raporturile dintre război şi Teroare în discursul 
revoluţionar, Mona Ozouf emite idei pertinente şi inovatoare în lucrarea 
sa L'Ecole de la France, Paris, 1984, pp. 109-128. 

oferea ea. Dar ea nu favoriza decît un singur instrument... 
Nenumită şi de nenumit, problema ce se poate face cu Teroarea? 
era refulată şi totodată obsesivă. Problemă prin excelenţă 
politică, aceea a puterii revoluţionare, şi a cărei miză era chiar 
viaţa celor care o exercitau. Problemă indisolubil legată de per- 
soana lui Robespierre. În sistemul de putere izvorît din proiectul 
carc consta în „a radicaliza Revoluţia făcînd-o conformă cu dis- 
cursul ei“, Robespierre ocupa, a doua zi după sărbătoarea 
Fiinţei Supreme şi a Legii din Prerial, locul unde sc întîlneau în 
aceeaşi finalitate Virtutea şi Teroarea.! Ce se poate face cu 
Teroarea? Cum se poate ieşi din ea? Răspunsurile treceau pe la 
Robespierre. Ele nu puteau decît să vină de la el sau să se 
întoarcă împotriva lui. Ele nu puteau fi formulate decît în ter- 
meni ocoliţi, cu atît mai neclari cu cît le revenea chiar teroriștilor, 
chiar făuritorilor Terorii, sarcina să dea aceste răspunsuri. Dar 
ei nu puteau să le pună în practică decît cu mijloace teroriste. 
Aşa cum o spune Marc-Antoine Baudot, membru al Convenţiei, 
montagnard, observator pertinent şi, în acelaşi timp, protago- 
nist al evenimentelor: „În starea confuză şi sîngeroasă în care 
se găsea Republica înainte de 9 termidor nu se putea ieşi din 
această oribilă situaţie decît prin moartea sau ostracizarea lui 
Robespierre... De aceea, în lupta de la 9 termidor, nu a fost 
vorba de principii. ci de a ucide.“ 

Proiectul politic al lui Robespierre, între prerial şi tennidor, 
se pretează la mai multe interpretări, aşa cum o dovedeşte şi 
dezbaterea pe care a provocat-o şi care durează de două secole. 
Voia oare să înceapă ieşirea din Teroare, chiar s-o oprească 
dintr-o dată, aşa cum ar lăsa să se creadă unele pasaje din dis- 
cursurile sale şi, mai ales, reprobarea „teroriştilor'* celor mai 
sîngeroşi, şi anume a reprezentanţilor în misiune carc s-au 
remarcat prin samavolnicie şi corupţie? Sau, dimpotrivă, voia să 
continue Teroarea, s-o facă şi mai sîngeroasă, să dominc şi mai 
mult Convenţia, aşa cum s-ar putea întrevedea din alte pasaje 
din aceleaşi discursuri şi, mai ales, din supravegherea vigilentă 
pe care o exercita asupra activităţilor Tribunalului revoluţionar 
şi a reprimării poliţieneşti? Să-i fi lipsit orice proiect politic în 
afară de acela de a-şi afirma şi mai mult puterea personală şi de 


! Vezi analizele remarcabile ale lui François Furet în Reflecţii asupra 
Revoluţiei franceze. Bucureşti, ed. Humanitas. 1992. p. 70 ş. urm. 
2M.-A. Baudot, op. cit. pp. 125; 148. 

a se răfui cu adversarii lui în Comitete şi la Convenţie? Să-l fi 
lovit un fel de paralizie care-l făcea să şovăie între măsuri 
contradictorii, ceea ce l-ar fi pus într-o situaţie fără ieşire? Dez- 
batere cu atît mai încîlcită cu cît este grevată de toate pasiunile 
stîmite atît de Teroare, cît şi de persoana lui Robespierre. Dar 
oare această dezbatere nu reproduce, într-un alt registru, ambi- 
guităţile şi contradicţiile inerente conjuncturii politice din acel 
moment? Proiectul politic al lui Robespierre nu s-ar preta oare 
la multiple lecturi de vreme ce este minat cl însuşi de aceste 
ambi guităţi pe care le ascunde? Acest proiect nu este incoerent; 
dimpotrivă, tocmai din cauza logicii politice care îi este pro- 
prie, dar confruntat cu numeroasele probleme ale situaţiei ter- 
midoriene, Robespierre cade în ambiguitate. Totul se petrece ca 
şi cum ar continua planul care-l călăuzise de-a lungul Revoluţiei 
-dar în mod ciudat s-ar încurca de îndată ce trebuie să răspundă 
la întrebarea inedită: ce se poate face cu Teroarea, cu acest 
sistem al puterii revoluţionare la care dusese tocmai victoria 
acestui plan? Din cuvintele şi acţiunile lui Robespierre străbate 
ideea-imagine a unei Terori purificate de Înjosirea ei şi deci un 
plan de acţiune care implica mai multă şi totodată mai puţină 
Teroare. 

Robespierre se recunoştea în Republica pură şi virtuoasă 
aşa cum o desenau reprezentările pe care Revoluţia le dădea 
despre ea însăşi, asemenea reprezentărilor pe care le-a oferit 
sărbătoarea Fiinţei Supreme atît poporului, cît şi lui Robes- 
pierre, autorul şi protagonistul principal al acestei sărbători. În 
acest fel, Republica pură şi virtuoasă trebuia să se confunde în 
mod necesar cu persoana lui Robespierre, în vreme ce acesta se 
identifica pe deplin cu nobila sa cauză. Proiectul lui Robes- 
pierre presupunea însă ca, într-o oarecare măsură, Revoluţia să 
rămînă Revoluţie, iar Robespierre să rămînă Robespierre, 
contopindu-se în exerciţiul puterii revoluţionare. Dar ca să fie 
pură şi virtuoasă, credincioasă propriilor ei reprezentări, Repu- 
blica trebuia să se purifice, să scape de cei „impuri“, de trădători, 
de intriganţi, de carierişti, de infamii profitori, elemente nedemne 
de ea, de cei mai înverşunaţi duşmani, ascunşi şi făţamici. 
Revoluţia progresa deci în mod necesar prin excludere. Acesta 
este mersul ei înainte triumfător şi Robespierre şi-l însuşise. Ea 
îi călăuzea proiectul politic împotriva adversarilor succesivi. 
Chipurile lor erau, desigur, diverse, dar erau de fapt tot atîtea 
măşti care ascundeau un duşman statomic, pentru a sfîrşi mereu 
identic cu sine. Această viziune politică ce se dovedise clicace 

pe tot parcursul carierei sale politice — şi al cărei rezultat era 
Teroarea — Robespierre o aplică tocmai Terorii, aşa cum o 
judecă el în săptămînile dinainte de termidor. Dar, ca să reluăm 
ultimele lui cuvinte din Convenţie, el, „cel care este făcut să 
combată crima, nu să o guvemeze“, găseşte că Teroarea este 
întinată. Nu de sîngele victimelor, ci de josnicia celor chemaţi 
s-o pună în aplicaţie şi deci să vegheze la puritatea ei. Robes- 
pierre era un om dedicat studiului. Nu văzuse niciodată ghilo- 
tina funcţionînd. Nu sc dusese niciodată în misiune, acolo unde 
cuvîntul înflăcărat al teroristului se preschimba în faptă, unde 
Teroarea nu putea fi separată de exercitarea unei puteri nelimi- 
tate, unde se scufunda în intrigile şi conflictele locale, unde 
dădea naştere la trafic de influenţă. În experienţa politică a lui 
Robespierre, Teroarea însemna discursurile adresate iacobinilor 
şi Convenţiei, hotărîrile ce trebuiau luate de Comitetul Salvării 
Publice pe hîrtie, chiar dacă această hîrtie nu cuprindea altceva 
decît listele cu deţinuţi ce urmau să fie deferiţi Tribunalului 
revoluţionar, sau cu judecători numiţi la acest tribunal. Dar, din 
iama anului II, numărul mare de rapoarte care ajung la Robes- 
pierre, toate denunţuri, dovedeşte că Teroarea nu corespunde 
deloc reprezentărilor care o legitimează (cere el însuşi aceste 
rapoarte, trimiţînd emisari speciali, cum este, de pildă, tînărul 
Julien). La Lyon sau la Marsilia, la Bordeaux şi la Nantes, 
Teroarea este „pîngărită” de acte arbitrare, de hoţi care profită 
de împrejurări ca să se îmbogăţească, de „orgii“, de răfuieli. 
Oare nu tot aşa stau lucrurile şi la Comitetul Siguranţei Generale 
şi la Comitetul Salvării Publice, sfîşiate de ambiţii personale şi 
de intrigi? 

O Teroare înjosită de propriii săi oameni, trădată, ca să 
spunem aşa, de terorişti. Dedicat studiului, Robespierre este şi 
un adept al ideologiei. El nu putea înţelege animozităţile per- 
sonale decît printr-o grilă ideologică. Faţă de „pungaşi” şi de 
„asasini“ de teapa unor Tallien, Fréron, Fouché, Vadicr (nu 
vom şti niciodată unde se oprea această listă), Mlaştina apărea 
mai curată. Cel puţin oamenii aceştia erau cinstiţi, nu căzuseră 
niciodată în ticăloşie. Proiectul lui Robespierre părea să 
cuprindă mai multă şi, în acelaşi timp, mai puţină Teroare. Mai 
puţină Teroare impură, arbitrară, cea pe care o exercitau 
„pungaşii'; mai multă Teroare, căci purificarea nu se putea 
face decît prin mijloace teroriste, prin amputarea Convenţiei 
despre care se presupunea că trebuie să predea vinovaţii din 
propriile ei rînduri. Mai multă Teroare, căci ea nu era niciodată 

şi nu putea deveni „pură“ decît în discursuri şi pe hîrtie. Ea nu 
se putea purifica decît atacîndu-şi proprii oameni de care totuşi 
nu putca fi separată, aceşti „teroriști“ pe care ea însăşi îi fonmase. 

Nu vom şti niciodată ce ar fi devenit Teroarea „.purificată"” 
după concepţia lui Robespierre. Cei vizaţi în discursurile lui nu 
puteau să aştepte, să-i urmărească demersul sinuos, să-i desco- 
pere ambiguităţile. Pentru ei, acest mesaj pierdea în subtilitate 
retorică ceea ce recupera, în schimb, printr-o limpezime orbi- 
toare şi amenințătoare: „mai puţină“ şi „mai multă“ Teroare nu 
se echilibrau, ci se adunau. Miza era tot mai mică; în joc nu se 
mai aflau nici Virtutea, nici Revoluţia, ci numai propriile lor 
capete. Desigur, Couthon îşi luase sarcina să-i lămurească pe 
iacobini că nu era vorba decît de epurarea Convenţiei de cîţiva 
sceleraţi. Dar întrebarea era cîţi si, mai ales, cine? Limbajul 
aluziv al Virtuţii era limbajul suspiciunii. În felul acesta, el se 
întorcea împotriva celui care-l folosea şi-l înfăţişa de acum 
înainte drept un maestru al suspiciunii. În loc să-i strîngă în 
jurul lui, el oferea: o breşă pentru gruparea potrivnică, alcătuită 
din Fouché, Tallien, Vadier, Collot, toţi cei care se simfeau 
vizaţi de acest limbaj. În faţa Virtuţii neîntinate, rari erau aceia 
dintre membrii Convenţiei amestecați în Teroarea reală care să 
fi rămas în afara oricărei bănuieli. Primii complotişti vor exploata 
cu atît mai mult acest climat de suspiciune, cu cît erau tocmai 
terorişti. Nu numai în sensul politic sau moral al cuvîntului, ci 
şi în sensul tehnic despre care am vorbit deja. Cunoşteau bine 
această „meserie“; dobîndiseră experienţa Terorii, a mecanis- 
melor şi rotiţelor ei. Îi mînuiseră chiar ei limbajul, ştiau să se 
servească de el şi, să-l descifreze. Teroarea „epurată“ nu era alt- 
ceva decît ghilotina „pură“, adică unsă şi curățată cu grijă. Ori- 
care ar fi vocabularul Terorii — fie că îi demască pe federalişti, 
pe pungaşi sau facțiunile — el nu se reînnoieşte deloc căci se 
termină într-un amalgam, iar rezultatul lui este întotdeauna 
acelaşi. Virtutea nu era decît un termen în plus, deosebit de 
tăios şi ascuţit. Din făuritori ai Terorii, aceşti terorişti se vedeau 
preschimbaţi în victimele ei. Întreaga lor pricepere tehnică, 
dobîndită în timpul Terorii şi susţinută de o teamă foarte reală, 
a fost necesară pentru a forma o coaliţie şi a o consolida în 
vederea atingerii unui singur obiectiv, doboriîrea tiranului. Ca 
şi Robespierre, ei au descoperit în Mlaştină oameni curaţi, vic- 
time ale unei „tiranii“, cu care se simțeau acum solidari, după 
ce pînă mai ieri îi dispreţuiau. Misterioasele liste de deputaţi 
proscrişi puse în circulaţie marchează o dublă lovitură; ele 


43 


sudează legăturile de solidaritate cu montagnarzii care-şi 
găsesc numele pe ele; numărul mare de proscrişi cuprins în 
aceste liste transformă ceca ce putea să apară ca o răluială între 
„teroriști“ într-o afacere ce privea Adunarea în ansamblul ci. 
Amputată din nou, denunţîndu-şi încă o dată propriii membri, 
Adunarea nu se dădea oare pe mîinile celui care s-ar fi erijat 
astfel în stăpînul ei absolut? Să-] doborim pe.tiran! Era un 
slogan şi totodată un obiectiv precis care permitea să se rezolve 
în modul cel mai eficace ceea ce era mai urgent, escamotîndu-se 
toate divergenţele potenţiale între cei care nu ştiau că în curînd 
vor deveni „termidorieni”. Era, de asemenea, un mijloc de a 
eluda problema politică centrală, aceea a ieşirii din Teroare şi 
de a o lăsa neformulată, în implicitul strigătului unanim al 
Convenţiei, care proclama, în cursul şedinţei din dimineaţa lui 
9 termidor, arestarea lui Robespierre şi a acoliţilor săi. Evoluţia 
evenimentelor, mai ales insurecția improvizată a Comunei care 
nu-şi găsise loc în proiectul lui Robespierre, deplasează miza 
politică a zilei şi în acelaşi timp o clarifică. Într-adevăr, ea 
cerea să se aleagă între două legitimităţi: cea care izvora din 
suveranitatea directă a „poporului în picioare“ şi cea a Conven- 
tiei ce întruchipa sistemul reprezentativ. Dar chiar dacă ter- 
menii acestei. alegeri erau acum mai limpezi ei nu puteau să 
asigure victoria. Soarta bătăliei părea să fie, în acest moment 
crucial, deosebit de nesigură. Abilitatea tehnică, politică şi 
poliţicnească a sărit atunci ca să salveze victoria. Pentru a ajuta 
bravul popor în alegerea lui, pentru a-l lămuri care este cauza 
dreaptă, pentru a-l convinge să „nu se ridice“, pentru a simpli- 
fica toată această afacere complicată, cu „un, tiran“ ce mai ieri 
întruchipa Revoluţia şi Virtutea, a fost inventat un complot, a 
fost născocilă o poveste, a fost ascuns şi apoi descoperit un fals. 
Oricare ar fi fost autorii direcţi ai acestei diversiuni, ea era, aşa 
cum am constatat, rodul unei experienţe politice colective şi 
rezuma perfect un întreg imaginar şi o întreagă practică tero- 
riste. Frica şi panica adăugau cinismului manevrei o notă de 
spontaneitate. 

Mijloc de apărare împotriva unui pericol imediat, născo- 
cirea despre Robespierre-rege nu dădea evenimentului decît o 
semnificaţie de o zi. Ea nu rezolva nicidecum problema politică 
centrală a Terorii; dimpotrivă, o făcea şi mai confuză. A doua 
zi după victorie, o dată cu executarea deputaţilor scoşi în afara 
legii. şi a membrilor Comunci, o dată cu reforma Tribunalului 
revoluţionar şi cu primele eliberări ale „suspecţilor"”, lucrurile 

se vor precipita. Sensul zilei de 9 termidor, această revoluţie 
făcută de Convenţie şi nu de popor, pentru a relua formula lui 
Barère, va depăşi deci simpla răstumare a unui tiran. De altfel, 
născocirea despre Robespierre-rege nu închidea oare deja în 
sine mai mult decît ceea ce dădca la iveală utilizarea ei directă? 
Dacă disociem termenii pe care îi amalgamează — Teroarea şi 
Regele — ea pare să schiţeze în linii mari calea de ieşire din 
Teroare pe care o va urma puterea republicană după 9 termidor. 
Cale îngustă şi periculoasă, definită negativ: nici Robespierre, 
nici rege, nici Teroare, nici monarhie.. Toate acestea nu vor 
împiedica — ba dimpotrivă — puterea termidoriană să recurgă 
din nou la amalgam pentru a-şi combate adversarii. Dar, profi- 
tînd de experienţa cîştigată, ar face-o cu mai puţină panică şi 
mult mai mult cinism. 


CAPITOLUL II 


SFÎRŞITUL ANULUI II 


În 24 fructidor anul II, patruzeci şi cinci de zile după 9 ter- 
midor şi zece zile înainte de sfîrşitul anului II, în timpul unei 
dezbateri furtunoase în care se dezlănţuie neînțelegerile ce 
sfişie Convenţia, Merlin (din Thionville), după ce îi atacase pe 
„teroriști“, aceşti „cavaleri ai ghilotinei”, formulcază trei 
întrebări esenţiale pentru Republică şi la care Convenţia trebuie 
să răspundă fără echivoc: „De unde venim ?*, „Unde sîntem ?*, 
„Încotro ne îndreptăm?“. Aceste întrebări sînt de o importanţă 
capitală; ele străbat în adîncime întreaga dezbatere politică. 
Comitetul Salvării Publice reia şi el aceste întrebări, dîndu-le 
propriile lui răspunsuri. La o dată simbolică, ziua celei de a 
patra sanculotide!, care încheie anul II, Robert Lindet prezintă 
într-un lung discurs, în numele Comitetului, un fel de raport 
asupra stării Națiunii. Acest raport, acceptat de Convenţie, nu 
va pune totuşi capăt dezbinărilor sfîşietoare; răspunsurile sale, 
care ar trebui să fie „o punte de legătură“ şi să restabilească 
unitatea pierdută, se vădesc provizorii; ele vor fi repede contes- 
tate şi depăşite. | 

Dramatizarea acestor întrebări scoate în evidenţă senti- 
mentul că lucrurile se aflau la o cotitură unde trecutul, pre- 
zentul şi viitorul nu se mai disting limpede, ca şi cum Revoluţia 
şi-ar fi pierdut acea minunată transparenţă, glorificată în tot 
cursul anului Il. La sfîrşitul acestui an chiar şi trecutul a devenit 
opac. Se aşteaptă de la Comitetul Salvării Publice un îndoit 
bilanţ, al drumului parcurs de la „revoluţia din 9 termidor“, dar 
şi al trecutului mai îndepărtat în care domneau „teroarea“ şi 
„tirania“ de care această „fericită revoluţie“ a scăpat Republica. 


! Termen care desemnează cele cinci zile complementare care 
încheiau anul în calendarul republican (n.t.). 


46 


Prezentul este şi mai tulbure. Întrebările lui Merlin pun în 
evidenţă faptul că 9 termidor este un punct din care nu mai 
există întoarcere, dar şi că problema icşirii din Teroare nu e 
rezolvată. În 10 termidor, Convenţia a anunţat cu surle şi tobe 
victoria „revoluţiei sale“; o dată cu răsturnarea „tiranului' şi a 
acoliţilor. săi, Republica era salvată şi se pusese capăt opre- 
siunii. La sfi rşitul anului II, bilanţul este clar: ieşirea din Teroare 
nu este un act, ci un proces neliniştitor cu şanse de reuşită nesi- 
gure. Ieşirea din Teroare nu s-a încheiat cu înlăturarea lui Robes- 
pierre; ea este un drum care trebuie descoperit şi străbătut. 

Experienţa era inedită. Se ştie că istoria politică a Revoluţiei 
prezintă acest interes deosebit de a oferi, într-o perioadă relativ 
scurtă, experienţa mai multor regimuri şi situaţii politice: monar- 
hia constituţională, Teroarea, republica întemeiată pe un sistem 
reprezentativ şi cenzitar, dictatura plebiscitară etc.! Tot aşa stau 
lucrurile cu ieşirea din Teroare, experienţă deosebit de com- 
plexă. Începută la 9 termidor, această experienţă trebuia să se 
desfăşoare într-un cadru politic şi simbolic, instituţional şi social 
izvorit din Teroare şi modelat de ea. Tocmai de accea, inevitabil, 
se ridicau mai multe întrebări. Ce era de făcut cu moştenirea 
lăsată de perioada Terorii? Ce anume trebuia reţinut, şi după ce 
criterii, din această moştenire care era în acelaşi timp'a Terorii, 
dar şi a Republicii, a Revoluţiei chiar? Ce era de făcut cu 
nenumăratele sechele ale Terorii, începînd cu temniţele care 
gem de „suspecți“ ce-şi aşteaptă judecata? Cum se puteau înlătura 
instituţiile şi personalul politic şi administrativ, izvorit din Teroare 
şi format în scopul de a o servi şi de a-i asigura funcţionarea? 
Cum putea fi definit spaţiul politic de după Teroare? Întrebări 
complexe căci ieşirea din Teroare este efectuată de către o 
putere politică şi de un personal politic care fuseseră agenţii ei, 
care, prin activitatea lor, o instalaseră trainic. „Revoluţia din 9 
termidor“ trebuia să apară în acelaşi timp ca o ruptură în istoria 
Revoluţiei, dar şi ca garantul continuității ei. Dincolo de Teroare, 
Revoluţia şi-ar afirma fidelitatea faţă de ea însăşi şi de princi- 
piile ei fondatoare. Relaţia între ruptură şi continuitate nu se 
situa numai pe plan politic şi colectiv; ea era trăită tensionat pe 
plan individual de către fiecare. 

Este cu atît mai necesar să insistăm asupra caracterului 
inedit şi complex al acestei'experienţe, prin excelenţă politică, 
cu cît particularităţile şi originalitatea perioadei termidoriene 


1 Vezi F. Furet, Marx et la Revolution française, Paris, 1986, pp. 86 ş. urm. 

sînt prea adesea ncglijate de istoriografie. Există o tradiţie 
„iacobină” a istoriografiei revoluţionare pentru care perioadei 
eroice a Revoluţiei, simbolizată de anul II, anul sanculoţilor, al 
iacobinilor, al „Muntelui“, al elanului revoluţionar pur şi dur, i 
se pune iremediabil capăt la 9 termidor. După aceea nu va mai 
avea să fie decît „reacţiunea“ şi, pentru a închcia, zadamica luptă 
eroică a sanculoţilor şi a ultimilor montagnarzi, care apărau, 
împotriva „reacţionarilor“*, moştenirea înălţătoare a anului II. 
Ca şi cum „ultimii montagnarzi” şi „ultimii iacobini' n-ar fi fost 
ei înşişi termidorieni: nu numai că aprobau şi proslăveau binc- 
facerile „revoluţiei de la 9 termidor“, ci participau, în felul lor, 
alături de ceilalţi „reacţionari“, la experienţa comună a ieşirii 
din Teroare. 

Căci anul II, în sensul simbolic al acestui cuvînt, nu se 
termină ca o tragedie antică, la 10 termidor, în Piaţa Revoluţiei. 
atunci cînd tăişul ghilotinei a despărţit de trup capul Incorupti- 
bilului. Imaginarul social creat de anul II şi care îi dădea sensul 
simbolic cunoaşte un sfîrşit mai puţin eroic şi teatral. În mod 
mult mai prozaic. noua experienţă a icşirii din Teroare atrage 
dezintegrarea destul de rapidă a acestui imaginar. A trece peste 
originalitatea şi complexitatea ci înseamnă a ascunde sechelele 
politice, sociale şi morale ale Terorii şi, ca urmare, a o închide 
într-o legendă istorică ce nu putea decît s-o legitimeze a poste- 
riori. A trece peste particularităţile acestei experienţe, înseamnă 
a asuma riscul unui alt anacronism: redusă la „o reacțiune”, 
perioada termidoriană, dacă nu întreaga perioadă a Directora- 
tului, devine oarecum o simplă tranziţie de la 9 termidor la 18 
brumar. Legenda eroică a Terorii n-ar putea găsi un sfîrşit 
demn de ea decît într-o altă legendă, aceea a lui Napoleon? Şi 
totuşi, nimic nu e mai fals din punct de vedere istoric. A 
înţelege problemele ridicate în perioada termidoriană înseamnă 
a pune în lumină caracterul relativ deschis al experienţei care 
începe la 9 termidor, anul II. Nici o logică a istoriei n-a 
acceptat ideea că germenii lui 18 brumar se găsesc în căderea 
lui Robespierre. A gîndi perioada termidoriană înseamnă a 
pune mai întîi în discuţie problemele politice pe care prota- 
goniştii politici erau chemaţi să le definească şi să le rezolve; 
înseamnă a analiza, apoi, conflictele şi mecanismele politice 
care au dus la alegerea, foarte empirică, a unui anumit fel de a 
ieşi din Teroare. 

Doar cincizeci şi şase de zile despart cea de a cincea revoltă 
a sanculoţilor, care încheie anul II, de 9 termidor din acelaşi an. 

Perioadă foarte scurtă dar deosebit de densă, de bogată în eve- 
nimente şi fenomene politice noi. A început o mutație politică. 
dar jocurile nu sînt nici pe departe făcute. Protagoniştii politici 
ocupă un spaţiu extrem de deschis. Am ales cu bună ştiinţă 
sfîrşitul anului II pentru a încheia cronologia şi a încerca o 
analiză a drumului parcurs de la 9 temhidor. Alegerea e, desigur, 
arbitrară. Această dată este simbolică: anul II, cel al calenda- 
rului revoluţionar şi nu cel al legendei revoluţionare, se încheie 
cu greu în ceasul în care protagoniştii politici simt ci înşişi 
nevoia de a da un răspuns la întrebările: de unde venim?, unde 
sîntem?, încotro ne îndreptăm? Ea îi oferă istoricului posibili- 
tatea de a relua aceste întrebări, insistînd asupra conceptelor şi 
valorilor, asupra reprezentărilor şi simbolurilor, asupra cîmpului 
de experienţă şi a orizontului unor aşteptări, ale unui popor, ale 
reprezentanţilor săi, al zguduirilor istorice prin care a trecut. 


„DE UNDE VENIM?" 


În 9 termidor, revoluţia înfăptuită de Convenţie nu este 
contestată de nimeni. Nimeni nu-i apără pe Robespierre sau pe 
triumviri şi nici nu se îndoieşte de crimele şi proiectele lor per- 
fide. În acest sens, toate societăţile populare, toate autorităţile 
instituite, toate armatele, pe scurt, toată Franţa s-a třezit la 10 
termidor anti-robespierristă, chiar „termidoriană'. Această una- 
nimitate i-a uimit pe istorici. Astfel, Michelet vorbeşte despre 
zilele imediat următoare lui 9 termidor ca despre nişte zile în 
care bucuria şi uşurarea erau împărtăşite de toţi; descrierea una- 
nimităţii regăsite pare să reia relatarea sărbătorii Federaţiei din 
1790, simbol al unităţii şi speranţei revoluţionare.! Însă dacă o 
examinăm mai îndeaproape, această frumoasă unanimitate care 
se instalează a doua zi după 9 termidor se vădeşte destul de 
tulburătoare: ea ascunde cu greu o realitate foarte complexă. 

Aprobarea unanimă a lui 9 termidor nu-şi găseşte nicăieri 
o expresie mai clară ca în cele peste şapte sute de mesaje 
solemne de felicitare adresate Convenţiei, după „căderea tira- 
nului“, din toate colţurile ţării, de autorităţile instituite, de 


1! Vezi J. Michelet, Histoire du dix-neuvième siècle., în Œuvres com- 
pletes, editate de P. Viallaneix, vol. XXI. Paris, 1982. pp. 80 ş. urm.: vezi 
şi R. Levasseur, Mémoires, vol. II, Paris, 1829, pp. 3-5. 

societăţile populare, de armate. (În timpul şedinţelor Adunării 
s-a citit numai o parte din aceste mesaje; cel mai adesea, ele 
erau rezumate, dîndu-li-sc o „apreciere favorabilă” în Buletin). 
Lectura acestor texte, caligrafiate cu grijă, de cele mai multe ori 
pe o hîrtie bună, rezervată unor ocazii deosebite, este foarte ins- 
tructivă, în ciuda monotoniei lor grandilocvente. Sau, mai 
degrabă, tocmai din cauza acestei monotonii. 

Să luăm ca exemplu mesajul societăţii populare din Gran- 
ville-la- Victoire trimis Convenției la 15 tenmidor (el este citit la 
bara Convenţiei în 22 termidor şi primeşte o apreciere favorabilă): 


„Un nou Cromwell vrea să se ridice pe ruinele Convenţiei 
Naţionale; vigilenţa neadormită -îi pătrunde intenţiile; înţelep- 
ciunea le descumpăneşte; o fermitate demnă de primii romani face 
ca îndrăzneţul conspirator şi infamii lui complici să fie arestați; 
capetele lor robite josniciei cad în mod ruşinos sub paloşul 
răzbunător care loveşte fără îndurare pe vinovaţi; Republica este 
salvată. Fii binecuvîntată, Fiinţă supremă care veghezi la destinele 
Franţei; iar pe voi, demni reprezentanţi ai unui popor suveran şi 
liber, oricît ar fi de grea munca pe care o înfăptuiţi, dragostea de 
patrie să vă ţină în posturile unde v-a pus încrederea şi pe care cu 
atîta cinste le îndepliniţi. 

Acestea sînt urările societăţii populare din Granville, la care 
adaugă jurămîntul de a trăi liber sau de a muri, de a susţine Repu- 
blica, una şi indivizibilă, de a-i combate pe tirani şi de a denunța 
toţi trădătorii. Trăiască Republica! Trăiască Convenţia!" 


Societatea populară reînnoită a sanculoţilor din municipali- 
tatea din Montpellier trimite la 16 termidor mesajul ei, care va 
fi prezentat în Convenţie la 26 termidor: 


„Cetăţeni reprezentanţi! De cînd poporul v-a ales şi v-a în- 
credinţat admirabilul mandat pe care aţi ştiut să-l onoraţi, aţi 
înaintat neabătut spre cucerirea libertăţii şi egalităţii. V-aţi arătat 
măreţi şi demni de popor în toate evenimentele care au pus patria 
în pericol. Dar niciodată nu a existat vreo împrejurare asemănă- 
toare cu aceea despre care vom lăsa să vorbească sentimentele 
noastre; un nou Catilina, asupritor îndrăzneţ al poporului şi repre- 
zentanţilor săi, după ce multă vreme a reuşit să înşele opinia 


1 AN C 314, C 325, C 316. Gabriel Monod a fost primul care a atras 
atenţia asupra interesului pe care-l reprezintă această serie de documente. 
Vezi G. Monod. „Mesaje trimise Convenţiei după 9 termidor“, Revue his- 
torique, vol. XXXIII, 121. 

publică amăgită de minciunile lui meşteşugite, a cutezat să-şi 
arunce masca şi să vă propună să alegeţi între supunerea faţă de 
voinţa lui şi moarte. N-aţi şovăit nici o clipă. Înconjuraţi de 
sateliții tiranului aţi pronunţat condamnarea lui, iar cînd aţi fost 
preveniţi despre pericolele care se strîng deasupra capetelor voastre, 
aţi răspuns prin aceste înălţătoare cuvinte, expresie a unui unanim 
devotament: vom muri toţi aici pentru libertate. Fiţi binecuvîntaţi!... 


Societatea agricolă şi revoluţionară compusă din sanculoţii 
din 22 comune ale cantonului Aurillac îşi exprimă adfel senti- 
mentele în şedinţa din 17 termidor: l 


Veştile importante aduse ieri de curier au prilejuit o şedinţă 
extraordinară. Unul dintre membri le-a dat citire; la aflarea cum- 
plitei conspirații a lui Robespierre, toți membrii Societății au fost 
cuprinşi de groază şi indignare; dar ce bucurie, ce linişte conso- 
latoare. a pus stăpînire pe toate sufletele cînd în continuare s-a 
anunţat că trădătorii suferiseră deja soarta pe care o meritau 
pentru fărădelegile lor; ce admiraţie pentru demnul popor al Pari- 
sului, pentru cele 48 de secţii care nu s-au lăsat amăgite de aceşti 
sceleraţi.“* 


Societatea populară din Inzières trăieşte sentimente asemă- 
nătoare: 


La vestea despre intrigile perfide pe care infamul Robespierre 
şi complicii lui le urzeau pentru a-şi duce la îndeplinire himericele 
planuri de domnie, ne-am cutremurat de groază. Dar, imediat, 
aflînd fermitatea şi înţelepciunea de care Convenţia a dat dovadă 
în acea clipă primejdioasă, cînd ea şi libertatea erau puse în 
pericol, am strigat: Trăiască Republica şi piară pentru totdeauna 
toţi duşmanii săi! Amintirea lor infamă să fie pe veci sortită urii 
universale a tuturor popoarelor din lume! 


Să cităm, pentru a încheia, mesajul societăţii populare din 
Montauban care este adresat iacobinilor (mesajul este citit la 
Societatea iacobinilor la 26 termidor): 


lată-l deci pe Robespierre, acest tigru însetat de sînge, mai 
ales de sîngele care curge pentru libertate, iată-l că a pierit într-o 
clipă chiar în locul unde acest scelerat venise să-şi potolească 
setea. S-a dus să-şi pună capul sub paloşul răzbunător al Repu- 
blicii. Republicanii nu vor mai avea parte de amărăciunea de a-i 
.auzi cuvintele machiavelice. demascînd pretutindeni, în grupurile 
cele mai pure, conspiratori, intriganţi, trădători. Ah! binecuvîntaţi 

fie cei care cu adevărat au conspirat şi au uneltit împotriva lui şi a 
vinovaţilor lui conspiratori. Cei care au uneltit pentru a-l demasca 
şi nimici, aceia nu au trădat deloc Republica; aceia... au ridicat 
pe cele mai înalte culmi recunoştinţa publică.“ 


Aproape toate mesajele reiau aceleaşi clişee, combină 
aceleaşi elemente retorice; ele se aseamănă într-atît încît dau 
impresia că se inspiră dintr-un model comun. Se întrec în a-l 
denunța pe Robespierre. „Un nou Catilina“, „un Cromwell 
modem“, aceste epitete revin fără încetare de-a lungul a sute de 
pagini. Uneori se adaugă şi altele: „monstru zămislit de crimă 
[care] voia un tron pentru a domina Republica şi a-i punc pe 
francezi în lanţuri“ (societatea populară din Charolles), „un 
monstru, un viclean, protector ascuns al duşmanilor Republicii" 
(municipalitatea din Grave-Libre); „ipocritul, infamul, făţamicul' 
(societatea populară din Segonzac); urmaş „al seminţiei herma- 
frodite din care s-a născut Cromwell“ (secţia de la Panthéon); 
„monstru pentru care nici momentele cele mai cumplite ale 
istoriei nu ne fumizează un exemplu“ (batalionul III din 
Nièvre); „pigmeu temerar“ (sanculoţii din Emee, departamentul 
Mayence). Se regăsesc din cînd în cînd, destul de sporadic, ecouri 
ale zvonului despre Robespierre-rege (,„Robespierre, acest sce- 
lerat... care plănuise să restabilească regalitatea în Franţa pentru 
a pune stăpînire pe tron“, clamează societatea populară din Anse). 

Mesajele se întrec, de asemenea, în proslăvirea Convenţiei, 
a minunatului său curaj, demn de vechii romani, în faţa perico- 
lelor cumplite care o amenințau. „Cetăţeni reprezentanţi! Ne 
exprimăm admiraţia faţă de energia, curajul vostru, îndrăzneala 
bărbătească de care daţi dovadă în mijlocul celor mai mari pe- 
ricole. Mereu neclintiţi la postul vostru, înfruntaţi mai departe 
pumnalul agitatorilor, al trădătorilor, al ambiţioşilor“* (socie- 
tatea populară din Pont-sur-Rh6ne). „Rămîneţi la posturile 
voastre! Universul care vă priveşte să afle că poporul francez 
vă datorează şi libertatea şi fericirea lui“ (societatea populară, 
autorităţile constituite şi tot poporul din Charli-sur-Marne). 
„Convenţiei Naţionale ce-şi află sediul în vîrful Muntelui sfînt: 
Munte minunat, Munte divin, Munte sfînt şi sublim, veghează 
neîncetat la libertatea poporului şi trimite fulgere răzbunătoare 
asupra duşmanilor lui, primeşte felicitările noastre şi expresia 
entuziasmului nostru. Încă o dată, energia ta, curajul tău, 
înțelepciunea şi fermitatea ta au salvat Patria“ (societatea 
apărătorilor Constituţiei republicane, Vic-la-Montagne). 

Aparent, nici o îndoială, nici o rezervă nu tulbură entu- 
ziasmul care sc revarsă din aceste mesaje, în încheierea cărora 
figurează uncori sute de iscălituri. 

Totuşi, felicitările localităţilor din provincie, mai ales din 
comunele mici, sosesc în masă între 16 şi 20 termidor şi nu 
încetează în tot cursul lunii fructidor. Decalajul nu se 
datoreşte ezitărilor politice; am menţionat că mai multe mesaje 
subliniază faptul că trimiterea lor a fost hotărîtă „pe loc*, de 
îndată ce au sosit veştile de la Paris. Dar aceste veşti 
călătoresc greu, cel mult cu viteza calului; şi mai trebuie să fie 
convocată întrunirea, să fie scris textul iar apoi să fie caligra- 
fiat şi trimis la Paris. Încetineala comunicaţiilor explică şi 
faptul că în dosarele în care secretarii Convenţiei clasează 
corespondenţa se pot găsi, între două mesa je felicitîndu-i „pe 
părinţii patriei“ de a fi zdrobit „monstrul şi odiosul tiran", şi 
alte felicitări: „Rămîneţi la postul vostru, montagnarzi neclintiţi! 
Toate decretele voastre date în numele Justiţiei vestesc uni- 
versul uimit că toate virtuțile la ordinea zilei stau la baza 
guvemării voastre. Inimile cetăţenilor au fost zguduite de lovi- 
tura îndreptată împotriva lui Collot d'Herbois, de faptele asa- 
sinilor trimişi de Pitt pentru a atenta la persoana sfiîntă a lui 
Robespierre” (societatea populară din Caudecoste, districtul 
Valence). „Dacă societatea din Sollès (departamentul Var) nu 
şi-a făcut din nou auzit glasul, dacă nu v-a adus tributul de 
omagii pe care le meritaţi tot mai mult, aceasta se datoreşte 
faptului că, pătrunsă de groază şi de indignare la aflarea aten- 
tatului comis asupra a doi dintre dumneavoastră, Collot.d"Her- 
bois şi Robespierre, îi pierise glasul. Astăzi cînd paloşul legii 
a căzut asupra capetelor asasinilor, astăzi cînd Collot d'Her- 
bois şi Robespierre sînt răzbunaţi şi .infamii regicizi nu le mai 
pun viaţa în pericol, ea se grăbeşte mai mult ca oricînd:să vă 
felicite pentru fermitatea voastră de neclintit.“ 

Aceste mesaje, sosite spre sfîrşitul lunii termidor au fost 
clasate cu grijă, dar nu au fost prezentate în Convenţie ca să le 
fie acordată aprecierea favorabilă cuvenită... Asasinatul asupra 
„persoanei sacre a lui Robespierre“ la care fac aluzie nu este, 
desigur, 10 termidor, ci istoria încîlcită a unei tinere fete de 
douăzeci de ani, Cécile Renault, care încercase să se apropie de 
Robespierre şi asupra căreia se găsise un briceag. Acuzată că a 
vrut să atenteze la viaţa lui, ca a fost condamnată la.moarte şi 
dusă la eşafod în 29 prerial; îmbrăcată cu cămaşa roşie a regi- 
cizilor. Mesajele, expresie a indignării şi entuziasmului unanim 


53 


au sosit la Paris cu o întîrziere prea mare, dar clişeele utilizate 
puteau foarte bine să fie refolosite pentru a-l condamna pe 
„noul Catilina“. 

Utilizarea repetată a aceloraşi epitete: „noul Catilina”, 
„noul Cromwell“, în sute de mesaje nu încetează să ne uimeas- 
că. Mesajele sînt, am mai spus-o, însoţite de sute de semnături. 
Multe dintre acestea sînt trasate cu greu şi stîngaci de miini 
care nu prea ştiu să folosească pana; uneori se întîlnesc cruci 
în locul iscăliturilor şi, la sfîrşitul unor mesaje, lungi liste cu 
nume de cetăţeni care, „fiind neştiutori de carte, au cerut ca 
secretarii să semneze pentru ei“ (societatea populară din 
Orange, la 18 termidor). Prezenţa acestor analfabeți şi semi- 
analfabeți la întrunirile societăţilor populare stă mărturie a 
accesului unor noi pături sociale la politică în timpul Revoluţiei 
şi mai ales în anul II. Dar oare ei cunoşteau atît de bine istoria 
antică, ştiau toţi cine era „vechiul Catilina”? „Legenda întu- 
necată“ a lui Cromwell a cunoscut într-adevăr o răspîndire atît 
de mare încît numele lui să vină spontan în mintea neştiutorilor 
de carte pentru a-l condamna pe „noul tiran“ doborit la Paris? 
Şi ce se poate crede despre aceşti adolescenţi de cincisprezece 
ani din compania Tinerilor Republicani a municipalităţii din 
Angoulême care, în mod foarte spontan, îşi exprimă astfel sen- 
timentele: „Cît de măreț era Muntele în acele clipe crîncene! 
Da, universul va afla că el se ridică deasupra tuturor conjuraţiilor! 
Părinţi ai Patriei, sînteţi imortalizaţi, v-aţi pus în serviciul spe- 
ciei omeneşti! Rămîneţi la locul vostru pînă cînd toţi sceleraţii, 
toţi tiranii de felul lui Catilina sau Cromwell, dictatorii, trium- 
virii vor fi nimiciţi”? 

Aceste mesaje nu sînt numai dovada sentimentelor spon- 
tane ale celor care le-au scris sau semnat. Chiar limbajul lor tri- 
mite la condiţiile care fac posibilă exprimarea frumoasei 
unanimităţi pe care o afişează. Clişeele şi şabloanele sugerează 
un model comun, reluat de toate aceste mesaje. El este, de 
altfel, destul de uşor de depistat; într-adevăr, apelurile Conven- 
tiei şi dările de seamă asupra şedinţelor ei sînt acelea care vehi- 
culează clişeele şi constituie, în niod evident, prima sursă de 
inspiraţie. Mesajele se exprimă în „limba de lemn“ a anului Il, 
aceeaşi, cu cîteva epitete în plus, care fusese folosită pentru a 
celebra prezervarea integrităţii „persoanei sacre a lui Robes- 
pierre“. Oricare ar fi partea de reală uşurare resimţită la 
„căderea tiranului”, mesajele stau rhărturie a uniformizării lim- 
bajului efectuate de Teroare, a unei unanimităţi comandate de 

sus, a conformismului şi oportunismului dobîndite şi interiori- 
zate ca un comportament politic în timpul Terorii. Cei care 
scriu şi semnează aceste mesaje sînt tot cei care au condamnat 
deja federalismul, „îngrozitoarele conspirații” ale lui Danton 
sau ale „josnicului Hébert“. (Unele mesaje fac de altfel apro- 
pierea între „noua conjurație” şi celelalte, mai vechi...) Ei au 
înţeles într-adevăr că este foarte riscant să-ţi manifeşti îndoieli 
cu privire la „conspiraţiile“* demascate la Paris; să treci de 
partea învingătorilor ţine de prudenţa cea mai clementară. 
Monopolul asupra informaţiei şi sechestrarea de către puterea 
centrală a opiniei publice nu-i lasă acesteia din urmă decît un 
singur spaţiu de manifestare, acela al supralicitării retorice, prin 
laude şi condamnări. 

Este de altfel izbitor faptul că mesajele prezintă „teribila 
conjurație“ ca pe o afacere îndepărtată care a avut loc la Paris. 
După executarea „triumvirilor““, pericolul a trecut; poporul 
unanim se strînge în jurul Convenţiei, „centrul său de raliere“s; 
Revoluţia a mai cîştigat o victorie, cea mai mare (întotdeauna 
ultima victorie este cea mai mare iar ultima conspirație cea mai 
„oribilă”); „părinţii Națiunii“ rămîn neclintiţi la locul lor. 
Locuitorii Parisului şi-au servit încă o dată patria. Mesajele trec 
sub tăcere şovăielile secţiilor din Paris la care Barère a făcut 
totuşi aluzie în raportul său. Mesajele care se aventurează să 
iasă din cadrele fixate de textele Convenţiei denunţind com- 
plicii locali ai lui Robespierre sînt foarte rare. Şi nu este vorba, 
în acest caz decît de membri ai Convenţiei care fuseseră deja 
„demascaţi““, ca Lebon la Arras sau Couthon la Clermont-Fer- 
rand. O singură dată, în Commune-Affranchie (fostă Lyon), 
societatea populară a anexat la mesajul ei (purtînd vreo 700 de 
semnături) în care-şi exprimă satisfacția că „norii noii furtuni 
liberticide“ au fost împrăştiaţi, extrasul din procesul verbal al 
întrunirii exprimînd o oarecare îngrijorare: „Ceea ce trebuie să 
împiedicăm cu orice preţ este ca aristocrația să profite de 
dezbinările dintre noi. Şi astăzi (14 termidor) o seamă de indi- 
vizi ciudaţi se plimbau pe străzile noastre iar privirile lor erau 
sinistre... E adevărat! a strigat toată Adunarea.“ 

Aceste mesaje de fidelitate aduc involuntar, indirect, printr-un 
clişeu, un omagiu lui Robespierre. Într-adevăr, ele evocă 
uneori enormul prestigiu de care s-a bucurat. Bineînţeles cu 
indignare faţă de acest „.făţarnic“ care a izbutit, cu o dibăcie de 
necrezut, să arboreze masca patriotului virtuos şi incoruptibil, 
înşelînd în felul acesta poporul care credea în el. „Dragostea 

noastră pentru aceşti oameni pe care-i socoteam stîlpii Repu- 
blicii s-a preschiimbat într-o groază profundă la vestea conju- 
raţici lor de o cutezanţă fără margini” (societatea populară din 
Gucret, departamentul Creuse, 14 termidor). „Toţi republicanii 
ar fi vărsat odinioară şuvoaie de lacrimi pe mormîntul unui om 
care astăzi este socotit mai criminal decît Cromwell, Catilina 
sau Nero şi care a întrecut prin crimele sale descoperite într-o 
clipă toţi monştrii pe care i-a zămislit natura spre nenorocirea 
popoarelor" (cetăţeni din Traignac-la-Montagnc, departamentul 
Corrăze). 

Ce au devenit, a doua zi după 9 termidor, „teroriștii“, parti- 
zanii înfocaţi ai lui Robespierre? N-avem nici un motiv să 
credem că au tăcut; vocile lor se amestecă cu celelalte în 
strigătele societăţilor populare şi ale administraţiilor locale, ale 
acestui personal politic care convoacă adunările şi redactează 
mesajele etc. Ar fi prea simplu să ne indignăm în faţa oportu- 
nismului lor (de altfel, puţin după trimiterea mesajelor nu vor 
lipsi denunţurile la faţa locului, în propriile municipalități). 
-Acest oportunism şi această uniformitate a comportamentelor 
şi a limbajului sînt şi ele una din feţele Terorii. Mesajele de 
felicitare către Convenţie scot în evidenţă o particularitate a 
epocii care începe cu 9 termidor, pe care am menţionat-o deja: 
ieşirea din Teroare debutează cu un limbaj, cu nişte comporta- 
mente politice şi reprezentări sociale modelate de Teroare şi 
lăsate de ea moştenire. Dezintegrarea acestei unanimităţi 
comandate, dezvăluirea conflictelor şi disensiunilor acumulate 
sub Teroare, dar care continuau să fie înăbuşite de ea, consti- 
tuiau o. condiţie a ieşirii din Teroare şi consecinţa ei inevitabilă. 

La sfîrşitul anului II, nimeni nu pune în cauză binefacerile 
aduse de „căderea tiranului“” şi meritele „revoluţiei din 9 ter- 
midor“; aşa cum am mai spus, aceasta constituie o referinţă 
comună, fiind recunoscută ca un punct din care nu mai există 
cale de întoarcere. Chiar cei care încep să critice întorsătura 
luată de evenimente, îndeosebi „persecutarea patrioţilor““, o fac 
în numele lui 9 termidor şi împotriva „tiraniei lui Robespierre". 
Şi cum ar putea fi altfel? A-l apăra pe Robespierre ar însemna 
nu numai o sinucidere politică, ci o sinucidere pur şi simplu, o 
crimă contrarevoluţionară. Pe acest fond de unanimitate atît de 
exemplară, o întrebare seamănă discordia: cum de s-a întîmplat? 
pentru a relua formula folosită de Edme Petit în discursul său 
în Convenţie la 29 fructidor. Dezbaterea astfel deschisă este, 
prin excelenţă, politică: evoluţia societăţii şi, mai ales, a puterii 

revoluţionare constituie miza ei centrală, dar şi pasională: cum 
ar putea fi stabilită răspunderea pentru faptele săvîrşite sub 
Teroare fără a nutri gînduri de răzbunare împotriva agenţilor ei. 
Este vorba aici, în ciuda tuturor argumentelor ad hoc şi ad per- 
sonam, care au alunecat repede spre răfuieli, despre prima mare 
dezbatere istorică asupra Terorii. Mai multe teze formulate în 
timpul acestei dezbateri vor fi mai tîrziu, în special în secolul 
al XIX-lea, reluate desistorici şi susţinute, mai solid, dar şi dez- 
voltate mai obiectiv. În argumentele invocate de o parte şi de 
alta se amestecau adesea atît mărturiile făuritorilor Terorii. cù 
şi cele ale victimelor ei. Spiritul Luminilor şi retorica 
revoluţionară avînd şi ele partea lor de contribuţie, argumentele 
politice de circumstanţă s-au încărcat de reflecţii „filozofice“, 
de analize sub forma unor nesfîrşite discursuri din care 
Convenţia îşi făcuse o adevărată specialitate; Dezbaterea nu s-a 
menţinut în cadrul Convenţiei, ci a invadat presa, care a devenit 
mai liberă; s-a extins la scara întregii ţări: care municipalitate 
nu-şi avusese „teroriştii“” ei şi nu avea socoteli politice şi per- 
sonale de încheiat cu ei? Discursurile cele mai numeroase 
despre Teroare au fost rostite în Convenţie, „centru de ralierc 
şi de Lumini“, locul privilegiat al luptei pentru putere. Stu- 
diindu-le, apar imediat cîteva scheme privitoare la cauzele şi 
natura Terorii: 

- Teroarea era opera şi s-a produs din vina lui Robespicrre; 
originile tiraniei se află în caracterul moristruos al tiranului însuşi; 

- Teroarea nu era decît un accident pe parcursul înaintării 
glorioase a Revoluţiei în lupta împotriva duşmanilor ei; 

- Teroarea constituia un sistem de putere specific, ale cărui 
mecanisme şi origini urmează să fie descoperite. 

Răspunsurile ar putea fi clasate în două categorii: cele care 
relativizează Teroarea legînd-o de circumstanţe şi, prin aceasta, 
depersonalizează răspunderile; cele care nu văd în Teroare 
decît o crimă monstruoasă, căutînd să stabilească răspunderile 
personale pentru actele criminale de neiertat săvîrşite, oricare 
ar fi fost motivarea lor. 

Această „tipologie“ nu poate fi totuşi sistematizată. Dezba- 
terea nu este nicidecum academică; mizele ci sînt puterea, 
revanşa şi, pur şi simplu, capetele celor denunţaţi ca „terorişti”. 
Răspunsurile pe care le-am menţionat nu se exclud deloc, ci se 
suprapun şi se combină. Nici o poziţie nu este fixă, totul este 
în mişcare şi îşi caută identitatea; experienţa politică este 
inedită iar conjunctura politică este instabilă. 

„ Vina lui Robespierre“ Ar trebui mai întîi să se întocmească 
un catalog al injuriilor care abundă în mesajele de felicitări adre- 
sate Convenţiei: „un nou Catilina", „un nou Cromwell“, „un nou 
Nero“, „monstru odios“, „mizerabil scelerat““ etc. Tot atîtea clişee 
ale limbajului politic termidorian; aşadar, a vorbi despre „ultimul 
tiran“ nu poate însemna decît a-l numi pe Robespierre. Să nu 
subestimăm totuşi importanţa acestor injurii, căci însăşi violenţa 
lor exprimă climatul politic al epocii. Folosirea acestor clişee 
este un fel de ritual, s-ar putea spune un fel de exorcism colectiv. 
„Noul Catilina“, „monstrul“, „făţamicul” sînt tot atîtea epitete 
care descifrează misterul acestei figuri enigmatice, îi explică 
acţiunile şi influenţa nefastă ca pe un fel de calamitate istorică şi 
morală. Robespierre apare ca o figură cunoscută şi totodată 
extraordinară, iar 9 termidor este prezentat ca o dezvăluire şi o 
eliberare. Prin moartea lui, Republica este salvată; este un lucru 
repetat în nenumărate mesaje.! 

Personajul lui Robespierre fascinează şi nelinişteşte. De un 
enorm succes se bucură un text intitulat Portretul lui Robes- 
pierre; publicat sub formă de broşură, el este reprodus de mai 
multe ziare. Portretul fizic: 


! Să reținem totuşi mesajul secţiei Poissonitre, din 13 termidor. care 
îmbracă forma unei disertaţii savante. Paralela între Robespierre şi Crom- 
well se prelungeşte printr-un comentariu: „Robespierre este comparat cu 
Cromwell. Dar acest Cromwell era foarte viteaz, mare general, om politic 
profund. nu vărsa sînge omenesc decît pentru a-şi consolida tirania: a făcut 
să înflorească comerţul şi navigația în ţara lui. Robespierre, dimpotrivă, era 
laş şi fricos, intrigant şi lipsit de. inteligență, ignorant în politică şi în admi- 
nistraţie. El vărsa sînge numai din plăcere. Timpul ne va ajuta să-i aflăm 
victimele. Cromwell şi Robespierre nu au decît o trăsătură asemănătoare: 
fanatismul şi făţămicia. Cromwell şi soldaţii lui purtau Biblia la oblîncul 
şeii: el o cita necontenit. Robespierre vorbea tot timpul de religie, virtute, 
justiţie. Preocuparea lui pentru pretinsa Maică a Domnului şi pentru Dom 
Gerle (călugăr mistic. ales în 1789 în Adunarea Naţională) dovedesc 
înclinația pentru aceşti luminaţi. Poate rîvnea la onoarea de a fi şef al sectei 
pentru a-şi întări despotismul prin religie. Robespierre a avut satisfacția de a 
fi adorat de numeroşii lui discipoli. Nimic nu egalează respectul lor imbecil. 
devotamentul lor fără limite pentru acest stăpîn detestabil. Robespierre a 
spus-o: cînd au fost pronunţate aceste cuvinte, toată lumea trebuia să tacă şi 
să-şi supună raţiunea. A te îndoi era o crimă demnă de supliciul ultim“ (AN 
C 314: CI 12 158). lacobinii s-au opus şi comparării lui Robespierre eu 
Cromwell sau Catilina, ar fi însemnat să i se facă o onoare prea mare: „Să 
nu mai fie comparat acest scelerat cu Cromwell sau Catilina pentru că. din 
cauza laşităţii lui. nu ar merita să fie pus alături de aceşti doi faimoşi 
duşmuni ai libertăţii“ (intervenţia lui Mittié fiul. şedinţa din 1 fructidor an 
III); A. Aulard, La Société des Jacobins, Paris, 1897, vol. VI, p. 356. 

„Era înalt cam de cinci picioare, două sau trei şchioape; trupul 
drept; mersul hotărît, vioi şi puţin smucit; mîinile i se crispau 
adesca ca într-un fel de contracție nervoasă; aceeaşi contracție la 
umeri şi la gît, pe care îl mişca de la dreapta la stînga, convulsiv; 
hainele îi erau curate şi elegante, părul pieptănat tot timpul cu grijă; 
tenul îi era palid şi bilios, ochii posaci şi stinşi, clipea întruna ca o 

_ prelungire parcă a agitaţiei convulsive de care am vorbit.“ 


Portretul moral şi intelectual: 


„În ciuda cuvintelor mari de virtute şi de patrie, nu se gîndca de 
fapt decît la el. Principala lui trăsătură de caracter era orgoliul, iar 
gloria literară unul din viciile lui; dar mai presus de orice dorea 
gloria politică... Cutezător şi laş totodată, îşi ascundea manevrele cu 
un văl de aparenţe, dar adesea îşi alegea victimele cu îndrăzneală... 
Slab şi răzbunător, cu un temperament cast, dar o imaginaţie 
libertină, puterea lui absolută era un punct de atracţie pentru privirile 
femeilor; îi plăcea să le atragă, ambiția lui avea o notă de cochetărie; 
[...] se bucura de trecere mai ales la firile duioase [...] Calculase 
care era prestigiul pe care putea să-l cîştige cu declamaţia lui şi, într-o 
oarecare măsură, o făcea cu talent, ceea ce se vedea mai ales cînd 
urca la tribună; în discursurile lui dominau antitezele şi sc servea 
deseori de ironie; stilul lui nu era elevat; rostirea lui, cînd armo- 
nioasă şi nuanţată, cînd aspră, strălucitoare, uneori sau chiar adesea 
vulgară, era întotdeauna înţesată de locuri comune şi de divagaţii 
despre virtute, crimă, conspirații... Logica lui era întotdeauna destul 
de pură, mînuia sofismele cu abilitate; dar, în general, inteligenţa lui 
era sterilă şi orizontul lui de gîndire îngust, aşa cum se întîmplă 
întotdeauna cu cei care se ocupă prea mult de ei înşişi.“ 


În sfîrşit, portretul politic: 


„Viclenia era, după orgoliu, trăsătura lui de caracter cea mai 
evidentă. Nu era înconjurat decît de oameni care aveau ceva pe 
conştiinţă. Cu un cuvînt putea să le pună capetele sub paloş. Proteja 
şi făcea să tremure o pârte din Convenţie. Preschimba greşelile în 
crime şi crimele în greşeli. Ori de cîte ori era atacat el, era atacată 
libertatea... se temea pînă şi de umbrele martirilor, căuta să le 
slăbească influenţa; i-ar fi trimis şi pe morţi la ghilotină. Ca să-l 
zugrăvim dintr-o trăsătură, vom spune că, lipsit de geniu, Robes- 
pierre nu ştia să creeze împrejurările, dar profita cu abilitate de ele. 
Ceca ce nu este de ajuns pentru un tiran, de aceea împrejurările l-au 
pierdut, pentru că l-au dat în vileag... şi iată-l trecut în clasa detes- 
tată a tiranilor omenirii care au vrut un timp să-i asuprească pe seme- 
nii lor şi care şi-au osîndit amintirea la lungul blestem al secolelor.”! 


1 Portrait execrable du traître Robespierre, Paris, f „d. (1794). BN Lb” 


3976. atribuit lui J.-J. Dussaulx. Se găsesc mai multe variante ale acestui 
text în ziarele epocii. Orgoliul, ambiția şi mediocritatea lui Robespierre ar 
explica şi ura lui față de litere şi de savanți. 

În fond, toţi tiranii şi toate tiraniile se aseamănă; ceea ce 
este dovedit şi de paralela între Capet şi Robespierre. Textul 
preia, ca să spunem aşa, zvonurile despre Robespierre-rcge, 
lăsînd la o parte unele elemente ale născocirii (pecetea cu floare 
de crin, căsătoria plănuită). Robespierre se erijase de fapt în 
rege şi în tiran (porecla insultătoare de Maximilian I revenea 
destul de des în discursurile rostite în Convenţie ca şi în presă). 


„În 1789, exista în Franţa un rege învestit cu puteri limitate 
doar în aparenţă, dar în realitate nelimitate, susţinut de vechi pre- 
judecăţi şi mai mult de posibilitatea de a dispune de toţi banii şi 
-de toate funcţiile statului... În anul II, exista, de asemenea, în 
Franța un om a cărui putere era limitată doar în aparenţă, dar în 
realitate era absolută; acest om era susţinut de o popularitate 
dobîndită nu se ştie prea bine cum şi se bucura de o reputaţie falsă 
de om cinstit şi competent, aşa cum se întîmplă cu mulţi principi. 
Acest om dispunea de toate posturile şi de banii Republicii. În 
consecinţă, se sprijinea pe toţi cei care voiau să primească bani 
fără să-i cîştige şi posturi fără să le merite.“ 


„Tiranul din 1789“ avea bastiliile lui unde îi închidea pe 
toţi cei de ştiinţa cărora se temea. 


„Tiranul anului II întemniţa pe toţi cei care nu-i dădeau ascul- 
tare, îi trata ca pe nişte suspecți, nu îngăduia nici să scrie nici să vor- 
bească... Amîndoi se învăluiau în întuneric. Secretul de stat era 
cuvîntul lor de ordine, iar siguranța publică un pretext obişnuit 
pentru toate nelegiuirile şi crimele lor... Amîndoi făceau să se 
pogoare din cer pedeapsa unei puteri care pustia pămîntul. Unul 
vorbea de Dumnezeu şi de viaţa viitoare, celălalt de Dumnezeul 
suprem şi de nemurirea sufletului... În 1789 era interzis să se vor- 
bească rău de rege, de amanta lui sau de amantele slujbaşilor lui. 
Oricine se îndoia de divinitatea regelui din anul Il, de aceea a 
slujbaşilor lui sau de a Comeliei Copeau era pedepsit cu moartea.““! 


Acumularea acestor acuzaţii, calomnii, injurii şi epitete ne 
dă măsura urii împotriva lui Robespierre; este, de asemenea, un 
fel de revanşă pentru lunile în care domnea cultul lui Robes- 
pierre, proslăvirea virtuţii şi a talentelor lui. Altfel spus, a-i 


1 Capet et Robespierre (Capet şi Robespierre), Paris. f. d. (1794), BN 
Ib+! 1155. Text semnat de Merlin (din Thionville), dar redactat probabil de 
Roederer. „Comélie Copeau“ este, fără îndoială, fata lui Duplay. tîmplarul 
la care locuise Robespierre. Paralela între Robespierre şi Ludovic al XVI- 
lea continuă cu asemănarea foştilor aristocrați cu „aristocrații anului II“, 


robespierriştii care îşi apără atît „posturile“ cît şi Teroarea. 

atribui lui Robespierre responsabilitatea pentru Teroare şi a-l 
înfăţişa în acelaşi timp ca pe o mediocritate şi un „scelerat 
odios“ era cel puţin contradictoriu. Cu cît Robespierre era mai 
înjosit, cu atît trecutul apropiat devenea mai indescifrabil; cum 
să explici popularitatea lui („dobîndită nu se ştie cum“, spunea, 
foarte încurcat, Merlin), ascensiunea lui la puterea nelimitată, 
dacă nu era decît un ambițios oarecare lipsit de orice fel de 
talent? Şi ce să mai spunem atunci de toţi cei care s-au lăsat 
subjugaţi de acest mediocru? 
„O furtună revoluţionară“. Pentru Lindet, a răspunde la 
întrebarea „ce am fost noi“ în anul II, dînd astfel „seama în faţa 
națiunii“, înseamnă mai întîi şi mai ales a pune în lumină opera 
măreaţă înfăptuită de Națiune şi victoriile pe care le-a repurtat. 
Anul II era o perioadă eroică, marcată de eforturile tuturor 
cetăţenilor şi, mai ales, de curajul şi de sacrificiile armatelor, 
un an cînd Republica s-a înălţat pe „asemenea culmi de glorie 
şi de putere“ încît nimeni, nici măcar cei mai înverşunaţi 
duşmani, nu poate „să-i mai răpească încrederea şi stima 
naţiunilor“. Prin organizarea armatelor ei, prin victoriile repur- 
tate, Republica a arătat întregii Europe nu numai că francezii 
doresc să fie liberi, ci şi că Națiunea este destul de puternică 
pentru a-şi apăra libertatea împotriva tiranilor coalizaţi. Astfel, 
Franţa a dezminţit strigătele făţamice şi defăimătoare ale 
duşmanilor că nu ştie să se guvemeze şi că se prăbuşeşte în 
anarhie. „Aţi cucerit de partea voastră opinia popoarelor. Ele 
nu mai întreabă dacă aveţi un guvem; ştiu acum că a întreţine 
cele mai mari armate de pe pămînt, a acoperi întinderile mărilor 
cu corăbiile sale, a lupta şi a învinge pe uscat şi „pe mare, a 
atrage comerţul lumii, Înseamnă a şti să guvernezi.“ 

Pe fundalul acestui bilanţ global şi în contextul acestor 
împrejurări, acelea ale unei naţiuni care luptă pentru libertatea 
ei, se înscriu greutăţile întîmpinate şi greşelile comise. „Repre- 
zentanţii poporului nu trebuie să transmită posterităţii numai 
acţiunile lor, faptele lor de glorie şi succesele, ci trebuie să-i 
transmită cunoştinţe despre pericole, nenorociri şi erori; tot aşa, 
primii navigatori au însemnat pe hărţi recifurile pe care au 
reuşit să le ocolească, învăţîndu-i pe urmaşii lor să urmeze un 
drum sigur printre recifuri pe care nici o artă din lume nu poate 
să le facă să dispară, dar de care experienţa îţi arată cum să te 
apropii sau să te îndepărtezi fără pericol.“ Teroarea nu era 
altceva decît un astfel de recif, un accident de parcurs. Împre- 

jurărilor care cer măsuri excepţionale de securitate şi care au 
aprins pasiunile li s-au adăugat acţiunile trădătorilor şi conspi- 
ratorilor. 


„Au încercat să-i dezbine pe francezi, să le insufle descura- 
jarea, teroarea şi deznădejdea, să atenueze sentimentele de recu- 
noştinţă faţă de apărătorii patriei, să semene îndoiala cu privire la 
victoriile lor; se prevalau de reputaţia de talent, de energie şi de 
civism... Măsurile de siguranţă generală căpătaseră caracterul 
unor măsuri aspre, de represiune, care aduceau groaza în sufletele 
cetăţenilor, lipsind Franţa de braţe şi de resurse; trădătorii pe care 
i-aţi pedepsit le schimbaseră şi obiectul şi direcţia. Aţi vrut să 
loviți în duşmanii Revoluţiei; se serviseră de armele şi de măsurile 
voastre pentru a-l lovi pe omul slab şi folositor; ei nu îi iertaseră 
pe plugar şi pe meseriaş; nu puteau să vă distrugă sau să stîmească 
ura împotriva voastră, voiseră ca lumea să se teamă de voi.“ 


În cele din urmă totuşi „revoluţia din 9 termidor“ şi conse- 
cinţele ei pozitive şi încurajatoare au mai multă importanţă 
decît acest episod terorist. În analele Revoluţiei, 9 termidor îşi 
va avea locul în seria glorioasă a zilelor de 14 iulie, 10 august şi 
31 mai, ca şi a victoriilor militare. Conjuraţia lui Robespierre era, 
poate, cea mai periculoasă şi cea mai perfidă, dar chiar această 
perfidie, ca şi sfîrşitul care i-a fost hărăzit dovedesc progresele 
înregistrate de Națiune şi de Revoluţie. „Ziua de 9 termidor va 
spune posterităţii că în acea epocă națiunea franceză trecuse 
prin toate perioadele revoluţiei, că ajunsese la capăt şi că 
nimeni nu mai putea s-o abată din drum decît prin strălucirea 
unui mare renume, prin plauzibilitatea civismului, probităţii şi 
virtuţii, pe care le adusese la ordinea zilei ** Este deci de ajuns 
„să smulgi vălul“, să previi poporul cu care Convenţia nu putea 
totuşi să comunice liber, să-i dai o pildă de curaj lovind în 
trădători şi s-a terminat cu conspiratorii. Purtarea „înţeleaptă, 
măreaţă, minunată-a poporului a arătat că era cu neputinţă să-l 
duci pe o cale greşită“. Cel mult cîţiva cetăţeni s-au lăsat amăgiţi; 
demascaţi, conspiratorii s-au găsit complet izolaţi, iar „întreg 
poporul, fidel principiilor şi reprezentării naţionale, i-a condamnat 
pe Robespierre şi complicii lui“. Tocmai de aceea, „acest ultim 
eveniment“ a fost „folositor libertăţii”. 

Istoricul trebuie să ştie să deosebească ceea ce era just şi 
impus de împrejurări în trecut, de greşeli, abuzuri şi crime. 
Convenţia a pus în aplicaţie „un plan de supraveghere“ a cărui 
realizare necesita, pentru formarea comitetelor revoluţionare, 

„un număr atît de mare de funcţionari încît întreaga Europă nu 
ar putea furniza destui oameni instruiți pentru a acoperi toate 
posturile“. Proiectul era pe deplin justificat; totuşi „duşmanii 
din interior“ erau atît de numeroşi că se infiltrau peste tot, în 
administraţie şi în societăţile populare. În felul acesta, fiecare 
cetăţean a trebuit să se considere „o santinelă însărcinată cu 
supravegherea unui post“. Nu trebuie aşadar condamnate în 
bloc instituţiile de care se abuzase, aşa cum s-a întîmplat cu 
comitetele de supraveghere. Mai ales nu trebuic reţinute abu- 
zurile şi nenorocirile care aparţin deja trecutului. Desigur, 
„Revoluţia a avut petele ei“, dar greşelile comise, dintre care o 
parte erau inevitabile, nu trebuie exagerate. 


„Să nu ne reproşăm nici nenorocirile nici greşelile. Am fost 
oare întotdeauna, am putut fi ceea ce într-adevăr am fi vrut să 
fim? Cu toţii am fost împinşi pe acelaşi drum, unii s-au luptat cu 
vitejie, cu înţelepciune; alţii, în entuziasmul lor clocâtitor, s-au 
repezit şi s-au izbit de toate obstacolele pe care voiau să le nimi- 
cească şi să le doboare... Cine să ne ceară socoteală pentru aceste 
întîmplări imposibil de prevăzut şi de controlat? Revoluţia s-a 
înfăptuit; ea este opera tuturor. Cîţi generali şi cîţi soldaţi au făcut 
în război numai ceea ce era necesar să facă şi au ştiut să se 
oprească acolo unde raţiunea calmă şi rece le-ar fi cerut să se 
oprească? Nu eram oare în stare de război împotriva celor mai 
numeroşi şi de mai temut duşmani? Nu ne-au stîmit oare curajul 
şi aprins mînia cîteva înfrîngeri? Ni s-a întîmplat nouă altceva 
decît ceea ce li se întîmplă oamenilor aruncaţi la o depărtare 
infinită de cursul obişnuit al vieţii? Nu trebuia oare ca unii să 
lupte pentru Ca egalitatea să fie îndrăgită, iar alţii să semene 
Teroarea şi spaima printre duşmani?“ 


În felul acesta, Teroarea este şi condamnată şi umbrită; 
evocarea amintirilor ei dureroase merge mînă în mînă cu apelul 
la a le uita. Ea nu constituie o adevărată „epocă“ a istorici re- 
voluţiei şi nici un sistem de putere. Este o serie, disparată şi 
discontinuă, de evenimente particulare care ar trebui cxami- 
nate, ficcare în parte, pentru a le afla originile şi pentru a cu- 
noaşte împrejurările care le-au dat naştere. Atunci, vor putea fi 
deosebite greşelile de crime, patimile dezlănţuite de intenţiile 
criminale, iar totul ar putea fi adus la proporţii juste. Totuşi, o 
astfel de analiză este utilă şi necesară pentru Revoluţie? Nu 
cere ea oare să nu priveşti niciodată înapoi? Textul lui Lindet 
abundă în metafore, de fapt tot atîtea perifraze, atunci cînd atacă 
subiecte deosebit de spinoase, cum sînt Teroarea şi agenţii ei. 

„Navigatorul surprins de furtună se lasă pe seama curajului şi 
ştiinţei lui, pe care pericolul le face mai vii şi bogate în resurse, 
pentru a salva vasul care-i este încredinţat. Cînd a ajuns cu bine 
în port, nu i se cere socoteală pentru manevrele pe care le-a 
făcut. Nu cercetează nimeni dacă a urmat instrucţiunile. Cînd 
trebuie să loveşti atît de des, poţi oare să fii sigur că atingi 
întotdeauna adevărata ţintă şi că nici o schijă nu va cădea 
alături?! 


„Un sistem al Terorii”. Expresia „sistem al terorii“a fost 
folosită de Barère a doua zi după executarea lui Robespierre, dar 
Tallien a fost acela care, o lună mai tîrziu, în discursul său din 
11 fructidor, a propus ca Teroarea să fie privită în special ca un 
sistem. Trebuie să subliniem însă ambiguitatea acestui discurs; 
Fallien se lansa într-o analiză filozofică şi abstractă a Terorii, 
dar nimeni în Convenţie nu s-a lăsat înşelat: toţi au considerat-o 
doar o manevră politică. Nimeni nu l-a luat în serios pe Tallien 
„filozoful“ (cînd îşi va încheia discursul, i se va replica pe loc, 
cu ironic: „trebuie, fără îndoială, să binecuvîntăm filozofia al 
cărei studiu îi face pe oameni mai buni şi mai drepţi, dar observ 
că cel care, în acest moment, se ridică de la această tribună 
împotriva sistemului Terorii, lăuda odinioară, tot de la această 
tribună, utilitatea acestui sistem“). Tallien, care fusese unul din 
făuritorii lui 9 termidor, era chiar tipul reprezentantului în 
misiune corupt; la Bordeaux, înconjurat de o întreagă curte, nu 
şovăise să trimită la ghilotină „conspiratori“, nici, mai ales, să 
facă trafic cu viaţa sau cu punerea în libertate a „suspecţilor“. 
Rechemat la Paris, încercase să reintre în grațiile lui Robes- 
pierre, fără nici un succes, de altfel: „„Incoruptibilul“ nu-şi 
ascundea disprețul faţă de cel care, în ochii lui, înjosise 
Teroarea. După căderea „tiranului“, devenise exemplul tipic al 
omului care se orientează după cum bate vîntul, un transfug 
politic, o figură caracteristică a peisajului politic termidorian. Se 
afla în primele rînduri ale acelora care cereau de acum înainte 
„dreptatea la ordinea zilei“, ca şi pedepsirea exemplară a 
„teroriştilor“. Salonul lui, unde domneşte Cabarrus (pe care o 
scosese din închisoare la 9 termidor), era un loc unde se urzeau 
fără încetare intrigi politice. Deşi discursul lui din 11 fructidor a 


l! Robert Lindet. raport prezentat. în numele Comitetului Salvării 
Publice, în ziua celei de a patra intervenţii a sanculoţilor. anul II, Moni- 
teur, loc. cit.. vol. XXII, pp. 18-25. 

fost interpretat de contemporani ca o manevră politică ascunsă 
în consideraţii filozofice. reflecţiile lui cu privire la Teroare 
merită o anumită atenţie din partea noastră; uneori confuze, ele 
propun totuşi o schiţă de analiză destul de prețioasă şi sînt o 
mărturie remarcabilă despre Teroare. Căci Tallien era foarte în 
măsură s-o cunoască: nu fusese el unul dintre făuritorii ei înainte 
de a deveni una din victimele ei potenţiale? 

Teroarea, după Tallien, constituie un sistem de putere — 
acel „sistem pe care Robespierre l-a pus în practică"—, şi nu o 
suită de acte monstruoase. A analiza acest sistem înseamnă a-l 
înţelege în relaţiile lui cu guvernul rev 'oluţionar, cu frica pe 
care o secretă şi pe care se întemeiază, în fine cu dinamica 
represiunii pe care o generează. 

Problema esenţială este de a delimita „ceea ce este revoluţionar 
fără a fi tiranic“ şi a „determina cu precizie ce se înţelege prin 
guvern revoluţionar... Un guvem revoluţionar este un guvem 
menit să desăvîrşească Revoluţia sau un guvem care acţionează 
în spiritul Revoluţiei?“ A confunda aceste două sensuri înseamnă 
a risca denaturarea Revoluţiei înseşi. Revoluţia este „mişcarea 
prin care ceea ce cra deasupra a ajuns dedesubt”; astfel, Revoluţia 
franceză a reconstituit suveranitatea poporului, răstumînd monar- 
hia. Dar aceasta însemna declanşarea unei acţiuni insurecţio- 
nale, un război deschis împotriva tiraniei, o luptă în care „armata 
era formată din toţi cetăţenii, iar cîmpul de bătălie era tot statul“. 
În pofida violenţei lui, un „act revoluţionar“ nu este totuşi arbi- 
trar, căci era vorba de o luptă deschisă, iar „poporul nu putea 
acţiona decît pentru libertate“. Altfel stau lucrurile cu guvemul 
instalat pentru a desăvîrşi Revoluţia; el nu poate, în nici un caz, 
„să continue să socotească Franța un cîmp de luptă". 


Pentru ca un guvem să desăvîrşească în mod sigur şi necesar 
revoluţia, trebuie ca el însuşi să nu poată fi un instrument contra- 
revoluţionar; o tiranie, chiar trecătoare, nu poate fi inclusă printre 
mijloacele de a instaura libertatea, deoarece pentru a o exercita în 
mod sigur şi fără riscuri timp de un an, de o lună, de o zi, ea tre- 
buie să fie, cel puţin în acest interval, deasupra oricărei opoziții... 
Va fi în stare să desăvîrşească şi să garanteze revoluţia acel 
guvern care va şti s-o facă iubită şi totodată să se facă temut de 
cei care o trădează.“ 


Guvernul Terorii nu -se mulţumeşte să „supravegheze 
acţiunile duşmănoase, să le amenințe, să le aplice pedepsele 
cuvenite; el ameninţă persoanele, le amenință mereu şi pentru 

orice, le ameninţă cu tot ceea ce mintea omenească poate 
concepe mai crud.“ Aluzia este mai mult decît transparentă; 
pentru Tallien, Teroarea nu începe o dată cu legea din 22 pre- 
rial, care fusese abolită, ci cu cea din 17 septembrie 1793, legea 
asupra suspecţilor, încă în vigoare. Or, conceptul de suspect era 
piatra unghiulară a Terorii ca sistem. 

Teroarca ameninţă şi pedepseşte oamenii pentru ceea ce sînt 
şi nu pentru ceea ce au făcut, în felul acesta, introducînd 
conceptul de „clase suspecte“, ea înlocuieşte justiția cu arbitra- 
rietatea. „Sistemul Terorii presupune exercitarea unei puteri 
arbitrare în [sic] cei care-şi iau sarcina s-o răspîndească. El 
implică, de asemenea, puterea absolută şi înţeleg prin putere 
absolută acea putere care nu dă socoteală şi nici ascultare 
nimănui, dar le cere, în schimb. de la toată lumea... Sistemul 
Terorii implică puterea cea mai concentrată, cea mai apropiată 
de unitate şi tinde în mod necesar spre regalitate. Franţa, sub 
acest sistem, a fost.divizată în „două clase: cea care inspiră teamă 
şi cea care se teme, în persecutori şi persecutați“. Contrar decla- 
raţiilor puterii, care era „un agent al Terorii“, aceasta nu sc îndrep- 
ta numai împotriva „claselor suspecte“, căci „trebuie ca teroarca 
să fie pretutindeni ori să nu fie nicăieri”. Ea presupune teama 
generalizată şi împinsă la extreme. Ea aboleşte statul de drept. 

Cînd Tallien schiţează în felul acesta un fel de fenomeno- 
logie a Terorii şi a mijloacelor ei politice, el se inspiră, fără 
îndoială, din îndoita experienţă a celui care „a inspirat teamă” 
şi a celui „căruia i-a fost teamă“. Teroarea „degradează omul 
şi-l preschimbă în fiară; ea este degradarea tuturor forţelor 
fizice, comoţia tuturor facultăţilor morale, dereglarea tuturor 
ideilor, distrugerea tuturor afecţiunilor, ... fiind o afecţiune 
extremă, teroarea nu este susceptibilă nici de mai mult nici de 
mai puţin“. Dar un guvern nu poate răspîndi Teroarca şi nu 
reuşeşte „să-i facă pe toţi să tremure* decît ameninţîndu-i cu o 
singură pedeapsă, pedeapsa capitală, „decît ameninţînd fără 
încetare cu această pedeapsă, ameninţînd pe toată lumea, 
ameninţînd prin excese, mereu înnoite şi mereu mai mari; decît 
ameninţînd pentru orice fel de acţiune şi chiar pentru inacţiune... 
decît ameninţînd cu aspectul întotdeauna izbitor al unei puteri 
absolute şi al unei cruzimi nestăvilite““. Teroarea. ca sistem al 
fricii generalizate, atrage după sine un altul, cel al suspiciunii, 
al delaţiunii. „Trebuie să pui la fiecare pas o capcană. în fiecare 
casă un spion, în fiecare familie un trădător, pe [sic] tribunalul 
asasinilor.“ 

Sistemul Terorii generează astfel o dinamică proprie: el 
tinde să se perpetueze. Desigur, a fost prezentat ca o putere 
trecătoare, ca o măsură de tranziţie, indispensabilă pentru a asi- 
gura triumful definitiv al principiilor şi valorilor Revoluţiei. 
Totuşi Teroarea, o dată instalată, are tendinţa de a se afirma nu 
numai ca putere arbitrară şi absolută, ci şi ca un sistem per- 
petuu. Cum ai putea să te aştepţi ca toţi cei care au exercitat-o 
„să reintre în mulţime după ce şi-au făcut atîţia duşmani? Cum 
să nu te temi de răzbunare după ce ai comis atîtea crime? 
Cum să nu profiţi de Teroarea pe care ai răspîndit-o prin tiranie 
ca să perpetuezi tirania?“ Aşa se face că „agenții Terorii ajung 
să tremure ei înşişi“; pînă la urmă nimeni nu scapă de frică. 
Dar, chiar presupunînd că asuprirea şi Teroarea n-ar urmări 
decît garantarea libertăţii, o astfel de putere are întotdeauna 
efecte diabolice, ea depravează şi pe cei care o exercită şi pe 
cei care o îndură. Cînd această putere ar fi în măsură să redea 
Națiunii libertatea, s-ar putea ca aceasta să nu mai fie în stare 
s-o primească. 


„Cînd Teroarea este răspîndită în numele libertăţii, ea te face 
mai mult decît indiferent la libertate; ea te face să urăşti libertatea; 
şi face din această ură nu numai o boală incurabilă, ci chiar o 
boală ereditară, iar părinţii transmit copiilor laşitatea şi servitutea 
sub numele de prudenţă.“! 


Scos din contextul său, discursul lui Tallien se prezintă ca 
un început de reflecţie asupra Terorii, concepută ca sistem de 
putere, asupra mecanismelor ei politice, a resorturilor ei psiho- 
logice. Discursul izbeşte prin caracterul lui abstract: nici o refe- 
rire la evenimentele precise ale Revoluţiei care ar explica 
instaurarea Terorii. Textul este totuşi presărat cu aluzii: este 
amintită legea asupra suspecţilor, fără însă a fi numită în mod 
expres; se vorbeşte despre „oameni sanguinari“, fără a li se 
spune pe nume; problema răspunderii personale pentru faptele 
şi crimele săvîrşite sub Teroare pare să fie ocolită. Accentele 
înduioşătoare (Teroarea a degradat „relaţiile reciproce între 
sexe.:. Arta de a-i face pe oameni să tremure este un mijloc 
infailibil de corupere şi înjosire a femeii“) mergeau mînă în 
mînă cu propuneri pozitive destul de vagi (să se confirme 


1 Toate citatele sînt extrase din discursul lui Tallien în şedinţa din 11 
fructidor, anul Il. Moniteur, loc. cit., vol. XXI, pp.612-615. 

menţinerea guvernului revoluţionar pînă la încheierea păcii, dar 
să fie condamnată „teroarea care-i apasă pe toţi“ drept „arma 
cea mai puternică a tiraniei“ şi să fie proclamată „dreptatea la 
ordinea zilei“). Totuşi, în Convenţie, toţi au înţeles acest dis- 
curs în contextul său şi cu importanţa lui reală. Tallien, „un suflet 
sensibil“? Cum să crezi aşa ceva: nu era el cel care, doar cu 
cîteva zile în urmă, chema Convenţia să organizeze un 10 fruc- 
tidor împotriva „robespierriştilor““, după modelul „zilei“ pe care 
Ştiuse s-o organizeze împotriva lui Robespierre însuşi? „Drep- 
tatea la ordinea zilei“, nimeni nu contestă acest principiu; dar 
Tallien nu vizează oare abolirea legii asupra suspecţilor? Ce-ar 
mai rămîne atunci din acest guvem revoluţionar în numele 
căruia pretinde că vorbeşte? A lega crimele şi atrocitățile 
Terorii de această lege, încă în vigoare, nu înseamnă a sugera 
discret că „ceasul cînd tiranul a pierit pe eşafod“ nu a pus capăt 
Terorii? Nu e o manevră care permite redeschiderea dosarului 
Terorii şi de aici trecerea la procesul ei? Desigur, Tallien n-a 
numit pe nimeni; i-a amintit vag pe „robespierrişti“ şi a fost 
destul de precaut ca să sublinieze: „Convenţia a fost victima 
sistemului Terorii, niciodată complicea ei“: Totuşi, Tallien a 
luat cuvîntul imediat după o intervenţie a lui Lecointre care 
cerea să-i fie acordat cuvîntul a doua zi ca să denunțe „şapte 
colegi de-ai. noştri, dintre care trei membri ai Comitetului 
Salvării Publice şi patru din Comitetul Siguranţei Generale”. 
„Lovitura cea mare“ se pregătea a doua zi. Maripulator, intri- 
gant, orientîndu-se după cum bate vîntul, imaginea aceasta i se 
potrivea desigur mai bine lui Tallien decît aceea a filozofului 
şi analistului politic. Şi totuşi discursul lui din 11 fructidor (deşi 
nu e tocmai sigur că a fost scris de el) ridica probleme pe care 
nici o reflecţie asupra Terorii nu le mai putea ocoli de aici înainte. 


„Coada lui Robespierre“. „Nu era cu putinţă ca Robespierre 
să fi făcut tot răul singur“, spunea pamfletul Coada lui Robes- 
pierre, al cărui titlu era inspirat de anecdota care circula la Paris, 
după care Robespierre ar fi spus, înainte de moarte: „Puteţi să-mi 
tăiaţi capul, dar v-am lăsat coadâ“! ...Procesul lui Robespierre a 


. 


! La Queuæde Robespierre de Felhémési. Broşură publicată la 9 ter- 
midor, anul II. Autorul ei. Jean-Claude Méhée (anagrama era uşor de des- 
cifrat), era un personaj ciudat. unul din acei aventiírieri ai politicii care au: 
prosperat în timpul Revoluţiei. Născut pe la 1760. acest fiu al unui chirurg 
destul de cunoscut a devenit spion al poliţiei probabil în 1789. A spionat în 
cercurile primilor emigraţi. Reîntors în Franţa, el a fost secretar grefier 

fost judecat la 10 termidor, dar procesul robespierrismului 
de abia uma: „.L-aţi doborît pe Robespierre, dar n-aţi făcut 
încă nimic pentru a distruge robespierrismul', afirma, la 
rîndul lui, Babeuf.! > 


Coada lui Robespierre, care a cunoscut tiraje enorme pentru 
epoca aceea, cîteva zeci de mii de exemplare, cita zgomotos 
numele celor care formau „coada“ acelei reptile sanguinare: 
Barère, Collot d'Herbois, Billaud-Varenne, membri ai Comite- 
tului Salvării Publice înainte de 9 termidor şi care rămăseseră şi 
după „marea revoluţie“. Or, printr-o coincidenţă pe care nimeni 
nu se gîndea s-o atribuie întîmplării, erau aproape aceleaşi nume 
pe care le cuprindea, două zile mai tîrziu, denunţul lui Lecointre. 

Problema răspunderii agenţilor acestui „sistem“ nu puteă fi 
ocolită: 9 termidor se înfăptuise „de sus“, printr-o scindare a 
echipei aflate la putere, care instalase şi organizase Teroarea; 
ea era, de asemenea, o problemă de justiţie şi de morală: stabi- 
lirea răspunderilor însemna numirea celor vinovaţi de execuții, 
de întemniţări, de denunţuri etc. 

În tot drumul ei sinuos şi, mai ales, la. fiecare mare cotitură, 
Revoluţia dăduse naştere unor bănuieli şi. la rîndul ei, se 
hrănise din ele. Teroarea a fost, fără îndoială, punctul culmi- 
nant al acestei tendinţe care mergea paralel cu cererea de a-i 
pedepsi pe „vinovaţi“. Sub Teroare, „suspectul“ devine o cate- 
gorie politică şi totodată juridică, definită vag prin legea din 17 
septembrie, în timp ce „supravegherea“, chiar .delaţiunea, sînt 
-considerate drept spiritul revoluţionar însuşi, care îmbină vir- 
tutea cu vigilenţa. 9 termidor nu pune capăt „vremii bănuie- 
lilor““, ci îi deschide o nouă etapă. Suspiciunea se adapă de 
acum încolo din resentimente, din ură şi dorinţă de răzbunare, 
înăbuşite sub Teroare şi care acum îşi dau frîu liber. 


adjunct al Comunei din Paris, unde, după cît se pare, a încurajat ucigaşii 
din septembrie. Din acea vreme ar data contactele cu Tallien: a publicat, 
sub egida şi pe socoteala lui, după 9 termidor. broşuri şi pamflete violent 
antiteroriste. (Să fi scris el şi discursul lui Tallien din 11 fructidor? Ipo- 
teza nu trebuie exclusă.) Va ocupa apoi diferite posturi în serviciul lui 
Fouché şi al lui Napoleon şi se va infiltra în cercurile neoiacobine. babu- 
viste şi regaliste. Va fi. de asemenea. amestecat în asasinarea ducelui de 
Enghien. Cf. O. Lutaud, Revolutions d'Angleterre et la Revolution fran- 
çaise. Haga. 1937, pp. 264 ş. urm. 

! Journal de la liberté de la presse. nr. '10. Vom reveni asupra lui 
Babeuf „termidorian“ şi a campaniei lui împotriva „teroriștilor“ şi „băuto- 
rilor de sînge“. Primele apariţii ale termenilor de robespierrism şi robes- 
pierzişti datează de la sfîrşitul lunii termidor şi începutul lui fructidor. 

Dezbaterea asupra răspunderilor personale şi colective din 
timpul Terorii este pe cît de încurcată, pe atît de confuză şi 
interminabilă. Cum să deoscbeşti partea de răspundere per- 
sonală de cea care revine, anonim, Terorii ca sistem de putere? 
După ce criterii legale şi morale putea fi stabilită răspunderea 
pentru actele care mai ieri erau legitimate de morala şi de 
justiţia revoluţionară? Cum să-i deosebeşti pe „şefi“ de simplii 
„executanţi“ şi unde să te opreşti în urmărirea şi pedepsirea 
„vinovaţilor“? Un sistem de putere nu definea şi, la nevoic, nu 
impunea oare comportări individuale? Deşi dezbaterea aluneca 
în mod inevitabil spre răzbunări personale, răfuieli şi găsirea de 
tapi ispăşitori, ea ducea cu necesitate la problemele funcţionării 
Terorii, ale instituţiilor ei, ale mecanismelor şi personalului ci. 

Toate aceste probleme se regăsesc, ca să spunem astfel, in 
nuce în denunţul lui Lecointre, ca şi în dezbaterea deosebit de 
furtunoasă pe care avea s-o stîrnească în următoarele două zile. 
Fără îndoială, Lecointre nu era ceea ce se numeşte „un cap 
politic“ (atunci cînd, în cursul dezbaterii, va [i acuzat că este 
un contrarevoluţionar, Collot d*Herbois va spune ironic că „un 
contrarevoluţionar n-ar fi fost destul de prost să-şi ia sarcina 
unui asemenea denunţ“). Întrebărilor inevitabil conf uze cu pri- 
vire la răspunderile individuale venea să li se adauge confuzia 
propriilor idei ale lui Lecointre. Denunţul cuprindea şapte per- 
soane: Billaud-Varenne, Collot d'Herbois şi Barère, toţi membri 
ai Comitetului Salvării Publice; Vadier, Amar, Voulland şi David, 
toţi membri ai Comitetului Siguranţei Generale. Lecointre era 
un om uşor influenţabil şi în spatele lui se ascundeau cu sigu- 
ranţă Tallien şi Fréron. Denunţul lui Lecointre cra încropit şi 
nedocumentat; el amesteca acuzaţii foarte generale cu fapte 
precise. Pe scurt, aceste acuzaţii ar putea , fi grupate. în patru 
clase de plîngeri: 

a) Lecointre îi denunța pe cei şapte membri ai Comitetelor 
drept făuritori ai Terorii în ansamblul ei: îi „asupriseră prin 
teroare pe toţi cetăţenii Republicii, semnînd şi dispunînd execu- 
tarea unor ordine arbitrare de întemniţare, fără să fi existat, 
pentru un mare număr de persoane, nici un denunţ. nici un 
motiv de suspiciune, nici o dovadă a delictelor prevăzute prin 
legea din 17 septembrie; [...] acoperiseră pămîntul Franţei de 
închisori, de o mie de bastilii, [...] îndoliaseră toată Republica 
prin încarcerarea nedreaptă şi chiar nejustificată a peste o sută 
de mii de cetăţeni, unii infirmi, alţii octogenari, aljii, în sfîrşit, 
taţi de familie şi chiar apărători ai patriei; se înconjuraseră de o 

mulţime de agenţi, unii cu un renume foarte prost, alţii cu 
mîinile pătate de sînge; lê dăduseră mînă liberă [şi] nu pedep- 
siseră nici unul din abuzurile lor, ci, dimpotrivă, le 
susţinuseră.” ; ` 

b) Cei şapte erau acuzați de complicitate c cu Robespierre î în 
„tirania şi oprimarea“ exercitate asupra Convenţiei şi „de a fi 
extins sistemul de teroare şi oprimare pînă la membrii Conven- 
tiei Naţionale, tolerînd şi chiar sprijinind printr-o tăcere făţamică 
zvonul că la Comitetul Salvării Publice exista o listă cu treizeci 
de membri ai Convenţiei Naţionale ce urmau să fie încarceraţi 
şi apoi victimizaţi; de a fi anihilat, în înţelegere cu Robespierre, 
libertatea de opinie chiar în sînul Convenţiei Naţionale, neper- 
miţînd discutarea nici unei legi prezentate de Comitetul Salvării 
Publice“; în sfîrşit, erau învinuiți de a fi impus Convenţiei 
legea din 22 prerial, la elaborarea căreia contribuiseră. 

c) Cei şapte ar fi vinovaţi de a fi întîrziat eliberarea Conven- 
tiei de tirania lui Robespierre prin tăcerea lor, deoarece ascun- 
seseră absenţa lui, timp de două luni, de la Comitetul Salvării 
Publice ca şi „manevrele la care recursese acest conspirator 
pentru a dezorganiza totul, pentru a-şi face partizani şi pentru 
a distruge republica“. Pe de altă parte, în 8 şi 9 termidor, nu 
luaseră măsurile necesare pentru a lovi în toţi conspiratorii şi 
mai ales în Coimună. 

d) Urma un lung şir de afaceri particulare î în care fuseseră 
amestecați cei şapte: ordonaseră sau acoperiseră numeroase abu- 
zuri în activitatea Tribunalului revoluţionar (manipulările din 
timpul procesului lui Danton; inventarea „conspirației închi- 
sorilor““, mărturiile false ale „oilor“! etc.); salvaseră „vinovați“, 
mai ales anumiţi hebertişti; se folosiseră de oameni cunoscuţi 
drept contrarevoluţionari (între alţii, Beaumarchais). 

Dezbaterea care a urmat a fost şi mai haotică decît denunţul. 
La 12 fructidor, după cîteva refutări globale, Convenţia a 
hotărît să treacă la ordinea de zi şi să neglijeze denunţul, pe 
care „să-l respingă cu indignare“. Moţiune repede anulată. la 
cererea acuzaților înşişi, care cereau ca Lecointre să prezinte 
toate „dovezile“ pe care se întemeia denunţul lui, precum şi 
dreptul de a se justifica ei singuri cu privire la fiecare punct. 
Astfel, a doua zi Lecointre şi-a reluat, punct cu punct, acuzaţiile 
şi s-a dezlănţuit o uriaşă dezbatere care a durat toată ziua. Au 


1 Sens figurat în lb. fr. — persoană credulă şi influenţabilă. care se 
lasă uşor condusă sau este uşor păcălită (n.L.). 

luat parte la ea persoanele importante din Convenţie dar şi 
deputaţi obscuri, cu .totul vreo cincizeci de oratori; unii au 
intervenit de mai multe ori şi „.rumoarea” şi întreruperile nu 
mai conteneau. Astfel, Adunarea „este în plină fierbere“ cînd 
Cambon propune să se încheie dezbaterea şi să se treacă la 
ordinea de zi; Vadier pune atunci stăpînire pe tribună, scoate un 
pistol şi ameninţă că se va sinucide pe loc. Convenţia este 
desigur obişnuită cu gesturile acestea „romane'*; nu-l văzuse, la 
aceeaşi tribună, în 9 termidor, pe Tallien agitînd un pumnal? 
Mai mulţi membri îl înconjoară pe Vadier, îl dau jos de la 
tribună; un altul exclamă, patetic: „Apelul nominal sau 
moartea“. Preşedintele îşi pune pălăria şi ridică şedinţa, dar, în 
cele din urmă, „în zarvă şi în cea mai mare dezordine”, 
Convenţia îşi reia dezbaterile, care, în mod inevitabil, intră în 
impas. Lecointre promisese să aducă „dovezi“ în sprijinul 
fiecărei acuzaţii. Dar cu ce dovezi putea demonstra că „Franţa 
este plină de bastilii“*? A apreciat numărul prizonierilor la o 
sută de mii, apoi la cincizeci de mii. Dar, de altfel, cine cunoş- 
tea numărul exact al victimelor? Lecointre se inspira pe larg 
din dosarul lui Fouquier-Tinville care aştepta, în închisoare, să 
fie judecat. Dar cine îi pusese la dispoziţie acest dosar? Şi ce 
valoare avea mărturia unui Fouquier, el însuşi un mare „vinovat“ 
care nu se gîndea decît să scape de orice răspundere pentru cri- 
mele comise în timpul Terorii? 

În cursul dezbaterii, nimeni nu a pus la îndoială răspunderea 
lui Robespierre, a acoliţilor lui şi a Comunei rebele. Dar Lecointre 
a fost atacat violent pentru că mersese prea departe cu acuzaţiile 
lui, care, în realitate, depăşeau cazul celor „şapte“. „Nu este 
deloc vorba aici de cîţiva indivizi pe care trebuie să-i judecăm” 
(Mathieu). Dacă aceşti cîțiva membri ai Comitetelor, care „nu 
există decît prin noi, care nu au fost învestiţi cu puteri decît de 
noi“ (Thuriot) ar fi recunoscuţi drept vinovaţi, atunci unde ar 
trebui să se oprească denunţurile? Ar fi angajată atunci răspun- 


1 Toate citatele sînt extrase din dările de seamă ale dezbaterilor din 12 
şi 13 fructidor. anul II; cf. Moniteur, op. cit., vol. XXI, pp.620-642. 
Indicăm în paranteze numele vorbitorului. Să reținem cîteva dintre 
urmările imediate ale dezbaterilor. Două zile mai tîrziu. în momentul 
reînnoirii unei treimi din membrii Comitetului Salvării Publice (apropierea 
în timp a denunţului şi a acestei scadenţe nu este. fără nici o îndoială. o 
întîmplare), Billaud-Varenne şi Collot d'Herbois şi-au prezentat demisiile: 
Barère, „desemnat prin tragere la sorţi“, a fost şi el înlocuit la 17 fructidor, 
Tallien, Fréron şi Lecointie sînt excluşi din Societatea iacobinilor. 

derea întregului guvem revoluţionar, a tuturor membrilor Comi- 
tetelor. Astfel, este limpede că „actul de acuzare nu se referă la 
cei şapte membri în cauză, ci îi atacă pe toţi cei care alcătuiesc 
cele două Comitete şi ne atacă“ (Cambon). De vreme ce puterile 
acestor Comitete erau prelungite în fiecare lună, toată Convenţia 
este pusă sub acuzare: „sînteţi cu toţii vinovaţi“ (Cambon). 
Convenţia ar deveni „suspectă în ochii poporului“, care ar fi în 
drept atunci să se întrebe dacă „este demnă să-l reprezinte“ (Thi- 
baudeau). A ataca Convenţia, a o acuza că-l tolerase pe tiran şi 
asuprirea lui, nu înseamnă oare a ataca însuşi poporul? „De 
vreme ce Franţa a fost asuprită, ca şi Convenţia, înseamnă că 
trebuie acuzat şi poporul francez pentru că nu s-a „revoltat“ 
(deputat neidentificat în procesul verbal). „Convenţia este cea 
acuzată, poporului francez i se face proces, pentru că a tolerat 
tirania infamului Robespierre“ (Goujon). 

Li: se face proces Convenţiei, Națiunii şi, pînă la urmă, 
Revoluţiei. „Mă întorc cu privirea spre trecut şi văd că au fost 
comise greşeli şi nedreptăţi. Încerc să le descopăr originca şi o 
găsesc în evenimentele care însoțesc întotdeauna o mare revolu- 
tie“ (Goupilleau [din Fontenay]; „Revoluţia este cea inculpată“ 
(Féraud), „Vor să convingă poporul că tot ce s-ă făcut a fost 
făcut de Teroare, de la numirea Comitetelor Salvării Publice şi 
Siguranţei Generale“ (Cambon). „Măsurile *ferme* au . slujit 
patriei, a le îngloba pe toate sub numele de Teroare ar însemna a 
nu ţine seama de împrejurări. „Să ne amintim că ceea ce este 
bine în anumite împrejurări este rău într=altele şi dacă facem 
procesul unui eveniment şase săptămîni, o lună după ce se va 
produce, putem să-i facem vinovaţi pe toţi patrioţii” (Legendre). 
Ar trebui oare să-i încriminăm astăzi pe „cei care au dat foc cas- 
telelor în primele zile ale Revoluţiei, sau să facem procesul zilci 
de 10 august“ (Legendre)? Ar trebui oare să fie extinsă acuzaţia 
la toţi reprezentanţii în misiune „căci nu există nici unul care să 
nu fi fost nevoit să ordoneze arestări“ (Cambon)? Trebuia să fie 
deschise temniţele cînd „tilharii din Vandeea“ amenințau toate 
departamentele vecine (Gamier [din Saintes])? O mare parte din 
arestări, şi „puţin mai lipsea pînă să se ajungă la o sută de mii“, 
au fost făcute de către comitetele revoluţionare. A le imputa pe 
toate celor şapte membri ai Comitetelor este ridicol, a-i condam- 
na în bloc ar fi contrarevoluţionar (Boubon [din Oise]). În 
numele cărei justiţii şi al cărei egalităţi se aduc acuzaţii care, 
dincolo de cutare sau cutare act, vizează o întreagă perioadă a 
Revoluţici şi, ca atare, întreaga Revoluţie? „La ce se referă cape- 
tele de acuzare? La tot atîtea lucruri care au fost înfăptuite în 

urma aplicării legilor; şi vă întreb, dacă s-ar fi îndepărtat puţin 
de la litera legii pentru a susţine mişcarea revoluţionară .şi a 
salva patria, i-aţi trimite la eşafod pe cei care au salvat liber- 
tatea?" (Thuriot). ; 

Acuzaţiile îndreptate împotriva zilei de 9 termidor, acelea 
că se întîrziase prea mult cu pregătirea „revoluţiei“ şi că apoi 
fusese înfăptuită cu prea multă şovăială, erau receptate ca 
foarte nedrepte, mai ales de către acuzaţi. Cei şapte nu erau 
oare cei tare puseseră la cale „căderea tiranului“, nu au jucat 
ei rolul hotărîtor în acea zi memorabilă? Intervenţiile lor din 
timpul dezbaterii dau la iveală multe amănunte despre criza 
care dezbinase Comitetele în săptămînile dinaintea căderii lui 
Robespierre, despre desfăşurarea evenimentelor în zilele-cru- 
ciale de 8 şi 9 termidor. In schimb, chestiunile de. fond, 
lămurirea raţiunilor pentru care a fost posibilă „tirania“, ascen- 
siunea lui Robespierre şi dominaţia lui asupra Convenţiei, sînt 
trecute sub tăcere, înecate oarecum în valul unor fapte mai mult 
sau mai puţin anecdotice. Mulţi se mulţumesc să afirme că stra- 
tegia aplicată în termidor era cea mai bună, că s-a folosit 
primul prilej pentru „.a-l dobori pe tiran“. „Dacă Robespierre ar 
fi fost atacat cincisprezece zile mai devreme, toată Convenţia 
şi libertatea ar fi fost sugrumate“ (Bourdon [din Oise]). A tăcea 
şi a aştepta erau acte dictate de prudenţă. „Nu atît Robespierre 
trebuia nimicit, cît tirania cu care împila poporul şi care ar fi 
putut continua şi după moartea lui“ (Goupilleau [din Fon- 
tenay]). Fără doar. şi poate, sînt numeroşi cei care.se laudă 
acum că au fost întotdeauna antirobespierrişti înverşunaţi; 
Lecointre însuşi a susţinut că pregătise cu luni de zile în urmă 
un denunţ împotriva lui Robespierre; dar atunci de ce el şi toţi 
ceilalţi preferaseră să tacă? „După moartea lui Cezar, zece mii 
de romani puteau să spună că ei întocmiseră proiectul pe care-l 
îndeplinise Brutus“ (Goupilleau [din Fontenay]). A face pro- 
cesul zilei de 9 termidor însemna a înjosi toată Convenţia, 
însemna a o acuza nu numai că l-a tolerat pe tiran, ci că a fost 
complicea lui prin frica şi tăcerea ei vinovată. Pentru a şterge 
aceste amintiri supărătoare şi a se dezvinovăţi de complicitatea 
ei cu „tiranul“, Convenţia trebuia să creeze despre ea însăşi o 
imagine eroică. Istoria măruntă a zilei de 9 termidor nu era de 
ajuns, trebuia făurită o legendă glorioasă: „Cînd aţi fost văzuţi 
doborîndu-l pe tiran, o întreagă artilerie de viclenii a fost 
desfăşurată în toate colţurile ţării; dar nimeni să nu se laude că 
a contribuit mai mult decît voi la răsturnarea lui; importanţa 
curajului vostru şi a virtuţii voastre, Convenţia şi tot poporul 

l-au zdrobit şi oricine s-ar lăuda că a făcut mai mult decît voi, 
oricine ar spune că aţi fi putut s-o faceţi mai devreme, , înşală 
istoria şi posteritatea” (Collot d'Herbois). 

Faptul că o asemenea dezbatere putea să aibă loc dovedeşte 
că ieşirea din Teroare începuse cu adevărat. Convenţia putea să 
se exprime mai liber. În acest spaţiu de libertate aveau să se 
înscrie şi să se adîncească şi clivajele politice. Lecointre nu a fost 
arestat; Tallien şi Fréron au fost excluşi din rîndurile iacobinilor, 
dar acest lucru nu mai comporta nici un risc. Dimpotrivă, exclu- 
derea favoriza schimbările şi prin urmare cariera politică. Cu 
toate acestea, desfăşurarea dezbaterii arăta cît de apăsătoare era 
încă moştenirea trecutului. Deschisă printr-un denunţ, ca se 
cufunda în bănuielile pe care le stîmea problema esenţială a 
răspunderilor individuale. Vechile reflexe erau încă vii: Lecointre 
a fost acuzat că este un contrarevoluţionar, în slujba regaliştilor; 
s-a cerut chiar arestarea lui; nişte oratori s-au acuzat reciproc că 
„fac să atîme paloşul morţii deasupra capetelor reprezentanţilor 
poporului“ sau că ver să reînvie „sistemul lui Robespierre“ şi să 
instaleze o „nouă tiranie'“. Convenţia a fost comparată de Tallien 
cu o arenă de gladiatori. Dezbaterea s-a încheiat printr-o moţiune 
solemnă care declara că denunţul era calomnios, „moţiune 
supusă la vot şi aprobată în unanimitate şi în mijlocul celor mai vii 
aplauze“ (moţiunea lui Cambon). Unitatea pentru moment regăsită 
a Convenţiei ascundea cu greu nişte disensiuni care aveau să se 
accentueze pe măsură ce evolua'raportul de forţe. Condamnînd 
denunţul lui Lecointre, Convenţia nu-i absolvea numai pe cei 
Şapte acuzaţi de orice răspundere în Teroare; ea refuza, de fapt, să 
deschidă dezbaterea, de teamă să nu fie nevoită să implice, rînd 
pe rînd, responsabilitatea tuturor membrilor Comitetelor şi a 
reprezentanţilor în misiune, a Convenţiei în ansamblul ei, a poporu- 
lui, care nu se revoltase, a Revoluţiei, care legitimase Teroarea. 
Acest ultim argument era întărit mai puţin de logica lui decît de 
apelul la sentimentele de solidaritate şi, mai ales, de instinctul de 
autoapărare. Punînd accentul pe sentimentul de culpabilitate 
colectivă, el scotea în evidență faptul că printre membrii 
Convenţiei nu cra nimeni care să poată spune cu mîna pe inimă 
că nu este vinovat, că nu fusese amestecat în Teroare, dacă nu 
prin fapte, cel puţin prin tăcere. Răspunderea pentru Teroare avea 
să fie deci aruncată asupra „.odiosului tiran“ şi asupra „evenimen- 
telor care însoțesc întotdeauna o mare revoluție“, pe scurt, asupra 
unui „sistem de oprimare“, anonim şi depersonalizat. Dar a-i dez- 
vinovăţi pe cei şapte membri denunţaţi implica, în realitate, o 
deplină solidaritate cu ei. Alłtemativa: sau toată lumea ceste 

vinovată, sau nimeni, dacă nu cumva un sistem anonim, nu putea 
fi apărată din punct de vedere moral şi juridic. Ea ignora gradele 
de răspundere într-un act, o decizie, un ordin. Ea n-ar rezista 
dinamicii evenimentelor politice. În toată ţara î începuse vînătoa- 
rea de vinovaţi, de „teroriști“, de „băutori de sînge“. Convenţia 
trebuia oare să ia apărarea întregului personal politic al Terorii, a 
tuturor „asupritorilor“* mărunți, a „delatorilor“ care erau ţinta 
răzbunărilor locale? Trebuia oprită procedura împotriva unui Fou- 
quier-Tinville care, din închisoare, nu înceta să strige că acţio- 
nase întotdeauna în spiritul celei mai stricte legalităţi, executînd 
hotărîrile Comitetelor şi Convenţiei? Trecuse vremea fidelității 
faţă de vechile solidarităţi, venise vremea dezbinărilor. Logica 
luptei politice cerea condamnarea Terorii ca „sistem de putere“ şi, 
în acelaşi timp, pedepsirea „cozii lui Robespierre“, a „vinovaţilor 
desemnaţi nominal. 

În cursul dezbaterilor din: 12 şi 13 fructidor, Teroarea fusese 
menţionată ca sistem de putere; se discutase despre legitimi- 
tatea Comitetelor şi a legilor. Or, la 22 fructidor, se deschidea 
în faţa Tribunalului revoluţionar procesul celor 94 de nota- 
bilităţi din Nantes, urmat de procesul Comitetului Revoluționar 
din acelaşi oraş. Franţa a descoperit cu acest prilci care fusese 
realitatea atrocităților săvirşite de Teroare la Nuntes. Se va 
vedea că, după mai multe săptămîni de dezvăluiri, lu 3 frimar, 
anul III, Convenţia a votat din nou în unanimitate (cu două 
voturi pentru ipotetice) punerea sub acuzaţie a lui Camier, 
implicat direct în afacerile din Nantes. La 7 niv6se, ea instituia 
o comisie pentru a examina denunţul reînnoit al lui Lecointre 
şi pentru a se pronunţa cu privire la „comportarea repre- 
zentanţilor poporului Billaud-Varenne, Collot d'Herbois şi 
Barère“. În raportul ei, prezentat de Saladin, comisia a tras 
concluzia că acuzaţii purtau o răspundere directă şi indirectă în 
exercitarea Terorii, în sistemul şi crimele ei. 


„UNDE SÎNTEM? 


„Dreptatea la ordinea zilei“ 


„Înţelepciunii publice îi revine sarcina să culeagă binefacerile 
aduse de vajnica voastră virtute; vouă vă revine să le consolidaţi 
mai mult, făcînd să dispară toate rămăşiţele uzurpării autorităţii 
naţionale ... redîndu-le patrioţilor libertatea şi încrederea care le 

fuseseră răpite prin manevre devenite sistem; înlocuind teroarea 
stupidă cu justiţia neînduplecată; chemînd adevărata morală în 
locul făţărniciei, trimiţînd în mormintele martirilor agenţii corupți 
şi suiletele ucigaşe care sînt o povară pentru pămîntul liber.“ 


A doua zi după 9 termidor, puterea pretinde că vorbeşte în 
numele dreptăţii şi promite solemn că o va „pune la ordinea 
zilei“. Nimeni nu putea să se înșele: în felul acesta era condam- 
nată Teroarea la ordinea zilei, proclamată, tot atît de solemn, la 
5 septembrie 1793, „Căderea tiranului“ căpăta astfel semni- 
ficaţia unei cotituri decisive; ea trebuia să pună capăt epocii în 
care represiunea fusese ridicată la rang de sistem de putere. 

Dreptatea la ordinea zilei, promisiune mai mult sau mai 
puţin vagă pentru vremurile viitoare, trebuia să se concretizeze 
în prezentul imediat prin măsuri politice care să înfrunte moşte- 
nirea Terorii, ceea ce s-ar putea rezuma la trei probleme: 

- ce era de făcut cu dispozitivul juridic şi instituţional 
moştenit de la Teroare? 

- ce' era de făcut cu mulţimea de deţinuţi care populau 
temniţelc? 

- ce era de făcut cu personalul politic compromis prin par- 
ticiparea la represiunea teroristă? 

Distincția de mai sus este, fără îndoială, schematică: în rea- 
litate, cele trei probleme se reduceau la una singură. Moştenirea 
era cu atît mai greu de lichidat cu cît această sarcină îi revenea, 
aşa cum am văzut, Convenţiei, care proclamase doar cu un an 
în urmă „Teroarea la ordinea zilei“ iar apoi fusese de acord cu 
acţiunile cele mai extremiste ale reprezentanţilor în misiune. 
Inextricabilei probleme a responsabilităţii morale, politice şi 
juridice a represiunii teroriste i se adăuga aceea, şi mai delicată, 
de a deosebi legile şi instituţiile „teroriste“, care trebuiau con- 
damnate şi lichidate, de dispozitivul propriu-zis „revoluţionar“ 
care, tocmai de aceea, trebuia păstrat, chiar dacă „teroriștii“ se 
serviseră de el în mod abuziv. Cum să tragi linia separatoare, 
adesea insesizabilă, între Teroarea „nedreaptă şi condamnabilă'* 
şi justiţia revoluţionară ale.cărei intenţii erau pe cît de curate pe 
atît de patriotice, în ciuda rătăcirilor datorate excesului de zel 
în aplicarea ei? Aceste întrebări politice cereau răspunsuri prin 
excelenţă politice. Amploarea şi rapiditatea demontării Terorii 


! Barère, Rapport au nom des Comités du salut public et de sûreté 
générale, Moniteur, op. cit., vol. XXI, p. 369. 

ca sistem de putere indisociabil de represiunea zilnică depindea 
în mare măsură de rapiditatea cu care avea să fie materializată 
promisiunea făcută: dreptatea la ordinea zilei. A doua zi după 9 
termidor, sloganul a fost acceptat cu un entuziasm unanim, dar 
măsurile concrete, luate una cîte una, au devenit repede 
obiectul unor înfruntări aprige care polarizau forţele politice. 
Pentru unii, spre sfîrşitul anului II, politica dreptății la ordinea 
zilei mersese prea departe: susţinătorii ei îi eliberaseră în mod 
abuziv pe „aristocrați din închisori şi îi persecutau pe „patrioți“; 
nu erau toţi decît „noi indulgenţi““, „moderantişti”, „noua latură 
dreaptă“. Pentru alţii, denumiți în curînd reacţionarii, dar care 
se socoteau din ce în ce mai mult „adevărații“ moştenitori ai lui 
9 termidor, dreptatea nu mersese încă destul de departe, iar cei 
care se opuneau mersului ei rapid nu erau decît nişte robes- 
pierrişti mascaţi. terorişti sau iacobini. Pc măsură ce lupta avea 
să se înteţească, vocabularul avea să fie mai agresiv, dar nu şi mai 
clar. Protagoniştii politici nu izbuteau să se desprindă de ambi- 
guităţile şi incertitudinile proprii unei noi situaţii politice!, lucru 
dovedit şi de instituirea unui nou dispozitiv juridic în mare 
măsură improvizat. 

Convenţia a anulat mai întîi, în unanimitate şi „în mijlocul 
unor vii aplauze“, decretul pe care-l emisesc şi care autoriza 
cele două Comitete să-i aresteze pe reprezentanţii poporului 
fără ca aceştia să fi fost ascultați în prealabil de Adunare; acest 
decret funest „fusese impus pe neaşteptate Convenţiei de către 
nişte oameni obişnuiţi să înşele justiţia. Abrogarea acestui 
decret, asigurarea unui minim de imunitate parlamentară pentru 
fiecare reprezentant era o măsură de precauţie elementară după 
experienţa Terorii (Convenţia va respecta acest nou angajament 


1 Ambiguităţile şi confuziile terminologice caracterizează, de altfel, 
literatura consacrată perioadei termidoriene. Astfel. se introduce deseori 
distincţia între „termidorieni“ şi „montagnarzi“. uitîndu-se că ultimii. un 
grup destul de greu de delimitat, erau şi „.termidorieni““ deoarece nu 
contestau deloc „revoluţia din 9 termidor“ şi-l condamnau pe Robespierre 
şi „.robespierrismul“. Termenii de ..termidorieni de stinga“ şi „termidorieni 
de dreapta“ par să fie mai adecvaţi; ei suferă însă de ambiguitatea binecu- 
noscută proprie opoziţiei stînga-dreapta, care trebuie precizată neîncetat 
în funcţie de configuraţiile instabile ale epocii. Pe deasupra. în acea vreme, 
era rareori utilizată. Spre sfîrşitul anului II. clivajele politice se organi- 
zează în jurul opoziţiei iacobini/antiiacobini (sau terorişti/antiterorişti). Nu 
am găsit o terminologie uniformă şi satisfăcătoare: de aceea. vom utiliza: în 
continuare mai ales terminologia epocii care exprimă cel mai bine atît 
incertitudinile, cît şi climatul pasional. 

pe care-l făcuse faţă de ea însăşi, timp de şapte luni, pînă la 
represiunea împotriva unora dintre membrii ei, declanşată după 
tulburările din 12 genninal).. 

La 14 termidor, din nou „în mijlocul celor mai vii aplauze“, 
Convenţia abrogă legea din 22 prerial, simbol şi bază legală a 
„marii Terori“. Prin viile lor aplauze, deputaţii parcă ar vrea să 
exorcizeze pînă şi amintirea propriului vot prin care fusese 
aprobată această „lege sanguinară“ şi care este de aici înainte 
considerată o dovadă zdrobitoare a „tiraniei“ la care fusese 
supusă Convenţia. În acest elan se prăbuşeşte şi un alt simbol: 
Convenţia hotărăşte pe loc arestarea lui Fouquier-Tinville şi tri- 
miterea lui în faţa Tribunalului revoluţionar. Şi totuşi Fouquier 
o slujise cu cel mai mare zel şi cu eficacitatea lui obişnuită în 
zilele de 10 şi 11 termidor, însărcinîndu-se cu aspectele juridice 
ale supliciului lui Robespierre şi al complicilor săi. „Întreg 
Parisul cere supliciul binemeritat al lui Fouquicr-Tinville. Cer 
ca el să se ducă să ispăşească în infem sîngele pe carc l-a 
vărsat. Cer să fie emis un decret de arestare împotriva lui.“ 
Fréron, care strigă astfel, pare să uite că acest „sînge vărsat” era 
şi sîngele lui Robespierre. Lui Fouquicr i se va face un proces; 
el nu va pierde acest prilej pentru a demonstra că respeatase 
întotdeauna cea mai strictă legalitate. 

Tribunalul revoluţionar ! nu este reorganizat decît în 23 ter- 
midor, după cîteva ezitări. Încă din 11 termidor se ridică gla- 
suri care cer suspendarea acestui Tribunal pe care Robespierre 
îl împînzise cu oameni de-ai lui. „De îndată ce Prea Sfinţia Sa, 
căci aşa îi spuneau partizanii lui, acest rege catolic sau mai 
degrabă profanator indica pe cineva, juratul pronunţa sentinţa 
şi judecata era gata“ (Thuriot).. Suspendarea este decretată în 
entuziasmul general, dar este amînată cîteva ore mai tîrziu. 
Într-adevăr, Billaud-Varenne, trimis în grabă de Comitetul 
Salvării Publice, foarte alarmat, convinge Adunarea că suspen- 
darea Tribunalului pe care tocmai a votat-o nu poate decît să-i 
salveze ... pe „conspiratori“. Tribunalul nu este oare în curs de 
a-i judeca pe membrii „Comunei rebele" cu aceeaşi supuşenic 
cu care îşi îndeplinea munca înainte de 9 termidor? 

Utilitatea instituţiei ca atare nu este deloc pusă în cauză. La 
1 1 termidor, în numele Comitetului Salvării Publice, Barère a 
făcut elogiul „acestei instituţii salutare care nimiceşte duşmanii 
Republicii şi curăţă pămîntul libertăţii... Ea merită tot res- 


l Şedinţa din 13 termidor, cf. Moniteur, op. cit., vol. XXI, p. 367. 

pectul; dar oamenii care o alcătuiesc au atras probabil nemul- 
țumirile şi privirile Convenţiei Naţionale. Era de datoria voastră 
să revizuiţi formarea acestui tribunal, dar cu acea înţelepciune 
care perfecţionează fără a slăbi şi răsplăteşte fără a distruge.“ 
Noua organizare a Tribunalului este întemeiată, în principiu, pe 
legile anterioare celor din 22 prerial, cu o diferenţă importantă: 
Tribunalul va trebui de aici înainte să se pronunţe în judecăţile 
sale asupra „problemei intenţionale“, adică să nu condamne 
decît pe acei acuzaţi care au comis un delict cu o intenție 
contrarevoluţionară, celelalte crime şi delicte depinzînd de 
justiţia penală, obişnuită. Componenţa Tribunalului este redusă 
la doisprezece judecători şi treizeci de juraţi, aleşi din toate 
regiunile Franţei pe baza propunerilor reprezentanţilor, ci 
putînd fi reînnoiţi din trei în trei luni. Acuzatul se bucura de 
unele garanţii legale: era interogat înainte de şedinţa publică, 
era asistat de un apărător, putea să recuze unul sau mai mulţi 
dintre juraţi; în timpul audierii avea dreptul să răspundă la 
depoziţia fiecărui martor. De competenţa Tribunalului revolu- 
ţionar erau crimele împotriva siguranţei statului şi-a Convenţiei 
Naţionale, neglijenţele. şi delapidările de care se puteau face 
vinovaţi membrii comisiilor executive ca şi judecătorii şi acu- 
zatorii publici din tribunalele penale. Jurisdicţiile „revoluţio- 
nare“ speciale în departamente, care se remarcaseră în mod 
deosebit prin zelul lor în timpul Terorii, sînt toăte suprimate; 
justiţia este încredinţată numai tribunalelor penale, care pot 
totuşi să judece „în mod revoluţionar“ anumite delicte, 

În timpul dezbaterii acestui proiect de reformă.s-au expri- 
mat unele rezerve şi îhgrijorări. Oare, în felul acesta, nu este 
încurajat „moderantismul“*? „Ce nevoie aveţi de un cod volu- 
minos care va fumiza'arme şicanelor avocaţilor iar vinovaţilor 
mijloacele de a se face scăpaţi? Să readucem Tribunalul la 
puritatea lui de început şi este de ajuns; într-un cuvînt, să ne 
amintim efectele binefăcătoare pe care le-a avut şi să nu-i 
slăbim vigoarea.“ Convenţia trece peste aceste obiecţii care 
propuneau, ca să spunem aşa, întoarcerea la „originile purc“ ale 
Terorii. Convenţia se instalează, în această reformă, într-o 
ambiguitate profundă: ea condamnă Tribunalul. ca instrument 
al Terorii şi simbol al arbitrarului, dar îşi limitează condam- 
narea, în principiu, la activitatea şi componenţa lui de după 
legea din 22 prerial. Instituţia însăşi, una din principalele picse 
ale dispozitivului terorist, este menţinută. Introducerea clauzei 
intenţionale şi voinţa declarată de a respecta regulile elemen- 

tare ale procedurii, dintre care, în primul rînd, drepturile acu- 
Zatului, permit totuşi o practică mai puţin represivă.! Tribunalul 
reînnoit şi reformat a fost instalat la 25 termidor; în.discursul 
inaugural, Aumont, numit, după 9 termidor, în fruntea admi- 
nistraţiei civile, poliţiei şi tribunalelor, subliniază că „nu a venit 
încă timpul să fie slăbit acest resort revoluţionar, fără de care 
curajul supranatural al apărătorilor patriei nu le-ar fi adus decît 
victorii zadamice“. Totuşi el insistă cu putere asupra faptului 
că dispariţia „oamenilor tiranului deschide o nouă pagină... O 
dată cu ei trebuia să dispară un tribunal pe care geniul lor san- 
guinar îl transformase într-un instrument al morţii; un tribunal 
care devenise, sub teribila lor influenţă, spaima nevinovăţiei 
mai mult decît a crimei.“ Tribunalul reînnoit nu va mai 
condamna nici o nouă „încărcătură“, dar; pînă la sfîrşitul anului 
II, va mai pronunţa încă şaisprezece condamnări la moarte, 
dintre care unele pentru vorbe rostite împotriva revoluţiei, 
altele pentru complicitate cu vandeenii sau chiar pentru fapte 
săvîrşite în timpul „rebeliunii federaliste“. Dacă aceste sentințe 
marchează, ca să spunem aşa, continuitatea instituției, altele 
traduc în fapt voinţa de ruptură faţă de Teroare, lărgind incon- 
testabil spaţiul libertăţii şi al respectării dreptului. Procedura s-a 
schimbat efectiv, o dată cu o anchetă preliminară audierii şi 
cu prezenţa unui avocat pentru acuzat. În aceeaşi perioadă au 
fost achitate 92 de persoane (dintre care 42 de militanţi ai 
secţiilor, mai mult sau mai puţin implicaţi în activităţile 
insurecţionale ale Comunei în 9 termidor). Interpretarea deo- 
sebit de largă şi de liberală a „clauzei intenţionale“ este grăitoare 
pentru noua orientare a acestui „resort al justiţiei revolu- 
ţionare“. Să cităm numai cîteva exemple. Astfel, la 24 fructidor 
publicul a asistat la procesul unei oarecare Catherine Bret€, 
acuzată de a fi spus „că cei care-l trimiseseră la moarte pe tiran 
erau nişte... şi nişte... care meritau să piară şi ei“. Martorii au 
întărit că cetăţeana Bret€ n-a rostit aceste cuvinte decît „la 
necaz“ şi, avînd în vedere că acuzata şi-a exprimat părerea de 
rău, Tribunalul a achitat-o din lipsa „unei intenţii contrare- 
voluţionare“. La 30 fructidor, a fost adus în faţa judecății un 


! Asupra reformei Tribunalului revoluţionar, cf. şedinţele Convenţiei 
din 11 şi 25 termidor; Moniteur, op. cit, vol. XXI, pp. 335 ş. urm... 448 ş. 
urm.. H. Wallon. Histoire du Tribunal révolutionnaire de Paris, Paris. 
1881. vol. V, pp. 260-274. Obiecţiile au fost formulate de Duhem care. în 
Societatea iacobinilor. s-a opus cu vehemenţă „moderantismului““ şi a 
propovăduit întărirea repfesiunii. 

ofiţer care avusese ideea nefericită să strige pe stradă Trăiască 
regele. gamela şi fasolea! N-a putut să invoce în apărarca lui 
decît o singură circumstanţă atenuantă: cra beat criţă cînd a 
rostit „aceste cuvinte contrarevoluţionare". Drept urmare, Tri- 
bunalul l-a admonestat sever, atrăgînduzi atenţia-că „omul în 
vinele căruia curge sînge de patriot nu va rosti nici beat cuvinte 
aristocratice“, dar l-a achitat, „dat fiind că nu a acţionat cu 
intenţii contrarevoluţionare““. Însă toate aceste afaceri mărunte 
au trecut pe planul al doilea în faţa marelui proces care a 
marcat sfîrşitul anului II, procesul celor nouăzeci şi patru de 
cetăţeni din Nantes şi-care s-a prelungit cu procesele Comite- 
tului Revoluționar din Nantes şi al lui Carrier. Dincolo de 
aceşti acuzaţi, Tribunalul avea să judece Teroarea ca sistem şi 
partizanii ei. Cîteva luni mai tîrziu va veni rîndul lui Fouquier- 
Tinville, alt proces :răsunător care a dezvăluit mecanismele 
Terorii. . 

Totuşi, nu Tribunalului revoluţionar reformat îi este 
încredinţată sarcina eliberării deţinuţilor de care gem închiso- 
rile, măsura cea mai spectaculoasă care traduce în fapt dorinţa 
de „a pune dreptatea la ordinea zilei“. Încă din 15 termidor, în 
timpul primelor şedinţe ale adunărilor de secţie de după 
căderea lui Robespierre, rudele şi prietenii deţinuţilor au cerut 
eliberarea acestora, acuzînd comitetele de supraveghere că ope- 
raseră arestări arbitrare. Convenţia cedează presiunilor şi în 18 
termidor votează un pachet de măsuri care marchează o 
cotitură. Ea însărcinează Comitetul Siguranţei Generale „să 
pună în libertate pe toţi cetăţenii deţinuţi ca suspecți pentru 
motive care nu sînt prevăzute în legea din 17 septembrie 1793: 
(legea cu privire la suspecți). Ea comunică reprezentanţilor în 
misiune că „puterile nelimitate de care dispun“ îi autorizează 
„să pună în libertate pe cetăţenii care au fost puşi în stare de 
arest de către alţi reprezentanţi ai poporului pentru motive 
neînsemnate". Ea hotărăşte în cele din urmă ca motivele de 
arestare şi de emitere a mandatelor de arestare să fic comuni- 
cate deţinuţilor (sau rudelor şi prietenilor) de către autorităţile 


1 Cf. AN W 447: W 450: cf. H. Wallon. op. cit.. vol. V, p. 321: vol. 
VI, p. 166. Wallon a stabilit lista completă a condamnărilor şi a achitărilor 
pronunţate de Tribunal de la 1 fructidor anul II la 8 niv6se anul III (idern. 
vol. VI. p. 166). Tribunalul a fost definitiv suprimat la 12 prerial anul III. 
după terminarea procesului Fouquier-Tinville. Imediat după „zilele“ din 
prerial. represiunca s-a exercitat nu prin intermediul Tribunalului. ci prin 
acela al Comisiei Militare sau al tribunalelor penale. 

respective (Comitetul Siguranţei Generale, reprezentanţii în 
misiune. comitetele de supraveghere). Această ultimă măsură 
iscă opoziţia unor deputaţi iacobini. Fayau o găseşte cu totul 
inutilă: deţinuţii sînt cei care trebuie să facă dovada civismului 
lor începînd cu anul 1789, spălîndu-se astfel de „bănuielile“ 
care i-au făcut „suspecți“. Obiecţia atrage o tiradă a lui Tallien: 
„Trebuie să le dăm patrioţilor care, în aceste clipe, gem în 
temnițe, posibilitatea de a-şi demonstra nevinovăția şi se poate 
ca cei care se opun acestei măsuri să vrea ca poporul să nu afle 
că mai mulţi din apărătorii lui au fost arestaţi fără motiv.“ Tal- 
lien cere să fie menținute „măsurile revoluţionare extraordi- 
nare“ dar numai pentru a lovi în „rămăşiţele murdare ale 
facțiunii lui Robespierre“.! 

Convenţia se hotărăşte să deschidă porţile închisorilor. Sar- 
cina este extrem de grea; sub Teroare, aproximativ 500 000 de 
persoane au fost închise în case de arest, mai mult sau mai puţin 
improvizate; în iulie 1794, la Paris erau cam 7 000 de deţinuţi. 
Totuşi, felul cum se face această deschidere trădează contradic- 
tiile care, după 9 termidor, însoțesc demontarea Terorii. Nici o 
amnistie nu este decretată, legea asupra suspecţilor, piesă 
esenţială a dispozitivului juridic al Terorii, nu este abrogată şi, 
ca atare, categoria însăşi de suspect este menţiriută. În același 
timp, clauzele acestei legi sînt atît de vagi încît se pretează la tot 
felul de interpretări, „drastice“ sau „indulgente“. Motivele ares- 
tării erau uneori tot atît de vagi ca şi denunţul care o provocase. 
A statua asupra conformităţii acestor motive cu legea însemna a 
deschide porţile arbitrarietăţii. Astfel, Comitetul Siguranţei 
Generale dispune acum de o putere aproape discreţionară în ce 
pri veşte eliberarea deţinuţilor, referindu-se la aceeaşi lege în vir- 
tutea căreia fuseseră întemnițați. În departamente, amploarea 
eliberărilor depinde în mare măsură de „moderantismul“ mai 
mult sau mai puţin accentuat al reprezentantului în misiune. 

Primele eliberări din închisorile pariziene provoacă imediat 
agitație. Ele cezlănţuie reacţii în lanţ, asemănătoare cu cele din 
Convenţie: înteţesc conflictele politice şi alimentează atît 
aşteptările, cît şi temerile. Speranţelor şi entuziasmului celor 


1 Cf. F.-A. Aulard, Recueil des actes du Comité de salut public avec 
la correspondance officielle des représentants en mission. Paris. 1904. vol. 
XV, p. 678. Prin acelaşi decret Convenţia cerea. de asemenea, să fie comu- 
nicate Comitetului Salvării Publice hotărîrile luate de reprezentanţii po- 
porului care au fost sau sînt în misiune; era una dintre condiţiile prealabile 
ale anulării arestărilor arbitrare. 

care proslăvesc „dreptatea la ordinea zilei“ li se opun temerile 
şi neîncrederea celor care condamnă „indulgenţa“ de care 
profită „aristocrații“ şi alţi duşmani ai Republicii. 


„Ce diferit este spectacolul pe care-l prezintă astăzi Parisul în 
comparaţie cu cel care a precedat căderea noului Tiberiu. Pretu- 
tindeni domnea o tăcere mohorîtă, vestitoare de moarte; prietenul 
nu avea încredere în prietenul lui, părintele în copii; astăzi, dim- 
potrivă, voioşia şi bucuria sînt întipărite pe chipurile tuturor 
cetățenilor... Glorie Convenţiei! Trăiască demnii noştri repre- 
zentanţi! Aceste strigăte răsunau pe strada Tournon ieri, cînd Tal- 
lien s-a dus la Luxembourg să redea libertatea multor patrioţi 
închişi acolo pe nedrept. Mulțimea alergase într-un suflet. îl 
copleşea cu binecuvîntări, îl îmbrăţişa şi îi îmbrăţişa şi pe cei care 
tocmai îşi recîştigaseră libertatea. „Fiţi pe pace, prieteni, spunea 
Tallien celor pe care nu putea să-i scoată încă din închisoare, nu 
veţi mai tînji mult după libertate; numai vinovaţii nu se vor 
bucura de această binefacere. Mă voi întoarce azi, mă voi întoarce 
mîine [...] şi nu vom înceta să lucrăm zi şi noapte pînă cînd 
patrioţii deţinuţi pe nedrept nu vor fi redaţi familiilor...“ Şi toţi 
plîngeau cu lacrimi de bucurie şi de emoție, iar Convenţia era 
"binecuvîntată de mii şi mii de ori.“! 


A 


Imagini fără îndoială înduioşătoare, larg difuzate de acea 
parte din presă care nu vede în ele decît primele efecte ale noii 
politici. Dar care este amploarea reală a acestor măsuri de eli- 
berare? Cine sînt aceşti „patrioţi deţinuţi pe nedrept“ şi după ce 
criterii sînt eliberaţi? Întrebări cu atât mai presante şi mai stînje- 
nitoare cu cît operaţiunea a început în condiţii care o condam- 
nau la confuzie şi o privau de transparenţă. Apelurile repetate 
ale Comitetelor Salvării Publice şi Siguranţei Generale stau 
mărturie despre atmosfera înfrigurată care domneşte după 
decretul din 18 termidor: o mulţime de oameni se îngrămădesc 
îm anticamera comitetelor pentru a smulge cît mai repede un 
mandat de eliberare pentru o rudă sau un prieten. „În curînd, 
promitea Barère la 24 termidor, urmele răzbunărilor personale 
vor dispărea: de pe pămîntul Republicii. Dar îmbulzeala 
cetăţenilor de ambele sexe la porţile Comitetului Siguranţci 
Generale nu face decît să întîrzie lucrările atît de utile cetăţe- 
nilor... Facem apel la cetăţeni să se încreadă în zelul civic al 


! Gazette historique et politique de la France et de l’Europe. 23 ter- 
midor, anul II. i - 

reprezentanţilor poporului în ce priveşte judecarea deţinuţilor 
şi eliberarea mandatelor de punere în libertate... Nu-este vorba 
nici de amnistie nici de îndurare; este vorba de justiţie şi de.o 
justiţie egală pentru toţi.“ „Comitetul [Siguranţei Generale), 
afirma Vadier trei zile mai tîrziu, este permanent preocupat de 
a veni în ajutorul patrioţilor persecutați; dar este stînjenit în 
activitatea lui de aristocrații care îl asaltează; o mulţime de 
femei îi stau în cale; de asemenea, mulţi dintre colegii noştri 
intervin în favoarea cetăţenilor deţinuţi. Este cu neputinţă ca în 
această multitudine de operaţiuni să nu se strecoare şi unele 
greşeli.“! 

„O multitudine de operațiuni“, ‘fără îndoială. Presiunile 
putemice exercitate asupra Comitetelor vin din cercuri politice 
şi sociale foarte diverse. Într-adevăr, sechelele Terorii sînt de 
aşa natură că în aceleaşi închisori stau alături victimele unor 
valuri de represiune succesive, amestecate unele cu altele ca 
suspecți sau făptaşi ai unor crime contrarevoluţionare: foşti 
principi sau emigraţi întorşi clandestin stau la un loc cu Keller- 
mann, învingătorul de la Valmy şi pacificator al insurecției lio- 
neze, sau cu Hoche, învingătorul de la Landau; actorii Teatrului 
Francez sînt vecini cu militanţii secţiilor acuzaţi de complicitate 
cu „conspirația hebertistă“*; cele nouăzeci şi patru de notabilităţi 
din Nantes îşi aşteaptă judecata î împreună cu membrii Comite- 
tului Revoluționar din Nantes care îi arestaseră şi îi trimiseseră 
la Paris, încarceraţi pentru abuz de putere. În decurs de cinci 
zile, de la 18 la 23 termidor, Comitetul Si guranţei Generale pune 
în libertate 478 persoane; cu toate acestea, nici numărul nici 
lista deţinuţilor eliberaţi nu sînt date publicităţii; ziarele nu 
citează decît rare cazuri şi se răspîndesc zvonuri dintre cele mai 
contradictorii. Dorinţa de a face totul foarte repede, presiunile 
exercitate chiar de membrii Convenţiei (ei sînt primii care cer 
eliberarea membrilor lor de familie, a prietenilor sau proteja- 
ţilor. originari din departamentele lor), o procedură destul de 
sumară, concentrarea puterii de a dispune punerea în libertate 
numai în mîinile Comitetului Siguranţei Generale despre care 
se presupune că examinează ficcare caz după criterii nu prea 
bine definite, explică „multitudinca de operaţiuni“ dezordonate. 
De aici abuzurile şi greşelile care stîmesc scandaluri — cum ar 
fi eliberarea, denunţată de Vadier, a cx-ducelui 'd'Aumont, care, 


! Cf. Moniteur, op. cit, vol. XXI, pp. 439 şi 489. 


85 


ca rezultat al aplicării decretului Convenţiei care dispunca 
punerea în libertate a tuturor agricultorilor, se dăduse drept 
Gui, plugar din Aumont.! ă 
Dincolo de aceste greşeli, mai mult sau mai puţin inevita- 
bile, toată politica de eliberare din închisori practicată de Comi- 
tete stîimeşte repede îndoieli şi opoziții. La 23 termidor, cînd se 
discută proiectul de reorganizare a Tribunalului revoluţionar, 
Convenţia adoptă propunerea lui Mallarmé, deputat iacobin, de 
a obliga Comitetele Salvării Publice şi Siguranţei Generale „să 
publice la fiecare semi-decadă lista cetăţenilor puşi în liber- 
tate“. Votarea se face fără dezbatere, în continuarea altor amen- 
damente, ca şi cum Adunarea nu şi-ar fi dat seama de 
consecinţele deciziei sale. Furtuna se dezlănţuie trei zile mai 
tîrziu, la 26 termidor. Atmosfera este foarte încărcată deoarece 
în ajun adunările de secţii fuseseră foarte furtunoase; din nou 
sînt denunţate aici comitetele revoluţionare, „politica lor san- 
guinară“ de dinainte de 9 termidor, se cere reînnoirea lor; dar, 
pe de altă parte. se aduc critici vehemente „aristocrației şi 
moderantismului'* care încep să se manifeste. Dezbaterea din 
Convenţie, destul de haotică, aşa cum se întîmpla adesea, se 
desfăşoară în doi timpi. Există mai întîi atacurile cîtorva 
deputaţi iacobini (în primul rînd Mallarmé, Duhem, Chasles, 
Levasseur [din Sarthe)) împotriva „aristocrației“, singura care 
profită de pe uma politicii de punere în libertate. Cele două 
cazuri exemplare — al ducelui d'Aumont şi al ducelui de 
Valentinois care apar în public, mîndri că sînt liberi — sînt 
denunţate cu violenţă. Comitetul Siguranţei Generale a recu- 
noscut chiar el că erau greşeli evidente, care „„scăpaseră 
vigilenţei““, şi cazuri izolate a căror importanţă nu trebuia exa- 
gerată. Scoţînd în evidenţă aceste eliberări abuzive, iacobinii nu 
se mulţumesc să ceară aplicarea riguroasă a decretului privitor 


! Laurent Lecointre. în broşura sa Les Crimes des sept membres des 
anciens Comités, Paris. anul II], pp. 154 ş. urm.. apreciază că în decurs de 
o lună numărul deţinuţilor din închisorile pariziene a trecut de la 8 500 la 
3 500. Totuşi. statistica închisorilor. la 13 fructidor, stabileşte numărul de 
5480 deţinuţi; o lună mai tîrziu, la 14 vandemiar, acest număr a scăzut cu 
mai bine de o mie de prizonieri (4 445). Cf. Saladin. Rapport, au nom de 
la Commission des vingt-et-un. Paris. an III. p. 105: AN AF II. 73: H. 
Wallon. op.:cit.. vol. V, p. 450. Cităm datele globale asupra numărului de 
deţinuţi după estimările lui D. Greer. The Incidence of Terror. A Statis- 
tical Interpretation. Cambridge. Mass. 1935: şi ale lui G. Lefebvre. La 
Revolution française. Paris. 1968. pp. 417 ş. urm. La numărul deţinuţilor 
se adaugă cel al suspecţilor, cu domiciliu supravegheat, cam 300 000. 

la publicarea listelor cu persoanele puse în libertate, ci reven-. 
dică arestarea imediată a tuturor celor care au solicitat ase- 
menea elibcrări abuzive. Printre acestea este citat încă o dată 
cazul lui Kellermann care se afla printre primii deţinuţi puşi în 
libertate. Dar această punere în libertate, spre deosebire de cele 
precedente, nu mai întruneşte unanimitatea. Este izbitor faptul 
că toată dezbaterea, ca şi cele care vor urma, în lipsa datelor 
precise privitoare la punerile în libertate, oscilează între două 
extreme: se avansează generalizări pe cît de pripite, pe atît de 
sumare („sînt puşi în libertate aristocrații”) sau, dimpotrivă, se 
evidenţiază cazuri individuale, ceea ce nu ducea cel mai adesea 
decît la discuţii şi mai pătimaşe. Camot, avertizat de atacurile 
împotriva lui Kellermann, vine în fugă din sala Comitetului 
Salvării Publice pentru a justifica punerea lui în libertate. 
Susţinut de mai mulţi reprezentanţi, el nu ezită să-i aducă - 
elogii. Este un bun patriot şi republican, excelent cetăţean şi 
soldat, victimă a invidiei lui Robespierre şi nicidecum un 
„trădător“. Afacerea cste supusă Comitetului Salvării Publice 
şi aşa dezbaterea intră în cea de a doua fază a ei: repunerea în 
cauză a decretului, votat cu trei zile mai înainte, prin care sc 
cerea publicarea listelor cu persoanele puse în libertate. Se 
ridică voci care spun că au fost luaţi prin surprindere atunci 
cînd s-a votat decretul şi că proclamarea lui „a semănat groaza 
în suflete“ (Merlin [din Thionville]). Tallien, care, în acest 
timp, face demersuri ca să fie eliberată „Cabarrus“ (demersuri 
încununate cu succes o săptămînă mai tîrziu), critică violent 
decretul. Desigur, se poate ca „unii patrioţi să se fi înşelat cu 
privire la unii indivizi“ şi să fi cerut eliberarea lor. Esenţialul 
nu este însă acesta; eliberările trebuie continuate cu hotărire. 
„Mai bine să văd astăzi douăzeci de aristocrați în libertate decît 
un singur patriot în lanţuri. Ei bine, Republica, cu cei un milion 
două sute de mii de cetăţeni înarmaţi, s-ar teme de cîţiva aris- 
tocraţi!“ În închisori zac nevinovaţi, răpiți din sînul familiilor 
lor fără nici un motiv serios, numai pe baza unor inlame 
denunţuri. A publica lista persoanelor puse în libertate n-ar 
însemna oare întocmirea unei alte liste de proscrişi care ar 
putea fi folosită de cei care-nu visează decît să ia locul lui 
Robespierre, rămas liber? „Continuatori ai lui Robespierre, să 
nu speraţi că veţi mai avea vreun succes, Convenţia, în între- 
gimea ei, este ferm hotărîtă ori să piară aici ori să-i nimicească 
pe toţi tiranii, sub orice mască s-ar ascunde.“ Tirada aceasta 
este primită cu entuziasm („da! da! exclamă membrii ridicîndu-se 

toţi deodată în picioare“); totuşi, Convenţia ezită şi confirmă 
chiar decretul contestat. Tallien ripostează atunci printr-o 
contrapropunere: „Dacă vreţi să fie publicată lista celor puşi în 
libertate, cer să se publice şi numele celor care i-au băgat în 
închisoare; poporul trebuie să-şi cunoască adevărații duşmani, 
cei care au denunţat patrioţi şi i-au aruncat în temnițe.“ 
Moţiune vădit demagogică, adoptată însă şi ea pe loc, ceea ce 
pune paie pe foc. În confuzia generală, se aud mai multe voci: 
„Ăsta e un adevărat război civil!" În toată acea zăpăceală, 
„pentru a ieşi din convulsia politică ce ar putea nimici libertatea: 
şi egalitatea“, Convenţia anulează în cele din urmă ambele 
decrete pe care tocmai le adoptase. Dezbatere şi ezitări cît se 
poate de revelatoare atît pentru instabilitatea situaţiei politice, 
cît şi pentru polarizarea poziţiilor politice, care va sfîrşi prin a 
fi dominantă. Convenţia este prinsă în laţul propriilor ei 
contradicții: „a smulge vălul care există probabil asupra'anu- 
mitor operaţiuni ale guvemului“ înseamnă a risca să com- 
promiţi toată lumea, pe cei care au ieşit acum din închisori, ça 
şi pe cei care mai zac încă acolo; pe cei care cer punerea în 
libertate a deţinuţilor, ca şi pe cei care semnaseră scrisori de 
denunţ şi mandate de arestare (uneori, de altfel, sînt aceleaşi 
persoane). Cerinţa de a asigura mai multă transparenţă politicii 
de punere în libertate s-a dovedit, pînă la urmă, o armă cu două 
tăişuri; a o aplica atrăgea riscul de a declanşa un proces cu 
urmări incontrolabile, „războiul civil“. Listele cu deţinuţii eli- 
beraţi şi cu persoanele care au solicitat eliberarea lor, în special 
membri ai Convenţiei, n-au fost niciodată publicate; dar în 
iama anului III, emigraţii publică la Lausanne o listă cu numele 
„băutorilor de sînge“ din Lyon, pentru a face din ei ţinta 
răzbunării şi a linşajului.! 

Ştirile care veneau din departamente nu puteau decît să 
aţîţe şi mai mult conflictele şi pasiunile. Încă de la sfi îrşitul lui 
termidor încep să curgă la Paris, la Convenţie şi mai ales la 
iacobini, scrisori şi plîngeri alarmante; nu numai că aristocrația 


! Şedinţa Convenţiei, din 23 termidor, Moniteur. op. cit. p. 448: 
şedinţa din 26 termidor, idem. pp. 484-487. Broşura Liste générale des 
Denonciateurs et des Denonces de Lyon et de diverses autres communes a 
fost publicată de emigranţi la Lausanne.în 1795. Era un adevărat repertoriu 
al oamenilor care trebuiau ucişi. Cf. R. Fuoc, La réaction thermidorienne à 
Lyon (1795), Lyon. 1957, p. 83. La Paris este publicat Tableau des noms, 
âges, qualités et derneures des principaux membres des Jacobins (de Fran- 
castelle, anul III), un fel de ghid pentru „vînătoarea de iacobini“. 

prinde curaj, nobilii şi preoţii sînt puşi în libertate, în adunările 
societăţilor populare năvălesc muscadinii şi contrarevoluţionarii. 
ci, pe deasupra, „patrioţii cei mai puri“ sînt asupriţi, perse- 
cutaţi: ei sînt încarceraţi în timp ce suspecţii ies din închisori. 
„Zilnic, membrii Convenţiei primesc veşti întristătoare despre 
ceea ce se petrece în marile municipalități de la 10 termidor 
încoace... Toţi patrioţii sînt acuzaţi că sînt susţinătorii lui 
Robespierre şi sînt asupriţi cu tot atîta sălbăticie ca în 1791 şi 
1792.“! Pe la jumătatea lui prerial aceste plîngeri devin zilnice; 
delegaţii ale societăţilor populare, ale comitetelor revoluţionare 
se prezintă la Convenţie şi la iacobini; familiile şi prietenii 
„patrioţilor asupriţi'* caută sprijin, unii la deputaţii departamen- 
tului lor, alţii la foştii reprezentanţi în misiune. lacobinii nu se 
mărginesc să-i asculte pe petiţionari; ei reiau cererea de elibe- 
rare a „patrioţilor asupriţi“, şi numesc adesea „apărători din 
oficiu“, însărcinaţi să intervină, în cazuri precise, pe lîngă 
Comitetul Siguranţei Generale. În ultima decadă a lunii fruc- 
tidor şi la începutul lunii vandemiar, acestor mesaje şi petiţii le 
răspund contiamesaje care provin adesea din aceleaşi localităţi: 
ele protestează pe lîngă Convenţie împotriva defăimărilor şi 
declară cu hotărîre că plîngerile nu proveneau decît de la cîţiva 
terorişti şi partizani ai lui Robespierre sau, pur şi simplu. din 
partea hoţilor şi delapidatorilor demascaţi. Arestarea acestora 
nu era doar un act de dreptate de care se bucură toţi cetățenii 
cinstiţi, dar şi o măsură de protecţie pentru „revoluţia din 9 ter- 
midor“, care nu putea să tolereze ca aceşti „băutori de sînge“ 
să fie liberi, să urzească intrigi şi să uneltească. Existase atunci 
riscul unei întoarceri la Teroare. Proveniența plîngerilor şi 
mesajelor — asupra cărora vom reveni — împotriva „asupririi 
patrioţilor“* dovedeşte că pe la jumătatea lui fructidor noul curs 
al lucrurilor şi, în special, epurarea personalului politic a în- 
ceput cu adevărat în ţară, mai ales în departamentele unde 
Teroarea a făcut ravagii şi unde sechelele erau cu atît mai grave 
şi mai greu de lichidat. 

Pentru ce acest „război al petiţiilor'“? 

Primele plîngeri împotriva „asupririi patrioţilor“” încep să 
vină la Convenţie în vreme ce valul de felicitări pentru acţiunea 
ei eroică împotriva „tiranului“ şi a „Comunei rebele” nu se 
potolise încă. Sînt totuşi primele fisuri în frumoasa unanimitate, 


. 


! Intervenţiile lui Chasles şi Réal la iacobini. în 26 termidor. Cf. F. A. 
Aulard. La Société des Jacobins,1897. vol. VI, pp. 336-337. 

semn paradoxal al faptuiui că doborirea acestui „Catilina 
modern“ începea cu adevărat să se înscrie în realităţile politice 
locale. Entuziasmul gencral cu care personalul politic instalat 
la putere sub Teroare primise vestea căderii lui Robespierre nu 
era, cel puţin într-o primă perioadă, decît expresia'oportuni s- 
mului generat tot de Teroare. Era ceva ce sporise şi mai mult 
confuzia. Aşa cum am mai menţionat, a doua zi după 9 ter- 
midor, ţara se trezeşte antirobespierristă cu înverşunare: nici o 
rezistenţă, nici măcar o îndoială cu privire la „odioasa conspi- 
raţie”. Desigur, la Paris, de îndată ce Convenţia iese învin- 
gătoare la 10 termidor, nu se mai găsesc „robespierrişti”. 
Totuşi, în capitală, vreo şaizeci dintre cei care erau de partea lui 
Robespierre şi a „Comunei rebele“ au fost scoşi în afara legii 
şi executați în „încărcăturile* din 10 şi 11 termidor; în zilele 
următoare, zeci de militanţi bănuiţi că au susţinut Comuna au 
fost arestaţi şi îşi aşteptau judecata. Altfel spus, la Paris.încă 
din a doua zi după 9 termidor, adversarul politic fusese indicat 
şi nu era limitat la „triumviri”. În schimb, în departamente (cu 
cîteva excepţii. mai ales în Pas-de-Calais, unde Lebon a fost 
denunţat înainte de 9 temmidor), „conspirația“ nu avea decît 
chipul îndepărtat al lui Robespierre. Condamnarea lui unanimă 
exprima, de asemenea, voinţa celor care ocupau „posturile“ 

(sau, cel puţin, a unei părţi din personalul terorist) de a o lua 
înainte şi de a preîntîmpina astfel orice bănuială privitoare la 
cîrdăşia lor cu „tiranul“. Nici un reprezentant în misiune nu a 
şovăit vreo clipă aflînd veştile de la Paris. Cel mult, o oarecare 
surpriză sau chiar uimire, repede înfrînată: „Curierul nici nu 
adusese bine vestea neaşteptată a conspirației celor doi Robes- 
picrre şi a complicilor lor că toţi au rămas uluiţi: «Ei bine! se 
spunca, şi ăştia erau nişte trădători! Cum o să-i mai cunoaştem 
de aici înainte pe patrioţi, pe adevărații prieteni ai Repu- 
blicii?»... Nu am ezitat nici o clipă, cetăţene preşedinte, să-i 
luăm partea. Societatea populară, autorităţile constituite ale 
acestei municipalități au scos imediat un strigăt de groază la 
auzul faptelor acestor indivizi vicleni; ele şi-au exprimat 
admiraţia pentru fermitatea şi energia Convenţiei Naționale... 
Să piară impostorii, tiranii care asupresc opinia şi libertatea."! 
De aici înainte, fiecare departament, fiecare oraş, pentru a ieşi 


! Forestier. reprezentant în misiune în Allier în cadrul Convenţiei 
Najţionale.Cusset. la 16 termidor: AN C 311: cf. A. Aulard, Recueil des 
actes... op. cit. vol. XV, pp. 644 ş. urm. 

din Teroare şi „a pune dreptatea la ordinea zilei“, trebuia să-şi 
organizeze propriul său termidor, să lovească pe proprii săi 
agenţi ai Terorii şi să-i denunțe ca tot atîţia „robespiertişti””. În 
felul acesta, nu numai că recuperau întîrzierea faţă de Paris, dar 
chiar o luau înaintea capitalei. Căci, condamnînd denunţul lui 
Lecointre îndreptat împotriva celor şapte membri ai Comite- 
telor, Convenţia părea să-şi arate intenţia de a nu-i urmări pe 
resporisabilii Terorii în afara „nucleului“ demascat la început, 
în 9 termidor. Dar deja primele „.epurări” în departamente 
lărgeau în mod necesar aria acestor răspunderi dincolo de 
grupul restrîns din Paris; ele nu loveau în complicii direcţi ai 
„conspirației din 9 termidor“, inexistenţi în afara Parisului, ci 
în personalul terorist local şi, ca atare, în protectorii lor din 
capitală, în primul rînd iacobinii. Ca o repercusiune, ele 
relansau acuzaţiile împotriva Terorii ca sistem global al putcrii 
ce nu poate fi disociat de toţi agenţii ei, care profitaseră de pe 
urma ei şi care nu mai puteau scăpa de rigorile justiţiei. 
Convenţia şi Comitetele ci dădeau adesea primul impuls în 
declanşarea epurărilor şi a arestărilor (aşa, de pildă. Comitetul 
Salvării Publice a cerut arestarea membrilor tribunalului din 
Orange!) dar acționau mai ales prin intermediul reprezentanți- 
lor în misiune. Începînd cu 18 termidor, cînd Convenţia a de- 
cretat că misiunile în departamente nu trebuiau să depăşească 


! „Ştiţi că mai mulţi membri [ai tribunalului din Orange] erau 
denunţaţi pentru că avuseseră legături speciale cu odiosul triumvirat pe 
care Convenţia Naţională tocmai l-a răstumat şi nimicit. ca şi pentru faptul 
că au primit de la cl instrucţiuni speciale. Probabil că dispuneţi acum de 
date sigure cu privire la comportarea acestor membri şi desigur că aţi luat 
toate măsurile necesare dictate de siguranţa generală şi de interesele 
patriei“ (Comitetul Salvării Publice către Perrin şi Goupilleau, repre- 
zentanţi în departamentele Gard. Hérault şi Vaucluse. 8 fructidor. anul I, 
AN AFII, 37; cf. A. Aulard, Recuei].... op. cit., vol. XVI. p. 344). Socie- 
tatea populară din Orange felicitase totuşi Convenţia pentru victoria, ei 
asupra lui ..Catilina-Robespierre“ („Fie ca această cumplită lecţie să 
semene teroarea şi groaza în sufletele celor care ar îndrăzni să le urmeze 
exemplul“). exprimîndu-şi în acelaşi timp recunoştinţa pentru... instituirea 
Tribunalului revoluţionar: .„Cetăţeni reprezentanţi. am dat glas recunoşg- 
tinţei noastre pentru că aţi instituit în oraşul nostru o comisie populară... 
Nimicirea oricărui suport al tiraniei. urmărirea şi pedepsirea crimei 
oriunde ar exista. îndreptarea celor slabi care s-au lăsat amăgiţi. ocrotirea 
nevinovăţiei rătăcite. redarea republicanilor persecutați patriei. iată temelia 
tuturor judecăților ci“ (AN C 316: CII 1269). Comisia din Orange. după 
cum se ştie.fusese un model de represiune teroristă, procedura pe care o 
urmase inspirase legea din 22 prerial. 


91 


trei luni, reprezentanţii erau sistematic înlocuiţi de membri 
moderați ai Convenţiei, cărora Comitetele le încredinţaseră eli- 
berarea deţinuţilor, precum şi epurarea autorităţilor constituite, 
a societăţilor populare şi a comitetelor revoluţionare. Hotărînd, 
la 7 fructidor, să treacă la o reformă fundamentală a acestora, 
Convenţia a indicat de altfel ea însăşi marile direcţii ale epurării 
ce trebuia efectuată. Dezbaterea care precedă votarea acestui 
decret este revelatoare atît pentru dorinţa de a scăpa mai repede 
de partea cea mai compromisă din personalul Terorii, cît şi 
pentru şovăielile şi contradicţiile caracteristice împrejurărilor 
politice de la sfîrşitul anului II. 

Importanţa Comitctelor revoluţionare (sau comitete de 
supraveghere), care au apărut spontan după 10 august 1792 din 
iniţiativa societăţilor populare şi a municipalităţilor, a crescut 
în 1793 în aşa măsură încît au devenit un instrument de temut 
al Terorii. Legea cu privire la suspecți însărcina comitetele 
revoluţionare să întocmească, fiecare în arondismentul său, 
lista suspecţilor, să lanseze mandate de arestare împotriva lor 
şi să pună sigiliu pe hîrtiile lor. În iarna anului 1793 (la 14 
frimar, anul II), atribuţiile acestor comitete au fost din nou 
lărgite: ele au fost însărcinate, împreună cu municipalităţile res- 
pective, cu aplicarea legilor revoluţionare şi a măsurilor de 
siguranţă generală (în special cu eliberarea certificatelor de 
civism), toți membrii lor erau de aici înainte numiţi de repre- 
zentanţii în misiune. Puterile exagerate ale acestor comitete, 
abuzurile lor precum şi frecventele lor conflicte cu repre- 
zentanţii în misiune au impus reorganizarea lor după 9 ter- 
midor. Convenţia a hotărît să nu se lipsească total de serviciile 
lor suprimînd instituţia însăşi. Ea s-a mulţumit să le restrîngă 
aria de acţiune, să le impună un cadru juridic mai riguros 
pentru a pune capăt arbitrarietăţii lor şi, în final, a hotărît să le 
reînnoiască în ceea ce priveşte componenţa. Măsurile cele mai 
importante au fost cuprinse în legea din 7 fructidor: suprimarea 
comitetelor revoluţionare din comunele care, avînd mai puţin 
de 8 000 de locuitori, nu erau capitale:de district; comitetele îşi 
păstrau dreptul de a lansa mandate de arestare, dar trebuiau să 
ia interogatoriul inculpaţilor în primele douăzeci şi patru de ore 
şi să le aducă la cunoştinţă, în decurs de trei zile, motivele 
arestării lor, comitetele erau compuse din doisprezece membri. 
numiți de reprezentanții în misiune, jumătate dintre ei putînd fi 
schimbaţi la trci luni. În cursul dezbaterilor referitoare la 
această lege, care au durat trei zile, au fost propuse mai multe 

amendamente. Ele stau mărturie despre neîncrederea şi resenti- 
mentele acumulate împotriva acestor comitete, cu atît mai mult 
cu cît această mărturie nc vine de la foşti reprezentanţi în 
misiune şi este rodul experienței lor într-o colaborare, adesea 
conflictuală, cu aceste comitete. Printre amendamente, să 
reținem: în comitete nu va mai trebui să fie admişi cetăţeni care 
nu ştiu nici să scrie nici să citească, deoarece ei vor trebui să 
întocmească rapoarte şi să conducă interogatorii; „nici un falit“ 
nu ar putea să fie membru al comitetului, căci prea adesea au 
fost văzuţi „indivizi imorali arestîndu-şi creditorii“; se interzice 
ca „tatăl şi fiul sau două rude pînă la gradul al patrulea să fie 
membri ai aceluiaşi comitet” pentru ca acesta să nu poată fi 
dominat de o clică; comitetele ar trebui, în mod obligatoriu, să 
ţină un registru cu operaţiunile efectuate, căci mai multe dintre 
ele n-au putut „preciza motivele arestării cetăţenilor încar- 
ceraţi'*; avea să le fie interzis să dispună eliberarea din închi- 
sori deoarece „există unii care au dispus arestarea unor cetăţeni 
şi apoi s-au tocmit cu ei asupra preţului pe care-l cereau pentru 
a le reda libertatea“. Propunerea cea mai revelatoare, poate — 
ea a fost de altfel respinsă —, urmărea acordarea protecţiei juri- 
dice membrilor comitetelor care urmau să nu mai fie menţinuţi 
în funcţiile lor: 


„Prin noua organizare a comitetelor revoluţionare veţi priva 
de slujbele lor mai bine de cinci sute de mii de indivizi. Printre 
aceşti funcţionari publici există fără îndoială unii care nu sînt fără 
reproş, dar nu putem să nu recunoaştem că cea mai mare parte 
dintre ei a contribuit la salvarea Republicii. Ei bine, cetăţeni, 
membrii care vor ieşi din comitetele revoluţionare trebuie să fie 
puşi sub protecţia specială a naţiunii. Dacă nu veţi adopta această 
măsură, aceşti cetăţeni vor deveni ţinta resentimentelor particu- 
lare, a răzbunărilor şi a urii. Trebuie să cunoşti prea puţin sufletul 
omenesc ca să crezi că cel care a avut tatăl, sau o rudă, sau un 
prieten aruncat în temniţă ori dus la eşafod pe baza denunţului 
unui comitet revoluţionar nu va nutri un sentiment de ură împo- 
triva membrilor acestor comitete şi nu va căuta să se răzbune cu 
vîrf şi îndesat dacă nu puneţi o stavilă acestor resentimente. 
Cetăţeni, patimile se vor dezlănţui cu şi mai multă furie în oraşele 
mici şi vor putea aprinde acolo flacăra războiului civil. Propun, ca 
să preîntîmpinăm această nenorocire, să decretăm că noile comi- 
tete revoluţionare nu vor putea cmite mandate de arestare împo- 
triva membrilor fostelor comitete pentru motive anterioare 
încetării funcţiei lor.“ 

Acest text al lui Ruelle era deosebit de pertinent şi de 
clarvăzător: el anticipa consecinţele previzibile ale reorganizării 
comitetelor revoluţionare şi ale cpurării autorităţilor constituite 
şi a societăţilor populare. Convenţia a scăpat de o mare parte 
din acest personal fără prea mari regrete, fiind mai mult sau 
mai puțin conştientă de faptul că deschidea astfel o perioadă în 
care conflictele politice şi răzbunările personale, atît indivi- 
duale cît şi familiale, aveau să se amestece unele cu altele, pînă 
la contopirea lor.! 

Epurările din departamente, aşa cum am văzut, au fost 
încredințate reprezentanţilor în misiune şi puse sub răspunderea 
lor. Ei aveau deci ca misiune să vegheze într-o oarecare măsură 
asupra unui material exploziv, să-l controleze şi să mînuiască 
detonatorul la momentul considerat a fi cel mai potrivit. Căci, 
dacă puterea centrală încuraja epurările, iniţiativa ei venca în 
întîmpinarea dorințelor elitelor moderate locale, adesea înde- 
părtate de la putere, dacă nu persecutate, în timpul Terorii şi 
care aveau din ce în ce mai clar conştiinţa 'şanselor pe care li le 
oferea noua conjunctură politică. Teroarea, desigur, exacerbase 
pasiunile politice şi se alimenta din ele; ea nu se afirma totuşi 
ca sistem al puterii decît în măsura în care reuşise să politizeze 
nişte clivaje sociale şi culturale tradiționale, nişte antagonisme 


! Asupra reorganizării comitetelor revoluţionare. cf. Moniteur. op. cit., 
vol. XXI. pp. 547-549. 581-583: şedinţele din 3 şi 7 fructidor. Am evocat 
numai unele aspecte ale reformei: să semnalăm şi alte măsuri: reorgani- 
zarea comitetelor de secţie pariziene (12 comitete în loc de 48. adică un 
comitet pe arondisment compus din patru secţii). reformă care slăbea 
puterea secţiilor: respingerea propunerii lui Chasles de a trece la alegeri 
de noi comitete (ar fi contrar ..principiilor guvemului revoluţionar“ şi ar 
introduce -pe ascuns „apelul la popor“. proslăvit odinioară de girondini). 
Numărul de 500 000 de persoane care ar fi fost atinse de refonmă era exa- 
gerat. De fapt, erau numeroase comunele unde comitetele revoluţionare nu 
funcţionuscră niciodată sau erau incomplete. Barère aprecia la aproximativ 
21 500 numărul total al comitetelor din ţară (cf. B. Barère, Mémoires, op. 
cit.. yol. II. p. 324). În cursul dezbaterilor. cifra de „500 000 de funcțio- 
nari“ nu a fost contestată. Cum am mai remarcat, Convenția. în timpul 
dezbaterilor despre Teroare. nu dispune adesea de date precise: ea se 
opreşte asupra unor cazuri particulare sau trece la generalizări mai mult 
sau mai puţin vagi şi pripite. Comitetele revoluţionare reformate şi epu- 
rate“ — care au menţinut o parte din personalul de sub Teroare au 
servit destul de fidel şi de eficace puterea în secţiile „antiteroriste“ şi 
„antiiacobine“. Cf. M. Bouloiseau, „Les comités de surveillance de Paris 
sous la réaction thermidorienne“, (Annales historiques de la Revolution 
française). 1973, vol. X. 

şi conflicte locale, întreţinînd astfelviolenţa lor politică. De aici 
derivă cele două aspecte ale Terorii: pe de o parte, ea înăbuşe şi 
nivelează prin violenţa diversităţilor, a deosebirilor, a clivajelor 
moştenite din trecut, în numele proiectului său politic care era 
UNUL, unificator şi centralizator; pe de altă parte, ea continuă, 
pînă la ultima comună, prin politica. limbajul, instituţiile şi 
violenţa ci, conflicte regionale şi locale, care atunci sc confun- 
dau cu cabale şi intrigi foarte vechi. Această structură specifică 
a Terorii, aceste două registre fac din ca un spaţiu şi un moment 
privilegiate pentru analiza relaţiilor complexe între aria politică 
revoluţionară, modemă şi uni ficatoare, şi mentalităţile tradiţio- 
nale cu rădăcini înfipte în particularităţile regionale şi locale.! 
Activitatea reprezentanţilor în misiune nu putca decît să se 
suprapună acestor configurații ale Terorii. Puterile nelimitate 
de care dispuneau erau, bineînțeles, însăşi expresia voinţei de 
centralizare a guvemului revoluţionar. Totuşi. reprezentanţii 
soseau în departamente pe care nu le cunoşteau bine; erau 
nevoiţi să sc înconjoare de militanţi politici locali şi să sufere 
în felul acesta influenţa lor, pentru a realiza proiectul naţional 
ei trebuiau să taie în came vie, să intervină în mod brutal şi 
uneori arbitrar în conflictele şi antagonismele locale. Şi în felul 
acesta se găsesc implicaţi nu numai-în conflictele care slîşiau 
autorităţile şi societăţile populare locale, ci şi în cabalclc şi 
intrigile pe care adesea nu le descopercau decît după acecu. 
Puterile fiind nelimitate, în exercitarea lor se trădau în mod 
necesar opțiunile politice şi ideologice ale fiecărui reprezentant 
în parte şi destul de des personalitatea, pasiunile, fantasmele şi 
fobiile lui (uneori Comitetele Salvării Publice şi Siguranţei 
Generale au intervenit; de altfel, în cazurile cele mai flagrante 
de abuz de putere sau de extremism politic). „Domnia“ ficcărui 
reprezentant punea asupra Terorii o amprentă specifică şi dădea 
naştere unei întregi clientele ahtiate după „posturi“. Ieşirea din 
Teroare în departamente va cunoaşte, la rîndul ci, căi foarte 
diverse; ea va depinde, pe de o parte, de amploarea pe care o 
luase Teroarea, de situația astfel creată şi de politica dusă de 


! Colin Lucas ne oferă o remarcabilă analiză a raporturilor de conti- 
nuitate şi de ruptură între violența şi conflictele din Vechiul Regim şi sub 
Revoluţie. Cf. „Thermes in Southern Violence atter 9 thermidor‘, în G. 
Lewis şi C. Lucas (ed): Be yond the Terror. Cambridge, 1983. pp. 152-194. 
Cf. şi G. Lewis, The Second Vendée. The Continuity of the Counrer-revo- 
lution in the Departement of the Gard. 1789-1515, Oxford, 1978. 

reprezentantul în misiune însărcinat a „pune dreptatea la 
ordinea zilei“. De vreme ce instituţiile rămîneau aproape nes- 
chimbate, noua politică se manifesta prin eliberarea unor 
deţinuţi. prin destituirea şi, cel mai adesea, prin arestarea celor 
ce dăduseră dovadă de un zel deosebit în exercitarea puterii 
teroriste, chiar a celor care erau ţinta urii şi a resentimentelor. 
Măsurile acestea aveau în mod necesar repercusiuni la Paris: 
persoanele arestate nu întîrziau, prin intermediul familiilor şi al 
prietenilor politici, să-i prevină pe foştii lor protectori, repre- 
zentanţii departamentului respectiv sau iacobinii. Şi astfel se va 
revărsa asupra capitalei un puhoi de delegaţii şi de petiţii care 
aduc veşti pe cît de alarmante, pe atît de confuze: patrioţii sînt 
persecutați, aristocrația şi moderantismul prind curaj, spun unii; 
aceşti aşa-zişi patrioţi nu sînt decît nişte intriganţi, nişte dela- 
pidatori, băutori de sînge, robespierrişti, care vor să scape de o 
pedeapsă binemeritată, răspund ceilalţi. Astfel, aşa cum am mai 
spus, evenimentele din departamente, printr-o întreagă reţea de 
afinități politice, dar şi de prietenii, de influenţe şi de relaţii 
contribuiau la bipolarizarca poziţiilor politice la Paris, mai ales 
în Convenţie şi printre iacobini. 

Numai un studiu al situaţiilor locale, care ar depăşi mult 
observaţiile noastre, ar permite să se dea măsura exactă a 
acestui prim val de arestări de „terorişti“ şi să se stabilească 
repartizarea lor pe departamente. De altfel, nimeni, la drept 
vorbind, nu se sinchisea în acea vreme să: adune asemenea date. 
Nu era timpul nici al cifrelor exacte, nici al nuanţelor, era timpul 
stereotipurilor contrastante. Acestea: corespundeau cel mult 
cazurilor extreme; or, realitatea complexă a Terorii cotidiene, 
trăită la scara unui oraş sau a unui tîrguşor, era alcătuită din 
situaţii tulburi în care era greu, dacă nu imposibil, să faci deo- 
sebirea a posteriori între excesul de zel'şi abuzul de putere, 
între aplicarea „drastică“ a justiţiei revoluţionare şi violenţa 
arbitrară ce putea fi identificată cu un delict de drept comun. 

Cine erau aşadar cei închişi spre sfîrşitul anului II? La 
vremea aceea întrebarea a fost aprig dezbătută în Convenţie şi la 
Societatea iacobinilor, în presă şi în „grupuri“, la Paris şi în 
departamente. Nici un răspuns global nu putea cuprinde mulți- 
mea de cazuri concrete. Chiar tennenii în care era formulată 
întrebarea — „mari patrioţi asupriţi““, „băutori de sînge“, „intri- 
ganţi“, „spoliatori“ — implicau deja un răspuns. Aceşti termeni 
traduceau una dintre mizele înfruntării politice care avea loc: să 
impui în opinia publică şi în imaginarul colectiv unul sau altul 

din clişee şi prin aceasta să reduci realităţile complexe la o 
simplă materializare a acestor idei-imagini. Spre sfîrşitul anului 
II începe să triumfe ideca-imagine a „teroristului“ şi „.băutorului 
de sînge“, evoluţie care va cunoaşte o rapidă accelerare în pri- 
mele luni ale anului III sub impactul mai multor factori cu efecte 
convergente: răscoala iacobină de la Marsilia, la începutul lunii 
vandemiar, denunţarea „„vandalilor“ şi a „vandalismului' şi, mai 
ales, dezvăluirile cu privire la Teroarea la Nantes, făcute cu pri- 
lejul proceselor Comitetului revoluţionar din Nantes şi al lui 
Carrier. Cerinţa de a pune „dreptatea la ordinea zilei“ se îmbină 
din ce în ce mai strîns cu o alegere politică precisă: personalul 
politic al Terorii este socotit vinovat pentru simplul fapt de a fi 
participat la o putere ea însăşi vinovată şi „scelerată“. Reprezen- 
tarea „băutorului de sînge: legitimează astfel politica de revanşă 
ca singurul mijloc eficace de a demonta Teroarea. Revanşă 
politică, bineînţeles; dar şi revanşă culturală şi socială, îndreptată 
împotriva unor oameni ignoranţi, ieşiţi din „gloată'“, pe care 
mersul evenimentelor i-a propulsat, pentru o clipă, în politică şi 
i-a ridicat chiar la putere. 

Ceea ce a scris Michelet despre valul de ură care i-a aco- 
perit pe iacobini S-ar putea aplica foarte bine resentimentului 
stîmit de tot personalul terorist: „Erau nişte contabili care nu 
puteau să dea socoteală... Această cumplită capacitate de a 
aresta pe cine voiau te ducea cu gîndul (chiar cînd era vorba 
despre cei mai puri) la lucruri josnice, odioase. Văzînd laşitatea, 
supuşenia plină de teamă a celor pe care nu-i arestau, puteai 
presupune înţelegeri ruşinoase... Ura şi imaginaţia fără nici un 
temei învinovăţeau de orice... Brutalităţilor de odinioară, tru- 
fiei şi furiilor lor li s-a răspuns prin ocară; li s-a spus: «Întoar- 
ceţi-vă buzunarele pe dos».“! i 


„Libertatea presei sau moartea“ 


„Unde este aşadar Convenţia?... Ziua de 9 termidor a scutit 
Franţa de un stăpîn recunoscut, în realitate ea avea unul de mai 
bine de un an; dar ziua aceasta nu a fost o adevărată revoluţie. Aţi 
fi putut sau, mai degrabă, ar fi trebuit să o continuaţi; dar unde 


1 J. Michelet,Histoire du dix-neuvième siècle, în Œuvres complètes, 
editate de P. Viallaneix, vol. XXI, Paris, 1982. p. 97. 

sînt legile pe care le-aţi dat ca să restituiţi naţiunii drepturile ei 
uzurpate? Unde sînt decretele menite să desființeze instituţiile 
ruşinoase, instituţiile mai mult decît monarhice întemeiate sub 
tirani? Ce folos că aţi nimicit omul dacă rămîne tot ceea ce a 
făptuit el? Presa a fost recucerită, dar noi am fost aceia care am 
luat-o cu asalt cu arma raţiunii în mîini. Am fost nevoiţi să 
aducem această insultă raţiunii publice căci a trebuit să-i de- 
monstrăm că libertatea de a-şi exprima gîndurile este un drept le- 
gitim. Problema a fost pusă chiar în adunările dumneavoastră. De 
abia aţi dat semnalul unei aprobări tacite a acestei libertăţi şi la 
primele rezistenţe pe care le-aţi întîmpinat împotriva acestui drept 
veşnic şi imprescriptibil a rămas nehotărât în judecata multora 
dacă toleranța voastră în această privinţă nu a fost dictată de forţa 
voinţei generale care pare să decreteze în ciuda refuzului vostru 
garantarea libertăţii scrisului.“! 


Publicarea acestor „adevăruri crude adresate Convenţiei“ 
într-un ziar al cărui titlu însuşi evocă libertatea presei, consti- 
tuie o demonstraţie a restabilirii ei efective spre sfîrşitul anului 
II. Desigur, relatarea lui Babeuf despre această recucerire este 
prea eroică, dar este incontestabil faptul că după 9 termidor 
schimbările intervenite în acest domeniu sînt dintre cele mai 
spectaculoase. Contrastul cu presa încătuşată sub Teroare, pe 
cît de mohorîtă pe atît de unanimă în manifestarea entuzias- 
mului ei, mulţumindu-se să reia şi să parafrazeze discursul ofi- 
cial, este izbitor. Publicaţiile se înmulţesc, ziarele şi broşurile 
se diversifică în ce priveşte opiniile politice şi polemicile. 
Tirania de ieri este înfierată şi, după exemplul dreptăţii, liber- 
tatea de expresie „este adusă la ordinea zilei“. Revendicarea 
libertăţii presei şi de opinie-face obiectul unei dezbateri înver- 
şunate, relevante pentru dificultăţile şi contradicţiile inerente 
procesului de ieşire din Teroare. Dezbaterea, care are loc în 
Convenţie, la iacobini şi chiar în presă, contribuie la accelera- 
rea procesului, iar presa se. afirmă, la rîndul ei, ca un factor im- 
portant în această accelerare. 

Cam zece zile după 9 termidor, revendicarea de a restabili 
deplina libertate a presei se face auzită în Convenţie; de la înce- 
putul lui fructidor problema îi preocupă neîncetat pe iacobini. 
Libertatea este cerută în primul rînd pentru victimele nevino- 
vate ale Terorii. Lor le revine sarcina de a dezvălui în public 


1 Babeuf. Joumal de la liberté de la presse, nr. 10, sărbătoarea 
Virtuţilor, prima zi a sanculotidelor, anul II. 

nenorocirile pe care le-au trăit şi ororile la care au asistat. A 
spune adevărul despre un trecut foarte recent este mijlocul prin- 
cipal de a împiedica întoarcerea lui. 


„Este de ajuns să-ţi arunci ochii spre ceea ce se întîmplă de 
un an încoace pentru ca să-ţi dai seama că libertatea presei a fost 
nimicită. Nu este suficient să ai legi de vreme ce ele sînt în per- 
manenţă violate; trebuie să existe o garanţie sigură şi indestruc- 
tibilă şi să nu-ţi mai fie teamă că o să fii ghilotinat pentru că ai 
scris cutare lucru în cutare epocă. Cred că este necesar, pentru a 
stîmi ura împotriva regimului care a trecut, să arăţi consecinţele 
lui respingătoare. Cetăţenii cinstiţi trebuie să găsească în 
zugrăvirea chinurilor din închisori izvorul indignării lor.“! 


Libertatea de expresie a fost înăbuşită în toată ţara şi numai 
cu această condiţie a putut „tirania“ lui Robespierre să se înstă- 
pînească şi să acţioneze. „„Tiranul“ era mai presus de orice critică; 
a-l critica însemna să-ţi pui viaţa în pericol, ca şi a-i critica pe 
acoliţii săi şi nenumăratele încălcări ale legii. Restabilirea liber- 
tăţii de expresie şi, în primul rînd, a libertăţii presei este o garanţie 
fundamentală a instituţiilor republicane. Condamnarea unanimă 
a tiraniei lui Robespierre îşi găseşte astfel o prelungire logică în 
cerința libertăţii de opinie şi a libertăţii presei: restabilirea ca şi 
exercitarea lor plenară sînt tot atîtea condiţii pentru restabilirea 
dreptăţii pe care Convenţia „a adus-o la ordinea zilei”. A goli 
temniţele de victimele Terorii, a-i denunța tocmai prin presă pe 
vinovaţi, pe „aceşti cavaleri ai ghilotinei“, a-i proteja pe cetăţeni 
prin cuvîntul eliberat de abuzuri şi de arbitrarietate, iată cele trei 
componente ale unei unice şi aceeaşi cauze nobile. 


„Fără adoptarea devizei Libertatea presei sau moartea, fără 
aplicarea ei deplină, nu sîntem altceva decît sclavii abjecţi ai toa- 
'nelor şi pornirilor tiranice ale primului om care, învestit cu auto- 
ritate, va putea nepedepsit s-o întoarcă împotriva noastră şi să se 
servească de ea pentru a ne zdrobi. Nu, nu, niciodată libertatea n-a 
avut o existenţă reală într-o ţară unde poţi închide toate gurile, 
sfărîma toate condeiele, pune în lanţuri. pînă şi gîndirea. Facultatea 
naturală a oricărui individ de a-şi împărtăşi liber gîndurile nu mai 
există astăzi în Franţa... Ah! fără îndoială a venit vremea ca 
regimul odios al violenţei, al opresiunii, al tiraniei să se prăbu- 
şească şi să fie nimicit pentru totdeauna; a venit vremea ca omul, 


l Réal, intervenţie în Societatea iacobinilor. şedinţa din 28 termidor, 
anul II; cf. A. Aulard, La société des Jacobins, op. cit., vol. VI, p. 342. 

egal cu orice alt om, să se bucure în linişte, fără teamă şi fără a 
putea fi învinuit de dreptul de a-şi exprima dorinţele, de a-şi spune 
părerea, de a respinge calomnia şi de a spune deschis ce gîndeşte 
despre oameni şi lucruri. Numai prin garantarea acestei preţioase 
libertăţi veţi putea găsi un adăpost sigur care să vă apere de toate 
loviturile puterii arbitrare.“! 


„Libertatea presei sau moartea!“, sloganul nu era, desigur, 
nou. Tallien nu făcea altceva decît să reia cuvintele lui Danton 
rostite în apărarea lui Marat, atacat de girondini în februarie 
1793... Supralicitarea retorică mergea, de altfel, mînă în mînă 
cu declaraţiile care rămîneau destul de vagi şi de abstracte. 
„Libertatea presei sau moartea“, desigur, dar nimeni nu-i 
ameninţa cu moartea sau cu închisoarea pe cei care, după 9 ter- 
midor, îl denunţau pe „Catilina zilelor noastre“ şi „tirania“ lui, 
şi nici un glas nu se ridicase în apărarea lui Robespierre. Even- 
tualii adversari ai libertăţii presei nu erau desemnaţi decît 
aluziv; la sfîrşitul lui termidor, Tallien îi mai îndemna încă pe. 
iacobini să facă din această libertate principalul obiectiv al 
activităţii lor, consolidînd astfel unitatea tuturor duşmanilor 
tiraniei. 

Foarte rapid totuşi, în a doua şi a treia decadă a lui fruc- 
tidor, libertatea presei se găseşte în centrul dezbaterilor şi 
conflictelor. Sloganul patetic „Libertatea presei sau moartca'* 
dezbină tot mai mult opinia publică. Într-adevăr, sînt dezbătute 
rolul care ar trebui să revină opiniei publice şi mai ales presei 
în spaţiul politic de după Teroare şi utilizarea libertăţii 
redobîndite de către presă ca urmare a slăbirii controlului 
guvernamental. S-a dat foc butoiului cu pulbere — cum s-a 
văzut — prin pamfletul Coada lui Robespierre, publicat la 9 
fructidor, chiar în ziua cînd Fréron rostea discursul-fluviu 
asupra libertăţii presei. Ce se spunea în Coada lui Robespierre? 


„Să vină libertatea presei şi atunci vor fi puse public şi cu 
glas tare toate întrebările care se pun peste tot, dar pe şoptite: «Era 
cu putinţă ca Robespierre să fi făcut tot acest rău singur?» Nu este 
de mirare că cei ca Barère, Billaud 'şi Collot care sînt Coada lui 
Robespierre se agită de îndată ce se cere libertatea presei: «Ah, 
cetăţeni, feriţi-vă de mania de a raţiona, şi aşa se raţioncază prea 
mult în toată Republica.» După exemplul tuturor tiranilor din 


l Tallien, intervenţie la iacobini, şedinţa din 1 fructidor, A.Aulard, 
ibid., pp. 3354355. 

trecut, ei fac apel să se ia de urgenţă măsuri împotriva «fle- 
cărelilor presei» şi a consecinţelor lor periculoase. Şi aşa «nu se 
va mai raţiona» cu privire la victimele nevinovate, împuşcate la 
Lyon la ordinul lui Collot; nici o limbă ascuţită nu va mai contesta 
«blîndeţea şi clemenţa» lui Billaud-Varenne şi nimeni nu-şi va 
mai aduce aminte că Barère era, rînd pe rînd şi după cum bătea 
'vîntul, aristocrat, membru în Société des Feuillants!, iacobin şi 
„aliat al.lui Robespierre, pentru ca astăzi să fie duşmanul lui de 
moarte.“? i 


Succesul pamfletului a fost fulgerător. El îmbina, într-ade- 
văr, apărarea libertăţii presei cu lupta împotriva „cozii“ lăsate 
de Robespierre, „continuatorii ultimului tiran“; exercitarea 
acestei libertăţi ar consta, înainte de toate, în denunţarea cri- 
melor comise ieri şi a tendinței de a le ascunde astăzi; atacurile 
personale, directe şi violente, răspundeau cel mai bine aşteptării 
colective, dorinţei de revanşă şi de răzbunare. Un pamfletar 
putea deci găsi foarte uşor şi public şi protectori politici. Coada 
lui Robespierre va da naştere, la rîndul ei, multor pamflete de 
acelaşi soi: Apără-ţi coada, Daţi-mi coada înapoi. dacă tot mi- 
aţi luat capul, Să-i tăiem coada. Toate aceste titluri sînt strigate 
de vînzători de ziare şi cunosc „vînzări uimitoare“ iar publicul 
„se repede să le cumpere“. Numărul lor tot mai mare, ca şi 
libera lor circulaţie vădesc noul climat politic şi un nou raport 
de forţe. Revelatoare în acest sens este anecdota care face deli- 
ciile presei: o vînzătoare striga cît o ţinea gura: „lată Jacobinii 
demascaţi“ în grădina Tuileries şi a fost arestată de un iacobin 
şi dusă la Comitetul Siguranţei Generale; Comitetul a adus cu 
acest prilej „un omagiu solemn libertăţii presei, dînd femeii 
arestate pe nedrept un bon ca să se despăgubească şi reţinînd 
pe cel care o arestase.'? 

Pe la sfîrşitul lui fructidor, această evoluţie politică este 
întărită prin publicarea a trei ziare noi care, ca să spunem aşa, 
pun stăpînire pe terenul rămas liber pentru presă. Unul după 
altul apar (sau reapar) Ziarul libertăţii presei al lui Babeuf (în 17 
fructidor), Prietenul cetăţeanului al lui Tallien (reapariţie la 23 


1 Aripă moderată a Societăţii iacobinilor, apărători ai Constituţiei şi 
ai unei monarhii limitate, care s-au reunit, la 7 iulie 1791, la Monastère des 
Feuillants. pentru a se desprinde de societatea mamă (n.t.). 

2 Felhemesi. La queue de Robespierre ou les dangers de la liberté de 
la presse, 9 fructidor. anul II. : 

3 Gazette française. 30 fructidor. anul II: aceeaşi anecdotă într-o ver- 
siune uşor diferită, în Courrier républicain, 30 fructidor, anul II. 

fructidor); Oratorul poporului al lui Fréron reapare la 25 ter- 
midor. Dincolo de particularităţile fiecăreia dintre aceste foi, se 
afirmă convergenţele şi afinităţile lor, orientarea lor politică 
comună. Ele intervin activ în dezbaterile politice, iau repede 
şi ferm poziţie în problemele de actualitate. Subiectele preferate şi 
liniile de forţă sînt aceleaşi cu cele din discursurile lui Tallien 
şi Fréron din Convenţie: denunţarea ororilor din timpul Terorii şi 
proslăvirea binefacerilor „revoluţiei din 9 termidor“; opera aces- 
teia trebuie să fie continuată cu „măsuri energice“ care vor aduce 
„dreptatea la ordinea zilei“; nu poate fi de ajuns să-l fi doborât pe 
„tiran“, trebuie nimicit „robespierrismul““, sistemul şi agenţii lui. 
Aceste atacuri politice sînt convergente, dar mînia este aţîţată 
mai ales de un ton nou, plin de violenţă verbală şi alimentat de 
vechile temeri şi de spiritul de răzbunare.! 

Schimbarea se face simțită peste tot în ziare, de n-ar fi decît 
prin publicarea dezbaterilor, însufleţite şi contradictorii, din Con- 
venţie. Chiar Buletinul Convenţiei şi oficiosul Monitor încep să 
semene cu nişte vase incendiare cînd publică, de pildă, dările de 


! Sînt cîteva observaţii sumare care n-au deloc pretenţia să analizeze 
aceste foi, conţinutul, rolul lor în viaţa politică şi nici evoluţia lor.O ase- 
menea analiză rămîne să fie făcută. ca şi un studiu aprofundat al presei ter- 
midoriene. Ar trebui în primul rînd examinate îndeaproape particularităţile 
fiecăreia dintre aceste trei foi şi mai ales ziarul lui Babeuf. După cum se 
ştie, ajuns la numărul 23 (14 vandemiar anul III), el îşi va schimba titlul, 
devenind Le Tribun du peuple, ou le défenseur des droits de l’homme en 
continuation du Journal de la liberté de la presse. Citind Le Joumal de la 
liberté de la presse din perspectiva viitoarei evoluţii a redactorului său, 
istoricii babuvismului s-au aplecat cu precădere asupra semnelor pre- 
cursoare ale acestei evoluţii. Totuşi, spre sfîrşitul anului II. se constată o 
‘preponderență a afinităţilor sale cu ziarele lui Tallien sau Fréron faţă de 
diferenţe. Babeuf îşi exprimă de altfel admiraţia pentru Tallien şi Fréron., 
„atleţii revoluţiei“, „campionii fracțiunii apărătorilor drepturilor omului“: 
“Tallien, la rîndul lui, face elogiul lui Babeuf., „unul dintre scriitorii care, 
de la 10 termidor încoace, a dat dovadă de cea mai mare energie“ (L uni 
des citoyens, nr. 4, 14 brumar, anul III). La sfîrşitul anului II, gîndirea lui 
Babeuf este confuză: din scrierile lui răzbate ura împotriva „regelui Maxi- 
milian“, a „robespierrismului“ şi a „robespierriştilor““; ea hrăneşte speranţele 
cu privire la urmările probabile ale „revoluţiei din 9 termidor“. Elemente 
care îl apropie în mod firesc de ceilalţi „atleți“ ai acestei revoluţii. Contrar 
lui Fréron sau Tallien, obişnuiţi cu politica revoluţionară. jucîndu-şi cu 
abilitate rolul de transfugi din tabăra „cavalerilor ghilotinei“, Babeuf se 
remarcă printr-o destul de mare naivitate politică. Scrierile sale despre 
masacrele din Nantes şi afacerea Carrier vor aduce o mărturie zguduitoare 
despre fantasmele şi contradicţiile prin care se constituie evoluţia lui 
politică. 

seamă privitoare la denunţul lui Lecointre. La sfîrşitul anului II 
asistăm, de altfel, la un început de contraofensivă iacobină în 
presă; astfel, la 29 fructidor, Chasles, membru montagnard al 
Convenţiei, lansează, împreună cu tipograful Lebois, Amicul 
poporului, ca un omagiu adus foii lui Marat. Or, de la început, 
noul ziar angajează o polemică foarte stîngace care se va întinde 
pe mai multe săptămîni şi care merită să ne reţină atenţia. Mărtu- 
risire a propriei slăbiciuni, ea este în acelaşi timp şi dovada 
derutei provocate de schimbarea radicală a opiniei publice. 
Într-adevăr, audiența de care se bucură pamiletele şi ziarele anti- 
teroriste care, în numele libertăţii presei, atacă „băutorii de sînge“ 
şi „robespierriştii” determină Amicul poporului să facă o deose- 
bire subtilă şi paradoxală graţie căreia publicistul încearcă să 
explice raţional o evoluţie al cărei sens îi scapă. 


„Opinia este regina lumii. Adevăr banal şi loc comun, dar la 
ordinea zilei şi care oferă un prilej pentru reflecţii utile. Prea mult 
timp opinia publică a fost confundată cu opinia poporului. 
Publicul nu este poporul, şi rareori poporul gîndeşte ca publicul. 
Acest gen de paradox va deveni în curînd un adevăr verificat. 
Începînd cu 10 termidor, opinia publică se află în contrarevoluţie. 
De ce contrarevoluţia nu s-a înfăptuit încă? Pentru că opinia po- 
porului este prezentă şi pentru că ea stăvileşte opinia publică. În timp 
ce aristocrația se agită şi face mult zgomot, poporul, calm şi pasiv, 
observă, reflectează şi tace. Tăcerea poporului, după cum se ştie, 
nu este lipsită de elocinţă iar inacţiunea lui nu este fără efect.“! 


Nu este decît unul din efectele paradoxale ale lui 9 termidor 
care „oferă contraste şi rezultate foarte ciudate“. Pe de o parte, 
„el a salvat Republica prin reinstaurarea libertăţii, a redat demni- 
tate reprezentanţei naţionale şi opiniei publice energie““; dar, pe 
de altă parte, „a infestat Republica cu miasmele impure ale aris- 
tocraţiei emanate de cloaca închisorilor; a incitat defăimările şi 
răzbunările împotriva patrioţilor; a neutralizat spiritul şi acţiunca 
revoluţionare“. În felul: acesta, ziarul se face interpretul şi 
purtătorul de cuvînt al acestei „tăceri a poporului“ şi încă pe un 
ton foarte ameninţător. Şi continuă în aceeaşi zi: „nu prin mani- 
festări făţamice de linguşiri şi de minciuni, prin felicitări şi 
mesaje îşi exprimă poporul opinia. Adevăratul lui limbaj este cel 
care s-a făcut auzit în 31 mai, după desăvîrşirea constituţici din 
1793 şi în marile perioade ale revoluţiei.“ Lui Tallien îi va fi 


! L'ami du peuple, nr. $, 12 vandemiar anul III; nr. 19, 6 brumar anul III. 

uşor să respingă „aceste sofisme“ şi să „denunțe distincţia“ între 
opinia publică şi opinia poporului: „Pretindeţi că de la 10 ter- 
midor opinia publică este în contrarevoluţie. Cum! numiţi 
contrarevoluţie această ură neîmpăcată împotriva tiraniei pe care 
o resimt toate sufletele, acest strigăt unanim care se ridică împo- 
triva sanguinarilor,.a pungaşilor şi a delapidatorilor. Cum! A fi 
deci contrarevoluţionar înseamnă a dori domnia dreptăţii şi a te 
alătura Convenţiei Naţionale; în acest caz, au existat în Franţa 
24 de milioane de contrarevoluționari:* A respinge opinia publică 
şi a invoca opinia poporului nu este altceva decît încă o „dis- 
tincţie iezuită* (Chasles era un canonic răspopit), formulată de 
cei care nu pot să se mai ascundă şi împotriva cărora se pronunţă 
poporul. „Poporul vrea dreptate, nu arbitrarietate. Poporul vrea 
pedepsirea crimei oriunde se întîlneşte ea. Poporul respinge cu 
groază barbaria, nedreptatea şi imoralitatea. Duceţi-vă în ate- 
liere, în foburguri, în pieţele publice, în fine, pretutindeni unde 
se adună poporul, întrebaţi-l ce crede despre Carrier sau despre 
Lebon şi peste tot veţi auzi un singur glas care vă va convinge: 
opinia publică este opinia poporului’! A te erija în mod arbitrar 
drept interpretul poporului şi a-l opune publicului înseamnă a 
întemeia pe această aşa-zisă distincţie o „nouă aristocrație“, care 
vrea să confişte în folosul ei exprimarea opiniei publice. 

Polemicile şi atacurile din presă sînt foarte simptomatice 
pentru climatul politic pasional care se instaurează o dată cu 
ieşirea din Teroare. Presa, departe de a se sustrage acestui 
climat, contribuie la aţîţarea spiritelor. Ea devine îndeosebi o 
armă politică de temut, continuînd şi întărîtînd pasiunile poli- 
tice care dezbină Convenţia şi opinia publică. Oricare ar fi cali- 
tatea intelectuală a presei politice care alunecă prea uşor spre 
invectivă, delaţiune şi răfuială, libertatea cîştigată, în comparaţie 
cu epoca Terorii, nu poate fi contestată. 

Situaţia de fapt este nouă, ca rezultat al schimbării conjunc- 
turii politice, dar ea nu este o situaţie de drept.? Convenţia, aşa 


! L'ami des citoyens , nr. 14. 14 brumar anul III (articol semnat de 
Tallien). La 1 brumar anul III jumalul devine cotidian şi renunţă la sub- 
titlul său Journal patriozjque. înlocuindu-l cu: Journal du commerce et des 
arts par Tallien et une société des patriotes. Redacţia era asigurată de 
Mehee fiul. Cf. E. Hatin, Histoire politique et littéraire de la presse en 
France, Slatkin reprints, Geneva, 1967; vol. VI, pp. 237 ş.urm. 

2 Pentru starea opiniei publice este destul de simptomatic faptul că 
apare, începînd cu luna floreal a anului III. L'Accusareur public .de 
Richier-S6rizy. ziar care abia îşi ascundea opiniile regaliste. Totuşi nici un 
ziar n-a îndrăznit să ia apărarea „noului Catilina“ sau a „sistemului“ său. 

cum am mai menţionat, a luat în săptămînile de după 9 ter- 
midor o serie de măsuri care modificau dispozitivul juridic in- 
stituit în timpul Terorii. Dar ca nu a făcut nimic asemănător în 
domeniul presei şi al statutului legal al acesteia, care era deo- 
sebit de ambiguu. Teroarca este o epocă foarte sumbră în 
istoria învolburată a libertăţii presei sub Revoluţie. Constituţia 
din 1793 confirma solemn, ca pe un lucru de la sine înţeles, 
libertatea presei: „Dreptul de a-şi exprima gîndurile şi părerile. 
fie prin presă, fie prin orice alt mijloc, dreptul de a sc întruni 
paşnic, libertatea cultelor nu pot să fie interzise. Necesitatea de 
a afirma aceste drepturi presupune ori prezenţa ori amintirea 
recentă a despotismului.'*! Totuşi, Constituţia din 1793 a fost, 
imediat după proclamarea ei, închisă într-un „chivot“, iar apli- 
carea ei amînată pînă la sfîrşitul războiului. Ea nu schimbă 
nimic din situaţia de fapt care se înrăutăţea necontenit pe măsură 
ce se afirma dictatura iacobină. Deja la 9 martie 1793 Conven- 
tia vota, sub presiunea Muntelui, o lege prin care deputații 
ziarişti erau somaţi să opteze între mandatul lor şi ziar. Era o 
măsură discriminatorie împotriva girondinilor şi în special 
împotriva lui Brissot şi a lui Gorsas ale căror ziare se bucurau 
de o mare popularitate. „Drepturile omului nu mai există, toate 
legile naturale sînt călcate în picioare; o noapte a zădămicit o 
muncă de patru ani: libertatea individuală, libertatea presci .. 

O facțiune care vrea să domnească în întuneric a interzis unor 
deputaţi filozofi să-i lumineze pe cetăţenii lor”, declara a -doua 
zi Brissot în Patriotul francez (nr. 1306), anunțînd că sc vede 
obligat să renunţe la conducerea ziarului său. La 29 martie 
1793, Convenţia a decretat că vor fi pedepsiţi cu moartea cei 
care vor cere revenirea la monarhie sau vor ataca proprictatea 
privată. După lovitura de forţă din 31 mai, presa girondină dis- 
pare; legea privitoare la suspecți stipulează că „sînt consideraţi 
suspecți toţi cei... care fie prin comportarea lor, fie prin 
relaţiile lor, fic prin vorbele sau scrierile lor s-au dovedit arti- 
zani ai tiraniei şi ai federalismului, duşmani ai libertăţii”. La 17 
octombrie, o altă lege prevedea că editorii sînt personal răs- 
punzători de orice scriere care cuprinde critici la adresa 
Convenţiei sau a Comitetelor. Condamnarea la moarte a mai 
multor girondini se întemeia pe opiniile lor de ziarişti, expri- 
mate în presă. Puţinul care mai rămînea din libertatea presei 


! Articolul 7. Les Constitutions de la France depuis 1789, prezentare 
de J. Godechot. Paris. 1979, p. 80. 

dispare o dată cu represiunea care s-a abătut asupra ziarului 
Bătrînul Cordelier, care apăra cu mult curaj libertatea de expre- 
sie, ca şi asupra hcbertiştilor, şi o dată cu ei cade ziarul Moş 
Duchesne. Nu au mai rămas din întreaga presă decît titlurile 
controlate îndeaproape de puterea iacobină care, de altfel, sub- 
venţiona o parte dintre ele. Această presă nu vorbea decît într-un 
singur glas şi se mulțumea să repete discursul dominant din 
Convenţie şi din Societatea iacobinilor. În ciuda acestui zel, 
neîncrederea faţă de ziarişti şi presă persistă şi nu încetează să 
se manifeste de la tribuna iacobinilor şi în Convenţie.! 

Deşi, după 9 termidor, Comitetele nu au luat deloc iniţiativa 
de a desfiinţa legile privitoare la delictele de presă şi nici de a 
propune garanţii noi pentru libertatea de expresie, puterea şi-a 
slăbit totuşi dominaţia. Era, de altfel, incapabilă s-o menţină. 
„Căderea tiranului““ dărîmase barierele, după cum o dovedesc 
dezbaterile vii şi contradictorii din Convenţie şi de la iacobini; 
cîştigînd în vigoare şi libertate, presa făcea noi breşe. Libertatea 
fusese recucerită, dar rămînca foarte fragilă; de unde şi importanţa 
iniţiativei care propunea consolidarea ei şi protejarea împotriva 
oricărei dominaţii a puterii prin garanţii legale şi constituţionale. 

Discursul lui Fréron, din 9 termidor, despre libertatea neli- 
mitată a presei este remarcabil atît prin ideile pe care le exprimă, 
cît şi prin tăcerile lui. Tocmai acestea explică în mare măsură 
rezistenţa de care se va izbi. Ca multe alte texte din acea pe- 
rioadă, acest discurs are valoarea unei încercări de a analiza la 
cald mecanismele Terorii şi învăţămintele care se pot trage de 
aici pentru a preîntîmpina revenirea ei. Ca multe alte discursuri, 
acest text este şi una dintre armele unei ofensive politice pre- 
gătite cu multă grijă. Simpla apropiere a datelor dă deja la iveală 
o tactică, ba chiar o manevră politică, de care am mai vorbit: 
Fréron îşi rosteşte discursul la 9 fructidor, deci tocmai în ziua 
cînd este publicat pamiletul Coada lui Robespierre; la 11 fruc- 
tidor, Tallien îşi ţine discursul despre „sistemul Terorii“ şi despre 
dreptatea la ordinea zilei; la 12 fructidor, Lecointre îşi prezintă 
rechizitoriul împotriva celor şapte membri ai Comitetelor. 

Fréron începe printr-o reflecţie generală asupra locului ce 
revine zilei de 9 termidor în „marele lanţ de evenimente care 
au avut loc în Franţa“. Or, în acest „scurt spaţiu de cinci ani 


l Se poate găsi o expunere recentă asupra istoriei presei sub Teroare 
şi. mai ales. asupra represiunii îndreptate împotriva ziariştilor, în 
H. Gough, The Newspaper Press in the French Revolution, Londra, 1987. 

care de-a lungul secolelor ya .fi cunoscut sub denumirea 
generală de revoluţia franceză“, ziua de 9 termidor se înscrie ca 
a patra revoluţie, după cele care au atacat pe rînd nobilimea şi 
clerul, monarhia şi, în sfîrşit, federalismul. Această a patra 
revoluţie era, poate, cel mai greu de realizat deoarece duşmanul 
era atunci mai perfid şi mai ascuns ca oricînd. Comparaţiă cu 
Revoluţia engleză (Fréron preia astfel paradigma reflecţiei 
franceze care s-a impus de la 1789 încoace) dovedeşte totodată 
repetarea acestui fel de experienţă în orice revoluţie şi superio- 
ritatea Revoluţiei franceze. Mai fericită decît Anglia pentru că 
avea mai multe Lumini, pentru că era mai demnă de a fi fericită, 
Franţa trebuia să dea lumii o mare lecţie: ,„ ea trebuia să aibă 
un Cromwell, dar nu trebuia să aibă un stăpîn.“ 

Căci Robespierre era desigur un nou Cromwell, mai peri- 
culos şi mai ambițios. Îi revine istoriei să scrie „viaţa tiranului 
Robespierre, să-i zugrăvească portretul complet“, dar mecanis- 
mele sistemului său de tiranie trebuie dezvăluite de pe acum. În 
acest sistem, „gradat cu măiestrie, el se străduise, sub pretextul 
guvernului revoluţionar, să pună Convenţia deasupra principiilor, 
cele două Comitete deasupra Convenţiei, Comitetul Salvării Publice 
deasupra Comitetului Siguranţei Generale şi pe el singur-dea- 
supra Comitetului Salvării Publice“. În felul acesta, a suprimat 
libertatea de expresie, pînă şi în adunările Convenţiei, „unde ar 
fi trebuit să se refugieze libertatea de opinie chiar atunci cînd 
avea să fie alungată de pe tot pămîntul“ şi unde „trebuia să plă- 
teşti cu viaţa dreptul 'de a avea o părere potiivnică lui Robes- 
pierre“. Toată maşinăria Terorii: sistemul „celui mai odios spionaj‘; 
temniţele gemînd de prizonieri nevinovaţi; „comploturile“ 
născocite; în sfîrşit „un tribunal de ucigaşi' impunca o tăcere de 
moarte Convenţiei şi în întreaga ţară. 

A zugrăvi acest tablou al „sistemului de teroare şi de sînge“ 
nu însemna oare „să te temi că ai acuzat Convenţia Naţională 
în ochii Franţei şi Franţa în-ochii Europei şi ai omenirii” ... Nu 
trebuie oare să.ne fie ruşine şi să gemem din pricina atîtor 
excese şi nclegiuiri pe care le-am îndurat?“ Dar numai nişte 
oameni perfizi, complici şi continuatori ai „tiranului“ pone- 
gresc Convenţia, pe motiv că denunţă o răspundere colectivă. 
Regăsim în discursul lui Fréron un laitmotiv al discursului ter- 
midorian: disculparea Convenţiei de orice răspundere în Teroare; 
redarea încrederii în ea însăşi şi ridicarea prestigiului ei. 
„Tiranul, care-şi oprima colegii mai mult chiar decît. naţiunca, 
se învăluia în aparenţa virtuţilor celor mai populare; respectul 

şi încrederea poporului, pe care le uzurpase prin cei cinci ani 
ai unei făţămicii desăvîrşite, alcătuiau în jurul lui un zid atît de 
puternic încît am Îi pus naţiunca şi chiar libertatea însăşi în 
pericol dacă ne-am fi lăsat pradă nerăbdării noastre şi l-am fi 
dobofît mai devreme pe tiran.“ (Convenţia a primit cu aplauze 
prelungite aceste cuvinte de îmbărbătare morală de care avea 
atîta nevoie ...) 

Părerile Convenţiei erau împărţite în ce priveşte moartea lui 
Capet şi aceste disensiuni au atîrnat greu în desfăşurarea ulte- 
rioară a evenimentelor; Convenţia şi-a manifestat unanimitatea 
votînd moartea noului tiran. Această unitate în faţa pericolului 
comun a inspirat deja primele „acţiuni sublime“ care „au pus capăt 
tiraniei şi au îndreptat unele din cumplitele ei fărădelegi... Să 
ne grăbim să ne folosim de această reînnoire a sentimentelor şi 
a sufletelor noastre pentru a desayirsi lucrările legislative pe 
care Republica le-a cerut Convenţiei." 

A restabili libertatea presei înseamnă a cofitaibul la reali- 
zarea a două obiective importante: a îndrepta în viitorul apro- 
piat abuzurile provocate de Teroare şi, pc termen mai lung, a 
desăvirşi Revoluţia cu ajutorul lucrărilor Convenţiei. Epoca 
sîngeroasă care aparţine trecutului ne-a lăsat învăţăminte fun- 
damentale. 


„Tiranul înăbuşise libertatea discuţiilor prin care Convenţia ar 
fi putut să-l denunțe în faţa naţiunii şi în acelaşi timp libertatea 
presei, prin care națiunea l-ar fi denunţat în faţa Convenţiei. Acest 

“exemplu cumplit ne arată cît de necesară este libertatea presei 
pentru a speria, a dezvălui şi a stăvili comploturile ambiţioşilor.“ 


Dar nici chiar Robespierre nu îndrăznise să spună pe faţă că 
nu mai era permis să publici. Aşa că nu fusese smulsă Conven- 
tiei nici o lege prin care să se suprime libertatea presei şi să se 
răpească poporului posibilitatea de a se bucura de „primul dintre 
drepturile omului“, acela al „libertăţii neîngrădite de a gîndi orice, 
de a spune orice, de a scrie orice, de a tipări orice“. Convenţia 
n-a uitat niciodată că Revoluţia a început „prin ştiinţa pe care 
presa o răspîndise chiar sub ochii despoţilor'“. Totuşi. „ultimul 
tiran ... pe cît de fals, pe atît de crud“ a acţionat în aşa fel încît 
„securea atîma deasupra tuturor celor care s-ar fi servit de această 
libertate... Şi cîtă dreptate avea să creadă că această fărădelege 
îi cra necesară pentru a putea săvîrşi toate celelalte fărădelegi ale 
sale; pentru a diminua libertatea trebuia să determine regresul 

ştiinţei care era la sorgintea ci.“ Aşa se face că, deşi nu fusese 
niciodată desfiinţată formal, libertatea presei nu mai exista. De 
aici şi urgenţa cu care trebuia confirmată solemn şi restabilită 
efectiv. , 

Fréron ajunge atunci să discute rolul unei prese libere în 
perfecționarea viitoare a instituțiilor republicane. Din 1789, una 
din problemele esenţiale din miczul dezbaterilor constituționale 
era găsirea mijloacelor capabile să asigure avantajele unei 
democraţii directe în folosul unui popor modern, care nu are 
acces, de n-ar fi decît din cauza mărimii sale şi a marelui număr 
de cetăţeni ai săi, la practica democraţiei reprezentative.! Îi 
revine lui Fréron sarcina de a pune în relaţie acest subiect 
clasic, ca să spunem aşa, al gîndirii despre instituţiile democra- 
tice cu libertatea presei. Democraţia presupune, pe de o parte, 
că legea este expresia voinţei generale, dar sistemul reprezen- 
tativ atrage după sine, ca o consecinţă inevitabilă, necesitatea 
de a face din legi expresia reală a raţiunii şi a voinţei cîtorva 
sute de membri ai adunării naţionale. Or, graţie unei prese 
libere, „acest neajuns al reprezentării se elimină sau, cel puţin, 
se corectează". Prin presă, Naţiunca întreagă, deşi nu contribuie 
la exprimarea sufragiilor adunării, poate să contribuie efectiv 
la deliberările pregătitoare. 


„Prin ea, reprezentanţii şi reprezentații tind necontenit să se 
identifice, iar democraţia există într-o naţiune de douăzeci şi cinci 
de milioane de oameni, deşi nu are decît opt sute de legiuitori.“ - 


Astfel, Revoluţia ar realiza o operă inedită în istorie, consi- 
derată pînă atunci „himcrică“ chiar de către oamenii de geniu 
şi anume „de a da guvemului reprezentativ caracterele esenţiale 
ale celei mai autentice democraţii“. 

Numai revenind la principiile ei fond air şi permanente 
ar putea Convenţia să tragă-toate învăţămintele care se impun 
din experienţa nefastă a Terorii şi să construiască, în acelaşi 
timp, un nou spaţiu politic pentru viitor. Or, în materie de liber- 
tate a presei, acest principiu fundamental nu poate fi pus la 
îndoială şi nu permite vreun regim de provizorat: 


1 Asupra importanţei acestei problematici în dezbaterile constituţio- 
nale, în special pentru definirea însăşi a ariei politice democratice. cf. B. 
Baczko: „Le contrat social des Français: Sicy&s et Rousseau“. în K. M. 
Baker (ed.). The Political Culture of me Old Regime, Oxford. 1987. 
pp. 493-512. 

„Libertatea presei nu există dacă nu este nelimitată: orice 
_ îngrădire înseamnă nimicirea ei. Fie ca de astăzi acest izvor de 
lumini care ţîşneşte fără încetare din libertatea presei să fie redes- 
chis şi în acest sfînt lăcaş al legilor ca şi pe toată întinderea ţării şi 
în limpezimea lui, de care ne simţim înconjurați, să dezbatem 
toate marile probleme de organizare care nu sînt încă soluționate 
sau a căror rezolvare nu a mulțumit patrioţii, cei mai luminaţi din 
Franţa, şi înțelepţii lumii.“ 


Desigur, această libertate neîngrădită a presei comportă 
unele riscuri; această „făclie a speciei umane“ ar putea deveni 
un instrument periculos în „mîinile unor incendiatori'. Riscuri 
minime dacă le compari cu avantajele oferite de libertatea 
presei. Decretul, propus de Fréron ca o concluzie la toată cxpu- 
nerea, era destul de vag; este o declaraţie solemnă care confirma 
principiul libertăţii nelimitate a presei şi condamna orice ten- 
tativă de revenire la practicile Terorii. ` 


„Presa este liberă; niciodată, sub nici un motiv şi sub nici un 
pretext, nu va suferi vreo atingere şi nici vreun efect retroactiv. 
Orice corp legislativ, orice comitet care guvernează, orice putere 
executivă care, prin decret, prin hotărîre sau prin violenţă va 
reduce sau stînjeni libertatea presei, se va face vinovat prin acest 
simplu fapt de conspirație împotriva drepturilor omului, împotriva 
poporului şi a Republicii.“ 


Discursul lui Fréron mai mult anunţă decît formulează 
explicit şi în acest fel a şi fost receptat. Dincolo de proslăvirea 
marilor' principii, de reflecţiile cu privire la viitorul democraţiei, 
de elanurile oratorice publicul a văzut în el declaraţii de actua- 
litate politică. O lună după 9 termidor începe vremea bănuielii 
generalizate; se adulmecă intrigile, loviturile perfide, maşina- 
tiile suspecte. Discursul lui Fréron nu putea să scape nici el de 
aceste bănuieli, şi pe bună dreptate: Fréron slăveşte libertatea 
presei şi vrea să ademenească promiţînd îmbunătăţirea in- 
stituţiilor republicane; totuşi nu spune nici un cuvînt despre 
guvernul. revoluţionar în exerciţiu „pînă la încheierea păcii“ şi 
deci nici despre regimul excepţional care suspendă drepturile 
constituţionale. A confirma libertatea presei, a o declara neli- 
mitată, în afara oricărei supravegheri a „oricărui Comitet“ nu 


! “Toate citatele sînt extrase din discursul lui Fréron despre libertatea 
nelimitată a presei, cf. Moniteur, op. cit., vol. XXI, pp. 601-605. 

însemna oare să repui în cauză însuşi temeiul acestui guvem? 
Fréron vorbea despre importanţa presei pentru buna funcţionare 
a guvemului reprezentativ; totuşi cl nici măcar nu a menţionat 
societaţile populare. Dacă presa trebuia să fie, într-o oarecare 
măsură, substitutul unei democraţii directe, societăţile populare 
nu-şi pierdeau dintr-o dată tocmai raţiunea de a fi? A atribui 
presei un rol excepţional în funcţionarea instituţiilor republi- 
cane nu era oare o viclenie menită să contrapună o altă putere 
Adunării şi, în felul acesta, a face din ziarişti, aceşti „pazctăraşi'", 
făuritorii opiniei publice care egalau sau chiar îi întreceau în 
importanţă pe reprezentanţii poporului? Fréron ridica în slăvi prin- 
cipiul sublim al libertăţii de opinie şi a cuvîntului; dar nimeni 
n-a uitat cum se folosise de ea în Oratorul poporului şi nici 
pana lui muiată în venin, demagogia lui neruşinată, atacurile 
personale cele mai josnice pe care le justifica referindu-se 
tocmai la libertatea presei. Fréron proslăvea unitatea Convenţiei, 
regăsită şi confirmată în 9 termidor, dar pe culoarele Conven- 
tiei se zvonea că Tallien şi Fréron pregăteau „o lovitură“, un 9 
fructidor care avea să-i urmeze lui 9 termidor. A glorifica uni- 
tatea nu era oare cel mai bun mijloc, de atîtea ori verificat, de a 
ascunde o cabală politică? În discursul său, Fréron a făcut, de 
altfel, aluzie la necesitatea de a-i pedepsi pe vinovaţi. A cere 
libertatea nelimitată a presei chiar în clipa cînd vînzătorii de 
ziare „strigă“ pe străzile Parisului Coada lui Robespierre, nu 
înseamnă a face dintr-un principiu prezentat ca sacrosanct un 
simplu pretext pentru a pregăti mai bine revanşa politică? 
Convenţia nu-şi precupeţeşte aplauzele „repetate şi una- 
nime“ cu care primeşte discursul lui Fréron, dar refuză să voteze 
proiectul lui dc lege, lăsîndu-l în seama Comitetului legislativ, 
cel mai bun mijloc de a-l îngropa. Obiecţiile şi rezervele expri- 
mate în timpul dezbaterilor erau nenumărate. Desigur, nimeni nu 
contesta principiul însuşi al libertăţii presei. Dimpotrivă, cei care 
se împotrivesc cel mai ferm la acceptarea proiectului de lege nu 
încetează să sublinieze caracterul „sacni"* al acestui principiu. 
Unii deputaţi, în principal montagnarzi, formulează mai multe 
rezerve. Rezerve de ordin formal, mai întîi: deoarece principiul 
fusese proclamat în mod solemn în „codul drepturilor omului“, 
cod niciodată negat de Convenţie, nici măcar în momentele cele 
mai crude ale „tiraniei“, confirmarea lui devine inutilă. Rezerve 
şi cu privire la caracterul prea vag al proicctului de legc: nu era 
de ajuns să proclami libertatea presei; toată experienţa 
Revoluţiei demonstrează că o astfel de proclamare trebuie 

însoţită de unele restricţii referitoare în special la abuzuri şi 
calomnii. care se cer pedepsite. Dar cum să se aducă asemenea 
restricţii fără'a sc pune în cauză libertatea nelimitată a presei? Pe 
de altă parte, această libertate, cu dreptul la polemică, n-ar repre- 
zenta Oare cea mai bună protecţie împotriva tuturor abuzurilor? 
Argumente şi controverse clasice, ca să spunem aşa; într-adevăr, 
ele apăreau ori de cîte ori adunările succesive discutau proiecte 
de lege asupra presei. Convenţia trebuia deci în acelaşi timp să 
recunoască libertatea presei — ceea ce făcuse deja prin Con- 
stituţie — şi să o restrîngă, precizînd pentru cine exista şi fixînd 
în fapt îngrădiri nerecunoscute de Constituţie. La toate acestea 
se adăugau argumente legate în mod mai specific de situaţia 
politică: ţara nu trăieşte „vremuri obişnuite“. Dacă ar fi urmat 
întocmai textul Declaraţiei drepturilor omului, Convenţia n-ar fi 
decretat niciodată înfiinţarea Comitetelor de supraveghere şi 
totuşi, în unanimitate, le-a considerat necesare (Cambon). Pe de 
altă parte, din definirea libertăţii ca nelimitată decurgea oare că 
regaliştii şi vandeenii puteau să-şi formuleze şi să-şi facă publice 
ideile politice şi, mai ales, să atace „oameni curaţi şi cinstiţi 
pentru acţiunile lor politice“? (Amar)! 

După dezbaterea privitoare la denunţul lui Lecointre şi 
noianul de noi pamflete antiiacobine, bănuielile şi temerile care 
căpătau forme de condiţional în timpul dezbaterii proiectului 
lui Fréron devin certitudini la iacobini. Fréron şi Tallien voiau 
libertatea presei pentru a-şi camufla intrigile şi pentru a da 
cuvîntul aristocraților, regaliştilor şi vandeenilor. Libertatea 
neîngrădită a presei nu poate decît să ducă Republica la pier- 
zanie, deoarece este incompatibilă cu guvernul revoluţionar. 
Expulzîndu-i din rîndurile ei pe Fréron, Tallien şi Lecointre, 
Societatea iacobinilor i-a demascat pe calomniatori; legile 
revoluţionare au impus limite libertăţii, cerute chiar de prote- 
jarea aceleiaşi libertăţi: „Mă aştept ca unii să vină şi să spună 
că iacobinii nu vor libertatea presei; nu este adevărat. lacobinii 
resping numai libertatea neîngrădită, care nu poate fi conciliată 
cu guvernul revoluţionar."? E 

Totuşi, anul II s-a încheiat fără ca vreo restricţie să fie 
impusă presei, iar atacurile împotriva „teroriștilor“ se înteţeau 


1 Ibid., pp. 605-606. 

2 Cf. A. Aulard, La Société des Jacobins. op. cit.. vol. VI. pp. 407 
ş. urm. (şedinţa din 7 fructidor). pp. 417 ş. urm. (şedinţa din 19 fructidor). 
pp. 517 ş. urm. (şedinţa din 5 vandemiar anul III). 

necontenit. Procesele Comitetului revoluţionar din Nantes şi al 
lui Carrier, ca şi atacurile împotriva iacobinilor ating punctul 
culminant. Montagnarzii şi iacobinii, scoşi din fire de ziarele şi 
nenumăratele broşuri care se înverşunau împotriva lor, acuzîndu-i 
că au vrut să-i scape pe „ucigași“, s-au hotărît să contraatace. 
Episodul, minor în sine şi fără consecinţe importante, nu vădeşte 
numai dezlănţuirea de pasiuni pe care o stîrneşte libertatea 
presci, ci aruncă o lumină şi asupra unor trăsături ale culturii 
politice a Revoluţiei. 

La 18 brumar anul III, la sfîrşitul unei şedinţe furtunoase a 
Convenţiei, Cambon a mers pînă la ă-l acuza pe Tallien că este 
un „călău“ răspunzător pentru masacrele din Septembrie şi un 
hoţ care furase fără ruşine banii publici, pe cînd în ziarul său 
se erija în cenzor moral. În urma acestui schimb de amabilităţi, 
Goupilleau [din Fontenay] a propus să fie revăzută de Comitcte 
„chestiunea de atîtea ori dezbătută, şi anume dacă un reprezen- 
tant al poporului poate fi în acelaşi timp şi ziarist“. În sprijinul 
propunerii a adus următoarele argumente: 


„Cu ce drept un individ vine să se erijeze aici în tribunal uni- 
versal? Cum! Cineva va putea să calomnieze şi să scape numai 
zicînd: am greşit! Declar că orice autor de pamflete, orice ziarist, 
care este în acelaşi timp reprezentant al poporului, este, în ochii 
mei, omul cel mai demn de dispreţ. Un reprezentant trebuie să fie 
prezent la Comitet şi la Convenţie şi, în ceasurile în care nu poate 
fi nici într-o parte nici într-alta, el trebuie să se gîndească la pro- 
blemele care vor fi discutate în Convenţie. El nu trebuie să facă 
un trafic josnic cu calomnia şi nici să calculeze că, dacă va zice 
de rău despre cutare sau cutare individ, va vinde cu şase mii de foi 
mai mult decît dacă ar tăcea.' 


Fréron şi Tallien erau desigur primii vizaţi. Propunerea, 
care găseşte susţinători pe băncile Muntelui, reia, în mod 
ciudat, legea din 9 martie 1793, pe care am menţionat-o deja şi 
care a prevăzut tocmai incompatibilitatea celor două funcţii: a 
fi ziarist şi a fi reprezentant al poporului. Imaginea reprezen- 
tantului care-şi consacră tot timpul şi toate gîndurile misiunii 
sale era, desigur, demagogică şi toată lumea era de acord 
asupra acestui lucru. Demagogia aceasta exploata totuşi un 
fond de idei şi de reprezentări acceptate de toţi referitoare la 
delimitarea a două spaţii care trebuiau respectate: spaţiul 
activităţilor prin excelenţă politice şi publice, adică Adunarea 
reprezentativă unde se exprimă voinţa generală, şi spaţiul opi- 


113 


niilor şi intereselor particulare, unde, prin forţa lucrurilor, se 
formează cabale şi facţiuni, spaţiu căruia îi aparţine presa. În 
martie 1793, iacobinii invocau împotriva girondinilor argu- 
mentul că ei atacau în presa lor Convenţia, situîndu-se în afara 
ei şi formînd în felul acesta o „facţiune”. Or, în mod curios, în 
brumar, anul III, aceleaşi argumente se vor întoarce împotriva 
iacobinilor. Dîndu-i-se replica lui Goupilleau, i se va aminti nu 
numai că acest decret din martie a fost anulat de Convenţie în 
mod obligatoriu deoarece simţise că era nedrept şi periculos; 
dar el a fost şi întrebat dacă un reprezentant al poporului tre- 
buie într-adevăr să-şi consacre tot timpul şi toate gîndurile 
Convenţiei pentru a contribui în mai mare măsură la cunoâş- 
terea voinţei generale, asupra apartenenţei acestui reprezentant 
la o societate particulară, chiar exclusivă: Cum 'se poate să fii 
în acelaşi timp reprezentant şi să critici Convenţia din afară? 
Altfel spus, cum se poate în acelaşi timp să recunoşti Convenţia 
ca unic centru de raliere şi să fii iacobin?! 


Cum poți fi iacobin? 


La 9 termidor, Convenţia şi-a făcut propria-i revoluţie şi a 
făcut-o unanimă. Această unanimitate a fost exprimată de strigătul 
Jos tiranul!, ca şi de scoaterea în afara legii a lui Robespierre, a 
acoliţilor lui şi a Comunei, declaraţi rebeli împotriva repre- 
zentării naţionale, singura autoritate legitimă. Victoria şi noua 
epocă, deschisă de „fericita revoluţie“ erau astfel aşezate sub. 
semnul Convenţiei, ca unic „punct de raliere“. Acest lucru pre- 
supunea totuşi o Convenţie ea însăşi unită, care n-ar mai 
cunoaşte nici învrăjbiri nici disensiuni după eliminarea .„conspi- 
ratorilor““. Acest lucru presupunea, de asemenea, că nu va mai 
exista decît un singur centru al puterii. 

În zilele şi săptămînile de după 9 termidor, Convenţia adoptă 
un pachet de măsuri care era menit să-i sporească rolul efectiv 
în exercitarea puterii. Convenţia asigură propriilor ei membri 
un minimum de securitate prin adoptarea dispoziţiilor legale 
care previn arestarea lor arbitrară (ele vor fi completate din nou 
în brumar anul III, cu prilejul afacerii Carrier). Convenţia se 


! Cf. Moniteur, op. cit., vol.XXII. pp. 459-460. Şedinţa s-a terminat 
într-o mare învălmăşeală, huiduieli şi insulte. Goupilleau însuşi şi-a retras 
propunerea. 

apără şi împotriva eventualei reapariţii a unei contraputeri sub 
forma unei noi Comune din Paris. Astfel, ea trage învăţăminte 
atît din 9 termidor cît şi din „zilele anterioare, mai ales din cea 
de 31 mai, cînd fusese asediată şi ameninţată de tunurile 
îndreptate împotriva ei. Lipsit de-o municipalitate alcasă sau 
emanînd din secţiile sale, Parisul trebuia de acum înainte să fie 
administrat direct de puterea centrală sau de organele numite de 
ea. Un alt decret reduce numărul comitetelor revoluţionare 
parizicne de la 48 la 12, cîte unul de fiecare arondisment, 
compus din patru secţii, controlul lor devenind în felul acesta 
mai uşor. În fine, Convenţia dă dispoziţii care confirmă puterea 
ei reală asupra propriilor comitete, adică asupra Comitetelor 
Salvării Publice şi Siguranţei Generale. Într-o primă acţiune, la 
11 termidor, ea hotărăşte reînnoirea Comitetelor prin schim- 
barea unui sfert din efectiv în fiecare lună, fiecare membru 
schimbat trebuind să aştepte o lună pînă cînd să se poată 
întoarce. Refacerea mai profundă a organizării Comitetelor şi 
a competenţelor lor respective are loc mai tîrziu, la capătul unei 
ample dezbateri. Cambacerăs a scos cel mai bine în evidenţă, 
poate, ceea ce era în joc. Convenţia navighează între două reci- 
furi: abuzul de putere şi slăbirea ei. Este vorba să se preîntîmpi- 
ne „revenirea la starea de oprimare din care tocmai am ieşit“, 
păstrînd în acelaşi timp principiile guvernului revoluţionar, 
acest „scut al Republicii... de care depinde salvarea patriei şi 
existenţa noastră individuală“. Să reorganizezi Comitetele 
înseamnă deci să dai Convenţiei însăşi „o constituţie revoluţio- 
nară'“. Temelia ei de nezdruncinat, chezăşia împotriva rein- 
staurării oricărei forme de tiranie, constă în confirmarea a însuşi 
principiului sistemului reprezentativ: „Convenţia şi numai ea 
este centrul guvernilui;... numai ea a meritat încrederea po- 
porului... Numai Convenţia trebuie să deţină puterea legislativă; 
este un drept pe care poporul suveran nu i l-a încredinţat decît 
ei şi pe-care ca nu are libertatea să-l delege.“ Comitetele nu 
urmau deci să aibă facultatea de a interpreta legile, iar hotărîrile 
lor aveau să se limiteze la simpla executare. Acţiunea guver- 
nului trebuie să fie rapidă şi uniformă, de unde necesitatea de a 
încredința exerciţiul guvernamental unor membri aleşi, acor- 
dîndu-le întreaga putere necesară în vederea atingerii scopurilor 
lor, dar înscriind această putere în limite precise. Noua organi- 
zare a Comitctelor a marcat efectiv şi continuitatea şi ruptura 
faţă de perioada dinainte de 9 termidor. Comitetul Salvării 
Publice este menţinut, dar atribuţiile lui sînt limitate. „Comi- 

siile executive“, un fel de ministere, nu depind de el şi sînt 
subordonate Comitetelor respective alese de Convenţie; Comi- 
tetul Salvării Publice pierde, de asemenea, dreptul de a pre- 
zenta în Convenţie lista membrilor propuşi pentru celelalte 
Comitete. La fel, Comitetul Salvării Publice se vede lipsit de o 
mare parte-din atribuţiile lui relative la administraţia publică şi 
la justiţie, în favoarea Comitetelor Siguranţei Generale şi 
Legislaţiei. Puterea conducerii este în felul acesta descentra- 
lizată în folosul Convenţiei şi al diverselor ei Comitete. Comi- 
tetul Salvării Publice păstrează totuşi conducerea operaţiunilor 
militare, a diplomaţiei, dreptul de a rechiziţiona persoane şi 
bunuri, de a aresta funcţionari şi agenţi civili. Această descen- 
tralizare -rămîne relativă: pe de o parte, Comitetul Salvării 
Publice îşi va depăşi adesea atribuţiile; pe de alta, Comitetul 
Siguranţei Generale dobîndeşte o importanţă foarte mare; lui îi 
va reveni sarcina de „a aduce dreptatea la ordinea zilei“, de a 
pune în libertate persoanele arestate înainte de 9 termidor şi a 
duce la bun sfîrşit represiunea împotriva fostului personal tero- 
rist. De asemenea, ponderea Comitetului Legislaţiei va creşte 
în exercitarea puterii centrale.! 

-“Reechilibrînd exercitarea puterii între Adunare şi Comitete, 
Convenţia nu ia deloc în consideraţie, nici măcar pentru o 
clipă, repunerea în cauză a caracterului nelimitat al propriei 
sale puteri. De asemenea, nimeni în Convenţie nu crede că 
„revoluţia din 9 termidor“ ar oferi prilejul de a pune în aplicare 
Constituţia care din august 1793 se găsea închisă solemn în 
„chivotul “ ei, aşieptînd vremuri mai bune. Atunci cînd, patru 
săptămîni după 9 termidor, clubul Episcopatului, unde se agită 
Babeuf, cere „întărirea şi continuarea“ revoluţiei împotriva 
„tiranului”* prin proclamarea libertăţii nelimitate a presei şi prin 
alegerea comitetelor revoluţionare cu prilejul viitoarelor 
adunări ale decadelor, această cerere este respinsă cu indignare 
de Convenţie. Refuzul şi condamnarea tocmai a ideii de „a 
recurge la popor“ sînt unanime şi.se bucură de sprijinul total şi 
„energic“ al iacobinilor. Aceştia din urmă decid chiar să-şi 


1 Cf. Moniteur, op. cit. vol. XXI, pp. 473-474 (discursul lui Camba- 
ceres din 24 termidor) şi pp. 458 ş. urm. Cf. A. Aulard, Recueil des actes 
du Comité de salut public... loc. cit, vol. XVI. pp. 310—320 (text din 
decretul referitor la Comitetul Salvării Publice şi la celelalte Comitete ale 
Convenţiei Naţionale. din 7 fructidor anul II). Cf. şi comentariul din J. 
Godechot. Les institutions de la France sous la Revolution et 1'Empire, 
Paris, 1951, pp. 279-281. 

trimită membrii la adunările de secţii care pot să sprijine 
moţiunea (susţinută, de altfel. de secţia de la Muséum). Moţiunea 
lor este denunţată ca un atac deghizat împotriva Convenţici şi 
conducerii revoluţionare, sub pretextul demagogic şi contrare- 
voluţionar de a reda poporului drepturile sale electorale.! În 
schimb, exemplul bun de urmat este dat de nenumăratele 
mesaje care felicitau Convenţia pentru „revoluţia“ ei şi care 
făceau apel la „înţelepţii legislatori“, „părinţii Națiunii“, să 
rămînă şi să-şi continuc opera, confirmînd astfel legitimitatea 
necontestată şi de necontestat a reprezentării naţionale, ca şi 
unitatea ei de nezdruncinat cu poporul. 

Astfel, 9 termidor pare să confirme şi să împrospăteze ima- 
ginea unui poporunul şi unit, care nu cunoaşte decît un singur 
centru, „punctul său de raliere“* — Convenţia. Tot acest 
ansamblu de reprezentări este cultivat cu grijă şi exploatat de 
putere. Or, la sfîrşitul anului II, inevitabil, totul se dislocă. 
„Centrul de raliere“* — Convenţia — este din ce în ce mai dez- 
binat şi nu izbuteşte nici să se împace cu dezbinările nici să le 
înfrîngă. Să fi fost ca, de altfel, „singurul centru“? Nimic mai 
puţin sigur. A ieşi din Teroare însemna a rezolva neapărat pro- 
blema strict politică ridicată de rolul ce le revenea iacobinilor 
în structurile de putere lăsate de Teroare, ca şi în viaţa publică 
în ansamblul ei. | 

„Nu trebuie să alcătuim decît o familie. Cel care nu va vrea 
să fie liber va fi alungat din sînul ei; căci sîntem cu toţii fraţi. 
Iacobinii sînt Convenţia! Convenţia este poporul! Iar Societatea 


1 Cf. Moniteur, op. cit.. vol. XXI, p. 694 (şedinţa din 20 fructidor). În 
unanimitate, Convenţia trece. la ordinea de zi, peste petiția Clubului care 
cere „libertatea neîngrădită a presei şi eligibilitatea funcţionarilor publici 
de către adunările poporului“. Billaud-Varenne care. de la denunţarea sa 
de către Lecointre, ia destul de rar cuvîntul în Convenţie, consideră util să 
atace Clubul şi să propună încredințarea acestei afaceri Comitetului 
Siguranţei Generale: „Clubul electoral a fost întotdeauna un focar de 
contrarevoluţie. A luat parte la conspirația lui Hébert: astăzi, cînd se pare 
că o nouă conjurație este pusă la cale, el iese din nou în faţă: căci trebuie 
să remarcăm că oratorul nu ştia să citească (sic!).* Astfel, pentru Billaud, 
Babeuf nu era decît un complice „al noii conspirații“ uneltite de Fréron şi 
Tallien: propunerea Clubului nu încerca decît să submineze autoritatea 
guvemului revoluţionar. Iacobinii îi îndemnau. de altfel. pe membrii lor 
să se ducă la adunările secţiilor pentru a combate petiția Clubului electoral 
(cf. A. Aulard. La Société des Jacobins, op. cit., vol. VI. pp. 386-387). 
Clubul iucobinilor a fost definitiv închis în luna brumar anul III, sub pre- 
textul că desfăşoară activităţi sediţioase. 

este eternă, ca şi Libertatea!“! Adresîndu-se astfel iacobinilor, 
la 11 termidor, Collot d'Herbois ascunde cu greu sub această 
formulă de incantaţie admonestarea cea mai severă. Într-adevăr, 
a doua zi după 9, termidor, iacobinii se găsesc într-o situaţie 
foarte proastă: în noaptea de 9 spre 10 termidor, Societatea 
adoptase, am mai spus-o, o poziţie cît se poate de ambiguă. Mai 
întîi adunarea susţinuse Comuna; dar, pe măsură ce evenimen- 
tele evoluau în detrimentul acesteia, adunarea Societăţii devine 
din ce în ce mai şovăielnică şi, mai ales, asistenţa e din ce în ce 
mai puţin numeroasă. În cele din urmă, în zori, Legendre î în 
fruntea unui mic detaşament al gărzii naţionale, evacuează sala, 
încuie uşa şi înmînează solemn cheile preşedintelui Convenţiei. 
Cît de simbolic era acest gest! El completa, oarecum, scoaterea 
în afara legii a lui Robespierre şi a acoliţilor lui. Într-adevăr, 
puterea excepţională pe care o deținuse Robespierre în sistemul 
dictaturii montagnarde, şi îndeoscbi în timpul Terorii, depindea 
în mare măsură de poziţia strategică pe care o ocupa: autoritatea 
lui politică şi morală se exercita în acelaşi timp în Convenţie şi 
la iacobini. Poziţie care era deci un punct de articulaţie; 
ocupînd-o, Robespierre părea să întruchipeze şi să îmbine cele 
două principii de legitimitate de care se prevala conducerea 
revoluţionară — sistemul reprezentativ şi democraţia directă. 
Talentul politic al lui Robespierre consta, între altele, în remar- 
cabila lui pricepere de a mînui simultan cele două pîrghii alc 
puterii de care dispunea datorită poziţiei cheie în Comitetul 
Salvării Publice şi în grupul de conducere al iacobinilor. Robes- 
pierre asigura subordonarea iacobinilor, a Societăţii mame şi a 
societăţilor afiliate, faţă de hotărîrile Comitetului Salvării 
Publice, dar el supunea mai întîi iacobinilor, spre discutare şi 
aprobare, hotărîrile şi proiectele de lege pe care Convenţia se 
mulțumea apoi să le confirme. Astfel, reprezentanţii pe carce îi 
denunța în faţa iacobinilor nu mai nutreau nici o speranţă cu 
privire la viitorul lor politic şi chiar asupra viitorului lor.pur şi 
simplu. La 8 termidor, Robespierre mai credea că poate să 
joace cu eficacitate pe aceste două registre, repetînd seara, în 
faţa iacobinilor, rechizitoriul pe care-l făcuse dimineaţa î în Con- 
venţie. Sprijinul entuziast al Clubului trebuia să-i servească a 
doua zi, la 9 termidor, ca un puternic instrument de presiune 
asupra Convenţiei. Dar, pentru prima şi ultima dată, meca- 
nismul puterii s-a gripat şi apoi s-a stricat. 


1 A. Aulard, La Société des Jacobins, op. cit, vol. VI. pp. 305, 335 ş. urm. 

Învingătorii de la 9 termidor aveau deci numeroase motive 
să nu se încrcadă în iacobini. Motivele pentru care au dat cheile 
şi au redeschis sala n-au fost niciodată lămurite, dar pot fi ghi- 
cite. Ele ţineau de autoritatea şi prestigiul Societăţii, ca şi de 
funcţiile pe care le dobîndise ca mecanism esenţial al puterii. 
Imediat după 9 termidor era greu de imaginat continuitatea 
conducerii revoluţionare fără sprijinul iacobinilor şi, ca atare, al 
societăţilor afiliate. Pe de altă parte, experienţa politică şi 
tehnică totodată, acumulată sub Teroare, mai, ales aceea a repre- 
zentanţilor în misiune, demonstra că a mînui societăţile populare 
era uneori o problemă delicată, dar că ele se acomodau pînă la 
urmă datorită, în primul rînd, epurărilor în a urma docil politica 
puterii centrale, oricît ar fi fost de brutale schimbările. 


„Acest exemplu [al lui Robespierre), spunea Billaud-Varenne 
în prima şedinţă a iacobinilor după 9 termidor, să vă fiec de 
învăţătură că nu trebuie să vă mai închinaţi la idoli. Aţi fost victi- 
mele lui La Fayette, ale lui Brissot, ale multor alţi conspiratori... 
Strîngeţi-vă în jurul Convenţiei, care, în aceste vremuri de furtuni, 
a dovedit:cea mai mare fermitate. Ea nu va ierta nici un conspi- 
rator şi activitatea sa se va întemeia întotdeauna pe virtute.“! 


4 . 

Totuşi, acest proiect de raliere a iacobinilor „regeneraţi“ la 
Convenţie va fi repede compromis de o evoluţie pe care nici 
unul dintre protagonişti n-o prevăzuse. 

După 9 termidor, totul părea să se arânjeze de minune. 
Desigur, iacobinii care s-au întrunit la 11 termidor, în sala lor 
redeschisă, erau puţini la număr şi zdruncinaţi de evenimentele 
recente. Totuşi, membri ai Comitetului Salvării Publice, chiar 
cei care au pus la cale „căderea tiranului“, sînt aceia care îi 
îndeamnă să se „regenereze* şi îi încurajează să-şi reia activi- 
tatea. Astfel, Societatea nu-şi precupeţeşte declaraţiile de fide- 
litate faţă de Convenţia victorioasă, îi condamnă pe învinşi şi 
îndeosebi pe aceia dintre membrii ei care aleseseră tabăra „tira- 
nului“ şi a „Comunei rebele“. Ea nu ezită să le refuze a poste- 
riori calitatea de iacobini pe -care şi-o revendicau. „Adevăraţii” 
iacobini sînt cei care nu se găseau în sala din strada Saint- 
Honoré în acea noapte memorabilă (sau care, să adăugăm noi, 
s-au hotărît la timp să părăsească clubul). În unanimitate, iaco- 
binii, întruniţi la 11 termidor, decid „să se ducă în masă“ la 
Convenţie, unde delegaţia lor prezintă următorul mesaj: 


1 A. Aulard. La Société des Jacobins. op. cit.. vol. VI, p. 300. Asupra 
dublei legitimităţi sistem reprezentativ-democraţie directă, cf. F. Furet, 
Reflecţii asupra Revoluţiei franceze, op. cit, pp. 71 ş. urm. 

„Cetăţeni, îi aveţi în faţa voastră pe adevărații iacobini, care 
au meritat un loc în stima naţiunii franceze şi în ura tiranilor,; îi 
aveţi în faţa voastră pe cei care au luat armele pentru a-i combate 
pe magistraţii perfizi, uzurpatori ai autorităţii naţionale. Adevăraţii 
iacobini, la vreme de primejdie, nu au un loc de întrunire special; 
acest loc este pretutindeni unde se află forţa şi puterea necesare 
pentru a-i combate pe conspiratori. Adunătura monstruoasă de 
conspiratori care au pîngărit pămîntul patriei era alcătuită din 
oameni care nu aveau cărţi de membru şi care se găseau în slujba 
şefilor lor odioşi; dar noi, noi ne-am dus cu secţiile noastre să-l 
doborîm pe noul tiran.“! 


Societatea trece la reintegrarea membrilor săi, care fuseseră 
excluşi în timpul „tiraniei“ lui Robespierre şi care au jucat apoi 
un rol de prim ordin în timpul „revoluţiei din 9 termidor“: 
Fouché, Tallien, Dubois-Crance€. Şi nu mai conteneşte să-l 
invectiveze pe Robespierre: „„lată-l deci pe Robespierre, acest 
tigru însetat de sînge, de sîngele care curge pentru libertate, 
iată-l că a pierit într-o clipă chiar din locul unde venise să-şi 
potolească setea... Republicanii nu vor mai avea parte de 
amărăciunea de a-i auzi cuvintele machiavelice demascînd pre- 
tutindeni, în grupurile cele mai pure, conspiratori, intriganţi, 
trădători. Ah , binecuvîntaţi fie cei care cu adevărat au conspirat 
şi au uneltit împotriva lui şi a vinovaţilor lui conspiratori.“ 
Adevăraţii iacobini au fost tot atîtea victime care au suferit de 
pe uma tiraniei lui. Atitudinea celor care „au tăcut timp de 
şase luni cînd tiranul încălca pe faţă drepturile omului“ chiar în 
sediul iacobinilor nu era conformistă ci, dimpotrivă, constituia 
un act eroic: „De la această tribună eram trataţi de scelcraţi şi 
de trădători pentru că aveam curajul să stăm liniştiţi şi să nu 
cedăm pormirilor acestei gloate ignorante care acoperea cu 
strigăte putemice declamaţiile ipocrite ale tiranului... De îndată 
ce momentul ne-a fost prielnic, am vorbit, mai mult chiar, am 
acţionat.*? O comisie specială era însărcinată să verifice 


1 Moniteur, op. cit., vol. XXI, p. 358: A. Aulard, La Société des Jaco- 
bins, op. cit. vol. VI, p. 361. Tallien, care prezidează şedinţa. lasă să se 
creadă că este de acord cu această distincţie între „adevărații“ şi ..falşii“* 
iacobini. El face elogiul „acestei societăţi celebre... ale cărei servicii aduse 
Revoluţiei se vor regăsi pe fiecare pagină a istoriei noastre“. Nu ezită să 
lanseze o săgeată amintind că această Societate se lăsase „înşelată uneori 
de sceleraţi“. (/dern.) 

2 A. Aulard, La Société des Jacobins, op. cit. vol. VI. pp. 305 ş. urm.; 
p. 335. 

maşinaţiile foştilor membri ai Societăţii şi să nu reînnoiască 
decît cărţile de membru ale acelora care puteau dovedi că avu- 
sescră o comportare ireproşabilă în noaptea de 9 spre 10 ter- 
midor. O lună după aceste evenimente, cînd epurarea părea 
terminată, Societatea se mîndreşte într-un mesaj că întruneşte 
600 de membri „care nu fuseseră deloc mînjiţi: toţi se găseau 
la posturile lor de cetăţeni în noaptea de 9 spre 10 termidor... 
Cei care, în noaptea aceea, pe veci memorabilă, dezonorau 
locurile noastre din această incintă, erau falşi iacobini pe care 
despotul îi infiltrase, sclavi nememici ale căror victime am fost 
adesea, fără însă a le fi niciodată complici.“! Or, iacobinii n-au 
publicat niciodată date nici despre numărul „falşilor membri“ 
care au fost excluşi, nici despre cei care au rămas membri: Se 
ştie totuşi că, la apogeul ei, înainte de 9 termidor, Societatea 
număra mai bine de 1 200 de membri. În ciuda acestei scăderi, 
care de altfel va continua, Societatea îşi reia treptat lucrările: 
şedinţe ţinute cu regularitate, corespondenţă cu societăţile afi- 
liate, mesaje către Convenţie. Dările de seamă ale şedinţelor 
iacobinilor sînt din nou publicate în Monitor şi în alte ziare, 
paralel cu cele ale şedinţelor Convenţiei. Totul sc petrece ca şi 
cum aceste dări de seamă s-ar completa reciproc, ca şi cum, 
după 9 termidor, poziţia ocupată de iacobini în spaţiul public, 
mai ales în raport cu Convenţia, nu se schimbase cu nimic. 
Acestea erau aparențele. Ele ascundeau cu greu conflictul care 
se manifesta deja după patru săptămîni de la „noaptea pe veci 
memorabilă“ şi se agrava întruna. 

Într-adevăr, la iacobini încep să sosească nenumărate plîngeri. 
ale personalului terorist împotriva „persecutării patrioţilor“; aşa 
cum am văzut, numeroase petiţii ajung la Societatea mamă din 
partea societăţilor afiliate şi delegaţii se prezintă la bară. Socie- 
tatea, după ce discută plîngerea, numeşte, în funcţie de caz şi 
practica ei obişnuită, „apărători din oficiu“ care să pledeze 
cauza dreaptă a victimelor pe lîngă Comitetul Siguranţei Genc- 
rale. După 13 fructidor şi respingerea de către Convenţie a 
denunţului lui Lecointre, Societatea devine mai viguroasă şi 
mai combativă. Unii dintre membrii ei, denunţaţi şi apoi reabi- 
litaţi, în special Billaud-Varenne şi Collot d*Herbois, continuă 
să joace un rol important în activităţile iacobinilor; activi în 


1 Adresse de la Société des Amis de la Liberté et de 1 "Egalite, séante 
aux Jacobins, à Paris, à toutes les Sociétés qui lui sont af filiées. Paris, t,d. 
(fructidor, anul II); BN L° 40/786. 

şedinţe, ei iau adesea cuvîntul şi participă la lucrările comi- 
siilor. Pe de altă parte, pamiletele care însoțeau toată această 
campanie de denunţare, mai ales Coada lui Robespierre, îi atacă 
violent pe iacobini ca pe nişte instigatori ai Terorii. La 17 fruc- 
tidor, după încheicrea unei şedinţe deosebit de furtunoase, 
Societatea hotărăşte să-i excludă pe Lecointre, pe Tallien şi pe 
Fréron. Carrier, care desfăşoară o activitate tot mai intensă, 
afirmă că Societatea vrea, prin aceste radieri, să dea mai multă 
vigoare criticilor pe care le-a exprimat deja cu privire la 
„fărădelegile care au întristat Republica după căderea tira- 
nului“. Într-adevăr, în şedinţele lor, ca şi într-un mesaj special, 
prezentat în Convenţie (la 8 fructidor), iacobinii au chemat la 
combaterea „moderantismului care încearcă să-şi ridice capul“ 
sub pretextul restabilirii dreptăţii; au susținut moţiunea prin 
care se cerea publicarea, în acest scop, a listei persoanelor eli- 
berate- din închisori; au criticat pe toţi cei care, urmînd exem- 
plul lui Tallien şi Fréron, cereau libertatea nelimitată a presei, 
încurajînd în acest fel ponegrirea „.patrioţilor dîrji™*. La 14 fruc- 
tidor sc produce o explozie accidentală la pulberăria de la Gre- 
nelle care face mai multe victime. Societatea nu ezită să facă 
apropierea între această catastrofă, „persecutarea patrioţilor”, 
„eliberarea suspecţilor“ şi pamfletele antiiacobine; ea vede în 
toate acestea verigile unei vaste conspirații împotriva guver- 
nului revoluţionar. Unii membri ai Convenţiei şi ai Societăţii, 
care continuau să-şi ocupe locurile din Munte (ale cărui bănci 
se goleau totuşi pe zi ce trecea), au apărat în dezbateri poziţiile 
iacobinilor şi Societatea însăşi. Totuşi, de cele mai multe ori 
iau cuvîntul personaje secundare, un Duhem, un Chasles; marile 
figuri ale Societăţii, mai ales membrii Comitetelor, păstrează 
adesea tăcerea. 

Toate aceste luări de poziţie ale iacobinilor — fiecare voia 
să fie mai „energică“ decît precedenta şi toate ła un loc trebuiau 
să dovedească fermitatea şi forţa Societăţii — se întorceau 
împotriva lor şi se preschimbau în demonstraţii ale neputinței 
lor. Excluderea lui Fréron şi Tallien a fost o dovadă grăitoare în 
acest sens. Timpurile se schimbaseră după 9 termidor: cei doi 
excluşi au ieşit rîzînd din sală; Tallien l-a îmbrăţişat pe Fréron în 
aplauzele unei părţi a tribunelor de unde se striga: „Puțin le 
pasă!“ A fi denunţat la Societate sau a fi exclus din ea nu mai 
comporta nici un risc, nu atrăgea nici excluderea din viaţa 
publică nici proscrierea. Dimpotrivă, acest lucru înteţea atacurile 
împotriva iacobinilor ca şi noi trădări. Lista membrilor Convenţici 

care, a doua zi după 9 termidor, frecventau încă Societatea şi 
care de atunci s-au întors împotriva ei devenea tot mai lungă: 
Legendre, Dubois-Crance€, Lequinio, Thirion, Bentabole, Merlin 
[din Thionville]... Mesajele iacobine prezentate în Convenţie, 
departe de a se bucura ca altădată de aprobarea imediată, sînt 
întîmpinate cu neîncredere şi ostilitate de o mare parte a 
deputaţilor şi de tribune. Cu prilejul unuia dintre aceste mesaje 
„energice“, preşedintele însuşi, Merlin [din Thionville], fost 
iacobin, n-a stat pe gînduri şi a amintit delegaţiei Societăţii că 
răstumarea „tiranului'* la 9 termidor fusese înfăptuită de Con- 
venţie, în timp ce „oameni depravaţi'* continuau să-l apere, la tri- 
buna iacobinilor. Altădată, intervenţia „apărătorilor din oficiu“ 
numiţi de Societate era suficientă pentru a-l scoate din încurcă- 
tură sau chiar pentru a-l elibera din închisoare pe cel care bene- 
ficia de protecţia iacobinilor; de acum încolo „apărătorii“ puteau 
să-şi păstreze argumentele pentru-ei, căci membrii Comitetului 
Siguranţei Generale nici măcar nu-şi găseau timp să-i primească. 
La denunţarea ,„comploturilor aristocratice“ o întreagă presă 
răspundea acum prin contradenunţuri ale „.conspiraţiilor iaco- 
bine“; pînă şi explozia de la Grenelle era pusă pe seama lor; 
presa antiiacobină o prezenta ca pe un rezultat al maşinaţiilor lor 
sinistre, menite să reînvie Teroarea. Cînd Tallien a fost „.asa- 
sinat“ (la 21 fructidor, un necunoscut l-a rănit uşor la braţ cu un 
cuţit; timp de mai multe zile în Convenţie s-au citit buletine de 
sănătate), în presă, ca şi în Convenţie, s-a “exprimat pe faţă 
bănuiala că iacobinii au fost aceia care inspiraseră, chiar 
puseseră la cale acest atentat. De asemenea, ei au fost ţinta per- 
manentă a ziarelor şi pamfletelor care îi acuzau că în timpul 
Terorii fuseseră „băutori de sînge“ şi delatori care căutau la 
rîndul lor să scape de paloşul legii sub pretextul unei „politici de 
` regenerare“ a Convenţiei. Un episod, ales printre multe altele, 
ilustrează bine situaţia. În ziua celei de a patra sanculotide, la 
Maison-Egalit€ (fostă Palais-Royal) izbucneşte o încăierare între 
două „grupuri“: unii strigă Trăiască iacobinii!, ceilalţi îi atacă 
strigînd Trăiască Convenţia! Jos iacobinii! Deşi avertizat, după 
cum se cuvine, Comitetul Siguranţei Generale nu intervine 
pentru a-i apăra pe iacobinii insultaţi; unul dintre membri a 
declarat că toată această poveste era lipsită de interes.!... 


1 Cf. Courrier républicain. 30 fructidor.şi a treia sanculotidă, anul II: 
Messager du soir, a treia sanculotidă. anul II: Moniteur. loc.cit.. vol. XXII. 
p. 4: A. Aulard. La Société des Jacobins. loc. cit., vol. VI, pp. 489—491. 
Am amintit mai sus un episod asemănător. 

Astfel, iacobinii trăiesc în fiecare zi o experienţă amară: 
ceea ce ei credeau că este puterea cuvîntului lor nu era decît 
efectul secundar al faptului că, sub Teroare, ei exprimau 
cuvîntul puterii. Din clipa în care nu mai deţineau monopolul 
acestui cuvînt şi puterea nu mai venea în sprijinul cuvîntului 
lor, el era sortit să devină tot mai slab, slăbiciune cu atît mai 
evidentă cu cît Societatea nu va putea niciodată s-o recunoască 
şi va încerca s-o compenseze prin acumularea declaraţiilor şi 
protestelor mercu mai „energice“, printr-o retorică amenință- 
toare, dar din ce în ce mai găunoasă, despre trecutul eroic al 
iacobinilor, despre meritele lor şi serviciile aduse Revoluţiei, 
despre fidelitatea lor: neclintită faţă de marile principii 
revoluţionare. Efectele combinate ale acestei slăbiciuni şi ale 
acestor ameninţări se întorceau împotriva Societăţii. Violenţa 
verbală, în contrast tot mai evident cu opţiunile politice ale 
puterii, a făcut din iacobini „centrul de raliere“ al tuturor celor 
care erau nemulţumiţi de aceste opţiuni. Destul de repede, iaco- 
binii şi-au asumat funcţiile instanței ideologice destinate să 
legitimeze singură rezistenţa la desfiinţarea instituţiilor izvorîte 
din Teroare, să-şi asume apărarea personalului terorist faţă de 
represiunea care se abătea asupra lui. Prin aceasta, discursul 
iacobin nu putea decît să sporească frica şi ura moştenite de la 
Teroare, în timp ce semnele evidente ale slăbiciunii Societăţii 
polarizau împotriva ei dorinţa de revanşă. lacobinii sînt atacați 
ca simbol al Terorii, ca responsabili pentru excesele din trecut 
şi ca partizani ai revenirii ei; la rîndul lor, ei intervin direct în 
„războiul mesajelor“, făcînd pe față apel la combaterea „mode- 
rantismului“ şi a aristocrației care-i persecută pe „patrioţi“.! 

Astfel, conflictul dintre iacobini şi majoritatea Convenţiei 
devenea inevitabil. Atmosfera înfierbîntată din Convenţie nu 
este deloc mai prejos de cea care însoţeşte încăierările din Tui- 
leries sau de la Maison-Egalit€. „Poporul nu mai vrea două 
autorităţi, strigă Merlin [din Thionville], el vrea ca domnia asa- 
sinilor să înceteze... Eu îi denunţ aici pe asasinii ţării mele, pe 
cei care, în Adunarea legislativă, au votat alături de mine 
pentru principii şi care astăzi, lîngă mine, votează în sens 
contrar. Denunţ pe aceşti oameni, care au avut neruşinarea de a 
spune, într-o Societate care a ajutat mult la răstumarea tronului, 
dar care, nemaiavînd un tron de răstumat, vrea să răstoame 


! Societatea a difuzat mai ales mesajul societăţii populare din Dijon. 
un adevărat apel la întoarcerea Terorii, asupra căruia vom reveni. 


124 


Convenţia... (Da! Da! Aplauze) [...] Popor, dacă vrei să-ţi 
păstrezi libertatea, dacă vrei să păstrezi Convenţia, singurul 
centru în jurul căruia poţi. să-ţi suîngi rîndurile [...). înarmează-te 
cu toată forţa ta şi, cu legea în mînă, năpustește-te asupra 
acestei vizuini de bandiți.“ „O societate populară, afirmă Ben- 
tabole, n-are dreptul de a trimite ceva armatelor înainte ca să-şi 
fi spus Convenţia cuvîntul... Trebuie să ştim dacă o societate 
care ţine, ca să spunem aşa, în stăpînire opinia publică, dacă 
această Societate nu face un act ce pune în pericol patria atunci 
cînd începe să-i prigonească pe reprezentanții poporului. Întreb 
dacă, atunci cînd poporul m-a trimis aici, a vrut să fiu cenzurat 
de o corporație particulară pentru părerea pe care mi-aş fi spus-o 
în Adunarea reprezentanţilor naţiunii.“ „În timpul lui Robes- 
pierre, se dezlănţuie Legendre, reprezentanţii poporului erau 
alungaţi din rîndurile iacobinilor pentru opiniile pe care le 
exprimaseră în Convenţie; astăzi deputaţii sînt iarăşi alungaţi 
din rîndul iacobinilor din cauza opiniilor lor în Convenţie... 
(Către iacobini) măscăriciul este pe scenă iar Robespierre în 
cuşca suflerului...““! 

Aşa cum se întîmplă adesea în dezbaterile revoluționare, 
dincolo de pasiunile dezlănţuite şi chestiunile de o arzătoare 
actualitate se năştea o întrebare cu privire la caracteristicile 
esenţiale ale instituţiilor şi ale puterii revoluţionare. La sfîrşitul 
anului II, această dezbatere vădeşte conştiinţa faptului că spaţiul 
politic, modificat de 9 termidor, dar provenit totuşi din Teroare, 
nu era decît provizoriu şi cerea să fie confruntat cu principiile 
fundamentale şi cu sistemul reprezentativ. Atacurile împotriva 
iacobinilor se înscriau cu necesitate într-un context mai larg: 
cum trebuia gîndit şi organizat spaţiul politic care avea să 
urmeze Terorii? leşirea din Teroare trebuia să se facă împreună 
cu iacobinii şi, mai pe larg, 'cu societăţile populare, sau mai 
degrabă împotriva lor? Aceste întrebări atrăgeau totuşi după ele 
altele totodată mai generale şi mai vechi: ce rol le revenea 
societăţilor populare în funcţionarea puterii? Aceste societăţi 
sînt oare o simplă reuniune a membrilor sau au o existenţă, o 
activitate şi o autoritate proprii? Poporul îşi exercită suverani- 
tatea, sursă a oricărei autorităţi legitime, numai prin instituţiile 
sale reprezentative sau şi prin forme de democraţie directă, deci 
prin intermediul multiplelor societăţi populare? 


! Moniteur, op. cit.. vol. XXI, pp. 724-725 şi 727; vol. XXII, 
pp. 58-59. 

Întrebări noi, întrebări vechi. Noi în măsura în care exprimă 
preocupări. născute din practicile: politice foarte recente ale 
Terorii, în măsura în care societăţile populare şi mai ales cele 
afiliate iacobinilor deveniseră un adevărat corp statal, scăpînd 
de sub controlul Adunării. Întrebări vechi în măsura în care 
Convenţia, în conflictul ce o opune iacobinilor, pare să preia 
unele argumente pe care Constituanta le opusese încă din 1791 
Societăţii Prietenilor Constituţiei: Societatea abuzează de liber- 
tatea de asociere formînd „o corporație politică“, potrivnică 
tocmai principiilor guvemului reprezentativ; membrii ei îşi 
arogă „privilegiul patriotismului exclusiv“ şi se erijează în 
acest fel într-o adevărată contraputere; ei aspiră la o adevărată 
dictatură, ascunzînd-o sub diverse forme de democraţie directă. 
Intervenţia, la 24 fructidor anul II, a lui Durand Maillane, purtă- 
tor de cuvînt al Cîmpiei şi unul dintre fondatorii, în 1789, ai 
„Lacobinilor istorici“, Societatea Prietenilor Constituţiei, vădeşte 
cu claritate persistenţa unei întregi problematici politice şi in- 
stituţionale şi chiar a unui întreg vocabular. El nu ezită să 
conteste însăşi legalitatea existenţei iacobinilor, asimilîndu-i cu 
un fel de corporație contrarie spiritului instituţiilor republicane. 


„Aţi suprimat toate corporaţiile pentru că se opuneau chiar 
prin natura lor instituţiilor republicane; n-aţi iertat nici măcar 
breasla farmacişti lor şi altele de felul acesta... Cer să se analizeze 
dacă nu este un pericol pentru libertate să îngăduim existenţa cor- 
poraţiei societăţii populare din Paris cu cele patruzeci şi patru de 
mii de societăţi afiliate şi care se află în legătură cu ea.“ 


Asimilarea iacobinilor cu o corporație de spiţeri este 
desigur o figură de stil destinată să provoace rîsul. Dar atacarea 
iacobinilor prin etichetarea lor drept o corporație politică 
întorcea împotriva lor principiile din 1789 şi, mai general, 
opunea aceste principii fondatoare practicilor politice din anul 
II. Era, în sfîrşit, o aluzie transparentă la legea Le Chapelier, 
votată în septembrie 1791, la sfîrşitul Constituantei, care urmărea 
oarecum să reglementeze în mod riguros drepturile şi activităţile 
societăţilor populare în virtutea aceloraşi principii care stăteau 
la baza suprimării corporațiilor. ! 


! Moniteur. op. cit., vol. XXI, p. 728; A. Aulard, La Société des Jaco- 
bins. vol. VII. pp. 441 şi urm. Numărul de „patruzeci şi patru de mii de 
societăţi afiliate“. citat de Durand-Maillane este. desigur. exagerat şi 
demagogic: era numai un fel de a spune că iacobinii voiau să-şi întindă 
tentaculele în fiecare comună, înfiinţînd acolo o societate populară. 

Textul din septembrie a fost adesea trecut cu vederea de 
istorici care s-au oprit cu precădere asupra altei legi a lui Le 
Chapelier, cea din 14 iunie 1791, care interzicea „asociaţiile de 
muncitori“ pentru a demonstra caracterul „burghez“ al Revoluţiei 
franceze. Or, aceste două texte erau strîns legate: în concepţia 
lui Le Chapelier, ele aplicau, şi unul şi celălalt, la viaţa de 
asociaţie în ansamblul ei, aceleaşi principii liberale pe care se 
întemeia noua Constituţie. 

Aluzia lui Durand-Maillane nu era o simplă figură de stil. 
Există într-adevăr o analogie structurală între problemele ridi- 
cate de Constituantă la sfîrşitul lucrărilor ei şi cele pe care 
începea să le ridice Convenţia la sfîrşitul anului II. Pe scurt, 
problema ar putea fi definită astfel: societăţile populare au jucat 
un rol important în epoca de instabilitate şi de violenţă 
revoluţionară, dar funcţiile lor trebuie să fie redcfinite după 
desăviîrşirea Revoluţiei într-un nou spaţiu politic, cu instituţii 
stabile. După 9 termidor, parafrazînd formula lui Tallien, deja 
citată, trebuia făcută distincţia între guvernul care face revoluţia 
şi cel care vrea să desăvirşească revoluţia. 

Or, raportul lui Le Chapelicr rămîne un document de mare 
importanţă; el propune, în special, una dintre primele analize 
ale fenomenului iacobin şi a relaţiilor lui cu puterea reprezen- 
tativă, aşa cum era văzută aceasta din urmă în 1791. 

Le Chapelier îşi prezentase raportul, în numele Comitetului 
Constituţiei, la 29 şi 30 septembrie 1791, în ajunul încheierii 
lucrărilor Constituantei. În mod evident, acest demers urmărea 
un obiectiv politic imediat: să elimine din jocul politic societă- 
tile populare, în primul rînd pe iacobini, aceşti „extremiști“ 
domici să continue şi să radicalizeze Revoluţia. Acceptarea 
Constituţiei şi „criza legată de Société des Feuillants“, prin care 
treceau iacobinii, păreau să ofere un prilej deosebit de prielnic 
pentru realizarea acestui proiect. Dar preocupările lui Le Cha- 
pelier mergeau mai departe decît aceste năzuinţe imediate; ele 
vizau să încheie, în sfîrşit, Revoluţia înfiinţind instituţii noi, 
punînd în funcţiune sistemul reprezentativ sub forma unci 
monarhii constituţionale. Dar instaurarea acestui principiu şi 
deci realizarea principiilor din '89 cereau o legislaţie care să 
reglementeze activitatea societăţilor populare, punct rămas vag 
în Constituţie. Le Chapelier nu ascunde complexitatea sarcinii, 
insistînd cu precădere asupra a două puncte. Pe de o parte, ori- 
ginalitatea schimbării revoluţionare din Franţa provine din 
faptul că instaurarea şi triumful principiilor din °89 nu puteau 

să fie asigurate decît prin mijloace extra-parlamentare (dacă nu 
cumva extra-legale) şi, în primul rînd, prin activitatea tot mai 
intensă a multiplelor societăţi patriotice.-Pe de altă parte, acti- 
vitatea şi modul de funcţionare ale acestor societăţi şi în spe- 
cial ale iacobinilor au luat o asemenea amploare şi întorsătură 
încît ajunseseră să conţină cele mai mari pericole care puteau 
exista pentru sistemul reprezentativ. Activitatea politică şi 
totodată extra-parlamentară a societăţilor patriotice şi populare 
era, în ochii-lui Le Chapelier, contrarie recunoaşterii Adunării 
alese ca unică întruchipare a suveranităţii Națiunii. Continuarea 
acestei activităţi nu putea să ducă decît la anarhie, sub pretextul 
dorinţei de-a prelungi revoluţia. Liberal şi conservator, Le Cha- 
pelier formula în felul următor dilema politică şi instituţională: 
sau Adunarea reprezentanţilor Națiunii suverane îşi exercită 
puterea în cadrul riguros şi stabil al instituţiilor reprezentative, 
sau activităţile diferitelor asociaţii extra-parlamentare, care sînt 
tot atîtea facţiuni, subminează sistemul reprezentativ înlo- 
cuindu-l cu un fel de democraţie directă care, printr-o suprali- 
citare demagogică. scufundă ţara într-o revoluţie fără sfîrşit. 
Societăţile populare şi patriotice, insistă Le Chapelier, erau 
„instituţii spontane“ ...născute din entuziasmul libertăţii: în vre- 
muri de furtună, ele au avut rolul binevenit de a uni spiritele, de a 
forma centre comune de opinii şi de a face cunoscută minorităţii 
opozante enorma majoritate care voia şi înlăturarea abuzurilor, şi 
răsturnarea prejudecăţilor, şi instaurarea drepturilor omului... 
Cînd o naţiune îşi schimbă forma de conducere, fiecare cetăţean 
al ei devine magistrat; toţi deliberează şi trebuie să delibereze 
despre republică şi e necesar să fie folosit tot ceea ce grăbeşte, 
asigură, accelerează o revoluţie; este o frămîntare momentană care 
trebuie susţinută şi chiar sporită, pentru ca revoluţia, nemailăsînd 
nici o urmă de îndoială, să întîlnească mai puţine obstacole şi să 
ajungă mai repede la capăt; dar cînd revoluţia s-a terminat, cînd 
constituţia imperiului este realizată, cînd a delegat toate puterile 
publice, a instituit taate autorităţile, atunci, pentru salvarea acestei 
constituţii, trebuie ca totul să reintre în ordinea cea mai desăvîrşită 
pentru ca nimic să nu stăvilească activitatea puterilor constituite.“ 


Desigur, Declaraţia drepturilor omului şi cetăţeanului, ca şi 
Constituţia consfinţesc solemn libera exprimare a gîndurilor şi 
opiniilor, ca şi libertatea cetăţenilor de a se aduna paşnic şi de a 
adresa autorităţilor constituite petiţii semnate individual. Libera 
folosinţă a acestor drepturi nu se poate înfăptui decît în acord 
cu principiile conducerii reprezentative, consfinţite şi ele de 

către Constituţie. Or, aceste principii sînt categorice: „însăşi 
natura guvernului pe care l-am adoptat‘ are drept consecinţă 
excluderea existenţei, fie ea şi provizorie, a oricărui corp inter- 
mediar între cetăţeni şi reprezentanţii lor (şi orice autoritate 
delegată), căci membrii unui asemenea corp îşi arogă inevitabil 
privilegii şi drepturi exclusive, potrivnice principiilor libertăţii 
şi egalităţii. Aceste maxime sînt valabile în toate domeniile 
vieţii sociale, îndeosebi în comerţ şi industrie; cu atît mai mult, 
ele trebuie să fie respectate foarte strict în politică: 
„Nu există alte puteri în afara celor constituite prin voinţa 
poporului, exprimată prin reprezentanţii săi; nu există altă autori- 
tate în afara celei delegate; nu există acţiune în afară de cea a 
mandatarilor săi însărcinaţi cu funcţii publice. Pentru a păstra 
acest principiu în toată puritatea lui, de la un capăt al imperiului la 
celălalt, constituţia a eliminat toate corporaţiile, nerecunoscînd 
decît un corp social şi nişte indivizi.“ 


Să confruntăm aceste principii cu practicile adoptate de 
“Societăţile Prictenilor Constituţiei, adică iacobinii, şi ne vom 
convinge că elc se ridică împotriva Constituţiei şi o distrug, în 
loc s-o apere, „şi că se identifică cu o corporație ... mult mai 
periculoasă decît cele anterioare“. Aceasta se datoreşte atît pro- 
gramului lor, cît şi modalităţilor lor de funcţionare. „A avea o 
existenţă publică“, a accepta pe unii cetăţeni ca membri şi a refuza 
pe alţii, a acorda diplome şi certificate — toate în numele patrio- 
tismului şi al voinţei generale — înseamnă a-şi acorda sieşi „un soi 
“de privilegiu exclusiv al patriotismului care ar da naştere la 
acuzaţii împotriva indivizilor nesectari şi la ură împotriva socie- 
tăţilor neafiliate“, împărțiri pe care orice bun cetăţean trebuie să 
încerce să le înlăture şi care „renasc în fiecare clipă cu ajutorul 
unor ciudate şi corporative asociaţii“. Pe baza „patriotismului 
exclusivist“ se formează o rețea de asociaţii care „îşi întinde 
ramificaţiile în tot imperiul“ printr-un sistem de afilieri, de legături 
politice şi „un fel de metropolă“, un sistem cu consecinţe funeste 
şi contrare Constituţiei. Într-adevăr, stă în natura acestor societăţi 
„să încerce să dobîndească o influenţă externă”, atribuindu-şi 
monopolul patriotismului, vorbind în numele Națiunii şi al inte- 
reselor ei generale; în acest fel ele tind „să capete o oarecare 
influenţă asupra actelor administrative şi judiciare”. De aceea i-au 
însărcinat pe funcţionarii publici „să dea seama de comportarea 
lor“, i-au trimis pe deputaţii lor să sc amestece în cercetări de 
cazuri judiciare, au trimis comisari cu misiuni care nu puteau fi 

încredințate decît autorităţilor constituite“. Altfel spus, societăţile 
iacobine îşi arogă dreptul de a înlocui instituţiile reprezentative 
şi legitime cu propriile lor practici politice, care revendică un fel 
de democraţie directă. Or, oamenii strânşi laolaltă vor avea întot- 
deauna o forţă mai mare decît cetăţenii izolaţi, iar adunările lor 
riscă să subjuge națiunea. „Dacă societăţile ar cîştiga influenţă, 
dacă ar putea să dispună de reputaţia unui om, dacă, după for- 
marea corporațiilor, ar avea ramificații şi agenţi ai puterii lor de 
la un capăt la altul al ţării, atunci societăţile ar fi singurii oameni 
liberi." Trebuie deci interzisă afilierea de societăți; trebuie să le 
împiedicăm „să uzurpe o parte din puterea publică‘, exercitarea 
vreunei „influenţe sau vreunui control asupra puterii constituite 
şi.asupra autorităţilor legale“. Acest lucru presupune ca societă- 
tile să nu-aibă dreptul la petiţii colective. Dreptul de petiţii este 
„un drept natural“ şi, prin urmare, el nu poate fi delegat. Or, 
practica de a-l delega preşedinţilor, secretarilor şi altor membri 
ai societăţilor nu este decît o formă de abuz de pe urma căreia 
profită unii trăgători de sfori. Aceste societăţi nu pot avea alt 
statut decît acela al unor: 


„întruniri amicale... pentru a se instrui, a discuta, a-şi comu- 
nica cunoştinţe... dar conferințele lor, actele lor inteme nu trebuie 
niciodată să depăşească incinta adunărilor lor; nici un caracter 
public, nici un demers colectiv nu trebuie să atragă atenţia asupra 
lor. ...Toată lumea vrea ca revoluţia să se încheie. Vremea distru- 
gerilor a trecut; nu mai trebuie înlăturate abuzurile, combătute 
prejudecățile; de acum înainte trebuie să înfrumuseţăm acest edi- 
ficiu ale cărui pietre unghiulare sînt libertatea şi egalitatea.“! 


Critica adusă de Le Chapelier iacobinismului dă la iveală 
ceea ce îl desparte, ca şi pe alţi liberali, mai mult sau mai puţin 
conservatori, de iacobini, dar ascunde un anumit fond de repre- 
zentări politice comun şi unora şi altora. Poziţia lui Le Chape- 
lier este riguros liberală: societatea este compusă din indivizi 


! Toate citatele sînt extrase din raportul lui Le Chapelier din 29-30 sep- 
tembrie 1791, cf. Moniteur, op. cit.. vol. X, pp, 7-11. Decretul acceptat de 
Constituantă nu suprima societăţile populare, dar le interzicea „orice 
existenţă politică“. afilierile. publicarea proceselor verbale ale dezbaterilor, 
petiţiile colective. efectuarea vreunei inspecții sau exercitarea vreunei 
influenţe asupra actelor puterilor constituite. S-ar spune că legea îşi propune 
să reducă societăţile patriotice la orginile lor istorice. să le închidă între 
limitele unor „societăți spirituale“. Robespierre. opunîndu-se acestui proiect 
de lege. insista asupra dreptului de asociere, recunoscut de Constituţie: n-ar 
exista deci nimic anticonstituţional în afilierea mai multor societăţi legale. 

liberi şi egali în drepturi; conducerea are sarcina de a proteja şi 
de a impune respectarea drepturilor lor naturale şi civile. Sis- 
temul reprezentativ asigură în mod eficace coerenţa şi unitatea 
corpului social în măsura în care asigură suveranitatea Națiunii 
şi permite să se precizeze interesul general, respectînd în 
acelaşi timp jocul liber al intereselor individuale. Or, pretenţia 
la un „patriotism exclusiv“ face din iacobini „o corporație 
politică“ şi viciază sistemul reprezentativ, pentru că serveşte de 
paravan pentru particularismele pe care le consolidează; jus- 
tifică apelul la fonnele de acţiune extra-parlamentară, contrare 
legii; contribuie la dezmembrarea corpului social, accentuînd 
dezbinările şi conflictele. Orice împărţire a corpului social în 
grupuri de interese sau asociaţii exclusiviste este, pentru Le 
Chapelier, fundamental dăunătoare, căci ea reproduce, în alt 
mod, vechile stări, privilegii şi corporaţii. Prin urmare, este 
contrarie principiilor din '89, libertăţii şi egalităţii cetăţenilor, 
ca şi suveranităţii Națiunii a cărei unitate se realizează şi se 
exprimă prin conducerea reprezentativă. Liberal şi individua- 
list, denunţînd alterarea sistemului reprezentativ prin recursul 
la democraţia directă, Le Chapelier refuză, din aceleaşi motive, 
orice pluralism politic. De aici şi neîncrederea sa faţă de aso- 
ciaţiile politice: o asociaţie politică unică ar aspira, din cauza 
„exclusivismului““ ei, la monopolizarea puterii; existenţa mai 
-multor asociaţii, sortite să se înfrunte, ar duce la anarhie. Toată 
argumentaţia lui este îndreptată evident împotriva iacobinilor, a 
organizaţiei lor, a formelor de acţiune şi a aspirațiilor lor. Dar 
el se întîlneşte cu iacobinismul, ca doctrină şi practică politică, 
în puternica lui ostilitate împotriva oricărui pluralism politic şi 
în proslăvirea ideii de cîmp politic unitar. În 1791, iacobinii se 
impun deja ca forţa politică cea mai capabilă, datorită ideolo- 
giei şi organizării lor, să utilizeze cît mai eficace în lupta pentru 
putere concepția unitară asupra spaţiului politic. Spre deosebire 
de Le Chapelier şi de liberalii conservatori, iacobinii apărau 
libertatea cuvîntului, dreptul de a se asocia şi de a forma o reţea 


Pentru Robespierre, revoluţia nu s-a terminat încă, iar societăţile populare 
slujesc revoluția în mersul ei înainte. Ele reunesc patrioţii cei mai curaţi şi 
mai cinstiţi care supraveghează oamenii corupți şi intriganţi, dintre care unii 
fac parte din Adunare (ibid.). Mai multe precizări în legătură cu formarea 
iacobinismului se găsesc în M. L.Kennedy, The Jacobins Clubs in the 
French Revolution. The First Years. Princeton. 1982. Reflecţiile despre 
raportul lui Le Chapelier şi spaţiul politic revoluţionar au fost stimulate de 
articolul lui B. Manin, „Montesquieu et la politique modeme“, Cahiers de 
philosophie politique, nr. 2-3, 1985. 

naţională de societăţi afiliate. Ei cereau acest drept numai pentru 
„patrioţii buni“, pentru cei care unesc Națiunea şi nu pentru cei 
care o dezbină. Pînă la urmă, acest drept n-ar fi decît dreptul lor 
exclusiv în măsura în care ei reunesc toţi patrioţii „puri“. „Puri- 
tatea“ politică şi morală, acest concept cheie al iacobinismului. 

este un criteriu de excludere a oricărei idei de pluralism. În- 
tr-adevăr, „patriotismul pur“ nu cunoaşte diversitatea, ci numai 
supralicitarea, el condamnă a priori existenţa unor patriotisme 
diverse. „Patriotismul pur“ implică multiplieitatea patrioţilor, 
dar nu pe aceea a patriotismelor; el condamnă existenţa mai 
multor programe şi a diverselor grupări politice şi sociale, ce 
nu ar fi, în viziunea lui, decît o sursă de conflicte şi de facţiuni 
care ameninţă să sfărîme unitatea Națiunii şi prin aceasta să-i 
nimicească suveranitatea. Dorinţa de a face să triumfe în 
acelaşi timp unitatea Națiunii şi „patriotismul pur“ implică 
excluderea ca mecanism regulator al vieţii publice şi al acţiunii 
politice. Această ostilitate faţă de pluralism s-a accentuat în 
timpul luptei împotriva girondinilor şi sub Teroare. lacobinii au 
apărat dreptul la asociere ca principiu, dar cu condiţia să fie 
exercitat într-un spaţiu politic din care să fie excluse dezbinări- 
le şi unde n-ar putea exista deci decît o singură asociaţie a cărei 
legitimitate ar consta tocmai în „puritatea“ ei patriotică şi în 
virtutea membrilor săi. lacobinii se erijau astfel în instanţă de 
cenzură politică şi morală, în apărători ai purității, ai fidelității 
faţă. de principiile fondatoare ale Revoluţiei. Relaţiile lor cu 
puterea reprezentativă erau, în mod necesar, ambigue, iar 
această ambiguitate se afla la originea atît a forţei, cît şi a slăbi- 
ciunii lor politice. Iacobinismul nu recunoştea decît o singură 
sursă de legitimitate: voinţa suverană şi nelimitată a poporului, 
suveranitate care consta în reprezentarea naţională. De aici 
derivă legalismul iacobinismului şi respectul lui pentru sis- 
temul reprezentativ asupra căruia Robespierre insista în mod 
deosebit. Dar poporul, unul şi indivizibil, investea cu legitimi- 
tate şi de asemenea direct societăţile populare în afara şi dea- 
supra formelor reprezentative ale vieţii publice. Nu în calitate 
de instituţii, guvernamentale, ci ca autoritate politică şi morală 
chemată, pe loc, să sfătuiască şi să supravegheze autorităţile 
constituite. Legislaţia din 1791 cu privire la societăţile popu- 
lare, votată la propunerea lui Le Chapelier, n-a fost aplicată 
niciodată. Dinamica Revoluţiei a acţionat în favoarea iacobi- 
nilor care, pînă la urmă, au controlat efectiv puterea, mai ales 
Convenţia, deşi nu s-au identificat cu autorităţile constituite. 

Or, 9 termidor răstoamă raportul de forţe între Convenţie 
şi iacobini. La sfîrşitul anului II, conflictul care izbucneşte între 
Socictate şi Adunare dă la iveală o problemă politică struc- 
turală într-o conjunctură cu totul defavorabilă iacobinilor. 
Compromişi prin complicitatea lor cu sistemul Terorii, chiar 
identificaţi cu puterea teroristă, iacobinii pot din ce în ce mai 
greu să se prevaleze de puritatea morală şi de patriotismul mai 
presus de orice bănuială. Pe deasupra, propriul lor ideal al unui 
cîmp politic unitar le este foarte abil opus. Este acum rîndul 
membrilor Convenţiei antiiacobini să-i condamne pe iacobini 
ca pe nişte învrăjbitori, ca pe „o corporație exclusivistă', să 
ceară pentru reprezentarea naţională exercitarea plenară a suve- 
ranităţii. Fără nici o îndoială, iacobinii de la sfîrşitul anului II 
nu sînt cei din 1791; mizele şi actorii politici s-au schimbat 
radical. Faptul că în ciuda acestor schimbări, esenţialul din 
argumentaţia lui Le Chapelier (care fusese ghilotinat în aprilie 
1794) a fost reluat, dovedeşte în ce măsură unele caracteristici 
ale culturii politice a Revoluţiei şi ale mentalităților politice 
revoluţionare se menţin în afara tuturor prefacerilor spectacu- 
loase. Într-adevăr, descoperirea spaţiului democratic în 1789 nu 
a declanşat în nici un fel, în tot cursul Revoluţiei, elaborarea 
unui sistem politic pluralist, în acest sens, iacobinismul era 
expresia şi, în acelaşi timp, denaturarea reprezentării spaţiului 
politic ca spaţiu unitar. Revoluţia inventează o democraţie care, 
printr-un paradox aparent, îmbină individualismul cu un adevă- 
rat cult al unanimităţii, conducerea reprezentativă cu refuzul de 
a acorda un drept de reprezentare oricărui interes care nu este 
„interesul general“, recunoaşterea libertăţii de opinie cu neîn- 
crederea faţă de clivajele care divizează opinia publică, dorinţa 
unei vieţi politice transparente cu goana obsesivă după „com- 
ploturi*, pe scurt, îmbină, în politică, modemitatea cu arhaismul. 
Protagoniştii politici împărtăşesc adesea această reprezentare, 
la urma urmei destul de rudimentară, a democraţiei, şi o fac 
pînă şi în conflictele care îi dezbină. Ei nu izbutesc, în nici o 
etapă a Revoluţiei, să cadă de acord pentru a fi în dezacord, 
pentru a accepta că la sorgintea funcţionării societăţii se află 
caracterul ei conflictual, şi nu un viciu ce se cere eradicat. 
Avem de a face cu un caz foarte izbitor de-amestec de tradiţional 
şi modem în reprezentările, instituţiile şi mecanismele politice 
ale Revoluţiei, amestec care şi-a pus pecetea pe întreaga ci 
experienţă. În consecinţă, excluderea a devenit repede meca- 
nismul care reglementează jocul politic: adversarul era exclus 

chiar în numele unităţii fundamentale a Națiunii, a Poporului 
sau a Republicii. Acest principiu este, de altfel, propriu funcţio- 
nării şi prezervării comunităţilor tradiţionale, în care unitatea 
şi solidaritatea tind să se confunde cu unanimitatea. Reprezen- 
tările dominante ale imaginarului revoluţionar, mai ales cele 
despre comploturi şi duşmani ascunşi, nu puteau decît să 
întreţină, prin ură şi suspiciune, ideea-imagine a excluderii salu- 
tare. leşirea din Teroare nu era, desigur, o epocă ce favoriza 
evoluţia spre pluralismul politic. Dorinţa de a restabili princi- 
piile sistemului reprezentativ nu numai că mergea mînă în mînă 
cu ideea excluderii adversarilor politici: ea se îmbina cu furia 
revanşardă. Astfel, iacobinii vedeau cu uimire cum mecanismul 
politic ai cărui stăpîni se crezuseră se întorcea acum cu violenţă 
împotriva lor. $ 

Cele mai violente rechizitorii împotriva iacobinilor au fost 
făcute în dezbaterile Convenției şi la Societate, suscitate de 
decretul din 25 vandemiar anul III (16 octombrie 1794), care 
urmărea demontarea rețelei iacobine şi anihilarea Societăţii 
mamă. (Un membru iacobin al Convenţiei, Lejeune, va face, de 
altfel, apropierea între proiectul noului decret şi predicile pe 
care „Le Chapelier şi partizanii săi“ voiau să le pună în calea 
societăţilor populare „în zilele de înjosire şi de infamie:".) 
Discursurile au fost deosebit de agresive şi de violente, bogat 
alimentate de o cunoaştere reală şi de o experienţă trăită a iaco- 
binismului, ca mod de gîndire şi acţiune politică. Într-adevăr, 
figurile ilustre au fost transfugi politici, foşti iacobini care ştiau 
despre ce vorbesc atunci cînd se întorceau împotriva Societăţii. 

Şi ce le reproşau ei iacobinilor? Dincolo de orice părtinire, 
apare o acuzaţie repetată: Socictatea mamă şi reţeaua ei de 
societăţi afiliate s-au erijat în putere paralelă, chiar în contra- 
putere, faţă de Convenţie şi de autorităţile constituite. lacobinii 
au contribuit la căderea monarhiei, dar apoi s-au opus condu- 
cerii libere. Teroarea nu era posibilă fără dominaţia iacobi- 
nilor, iar experienţa din 9 termidor îi acuză în mod evident. 
„Cu prilejul fericitei revoluţii din 9 termidor, cînd poporul a 
văzut că voi [Convenţia] aţi pus mîna pe frîie, că vreţi să resta- 
biliţi dreptatea, el vi s-a alăturat, v-a întins mîinile, a simţit că, 
fără ajutorul iacobinilor, Robespierre şi complicii lui n-ar fi 
reuşit niciodată să vă domine. Or, de vreme ce societăţile au 
putut să vă smulgă conducerea şi s-o predea în mîinile unui om 
pe care l-au aşezat deasupra Convenției şi deasupra poporului, 
trebuie să credeţi că nu pot fi supravegheate destul de îndea- 

proape. Trebuie să supravegheați cu grijă o instituţie care 
răstoarnă cu acelaşi succes şi despotismul şi libertatea“ (orator 
neidentificat în procesul verbal). A supraveghea societăţile 
populare, în special a interzice afilierile, înseamnă a pune capăt 
unei situaţii în care s-a ridicat, pe lîngă Convenţie, „un alt 
centru ce induce în eroare opinia publică, răpeşte repre- 
zentanţilor încrederea şi respectul ce i se. cuvin“ (Bentabole). 
Sistemul de legături care unesc societăţile populare în jurul 
iacobinilor a denaturat chiar principiile conducerii reprezenta- 
tive. Astfel, nu se mai ştie nici unde este „centrul de raliere“ 
nici unde este poporul suveran. „Eu nu văd poporul decît în 
adunările primare; dar văd un suveran ridicîndu-se alături de 
conducerea reprezentativă, suveran al cărui tron se găseşte aici 
la iacobini, cînd văd grupuri de oameni asemănători întreţinînd 
legături... voi spune poporului: alege între oamenii pe care i-ai 
numit să te reprezinte şi oamenii care s-au ridicat lîngă ei“ 
(Bourdon [din Oise)). lacobinii prezintă societăţile populare 
drept expresia însăşi a voinţei poporului şi, prin aceasta, drept o 
garanţie a instituţiilor republicane. Acest lucru ar însemna 
totuşi înlocuirea unui sistem reprezentativ cu o pscudode- 
mocraţie directă şi deci înlocuirea suveranităţii Națiunii întregi 
cu puterea uzurpatoare exercitată de o facțiune în numele po- 
porului. „Poporul nu se află în societăţile populare. Suveranitatea 
constă în universalitatea Națiunii; societatea nu se bazează, aşa 
cum s-a spus, pe societăţile populare; garanţia libertăţii se 
bazează pe noblețea şi pe forţa sentimentelor de universalitate 
ale francezilor“ (Thuriot). Declaraţia drepturilor omului şi cetă- 
ţeanului, ca şi Constituţia din 1793, cuprind dreptul de asociere, 
ca şi dreptul de petiţionare. Atunci cînd iacobinii se ridică 
împotriva violării acestor drepturi în noua legislaţie, nu trebuie 
să vedem în aceasta decît o înşelătorie. Cei care cunosc funcţio- 
narea intemă a societăţilor şi îndeosebi reprezentanţii care au 
avut misiuni în departamente ştiu prea bine că a cere dreptul de 
a întreţine legături şi de a adresa mesaje colective nu este decît 
un pretext pentru a apăra poziţia dominantă şi privilegiile poli- 
tice dobîndite de o mică fracțiune în detrimentul majorităţii 
cetăţenilor. „De cinci ani dorim o republică reprezentativă. Ce 
sînt societăţile populare? O adunare de oameni care, asemenca 
călugărilor, se aleg între ei... Aristocraţia începe acolo unde o 
grupare de oameni, prin legăturile ei cu alte grupări, impune 
alte păreri decît cea a reprezentării naţionale“ (Bourdon [din 
Oise])). 

„Aristocraţie““ sau „corporație“, iată o inegalitate de fapt pe 
care au întronat-o iacobinii. „Popor, cu ce ochi poţi să priveşti 
nişte oameni carc vor să se aşeze deasupra legilor, oameni care 
comunică între ei ca cetăţeni, vor să fie mai presus decît ceilalţi 
cetăţeni şi vor să comunice şi în calitate de corporație“ (Reu- 
bell). Mesajele colective nu servesc decît la disimularea a ceea 
ce se petrece cu adevărat în sînul societăţilor. Se spune că prin 
aceste mesaje vorbeşte poporul, dar „cinci sau şase cetăţeni nu 
reprezintă poporul“ şi totuşi în multe societăţi populare numai 
comitetele, preşedintele şi cîţiva membri iau hotăririle şi sem- 
nează petiţiile şi aceasta în numele întregii societăţi şi deci al 
poporului (Bentabole). Reprezentanţii în misiune s-au izbit de 
nenumărate ori de aceşti trăgători de sfori şi au simţit necesi- 
tatea de a trece la epurarea societăţilor populare. A venit 
vremea să se pună ordine peste tot. Sarcină cu atît mai urgentă 
cu cît nimeni nu se lasă înşelat: mai multe societăţi populare 
sînt dominate de agenţi ai Terorii care ar vrea ca ea să revină 
pentru ca să scape de justiţie. „Cetăţeni, duşmanii voştri au 
otrăvit societăţile voastre populare şi secţiile voastre infiltrînd 
oameni pe care cei carc au început revoluţia din 1789 nu-i 
cunosc, oameni care nu vor decît jaf, dezordine, nelegiuiri, 
crime; pe aceşti oameni trebuie să-i distrugem, este ceea ce vi 
se cere“ (Bourdon [din Oise]). l 

Înmulţind citatele, avem adevărata măsură a rolului care 
revine ex-iacobinilor şi teroriştilor pocăiți în ofensiva împotriva 
Societăţii, în „dezvăluirea" mecanismelor ei de funcţionare şi 
a puterii pe care o dobîndisc. A-i acuza pe iacobini de toate 
relele, a-i prezenta drept principalii sprijinitori de ieri ai lui 
Robespierre şi ca „o vizuină de bandiți“ astăzi însemna a discul- 
pa Convenţia de orice răspundere pentru propriile ei activităţi 
sub Teroare. Ea nu mai era, la rîndul ei, decît o victimă a „tira- 
nului“ pe care tocmai îl doborise, ca şi a iacobinilor, pe care 
avea să-i doboare. | 

În faţa acestei campanii care contesta legitimitatea activi- 
tăţii lor politice şi săpa temelia existenţei lor, iacobinii erau pri- 
zonierii unei dileme. 

Ca orice discurs politic după 9 termidor, cel al ic iile 
se referă în mod obligatoriu la „căderea tiranului“ şi la „fericita 


! Toate citatele din acest paragraf sînt extrase din dările de seamă ale 
dezbaterilor privitoare la decretul din 25 vandemiar. Cf. Moniteur. op. cit., 
pp. 225 ş. urm.: A. Aulard. La Société des Jacobins, op. cit., vol. VI. pp. 
571 ş. urm. 

revoluţie“. De aceea, iâcobinii nu pot să revendice pe de-a-ntre- 
gul rolul pe care l-au jucat în trecut, mai ales în exercitarea 
puterii în cursul anului lI. Ar însemna acceptarea responsa- 
bilităţii pentru Teroare şi a justeţii atacurilor adversarilor. Dar 
iacobinii nu puteau nici să-şi renege trecutul; ei ridicau în slăvi 
neîncetat devotamentul lor neprecupcţit faţă de Revoluţie, 
vigilenţa lor, luptele şi sacrificiile lor. Fidelitatea faţă de 
această tradiţie le asigura tocmai identitatea colectivă şi 
conferea un fel de legitimitate pretenţici de a vorbi în numele 
poporului şi, ca urmare, de a-şi asuma un rol politic autonom 
faţă de Convenţie. lacobinii nu puteau să se definească drept o 
forţă de opoziţie în conflict cu noua politică a Convenţiei în 
timp ce propriul lor sistem de reprezentare excludea posibili- 
tatea constituirii unui paitid de opoziţie. Toată retorica lor 
despre unitate, care se dovedise atît de eficace în trecut, îi acu- 
zase pe ceilalți — adversarii lor politici — că formează astfel 
de asociaţii, facţiuni care se făceau vinovate de distrugerea 
unităţii poporului şi a voinţei sale indivizibile. A te afirma ca 
forţă de opoziţie însemna a da imediat dreptate campaniei 
antiiacobine care denunța tocmai Societatea ca pe ,.0 corporație 
politică“ ridicată sub Teroare la rangul de al doilea „centru de 
raliere“ ilegitim. Ca să nu se expună unor astfel de atacuri, 
iacobinii au insistat deci mult asupra legalismului lor repu- 
blican, asupra respectului lor necondiţionat faţă de Convenţie 
şi de lege. Ei au negat faptul că ar avea cea mai mică intenţie 
„de a ridica un nou tron politic“, de a-şi însuşi cea mai mică 
părticică din puterea care revenea de drept Convenţiei şi repre- 
zentanţilor poporului suveran. Ei nu făceau, declarau ci, decît 
să lumineze şi să instruiască poporul, punînd la dispoziţia 
Convenţiei şi a conducerii revoluţionare ştiinţa lor, dezbătînd 
marile probleme politice şi hotărârile ce trebuiau luate. Aceasta 
era datoria sfîntă pe care şi-o îndeplineau în virtutea drepturilor 
legitime ale tuturor cetăţenilor — libera asociere, libertatea 
cuvîntului şi de petiţionare, garantate de Constituţie. Ceca ce se 
transpunea în realitate în dorinţa de a supraveghea în per- 
manenţă Convenţia printr-o serie de măsuri, şi chiar de amenin- 
ţări formulate în petiţiile adresate Convenţiei sau în mesajele 
difuzate în ţară prin reţeaua de societăţi populare afiliate. Totul 
se petrecea ca şi cum iacobinii aveau intenţia să reia tactica 
politică ce le asigurase victoria asupra girondinilor în primăva- 
ra lui 1793. Dar în vandemiar anul III această repetare scotea 
în evidenţă slăbiciunea iacobinilor: raportul de forţe nu era 

deloc în avantajul lor şi nici nu se gîndeau măcar să dea pro- 
clamaţiilor lor o continuare efectivă atunci cînd lansau apelul 
„poporul în picioare“. Ei nu aveau nici ideea nici mijloacele 
necesare unei astfel de politici care ar fi determinat o rebeliune 
pe faţă împotriva Convenţiei şi a guvernului revoluţionar. La 
sfîrşitul anului II, iacobinii nu mai păstrau monopolul propriilor 
metode de acţiune politică. Astfel, ca să reducă la tăcere socie- 
tăţile populare locale legate de iacobini, Convenţia a trecut la 
„epurarea“ lor cu ajutorul reprezentanţilor în misiune, metodă 
bine pusă la punct în timpul dictaturii montagnarde. În Conven- 
ţie, duşmanii cei mai înverşunaţi ai iacobinilor erau transfugii 
din ajun care ştiau foarte bine ce miză politică formidabilă era 
revendicarea de a exprima voinţa „poporului“; de aici înainte 
ei rezervau cu mare grijă acest drept Convenţiei, denunţînd cu 
asprime ca pe o impostură „teroristă“ încercările iacobinilor de 
a-l revendica. 

Nimic nu este, poate, mai revelator pentru impasul în care 
se găseau iacobinii ca atitudinea lor faţă de amintirea şi moşte- 
nirea lui Robespierre. Puterea lui Robespierre avea, după cum 
am văzut, ca temelie poziţia cheie pe care o ocupa el în Con- 
venţie şi în Societatea iacobinilor în acelaşi timp. În Societate, 
Robespierre exercita, mai ales în primăvara anului II, o adevărată 
autoritate morală, politică şi intelectuală în aproape toate 
şedinţele pe care le transformase într-un fel de şcoală perma- 
nentă a virtuţii republicane şi spiritului revoluţionar, fiind el 
însuşi interpretul şi întruchiparea acestei virtuţi. Această auto- 
ritate a permis iacobinilor să se afirme ca o instanţă superioară 
în morală şi în politică. Or, după căderea lui Robespierre, 
Societatea n-a ezitat deloc să-l hulească, să pozeze în victimă 
a „tiranici“ lui, să respingă cu indignare acuzaţia că era „coada“ 
lui. Şi totuşi, la sfîrşitul anului II, în acele momente grele care 
au urmat lui 9 termidor, Societatea avea mai mult ca niciodată 
nevoie de un „şef “ cu autoritate. Locul pe care-l ocupa odi- 
nioară Robespierre rămînea gol; nimeni n-a vrut şi nici n-a 
putut să-l ocupe, căci era tocmai „tronul“ unui tiran. 

Iată un episod revelator. Cînd decretul din 25 vandemiar cu 
privire la societăţile populare a fost comunicat într-o şedinţă. a 
Societăţii, „o tăcere mohorâtă s-a aşternut peste sală şi lacrimile 
au început să curgă“. Lejeune, un deputat care criticase curajos 
decretul şi apărase Societatea, a lansat un apel dramatic la adresa 
lui Billaud-Varenne şi a lui Collot d'Herbois, aceşti conducători 
istorici care simbolizau grandoarea şi forţa Societăţii înainte de 9 

termidor şi care, în afară de aceasta, jucaseră un rol hotărîtor în 

„ultima revoluţie“. El le-a reproşat acestor „oameni de merit“, 
pe care natura îi hărăzise cu „darul vorbirii“, că păstraseră o 
tăcere vinovată în timpul dezbaterilor din Convenţie: „Mă 
uimeşte tăcerea pe care o păstrează de două luni aceiaşi oameni, 
care, acum cîtva timp, vorbeau în fiecare zi de la tribuna Con- 
venţiei şi a iacobinilor. Vorbeaţi atunci de drepturile poporului, 
Billaud şi Collot; de ce tăceţi astăzi, cînd se pune problema să le 
apăraţi?*“* Cei interpelaţi au răspuns foarte stînjeniţi că, „ţinînd 
seama de starea Convenţiei“, intervenţiile lor nu puteau decît să 
dăuneze cauzei poporului şi Societăţii. Tăcerea lor nu este deloc 
un semn de slăbiciune; ei amintesc faptul că au tăcut în timpul 
celor trei decade care au precedat denunţarea lui Robespierre de 
către ei şi căderea „tiranului““.! Această tăcere contrasta în mod 
ciudat cu ardoarea şi -prolixitatea celui care, după 9 termidor şi 
pînă la procesul Comitetului Revoluționar din Nantes, se agita 
mult pe avanscena iacobinilor, condamnînd „moderantismul'* şi 
„prigonirea patrioţilor“: Jean-Baptiste Carrier. 


„ÎNCOTRO NE ÎNDREPTĂM?“ 


„Noi dăm seama în faţa Națiunii. Ne aducem aminte nouă 
înşine ce am fost, ce sîntem; şi ne spunem cuvîntul asupra a 
ceea ce trebuie să fim. Franţa ne aude şi ne judecă.“ În raportul 
prezentat în numele Comitetului Salvării Publice în ziua celei 
de a patra sanculotide, anul II, Lindet formulează răspunsurile 
la cele trei întrebări pe care Convenţia şi le pune în mod dra- 
matic la sfîrşitul anului II: de unde venim? unde sîntem? încotro 
ne îndreptăm? 

Raportul lui Lindet îşi propunea să încheie în mod solemn 
anul II, să facă un bilanţ şi să formuleze o politică de viitor. El 
a fost adoptat în unanimitate de' Convenţie, într-un mare entu- 
ziasm. Această unanimitate marchează o pauză în luptele poli- 
tice, într-un moment simbolic: celebrarea sfîrşitului anului 
republican. După cinci decade de la 9 termidor, Lindet urmărea 
să întrunească cel mai larg consens al Convefţiei şi deci şi al 
Națiunii cu privire la planul politic formulat în raport. Lindet 


! Cf. dările de seamă ale şedinţelor din 25 şi 27 vandemiar, A. Aulard, 
La Société des Jacobins, op. cit., vol. VI, pp. 588 ş. urm. 

face un vast inventar al problemelor care se ridică în faţa ţării; 
analizează experienţa politicii începute la 9 termidor, scrutează 
orizontul aşteptărilor-şi speranţelor care însoțesc această expe- 
rienţă, schiţează, în încheiere, o imagine a viitorului, un fel de 
utopie cu care trebuia să înceapă „noua epocă“ a Revoluţiei. 
Textul, izvorît dintr-un concurs de împrejurări trecător, nu este 
decît un fel de „instantaneu“; totuşi, prin amploarea proble- 
melor ridicate, prin luciditatea, dar şi prin iluziile sale. acest 
raport aruncă o lumină asupra politicii termidoriene în ansam- 
blul ei. Ne vom mulţumi să reținem doar cîteva puncte esenţiale 
din acest raport. 

„Un spirit distrugător plutea deasupra Franţei“: problema 
cea mai urgentă, dar şi cea mai complexă care se punea la scara 
întregii ţări ca şi în fiecare tîrg sau sat în parte este lichidarea 
moştenirii lăsate de Teroare, repararea distrugerilor făcute de 
ea. Este o moştenire deosebit de grea care apasă asupra tuturor 
domeniilor vieţii colective. Convenţia trebuie să-şi continue 
opera începută la 9 tenmidor, cînd a adus „dreptatea la ordinea 
zilei“: să elibereze pe nevinovaţi, să ajute la renaşterea încre- 
derii publice şi a securităţii; să stingă „făclia urii şi a învrăjbirii“”, 
să spulbere bănuielile care prea mult timp au tulburat sufletele, 
să restabilească drepturile omului şi ale cetăţeanului, îndeosebi 
libertatea de opinie şi a presei. Lindet insistă cu precădere 
asupra daunelor şi persecuțiilor suferite de arte, litere şi ştiinţă. 
El reia discursul asupra vandalismului şi, mai ales, aşa cum 
vom vedea, atacurile împotriva lui Robespierre-vandalul, lan- 
sate de abatele Grégoire. În ciuda acestor prejudicii, artele au 
contribuit în mod substanţial la victoriile armatelor şi la înflo- 
rirea economică a ţării. „Dacă au făcut aceste progrese rapide 
în ciuda acceselor de furie ale lui Robespierre, ce vor face 
atunci cînd se vor bucura de avantajele libertăţii şi egalităţii! 
Ele au proclamat primele drepturile omului, oare să nu poată 
acum să le invoce?“ Lindet se opreşte îndelung asupra proble- 
melor economice de care, de altfel, se ocupa în mod special în 
cadrul Comitetului Salvării Publice robespierrist înainte de 9 
termidor. Comerţul este ruinat, agricultura a făcut, fără îndoială, 
„progrese uimitoare: niciodată nu fusese arată şi însămînţată o 
atît de mare întindere de pămînt“; dar şi ea este în criză. Vina 
nu este numai a neglijenţei şi a ignoranței; ea revine, încă o 
dată, lui Robespierre, „spiritului său distrugător“, planului său 
premeditat de a subjuga Franţa prin Teroare. („Comerțul este 
astăzi numai paragină şi rămăşiţe... Robespierre voia să-l dis- 

trugă... Trebuiau distruse fabricile de mătase, trebuia să se 
renunţe la cultivarea dudului, una dintre principalele resurse ale 
departamentelor din sud; el punea să fie trimis ulciul în ţări 
străine ca să distrugă fabricile voastre de săpun.) Marile oraşe 
comerciale şi portuare sînt pustiite; ele au căzut victimă în 
acelaşi timp unei politici dezastruoase care voia să reglemen- 
teze totul şi unei represiuni pe cît de crude, pe atît de sistema- 
tice. S-a pus la cale planul barbar de a distruge oraşul Lyon; 
sub pretextul contrarevoluţici, au fost aruncaţi în închisoare 
negustori, au fost închise manufacturi, au fost alungaţi mese- 
riaşi. („Aruncaţi-vă privirile asupra Comunei Libere; puneţi 
capăt demolării edificiilor şi caselor; aduceţi-i înapoi în atelie- 
rele lor pe cetăţeni; ei sînt făcuţi să creeze, nu să distrugă. Nu 
regulamente vi se cer acum; asiguraţi libertatea exportului... Şi 
oraşul Lyon se va ridica din ruine... Marsilia să-şi aducă 
aminte de mijloacele prin care şi-a cîştigat renumele şi prospe- 
ritatea; patimile dezlănţuite au făcut-o să uite de avantajele 
situaţiei pe care o deţine, să-şi uite interesele şi necesităţile. 
Această comună, cu un comer atît de înfloritor şi de folositor, 
nu mai subzistă decît prin ajutoarele-pe care i le trimite 
guvemul... La Sette au fost socotiți contrarevoluţionari negus- 
tori care şi-au sacrificat averea ca să se conformeze unei 
hotărîri a Comitetului Salvării Publice ce îi obliga să facă 
export pentru a achita o parte din obligaţiile Republicii... 
Răsună pînă aici vaietele nenorocirilor care s-au abătut asupra 
Comunei din Nantes. Cum putea să se dezvolte comerţul în 
mijlocul atîtor calamităţi şi persecuții... Fidelitatea, nenoroci- 
rile [din Nantes] cer îmbărbătare.*) Pentru a întoarce pentru 
totdeauna pagina Terorii, sistem potrivnic principiilor fonda- 
toare ale Republicii, trebuie „să proclamăm solemn că orice 
cetăţean care-şi petrece cu folos zilele lucrând în agricultură sau 
în ştiinţă, în artă, în comerţ, care ridică sau sprijină fabrici, 
manufacturi, nu poate să fie urmărit sau tratat ca suspect“. În 
sfîrşit, trebuie să se pună capăt războiului din Vandeea, să se 
instaureze pacea şi ordinea în departamentele din vest. Desigur, 
se va recurge, la nevoie, la forţă şi la arme. Totuşi, numai 
măsurile militare nu ar fi de-ajuns pentru a termina acest război 
pustiitor. Victoria definitivă a Republicii trece în cele 'din urmă 
pe la Paris, prin înfăptuirea unei politici noi, total ruptă de 
Teroare. „Exemplul de curaj, de cinste, de unitate pe care-l veţi 
da aici va trebui să aibă o influenţă hotărîtoare asupra departa- 
mentelor din vest. Vor fi date uitării fastul, luxul, nelegiuirile 


141 


unor generali; armata va răspunde aşteptărilor voastre, iar 
poporul nu va mai vedea în soldaţii libertăţii decît nişte 
răzbunători. Liniştea pe care o veţi instaura aici, marile prin- 
cipii pe care le veţi consfinţi şi de care reprezentanţii şi gene- 
ralii vor fi pătrunşi, vor pune capăt acestor crunte tulburări care 
pustiiesc o atît de frumoasă regiune; va trebui să o recuceriţi: 
prin ştiinţa voastră, prin forţa principiilor, prin rațiune, printr-o 
armată neîndurătoare faţă de rebeli, protectoare a cetăţenilor 
cinstiţi.” 

Restabilirea libertăţii, a încrederii şi a dreptăţii sînt pro- 
bleme politice prin esenţa lor; ele vor trebui să primească 
soluţii politice. De asemenca, problemele economice aşteaptă 
mai întîi şi mai ales rezolvări politice: trebuie recucerite pentru 
Republică încrederea şi sprijinul tuturor celor care se îndelet- 
nicesc cu comerţul şi manufacturile. Sub Teroare erau prea 
adesea consideraţi suspecți numai pentru că erau bogaţi. Vii- 
torul nu poate fi gîndit decît cu condiţia de a prelungi şi de a 
amplifica măsurile luate după 9 termidor. În acest sens, raportul 
lui Lindet este un text „termidorian'*; el consfinţeşte ziua de 9 
tenmidor ca o cotitură, un punct de la care nu mai există întoar- 
cere în istoria anului II şi deci a Revoluţiei. Dar Lindet n-a 
contribuit numai la elaborarea acestor măsuri; în raportul său, 
el reia aproape toate problemele care, de la 9 termidor, făceau 
obiectul disensiunilor continue dintre Convenţie şi Comitetele 
sale; se pare că, în felul acesta a cîştigat un pariu: să prezinte 
politica, o! cît de sinuoasă şi şovăitoare, a Convenţiei în timpul 
ultimelor cinci decade, ca pe o realizare a unui proiect politic 
coerent şi consecvent. Noile măsuri pe care le anunţa în 
raportul său mergeau. tot în sensul demontării Terorii în dome- 
niile vieţii sociale şi deci al liberalizării lor: o procedură de eli- 
berare a certificatelor de civism mai suplă, eliminarea actelor 
arbitrare în acest domeniu prin obligarea municipalităţilor şi a 
comitetelor de secţie să comunice motivele, în caz de refuz, şi 
prin instituirea unei proceduri de apel; examinarea cît mai 
rapidă a tuturor plîngerilor referitoare la arestările arbitrare şi, 
după caz, eliberarea pe loc a nevinovaţilor; încurajarea comer- 
tului, mai ales a exporturilor; în sfîrşit, o serie de măsuri rela- 
tive la învățămîntul public, asupra cărora vom reveni. 

Neocolind greutăţile pe care le întîmpină o asemenea 
acţiune inedită, de a demonta Teroarea, Lindet vrea să se arate 
încurajator. Opera ce trebuie dusă la îndeplinire va putea fi în- 
făptuită dacă Republica nu va cădea sub influenţa extremiştilor, 

evitînd astfel cel mai mare pericol care ameninţa ieşirea din 
Teroare. Trebuie mai întîi evitată revanşa. Desigur, au fost 
comise „erori, greşeli, abuzuri de putere, samavolnicii":, dar nu 
sînt acestea oare „neajunsuri inerente unei mari revoluţii"? Ele 
nu trebuie confundate cu crimele. Se cuvine să-i liniştim pe mem- 
brii comitetelor revoluţionare dizolvate ca şi pe funcţionarii care 
se întorc la slujbele lor arătîndu-le că Națiunea îi va proteja 
împotriva oricărei tentative de răzbunare, chiar dacă au comis 
cu bună credinţă patriotică unele erori: „Ei au apărat cauza 
sfîntă a libertăţii şi, în vremuri de restrişte, s-au folosit de 
marea putere pe care necesitatea o crease. Națiunea nu doreşte 
ca cei care au îndreptat şi trimis fulgerele asupra duşmanilor ei 
să fie atinşi şi arşi de ele.“ În schimb, cei care au comis crime 
trebuie să fie aspru pedepsiţi, aşa cum o cer legea şi dreptatea. 
Lindet denunţă, de asemenea, extremismul celor care „nu au 
îmbrăţişat cauza revoluţiei decît pentru fărădelegile pe care 
puteau să le comită”, aceşti „monştri... care au uzurpat şi titlul 
şi renumele de patriot“. Demascaţi, în sfîrşit, ei caută acum să 
se prezinte ca „patrioți prigoniţi':, să pună în alertă societăţile 
populare, să aţîţe pasiunile şi suspiciunile. Ei caută să prezinte 
pedeapsa binemeritată care îi aşteaptă ca pe o ameninţare în- 
dreptată împotriva tuturor patrioţilor. Lindet face aluzie la ne- 
liniştea care se manifestă în sînul societăţilor populare, ca şi în 
rîndurile personalului politic al Terorii, şi în această privinţă 
atitudinea lui este fermă: „Dacă există crime, dacă există fără- 
delegi care cer o ispăşire grabnică, nu veţi putea impune tribu- 
nalelor să tacă... Cetăţenii pe care i-am văzut împărtăşind 
temerile vinovaţilor nu se vor despărţi oare de ei? Nu vor aban- 
dona oare cauza acestor criminali impostori? Franţa va vedea 
în curînd crima şi impostura izolate, cerşind un sprijin şi negă- 
sindu-l.“ Națiunea va şti „să reprime şi să stăpînească prin 
puterea ei“ pe toţi cei care s-ar strădui să işte noi tulburări în 
ţară. 

Trebuie mai ales împiedicată reapariţia fostelor facţiuni şi 
formarea altora noi. Pentru aceasta trebuie să înmormîntăm tre- 
cutul, amintirile oricît de dureroase ar fi, vechile neînţelegeri: 
„Să-i facem pe cetăţenii noştri să uite nenorocirile inerente unei 
mari revoluţii, să le spunem că trecutul nu mai este al nostru. 
că el aparţine posterităţii.“ leşirea din Teroare nu ar trebui, în 
nici un caz, să degenereze într-o răfuială, într-o vînătoare de 
vinovaţi; este transparentă aluzia la recentul denunţ al lui 
Lecointre împotriva membrilor fostelor Comitete. 

Singura strategie valabilă pentru viitor constă în cea mai largă 
unire a francezilor. Lindet insistă mai ales asupra factorilor care 
sînt simboluri ale unităţii naţionale. Mai întîi, armata victorioasă. 
„Un milion două sute de mii de cetăţeni sub arme, avangarda 
apărătorilor libertăţii, împing frontierele noastre în Spania, în 
Palatinat, în Belgia. Nimic nu rezistă în faţa curajului lor; 
duşmanii noştri, cuprinşi de groază, se reped în ascunzişurile lor, îi 
acuză pe şefii lor, tiranii, şi se roagă, în secret, pentru învingătorii 
lor. Popoarele jertfite de trufia regilor îndură singure calamităţile 
războiului şi nu văd în francezi decît pe răzbunătorii drepturilor 
omului.“ Apoi, poporul; poporul liber şi suveran, desigur, părtaş la 
treburile publice; dar, mai întîi de toate, poporul la lucru. care nu 
se dă înapoi de la nici un sacrificiu pentru patria aflată în război, 
pentru a asigura victoria armatelor sale. „Francezii au găsit resurse 
în activitatea lor. O muncă susţinută ne-a ferit de nenorocirile de 
care ne temeam pe bună dreptate... Ce tablou putem să oferim 
posterităţii decît tabloul unui popor care-şi sacrifică pentru patrie 
rodul muncii, hainele şi hrana, care se uită pe sine pentru ea şi o ia 
zilnic de la început prin jertfe ce depăşesc puterea omenească. 
Poporul sub arme şi poporul la lucru asigură, împreună, măreţia 
naţională: „Duşmanii voştri nu mai pot nici să întunece nici să 
acopere gloria voastră. Ei nu mai pot să vă răpească încrederea şi 
stima naţiunilor... Voi aţi adus aminte oamenilor că sînt toţi egali, 
că sînt toţi fraţi. Au alergat unii în ajutorul celorlalţi, sînt priviţi ca 
o singură familie, iar Franţa strîns unită, a devenit prima şi cea 
mai puternică dintre naţiuni Această unitate nu este concepută ca 
exclusivă; dimpotrivă, Republica trebuie să-şi deschidă porţile 
tuturor celor care s-au înşelat şi au rătăcit pe drumurile întorto- 
cheate ale Revoluţiei. „Nu numai pentru voi singuri aţi întemeiat o 
Republică, ci pentru orice francez care vrea să trăiască liber; nu vă 
este îngăduit să respingeţi decît pe cetăţeanul necinstit.:. Sînteţi 
prea bine lămuriţi cu privire la situaţia voastră ca să nu ştiţi ci 
cetăţeni s-au rătăcit pe drumurile revoluţiei... Oare nu acelaşi 
sînge curge prin vinele acestui viguros şi viteaz tineret care 
aşteaptă de la voi libertatea părinţilor lui, ca pe cel mai meritat preţ 
al muncii şi victoriilor lui?“ Imaginea măreției naţionale a 
„Franţei active şi hamice“ asigură astfel o unitate anului II, din- 
colo de vicisitutidinile Terorii, de înfruntări şi de dezbinări.! 


! Lindet se străduieşte să utilizeze, în raportul său o retorică şi un 
vocabular de uniune. naţională. El elimină termeni ca Muntele, iacobinii, 
'sanculoţii etc. Reprezentările sociale şi lexicul anului II pentru a exprima 

Apelurile la unirea totodată naţională şi republicană îşi 
găsesg continuarea şi, într-o oarecare măsură, justificarea 
ultimă în utopia. pedagogică schiţată de Lindet la sfîrşitul rapor- 
tului său. Mijlocul cel mai eficace de „a lega poporul de Revo- 
luţie““ este să-l] luminezi. Mijloc prea multă vreme nesocotit,. din 
nefericire; răspunderea îi revine încă o dată lui Robespierre: ca 
orice tiran, el considera ignoranţa şi prejudecățile drept aliaţii 
lui naturali. Cum s-ar explica altfel faptul că „întunericul 
ignoranței“ nu este încă risipit de „lumini şi de învăţătură“? De 
ce oare francezii nu au încă, în fiecare bordei „lucrările atît de 
dorite din care ar învăţa despre drepturile şi datoriile lor“? 


şi a proslăvi „forţa revoluţionară“ sînt în felul acesta condamnate, chiar 
exorcizate, iar această schimbare de limbaj spune multe despre drumul 
parcurs de la 9 termidor. În raportul său. Lindet îşi propunea să circum- 
scrie principalele probleme ridicate în dezbaterile Convenţiei după 9 ter- 
midor. În recurgerea la o retorică a unităţii, Lindet pare să se inspire din 
observaţiile lui Edme Petit asupra alterării limbajului revoluţionar în 
timpul Terorii. Reprezentant al departamentului Aisne. Edme. Petit. de 
formaţie chirurg. era apropiat de poziţiile girondinilor. dar scăpase de 
represiunea care urmase „zilei“ de 3] mai. În 28 fructidor. anul II. Edme 
Petit a rostit în Convenţie un lung discurs în care examina factorii care 
favorizaseră „tirania lui Robespierre“ şi. ca atare, regimul Terorii. „Cum s-a 
întîmplat? care sînt cauzele acestui fenomen înspăimîntător pentru liber- 
tate? Da, Cetăţeni. acestea sînt problemele pe care interesele poporului cer 
să le rezolvăm chiar în prezenţa poporului.“ Originalitatea analizei lui 
Edme Petit consta în primul rînd în importanţa pe care o atribuia 
denaturării principiilor revoluţionare prin intermediul unui limbaj el însuşi 
denaturat. „Desigur, Robespierre a vorbit despre libertate. despre egalitate: 
dar o făcea în aşa fel încît totul să fie supus lui Robespierre, în aşa fel încît 
Robespierre să nu aibă egal: fără îndoială. el a vorbit despre patriotism. dar 
acest sentiment nu era altceva, pentru el, decît dragostea care îi era 
datorată şi respectul pentru agenţii lui; fără îndoială, Robespierre a vorbit 
despre Republică, dar această Republică era Robespierre însuşi. era Cou- 
thon, era Saint-Just. El a vorbit despre adevăr; dar el s-a folosit aproape 
fără înceţare de minciună pentru a face rău şi n-a spus niciodată adevărul 
decît atunci cînd era dăunător... Să ne amintim că. începînd cu cuvîntul 
revoluţie, ei au lipsit toate cuvintele limbii franceze de adevăratul lor sens. 
Să ne amintim că. după ce au semănat dezbinarea, nesiguranța şi 
ignoranţa. ei au introdus în limbaj o mulțime de cuvinte noi. de denumiri 
cu care desemnau după bunul lor plac oamenii şi lucrurile, pe care îi des- 
tinau urii sau dragostei poporului înşelat... Să ne amintim că aceste dis- 
cursuri erau recitite şi repetate cu emfază în toate. societăţile populare 
afiliate, adică supuse acestei faimoase Societăţi. care era supusă lui Robes- 
pierre; şi vom avea o imagine corectă a felului în care a fost propagată 
morala nefastă a lui Robespierre.“ De aici şi propunerea lui Edme Petit să 
se interzică tuturor membrilor Convenţiei. sub ameninţarea pedepsei cu 
închisoarea, pînă la încheierea păcii, de a folosi în rapoartele lor sau în dis- 


. 

Republica este lipsită de „un plan de instrucțiune“ demn de ea 
şi îi revine Comitetului Instrucțiunii Publice sarcina de a-l ela- 
bora cît mai repede. Dar, încă de pe acum, se impun măsuri de 
urgenţă. După modelul furnizat de'.Ecole de Mars!, trebuie 
creată o şcoală specială în care să se formeze, în cel mai scurt 
timp, după metode inedite, o armată de învăţători, de care ţara 
are atîta nevoie. Prin înfiinţarea viitoarei Şcoli Normale s-ar da 
un răspuns pe cît de original, pe atît de eficace la problema cru- 
cială a oricărei reforme a instrucţiunii publice: cum să formezi 
cît mai repede formatorii unui popor nou? Trebuic, de ase- 
menea, „umplut golul lăsat de serbările decadare“, redactînd 
pentru fiecare decadă „caiete“ cu „repertoriul lucrărilor [Con- 
venţiei] şi al principalelor evenimente. Să se găsească în ele 
sfaturi, reguli de bună purtare; să răzbată din ele dragostea de. 
muncă, moravurile şi cinstea publică; să fie o expunere simplă 
şi accesibilă care să atragă şi să intereseze“. În felul acesta 
puterea revoluţionară şi-ar îndeplini misiunea pedagogică, ar fi 
în permanent contact cu cetăţenii, ar însufleţi chiar ea serbările, 
nu „prin fastul unui spectacol frivol, ci prin instruire“. Franţa 
s-ar popula atunci de „oameni noi“, s-ar apropia de modelul 
oferit de Valais şi glorificat de Rousseau, poporul îmbinînd 
armonios, într-o viaţă liniştită, dragostea de libertate, munca şi 
înţelepciunea. „În Valais, orice locuitor ştie să-şi cultive ogorul, 
artele şi ştiinţele, în orice casă se găseşte o colecţie din cele mai 


cursuri „cuvintele inventate pentru a stîmi în Convenţie şi în Republică 
tulburări şi învrăjbiri“. Începînd cu termenii de Munte, Cîmpie, Mlaştină, 
Moderaţi, Feuillanţi etc. De unde şi această altă propunere complementară 
cu precedenta: să fie însărcinat Comitetul Instrucțiunii Publice să dea 
cuvintelor care alcătuiesc limba franceză adevăratul lor sens şi. pe această 
cale, „să redea moralei republicane adevărata ei forţă“. Discursul lui Edme 
Petit, în timp ce face observaţii pertinente asupra funcţiilor limbii în meca- 
nismul Terorii, dezvoltă în mod paradoxal ideea credinţei iluzorii în posi- 
bilităţile aproape nelimitate ale puterii revoluţionare de a guvema şi de a 
modifica limbajul. de a reda cuvintelor şi simbolurilor unificatoare ..adevă- 
ratul lor sens“. În avîntul său, Petit propune. de asemenea. să se voteze un 
decret care să-i oblige pe toţi deputaţii să publice conturile averii şi bene- 
ficiile lor, începînd cu anul 1789. Convenţia nu l-a urmat pe Edme Petit 
nici în speranţele, nici în bănuielile lui şi a trecut la ordinea de zi (cf. 
Moniteur, vol. XXI, pp. 750-759; şedinţa din 25 fructidor). Textul lui Petit 
invită la reflecţii asupra limba jului specific al Terorii (continuate, între alţii 
de Laharpe) şi aduce o mărturie ciudată asupra culturii politice la sfîrşitul 
anului Il. 


! Şcoală militară creată de Convenţie în 1794 şi desfiinţată puţin după 
aceea (n.t.). 

bune cărți; se găsesc unelte bine meşteşugite din diferite 
domenii ale artelor şi meseriilor şi unelte agricole pe care pose- 
sorul le foloseşte cu pricepere.“ 

În această ţară, care abia a început să iasă din Teroare şi 
care se află în plin război, care cetăţean nu s-ar recunoaşte în 
această imagine a unei Franţe noi, împăcată cu ea însăşi, 
luminată şi paşnică, muncitoare şi liberă? Recurgerea la utopie 
(sau, dacă vreţi, refugierea în utopie) permitea, aşadar, ca pre- 
zentul, criza şi conflictele politice de la sfîrşitul anului II să fie 
privite ca un moment trecător. A revigora misiunea pedagogică 
a Revoluţiei înseamnă a reveni la sursele ei, .umplînd prin 
educaţie prăpastia care s-a creat între principiile fondatoare ale 
Revoluţiei şi istoria ei, care ar trebui să fie însăşi realizarea 
acesteia.| 

Astfel, pentru Lindet, o dată cu 9 termidor, „națiunea franceză 
parcursese toate etapele Revoluţiei sale“ şi a încheiat, ca să 
spunem aşa, un ciclu complet al istoriei sale. Îndreptarea abu- 
zurilor din timpul Terorii însemna „întoarcerea la reguli şi la 


1 Este evident că Lindet reia preocupările şi speranţele pedagogice 
care marchează întreaga dezbatere politică după 9 termidor. Identificarea 
Terorii cu „vandalismul“ îndemna la împrospătarea vocației şi operei 
pedagogice a puterii revoluţionare. Retorica revoluţionară găseşte un 
domeniu privilegiat în proslăvirea binefacerilor pe care speră să le aducă 
educaţia. singurul remediu eficace împotriva eventualei reveniri a Terorii. 
Cititorul ne va înţelege dacă vom mai da cîteva exemple în acest sens: „Ce 
am auzit. Senatori ai Republicii? Patrioţii de la sate cer, doresc o nouă vic- 
torie; îndepărtați de pe acest nou pămînt al făgăduinţei de o mînă nevăzută 
şi nelegiuită, ei ard de nerăbdare, ei tînjesc, cu strigăte de disperare. cu 
lacrimi de emoție, cu înduioşarea recunoştinţei, după instruirea publică. 
Lucrul nu suferă amînare; ieşim din vremuri tulburi... să potolim îngrijo- 
rarea. să alinăm suferinţele cetăţenilor şi cu o mînă părintească, să 
revărsăm în coliba plugarului, în bordeiul sărăciei, roua binefăcătoare a 
învăţăturii. Agitatorii, alarmiştii, supăraţi pe succesele noastre strălucite, 
încearcă să înjosească, să defăimeze reprezentarea naţională: ei ştiu prea 
bine. aceşti oameni perfizi. că libertatea hrănită cu instrucţiunea publică, 
îmbinată cu moravuri sănătoase, strălucitoare ca soarele de pe cer. se va 
înfăţişa popoarelor de pe pămînt în toată măreţia ei, împodobită cu laurii 
victoriei şi ai nemuririi“ (Giraud, în şedinţa din 22 fructidor, anul II. Moni- 
teur, vol. XXI, p. 708). Comparată cu asemenea culmi de retorică, ima- 
ginea Franţei transformată într-o ţară de Montagnons, aşa cum o visa 
Lindet, ni se pare foarte modestă. La sfîrşitul anului II şi începutul anului 
III. se vor face într-adevăr eforturi enorme în vederea formării de noi elite 
republicane: crearea Şcolii Normale. anunţată de Lindet. şi întemeierea 
Şcolii Centrale de Lucrări Publice (numită mai tîrziu Şcoala Politehnică); 
cf. B. Baczko. Une éducation pour la démocratie. Textes et projets de 
l’époque révolutionnaire, Paris, 1982. 

principii““, la valorile sale de început. Drumul acesta nu era 
totuşi inutil: poporul iese îmbogăţit cu noi experienţe, fără 
îndoială foarte dureroase, dar călit, întărit şi viguros, capabil să 
deosebească adevăratele virtuţi de aparențele înşelătoare. 
Lindet ştie foarte bine că epoca de după Teroare, deschisă de 9 
termidor, nu poate să fie „o restauraţie““, o simplă întoarcere la 
o situaţie anterioară, la un model politic şi instituţional format 
în trecut. Evident, este. exclus să se revină la o monarhie 
constituţională; dar este exclusă şi întoarcerea la situaţia de 
dinainte de 31 mai 1793 (această dată serveşte încă drept punct 
de referinţă; „reabilitarea“ girondinilor şi, ca urmare, întoar- 
cerea deputaţilor din închisori nu sînt încă luate în consideraţie). 
Întoarcere deci la origini, dar în sensul valorilor fundamentale 
şi al principiilor fondatoare din '89. Restabilirea lor ar trebui 
totuşi să meargă mînă în mînă cu păstrarea instituţiilor din '93: 
guvern revoluţionar pînă la încheierea păcii, menţinerea socie- 
tăţilor populare care au ca misiune luminarea poporului. Altfel 
spus, Lindet propune revenirea la principiile din °89 şi. în 
acelaşi timp, salvgardarea, ca pe o cucerire durabilă a expe- 
rienţei revoluţionare, a instituţiilor şi clanului din anul II, fără 
practicile teroriste. Conştient de greutăţile şi piedicile ce tre- 
buiau învinse, el crede totuşi că acest program este realist. Ca şi 
cînd n-ar fi existat nici o contradicţie între principiile din °89 
şi instituţiile şi valorile din '93; ca şi cum înseşi valorile din '89 
n-ar fi fost atinse de încercările teroriste din anul II, ca şi cum 
puterea ar dispune de criterii infailibile şi unanim recunoscute 
pentru a deosebi „abuzurile“ de „crime“, ca şi cum, în sfîrşit, 
„Poporul Suveran“ şi deci puterea revoluţionară s-ar sustrăge 
de la distincţia dificilă între „pur“ şi „impur“, între virtute şi 
viciu, în istoria Revoluţiei, în trecutul şi viitorul ei.! 

Convenţia a primit raportul lui Lindet cu entuziasm şi l-a 
aprobat în unanimitate. Încă din a doua zi se pare că a uitat 
această frumoasă unanimitate pentru a cădea iar pradă neînţele- 
gerilor. Raportul lui Lindet este un document remarcabil atît prin 
luciditatea, cît şi prin iluziile lui. El se distinge prin simţul răs- 
punderii faţă de stat, prin dorinţa de a stăpîni pasiunile dezlăn- 
tuite. Unanimitatea cu care a fost adoptat a dat impresia, timp de 
o clipă, că se înfăptuieşte imposibila unitate a Convenţiei termi- 
doriene. Proiectul lui Lindet propunea, pentru a asigura viitorul 


! “Toate citatele din raportul lui Lindet sînt extrase din textul publicat 
în Moniteur, vol. XXII, pp. 19-27. 

Republicii, cea mai deplină unire a francezilor, care s-ar realiza 
prin eliminarea tuturor extremismelor ce ar dori revenirea la 
Teroare sau ar ataca cuceririle anului II şi ale guvemului 
revoluţionar. Din acest punct de vedere, raportul lui Lindet tra- 
sează un program centrist, dar nu deschide nici o etapă politică 
nouă; cel mult marchează o pauză. Centrismul lui reprezintă un 
punct de vedere şi nu o forţă politică, nu este momentul unirii 
imposibile, ci, dimpotrivă, al agravării conflictelor şi contradic- 
ţiilor politice. Faptul că acest punct de vedere a fost prezentat în 
numele Comitetului Salvării Publice nu este decît rezultatul unui 
concurs de împrejurări şi al unui raport de forţe trecător. Într-ade- 
văr, procedura de reînnoire lunară a Comitetului Salvării Publice, 
aplicată prima dată la 15 fructidor, a creat în sînul acestui 
comitet un echilibru foarte fragil. Unanimitatea cu care a fost 
acceptat raportul era deci un semn de slăbiciune şi:nu de forţă.! 
Raportul a fost prezentat în ultima zi a anului II. Solemni- 
tatea şedinţei a favorizat, desigur, adoptarea lui ca bilanţ şi ca 
program. Momentele simbolice dau naştere propriilor lor iluzii: 
clipa trecătoare este trăită ca un moment durabil, speranţele par 
certitudini, ceea ce este efemer devine stabil şi solid. Lindet 
speră şi crede că experienţele dureroase ale Terorii vor crea o 
dinamică unitară. Adoptînd acest raport, Convenţia pare să-i dea 
dreptate şi să opteze pentru o ieşire din Teroare care s-ar face 
„decretînd uitarea“, pentru a relua expresia lui Quinet? Nu era 
însă decît unul din rarele momente în care simbolismul şi utopia 
unităţii păreau să o ia înaintea dezbinărilor şi denunţurilor, a 
defăimării şi a violenţei.? Căci nu mai este, în realitate, vremea 


! La 15 fructidor se trece la prima reînnoire a Comitetului Salvării 
Publice; un joc destul de complex (tragere la sorţi şi retrageri, mai ales a 
lui Billaud-Varenne şi a lui Collot d'Herbois şi a lui Tallien) 'are drept 
urmare menţinerea unor membri ai vechiului comitet (între alţii, Robert 
Lindet. Camot şi Prieur [din departamentul Côte d'Or] şi intrarea unor noi 
personalităţi (Merlin [din Douai], Delmas, Cochon şi Fourcroy). Cf. J. 
Guillaume, „Le personnel du Comité du salut public“, La Revolution fran- 
çaise, vol. XXXVIII, pp. 297-309. 

2 Cf. E. Quinet. La Revolution (editată şi prefațată de C. Lefort), 
Paris, 1987, p. 604. Mona Ozouf a analizat magistral această „imposibilă 
uitare“ care nu se lăsa decretată şi a cărei contradicţie marchează istoria 
Convenţiei termidoriene, în „Thermidor ou le travail de l'oubli“, în 
L'École de la France. Paris, 1984. 

3 Încă din a doua zi, în ziua celei-de a cincea sanculotide, sărbătoarea 
„panteonizării““ lui Marat dă la iveală ambiguităţile şi contradicţiile în care 
intră Convenţia termidoriană. Nu mai există nici un simbol care să nu dez- 

unirii, ci a polarizării şi a înfruntării. Moştenirea politică şi sim- 
bolică a anului II, chiar redusă la ceea ce Lindet voia să mai sal- 
veze, nu mai uneşte, ci desparte; principiile de la '89, în raport 
cu problemele puse de ieşirea din Teroare, nu mai strîng laolaltă 
spiritele, ci aţîţă conflictele. Sfîrşitul anului II scoate în evidenţă 
faptul că moştenirea Revoluţiei nu mai este unică, ci multiplă. 
Ea devine obiectul conflictelor politice. 

„Trebuie să se pună capăt bănuielilor... pentru a însănătoşi 
Franţa“, insista Lindet în raportul său. El propunea să se 
înfăptuiască ieşirea din Teroare fără spirit de răzbunare. Această 
originalitate era semnul celei mai mari slăbiciuni a lui şi sortea 
propunerea eşecului. Raportul lui Lindet încerca zadarnic să 
exorcizeze ura şi bănuielile, să oprească angrenajul pasiunilor 
şi al resentimentelor. Proiectul politic al lui Lindet, adică pariul 
lui, se referea la unitatea realizată de Convenţie şi de Națiune la 
9 termidor. Epoca de după Teroare nu avea altceva de făcut 
decît să reînnoiască unitatea simbolizată de strigătul unanim: 
„Jos tiranul!“. Teroarea îi învrăjbise pe cetăţeni pentru ca 
„tiranul“ şi acoliţii lui să poată domni. Redobîndindu-şi liber- 
tatea, revenind la valorile şi principiile de început, nerecunos- 
cînd decît existenţa „unui singur centru de raliere“, Națiunea 
trebuia să-şi cimenteze unitatea în uitarea „tiraniei“ şi în dra- 
gostea pentru libertate. 


bine. Pentru Fréron, care se socotea urmaşul lui Marat, acesta era simbolul 
ziaristului persecutat, deci al libertăţii presei. Fréron imita. de altfel, aşa 
cum am mai spus, violenţa verbală a lui Marat, îndreptînd-o împotriva 
iacobinilor şi a teroriştilor. Dar Marat era, de asemenea. dacă nu mai ales. 
simbolul violenţei, instigatorul Terorii. omul amestecat în masacrele din 
Septembrie, care ceruse „o sută de mii de capete“ pentru a salva Revoluţia. 
Ceremonia „pânteonizării“ lui Marat este marcată de o evidentă nelinişte 
(cf. analizele foarte subtile ale Monei Ozouf, ibid.). Două decade mai 
tîrziu. la 20 variderniar, Convenţia trece la strămutarea la Pantheon a 
rămăşiţelor lui Rousseau; sărbătoarea este pusă sub semnul păcii. al 
reîntoarcerii la Natură şi al. omagiului adus Luminilor. Dar a aşeza 
rămăşiţele pămînte şti ale lui Rousseau alături de cele ale lui Marat nu era 
oare o blasfemie, o 6fensă adusă autorului lui Emile şi al Noii Eloize? La 
19 niv6se, anul III, la o sută de zile după „panteonizare“, bustul lui Marat 
este scos din sală Convenţiei; trei săptămîni mai tîrziu, un bust al lui Marat 
este dat jos la teatrul Feydeau de „tineretul aurit“. ceea ce declanşează dis- 
trugerea busturilor în toate locurile publice, la Paris şi în departamente. La 
7 ventôse anul III, rămăşiţele pămînteşti ale lui Marat sînt scoase din Pan- 
theon şi duse la cimitirul Sainte-Geneviève, după ce bustul lui fusese 
aruncat, în mod simbolic, tot de „tineretul aurit“, în haznaua Montmartre. 
Despre legenda neagră a lui Marat, în perioada terinidoriană. cf. J.-Cl. 
Bonnet (sub direcţia lui), La Mort de Marat, Paris, 1986. pp. 170 ş. urm. 

Lindet credea că inaugurează o eră nouă cînd, încă o dată, 
Revoluţia întreținea mitul unităţii fundamentale a Națiunii, a 
poporului şi deci a ei însăşi. Ea reproducea în acelaşi timp meca- 
nismul regulator al funcţionării ei, adică excluderea adversarilor 
politici învinşi, consideraţi răzvrătiți, duşmani ai Republicii. 9 
termidor avea să trateze dezlănţuirea pasiunilor prin singurul 
remediu potrivit cu momentul acela din viaţa colectivă: revanşa. 

Într-adevăr, limbajul suspiciunii exprima cel mai bine frica 
şi ura lăsate moştenire de Teroare. Ura era îndreptată împotriva 
„teroriștilor“, a agenţilor şi a personalului politic al Terorii, a 
tuturor celor pe care opinia publică îi condamna dinainte pentru 
că participaseră la exercitarea unei puteri odioase. Teama agita 
spectrul revenirii la Teroare, la noi masacre; presa, pamfletele 
antiiacobine, primele dezvăluiri despre înecurile de la Nantes, 
relatările deţinuţilor eliberaţi, nenumăratele zvonuri aţîţau 
această teamă. Revanşa devine personală şi colectivă, socială 
şi culturală şi vizează pe toţi aceşti „.nelegiuiţi“ şi „spintecători“, 
„cavaleri ai ghilotinei" şi „călăi“, jefuitori şi hoţi, ignoranţi şi 
insolenţi care puseseră mîna pe toate ;.posturile“ şi care au 
stăpînit o vreme „oamenii cinstiţi”. Aceste temeri şi această ură 
îşi aveau reversul în îngrijorarea iacobinilor de a fi persecutați: 
schimbarea bruscă a conjuncturii politice, din ce în ce mai 
confuză, primele atacuri împotriva „patrioţilor“ au generat un 
climat de teamă şi de nesiguranţă printre iacobini. În ambele 
tabere, teama a fost aţîţată prin supralicitarea verbală proprie 
Revoluţiei, dar mai ales acestor prime săptămîni de după 9 ter- 
midor. leşirea din Teroare mărea spaţiul libertăţii, în primul 
rînd al libertăţii cuvîntului şi a presei. Amplificarea temerilor ca 
nu cumva Teroarea să revină îl uimeşte pe istoricul care, retros- 
pectiv, ştie în ce stare de slăbiciune se găseau atunci iacobinii. 
Este adevărat, contemporanii erau sensibili în primul rînd la 
violenţa, de acum retorică, a discursurilor rostite în Societate. 
Astfel, în şedinţa din 21 fructidor, nu propunea oare Duhem, 
pentru „a elibera în sfîrşit Republica de toţi aristocrații şi 
contrarevoluţionarii'*, să se înlocuiască pur şi simplu „valurile 
de sînge şi... supliciile, mereu mai numeroase „cu deportarea 
masivă a tuturor nobililor şi preoţilor, aceste rămăşiţe murdare 
ale unor fiinţe putrede..., aceşti leproşi şi ciumaţi“?! Să nu 


l Şedinţa din 21 fructidor anul II: cf. A. Aulard. La Société des Jaco- 
bins, op. cit., vol. VI. pp. 423—425. Carrier a sprijinit pe deplin această mo- 
ţiune: „Da, cetăţeni, da, a trecut vremea unei false compasiuni, a indulgenţei; 

uităm că, de abia ieşiţi din Teroare, protagoniştii politici mai 
ştiau încă în ce măsură limbajul violenţei putea să premeargă 
violenţa, să o anunţe şi să o pregătească, dacă împrejurările o 
permiteau. Neîncrederea reciprocă este cu atît mai mare cu cît 
relativa liberalizare politică favorizează difuzarea şi circulaţia 
zvonurilor şi a temerilor. Parisul mişună de „patrioți persecutați“ 
şi de rudele lor care vin să ceară ajutor şi protecţie pe lîngă 
iacobini, aducînd veşti alarmante despre ceea ce se întîmplă în 
departamente; pe de altă parte, zvonuri despre „o nouă conspi- 
raţie“* iacobină provoacă accese de panică, aşa cum ne-o va 
dovedi povestea răzmeriţei iacobine de la Marsilia, în 5 vande- 
miar anul III. 

Perioada de după 9 termidor nu putea deci să fie o epocă de 
elaborare a unor noi mecanisme de reglare a vieţii politice. 
Convenţia a luat, desigur, unele măsuri de precauţie împotriva 
unei eventuale reveniri la „tiranie“, reorganizînd în primul rînd 
structura puterii centrale, dar momentul, în schimb, nu favoriza 
nici plurălismul politic, nici toleranța. Apelurile la unitate 
naţională, oricare ar fi fost intenţiile şi proveniența le lor, departe 
de a aduce liniştea, sporeau neîncrederea şi bănuielile. Într-adevăr, 
simbolismul şi imaginea unității Națiunii şi poporului fuseseră 
folosite, din 1789, ca o armă de temut în luptele politice, ves- 
tind întotdeauna epurări adesea sîngeroase. Alunecarea spre 
dictatura iacobină şi montagnardă se făcuse prin excluderea 
diferitelor opoziții succesive în numele suveranităţii nelimitate 
a poporului,unul şi indivizibil. De asemenea, ieşirea din Teroare 
se va înfăptui prin excluderea „teroriștilor“, iar represiunea va 
fi legitimată prin „dreptatea la ordinea zilei“, în numele poporului 
unit împotriva tiraniei. Majoritatea Convenţiei întoarce împo- 
triva iacobinilor cel mult o retorică şi o ideologie pe care 
tocmai aceştia o elaboraseră. Nu era o manevră de politicieni, 
ci recuperarea de către „termidorieni““, proveniţi în mare parte 
din rîndurile Muntelui, a unei părţi din legatul iacobin. 

Din cauza acestei lipse de inovare politică se poate spune 
că, dacă raportul lui Lindet încheie anul II, e] nu inaugurează 
anul IIT. Acest an, hotărîtor pentru experienţa politică termido- 
riană, începe în realitate sub auspiciile apelului solemn lansat 
de Convenţie la 18 vandemiar, la numai douăzeci de zile după 
adoptarea raportului Lindet. 


este drept ca salvarea poporului. care este legea supremă a patriotului. să 
impună tăcere odiosului moderantism. care pînă la urmă ne-ar:sugruma 
fără milă dacă am avea slăbiciunea să-l mai ascultăm.“ 

„Duşmanii voştri cei mai periculoşi nu sînt sateliții despotis- 
mului pe. care v-aţi obişnuit să-i învingeţi... Moştenitorii lui 
Robespierre şi ai tuturor conspiratorilor pe care i-aţi doboriît se 
agită în toate sensurile pentru a zdruncina Republica şi, sub dife- 
rite măşti, încearcă să vă ducă la contrarevoluţie prin dezordine şi 
anarhie. Francezi, înarmaţi cu experienţa dobîndită, nu mai puteţi 

- să vă lăsaţi înşelaţi. Boala v-a învăţat care este leacul... Nici o 
autoritate populară, nici o întrunire nu se identifică cu poporul, 
nici una dintre ele nu trebuie să vorbească, să acţioneze în numele 
lui... Toate acţiunile conducerii vor sta sub semnul dreptăţii; dar 
această dreptate nu se va mai înfăţişa Franţei ieşind din temniţă 
plină de sînge, aşa cum o prezentau nişte conspiratori abjecţi şi 
făţarnici... Francezi, evitaţi-i pe cei care vorbesc necontenit 
despre sînge şi eşafod, aceşti patrioţi exclusivişti, aceşti oameni 
extremişti, aceşti oameni îmbogăţiţi de revoluţie, care se tem de 
justiţie şi speră să-şi găsească salvarea în confuzie şi anarhie.“! 


Textul ar merita să fie citat în întregime; este un adevărat 
apel la răzbunare şi revanşă împotriva iacobinilor şi a fostului 
personal terorist. Atacurile împotriva „patrioţilor exclusivişti“ 
anunţă intenţia de a reduce la tăcere societăţile populare începînd 
cu Societatea mamă, iacobinii din Paris. Apelul conţine toate 
elementele politicii pe care le va adopta în cele din urmă puterea 
termidoriană. Revanşa este mai întîi concepută ca legală şi 
menţinută strict în limitele legii. Violenţa verbală a apelurilor 
lăsa-totuşi să se întrevadă fragilitatea acestor limite. 

Este deosebit de pasionant să urmăreşti cum, din zi în zi, se 
petrece acea schimbare care va duce la o opţiune politică opusă 
radical proiectului politic unanimist propus de Lindet. In- 
tr-adevăr, opţiunea politică anunţată de apelul din 18 vandemiar 
nu este nicidecum rodulunui plan politic global, elaborat în 
prealabil: majoritatea termidoriană nu face decît să dea, rînd pe 
rînd, răspunsuri punctuale la problemele concrete ridicate de 
evoluţia situaţiei politice. Totuşi, reacționînd astfel la eveni- 
mente, ea trece la o escaladare a represiunii şi violenţei, a sus- 
piciunii şi resentimentelor. Efectele acestor zguduiri: şi ale 
relaţiilor politice pătimaşe se îmbină şi se completează unele pe 
altele în- aşa fel încît par să formeze un fenomen politic nou. 
Contururile lui rămîn încă vagi, dar ansamblul este deja destul 
de clar pentru ca să se simtă nevoia de a-l denumi cu un cuvînt 


1 Moniteur. vol. XXII. pp. 201-202: apelul din 18 vandemiar. La 
Convention nationale au peuple frangais. Acest apel a fost şi el aprobat în 
unanimitate... 

nou: reacţia antiiacobină şi antiteroristă. Nu stă în intenţia 
noastră.să reconstituim o astfel de cronică politică; ne mulţumim 
cu evocarea cîtorva evenimente importante care ţes urzeala 
apelului din 18 vandemiar, luminînd în felul acesta calea pe care 
păşeşte puterea la începutul anului II. 

Prin apelul său, Convenţia voia să intervină în mod „energic“ 
într-un soi de „război al mesajelor“; ea însăşi a devenit de o 
lună cîmpul lor de luptă. Am citat mesajele către Convenţie 
care, după 9 termidor, felicită „părinţii patriei“ pentru că au 
dejucat cumplita conspirație a „noului Catilina”. Mesaje una- 
nime în sprijinul şi entuziasmul lor (nu are importanţă faptul că 
această frumoasă unanimitate este în întregime rodul unui 
reflex al unităţii impuse de Teroare sau al unei reale uşurări 
aduse de căderea dictaturii). Am văzut, de asemenea că, pe la 
mijlocul lui fructidor, ultimele mesaje de felicitare pentru 9 ter- 
midor sosesc la Comitetul pentru corespondenţă al Adunării în 
acelaşi timp cu primele petiţii care denunţă revenirea „mode- 
rantismului ce-şi înalţă capul“, a „.prigonirii patrioţilor“. Astfel, 
societatea populară din Dijon, care-şi exprimase aprobarea faţă 
de 9 termidor, propunea Convenţiei, încă din 7 fructidor, să 
organizeze cît mai grabnic, pentru a combate moderantismul 
„care invocă dreptatea aşa cum Robespierre invoca virtutea“, 
comitetele revoluţionare de district, să le autorizeze să „reîncea- 
pă arestările de persoane suspecte, în conformitate cu legea din 
17 septembrie“, să cheme, pe toți cetățenii „să comunice moti- 
vele de suspiciune care apasă asupra cutărui sau cutărui individ“, 
să reexamineze legea care prevede ca „judecata să se desfă ăşoare 
conform chestiunii intenţionale“. Acelaşi text, care suna ca un 
apel la restaurarea Terorii, fusese trimis şi iacobinilor, tuturor 
societăţilor afiliate ca şi secţiilor din Paris.! Or, acest apel n-a 
găsit numai sprijin favorabil în anumite secţii din Paris, dintre 
cele mai radicale. lacobinii l-au primit cu entuziasm, l-au tipărit 
şi i-au asigurat o difuzare foarte largă (el este trimis la armate şi 
la toate societăţile afiliate). De atunci, aproape în fiecare zi, 
Convenţia primeşte petiţii şi plîngeri aproape asemănătoare, 
care, de obicei, au fost trimise în acelaşi timp la Societatea 
mamă. Convenţia, după cum s-a văzut, a ripostat-acuzînd 
Societatea că se erijează într-un „centru paralel“ al puterii, 


! Asupra societăţii populare din Dijon şi puterii ei excesive care „fi 
făcea pe toţi să tremure“ în timpul Terorii şi despre mesajul ei din 7 fruc- 
tidor. anul II. cf. L. Huguenay. Les Clubs dijonnais sous la Revolution. 
[Dijon. 1905], reeditare: Geneva, 1978, pp. 153 ş. urm. i: 

alcătuind chiar ea mesajele şi trimiţîndu-le apoi în departa- 
mente, unde complicii lor „teroriști“ le impuneau societăţilor, 
deci îşi arogau dreptul de a semna „o petiție colectivă“. La 
rîndul lor, reprezentanţii în misiune au instigat autorităţile 
constituite ale societăţilor populare, ale locuitorilor comunei să 
ducă un fel de contracampanie de mesaje care făceau apel la 
Convenţie să menţină „dreptatea la ordinea zilei“, să pedep- 
sească pe „hoţi“, pe „sceleraţi“ şi alţi partizani ai lui Robespierre. 
S-au văzut chiar contramesaje provenind de la societăţi care în 
două-trei decade se retractaseră, îşi schimbaseră radical poziţia 
şi acum îi denunţau pe cei care le „înşelaseră“ (este în special 
cazul societăţilor din Bourg-en-Bresse, Auxerre, Sedan, Mar- 
silia). Se poate ghici uşor munca de „epurare“ la care a fost 
supusă o asemenea localitate în perioada dintre trimiterile celor 
două mesaje. Societatea din Dijon, ea însăşi „epurată“ de repre- 
zentantul Callès, a retractat pînă la urmă, la 3 şi 4 brumar, mesa jul 
„ei calificat „în mijlocul aplauzelor celor mai unanime“, drept 
„oribil“ şi „odios“.! Această explozie de ünanimitate-reflex este 
un incontestabil cîştig al libertății de expresie, dobîndit într-un 
timp relativ scurt. Dar aceste polemici şi controversele arătau şi 
că noua libertate dădea la iveală clivajele şi conflictele proprii 
„adevăratei țări“ care se desprindea de Teroare. Un episod al 
acestui „război al mesajelor“, din 11 vandemiar, este revelator 
pentru duritatea înfruntărilor provocate aproape în fiecare zi. de 
citirea corespondenţei. El va servi, de altfel, ca' pretext la elabo- 
rarea apelului solemn al Convenţiei -care chema să se pună 
capăt acestui „război“. În acea zi, Thibaudeau a denunţat manipu- 
larea şi manipulatorii care se ascundeau în spatele mesajelor ce 
condamnau „moderantismul“ şi „prigonirea“ patrioţilor. El s-a 
bazat pe un exemplu concret. În ajun, Convenţia luase 
cunoştinţă de mesajul societăţii populare 'din Poitiers în care „vi 
se spunea că aristocrația şi moderantismul ridică din nou capul 


1 Ibid., pp. 206-207. S-a cerut chiar ca cetăţenii să fie convocați cu 
trîmbiţele ca să semneze retractarea. Reprobarea „odiosului mesaj“ a fost 
propusă de un oarecare Sauvageot, şeful iacobinilor din Dijon: el fusese 
instigatorul primului mesaj şi era supranumit. în timpul Terorii. „micul 
rege din Dijon“. Totuşi. retractarea aceasta tîrzie nu-l va salva: în germinal 
anul III este arestat şi trimis la judecată pentru abuz de autoritate şi arestări 
arbitrare (ibid., p. 218). Le Messager du Soir din 6 frimar consemnează. 
cu mare satisfacţie, retractarea de către cluburile epurate din Dijon a ape- 
lului lor anterior. „semn de raliere al tuturor teroriștilor“. Apelul societăţii 
populare din Dijon a inspirat o piesă „anti-vandală“ şi „anti-teroristă“, 
L'Imerieur du Comité révolutionnaire, asupra căreia vom reveni. 

şi că patrioţii sînt persecutați“. Or, Thibaudeau, el însuşi deputat 
de Vienne, se dusese să verifice mesajul (să adăugăm că mai 
mulţi membri din familia sa fuseseră arestaţi în timpul Terorii şi 
chiar el se temea pentru libertatea lui; gurile rele nu aveau să se 
dea înapoi de la a insinua mai tîrziu că, pentru a-şi dovedi leali- 
tatea, el venea la Convenţie, în timpul Terorii, îmbrăcat cu o 
„carmaniolă“ cam soioasă şi cu o bonetă roşie pe cap...). A 
constatat că mesajul fusese redactat deja cu cîteva săptămîni în 
urmă şi că nu era „semnat decît de şapte indivizi; dintre aceşti 
Şapte indivizi, unul chiar murise de mai mult de cinci săptămîni. 
De altfel, aceşti indivizi sînt nişte sceleraţi care au fost destituiţi 
de reprezentanţii poporului şi care au furat efectele deţinuţilor“. 
Iar Thibaudeau conchide: Comitetul pentru corespondenţă se 
pretează la manevre şi manipulări (un alt reprezemant nu va 
pierde prilejul să-i denunțe, cu aceeaşi ocazie, pe „robespierriş- 
tii“ care se infiltraseră în Comitet), dar ceea ce era şi mai grav 
era faptul că voiau astfel „să imprime oscilaţii opiniei publice“. 
Era deci necesar ca „opinia publică să fie lămurită“, cu atît mai 
mult cu cît raportul adoptat de Convenţie în vederea „determi- 
nării liniei sale de conduită“ (raportul lui Lindet) nu clarificase 
îndeajuns situaţia: „principiile“ acestuia fuseseră obnubilate de 
„consideraţii prea generale“. „Daţi sarcină celor trei Comitete 
ale dumneavoastră să scrie un apel către francezi în care aceste 
principii să fie expuse într-un fel simplu, clar şi pozitiv. Dacă 
cineva va îndrăzni să exprime în societăţile populare sau în altă 
parte principii contrare celor pe care le-aţi proclamat, să fie 
alungat... Dacă nişte nemernici se ceartă în pamflete pentru 
influenţa pe care ar vrea s-o exercite, dacă vor să se sustragă de 
la pedeapsa pe care au meritat-o, majorităţii Convenţiei — pe 
care ei ar vrea s-o convingă, făcînd-o să le împărtăşească pasiu- 
nile — îi revine sarcina de a'se arăta fermă, de a pune capăt tuturor 
exceselor.“ Convenţia va da un exemplu al acestei „fermităţi“ 
încă de a doua zi; după un violent atac al lui Legendre împo- 
triva lui Collot, Barrère şi Billaud-Varenne, calificaţi drept 
„conspiratori“, ea a hotărît să revină la studierea responsa- 


! Moniteur. vol. XXII, pp. 132-133. Thibaudeau lămureşte chiar el 
acest episod ca şi contextul local în care se înscriau atacurile împotriva 
„teroriştilor“ şi „nelegiuiţilor“ din Poitiers, în broşura sa Histoire du ter- 
rorisme dans la Vienne. Paris, f.d. (anul III). Pentru a caracteriza domnia 
Terorii la Poitiers. Thibaudeau evocă o imagine care capătă o valoare de 
simbol: „Ghilotina era instalată de multă vreme la Poitiers. ea se mai găsea 
încă acolo cîteva zile după 9 termidor. Teroriştii săpaseră o groapă sub 
eşafod, la rădăcina arborelui libertăţii; rădăcinile lui, spuneau ci, trebuiau 

bilităţii lor în timpul Terorii şi mai ales a complicităţii lor cu 
Robespierre. Redeschidea în ačest fel dezbaterea pe care 
hotărîse, abia cu o lună în unmă, s-o încheie definitiv... 

Se vădea astfel încă o dată că cele două întrebări de unde 
venim? şi încotro ne îndreptăm? se întrepătrundeau inextricabil 
şi că demontarea Terorii fără răzbunări şi răfuieli nu era decît o 
posibilitate abstractă şi teoretică. Dar mai ales „veştile de la 
Marsilia“, prezentate foarte potrivit în Convenţie chiar în aceeaşi 
zi de către cele trei Comitete (al Salvării Publice, al Siguranţei 
Generale şi al Legislaţiei) au constituit demonstraţia, dacă mai 
era nevoie, că ieşirea din Teroare nu se putea face decît prin 
confruntări deschise, cu preţul unei „reacţii“ antiiacobine. 

Afacerea de la Marsilia din a doua decadă a lunii fructidor 
merită să fie amintită cu atît mai succint cu cît ne este imposibil 
să evocăm istoria, deosebit de complexă, a Terorii în sudul 
Franţei, această afacere nefiind decît unul dintre episoade. Prin 
mai multe aspecte, ea este revelatoare pentru evoluţia globală a 
situaţiei politice a-ţării, dar şi pentru relaţiile dintre situaţia de la 
Paris şi problemele specifice din departamente, ridicate de 
ieşirea din Teroare. La 20 fructidor, doi noi reprezentanţi în 
misiune, Anguis şi Serres, sosesc în sudul Franţei, hotărâți, aşa 
cum afirmă într-un raport adresat Comitetului Salvării Publice, 
să scape regiunea „de monștrii care-o guvemau şi care o ţineau 
sub stăpînirea Terorii şi a crimei neruşinate“. În consecinţă 
devine inevitabil conflictul cu iacobinii din Marsilia, membri ai 


să crească şi să se întindă în sîngele victimelor“ (îbid., pp. 52-53). Apelul 
propus de Thibaudeau trebuia să fie în primul rînd „o replică hotărîtă“ la 
Rapport du Comité de correspondance de la Société des Jacobins din 5 
vandemiar, care fusese „tipărit, afişat, distribuit, trimis tuturor societăţilor 
afiliate, armatelor şi celor patruzeci şi opt de secţii din Paris“. Acest raport. 
deşi nu îndrăznea să condamne pe faţă politica Convenţiei, formula totuşi 
unele critici foarte aspre. Aşa, de pildă. se constată că. după 9 termidor. 
s-a făcut simțită o reacţie sălbatică. după cum o dovedesc mesajele tot mai 
numeroase trimise de societăţile afiliate din toate colţurile ţării. Raportul îi 
denunţă clar pe cei care afirmă că un milion de oameni hrăneau în Franţa 
pe ceilalţi douăzeci şi patru de milioane. Era o aluzie transparentă la un 
discurs al lui Dubois-Crance€, rostit în timpul celei de a treia sanculotide, 
Care, pentru a denunța efectele nefaste ale Terorii asupra economiei, vor- 
bise de „un milion“ de persoane ce hrăneau „douăzeci şi patru de alte 
milioane“. Aluzia va fi exploatată din plin de iacobini; susțineau că fac 
parte din cei „douăzeci şi patru de milioane“ pe care îi apărau împotriva 
„milionului““. De altfel. ei prezentau conflictele esențialmente politice ca 
pe nişte antagonisme sociale, opunînd poporul, sărac şi muncitor, milio- 
nului de bogaţi şi de profitori de pe urma Revoluţiei. 

faimosului „club din strada Thubaneau“. Desigur, ei au felicitat 
cu entuziasm Convenţia pentru „căderea tiranului“ la 9 ter- 
midor, dar, foarte curînd după aceea, nu-şi ascund îngrijorarea 
faţă de întorsătura pe care o ia situaţia politică. Astfel, denunţă 
în întrunirile lor „moderantismul““, punerea în libertate a „aris- 
tocraţilor“ şi „suspecţilor“. Ei trimit o delegaţie la Paris pentru 
a-şi face cunoscută poziţia în Convenţie şi la iacobini. O altă 
„delegaţie“ („zece deputaţi, înarmat fiecare cu o sabie şi un 
pistol“) era trimisă în grabă în întîmpinarea noilor reprezentanţi 
în misiune. Aceştia trec rapid la eliberarea deţinuţilor (aproxi- 
mativ cinci sute în decurs de o săptămînă) şi îi denunţă ca 
terorişti, în faţa Comitetelor Convenţiei, pe iacobinii din Mar- 
silia, ca şi autorităţile constituite pe care aceştia le stăpînesc. La 
26 fructidor, ei dispun arestarea unui oarecare Reynier — unul 
din capii iacobinismului local, un preot răspopit care cumula 
funcţiile de institutor şi de secretar al Comisiei revoluţionare 
din Marsilia; a fost interceptată o scrisoare a acestuia care 
chema la „un nou 2 septembrie“. Iacobinii văd în această ares- 
tare o agresiune directă împotriva Societăţii în ansamblul ei, un 
nou episod al opoziţiei puterii centrale faţă de iacobinii din 
Marsilia. Îi-primesc pe Auguis şi Serres cu huiduieli şi cheamă 
la o „ridicare în masă“. La 28 fructidor, Reynier, care urma să 
fie condus la Paris, este răpit de sub escortă, la ieşirea din oraş, 
de vreo sută de iacobini. Reprezentanţii denunţă acest incident 
drept o adevărată revoltă şi o sfidare la adresa Convenţiei şi a 
conducerii revoluţionare. Ei trec la „epurarea“ autorităţilor locale 
şi informează Convenţia cu privire la această „afacere“ în ter- 
menii cei mai alarmanţi. Or, la Paris, în ultimele zile ale anului 
II, veştile de la Marsilia nu puteau decît să tulbure spiritele. În 
plin „război al mesajelor“, după intervenţiile foarte drastice ale 
delegaţiei iacobinilor marsiliezi în Convenţie şi la Societatea 
mamă, se zvoneşte că un batalion înarmat, alcătuit din iacobini 
din Marsilia, se îndreaptă spre Paris cu intenţia de a înfăptui un 
nou 10 august, dar de această dată împotriva Comitetelor 
Convenţiei. În ziarul său, Jurnalul libertăţii presei, Babeuf alar- 
mează opinia publică, afirmînd că tulburările de la Marsilia au 
fost provocate de iacobini ca să distrugă Convenţia. În faţa 
acestor zvonuri şi a sosirii în masă la Paris a personalului tero- 
rist din mai multe departamente, care se simte ameninţat şi vine 
aici să caute adăpost împreună cu familiile şi prietenii, Convenţia 
hotărăşte în şedinţa celei de a treia sanculotide (deci în ajunul 
adoptării raportului Lindet) să treacă la expulzarea din capitală 

a tuturor persoanelor care nu locuiau aici înainte de 1 mesidor 
(această măsură prefigurează legea „marii ordini“, care va fi 
adoptată la 1 germinal anul II] şi care a decretat că toţi „teroriștii“ 
vor fi trimişi la domiciliul lor. În şedinţa celei de a cincea san- 
culotide, deci a doua zi după aprobarea raportului lui Lindet, 
Convenţia hotărăşte să intervină ea însăşi în evenimentele de la 
Marsilia. Scoate în afara legii pe Reynier, cere reprezentanţilor 
ei să treacă la arestarea instigatorilor rebeliunii, să pună sigiliu 
pe hîrtiile Societăţii iacobine şi să înceapă „epurarea“ ei. Ordinul 
de a închide clubul soseşte la Marsilia în 4 vandemiar, iar repre- 
zentanţii în misiune lansează mandate de arestare împotriva 
unui număr de 35 de iacobini bănuiţi de a fi luat parte la răpirea 
lui Reynier. La 5 vandemiar, la ora unu noaptea, se trece la pri- 
mele arestări (preşedintele iacobinilor, Carle, se urcă pe aco- 
perişul casei, înconjurată de soldaţi, şi se aruncă în gol). În oraş 
izbucneşte o răzmeriţă. O mulţime de aproximativ patru sute de 
persoane înconjură casa unde se află reprezentanţii; unul dintre 
„clubişti“, un oarecare Marion, pătrunde în clădire şi cere „în 
numele poporului suveran“ eliberarea imediată a tuturor iacobi- 
nilor arestaţi. Reprezentanţii încearcă mai întîi să risipească 
mulţimea adunată, apoi cheamă trupa care împresoară cartierul 
şi arestează 96 de persoane (dintre care 13 jandarmi). La 7 van- 
demiar, Marion şi patru jandarmi sînt condamnaţi la moarte de 
o comisie militară; înainte de execuţia publică, ei cîntă La Mar- 
seillaise. Vor fi inculpate cam 250 de persoane (procedura va fi 
tergiversată pînă la sfîrşitul anului III), iar autorităţile locale, ca 
şi clubul, vor fi radical epurate. 

În şedinţa din 12 vandemiar, Convenţia este informată în 
legătură cu aceste evenimente; ia cunoştinţă de rapoartele celor 
doi reprezentanţi în misiune, precum şi de apelurile triumfaliste 
şi răzbunătoare lansate de noile autorităţi ale oraşului. „Război 
tuturor trădătorilor!“ proclama comitetul de supraveghere din 
Marsilia; „Reprezentanţi, este de datoria noastră să vă ţinem la 
curent cu frămîntările care au tulburat liniştea municipalităţii 
noastre în ziua de 5 a acestei luni... Facem cercetările cele mai 
scrupuloase pentru a-i descoperi pe autorii şi instigatorii acestei 
rebeliuni liberticide... Am izbutit în sfîrşit să le smulgem masca 
patriotismului la adăpostul căruia îi insultau pe reprezentanţii 
naţiunii, induceau în eroare poporul cu privire la adevăratele 
principii ale acestora şi îl înjoseau pentru a ajunge cît mai sigur 
la contrarevoluţia pe care o unelteau şi pe care cu siguranţă ar fi 
înfăptuit-o, dacă ochii supravegherii n-ar fi fost deschişi şi nu 

le-ar fi sesizat intenţiile perfide. Să tremure, trădătorii! justiţia 
naţională îi va urmări, iar paloşul îi va pedepsi pe vinovaţi şi ne 
va răzbuna.“ Funcţionarii municipali din Marsilia, nou numiţi; 
sînt şi mai categorici, şi mai violenţi: „Reprezentanţi, aceşti asu- 
pritori înverşunaţi, continuatori ai sistemului lui Robespierre, nu 
mai sînt. Fiţi pe veci binecuvîntaţi, reprezentanţi, numâi voi 
puteaţi să doborîți acest colos înspăimîntător; numai voi puteaţi 
să scăpaţi Marsilia, întreaga Republică de această castă san- 
guinară care voia să sacrifice totul pentru ambițiile ci. Bizuiţi-vă, 
reprezentanţi, pe aceşti oameni plini de virtute care-au ştiut să se 
apere de otrava revoltei; bici care loveşte în duşmanii poporului, 
ei şi-au luat angajamentul solemn să-i zdrobească şi nu vor 
folosi decît mijloace izvorîte din lege şi inspirate din lucrările 
Convenţiei, pe care nu vor înceta niciodată s-o recunoască drept 
centru al autorităţii supreme, al ralicrii la care totul trebuie să 
ajungă.“ Convenţia dă un decret care aprobă măsurile luate de 
reprezentanţi şi declară că trupele care au zdrobit revolta au servit 
patria.! 

S-a văzut uneori în răscoala de la Marsilia o prefigurare a a 
„Zilelor“ de 12 germinal şi 1 prerial de la Paris. Analogia nu 
pare totuşi deloc valabilă. Mulțimea la Marsilia este mai 
degrabă zgomotoasă decît violentă. Nu este atît de disperată ca 
mulţimea din Paris; foametea, acest putemic factor de mobili- 
zare în primăvara anului III, nu bîntuie la Marsilia. Mulțimea 
din Marsilia este alcătuită. aproape numai din bărbaţi; spre deo- 
sebire de situaţia din Paris, femeile, însoţite de copii, nu par- 
ticipă la întrunire. În acest sens, mulţimea din Marsilia îşi 
afişează mai clar culoarea politică; iacobinii constituie nucleul 
ei şi nu-şi ascund deloc neîncrederea, foarte „federalistă”, faţă 
de reprezentanţii puterii centrale care se amestecă în treburile 
lor. Oricum ar sta lucrurile, revolta iacobină de la Marsilia,acci- 
dent de parcurs, la urma urmei, minor, a jucat un rol important 
în precizarea politicii Convenţiei. Într-adevăr, ea a întărit 


l Cu privire la răscoala iacobină din 5 vandemiar şi contextul ei, cf. 
Martinet, ..Les débuts de la réaction thermidorienne à Marseille. L'emeute 
du 5 vendémiaire“, în Actes du quatre-vingt-dixieme Congres national des 
sociétés savantes, Nisa. 1965. Secţia de istorie modemă şi contemporanăc 
t. II. pp. 150-166; M: L. Kennedy, The Jacobin Club of Marseille, 
1790-1794, Ithăca. pp. 128 ş. um.: M. Vovelle. La Revolution. în E. 
Baratier, [/istoire de Marseille (ed.), Toulouse. 1975, pp. 275 ş. um. A. 
Aulard, Recueil des actes du Comité de salut public..., op. cit, vol. XVI- 
XVIII. 

hotărîrea de a se acţiona ferm împotriva iacobinilor chiar de a-i 
distruge o dată pentru totdeauna. Cu siguranţă, ea a influenţat 
dacă nu conţinutul, cel puţin limbajul, deosebit de virulent al 
apelului solemn către poporul francez, din 18 vandemiar.! O 
săptămînă mai tîrziu, la 25 vandemiar, Convenţia va vota un 
decret referitor la societăţile populare interzicînd orice „afiliere, 
federaţie, ca şi orice corespondenţă purtată în nume colectiv 
între societăţi, sub orice denumire ar exista ele“. 

Într-o perioadă de o lună, cotitura s-a produs iar răspunsul 
la întrebarea: încotro ne îndreptăm? a fost formulat în termeni 
de revanşă. Hotărîrea Convenţiei, luată în aceeaşi perioadă, la 
22 vandemiar, de a grăbi procesul Comitetului revoluţionar de 
la Nantes, va întări această opţiune politică şi va da şi mai 
multă vigoare voinţei de a desfiinţa Teroarea. Căci, dincolo de 
dezvăluirile despre masacrele de la Nantes, acest proces va ali- 
menta imaginea globală, chiar simbolurile Terorii şi Teroris- 
tului. Influenţa procesului asupra dezagregării imaginarului 
social triumfător din anul II, asupra decăderii şi sfirşitului iaco- 
binilor, ca şi asupra represiunii accentuate împotriva persona- 
lului politic al Terorii a fost imensă. 

Apelul către poporul francez din 18 vandemiar a impus 
tăcere acelor voci discordante din mesajele care soseau la 
Convenţie. Nu a diminuat numărul acestora, ci, dimpotrivă, a 
provocat un nou val. (Între 1 şi 15 brumar, Convenţia primeşte 
mai bine de cinci sute de mesaje care o proslăveau la unison 
într-o minunată unanimitate regăsită. „O clipă ne-am putut 
teme de propagarea principiilor incendiare pe care instigatorii 
de la Marsilia voiau să le declanşeze, o clipă ne-am putut teme 
că domnia sîngeroasă a lui Robespierre va continua. Am auzit 
proclamația Convenţiei. Am aprobat sentimentele. de dreptate 
care o animă şi din acest moment am jurat din nou să trăim 
pentru Republică şi să respectăm cu sfinţenie principiile 
Convenţiei... Centrul nostru este Convenţia, să piară trădătorii, 
intriganţii, asupritorii, escrocii (societatea populară şi rege- 
nerată din Rodez, mesaj sosit la 14 brumar). „Apelul către 


! Limbajul deosebit de violent al acestui apel este „o reacţie“ în 
„războiul mesajelor“ şi la răscoala de la Marsilia. dar el trădează şi un nou 
raport de forţe în sînul conducerii: la 15 vandemiar, Lindet şi Carnot 
părăsiseră. din motive de vechime, Comitetul Salvării Publice; Comitetul 
Legislaţiei. ufide precumpăneau partizanii deelaraţi ai unei politici de 
revanşă, participase la elaborarea apelului. 

poporul francez a ajuns pînă la noi: a fost citit de trei ori de la 
tribună, de trei ori a fost însoţit şi urmat de cele mai vii şi înde- 
lungate aplauze. Blestemaţi fie cei care îl vor citi fără să fie 
emoţionaţi, blestemaţi fie cei cu suflet hain şi depravat cărora 
le place să se adape cu lacrimi şi cu sînge; ei sînt, fără îndoială, 
continuatori sau complici ai triumvirilor... Continuaţi; cetăţeni 
reprezentanţi, să vă faceţi demni de onorabila misiune ce. v-a 
fost încredinţată de către un mare popor. Loviţi-i fără preget pe 
duşmanii patriei, fiţi neîndurători faţă de agitatori, anarhişti şi 
escroci“ (societatea populară şi regenerată a municipalităţii din 
Beaune, departamentul Doubs, mesaj primit la 12 brumar). „Ce 
frumoasă este ziua cînd poporul francez, plin de admiraţie, 
cîntă în inima bucuriei celei mai intense triumful virtuţii... 
Legiuitori; -fericirea noastră ar fi fost fără margini dacă, martori 
ai entuziasmului nostru, aţi fi auzit laudele şi aplauzele care 
încununau citirea apelului vostru către francezi. Principiile pe 
care le expuneţi acolo sînt şi ale noastre. Îi detestăm pe terorişti 
şi le purtăm o ură neîmpăcată... Părinţi ai patriei, primiţi oma- 
giile noastre, rămîneţi la posturile voastre!“ (locuitorii comunci 
Villefranche d” Aveyron, mesaj purtînd data de 30 vandemiar). 
„Apelul vostru către poporul francez nimiceşte pentru tot- 
deauna domnia Terorii, acea domnie care legitima jalea din 
familii şi uciderea francezilor; în sfîrşit, patrioţii respiră; dacă 
răuvoitorii au putut să creadă că ziua de 9 termidor le-a fost 
prielnică, să citească apelul vostru: o să vadă astfel că patrioţii 
sînt ocrotiţi şi că duşmanii patriei vor fi doboriţi în mod sigur 
dacă nu se vor alătura cu bună credinţă marii noastre familii. 
Tremuraţi tirani! în zadar veţi încerca să ne dezbinaţi! Francezii 
nu vor fi decît un singur popor de fraţi şi de prieteni“ (socie- 
tatea populară şi regenerată din Port-Malo, mesaj sosit la 14 
brumar).! i 
Exprimă oare aceste discursuri şi acest limbaj sponta- 
neitatea sentimentelor antiteroriste? Sînt o prelungire a 
conformismului politic de dinainte şi de după 9 termidor? În 


1 Cf. AN C, 323 CII. 1404: 1410. 1411. În discursul său din brumar, 
anul III, cu privire la denunţarea foştilor membri ai Comitetelor. Lindet 
bănuieşte o manipulare şi se ridică împotriva „acestor mesaje, a acestor 
petiţii pe care vor să le prezinte drept o manifestare a opiniei publice“. Cf. 
R. Lindet, Discours prononcé sur les dénonciations portées contre l'ancien 
Comité du salut public et le rapport de la cornmission des 21, Paris, f. d. 
(germinal anul III), p. 117. 

realitate, cele două fenomene se confundă. Convenţia se 
recunoaşte cu atît mai mult în mesajele de fidelitate şi de 
felicitări pe care le primeşte cu cît acestea parafrazează „în 
mijlocul entuziasmului şi -aplauzelor** propriul său mesaj şi 
îi retrimit propriul său discurs. 


CAPITOLUL III 


„GROAZA LA ORDINEA ZILEI“ 


PROCESE ÎN LANŢ 


„Tăcerea asupra unor acte cumplite nu este trăsătura cea mai 
neobişnuită din această ciudată epocă. Franţa a putut suferi de 
Teroare, dar se poate spune că nu a cunoscut-o şi Termidor a 
însemnat la început o eliberare; dar a fost apoi o descoperire: în 
lunile următoare, surprizele aveau să se ţină lanţ.“! 


Cochin pare foarte mirat de această „necunoaştere“, 
adevărată sau simulată, a realităţilor Terorii de către o ţară care 
le retrăiâ totuşi zi de zi. Cu o intensitate diferită, în funcţie de 
împrejurările locale, Teroarea fusese peste tot prezentă. Dacă nu 
întotdeauna sub forma unor „acte cumplite“ de represiune în 
masă, cel puţin sub forma unui şir nesfirşit de constrîngeri şi 
oprimări: listele de „suspecți“, vizitele la domiciliu, taxele extra- 
ordinare, şicanele care însoțeau eliberarea „unui certificat de 
civism“, aroganţa şi stăpînirea brutală, în mii de orăşele, a celor 
care pînă mai ieri de abia îndrăzneau să ridice capul. Tăcerea 
asupra realităţilor Terorii era unul din elementele „„sistemului'* 
însuşi. Mai precis, sub Teroare, se vorbea neîncetat despre ea, 
dar cuvîntul era monopolizat de discursul terorist, de retorica, de 
simbolurile şi de ideologia lui. De la tribuna Convenţiei, în ziare, 
în întrunirile societăţilor populare, erau înfieraţi cu înfocare 
„duşmanii poporului: „conspiratorii“ şi „moderantismul“. Bule- 
tinul Tribunalului revoluționar publica regulat dări de seamă, 
uneori ale proceselor, adesea ale unor proceduri mai expeditive; 
listele de condamnaţi la moarte constituiau o rubrică zilnică a 
Monitorului, ca supliment la dările de seamă ale şedinţelor 
Convenţiei sau ale iacobinilor. La Paris şi în multe alte oraşe 
ghilotina funcţiona în piaţa publică (cel mult fusese mutată din 
piaţa Revoluţiei mai la periferie), iar spectacolul oferit de eşafod 


! A. Cochin, Les Sociétés de pensée et la democratie, Paris, 1921, p. 118. 

îi atrăgea tot timpul pe obişnuiţii lui. Discursul iacobin despre 
Teroare avea ca funcţie tocmai legitimarea obiectului ei, 
sublimîndu-l prin simbolismul şi prin strigătele de slavă menite 
să ascundă realitatea hidoasă: huruitul căruţelor care-i duceau pe 
condamnaţi; loviturile surde ale cuţitului ghilotinei; murdăria, 
promiscuitatea şi epidemiile din temniţele ticsite; dar şi, la fie- 
care, înăbuşirea temerilor şi obsesiilor ce frămîntau profund spi- 
ritele, care nu puteau, nici nu îndrăzneau, să le dea frâu liber, deşi 
erau tot timpul întreţinute de zvonurile pe care le isca repre- 
siunea zilnică. 9 termidor n-a însemnat imediat „ziua eliberării“. 
Primele puneri în libertate masive de deţinuţi, suprimarea legii 
teroriste din 22 prerial şi reorganizarea Tribunalului revoluţionar 
au urmat îndeaproape cele mai mari „căruţe“ ale Terorii din 
Paris cînd, la 11 şi 12 termidor, „robespierriştii““ au fost duşi la 
eşafod. Adevărata eliberare nu putea veni decît de la eliberarea 
cuvîntului: atunci, prin „dezvăluiri“, se va da glas temerilor şi 
urii, se va vorbi despre suferinţele trăite. Primele dintre aceste 
dezvăluiri, mai ales cele despre „conspirația închisorilor‘, s-au 
făcut de la tribuna iacobinilor „regeneraţi. Astfel, Réal, care 
tocmai ieşise din închisoarea Luxembourg, a relatat propriile 
experienţe şi a cerut să se spună toț adevărul despre Teroare. 


„Ca să urîm cu adevărat regimul care tocmai s-a prăbuşit,. 
cred că trebuie să facem cunoscute efectele lui respingătoare. 
_Indignarea cetăţenilor cinstiţi trebuie să-şi găsească izvorul în 
zugrăvirea chinurilor îndurate în închisori. Las în seama cetățeni- 
lor pe care prigoana i-a aruncat în diferitele case de arest să 
povestească despre grozăviile ai căror martori au fost; în ce mă 
priveşte, vă voi spune ce se petrecea în închisoarea Luxembourg. 
Nu cred, aşa cum s-a afirmat în unele rapoarte, că Revoluţia ar fi 
o fecioară al cărei văl nu trebuie să-l smulgi. Un regim de fier, 
domnia morţii, neîncrederea întunecată întipărită pe toate chipu- 
rile şi adînc imprimată în sufletele deţinuţilor din pricina spionilor 
răspîndiţi printre ei şi care aveau ca sarcină să întocmească liste 
şi să dea de lucru Tribunalului revoluţionar; situaţia fizică şi 
morală, totul arăta că închisoarea Luxembourg nu era decît un 
mormiînt săpat pentru a primi oameni vii.“! 


1 În continuarea relatării sale, Réal dă cîteva exemple de atrocități: or, 
„această descriere cumplită stîmeşte strigăte şi gesturi îngrozite: cîţiva 
cetăţeni îşi manifestă dorinţa ca oratorul să nu mai continue-aceste des- 
crieri revoltătoare““. Aceste proteste şi dezbaterile pe care le-au prilejuit ne 
vorbesc despre-miza politică şi ideologică pe care o reprezenta, chiar în 

Prin aceste „dezvăluiri“ discursul ideologic care legitima 
Teroarea, ca şi sistemul simbolic pe care-l susţinea se găseau 
confruntate cu realităţi deosebit de brutale. Aceste „dezvăluiri“ 
dau naştere la o defulare colectivă şi creează us contra-ima- 
ginar foarte putemic. „Surprizele“, relatările despre grozăviile 
petrecute, amintirile care se revarsă asupra ţării a doua zi după 
căderea lui Robespierre devin un factor adesea hotărâtor în 
marile opţiuni politice care se impun la sfîrşitul anului II; căci 
ele nu numai că adăugau alte grozăvii la cele deja-cunoscute; 
nu se mulţumeau cu condamnarea, devenită oarecum rituală a 
„ultimului tiran“. Fiecare nouă relatare ridica problema Terorii 
şi aceea a teroriştilor, precum şi a răspunderii lor. „Dezvălui- 
rile“ nu exorcizau numai teama de ieri; ele aţîţau ura de astăzi. 
Dorinţa de răzbunare depăşea cazurile personale al lui Robes- 
pierre şi ale acoliţilor lui, executaţi a doua zi după 9 termidor; 
şi cuprindea un întreg personal politic administrativ şi juridic, 
implicat — direct sau indirect — în exercitarea Terorii. Acuza- 
tiile se îndreptau adesea împotriva unui anumit temnicer, deo- 
sebit de ticălos, sau împotriva unui menibru al vreunui comitet 
de supraveghere, deosebit de zelos sau de sălbatic. Dar oare toţi 
aceştia nu acționaseră în conformitate cu nişte legi excepţionale? 
De ce atunci să plătească doar ei pentru un întreg „sistem de 
putere“, ei care nu erau decil niste rotiţe? Şi se ivea iar între- 
barea obsedantă: cum să limitezi răspunderea personală în nele- 
giuirile provocate de Teroare fără ca treptele puterii, de la cea 
mai de jos la cea mai de sus, de la temnicer pînă la membrul 
Convenţiei, să nu fie atinse? 

Procesele Comitetului revoluţionar din Nantes şi al lui Car- 
rier au fost primele procese politice ale „teroriştilor“. La 10 ter- 
midor, Robespierre şi acoliţii lui fuseseră executaţi fără nici un 
proces; procedura împotriva rebelilor scoşi în afara legii se 
reducea la simpla constatare a identităţii. Comitetul revoluţionar 
din Nantes a avut însă parte de un proces după toate regulile, 
cu un acuzator public şi o apărare. Nu a fost de fapt un proces, 
ci o serie de procese care alcătuiesc un tot. | 

Prefacerile din istoria revoluţionară avuseseră drept urmare, în 
mod cu totul paradoxal, faptul că după 9 termidor a fost salvată 


ochii iacobinilor, dezvăluirea feţei ascunse a Terorii. Réal îşi va continua 
povestirea, pînă la urmă. Cf. A. Aulard, La Société des Jacobins. op. cit., 
vol. VI. pp. 343-345. Să reținem că Real va juca un rol important în pro- 
cesul celor 94 de notabili din Nantes şi, mai- pe urmă. în acela al mem- 
brilor Comitetului revoluţionar din Nantes, însărcinîndu-se cu apărarea. 

atît viaţa victimelor Terorii de la Nantes, cît şi aceea a călăilor lor, 
atît a notabilităţilor din Nantes, deferiţi justiţiei de la Paris ca să fie 
judecaţi de Tribunalul revoluţionar pentru conspirație şi trădare, 
cît şi a teroriştilor din Nantes, care-i aruncaseră în închisoare pe 
aceşti notabili şi apoi s-au pomenit ei înşişi acuzaţi de uneltire 
contrarevoluţionară şi închişi în temniţele din Paris. 

'Totul începuse în epoca misiunii lui Jean-Baptiste Carrier. 
La 21 octombrie 1793 (11 brumar anul II), Carrier sosea la 
Nantes ca reprezentant al poporului, în misiune pe lîngă armata 
din vest. Era învestit, ca toţi ceilalţi reprezentanţi în misiune, cu 
“puteri nelimitate, pentru a salva Republica, a-i învinge pe duş- 
manii ei, a asigura ordinea republicană, a-i pedepsi pe trădători, 
a mobiliza toate resursele cerute de armată. Sarcini deosebit de 
grele într-o regiune unde bîntuia războiul din Vandeea. Două 
zile mai tîrziu, în societatea populară Vincent-la-Montagne se 
răspîndea cu iuţeala fulgerului următorul zvon: la Nantes se pregătea 
„un complot federalist““, care urmărea. să pună mîna pe reprezen- 
tantul în misiune, iar apoi să predea oraşul în mîinile vandeenilor. 
În acest „complot“ ar fi amestecați notabilii şi cei mai de seamă 
negustori din Nantes. La 24 brumar, Comitetul revoluţionar, 
care născocise şi răspîndise zvonul, întocmea o listă de 132 de 
„complotişti““, două zile mai tîrziu, Carrier contrasemna ordinul de 
arestare a lor şi de transfer la Tribunalul revoluţionar de la Paris. 
La 7 frimar (27 noiembrie 1793), convoiul celor 132 de notabili 
din Nantes sosea la Paris, după patruzeci de zile de mers pe jos. 
Nu mai erau în viaţă decît 97 persoane. Condiţiile călătoriei 
fuseseră deosebit de grele, ne aflam în plină iarnă. La Paris, încă 
de la sosire, au fost repartizaţi: în diferite închisori şi case de 
sănătate. “Au mai murit încă trei prizonieri. 

În acest timp, la Nantes, represiunea teroristă era în toi şi 
căpătase forme foarte sălbatice: execuţii prin împuşcare în masă, 
înecuri, întemniţări samavolnice. Oraşul trăia vremuri dramatice: 
după înfrîngerea rămăşiţelor armatei vandeene la Savenay, mii de 
prizonieri erau trimişi la Nantes, închişi în antrepozite şi spitale 
transformate în închisori, aşteptînd să fie judecaţi de o comisie 
militară; mii de refugiaţi, mai ales femei şi copii, au căutat adăpost 
la Nantes, sperînd să scape astfel de represiunea care se abătea ca 
un tăvălug asupra regiunii. Curînd după aceea izbucneşte o criză 
de aprovizionare resimţită foarte aspru în închisori, unde condiţiile 
de viaţă erau înfiorătoare. A izbucnit apoi şi o epidemie de dizen- 
terie şi de tifos (oraşul, în prada unei panici colective, a vorbit 
chiar de ciumă). Represiunea nu-i lovea numai pe vandeeni: în 
oraş, vînătoarea de suspecți şi de contrarevoluţionari a fost per- 

manentă. Peste tot se găseau colaboratori ai vandeenilor, erau 
urmărite familiile bănuite că ar avea rude printre emigraţi sau 
relaţii cu ei. Erau percepute „taxe. revoluţionare“, un fel de 
contribuţii, iar plata lor era cerută de pe o zi pe alta; ele îi afectau 
mai ales pe cei „bogați“, „acaparatorii“, învinuiți de foametea din 
oraş. Atmosfera de suspiciune, de delaţiune şi de arbitrarietate era 
şi mai apăsătoare din cauza conflictelor dintre diferitele autorităţi 
cu atribuţii prost definite şi care îşi disputau puterea: autoritățile 
constituite, ale căror puteri slăbeau pe zi ce trecea; comandamentul 
militar (Nantes era garnizoană militară), societatea populară Vin- 
cent-la-Montagne cu tendinţe iacobine extremiste, care practica 
un fel de democraţie directă şi-şi aţintea „ochii vigilenţi“ asupra 
unor autorităţi considerate „laxiste““ şi complice ale „suspecţilor'*; 
Comitetul revoluţionar, care se identifică prea mult cu şefii socie- 
tăţilor populare şi care are ca sarcină „supravegherea revoluţiona- 
ră“ a oraşului în ansamblu; „compania Marat“, un fel de poliţie, 
specială, în slujba Comitetului revoluţionar, recrutată printre 
membrii cei mai „siguri“; şi, pentru a încheia, pe deasupra tuturor 
acestor instanţe, exercitîndu-şi puterea absolută şi nelimitată, Carrier. 

Reprezentantul în misiune avea propriile sale iniţiative, 
hotăra în conflictele legate de competenţe, orienta şi călăuzea 
chiar el represiunea şi, deoarece nu se încredea în ultimă instanţă 
decît în el însuşi, se înconjura de propria lui reţea de agenţi, 
spioni şi informatori. Această situaţie, agravată de războiul din 
Vandeea, care, în ciuda tuturor victoriilor repurtate, nu se mai 
sfirşea, şi de criza economică ce paraliza portul, nu putea decît 
să favorizeze actele arbitrare, şi abuzurile de putere, delaţiunile, 
conflictele, nesiguranța generală. Într-un oraş cam de 80 000 de 
locuitori, aceste sentimente erau în mod foarte felurit împărtăşite 
şi nicidecum după „o linie de clasă“. Dacă elitele la putere, cele 
vechi ca şi cele noi, erau în mod deosebit expuse primejdiilor pe 
care le implica această situaţie instabilă, tot oraşul auzea salvele 
plutonului de execuţie, respira miasmele greţoase care veneau 
din Entrepôt, unde se îngrămădeau prizonierii şi din carierele din 
vecinătatea oraşului, unde erau aruncaţi grămadă cei împuşcaţi, 
şi vedea trupurile purtate de Loara.! 


! Este clar că nu am pretenţia să rezum în aceste cîteva rînduri situaţia 
foarte complexă de la Nantes, din iama anului II. Excelente contribuţii, 
care-şi propun să deosebească adevărul de legende, sarcină deosebit de 
spinoasă în cazul Terorii la Nantes. pot fi găsite în două lucrări de sinteză: 
P. Bois (sub direcţia lui) Histoire de Nantes. Toulouse, pp. 260-281; 
J.-CI.Martin, La Vendée et la France, Paris. 1987, pp. 206-247. 

Misiunea lui Carrier la Nantes a durat mai bine de patru 
luni; a fost revocat la 14 pluvi6se anul Il (8 februarie 1794) de 
Comitetul Salvării Publice care, felicitîndu-l pentru activitatea 
depusă, i-a recomandat să-şi ia un timp de odihnă înainte să-i 
fie încredințate alte însărcinări. Rechemarea lui Carrier fusese 
motivată, în realitate, de raportul „tînărului Julien“, comisar 
special al Comitetului Salvării Publice şi om de încredere al lui 
Robespierre. Raport cu atît mai incriminator cu cît, în urma 
unei neînţelegeri, Carrier îl primise foarte rău pe emisarul lui 
Robespierre: crezuse că are de-a face cu un personaj minor 
(Marc-Antoine Julien nu are decît nouăsprezece ani) şi care era 
complice cu societatea Vincent-la-Montagne (relaţiile furtu- 
noase ale reprezentantului cu această societate tocmai treceau 
printr-o fază destul de critică). ` 


„Îmbinarea a trei calamități, a foametei, a ciumei amenință 
-oraşul Nantes. Au fost împuşcaţi, nu departe de oraş, o mulțime 
nenumărată de soldaţi regali şi acest morman de cadavre, în- 
grămădite, împreună cu emanaţiile pestilenţiale ale Loarei, mînjite 
de sînge, a viciat aerul... În Nantes se află o armată nedisciplinată, 
care nu respectă nici o ordine, în timp ce corpuri de armată răzlețe 
sînt trimise să fie măcelărite. Într-o parte se jefuieşte, într-alta este 
ucisă Republica. Un popor de generali, mîndri de epoleţii lor, cu 
fireturi de aur la guler, îmbogăţiţi de soldele pe care le fură, îi 
împroaşcă cu noroi, din goana trăsurii, pe sanculoţii care merg pe 
jos, sînt mereu la picioarele femeilor, sau la spectacole, serbări ori 
în ospeţe, care sînt o adevărată jignire pentru mizeria publică... 
Carrier este nevăzut în corpurile constituite, printre membrii clu- 
bului sau printre patrioţi. Transmite că este bolnav şi se duce la ţară 
ca să se sustragă de la ocupațiile pe care i le impun împrejurările, 
dar nimeni nu se lasă înşelat de minciunile lui. Se ştie bine că este 
sănătos şi că se află în oraş, că-şi petrece vremea într-un serai 
înconjurat de cadîne neruşinate şi de ofiţeri care-i servesc de 
eunuci: se ştie că nu-i primeşte decît pe oamenii din statul major, 
care-l linguşesc fără încetare, şi îi ponegresc în faţa lui pe patrioţi. 
Se ştie că are peste tot spioni care-i raportează ce se vorbeşte în 
comitetele particulare şi în adunările publice. Discursurile sînt 
ascultate, corespondenţa interceptată. Nimeni nu îndrăzneşte nici să 
vorbească, nici să scrie, nici măcar să gîndească. Spiritul civic a 
murit, libertatea nu mai există. Am văzut la Nantes vechiul 
regim.“ 


! E. B. Courtois. Rapport sur les papiers trouvés chez Robespierre, op. 
cit., pp. 358-359; cf. şi A. Lalli€, J.-B. Carrier, representant du Cantal à 

Plecarea lui Carrier şi sosirea noilor reprezentanţi, B6 şi 
Bourbotte, sînt suficiente pentru ca la Nantes să se instaureze 
o atmosferă de răfuieli. Comitetul Revoluționar denunţă doi 
colaboratori direcţi şi complici ai lui Carrier, Fouquet şi Lam- 
berty, care-i serveau ca spioni. Amîndoi “erau răspunzători 
pentru înecuri; ei vor fi însă judecaţi şi condamnaţi la moarte 
pentru că încercaseră să elibereze ilegal nişte femei vandeene... 
Pe de altă parte, noii reprezentanţi se hotărăsc să acţioneze 
drastic împotriva Comitetului revoluţionar, învinuit de furturi 
şi de acte arbitrare de violenţă. Arestaţi la 24 prerial (12 iunie), 
membrii lui sînt trimişi la 5 termidor în faţa Tribunalului 
revoluţionar din Paris (şi, împreună cu ei, Phelippes-Tronjolly, 
fost preşedinte al tribunalului penal revoluţionar din Nantes). 
Aproape simultan, cei 94 de notabili din Nantes sînt strînşi la 
Plessis ca.şi cum Fouquier-Tinville se pregătea să-i judece. 

Nu există deloc explicaţii pentru faptul că procesul celor 94 de 
notabili din Nantes nu a avut loc mai devreme şi nu se ştie de 
ce au putrezit luni de zile în închisoare. În timpul procesului, 
Carrier îşi va atribui meritul de a fi întîrziat procesul, interve- 
nind pe lîngă Fouquier-Tinville, ceea ce este evident fals. Între 
rechemarea sa la Paris şi 9 termidor, Carrier avea alte griji: el 
se temea pentru capul lui şi nu pentru capetele notabililor din 
Nantes pe care-i socotea o adunătură de federalişti şi contrare- 
voluţionari. Întorsla Paris, Carrier este mai mult sau mai puţin 
implicat în „complotul hebertist“*; dar, deşi nu este denunţat 
atunci, se simte totuşi. foarte ameninţat. În ochii lui Robes- 
pierre, care are deplină încredere în tînărul Julien, Carrier, ca 
şi Barras, Fréron sau Fouché, sînt tot atîtea exemple de repre- 
zentanţi în misiune care întinaseră Teroarea prin purtarea lor pe 
teren: lux, furturi, delapidări, tiranie, violenţă arbitrară etc. Or, 
în ajun de 9 termidor, Robespierre se mai gîndeşte încă să 
„epureze Teroarea“, să pună de acord realităţile ei cu princi- 
piile. Referințele hebertiste ale lui Carrier îl fac, în ochii lui, şi 
mai suspect. Pentru a preîntîmpina pericolul, Carrier s-ar fi 


la Convention., Paris, 1901, pp. 247 ş. urm. În continuarea raportului său, 
M.-A. Julien este mai nuanţat: îi recunoaşte unele merite lui Carrier, mai 
ales pe acela de a fi zdrobit „într-o vreme traficul şi de a fi tunat şi fulgerat 
împotriva spiritului mercantil, aristocratic şi federalist“. Mărturia lui Julien 
este fără îndoială incompletă şi părtinitoare; „robespierristul pur“ care era 
în acea vreme acest băiat de nouăsprezece ani are despre Teroare aceeaşi 
imagine contradictorie care-i era proprie şi lui Robespierre. Arestat după 9 
termidor, Julien va fi martor al acuzării în procesul lui Carrier. 

amestecat, se pare, în pregătirea complotului antirobespierrist. 
Legenda (dar există mai multe legende care-l aureblează pe 
Carrier) ar vrea ca el să fie în primele rînduri ale acelora care, 
la 10 termidor, urmau căruţa care-l ducea pe Robespierre la 
eşafod şi susţine că l-ar fi blestemat. 

Întîrzierea procesului notabililor din Nantes ar putea să se 
datorească unor probleme pur „tehnice“, supraaglomerarea Tri- 
bunalului revoluţionar (un număr de 94 de persoane era totuşi o 
foarte mare „încărcătură“; mai tîrziu, şi Fouquier-Tinville îşi va 
atribui meritul de a fi întîrziat acest proces, din cauză că n-ar fi 
avut probe). 9 termidor va salva şi capetele celor 94 de notabili 
din Nantes şi capul lui Carrier. Cei 94 nu sînt eliberaţi în zilele 
imediat următoare lui 9 termidor. Procesul lor (le este alăturat 
şi Phelippes-Tronjolly în calitate de co-acuzat) se deschide 
numai în ultimele zile ale anului II, la 22 fructidor (8 septem-: 
brie 1794). Actul de acuzare reia învinuirile iniţiale: conspirație 
împotriva Republicii, aderare la federalism sau sprijin dat fede- 
ralismului, sentimente regaliste, înțelegere cu emigraţii. maşinaţii 
menite să discrediteze asignatele şi să provoace foametea. 
Goulin, Chaux, Grandmaison şi Bachelier, foşti membri ai 
Comitetului revoluţionar din Nantes, sînt scoşi din închisorile 
unde zăceau în aşteptarea propriului lor proces ca să depună 
mărturie de partea acuzării. Carrier depune şi el mărturie. | :: 

La sfîrşitul anului II, atunci cînd dreptatea este adusă la 
ordinea zilei, procesul se înscrie în cu totul alt context decît 
acela în care fuseseră formulate învinuirile în iamă. El ia o 
întorsătură surprinzătoare. Încă din primele ceasuri, el se trans- 
formă într-un proces al Comitetului revoluţionar din Nantes, în 
cursul căruia sînt denunţate practicile teroriste; ancheta este 
făcută împotriva Terorii, în general, împotriva lui Carrier, în 
special, deoarece el întruchipează Teroarea şi puterea neli- 
mitată cu care Convenţia îl învestise. Acuzaţii, în special Phe- 
lippes-Tronjolly, se preschimbă în acuzatori; îi interoghează pe 
martori cu privire la uneltirile făptuite în numele Comitetului 
revoluţionar: înecurile, furturile, răzbunările personale, răscum- 
părările nevinovaţilor..'. Martorii acuzaţi se apără rău: ei neagă 
anumite acţiuni, recunosc altele, dar fiecare caută mai ales să 
scape de orice răspundere şi să-i compromită pe ceilalţi. Car- 
rier însuşi nu declară oare cu indignare că nu ştia nimic despre 
înecuri şi execuţii? Nici „nu avea habar de toate aceste grozăvii 
şi barbarii.“ La capătul a cinci zile de audienţe, cînd dezvălui- 
rile privitoare la Teroarea din Nantes urmau celor despre supli- 

ciul îndurat de,acuzaţi în timpul transferului lor de la Nantes la 
Paris, apărătorii îşi schimbă rolul: pledoariile lor.devin tot 
atîtea rechizitorii. Nu încape îndoială, spunea Tronçon-Décou- 
dray, unul dintre apărători, trebuie „doborită aristocrația şi 
nimicit moderantismul, dar nu trebuie pierduţi din vedere aceşti 
machiavelişti modemi... Unii dintre acuzaţi au avut momente 
de rătăcire, cei mai mulţi au luptat pentru patrie şi sînt acoperiţi 
de cicatrice care le fac cinste. Crime odioase au profanat liber- 
tatea: tribunalul trebuie să dea un exemplu Europei; trebuie să-i 
învăţaţi pe tiranii coalizaţi ce este acela un adevărat patriot şi 
cum îl ocroteşte juştiţia. În octombrie trecut, un comitet revo- 
luţionar a fost instituit la Nantes: el a făcut trafic cu viaţa şi 
onoarea cetăţenilor. Era alcătuit din oameni josnici şi depravaţi... 
Cetăţenii au fost daţi pe mîna acestor oameni conduşi de maxi- 
mele lui Robespierre; aceştia au vărsat valuri de sînge; în fic- 
care clipă inventau alte conspirații pentru a-i acuza pe cetăţeni 
şi a-i distruge; spuneau că prizonierii trebuiau ucişi în masă.“ 
Verdictul tribunalului, pronunţat la 28 fructidor, nu ne miră. 
Dacă opt acuzaţi sînt dovediţi complici „într-o conspirație 
împotriva Republicii“, ca Phelippes-Tronjolly, „recunoscut 
drept autor şi complice al unor acţiuni şi hotărîri federaliste“, 
Tribunalul recurge totuşi la faimoasa clauză intenţională, intro- 
dusă după 9 termidor: nimeni nu a comis aceste acte condam- 
nabile „cu răutate, cu intenţii conttarevoluţionare“. Împotriva 
celorlalţi acuzaţi, Tribunalul n-a putut să reţină nici o dovadă 
de delict. Toți acuzaţii sînt aşadar achitaţi. Verdictul este primit 
cu entuziasm: „De abia încetase să vorbească preşedintele, că 
„sala Tribunalului răsună de strigătele generale: Trăiască Repu- 
blica!; toate inimile tresaltă, toţi ochii sînt aţintiţi asupra nefe- 
riciţilor din Nantes, redaţi patriei şi libertăţii după atît de 
îndelungate suferinţe.! 

Aşa se termină primul proces; desfăşurarea şi verdictul lui 
prevestesc consecinţe inevitabile. Presa a făcut o largă publici- 
tate procesului notabililor din Nantes, insistînd cu precădere 
asupra crimelor Comitetului revoluţionar şi, îndeosebi, asupra 
înecurilor. Numele lui Carrier a fost tipărit şi rostit de sute de 
ori. La 8 vandemiar anul III (29 septembrie 1794), cazul Car- 
rier, care este deputat al Muntelui şi desfăşoară o activitate 


1 Cf. AN W 449, nr. 105, docum. 90. Bulletin du Tribunal révolution- 
naire. p. 86: Moniteur, vol. XXII, pp. 48-50: H. Wallon. Histoire du Tri- 
bunal r&volutiopnaire de Paris, Paris, 1881, vol. V, pp. 345 ş. urm. 

destul de susţinută la iacobini, este menţionat prima dată în 
Convenţie în legătură cu atrocitățile comise în timpul Terorii la 
Nantes. Carrier răspunde, publicînd cîteva zile mai tîrziu, un 
Raport asupra diferitelor misiuni care i-au fost încredințate’. 
Între timp, Tribunalul revoluționar anchetează, cu o oarecare 
încetineală, în procesul membrilor Comitetului Revoluționar 
din Nantes; la 17 vandemiar, actul de acuzare este întocmit de 
Leblois, acuzator public. Totuşi, impulsul hotărîtor vine de la 
Convenție. La 22 vandemiar, deci patru zile după proclamarea 
Apelului către poporul francez, acest apel la revanşă pe care 
l-am amintit, Merlin [din Thionville] transmite Convenţiei noi 
documente referitoare la femeile şi copiii înecaţi în Loara şi 
exclamă: „Convenția ar trebui, dacă ar fi posibil, să inventeze 
noi torturi pentru aceşti canibali.“ Imediat, Adunarea votează 
moţiunea prin care se cere Tribunalului revoluționar „să urmă- 
rească pe cale judiciară, fără întîrziere, afacerea Comitetului 
revoluţionar din Nantes, ca şi pe toţi cei implicaţi în aceeaşi 
afacere“. Aluzia la Carrier este transparentă, după cum este evi- 
dentă voinţa politică de a face din acest proces un avertisment, 
chiar un caz exemplar al represiunii împotriva tuturor 
„teroriştilor“ şi a „băutorilor de sînge“. 


„Tribunalul revoluţionar trebuie să-i acţioneze. în justiţie pe 
toţi aceşti asasini, fără nici o excepţie; poporul trebuie să vadă 
cum sînt pedepsiţi vinovaţii, oriunde s-ar afla ei; trebuie ca Tri- 
bunalul revoluţionar să ancheteze fără întîrziere în procesul Comi- 
tetului revoluţionar din Nantes şi să facă dreptate pedepsindu-i pe 
toţi monştrii care au ordonat crimele comise în această regiune. 
Nu trebuie să ne-o mai ascundem, cetăţeni: dacă o autoritate 
superioară n-ar fi ordonat aceste fărădelegi, ele nu ar fi fost 
înfăptuite. Să nu tolerăm ca sistemul instituit de aceşti oameni să 
mai dureze mult timp, căci ar însemna să-i lăsăm nepedepsiţi pe 
aceşti monştri şi băutori de sînge.“2 


Actul de acuzare se remarcă prin violenţa lui: 


„Tot ce are cruzimea mai barbar; tot ce are crima mai viclean, 
tot ce are autoritatea mai arbitrar; tot ce are delapidarea mai odios 
şi imoralitatea mai revoltător poate fi regăsit în actul de acuzare 


! Tipărit la ordinul Convenţiei Naţionale. Paris. anul III: BN Le 3982. 
2 Cf. Moniteur, vol. XXII. pp. 226-228: intervenţiile lui Merlin [din 
Thionville] şi André Dumont. Amîndoi par să cunoască actul de acuzare, 
gata, după cum am mai spus, de cîteva zile. Cf. AN W.493 nr. 479, placheta 3. 

împotriva membrilor şi comisarilor Comitetului revoluţionar din 

Nantes. În analele din cele mai îndepărtate colţuri ale lumii, în 

toate paginile istoriei, chiar în veacurile barbare cu greu am putea 

întîlni ceva asemănător cu atrocitățile comise de acuzaţi... Aceste 
fiinţe fără morală sacrificau cinstea şi onoarea pentru pasiunile 
lor; ei vorbeau despre patriotism şi înăbuşeau vlăstarele lui cele 
mai frumoase; teroarea le deschidea drum, iar tirania sălăşluia 
printre ei... Apele Loarei vor curge de-a pururi însîngerate, iar 
marinarul străin nu va cobori decît înfiorîndu-se pe malurile ei 
acoperite de osemintele victimelor sugrumate din barbarie, pe care 
valurile indignate le vor fi aruncat la țărm... Victime nevinovate, 
copii de abia ieşiţi din sînul naturii, erau condamnate de aceşti 

Caligula... SCALDA, căci aşa numeau ei o crimă de care Nero 

s-a ruşinat cînd a comis-o o singură dată împotriva unei singure 

fiinţe, şi pe care ei, mai cruzi şi mai sceleraţi, au comis-o de mai 

multe ori şi împotriva a mii de nevinovaţi.“! | 

Tonul, violenţa verbală continuau perfect tradiţia instituţiei, 
amintind în mod ciudat retorica lui Fouquier-Tinville, care, la 
rîndul lui, îşi aştepta actul de acuzare. (Istoria, prin urmele pe 
care le lasă în arhive, îmbracă uneori forma unui simbolism 
ciudat de explicit; Leblois, acuzatorul public, redactează actele 
de acuzare împotriva unora dintre membrii Comitetului revolu- 
ţionar din Nantes pe hîrtie, cu antetul ... „Antoine Quentin Fou- 
quier, acuzator public al Tribunalului revoluţionar, numit la 
Paris prin decret al Convenţiei Naţionale“. Noul acuzator public 
se mulţumeşte numai să bareze numele de Tinville şi să înscrie 
cu mîna numele lui. Se ştie că acest lucru se explică prin 
penuria de hîrtie şi derularea prea rapidă a evenimentelor. Şi 
totuşi, ce frumos simbol al continuității unei instituţii care a 
servit succesiv la instaurarea Terorii şi apoi la „judecarea revo- 
luţionară“ a teroriştilor... Ea îşi reînnoieşte de altfel mai des 
acuzaţii decît limbajul.2) 

Autorităţile i-au făcut cea mai mare publicitate acestui act 
de acuzare; el a fost nu numai reluat de mai multe ziare, ci şi 
editat sub formă de broşură şi afişat în oraşe, în mai multe mii 
de exemplare. La 23 vandemiar se*deschide, într-o atmosferă 
înfierbîntată, cel de-al doilea proces, cel al Comitetului revolu- 


1 Cf. AN W 493 nr. 479, „Acte d'accusation fait au cabinet de l`accu- 
sateur public. ce 17 vendémiaire, l'an III de la République française. signé 
Leblois.“ 

2 Cf. de exemplu. AN W 493, nr. 479, placheta 3, nr. 17; act de acu- 
zare împotriva lui Louis Naud. 

tionar din Nantes. Încă din prima zi, acuzaţii adoptă o strategie 
mai mult sau mai puţin concertată; ei resping în bloc anumite 
acuzaţii şi aruncă răspunderea actelor criminale pe umerii lui 
Fouquet şi Lamberty, acoliţii-lui Carrier, care, s-o amintim, au 
fost condamnaţi şi executaţi la Nantes; ei minimalizează 
importanța altor acţiuni, invocînd condiţiile de război civil în 
care au fost înfăptuite. Dar argumentul major la care recurg 
pentru a se apăra îl vizează pe Carrier: cu toţii nu făceau alt- 
ceva decît să execute ordinele lui Carrier care dispunea de puteri 
nelimitate. La 1 brumar, unul dintre acuzaţi, Goulin, exclamă 
patetic: acuzaţiile se prăvălesc asupra capetelor noastre; autorul 
neliniştilor noastre, „omul care ne-a înfierbîntat minţile, care 
ne-a condus mişcările şi ne-a stăpînit părerile ca un despot, este 
liber... Carrier trebuie neapărat să apară în faţa tribunalului, în 
acest proces. Să fie întrebat tot oraşul Nantes: toţi vă vor spune 
că numai Carrier a provocat, a recomandat şi a ordonat toate 
măsurile revoluţionare.“ 'Tribunele, înţesate de lume la fiecare 
audiere, nu rămîn indiferente; publicul strigă întruna: „Carrier! 
Carrier!“ De asemenea, după depoziţiile care dezvăluie atrocități 
revoltătoare, publicul strigă: „Răzbunare! Răzbunare!“ Preşe- 
dintele, pentru a linişti tribunele, dă asigurări că informaţiile 
privitoare la desfăşurarea procesului sînt transmise zilnic Comi- 
tetului Siguranţei Generale. (Încă o dată, Tribunalul se arată cre- 
dincios tradiţiei stabilite sub Teroare de a colabora foarte strîns 
cu Comitetul, care influenţează din culise soarta procesului.) 
Ca'orice membru al Convenţiei, Carrier se bucură, începînd 
cu 9 termidor, de un fel de imunitate parlamentară, care nu 
putea fi ridicată decît de Convenţie. La 9 brumar (30 octom- 
brie), ea deschide o procedură, destul de complexă, referitoare 
la eventuala punere sub acuzare a unui deputat. A doua zi este 
numită, prin tragere la sorţi, o comisie 'de douăzeci şi unu de 
membri pentru a hotărî asupra cazului Carrier. Şi atunci începe 
cel de al treilea act al afacerii din Nantes: la 21 brumar, comisia 
îşi depune raportul cu concluzia: „este cazul să fie pus sub acu- 
zare reprezentantul poporului Carrier“. El putea să-şi prezinte 
apărarea; totuşi Convenţia decide arestarea lui provizorie, în 
aşteptarea unor informaţii suplimentare şi, bineînţeles, a adunării 
de probe ale acuzării. În aceste zile, tensiunea creşte; un mare 
număr de broşuri îi atacă în acelaşi timp pe Carrier şi pe iaco- 
bini, învinuiți de a voi să scape de justiție; în oraş au loc 
încăierări, mai ales în faţa sediului iacobinilor. În seara zilei de 
21 brumar, sala iacobinilor din strada Saint-Honoré este atacată 

de „tineretul aurit“, iar a doua zi Convenţia hotărăşte să sus- 
pende şedinţele Societăţii. La 29 brumar, Convenţia ia cunoş- 
tinţă de mesajul cetăţenilor din Nantes şi al societăţii populare 
care, prevalîndu-se de lozinca „dreptatea adusă la ordinea 
zilei“, cer deferirea neîntîrziată a lui Carrier în faţa Tribunalului 
revoluţionar. Este un rechizitoriu lung şi vehement. Convenţia 
decide să-l tipărească: 


„Reprezentanţi ai poporului francez, voi care sînteţi deja 
convinşi că nu prin teroare, a cărei domnie odioasă se ridică pe 
fărădelegi şi delaţiuni, se poate consolida o conducere binecuvîn- 
tată... inimile noastre, deschizîndu-se la pieptul vostru părintesc, se 
umplu de speranţă şi de bucurie... Dar ce mai vor aceşti oameni 
cruzi, gata oricînd să învinuiască un nevinovat, să acuze pe cei care-i 
demască... Cetăţeni reprezentanţi, credincioşi ca şi voi jurămintelor 
noastre, vi-l denunţăm pe odiosul Carrier; fărădelegile lui îl împre- 
soară din toate părţile; totul aici ne vorbeşte de ele; îl denunţăm în 
faţa reprezentării naţionale pe care a vrut s-o înjosească, îl denun- 
tăm în faţa întregului popor a cărui încredere a trădat-o... Dar, 
Cetăţeni reprezentanţi, nu puteţi să n-o recunoaşteţi, Carrier nu este 
decît locotenentul unei facţiuni pentru care fericirea poporului pare 
a fi o nenorocire şi care urmăreşte să îngroape libertatea sub mor- 
mane de cadavre, să ucidă virtutea, să insulte geniul nimicind 
monumentele artelor, să jignească natura pîngărind cele mai fru- 
moase produse ale ei, voind să degradeze specia umană, această 
facțiune neîndurătoare care urăşte tot ceea ce este măreț şi frumos 
şi pentru care omenirea însăşi este o crimă. Ah, reprezentanţi ai 
poporului francez, aveţi grijă ca această facțiune să nu pună totul în 
mişcare pentru a evita supliciul lui Carrier, pentru a-i nimici pe 
martorii care ar putea să-l demaşte sau pentru a scăpa de dreapta 
judecată un criminal de ale cărui dezvăluiri se teme.“! 


La 1 frimar, Carrier începe în sfîrşit să răspundă pe larg, în 
faţa Convenţiei, la acuzaţiile comisiei celor douăzeci şi unu; la 
3 frimar, Convenţia se pronunţă, prin apel nominal, pentru 
punerea sub acuzare a lui Carrier, aproape în unanimitate (din 
500 de votanţi, 498 sînt pentru decretul de acuzare şi doi pentru 
decret, dar cu anumite condiţii). Carrier este arestat pe loc şi în 
7 frimar el îşi ia locul pe banca acuzaților în faţa Tribunalului 
revoluţionar. 

Aşa începe ultimul act. Deoarece Carrier a devenit unul 
dintre acuzaţi, tribunalul care era întrunit deja de patruzeci şi 


! Şedinţa din 29 brumar, Moniteur, vol. XXII, pp. 543-546. 

două de zile, trebuie să reia procesul aproape de la început, 
principalele capete de acuzare trebuie redefinite şi trebuie sta- 
bilită partea de răspundere a lui Carrier în raport cu cea a ce- 
lorlalţi acuzaţi. Audierile se prelungesc pînă la 26 frimar, ziua 
verdictului: Carrier şi doi membri ai Comitetului revoluţionar, 
Grandmaison şi Pinard, sînt condamnaţi la moarte (şi ghilo- 
tinaţi în aceeaşi zi) pentru crime comise „cu intenţii criminale 
şi contrarevoluţionare“. Tribunalul îi declară vinovaţi de crimă 
şi atrocități pe ceilalţi 28 de acuzaţi: complicitate la înecuri şi 
execuţii, furturi, răseumpărări, percepere de taxe abuzive, acte 
arbitrare, oprimarea cetăţenilor prin teroare etc. Totuşi, constatînd 
că nu fuseseră comise „cu intenţii criminale şi contrarevolu- 
ţionare“, Tribunalul îi achită şi îi repune în libertate. Alţi doi 
acuzaţi sînt achitaţi deoarece „nu se dovedise că executaseră 
ordinele arbitrare ale Comitetului“. Achitarea acuzaților ale 
căror crime au fost demonstrate de-a lungul zilelor procesului 
provoacă mare zarvă. Două zile mai tîrziu, Convenţia decre- 
tează înnoirea Tribunalului revoluţionar şi hotărăşte trimiterea 
celor achitaţi în faţa justiţiei penale. 

Astfel, între procesul celor 94 de notabili din Nantes şi exe- 
cutarea lui Carrier s-au scurs aproape o sută de zile. O sută de 
zile, timp în care au trecut prin faţa Tribunalului revoluţionar 
sute de martori; dările de seamă asupra audierilor au fost publi- 
cate în Buletinul Tribunalului revoluţionar, în Monitor şi în alte 
ziare; rezultatele scrutinului nominal referitor la punerea sub 
acuzare a lui Carrier au fost trimise la administraţiile locale şi 
la armate. O sută de zile, timp în care ţara a fost pur şi simplu 
bombardată de dezvăluiri ale căror dimensiuni depăşeau cea- 
surile tragice trăite la Nantes în iarna anului II. Vor urma alte 
procese, între care cel al lui Fouquier-Tinville (germinal, flo- 
real anul III). Dar niciodată nu vor mai avea înrîurirea pe care 
au avut-o procesele Comitetului revoluţionar de la Nantes şi al 
lui Carrier asupra cursului luat de ieşirea din Teroare. Procesele 
ridicau probleme mai mari decît lăsa să se întrevadă obiectul 
lor iniţial. Ele au contribuit la naşterea unui sentiment de oroare 
neîmpăcată faţă de iacobini şi personalul terorist. „Dreptatea la 
ordinea zilei“, acest slogan termidorian nu însemna numai eli- 
berarea nevinovaţilor; procesele veneau să impună cerința de 
a-i pedepsi pe vinovaţi, la toate nivelurile puterii, mergînd chiar 
pînă la Convenţie. Procesele Jegiti mau, într-o oarecare măsură, 
dreptul la răzbunare. Plecînd de la exemplul oraşului Nantes, 
ele făceau bilanţul, dezastruos şi odios, al Terorii şi stabileau 

răspunderea colectivă a personalului ei. Prin aceasta au contri- 
buit din plin la compromiterea, la distrugerea chiar a imagina- 
rului revoluţionar al anului II. Pînă la urmă, procesele au grăbit 
trecerea de la întrebarea Cum se poate demonta Teroarea? la 
problema Cum se poate termina Revoluţia? 


„MĂSURILE FORTE“ ŞI TEROAREA ÎN VIAŢA 
DE FIECARE ZI 


„Fougueţ şi Lamberty, agenţi credincioşi ai lui Carrier, 
băgau spaima în tot oraşul Nantes; ei puseseră nu numai 
teroarea, ci şi groaza la ordinea zilei“ declara unul dintre acuzaţi, 
Pierre Chaux, în cursul procesului Comitetului revoluţionar.! 
Teroarea la Nantes, mai ales în timpul misiunii lui Carrier, 
pune şi astăzi probleme istoricilor. Incertitudinile sînt nume- 
roase: numărul victimelor, care variază ca estimări, amploarea 
represiunii, funcţiile şi răspundcerile respective ale protagonişti- 
lor sînt prost precizate — acelea ale reprezentanţilor lor în 
misiune, mai ales cele ale lui Carrier, ale Comitetului revolu- 
ţionar, ale poliţiei oculte instituite de Carrier, în frunte cu Lam- 
berty şi Fouquet; ale celor două comisii militare, a lui Bignon 
şi Lenoir, care-i condamnau Ía moarte pe „bandiți“ după o pro- 
cedură ce se reducea la stabilirea identităţii. Incertitudinea per- 
sistă şi în ce priveşte atitudinea ambivalentă a oraşului însuşi 
faţă de represiune; desigur, el a îndurat Teroarea, dar în ce 
măsură a fost complicele ei prin aprobarea, fie ea şi tacită, a 
„curăţirii““ oraşului de aceste mii de „bandiți“ care trebuiau 
hrăniţi pe timp de foamete şi care se înghesuiau în închisorile 
improvizate, adevărate focare de epidemii?? 


1 Proces criminel des membres du Comité révolutionnaire de 
Nantes... instruit par le Tribunal révolutionnaire... Paris, l’an III, chez la 
veuve Toubon, partea a doua,p. 243. 

2Nu ne-am propus să redeschidem dosarul Terorii la Nantes. Cu titlu 
ilustrativ, să menţionăm cîteva iricertitudini. începînd cu cifrele. Numărul 
victimelor directe ale Terorii, adică al persoanelor executate, cunoaşte mai 
multe estimări. Aşa, de pildă, numărul de înecuri: în timpul procesului, 
Phelippes-Tronjolly vorbeşte de 23 de înecuri; Michelet. care. în timpul 
şederii sale la Nantes, s-a informat cu grijă pe lîngă martori care au 
supravieţuit, ajunge la numărul de 7 înecuri: Alfred Lalli€, care nu-şi 
ascundea ostilitatea faţă de Carrier şi teroriştii lui din Nantes, estimează 


178 


La procesul Comitetului revoluţionar şi al lui Carrier, 
aceste incertitudini sînt şi mai mari. Cu atît mai mult cu cît 
acest proces spectaculos nu este bine condus de Dobsent, 
preşedintele Tribunalului revoluţionar. Din 240 de persoane 
chemate să depună mărturie la tribunal, 220 au răspuns la stri- 
garea numelui lor. Mai mulţi martori depuneau ceasuri întregi 
şi aceasta de mai multe ori, în diferitele faze ale procesului. 
Actul de acuzare privea 14 persoane, verdictul a condamnat 
33 de acuzaţi. Într-adevăr, în afară de Carrier, caz solidarizat 
cu ceilalţi acuzaţi, Tribunalul, în cursul audierilor, a hotărît să 
aresteze martorii care, în timpul interogatoriilor, se dovediseră 
complici ai acuzaților în comiterea fărădelegilor acestora. La 
caracterul haotic al procesului se adaugă astăzi confuzia diver- 
selor dări de seamă. Pe lîngă versiunea semi-oficială. din Bule- 
tinul Tribunalului revoluţionar, alte versiuni ale şedinţelor sînt 


că au fost 20 de înecuri; Gaston Martin. foarte indulgent la- adresa lui Car- 
rier. vorbeşte numai de 8. Estimările numărului de înecuri variază de la 
cîteva sute la aproximativ douăzeci de mii (această ultimă cifră este impro- 
babilă: estimarea cea mai probabilă se situează între 2 şi 5 000, distanţa 
rămîne deci considerabilă). Comisia lui Bignon a condamnat probabil la 
moarte nu mai.puţin de 2 600 de vandeeni, dar noile estimări urcă pînă la 
3 500. Între brumar şi pluvi6se au fost ghilotinate la Nantes mai bine de 
200 de persoane, adică în medie cam 2 persoane pe zi. Totuşi mediile n-au 
sens în astfel de situaţii; într-adevăr au fost zile în care erau executaţi 
cîteva zeci de condamnaţi. Estimările referitoare la numărul victimelor 
indirecte ale Terorii. mai ales cele moarte în închisori. sînt şi mai nesigure. 
ele se numără cu miile; din ianuarie pînă în a@gust 1794 au fost 12 000 de 
înhumări şi au trebuit 'săpate vreo douăsprezece noi gropi comune. 
Michelet afirmă că represiunea împotriva vandeenilor se bucura de spri- 
jinul unei mari părţi din populaţia oraşului Nantes: „Toată această lume 
(prizonieri şi refugiaţi vandeeni) suferea de o diaree molipsitoare care s-a 
întins în tot oraşul. Decretele erau precise: omorîţi totul. Erau împuşcaţi. 
Dar morţii îi omorau pe cei vii. Molima se întindea; două mii de locuitori 
ai oraşului mor într-o lună. Tulburarea era mare la Nantes... Oamenii de 
rînd din oraş ţipau că toţi vandeenii trebuiau să fie aruncaţi în Loara. Cele 
două autorităţi din Nantes, reprezentantul Carrier şi Comitetul 
revoluţionar, într-o aprigă rivalitate, pîndindu-se, gata să se acuze dacă 
vreunul dă cel mai mic semn de îngăduinţă, s-au luat după furia populară 
şi au înlocuit (fără să se sinchisească de legi) împuşcarea cu înecul.“ 
(Michelet, Histoire du dix-neuvième siècle, op. cit., p. 115) Lucrările (op. 
cit.) ale lui P. Bois şi J.-C1. Martin prezintă stadiul actual al cercetărilor 
privitoare la Teroarea din Nantes. Cf. şi două puncte de vedere extreme şi 
contradictorii: A. Lalli€, J.-B. Carrier, representant du Cantal à la Conven- 
tion, Paris, 1901 şi G. Martin, Carrier et sa mission à Nantes, Paris, 1924. 

publicate în ziare sau sub formă de lucrări separate. Între 
aceste versiuni există numeroase divergențe, chiar contradicții, 
imposibil de lămurit. De altfel, pentru majoritatea cititorilor 
contemporani, aceste divergențe între mai multe relatări despre 
grozăvii sînt secundare. În mintea lor, diversele estimări cu 
privire la victime menţionate de martori, ca şi supralicitările la 
care recurg acâştia cînd povestesc despre atrocități, nu au 
decît un efect cumulativ: ele se completează şi se adună.! 
Procesele nu aduc numai mărturii zguduitoare despre 
realităţile Terorii la Nantes; ele adaugă şi un imaginar fantas- 
magoric produs de Teroare. Procesele devin, ca să spunem aşa, 
un loc de defulare colectivă; audierile contribuie, în schimb, la 
îmbogățirea şi difuzarea acestui univers fantasmagoric. Din 
depoziţii răzbate teama îmbinată cu ură şi deseori este greu, 
chiar imposibil, să deosebeşti adevărul din tot ceea ce repro- 
duce memoria individuală sau colectivă. Martorii se fac ecoul 
zvonurilor şi al vorbelor purtate de colo-colo, la un an după 
producerea evenimentelor. Din moment ce analiza noastră se 
referă în special Ja funcţia acestor procese în formarea men- 
talităţilor antiteroriste, la rolul lor în maturizarea şi consoli- 
darea reacţiunii antiteroriste, imaginaţia globală a Terorii, aşa 
cum era ea difuzată, devine interesantă, chiar în dezmăţul si. 
Michelet a ştiut să expliciteze care a fost impactul proceselor 
asupra opiniei publice: „A fost un imens poem dantesc care, 
din cerc în cerc, a coborît Franţa în aceste infernuri rău cunos- 
cute chiar de către cei care le străbătuseră: Au fost revăzute şi 
parcurse regiuni sinisti, acest mare pustiu al Terorii, această 
lume de ruine şi de vedenii. Mase de oameni care nu se inte- 
resau deloc de dezbaterile politice au fost pasionaţi de aceste 


1 Cf. Phelippes zis Tronjolly, Réponse au rapport de Carrier, repré- 
sentant du peuple, sur les crimes et dilapidations du Comité révolution- 
naire de Nantes, Paris, f. d. (anul III): A. Velasques, „Les procès de 
Carrier et du Comité révolutionnaire de Nantes“, Annales historiques de 
la Révolution française, 1924, pp. 454 ş urm. Dispunem de cel puţin patru 
versiuni ale dărilor de seamă ale audierilor: 1. versiunea din Bulletin du 
Tribunal révolutionnaire (versiunea Clément); 2. versiunea din Journal du 
soir (versiunea Gallety): 3. versiunea scurtată din, Moniteur, 4. versiunea 
publicată la văduva Toubon (op. cit.). Pentru necesitățile studiului de față, 
ni s-a părut inutil să scoatem în evidență divergențele, mai mult sau mai 
puţin importante, dintre aceste dări de seamă. Astfel, pentru a simplifica 
notele, ne vom mulţumi în continuare să indicăm între paranteze numele 
martorului (sau al acuzatului) a cărui depoziţie o cităm. 

procese. Bărbaţii, femeile şi copiii, toţi, de la cel mai mic pînă 
la cel mai mare, au visat înecurile, au văzut Loara înceţoşată 
noaptea, au auzit strigătele celor care se scufundau încet.“! 
Impactul dezvăluirilor privitoare la Teroarea din Nantes 
rezulta atît din mărturiile despre „groaza la ordinea zilei“, cît 
şi de nimicurile „Terorii obişnuite“. Într-adevăr, la tribune s-a 
făcut auzită relatarea „măsurilor forte“ care au determinat par- 
ticularitatea cumplită a Terorii din Nantes: înecurile, miile de 
execuţii, adesea fără judecată şi foarte brutale faţă de femei şi 
de copii; dar şi banalitatea unei represiuni obişnuite în toate 
regiunile Franţei; temniţele suprapopulate, detumările de fon- 
duri şi sumele cerute de comitetele de supraveghere de la 
„suspecți“ (sau de la cei care nu erau decît „suspecți de a fi 
suspecți“) cu prilejul cererii unui certificat de civism, taxele 
revoluţionare abuzive; mici furtişaguri (cîteva sticle de vin) în 
timpul unei „vizite la domiciliu“, care presupunea fireşte o sco- 
tocire atentă a pivniţei etc. Dar, printr-un ciudat joc de oglinzi, 
împilările, abuzurile, jignirile inerente Terorii de fiecare zi pe 
care o îndurau toţi erau dintr-o dată sporite parcă de relatarea 
concomitentă a atrocităților din Nantes. „Măsurile forte“ le 
dădeau o altă semnificaţie, măreau teama şi sentimentul peri- 
colului şi, drept urmare, şi ura. Teroarea din Nantes scotea în 
evidenţă faptul că cea mai mică persecuție şi oprimare putea să 
nu fi fost decît anticamera morţii prin înec sau împuşcare. Toţi 
cei care, fiind membri ai comitetelor revoluţionare de oriunde 
ar fi ele, nu au putut rezista ispitei de a avea un profit, chiar 
minor, de pe urma puterii lor sau de a-şi arăta trufia faţă de 
„bogaţi“ şi de „acaparatori“, nu se înfăţişau oare de aici înainte 
ca nişte călăi potenţiali, nişte Carrier virtuali? Astfel, lunga 
poveste despre Teroarea din Nantes, care se depăna zi de zi în 
faţa tribunalului, stîrnea groaza faţă de abuzurile comise în alte 
părţi, apoi, curînd după aceea, prin identificarea tuturor acelora 
care nu fuseseră loviți decît în averea sau în libertatea lor cu 
martirii din Nantes, provoca repulsie pentru toată Teroarea. 


La 


1 Michelet, op. cit., pp. 102-103. Ca şi cum ar fi fost fascinat de acest 
personaj. care îmbina republicanismul cu cruzimea, Michelet foloseşte 
diverse formule pentru a-l descrie: „Carrier a fost spectrul baroc, ciudat şi 
sinistru care impresionează“. ibid.. p. 103, nota 1. În aceleaşi pagini. 
Michelet evocă efectele altor procese împotriva „teroriștilor“, dar acordă o 
atenţie deosebită procesului lui Carrier şi al Comitetului revoluţionar. 

Mii de pagini au consemnat depoziţii, adesea repetitive, 
reluînd aceleâşi fapte. Dar, de la o depoziţie la alta, se adaugă 
amănunte, se supralicitează chiar, pe măsură ce teama dădea 
înapoi, ce toţi se eliberează de frică în goana după senzaţional, 
pe măsură ce creşte ura şi dorinţa de răzbunare. Mai multe 
depoziţii se remarcă prin acumularea de orori pe care martorii 
pretind că le-au văzut sau, mai des, despre care aflaseră din 
auzite. Mărturiile directe se confundă, de altfel, prea adesea, cu 
zvonurile şi cu ceea ce se ştie din auzite. Din ansamblu pot fi 
desprinse cîteva reprezentări globale ale Terorii şi teroriştilor, 
care trasează liniile de forţă ale imaginarului antiterorist.! 

Două imagini care capătă valoare de simbol rezumă ele sin- 
gure Teroarea din Nantes. Prima este Loara însîngerată, plină 
de leşuri, revărsîndu-şi valurile otrăvite: „Apele Loarei vor 
curge de-a pururi însîngerate, iar marinarul străin nu va cobori 
decît înfiorîndu-se pe malurile ei acoperite de osemintele victi- 
melor sugrumate din barbarie, pe care valurile indignate le vor 
fi aruncat la țărm.“ În timpul proceselor, această temă a revenit 


1Să reamintim numele inculpaţilor din actul de acuzare care revin în 
repetate rînduri în expunerea noastră: l. Jean-Jacques Goulin, membru al 
Comitetului revoluţionar din Nantes, născut la Saint-Domingue. în vîrstă 
de 37 de ani, domiciliat în Nantes; 2. Pierre Chaux, în vîrstă de 35 de ani. 
născut la Nantes. domiciliat în acest oraş. negustor şi membru al Comite- 
tului revoluţionar: 3. Michel Moreau, zis Grand-Maison. în vîrstă de 39 de 
ani, născut şi domiciliat în Nantes, membru al Comitetului revoluţionar; 
4. Jean-Marguerite Bachelier, în vîrstă de 43 de ani. născut şi domiciliat 
în Nantes, notar, membru al Comitetului revoluţionar; 5. Jean Perrochaux. 
în vîrstă de 48 de ani, născut şi domiciliat în Nantes, antreprenor de case. 
membru al Comitetului revoluţionar; 6. Jean-Baptiste Mainguet, în vîrstă 
de 56 de ani. cu domiciliul în Nantes, negustor de ace, membru al Comi- 
tetului revoluţionar; 7. Jean Lévêque, în vîrstă de 38 de ani, născut la 
Mayence, domiciliat în Nantes, membru al Comitetului revoluţionar: 8. 
Louis Naud, în vîrstă de 35 de ani, născut şi domiciliat în Nantes. dogar, 
membru al Comitetului revoluţionar; 9. Antoine-Nicolas Bolognie. în 
vîrstă de 47 de ani. născut la Paris. domiciliat la Nantes. membru al Comi- 
tetului revoluţionar: 10. Pierre Gallon, în vîrstă de 42 de ani, născut şi 
domiciliat la Nantes, rafinator; 11. Jean-François Durassier, în vîrstă de 50 
de ani, născut şi domiciliat la Nantes. curtier pentru descărcarea navelor 
venind de la Saint-Domingue; 12. Augustin Bataille, în vîrstă de 46 de ani. 
născut la Charit€-sur-Loire, pînzar, cu domiciliul în Nantes: 13. Jean-Bap- 
tiste Jolly, în vîrstă de 50 de ani, născut la Angerville-la-Martel, departa- 
mentul Seine-Inferieure, topitor de aramă, domiciliat în Nantes: 14. Jean 
Pinard.în vîrstă de 26 de ani. născut la Christophe-Dubois. departamentul 
Vandeea. domiciliat la Petit-Marc. departamentul Loire-Inférieure. Ultimii 
cinci erau comisari ai Comitetului revoluţionar. Cf. Acte d'accusation... 
AN W 493, nr. 479, placheta nr. 3. 

neîncetat, îmbogăţită cu amănunte din ce în ce mai înfiorătoare. 
„Confirm că am văzut pe malurile Loarei trupuri goale de 
femei aruncate de fluviu la mal; am văzut mormane de cadavre 
de bărbaţi mîncate de cîini sau de păsări de pradă; am văzut în 
bărci scufundate cadavre legate şi pe jumătate acoperite de 
apă“ (depoziţia femeii Laillet). Şi, ca semn suprem al indignării 
unei Naturi rănite, fluviul aruncă trupurile la țărm. „Am văzut 
malurile Loarei acoperite de leşuri; am văzut la mal cadavre de 
copii de şapte-opt ani; am văzut cadavrul unei femei goale care 
încă îşi strîngea copilul în braţe; am văzut trupuri goale de fete 
şi băieţi“ (mărturia lui Lambert, sculptor din Nantes). „Am 
văzut pe malurile Loarei, pînă la Paimbceuf, o mulţime de ca- 
davre, dintre care multe femei goale, pe care municipalităţile 
din localităţile riverane au fost nevoite să le îngroape“ ‘ (depo- 
ziţia lui Baudet, constructor de nave). În forma sa cea mai ste- 
reotipă, imaginea este reluată şi consemnată în celebra carte a 
lui Prudhomme despre atrocitățile Terorii, care, timp de cîteva 
generaţii, a hrănit memoria colectivă. „Un om demn de încre- 
dere a afirmat că, mult timp şi pe o întindere de optsprezece 
leghe, Loara era, de la Saumur şi pînă la Nantes, roşie de sînge. 
Cu apele umflate de mulţimea cadavrelor purtate de valurile ei, 
ea ducea spaima pînă în ocean; dar, deodată, o maree puternică 
împinge înapoi pînă sub zidurile oraşului Nantes aceste înfio- 
rătoare monumente ale atîtor cruzimi. Toată întinderea fluviului 
este acoperită de mădulare plutind ici şi colo, pe care peştii 
lacomi le sfişie, bătîndu-se între ei. Ce spectacol pentru locui- 
torii oraşului, care se feresc să mai folosească apa şi peştii.”! 
Cealaltă imagine este aceea a unui oraş de 80 000 de locui- 
tori, complet terorizat, încăput pe mîinile unei bande de 
„băutori de sînge“ şi de hoţi, unde drojdia populaţiei se răzbuna 
pe oamenii cumsecade. Frica s-a- lăsat asupra oraşului ca o 
mantie de plumb. „Nu putem s-o:repetăm îndeajuns, teroarea 
era la ordinea zilei; oraşul a căzut în cea mai apăsătoare stu- 
poare; cel care se credea nevinovat seara, nu era sigur că va fi 
socotit tot astfel a doua zi; ar fi greu să zugrăveşti în cuvinte 
nelinhiştea, îngrijorarea mamelor, a soțiilor cînd auzeau huruitul 


l L. M. Prudhomme, Histoire générale et impartiale des erreurs, fautes 
et crimes commis pendant la Révolution française à dater du 24 août 1787, 
Paris, anul V, vol. VI. pp. 337—338. Prudhomme vorbeşte de 100 000 de 
victime ale lui Carrier, număr la care se ajunge „printr-un calcul aproxi- 
mativ, înglobînd închisorile, bolile“ etc. Dar Nantes era un oraş cu 80 000 
de locuitori. 

trăsurilor în cartierele lor, la ora opt seara; li se părea că ele şi 
soţii lor vor fi smulşi din case pentru a fi aruncaţi în temniţă. 
Aceasta era deznădejdea care domnea la Nantes, iar Carrier şi 
Comitetul erau singurii vinovaţi" (depoziţia lui Lahenette, 
medic la spitalul din Nantes). Numărul persoanelor arestate 
este „incalculabil“: „Comitetul 'a îndreptat cercetările arbitrare 
şi abuzive în special împotriva talentelor, cinstei şi bogăției“ 
(acelaşi martor); „Comitetul din Nantes i-a aruncat în temniţă 
aproape pe toţi cei care aveau avere, talent, virtute şi omenie. 
El încuviinţase ceea ce se numea în oraş sabrade: acest soi de 
execuţii se referă la un număr de şapte-opt prizonieri care ieşeau 
de la Comitet pentru a fi duşi la Entrepôt. Escorta, găsind că e 
tîrziu şi că drumul este prea lung, i-au masacrat pe aceşti nefe- 
riciţi sub ferestrele Comitetului“ (depoziţia lui Georges Thomas, 
agent sanitar). În acest oraş, încremenit de spaimă şi neîndrăz- 
nind să se plîngă, împuţit de duhoarea cadavrelor, activitatea 
portuară şi comercială din care trăiau locuitorii era paralizată. 
„Cinstea, virtutea, talentul şi averea erau proscrise, iar virtutea 
a fost sugrumată de crimă. După principiile unor Hébert, ale unor 
Chaumette, ale unor Roussin, ale unor Robespierre şi ale altor 
vandalişti, era ucis comerţul pentru a fi subjugată Franţa“ 
(depoziţia lui Villemin, comerciant la Nantes)!. 

Fluviul revărsînd cadavre trezeşte în minte imaginea înecu- 
rilor. Descoperirea lor a fost unul din marile momente ale pro- 
ceselor. Înecurile rezumau ele singure atrocitățile Terorii. Actul 
de acuzare al Comitetului constata că nu existau „probe mate- 
riale despre o execuţie de acest fel“, dar, se adăuga, „există măr- 
turia mai multor acuzaţi care, chinuiţi de remuşcări, au fost 
nevoiţi să declare că fuseseră de la patru la opt înecuri““. Estimările 
cu privire la numărul de înecuri şi de înecaţi diferă de la o 


1 Unul dintre acuzaţi, Bachelier, a încercat, la începutul procesului, să 
justifice politica de represiune. Ea comporta măsuri preventive şi îşi pro- 
punea să-i mobilizeze pe sanculoţi împotriva .bogaţilor“. (Cu privire la 
acest ultim punct, Bachelier foloseşte o terminologie: „clasa bogaţilor“, 
„capitalişti“ etc. care merită să fie reţinută): „Carrier nu înceta să spună că 
bogaţii sprijină războiul din Vandeea: că acaparatorii erau în cîrdăşie cu 
ei: că cei bogaţi nu dădeau nici un ajutor celor săraci: că Nantes era un 
focar contrarevoluţionar... Toată clasa bogaţilor era suspectă în împre- 
jurările grele în care ne aflam; a trebuit deci să lovim atît în cel care putea 
să facă rău, cît şi în cel care avea puterea şi dorinţa de a face rău. În acest 
timp au fost arestaţi însă puţini patrioţi: am pedepsit cu asprime în special 
clasa foştilor nobili şi preoţi. pe capitaliştii care nu voiau să facă nimic 
pentru patrie; dar adevărații sanculoţi au fost cruţaţi.“ 


184 


depoziţie la alta, de la un martor la altul: 4 000 de tîlhari înecaţi 
şi 7 500 împuşcaţi la cariera Gigant (depoziţia lui François 
Coron, soldat din compania Marat); trei-patru înecuri în timpul 
cărora au pierit 9 000 de victime (după depoziţiile lui Affilié cel 
tînăr, marinar dulgher, care a participat la construirea gabarelor şi 
a lui Moutier, fierar din Nantes, care spune că a văzut „toate 
înecurile“ care avuseseră loc în cartierul lui); „23 de înecuri şi 
nenumărate victime“, după Phelippes-Tronjolly; Lamberty şi 
Carrier s-ar fi lăudat cu meritele lor, spunînd că „2 800 au şi 
trecut prin baia naţională“ (depoziţia lui Martin Naudille, fost 
inspector al armatei din vest). Tribunalul nu se străduieşte să 
verifice aceste date, fie şi numai prin confruntarea martorilor. 
Pentru istorici, aceste estimări contradictorii pun probleme 
inextricabile; pentru contemporani, prevala imaginea globală şi 
oroarea inspirată de crimă, imaginea acelor gabare scufundate 
cu încărcatura lor de femei, copii, preoţi şi „briganzi“. 

A vorbi despre înecuri înseamnă neapărat a vorbi despre 
„căsătoriile republicane““, imagine care şi-a lăsat durabil amprenta 
asupra memoriei colective. Reproduse în nenumărate gravuri, 
începînd cu anul III, „căsătoriile republicane“ aveau de ce să 
înfierbînte minţile; ele au devenit simbolul ororii înecurilor. 
Încă din prima zi a procesului Comitetului se vorbeşte despre 
„Căsătoria republicană“, numită şi „căsătoria revoluţionară“, ca 
despre „ultimul rafinament de cruzime“. „El consta în a lega de 
subsuori un tînăr gol de o tînără, şi a-i arunca astfel în apă“ 
(depoziţia lui Lahenette, medic la'Charit€, în Nantes). În cursul 
procesului, descrierea a revenit de mai multe ori în mai multe 
variante: călăii percheziţionează bărbaţii şi femeile şi, goi, îi 
leagă cîte doi de braţe şi de încheieturile mîinilor, apoi sînt 
urcați în barcă, unde sînt loviți cu „bîte mari“ şi împinşi în 
Loara; asta se numeşte „căsătorie civilă“ (depoziţia lui Thomas, 
agent sanitar; el reproduce relatarea unui luntraş beat, care ar 
fi asistat la acest măcel). După o altă versiune, „căsătoriile 
republicane“ nu arătau numai cruzimea, ci şi perversitatea călăilor 
care se desfătau cu ceea ce era obscen şi scabros. „Am auzit 
vorbindu-se despre aceste căsătorii republicane care se oficiau 
legînd un bătrîn de o bătrînă sau un tînăr de o tînără; erau lăsaţi 
în această poziţie timp de o jumătate de oră, goi de tot; li se 
dădeau cîteva lovituri de sabie în cap şi apoi erau aruncaţi în 
apele Loarei'* (depoziţia lui Fourrier, directorul azilului revolu- 
ţionar). Este mai degrabă îndoielnic ca aceste „căsătorii repu- 
blicane“ să fi fost practicate în mod sistematic. Nici o 
grosolănie, nici o cruzime nu este exclusă în timpul înecurilor, 


185 


dar toate aceste relatări despre „căsătoriile republicane“ se înte- 
meiază pe vorbe auzite şi nicidecum pe spusele unor martori 
oculari sau pe mărturisirile făptaşilor. Se pare că represiunea şi 
jafurile teroriste cereau ca victimele să fie neapărat dezbrăcate 
şi aruncate două cîte două pentru ca moartea să-i secere pe locui- 
torii oraşului Nantes cu un întreg cortegiu de obscenităţi şi per- 
versiuni. 

„Măsurile forte“ nu se mărginesc la înecuri. Dacă victimele 
nu dispăreau în Loara, atunci sfirşeau în gropile comune (mai 
ales cele săpate în carierele Gigant din apropierea oraşului). 
Victimele, mai ales prizonieri vandeeni, au fost executate acolo 
prin mijloace, ca să spunem aşa, mai „clasice“, mai puţin spec- 
taculoase: ghilotina sau armele de foc. În timpul proceselor se 
vorbeşte relativ puţin despre „ghilotinări“, deoarece victimele 
fuseseră condamnate după o procedură juridică, fie ea şi sumară. 
Iar cazurile lor erau de competenţa Tribunalului revoluţionar, 
nu a Comitetului revoluţionar. Ideea de a folosi înecul s-a născut 
din pricina relativei încetineli a Tribunalului; mai mulţi martori 
vorbesc despre accesele de furie ale lui Carrier la adresa Tribu- 
nalului, ordinele lui de a grăbi judecata şi de a ghilotina mai 
repede, fără multe „chiţibuşuri'* judecătoreşti. Impuşcarea în 
masă a prizonierilor vandeeni, luaţi în timpul luptelor, cu arma 
în mînă, permitea uneori să fie lichidate mai mult de.200 de 
persoane într-o zi, după simpla înregistrare a identităţii lor de 
către comisia militară a lui Bignon; totuşi ele au stîmit mai 
puţină indignare decît înecurile.! Citind depoziţiile martorilor, 


! Faptul că aceste execuţii au fost încredințate „husarilor negri“ trauma- 
tiza spiritele cu atît mai mult cu cît circulau zvonuri despre cumplitele bru- 
talităţi ale acestor trupe mai ales faţă de femei. Regăsim ecouri într-una din 
depoziţii. La 28 pluvi6se, „un ofiţer, pe numele său Ormes, vine să ceară 
ajutorul forţei armate pentru a scăpa cinci femei frumoase din mîinile unor 
americani care le-au arestat şi le insultă în fel şi chip. I se dau mai mulţi 
oameni care se duc la reşedinţa negrilor de unde se aud gemetele captivelor. 
Femeile cer într-un singur glas să fie duse de acolo.«Sînt sclavele noastre, 
spun americanii. la cererea noastră: le-am cîştigat cu sudoarea trupului 
nostru şi nu ni le veţi putea lua decît dacă treceţi peste cadavrele noastre...» 
Lupta era gata să înceapă cînd forţa armată, din prudenţă. preferă să se 
retragă [...] Două zile după acest eveniment, americanii. săturîndu-se fără 
îndoială de captivele lor, le trimit înapoi: una dintre aceste nefericite fusese 
obligată să suporte apropierea a vreo sută de bărbaţi; căzuse într-o stare de 
prostraţie şi nu mai putea să meargă. Cîteva zile după aceea, aud împuşcă- 
turi; întreb ce se întîmplă: mi se răspunde că sînt împuşcate femeile amcri- 
canilor“ (depoziţia lui J. Commerais, negustor de oglinzi). Nu se face nici o 
menţiune cu privire la acest episod sau la alt caz analog în celelalte depoziţii. 

s-ar putea crede că oraşul accepta măcelărirea prizonierilor, res- 
peciînd 'o legalitate redusă la ceâ mai simplă expresie. E 
adevărat, nimeni nu îndrăznea să conteste acest simulacru de 
legalitate, căci ar fi însemnat să denunţi Convenţia Care decre- 
tase această procedură expeditivă. În audieri s-a revenit mai 
ales asupra nerespectării acestei fragile legalităţi revoluţionare 
şi asupra cazurilor flagrante de arbitrarietate şi sălbăticie în 
represiune. Astfel, în tot timpul proceselor este vorba de un 
grup de 80 de călăreţi vandeeni care, după înfrîngerea de la 
Savenay, veniseră la Nantes cu intenţia de a se preda şi de a 
depune armele. Or, Carrier dăduse personal ordin să fie împuş- 
caţi fără judecată. Nu era decît un episod printre atîtea alte 
atrocități, dar el căpăta o mare importanţă pentru că mai multe 
mărturii coincideau (deşi, după unele spuse, Carrier. ordonase 
să fie executaţi pînă la 500 de călăreţi) şi Carrier făcuse impru- 
denţa să semneze el însuşi ordinele de execuţie. Convenţia: a 
trimis un curier extraordinar la Nantes ca să le aducă, şi aceste 
liste au constituit o piesă de dosar de o importanţă capitală. 

Cazul acestor vandeeni s-a înscris, de altfel, într-un context 
mai larg, adesea invocat în timpul audierilor. Toate atrocitățile 
nu însemnau oare, de fapt, continuarea războiului din Vandeea, 
în ciuda tuturor victoriilor republicane? Carrier a fost acuzat că 
a prelungit războiul printr-o represiune atît de sălbatică încît i-a 
împiedicat pe vandeeni să capituleze. 


„După afacerea de la Savenay am văzut patru soldaţi de-ai 
noştçi aducînd un mare număr de călăreţi briganzi; i-am auzit pe 
aceştia mărturisindu-şi greşelile, arătînd cele mai vii păreri de rău şi 
învoindu-se să se predea cu condiţia să le fie cruţată viaţa... Dacă 
aveau să fie iertaţi ei, şi cei care erau în Vandeea, se angajau să-i 
aducă legaţi pe şefii lor şi să convingă majoritatea comunelor lor să 
se strîngă sub drapelul Republicii. Dacă nişte propuneri atît de 
avantajoase ar fi fost acceptate, nu s-ar mai vorbi despre Vandeea; 
dar oamenii aceştia sanguinari, complici ai despoţilor, nici nu se 
gîndeau să-şi dea încuviințarea la nişte măsuri care i-ar fi lipsit de 
“puterile cu care erau învestiţi... De aceea, mi-a fost dată durerea de 
"a vedea cum sînt măcelăriți, împuşcaţi fără milă cam o sută de bri- 
ganzi din aceştia... şi această crudă execuţie a avut loc a doua zi 
după sosirea acestor oameni rătăciţi, încălcîndu-se declaraţiile prin 
care li se făgăduia siguranţă şi protecţie“ (depoziţia lui Girault, fost 
avocat, fost membru al Adunării constituante). 


Acuzatul Naud a completat depoziţia de mai sus; el îi trans- 
misese într-adevăr lui Carrier această ofertă de capitulare: „Îmi 

îngădui să cer îndurare pentru fraţii noştri înşelaţi de nişte fana- 
tici şi contrarevoluţionari. “ „Ei, fir-ar să fie! strigă Cairier, nu 
vedeţi că-i o capcană? Nu vă cunoaşteţi meseria; vă lăsaţi 
înşelaţi de o supunere aparentă; vor să tulbure oraşul. Sînteţi 
nişte laşi, nişte netrebnici care nu ştiţi să înfruntaţi duşmanul. 
Nici o îndurare, toţi sceleraţii ăştia trebuie împuşcaţi.“ 

Ororile represiunii din Vandeea sînt pomenite în fiecare zi: 
locuitorii din Bougquenay şi cătunele din jur sînt convocați sub 
pretextul că li se vor da certificate de civism şi sînt împuşcaţi 
(depoziţia lui Renet, comandant de batalion); cadavre de femei 
împuşcate zăceau grămadă timp-de mai multe zile, iar „cani- 
balii““ le numeau, rîzînd, „Muntele“ (depoziţia lui J. Delamarre, 
casier general pentru cheltuielile publice în departamentul 
Loire Exterieure; depoziţia lui Bourdin, fierar la Nantes). Închi- 
sorile, dacă nu cumva deţinuţii erau scoşi de acolo pentru a fi 
înecaţi sau împuşcaţi, erau adevărate locuri de îngropăciune. 
„Primind ordin de la comisia militară să mă duc să constat care 
dintre femeile închise la Entrepôt erau însărcinate, am găsit un 
mare număr de cadavre împrăştiate ici şi colo; am văzut copii 
care mai răsuflau sau înecaţi în hîrdaie pline cu excremente. 
Trec prin săli imense; înfăţişarea mea le înfioară pe femei: nu 
vedeau alţi bărbaţi în afară de călăii lor... Am constatat că trei- 
zeci dintre ele erau însărcinate, mai multe în luna a şaptea sau a 
opta; după cîteva zile vin să le văd pe aceste femei... Vi-o spun 
cu inima zdrobită de durere,. aceste femei nenorocite fuseseră 
aruncate în valuri! Tabloul este sfişietor, el întristează întreaga 
omenire; dar trebuie să dau seamă în faţa tribunalului, în chipul 
cel mai fidel, de tot ceea ce ştiu“ (depoziţia lui Thomas, agent 
sanitar). 

Focalizarea asupra acuzaților şi, în general, a agenţilor 
Terorii, a urii pe care procesele o dau la iveală, le interzice 
acuzaților orice motivaţie ideologică: foarte rare sînt depoziţiile 
care le recunosc, cu titlul de circumstanţe atenuante, „senti- 
mente revoluţionare exagerate“ sau care îi socotesc nişte suflete 
n ral În schimb, acuzaţii invocă „intenţiile lor revoluţiona- 

‘, admițînd că au fost înşelaţi. Miza este mare: 'Fribunalul 
ile chemat să hotărască ținînd seama de „clauza intențională“, 
de motivațiile revoluționare sau contrarevoluțjonare ale actelor 
încriminate. Dår problema nu este, după cum se poate constata, 
numai juridică. Dincolo de atacurile şi acuzaţiile la persoană, 
se schiţează un fel de portret colectiv al tuturor acuzaților şi, ca 
urmare, al personalului terorist. Deosebirile individuale se şterg 

şi se contopesc în imaginea globală a unei bande de sceleraţi. 
a unor „.băutori de sînge“, a unor „canibali“ care terorizează 
fără scrupule tot oraşul. Singurele lor motivații păreau să fi fost 
ura, cruzimea, lăcomia şi alte patimi dintre cele mai odioase. 
Călăi, ei erau în primul rînd nişte nemenmtci fără pereche, nişte 
hoţi şi nişte escroci. Nu i-a chemat Revoluţia; dimpotrivă, ei au 
chemat Revoluţia, mînaţi de setea de a pune mîna pe putere, de 
a se îmbogăţi şi de a:şi satisface patimile cele mai josnice. 
Actul de acuzare făcea de la început un astfel de portret: 

„Sub masca patriotismului, ei au cutezat să comită toate 
fărădelegile; au ucis virtutea pentru a încununa crima; cu bună 
ştiinţă, au făcut tot felul de delapidări... Aceste ființe imorale 
sacrificau onoarea şi cinstea pentru pasiunile lor; vorbeau despre 
patriotism, dar îi înăbuşe au vlăstarele cele mai preţioase... 
Departe de a stinge şi de a nimici un război blestemat care sfirteca 
pieptul patriei, ei ațîțau focul prin cruzimile lor; serveau planurile 
perfizilor noştri duşmani, care; pentru a ne subjuga, au recurs la 
tot ceea ce îi îndeamnă josnicia; neputînd ataca frontal pe repu- 
blicani, ei îi caută în rîndurile lor pe sclavii ticăloşi, care ascund 
sub masca patriotismului sufletul cel mai scelerat şi inima cea mai 
coruptă. s 


Acuzaţii nu sînt decît partea vizibilă, care a fost demascată o 
dată pentru totdeauna, a unei vaste asociaţii de răufăcători. 
Dovada că este aşa stă în faptul că, în cursul sesiunilor Tribu- 
nalului, mai mulţi martori vor fi demascaţi şi arestaţi; Carrier, 
deşi demascat ca instigator la înecuri, la execuţii fără judecată 
şi la alte atrocități, nu ia loc pe banca acuzaților .decît la 7 
frimar, adică patruzeci şi două de zile după începerea proce- 
sului Comitetului revoluţionar. 

Imaginea „teroriștilor“, larg difuzată de limbajul politic ter- 
midorian, este confirmată de: depoziţiile martorilor. Băutori de 
sînge, canibali: nu sînt numai epitete şi metafore; se credea că 
acuzaţii ar fi băut într-adevăr sînge şi s-ar fi purtat ca nişte 
canibali. Depoziţiile aduc exemple remarcabile cu privire la 
ştergerea fruntariilor dintre amintirile Terorii din Nantes şi fan- 


1 Actes d'accusation..., op. cit. Este inutil să insistăm asupra 


consecinţelor penale ale-acestei caracterizări în care morala se îmbiriă cu 
politica. Departe de a fi revoluționari aşa cum pretind. acuzaţii ar fi contra- 
revoluționari. în slujba „duşmanilor“. aliaţi cu vandeenii. În felul acesta. 
„clauza intenţională“ nu i-ar mai privi. Vom reveni asupra identificării 
„teroriştilor“ cu agenţi de ai lui Pitt şi din Koblenz. 

tasmele care frămîntă profund spiritele traumatizate. Nu vom 
cita decît cîteva exemple din aceste produse ale imaginaţiei 
colective. | 

Frangois Caron, fost procuror, 'soldat în compania Marat, 
depune o mărturie zguduitoare despre pregătirile înecurilor din 
noaptea de 24 spre 25 frimar, de la Bouffay, unde se dusese cu 
ceilalţi soldaţi din companie. La această mărturie se adaugă 
ceea ce ştia din auzite, zvonurile care umblau în oraş: „Mi s-a 
spus.că au smuls rodul din pîntecele unei femei gata să nască, 
că a fost înfipt în vîrful unei baionete şi a fost aruncat în apă.“ 
La rîndul lor, „teroriștii“, vorbind despre atrocitățile comise de 
vandeeni, evocă imagini asemănătoare: femei spintecate,tot 
atîtea acte de barbarie dovedind dorinţa de a nimici pînă şi pe 
urmaşii virtuali ai duşmanului. Relatările, imposibil de veri- 
ficat, vădesc ura neîmpăcată care domnea de ambele părţi: 
duşmanul este înfăţişat ca făptuitorul celor mai barbare şi, în 
acelaşi timp, celor mai primitive acte de violenţă. Acelaşi 
martor afirmă că Goulin ar fi declarat de la tribuna societăţii 
populare: „Feriţi-vă să primiţi în rîndurile voastre moderați, 
falşi patrioţi; nu trebuie să admiteţi printre voi decît revoluţio- 
nari, patrioţi care-au curajul să bea un pahar de sînge omenesc.“ 
Goulin a protestat în zadar că „i se otrăviseră cuvintele“ şi că 
el nu voia decît să parafrazeze celebrele cuvinte ale lui Marat 
care declara că „ar fi vrut să se poată adăpa din sîngele tuturor 
duşmanilor patriei“. Epitetul de băutor de sînge era exact, haita 
de duşmani ai speciei umane pe care o denumea şi-ar fi pecet- 
luit unirea printr-un ritual încărcat de un simbolism secular, 
acela al sabatului şi pactului cu diavolul. Alte mărturii, alte acte 
simbolice: Pinard povesteşte cum adusese, dintr-una din expe- 
diţiile lui împotriva vandeenilor, potire şi obiecte de cult; or, 
Carrier i-ar fi cerut să dea de băut din acest potir nu se ştie ce 
băutură misterioasă, reproşîndu-i în acelaşi timp că nu-i omorise 
„pe toți indivizii ăştia“. Jean-Baptiste O'Sullivan, în vîrstă de 
treizeci şi trei de ani, profesor de scrimă, numit de Carrier adju- 
tant al gamizoanei din Nantes, depune ca martor în legătură cu 
înecurile de la Entrepôt: Carrier i-ar fi declarat că cetăţenii din 
Nantes erau contrarevoluţionari şi că va aduce 150 000 de oameni 
pentru a-i extermina pe toţi locuitorii oraşului. Preşedintele îi 
pune însă o întrebare privitoare la propriile lui fapte: „Nu ai 
luat şi dumneata sînge, tăind gîtul briganzilor cu un cuţit a 
cărui larhă era foarte îngustă? Nu te-ai lăudat zicînd: «Mă 
uitasem cu atenţie cum lucrează un măcelar; mă prefăceam că 

stau de vorbă cu aceşti briganzi; îi puneam să mişte capul şi să 
privească peştii; le tăiam gîtul cu cuțitul şi gata.» Sala „se 
înfioară de groază". O'Sullivan se dezvinovăţeşte spunînd că, 
luînd parte la războiul cu „briganzii” şi văzînd atrocitățile pe 
care le comiteau, ar fi fost posibil ca „într-un acces de indignare“ 
să fi spus „dacă aş pune mîna pe aceşti briganzi, i-aş spinteca 
pentru ca să-i răzbun pe fraţii mei... dar nu sînt în stare să iau 
sînge, aşa cum se spune aici, şi n-am putut să aud aceste lucruri 
fără să mă treacă fiori". Este arestat pe loc şi trece pe banca 
acuzaților, alături de ceilalţi. 

Un loc deosebit îi revine, în cadrul mărturiilor, companiei 
Marat. Ea dispunea de o putere foarte mare, aproape nelimitată. 
„Compania avea dreptul de a face vizite la domiciliu, de a 
încarcera, dacă socotea că este cazul, fără avizul Comitetului." 
Comitetul îi dădea companiei Marat o simplă listă, aceasta se 
deplasa la indivizii indicaţi şi îi arunca în închisoare pe baza 
unor simple note sau îi arunca în stradă „numai pe baza unor 
simple bănuieli". Soldaţii din compania Marat erau, ca să spunem 
aşa, elementul de legătură între „măsurile forte“ şi Teroarea de 
zi cu zi: împreună cu membrii Comitetului, ei executau înecu- 
rile, dar îi furau şi jefuiau în aceeaşi măsură pe „bogaţi”. Îi stor- 
ceau de bani pe notabilii din oraş, ameninţîndu-i că-i trimit la 
Entrepôt, de unde nu mai ieşea nimeni decît pentru „a bea cana 
cea mare“; puneau sigiliu pentru ca apoi să jefuiască locuinţele 
şi prăvăliile. Pentru a comite atîtea crime, trebuiau să se aso- 
cieze fiinţele cele mai imorale. 


„O companie, zisă a lui Marat, alcătuită fie de Comitet, fie de 
reprezentantul Carrier, companie compusă din oameni mîrşavi, ca 
să spunem aşa, haznaua oraşului Nantes, era unealta credincioasă 
a barbariei Comitetului; aceşti oameni, pe fruntea cărora era 
întipărită pecetea reprobării, îşi făcuseră mulţi partizani; la 
Nantes, practicau opresiunea cea mai tiranică şi-i ponegreau după 
bunul lor plac, în ochii despoţilor învestiţi cu drept de viaţă şi de 
moarte, pe cetăţenii cinstiţi care aveau nenorocirea să nu le fie pe 
plac agenţilor supremi ai Comitetului.“! 


Comitetul revoluţionar ar fi recrutat această companie după 
criterii specifice. Cei mai nelegiuiţi erau admişi, iar la fiecare 


l Bulletin du Tribunal revolutionnaire.... procesul celor 94 de nantezi. 
p. 162 (rezumatul mai multor depoziţii): cf. şi H. Wallon., Histoire du Tri- 
bunal révolutionnaire, op. cit., vol. V, pp. 360-361. 

numire Goulin ar fi întrebat: „Nu se găseşte vreunul şi mai sce- 
lerat, căci ne trebuie astfel de oameni pentru a-i pune cu botul 
pe labe pe aristocrați... lată nişte frumoşi...; există alţii mai 
nememici““ (depoziţia lui Phelippes-Tronjolly. Interogat de 
preşedinte, Goulin neagă categoric aceste acuzații, considerîn- 
du-le „neverosimile“: el fusese primul care propusese să se 
supună la vot alegerea candidaţilor şi îi eliminase pe cîţiva 
dintre aceştia.) Ca şi cum acest mod de recrutare nu era o 
chezăşie suficientă, soldaţii din compania Marat ar fi depus un 
jurămînt special: „Am văzut un afiş cu titlul Jurămîntul lui 
Marat. Afişul era conceput în termeni care îi înfiorau pe toţi 
cetăţenii cinstiţi. Prin acest-jurămînt, se legau să renunţe la 
prietenie, la legăturile de rudenie, la frăţie, la dragostea de 
părinţi şi de copii; erau nesocotite sentimentele cele mai curate 
care fac cinste naturii şi corpului social'* (depoziţia lui Lamarie, 
sculptor şi funcţionar municipal la-Nantes; textul acestui afiş, 
prezentat mai tîrziu la proces, îndemna, servindu-se de retorica 
şi emfaza revoluţionară, la devotament faţă de patrie şi revoluţie, 
dincolo de orice interes particular). „.Sceleraţi, ei erau cu toţii 
şi nişte vandali, oameni inculţi şi neştiutori de carte, care urau 
artele. şi talentele. Desigur, Pierre Chaux, unul dintre şefii 
Comitetului, a găsit de cuviinţă să-şi schimbe numele în 
Socrate Chaux; ar fi făcut mai bine să semneze Scelerat Chaux“ 
(depoziţia lui Bô, reprezentant al poporului). Soldaţii din com- 
pania Marat „sfărîmau tablouri superbe; nu l-au cruțat decît pe 
acela care reprezenta moartea; ei spuneau [prizonierilor] cu o 
ironie crudă: Contemplaţi acest tablou! spunîndu-le în acelaşi 
timp prizonierelor că sînt bune să bea cana cea mare“ (depozi- 
ţia văduvei Mallet, vînzătoare de tutun: ea s-a mai plîns şi că, 
sub pretextul unei rechiziţii, i se furase aur, argint şi 700 de 
livre în asignate). Goulin şi Pinard sînt acuzaţi că au semnat un 
ordin a cărui executare a permis să se extorcheze mai bine de 
3 000 de livre argint, bijuterii şi ceasuri familiei Labauche 
(condamnată la închisoare deoarece avea copii despre care se 
credea că emigraseră). Pinard nu neagă că-i arestase pe mem- 
brii familiei care-i fuseseră semnalaţi ca „briganzi“ şi nici că 
păstrase o parte din bani cu acordul Comitetului, dar respinge 
cu indignare acuzaţia că ar fi semnat ordinul de rechiziţie. 
Dovada că nu era vorba decît de o calomnie este că el nu ştie 
nici să citească, nici să scrie (depoziţia lui Guignon şi a lui 
Pinard în afacerea Labauche). 

Cazul unui oarecare Dheron, „„tăietorul de urechi“, rezumă 
poate cel mai bine jocul încurcat dintre faptele reale, macabre 
şi atroce, şi fantasmele cărora le dau naştere. În audierea din 
1 frimar, cetăţeana Laliet cere Tribunalului să fie audiată ca „să 
facă o declaraţie importantă“. Într-adevăr, ea afirmă că, după 
înfrîngerea vandeenilor, „un oarecare Dhéron se prezintă la 
societatea populară cu urechea unui brigand pe care şi-o prin- 
sese la pălărie cu o cocardă; avea buzunarele pline de urechi 
şi-şi făcea o plăcere din a le da femeilor să le sărute“. Martorul 
adaugă că mai are cunoştinţă şi de „alte întîmplări barbare” pri- 
vitoare la „moralitatea acuzaților“ dar că nu îndrăzneşte să vor- 
bească despre ele, de teamă că ar fi o lipsă de respect faţă de 
Tribunal. După ce a stîmit astfel curiozitatea, nu se lasă prea 
mult rugată şi-şi completează depoziţia. „Acelaşi Dheron avea 
mîinile pline de organe genitale pe care, cu cruzime, le smulgea 
briganzilor, măcelărindu-i şi apoi le arăta femeilor, jignindu-le 
privirile.“ Cîteva zile mai tîrziu, Tribunalul procedează la audi- 
erea sus-numitului Dhéron, inspector la manutanţă, ca ...martor 
al acuzării împotriva lui Carrier. Într-adevăr, Dheron îl învi- 
nuieşte pe Carrier de anumite atrocități; aşa, de pildă, ar fi dat 
ordinul să fie împuşcaţi toţi comisarii delegaţi de alţi repre- 
zentanţi în misiune şi care voiau să împartă hrana între Nantes 
şi alte oraşe. „Fir-ar să fie, vreau ca toate grînele din Vandeea 
să fie luate, să-mi împuşcaţi pe toţi indivizii ăştia!'“, aceasta ar 
fi fost reacţia lui Carrier, care a refuzat totuşi să confirme în 
scris ordinul. Lui Dhéron i se pun atunci întrebări despre pro- 
priile lui fapte. În timpul interogatoriului, destul de confuz, 
cînd intervin şi alţi martori, „se dovedeşte că Dheron a venit la 
societatea populară cu urechi de briganzi şi cu organe genitale 
pe care le dădea femeilor să le sărute“. El a mărturisit, de altfel, 
că dăduse ordin să fie omoriţi băieţi de treisprezece-patruspre- 
zece ani care păşteau oile. (In apărarea lui, Dheron adaugă că 
adesea băieţii de această vîrstă purtau la ei cartuşe şi spionau 
trupele republicane; de asemenea, şi-a pus în valoare curajul şi 
serviciile aduse în luptele împotriva „„briganzilor“), Tribunalul 
decide pe loc să-l aşeze pe banca acuzaților cu învinuirea de a 
fi comis atrocități şi omoruri puse în seama Comitetului 
revoluționar. În sfî îrşit, Tribunalul va reține în verdictul său vina 
de a fi omorît copii şi de „a fi purtat la pălărie, în public“ 

„„urechea unui om pe care îl ucisese (constatîndu-se în acelaşi 
timp că n-o făcuse „cu intenție contrarevoluţionară'; ca atare 
el va fi achitat). 


193 


Spectacolul lui Dheron, ucigaş de copii, purtînd în public 
o ureche omenească la pălărie, ca pe un trofeu de vînătoare, 
este macabru şi înfiorător. A transforma această imagine în 
aceea a lui Dhcron silind femeile să sărute organele genitale 
smulse vandeenilor cere un întreg efort de imaginaţie morbidă, 
completat de altfel şi de zvonurile publice. Astfel, moartea şi 
cruzimea, sexualitatea şi pervesrsiunea se împleteau inextricabil. 
Povestea lui Dhéron este un caz extrem, dar nu izolat; ar putea 
fi citate multe exemple în care se regăsesc aceleaşi elemente şi 
tendinţe ale unui imaginar morbid. În cursul procesului revin 
relatări despre „orgii“ şi violenţă sexuală care şi-ar fi putut găsi 
un loc în romanele „divinului Marchiz“. Astfel Robin, împreună 
cu un complice, un oarecare Lavaux, alt om de încredere al lui 
Carrier, ar fi urcat nişte prizoniere într-o barcă pentru „a-şi 
potoli poftele cu ele, după care le spintecau cu săbiile şi le 
înecau“ (depoziţia lui Chaux, acuzat împreună cu Robin). 
Ucigaşii erau „foarte neruşinaţi cu femeile pe care le sileau să 
le facă toate plăcerile şi cînd le erau pe plac, ca răsplată pentru 
bunăvoința lor, le făceau marea favoare să le cruţe de înec. 
Unul dintre aceşti ucigaşi, obişnuit să găsească femei supuse, 
mi-a spus într-o zi: Mine noapte am să vin să te scol, am să-ţi 
spun că sînt Mandrin şi ai să-mi deschizi uşa“ (depoziţia Vic- 
toriei Abraham, văduva lui Pichot). Perrocheaux este învinuit 
că i-a cerut „fetei Bretonville. să se supună poftelor lui neruşi- 
nate“; şi numai cu această condiţie îi făgăduia să-i elibereze 
tatăl (Perrocheaux a respins acuzaţia, susţinînd că mama fetei 
venise ea însăşi să „i-o ofere şi că el respinsese propunerea 
spunîndu-i acestei cetăţene că necinstea numele de mamă“ 
(depoziţiile Sofiei Biâtonville şi a lui Perrocheaux). În mai 
multe rînduri este amintit cazul lui Lamberty, omul lui Carrier 
şi organizatorul înecurilor, care, după plecarea lui Carrier, 
fusese condamnat şi executat la Nantes pentru că scosese „o 
frumoasă contesă vandeeană şi pe camerista acesteia de sub o 
barcă“ şi le salvase viaţa pentru „a profita de ele“ (depoziţia lui 
Naud, co-acuzat).! 


! Michelet vorbeşte pe larg despre acest episod, prezentîndu-l în altă 
lumină. „Doamna, care era foarte bine cunoscută“ (dar nu-i spune numele) 
era „o vandeeană din suita reginei şi nu vorbea decît despre regină“. Or. 
Lamberty s-a îndrăgostit de ea şi „om de acţiune“, a cutezat s-o salveze şi 
s-o ducă la el. Era „.o poveste misterioasă de dragoste, de mîndrie şi de 
pasiune“, căci, de fapt, „această fiinţă trufaşă nu se împotrivise să-l urmeze 

Nu este de mirare că, în acest context, Carrier i-a întrecut 
pe toţi prin cruzimea, dezmăţul şi perversitatea lui. În tot cursul 
procesului, „orgiile“ lui sînt menţionate atît de martori, cît şi de 
acuzaţi. La ordinele lui au fost scoase de la Entrepôt fete care 
nu împliniseră şaptesprezece ani pentru a fi trimise la casa lui 
de la ţară, unde îşi făcuse un serai cu „victimele poftelor lui“ 
(depoziţia lui Clairval, slujbaş la poştă). Cu alte femei pe care- 
le rechiziţionase se deda „la cel mai ordinar desfrîu“ şi la ;orgiile 
cele mai r&spingătoare“ (depoziţia lui Villemain, negustor la 
Nantes); se pare că ar fi dat, de asemenea, ordin să fie înecate 
vreo sută de prostituate (depoziţia lui Jean Drieux, rentier). Trei 
femei „trezesc poftele neruşinate ale lui Carrier... Face din ele 
victimele desfrîului lui şi, după ce s-a săturat.de ele, le trimite 
la ghilotină“ (depoziţia lui Phelippes-Tronjolly; chiar preşedin- 
tele a găsit de cuviinţă să-i atragă atenţia lui Tronjolly că 
„merge prea departe cu observaţiile şi îngrijorările lui“). Revine 
mereu povestea cu un ospăț pe ambarcaţiupea olandeză pe care 
Carrier i-o dăruise lui Lamberty şi care servea la înecuri: Car- 
rier ar fi dat acolo un splendid ospăț cu 20 de tacîmuri, pentru 
cei care organizau execuțiile (cu sau fără femei, după diferitele 
versiuni). Unul dintre aceştia, pe nume Legros, mai avea încă 
mustăţile roşii de sînge: se cîntau cîntece montagnarde; se bea 
în cinstea „feţelor bisericeşti care băuseră cana cea mare“. 
Lamberty îi înveselea pe comeseni povestind cum îi spintecase 
pe cei care izbutiseră să scape de la înec. Carrier în persoană ar 
fi dat citire acolo raportului trimis la Convenţie cu privire la 
înecarea preoţilor; se pare că ar fi strigat „Omoară! Omoară!“ 
şi că ar fi povestit că niciodată nu simţise o plăcere mai mare 
decît atunci cînd se uita la feţele schimonosite ale preoţilor 


şi să trăiască prin el. Aducînd moartea ca zestre, ea nu-i respinsese dra- 
gostea şi acceptase ca el să moară pentru ea... A murit numai pentru ea. A 
avut această bucurie funebră de a o avea patruzeci de zile“ (Michelet, His- 
toire du dix-neuvième siècle, op. cit., pp. 115-116). Astfel, episodul „fru- 
moasei contese“ se transformă într-o romantică poveste de dragoste, 
povestea unei pasiuni care învinge deosebirile sociale Şi învrăjbirile poli- 
tice. Michelet nu citează sursa care i-a stat la dispoziţie: să se fi folosit 
oare de relatările eruditului nantez Dugast-Matifeux, un republican înfocat, 
pe care l-a vizitat adesea în timpul şederii lui la Nantes? Michelet trece, 
de altfel, sub tăcere zelul şi isprăvile lui Lamberty din timpul înecurilor, 
dar îl ridică în slăvi pentru curajul lui fără seamăn în lupta împotriva van- 
deenilor şi pentru devotamentul lui faţă de Republică. Cf. ibid., pp. 
117-118; cf. G. Martin, Carrier et sa mission à Nantes , op. cit, pp. 274-275. 

muribunzi (depoziţiile lui Jean Sandroc, şeful diviziei de trans- 
porturi; a lui Jean Gauthier, fabricant de cuțite, soldat în com- 
pania Marat, a lui Robin, co-acuzat).! 

Povestirile despre perversitatea lui Carrier au drept funcţie 
precisă' conturarea, în imaginarul colectiv, a imaginii lui de 
monstru. Carrier întruchipează „măsurile forte“ şi Teroarea de 
fiecare zi. El nu foloseşte decît cuvinte ca „la dracu“, „individ: 
la întrunirea societăţii populare, îşi scoate sabia şi taie lumînă- 
rile; nu ştie altceva decît „a omorî‘, „a ghilotina', „a zvârli în apă", 
ca. răspuns la toate plîngerile. Martorii şi acuzaţii, membri ai 
Comitetului, îl acuză într-un glas pe Carrier pentru toate atroci- 
tăţile şi monstruozităţile Terorii la Nantes. „Carrier a rechiziţio- 
nat Teroarea, moartea, Loara, ghilotina şi contrarevoluţia“, 
exclamă Chaux, care întreabă: „Am numit oare un reprezentant 
al poporului ca să ucidem poporul?‘ Naud, un alt membru al 
Comitetului, declară: „Carrier în persoană a venit la Comitetul 
nostru ca să ne acuze că sîntem contrarevoluţionari. Aveam-cu 
toţii familii; Goulin nu-avea, el era agentul şi unealta oarbă a lui 
Carrier, care l-a pierdut şi ne-a pierdut pe -noi toţi.“ Goulin a 
cerut, la 1 brumar, în numele tuturor acuzaților, chemarea lui 
Carrier în faţa judecății. „Omul care ne-a înfierbîntat minţile, 
ne-a condus mişcările, ne-a stăpînit părerile ca un despot şi ne-a 
impus toate acţiunile, s-a uitat senin la îngrijorările şi deznădej- 
dea noastră. Nu, justiţia îl cere pe cel care, arătîndu-ne prăpastia 
unde, la glasul lui, ne-am aruncat orbeşte, este destul de laş ca să 
ne părăsească pe marginea ei; este esenţial pentru cauza noastră 
ca el să apară în faţa tribunalului.“ Prin aceste zvonuri, mărturii 
şi fantasmagorii, pe măsură ce se desfăşurau audierile, persoana 
lui Carrier se afla tot mai mult în centrul procesului Comitetului 


1 Carrier avea, într-adevăr. o amantă la Nantes, nevasta lui Le Nor- 
mand, director al azilului Ursulinelor. După rechemarea lui Carrier la 
Paris, ea l-a urmat, împreună cu soţul ei. Cf. A. Velasqucs, „Etudes sur la 
Terreur'ă Nantes“, Annales historiques de la Revolution française, 1924. 
pp. 150 ş. urm. Velasquez reproduce după documente cîteva zvonuri care 
circulau la Nantes despre această „căsătorie în trei“ şi. rhai ales, despre 
„La Normand“ , pe care o numeau pe faţă „.tîrfa lui Carrier“. „Intr-o zi. 
Carrier i-a spus lui La Normand: «Mi s-a oferit o femeie foarte frumoasă 
care îmi cere protecţia ca să-i cruţ viaţa: i-am răspuns celui care venise: E 
frumoasă? S-o aduceţi la mine.» Atunci La Normand i-a spus: «Vin cu 
tine s-o văd şi eu». Am auzit că, la ordinul lui Carrier, această femeie a 
fost dusă la castelul Aux (pe malul Loarei) şi că a doua zi, pe lu orele 
patru, amîndoi aveau să plece împreună la Aux şi că o să aibă marea 
plăcere s-o facă să bea o ceaşcă de ceai cu apă“ (ibid., p. 165). 

revoluţionar. Dar, spre sfîrşit, procesul evoluează: nu mai era 
vorba de persoana, ci de problema Carrier. 

Într-adevăr, Carrier fusese oare altceva decît elementul de 
legătură dintre Teroarea locală şi puterea centrală, Convenţia şi 
Comitetele ei? Din moment ce procesul permitea fiecăruia să 
vadă în Teroare toate nelegiuirile ale cărui victimă fusese, 
demontarea sistemului terorist amplifica, în termeni noi, pro- 
blema răspunderii: urmărirea trebuia să se mărginească la toţi 
agenţii locali. ai Terorii obişnuite sau să cuprindă toţi foştii 
membri ai comitetelor, reprezentanţii în misiune, membrii 
Convenţiei — furieri şi emisari ai marii 'Terori naţionale? 

'Trebuia oare să se facă procesul Terorii din Nantes sau pro- 
cesul anului II, al Convenţiei şi deci al Revoluţiei? 


UN PROCES INTENTAT REVOLUŢIEI? 


„Teroarea fusese prima calamitate, o a doua calamitate care 
a pierdut Republica a fost procesul făcut Terorii.“ 

Aşa vorbea Quinet despre marile procese ale teroriştiloi, 
îndeosebi cele ale lui Carrier şi Fouquier-Tinville, care nu sînt, 
după părerea lui, decît agenţi subaltemi ai Terorii, simple , „resor- 
turi“ ale „sistemului Terorii“. Cum trebuie înţeles cuvîntul „cala- 
mitate'*? Quinet, după cît se pare se apropia de poziţia apărată de 
Lindet în discursul său din ultimele zile ale anului II: ieşirea din 
Teroare ar fi trebuit să se facă nu într-un spirit de revanșă, şi, 
după formula forte a lui Quinet, trebuia „să fie decretată uitarea“. 

Era oare cu adevărat posibil — din punct de vedere politic 
şi psihologic — să se iasă din Teroare, să fie zdrobită această 
„maşină“ fără a se spune în mod public adevărul despre Teroare, 
fără a fi date în vileag realităţile ei hidoase? Şi, o dată întredes- 
chis dosarul Terorii iar libertatea presei asigurată, se putea oare 
să nu fie extins procesul Terorii? Istoricul nu este obligat să 
presupună o ieşire din Teroare fără procese ale teroriştilor, fără 
revanşă, ceea ce nu s-a întîmplat în realitatea pe care o stu- 
diază. Cel mult, va vedea în dorinţele şi regretele lui Quinet 
expresia complexităţii situaţiei căreia au trebuit să-i facă faţă 
urgent termidorienii şi pe care istoricii din secolul frecut au tre- 


! E. Quinet, La Révolution, op. cit., p. 628. 
2 Ibid. 

buit s-o explice. Am văzut care au fost marile etape ale demon- 
tării Terorii şi cum această operaţiune a devenit un proces cu o 
logică proprie, aproape un angrenaj. Un moment cheie în acest 
angrenaj a fost procesul lui Carrier, de vreme ce a-l continua 
însemna a face procesul principiilor înseşi ale Terorii şi al 
aplicării lor în cursul războiului din Vandeea. De altfel, Carrier 
nu arunca vina numai asupra membrilor Comitetului revoluţio- 
nar din Nantes, acuzîndu-i că i-au încălcat ordinele şi directi- 
vele şi că s-au dedat, acţionînd după capul lor, la fapte pe cît 
de cumplite, pe atît de arbitrare: el făcea apel la răspunderea 
Comitetelor Convenţiei şi la Convenţie, cea care îi încredinţase 
puterea nelimitată de care dispunea. Carrier afirma, în apărarea 
lui, că el nu făcuse altceva decît să aplice politica stabilită de 
Convenţie, conformîndu-se întocmai principiilor ei şi informînd-o 
cu regularitate în legătură cu acţiunile lui. Riscul ca procesul 
intentat lui Carrier să se transforme într-un proces al Revoluţiei 
devenea evident, deoarece teroristul de la Nantes era, în ochii 
lumii, nu numai „monstrul“ demascat în cursul procesului, ci 
mai era şi un iacobin foarte „energic“. Să nu uităm că, după 9 
termidor, Carrier rămîne reprezentant al poporului cu depline 
puteri în funcţia lui, care, prin definiţie, îndeplinea cerinţele de 
probitate, de virtute şi de patriotism; un membru al Convenţiei 
foarte activ: el îl atacă mai ales pe Tallien, cerîndu-i să dea 
explicaţii asupra „conspirației“ pe care o pusese la cale în 10 
fructidor; propune să.-fie expulzați din Paris toți muscadinii; 
cere deportarea tuturor aristocraților; intervine în dezbaterea 
referitoare la noua organizare a Comitetelor etc.; un iacobin 
militant care cîştigă în importanţă şi joacă un rol de prim ordin 
în Societatea epurată. El se remarcă mai ales prin extremismul 
lui, prin luările sale de poziţie clare; propune excluderea din 
Societate a lui Tallien, Fréron şi Lecointre, denunţă în mai 
multe rînduri „sistemul moderantist care se constituie“, cheamă 
Societatea să se alăture în masă Convenţiei pentru „a o ajuta să 
zdrobească aristocrația“, protestează faţă de calomniile îndrep- 
tate împotriva iacobinilor şi îi îndeamnă să se unească pentru 
a-i combate pe duşmani, face parte din comisia însărcinată să 
redacteze un mesaj al Societăţii, care să se inspire din faimosul 
mesaj al societăţii populare din Dijon, rosteşte ameninţări prea 
puţin voalate împotriva „aristocraților care încearcă să-şi ridice 
capul“... Pînă la propriul lui proces, Carrier este în Convenţie 
un montagnard (sau, mai degrabă, face parte din Crète, cum 
încep să fie numiţi aceia, puţini la număr, care încă mai 

consideră că fac parte din Munte), iar în Societate un iacobin 
„înaintat“. Retrospectiv, personajul rămîne un personaj greu de 
caracterizat: el nu putea, chiar în planul cel mai individual, să 
nu fie transformat de misiunea lui şi, din agent al Terorii, să nu 
devină produsul ei. 

Numele lui se întîlneşte peste tot: în dările de seamă ale 
şedinţelor Convenţiei şi ale întrunirilor iacobinilor şi, la sfîrşit, 
în cele ale audierilor din Tribunalul revoluţionar, trei rubrici 
care, în acea epocă, sînt alăturate în aproape toate ziarele; se 
vorbeşte fără încetare despre el în „grupurile“ de la Tuileries şi 
de la Palais-Egalit€; se publică despre el zeci de pamflete. Car- 
rier se găseşte deci în miezul conflictelor şi manevrelor poli- 
tice, polarizează pasiunile. 

Convenţia se izbeşte curînd de problema ridicării imunităţii 
parlamentare a lui Carrier (terminologia este oarecum ana- 
cgonică). A doua zi după 9 termidor, ea îşi asigurase o protecţie 
juridică minimală pentru a preîntîmpina un nou 31 mai sau un 
nou 9 termidor; ea interzisese Comitetelor ei să-i aresteze pe 
reprezentanţii poporului fără acordul prealabil al Convenţiei; 
totuşi, nu precizase ce procedură trebuia urmată în-cazul în care 
un reprezentant în misiune ar fi denunţat. Din 2 pînă în 7 
brumar, ea defineşte anevoie această procedură. Dezbatere 
politică şi juridică ce vădeşte o neîncredere generalizată — fie- 
care se teme, din cauza activităţii din timpul Terorii, ca proce- 
dura să nu se întoarcă împotriva lui — şi preocuparea de a se 
proteja împotriva „tiraniei“ unuj grup asupra Convenţiei. Pro- 
cedura elaborată este deci relativ complexă: orice denunţare a 
unui membru al Convenţiei trebuie mai întîi analizată de către 
cele trei Comitete reunite (al Salvării Publice, al Siguranţei 
Generale, al Legislaţiei). Dacă aceste Comitete, după ce au 
analizat-o, găsesc 'denunţarea întemeiată, Convenţia trece la 
numirea, prin tragere la sorţi, a unei Comisii de douăzeci şi unu 
care, la rîndul ei, analizează denunţarea; apoi, dacă este 
necesar, propune Convenţiei să se pronunţe, prin vot nominal, 
dacă este cazul să accepte un decret de acuzare şi să cheme pe 
inculpat în faţa Tribunalului revoluţionar. Procedura dă acuza- 
tului garanţii legale, în primul rînd dreptul de a-şi prezenta î 
mod public apărarea, în faţa Convenţiei. Discuţia asupra pro- 
cedurii este aşezată; de la început, pe baze false — participanţii 
ştiu că este vorba de precizarea unor modalităţi care urmează 
să fie aplicate imediat la cazul Carrier, fără însă ca numele lui. 
să fie rostit vreodată. Convenţia votează o lege care nu sta- 

tuează asupra unui caz particular. Această atitudine legalistă stă 
mărturie progreselor înregistrate în strădania de a aduce în- 
tr-adevăr „dreptatea la ordinea zilei“ şi voinţei fenme de a merge 
înainte, de a sesiza cazul Carrier Convenţiei şi, ca urmare, de 
a-l trimite în faţa judecății Tribunalului.! 

Într-adevăr, pentru toţi cei care vor să amplifice „reacţia“ 
antiiacobină, să demonteze aparatul Terorii, să-i pedepsească pe 
militanţii ei şi last but not least, să-şi ia revanşa în deplină lega- 
litate, cazul Carrier este un noroc nesperat. Convenţia voia să 
atingă mai multe ţinte cu o singură lovitură: să condamne pe 
reprezentantul în misiune Carrier pentru crimele de la Nantes; să 
dea o lovitură Societăţii, acuzîndu-l pe iacobinul Carrier; să se 
spele pe mîini de orice răspundere în Teroare — deci să evite un 
proces al Revoluţiei — lipsind reprezentarea ei de un membru 
devenit simbol al Terorii. Asupra acestui ultim punct, Convenţia 
putea să susţină că nu fusese cu adevărât informată de Carrier în 
ce priveşte măsurile de represiune întreprinse pentru a-i combate 
pe „briganzi'. Să fi aprobat, la vremea lor, în şedinţele în care 
exaltarea şi retorica revoluţionară se împleteau cu spaima, 
rapoartele care făceau aluzie la Loara — acest „fluviu revolu- 
ţionar“ care înghiţise preoţi şi briganzi —, era una, şi cu totul 
altceva era să iei cunoştinţă, în toamna anului III, prin dările de 
seamă ale audierilor, de realităţile Terorii din Nantes. Dar aceasta 
însemna să nu ţii seama de reacţia lui Carrier. Încă de la înce- 
putul campaniei care urmărea să-l inculpe şi să-l facă să 
compară, Carrier este ferm hotărît să se apere şi să identifice 
cauza lui cu cea a tuturor „„patrioţilor persecutați“ şi chiar cu cea 
a Republicii şi a Revoluţiei. Profitînd de procedura decretată de 
Convenţie, el publică mai multe versiuni ale apărării sale, gîndite 
ca tot atîtea contraatacuri; se apără în faţa Convenţiei, respingînd 
punct cu punct raportul Comisiei celor douăzeci şi unu; dezvoltă 
din nou argumentele sale din 3 frimar, în ajunul scrutinului al 
cărui rezultat îi va fi fatal; nu va capitula şi se va apăra în faţa 
Tribunalului şi împotriva celorlalţi acuzaţi care-i aduc învinuiri. 
Această apărare, dincolo de vicleşugurile tactice sau de convin- 
gerile lui sincere, răspunde unei logici politice care dă la iveală o 
extraordinară încărcătură ideologică.? 


1 Moniteur, vol. XXII, pp. 314-315: 361-367. 

2 Ne vom referi în continuare la următoarele documente: Rapport de 
Carrier, representant du peuple frangais.sur les différentes missions qui lui 
ont été deleguces, Paris, anul III, AN AD XVIII A 15; Suite du rapport de 


200 


Carrier urmează mai multe tinii de apărare convergente: 
a) respinge în bloc toate acuzaţiile, susţinînd că sînt calomnii 
ce nu se bazează pe nici o dovadă scrisă în afară de nişte 
mărturii dubioase; b) aruncă răspunderea unor crime şi delicte 
pe umerii Comitetului revoluţionar care ar fi acţionat după 
capul lui şi de care se desolidarizează; c) „relativizează“ Teroarea 
de la Nantes şi din Vandeea, reamintind împrejurările extraor- 
dinare cărora nu puteau să li se aplice atunci normele şi crite- 
riile redefinite un an mai tîrziu, într-o situaţie politică total 
diferită; d) aruncă răspunderea, pentru actele de care este învi- 
nuit, îndeosebi recurgerea sistematică la violenţă, asupra 
Convenţiei care le ordonase: acuzîndu-l pe el, Convenţia îşi 
face ei însăşi un proces; e) prezintă campania a cărei ţintă este 
ca pe o verigă a unei vaste conspirații contrarevoluţionare, care 
urmăreşte să-l atace întîi pe el şi apoi, treptat, guvernul 
revoluţionar, Convenţia şi, în sfîrşit, Republica. 

În ce priveşte primul punct, sarcina lui Carrier este oare- 
cum uşoară. Raportul Comisiei celor douăzeci şi unu relua acu- 
zaţiile aduse în timpul procesului de martori, dar în depoziţiile 
acestora era greu să dcosebeşti faptele de zvonuri, realitatea de 
fantasme. Astfel, Carrier poate foarte uşor. să demonstreze că 
nu dăduse niciodată ordin să fie înecate prostituatele. ,„Calom- 
niatori netrebnici ce sînteţi, 'arătaţi ordinele mele, deciziile 
mele. Eu însă vă voi dovedi că le puneam să coasă jambiere şi 
pantaloni pentru apărătorii patriei. lau ca martor tot oraşul 
Nantes... Colegii care m-au înlocuit le-au dat aceeaşi muncă; 
ar fi putut oare s-o mai facă dacă eu aş fi fost atît de barbar 
încît să le trimit la moarte?“ (Raport..., p. 23); la fel şi cu 
înecurile de copii. Martorii care susţin acest lucru nu pot să 
aducă nici o dovadă scrisă, în vreme ce se poate constata că 
acuzatorul public „a chemat ca să depună mărturie toată pleava 
aristocrației din Nantes, pe complicii şi pe cei care erau în 
cîrdăşie cu briganzii, a chemat briganzi şi şuani. În prezent sînt 
toţi înmărmuriţi în faţa tablourilor înspăimîntătoare cu care se 


Carrier representant du peuple français sur sa mission dans la Vendée, 
Paris, anul III: Discours prononcé par le representant du peuple Carrier à 
la Convention nationale, dans la séance du soir du 3 frimaire, AN AD 
XVIII A 15. Aceste documente prezintă liniile directoare ale apărării lui 
Carrier; li se adaugă extinsa respingere a raportului Comisiei celor 
douăzeci şi unu în şedinţa din 2 frimar. cf. Moniteur, vol. XXII. p. 561 ş. 
urm. În continuare. vom indica în text referinţele la aceste documente, 
după citatele respective. 

încearcă zilnic să se schimbe scena Tribunalului revoluţionar; 
dar nu vedeţi că aristocrația nu inventează şi nu îngroaşă fan- 
tomele decît pentru a înspăimînta pe cei creduli, a alarma pe cei 
sensibili şi a sacrifica nevinovăția şi patriotismul?“ (Urmarea 
raportului..., pp. 9—10, 19—20). Se poate să fi avut prea multă 
încredere în Comitetul revoluţionar din Nantes; dar pe cine ar fi 
putut să se sprijine, pentru a-şi îndeplini misiunea, dacă nu pe 
Comitetul pe care nu el îl numise şi care era deja constituit 
înainte de venirea lui? i 

Carrier se joacă cu focul. Nu neagă faptele dovedite, de 
pildă înecurile. Refuză numai să-şi asume răspunderea din lipsă 
de dovezi scrise, de ordine semnate de el. Pînă la urmă, această 
tactică se va întoarce împotriva lui, pentru că, aşa cum am văzut, 
Convenţia avea să aducă de la Nantes documente semnate de 
el, care dovedeau că dăduse oidin să fie împuşcaţi, fără judecată, 
un grup de călăreţi vandeeni, precum şi femei şi copii, şi că 
ordonase să fie eliberat unul dintre agenţii săi, Lebatteux, arestat 
la ordinul unui alt reprezentant în misiune, Trehouard, depăşin- 
du-şi în felul acesta atribuţiile. Dovezile semnate erau puţine la 
număr, dar ele confirmau unele mărturii şi, ca urmare, lăsau să 
se întrevadă veracitatea tuturor celorlalte. De altfel, cum se 
putea crede că tot oraşul Nantes ştia că se ucidea prin înec şi 
că numai Carrier nu era la curent? Mai mult, el era singurul 
care ar fi putut să pună capăt înecurilor, chiar dacă nu dăduse 
ordinul declanşării lor. NA 

Carrier era un jurist prea abil pentru a nu-şi da seama de 
punctele slabe şi lipsurile acestei linii de apărare. De aceea se 
înverşunează să compromită pe unul sau pe altul dintre martori, 
pentru a se putea trage de aici concluzia că şi ceilalţi sînt tot 
nişte „briganzi“. El îşi ridică în slăvi meritele din timpul 
misiunii, vitejiile din timpul confruntărilor cu „briganzii“ şi, 
mai ales, insistă asupra eforturilor sale necontenite de a salva 
oraşul Nantes de la foamete şi de epidemii. El opune imaginii 
de „monstru sanguinar“ laudele cu care-l copleşeau locuitorii 
oraşului: „Dacă măsurile pe care căutaţi acum să le exageraţi 
ar fi fost într-adevăr puse în aplicaţie, de ce atunci cei care 
zugrăvesc astăzi nişte tablouri care ar înspăimînta pe oricine nu 
cunoaşte perfidia anumitor oameni au păstrat tăcerea timp de 
aproape un an... Am fost văzut la toate serbările publice în 
mijlocul poporului şi alături de popor... Cetăţenii, autorităţi 
constituite, nimeni în oraşul Nantes... nu mi-a adresat nici o 
plîngere, nici o întîmpinare. Veţi spune că Teroarea a poruncit 

tăcerea, dar n-am văzut ca ea s-o fi impus la Nantes; am văzut 
întotdeauna în jurul meu, ori de cîte ori am apărut în public, o 
mulţime de cetăţeni care se grăbeau să-mi arate satisfacția de a 
mă avea în mijlocul lor [...] Se vorbeşte de nenorocirile 
oraşului, dar care sînt relele care s-au abătut asupra lui în 
timpul misiunii mele? Cum aşa! Am aprovizionat această 
municipalitate timp de şase luni fără să primesc nici un ajutor 
pentru ea de la conducere; [...] am apărat-o de orice invazie, de 
orice atac al briganzilor; poporul din Nantes, adunat la o ser- 
bare publică, m-a acoperit cu cununi civice cu cel mult cinci- 
sprezece zile înainte de plecarea mea; le-am primit pentru.vitejii 
noştri apărători“ (Urmarea raportului..., pp. 7-8; 12). Carrier 
pare să creadă sincer în entuziasmul spontan arătat de locuitorii 
oraşului Nantes. Imaginii „omului feroce“, el îi opune mărturia 
alegătorilor lui din Cantal care atestă „omenia mea, filantropia 
mea, dragostea mea fierbinte pentru patrie şi libertate“ (Raport... 
p. 32: era anexat un mesaj al societăţii populare din Aurillac, 
semnat de două sute cincizeci de membri şi însoţit de o listă cu 
numele a vreo cincizeci de cetăţeni care o votaseră, dar care 
„nu au ştiut să semneze“ şi în care se spunea: „Cantalul este 
mîndru de a-l fi dat Națiunii pe reprezentantul Carrier'“). 
Carrier recurge la o argumentaţie politică. Trebuia mai întîi 
ca evenimentele să fie relativizate, să fie situate în contextul 
politic şi istoric al războiului din Vandeea. Aşa, de pildă, se 
vorbeşte mult despre atrocitățile revoluţionare, exagerîndu-le; 
se uită în schimb atrocitățile vandeene. Ororilor amintite în 
timpul procesului, Carrier le opune, ca să spunem aşa, nişte 
„contraimagini“ şi mai oribile. „Unelte necinstite ale unui 
partid contrarevoluţionar, voi aveţi neruşinarea crimei, dar 
acum sînteţi demascaţi! Poporul va vedea că voi n-aţi avut de 
suferit decît de pe urma cîtorva acţiuni care l-au răzbunat împo- 
triva duşmanilor binecunoscuţi ai Republicii şi că n-aţi vărsat 
nici măcar o lacrimă, n-aţi scris nici măcar un rînd despre 
masacrele comise de contrarevoluţionari, despre masacrele şi 
mai numeroase pe care şi le-ar fi permis dacă ar fi învins“ 
(Raport..., pp. 25-26). Carrier revarsă un potop de orori şi de 
atrocități vandeene: „preotul canibal“ celebrînd slujba încon- 
jurat de sînge şi de cadavre (Raport..., p. 26); un preot 
constituţional tras de viu în ţeapă după ce i-au fost tăiate părţile 
cele mai sensibile ale trupului şi care a fost apoi țintuit de viu 
de copacul libertăţii (Raport..., p. 26); femei care se aruncă pe 
fereastră împreună cu odraslele lor şi pe care briganzii le înjun- 

ghie în stradă (Raport..., p. 27); opt sute de patrioţi sfirtecaţi 
la Machecoul, îngropaţi de vii, cu braţele şi picioarele afară, în 
timp ce briganzii le-au legat femeile, silindu-le să asiste la chi- 
nurile soţilor lor; apoi briganzii le-au bătut şi pe ele în cuie, de 
vii, ca şi pe copiii lor, în porţile caselor (Urmarea raportului. .., 
p. 23); patrioţi cărora briganzii le-au băgat cartuşe în nas şi în 
gură, înainte de a le da foc, ca să-i omoare în chinuri cumplite 
(Urmarea raportului..., p. 23). Carrier preia imaginea Loarei 
însîngerate: „Deplîngcţi pe un ton jalnic sîngele care, spuneţi 
voi, a înroşit apele Loarei şi ale Oceanului. Dar se vede lim- 
pede ce v-a determinat să exageraţi aceste imagini, menite să 
înduioşeze inimile în favoarea lor [a 'călăilor republicanilor]; 
într-adevăr, zece mii de briganzi, cu care ne războiam, au fost 
aruncaţi în apă. Ei trăgeau în bravii noştri marinari ca să treacă 
Loara cu arma în mînă, ca să se întoarcă la casele lor pentru a 
continua la nesfirşit războiul din Vandeea; tunurile noastre le-au 
sfărîmat bărcile şi i-au aruncat în Loara... Astfel, duşmanii mei 
au zugrăvit cu o înflăcărare fără seamăn pierderea cîtorva 
duşmani ai republicii, iar măcelărirea atîtor republicani i-a lăsat 
foarte reci şi indiferenți (Raport..., p. 29). 

“Dacă uneori patrioţii, la „vederea atîtor atrocități, au recurs 
la cîteva represalii cam violente“ (Urmarea raportului..., p. 25), 
aceste excese ilegale erau inevitabile şi de înţeles. Era vorba de 
represalii provocate de cruzimile îngrozitoare la care s-au dedat 
„briganzii'*; şi nu trebuie să uităm .niciodată că „unele nenoro- 
ciri sînt inerente revoluțiilor“, cu toate că aici era vorba şi de 
un război civil, „războiul cel mai lung, mai pustiitor din cîte au 
fost vreodată pe pămînt“ (Urmarea raportului..., p. 28). Numai 
rezultatul contează: înfrîngerea vandeenilor. „Cînd cîrmaciul, 
în luptă cu furtuna, îşi aduce corabia în port, îl întreabă oare 
cineva ce drum a urmat?“ (Raport..., p. 31). Criteriile morale 
valabile în timp de pace nu se aplică deloc în epocile 
excepţionale ale războaielor şi revoluțiilor. A deplinge excesele 
după victorie, „cînd liniştea a revenit“, a judeca mijloacele 
folosite fără a ţine seama de scopurile care le-au impus, 
înseamnă a nesocoti dreptatea în politică: „Ar fi crud, ar fi 
ultima dintre nedreptăţi să judeci un cetăţean, un reprezentant 
al poporului, după legile şi regimul actual. pentru fapte de 
revoluţie care s-au. petrecut acum un an: el nu poate şi nu tre- 
buie să fie judecat decît după legile şi împre jurările în virtutea 
cărora a acţionat... Raportaţi-vă la acele vremuri nefericite pe 
care condeiul istoriei cu greu le va zugrăvi; formaţi-vă despre 

ele o idee.justă... şi spuneţi ce aţi fi făcut în locul meu; aţi fi 
putut, aţi fi ştiut să împiedicaţi toate nenorocirile, toate exce- 
sele care s-au produs?“ (Urmarea raportului... p. 16; Raport. .., 
p. 19). Oare Convenţia ea însăşi n-a primit cu aplauze ştirile 
despre victoria de la Mans, cînd „toată armata catolică a fost 
pusă pe fugă; preoții, aproape toate femeile şi toți copiii au căzut 
sub loviturile revoluționarilor“ (Urmarea raportului..., p. 5). 
Carrier citează numeroase cazuri asemănătoare cînd Convenţia 
a salutat, a aprobat şi hotărît publicarea în Buletinul său .a 
ştirilor care anunțau victoriile şi preţul lor plătit în. vieţi 
omeneşti şi în bunuri distruse, în vreme ce confirma ordinele 
ei de a-i zdrobi pe „„briganzi“ şi de a aplica cu toată asprimea 
legea supremă —.aceea de a salva Republica. Ea trebuie să-şi 
asume deci răspunderea actelor sale şi a consecinţelor lor. Per- 
secutînd pe cei care i-au executat ordinele, Convenţia îşi face 
sieşi un proces. 


„Aveţi grijă. cazul meu este ultima resursă care va salva ori 
va nimici reprezentarea naţională... Se intentează un proces chiar 
Convenţiei, de vreme ce ea a aprobat, a ordonat prin decrete 
măsurile luate pretutindeni de către reprezentanţii poporului care 
s-au aflat în misiune. Era şi politic şi înţelept să fie terminat cît 
mai repede războiul crîncen din Vandeea; era şi dorinţa viu 
exprimată de Convenţia Naţională, voinţa poporului francez 
căreia i-a dat glas cu putere; salvarea'şi triumful libertăţii politice 
o cereau imperios; am contribuit în mare măsură la îndeplinirea 
acestei importante sarcini şi totuşi astăzi se revarsă asupra mea 
toată fierea calomniei, sînt jignit, hulit pentru nişte măsuri de 
detaliu la care n-am luat şi nici n-am putut să iau parte în nici un 
fel. Cît de ciudate sînt deci întorsăturile Revoluţiei... Care au 
putut fi intenţiile mele? Bineînţeles, n-am avut altele decît de a 
salva Republica... Briganzii din Vandeea [...] erau în afara legii; 
Convenţia a ordonat să fie toţi exterminați într-un termen precis, a 
salutat măsura ca ei să fie împuşcaţi de îndată ce erau prinşi; a nu 
mai recunoaşte această măsură, a face procesul celor care au exe- 
cutat-o înseamnă de fapt să-şi intenteze singură un proces, de 
vreme ce ea a decretat-o... Intenţiile mele au fost intenţiile voastre 
şi. dacă s-a putut să mă înşel, greşeala ar fi comună. ar fi a 
noastră: nu aţi putea s-o preschimbaţi în crimă“ (Urmarea rapor- 
tului..., p. 29: Discursul din 3 frimar..., pp. 11-15). 


Rostind răspicat acest ultim argument, Carrier arată că în 
miezul dezbaterii se allă problema fundamentală a Jegitimităţii 
însăşi a violenţei revoluţionare, a voinţei suverane şi nelimitate 

a poporului. Din acest moment, nimeni nu va mai putea scăpa 
de procesul făcut Revoluţiei: -nici, astăzi, reprezentantul în 
misiune Carrier, şi nici, mîine, membrii fostelor Comitete, 
ceilalţi reprezentanţi în misiune, toţi cei care „n-au putut împie- 
dica răul“ necesar comis la Lyon, la Marsilia, la Toulon 
(Fouché, Collot, Barras, Freron...). De pe acum se face pro- 
cesul zilei de 31 mai. De ce atunci să nu fie pusă apoi sub 
acuzaţie întreaga armată din vest care a executat ordinul de a-i 
împuşca pe briganzi? Ca şi celelalte anmate care execută ordinul 
Convenţiei care cere ca englezii şi hanovrezii să nu fie luaţi pri- 
zonieri? Şi apoi oamenii din 10 august: n-au omorît ei oare 
soldaţi din garda elveţiană după victoria poporului? Şi, în 
sfîrşit, învingătorii de la Bastilia, care l-au omorît pe inten- 
dentul Bertier după „afacerea de la 14 iulie“? În spatele „intrigii“, 
Carrier dezvăluie o logică infernală: 


„Înseamnă a face procesul Revoluţiei înseşi prin felul acesta 
insidios şi abil contrarevoluţionar de a despărţi faptele şi eveni- 
mentele revoluţiei de crizele revoluţionare care le-au provocat... 
Înseamnă a face procesul întregului popor, pentru că el a făcut 
toate revoluțiile, pentru că există rele care sînt inerente revolu- 
ţiilor: aşadar să fie judecat, să fie pedepsit în masă! Înseanină a 
face procesul libertăţi înseşi, din moment ce ea nu poate să se 
apere decît printr-o luptă continuă aprigă şi revoluţionară împo- 
triva duşmanilor, şi unirea patrioţilor însărcinaţi s-o ocrotească şi 
s-o păstreze“ (Urmarea raportului..., pp. 27-29). 


Argumentaţia lui Carrier urmează în acest punct discursul 
revoluţionar paradigmatic. Fără îndoială, el nu se socoteşte mai 
vinovat decît ceilalţi „teroriști“, ex-reprezentanţi în misiune 
care îl atacă acum cu înverşunare. Procesul pe care vor să i-l 
intenteze nu se poate deci explica decît prin motive ascunse, 
care ţin de o „conspirație“. Acelaşi „complot“, a cărui ţintă este 
él, urmăreşte să-i piardă şi pe iacobini, societăţile populare şi 
pe toţi „patrioţii înaintați“. Încheindu-şi ultima intervenţie în 
fața egalilor săi, Carrier exclamă: 


„Convenţia şi-a dat bine seama că este procesul regalismului 
împotriva libertăţii, al fanatismului împotriva filozofiei. Procesul 
care mi se face mie reuneşte ambele trăsături. Cei care urlă împo- 
triva mea sînt o mulţime de regalişti, de fanatici din Nantes şi din 
Vandeea... Luaţi seama, cetăţeni, în ciocnirile dintre partide, ca 
şi în furtunile revoluţiei, patimile, părerile de moment duc întot- 
deauna la excese funeste; o dată cu instaurarea liniştii se deplîng 

“urmările, dar regretele sînt târzii şi zadamice. Rațiunea şi filozofia 
au reabilitat memoria lui Calas; dar nu mai avem decît cîteva 
lacrimi sterile de vărsat pe mormîntul lui.“ 


Pînă la 22 brumar, data închiderii clubului iacobinilor, Car- 
rier pare să mai creadă că, încă o dată, logica şi prudenţa politică 
vor învinge, că vor impune membrilor Convenţiei închiderea 
dosarului răspunderii lor colective (,în 'această sală chiar 
clopoţelul preşedintelui este vinovat, ar fi spus el). El se bizuie 
pe faptul că va acţiona instinctul de solidaritate, cu atît mai mult 
cu cît Convenţia se va afla încă o dată sub presiunea iacobinilor 
şi a societăţilor populare, susținuți de deputaţii montagnarzi. 

Totuşi, această tactică politică, ale cărei premise nu erau cu 
totul greşite, se întoarce împotriva lui Carrier. Căci aceeaşi 
analiză a mizelor politice duce la concluzii opuse; Convenţia 
respinge orice răspundere colectivă şi, ca unnare, îl copleşeşte 
cu acuzaţii numai pe Carrier. Rapoartele de poliţie semnalează 
că, în „grupuri“ şi în secţii, cazul Carrier face obiectul unor 
discuţii aprinse. „Unii, gîndindu-se la acest caz, se tem să nu 
rămînă nepedepsite crimele inerente marilor revoluţii; alţii văd 
în el intenţia clară de a face procesul crimelor Revoluţiei, 
pentru ca, după aceea, sub acest pretext, să se facă procesul 
Revoluţiei; acesta este adevăratul izvor al tuturor dezbaterilor 
în grupuri.“! A-l condamna pe Carrier însemna a se pune capăt 
acestor oscilaţii ale unei părţi din opinia publică şi a se 
răspunde la aşteptările acelora, mulţi la număr, care vedeau în 
această condamnare cel mai elementar act de justiţie. Carrier 
putea eventual să se bizuie pe sprijinul de la iacobini şi de la 
Crete. Pentru oricine ar fi dorit să accelereze lichidarea puterii, 
atît a unora cît şi a celorlalţi, ocazia mult visată era tocmai pro- 
cesul iacobinului Carrier. Majoritatea Convenţiei se alătură 
acestei strategii. Căci comportarea Convenţiei nu mai este 
aceeaşi ca în fructidor, anul II; ea poate redeschide dosarul res- 
ponsabilităţilor Terorii în măsura în care raportul de forţe s-a 
schimbat radical. 

După decretul Convenţiei, iacobinii se află în impas; Socie- 
tatea nu mai poate să stabilească legături de corespondenţă cu 
celelalte societăţi populare şi, ca atare, să-şi asume rolul de 
Societate mamă. Participarea la şedinţe, atît a membrilor, cît şi 
a publicului, nu încetează să scadă (pe la jumătatea lui brumar 


! Raportul din 19 brumar., anul II, în A. Aulard, Paris pendant la réac- 
tion.:., op. cit., vol. I, pp. 228—229. 

ea se reduce la vreo trei sute de persoane); iacobinii sînt demas- 
caţi în ziare, clubul lor este descris ca ,.o vizuină de tilhari“, 
după expresia lui Merlin [din Thionville]. Apelul din 18 van- 
demiar îi vizează direct atunci cînd îi denunţă pe „patrioţii 
exclusivişti“, partizani ai restabilirii Terorii. Izolarea iacobi- 
nilor creşte mereu, din ce în ce mai rari sînt reprezentanţii care 
asistă la şedinţele lor. Iacobinii nu mai au un program politic 
coerent pe care să-l opună politicii de răzbunare antiteroristă în 
care se angajează din ce în ce mai mult conducerea. Degeaba 
protestează împotriva faptului că sînt identificaţi cu „teroriștii“, 
numai spre ci se îndreaptă plîngerile „.patrioţilor persecutați" şi 
ale personalului Terorii din departamente,victimă a represiunii. 
Ei nu contenesc în a denunța libertatea prea mare a presei. care 
nu e decît în folosul „aristocraților“ şi „contrarevoluţionarilor“, 
dar aceste atacuri înteţesc articolele şi pamfletele antiiacobinc. 
Atunci, ce e de făcut cu Carrier? Era unul dintre ai lor, una 
dintre figurile marcante ale Societății în declin, unul dintre 
ultimii montagnarzi „înaintați“. Prin atacurile împotriva lui cra 
vizată Societatea. Dar dezvăluirile despre Teroarea la Nantes şi 
despre rolul jucat acolo de Carrier, ca şi deschiderea, de către 
Convenție, a procedurii de punere sub acuzaţie a reprezentan- 
tului în misiune, făceau din el chiar simbolul „băutorului de 
sînge. Societatea nu se hotărăşte să-l părăsească de tot: ar fi 
însemnat să capituleze în faţa atacurilor antiiacobine şi să aban- 
doneze cauza tuturor „patrioţilor persecutați şi defăimaţi“, al 
căror simbol era pe cale să devină în acelaşi timp Carrier, ar fi 
însemnat să se lipsească de sprijinul ultimilor militanţi. Dar a 
se angaja prea tare în apărarea lui Carrier ar fi însemnat să te 
prezinţi în faţa opiniei publice ca partizani ai înecurilor şi exe- 
cuţiilor prin împuşcare şi să. încurajezi „.vînătoarea de iacobini“. 
În brumar, afacerea Carrier îi preocupă din ce în.ce mai mult 
pe iacobini. În şedinţele Societăţii este criticată desfăşurarea pro- 
cesului Comitetului revoluţionar: acuzaților li se dă cu greu 
cuvîntul ca să se apere, în timp ce se perindă martori care deţin 
paşapoarte eliberate de şuani. Sînt denunţaţi „pamfletarii”*, „„aris- 
tocraţii deghizați“, „muscadinii““, care în pamflete calomnioase, 
ca şi în „grupuri“, proferează amenințări la adresa Convenţiei, 
insinuînd că „poporul se va ridica dacă nu-i va fi predat Car- 
rier“!. În şedinţa din 13 brumar, tensiunea atinge cote maxime. 
De fapt, ce se întîmplă? Faptele sînt greu de reconstituit. De 


! Cf. A. Aulard, La Société des Jacobins. op. cit., vol. VI. pp. 629 ş. 
urm.; Joumal de Perlet, nr. 770.* 

săptămîni, darea de seamă oficială publicată în Ziarul Muntelui 
şi reluată, mai mult sau mai puţin fidel în Monitor (sau în Ana- 
lele Patriotice) nu mai coincidea cu versiunile şi relatările publi- 
cate în presa antiiacobină. În ceea ce priveşte şedinţa din 13 
brumar, divergenţele sînt flagrante. Oricare ar fi adevărul, ver- 
siunea din piesa antiiacobină s-a bucurat de cea mai mare 
audienţă, chiar şi în dezbaterile Convenţiei. Astfel, după Mesa- 
gerul de seară, unul dintre oratori (Bouin) ar fi declarat că 
„patrioţii au cu atît mai multe motive să-l apere pe Carricr, cu cît 
îşi apără propria lor cauză. Care e acela dinire noi care [...], în 
departamente sau în secţii, n-a fost constrîns, pentru a salva 
patria, să ia măsuri drastice împotriva muscadinilor, a moderați- 
lor, a brissotinilor? El îi cheamă deci pe toți revoluționarii fermi 
să facă zid din trupurile lor în jurul lui Carrier.“ Ziarul lui Perlet 
i-a atribuit lui Crassou, preşedintele şedinţei. umhătoarele cuvinte: 

„Se pare că acest proces este mai puţin procesul lui Carrier decît 
acela al tuturor oamenilor revoluționari şi al tuturor iacobinilor. 
El crede că ei sînt cei vizaţi şi, în consecinţă, ei trebuie să se 
apere reciproc. Nu crede că poporul are de gînd să se ridice în 
cazul în care Convenţia l-ar absolvi pe Carrier...El cheamă pe 
iacobini să opună ororilor puse pe seama lui Carrier tabloul oro- 
rilor făptuite de briganzi.'* Dar toate ziarele, pînă ş şi Ziarul Mun- 
telui, sînt unanime în a cita cuvintele aluzive şi amenințătoare 
rostite de Billaud-Varenne: “Leul nu a murit cînd aţipeşte, iar 
cînd se deşteaptă îşi sfişie duşmanii.“! 

Aceste cuvinte sînt spuse într-un context de foarte mare tul- 
burare: încetineala procedurii Comisiei celor douăzeci şi unu 
care întîrzie să-şi prezinte raportul asupra lui Carrier; zvonuri 
despre „un complot“ pus la cale de iacobini împotriva Conven- 
ției?, încăierări din ce în ce mai violente în „grupuri“ stîrnite de 


! Le Messager du soir. nr. 809; Le Journal de Perlet. nr. 773: A. 
Aulard, op. cit., vol. VI. p: 631. 

> Astfel, mai multe ziare menţionează „veşti alarmante“ despre 
insurecția care se pregăteşte în foburgul Saint-Antoine; s-ar fi cumpărat 
chiar 20 000 de bonete roşii ca semn de recunoaştere“ (cf. Le Journal de 
Perler. nr. 783). În Convenţie, la 16 brumar, este vorba despre o misterioasă 
scrisoare din Elveţia, interceptată de Comitetul Siguranţei Generale. care 
semnalează proiectul contrarevoluţionar de a opune Convenţia societăţilor 
populare şi de a le împinge „să se răscoale împotriva reprezentării naţionale, 
de a face agitaţie prin membrii ei cei mai influenţi“ (Journal de Paris, nr. 
47). Duval. în amintirile lui, relatează despre zvonul răspîndit. între alţii. de 
Fréron, după care iacobinii ar fi gata să atace Convenţia cu arma în mînă şi 
să-i ucidă pe toţi membrii care ar vrea să nimicească domnia Terorii. 
G. Duval, Souvenirs thermidoriens, op. cit., vol. II, pp. 16 ş. urm. 

„tineretul aurit, care: „vînează iacobini“ strigînd Trăiască 
Convenţia!, şi campanie de presă, din ce în ce mai înverşunată, 
împotriva iacobinilor. 

Presa şi, în general, foile fără caracter periodic (pamflete, 
broşuri) care îi atacă pe iacobini, sînt de un nivel cît se poate 
de mediocru: ele nu urmăresc să convingă, ci să aţîţe pasiunile. 
Insulta ţine loc de argument, titlurile sînt grăitbare în acest 
sens: Iacobinii să se ducă-n... şi Franţa e. salvată; Părţile 
ruşinoase ale lui Robespierre lăsate moştenire iacobinilor, Fiara 
trebuie răpusă cît e în capcană, Apărarea lui Carrier tîrită în 
noroi sau tariful montagnarzilor iacobini, De închiriat locuri 
pentru a-l vedea pe Carrier în ziua cînd se va duce la ehilotină, 
cu descrierea ospăţului pe care prietenii lui cei mai apropiaţi 
trebuie că-l vor da în aceeaşi zi.! Nu este decît un simptom al 
persistenţei, pe toată durata Revoluţiei, a unei producţii de 


! Ca eşantion. două extrase: „Care este deci motivul pentru care se 
îndeamnă unii pe alţii să facă zid cu trupurile lor în jurul lui Carrier? Inte- 
resul personal sau nebunia? Sau poate fratemitatea? Poate toate la un loc. 
fratemitatea în crimă. interesul propriei lor salvări şi nebunia spaimei. 
Inainte de a da un răspuns, pune-ţi această întrebare simplă: un om de 
onoare, un om cu adevărat virtuos poate oare să susţină un nelegiuit? Cei 
care nu roşesc atunci cînd îl susţin. pot oare să fie oameni cu acest 
caracter? Întreabă-ţi inima, sînt sigur că-ţi va răspunde fără să şovăie: nu. 
iată tariful montagnarzilor iacobini“ (Le Rempart de Carrier. f. 1. d.(Paris. 
anul III). 


Şi iată cel de al doilea exemplu: 


(Melodie: Allons enfants de la Patrie): Du fer, du feu quel assemblage 
/ Frappe sans choix les Lyonnais, / Collot punit par ce camage. / Ceux 
dont il souffrit les sifflets; / Tout tombe, innocent et coupable; / Enterrâs à 
demi vivants / On a vu leurs corps palpitants / Mouvoir et soulever le 
sable. / Joins CARRIER au trépas, monstre de cruauté, Collot (bis) / ne 
Pas-tu pas mieux que lui merité. — Fier şi foc, ce îmbinare / Lovesc pe lio- 
nezi fără cruţare / Collot pedepseşte prin acest măcel / Pe cei ce l-au hui- 
duit pe el; / Toţi cad, vinovaţi, nevinovaţi / Aproape de vii îngropaţi / 
Trupurile lor zvîcnesc / Pămîntul greu îl răscolesc: / Collot, monstru crud 
şi rău / Du-te după CARRIER în hău (bis) / Ai merita să fii pedepsit / Mai 
rău ca ăst nelegiuit! | 
Carrier a commencé la marche, suivez messieurs..., f. 1. d. (Paris, 
anul III). Să reținem, în sfîrşit, o încercare iacobină de a pastişa pamfle- 
tele de acest fel şi de a le devia efectele. Astfel. sub titlul îmbietor: Leurs 
têtes tremblent! A votre tour après Carrier, Messieurs Barère, Collot 
d'Herbois, Billaud-Varenne, Vadier, Vouland Amar. Et vous tous qui 
compošiez les anciens Comités de salut public et de sûreté générale, f.l.d. 
(Paris, anul III), cititorul găseşte un text satiric care ia în derîdere 
acuzaţiile îndreptate împotriva „patrioților fermi“. 

pamflete vulgare şi de calitate îndoielnică, care coexistă cu 
declamaţiile patetice şi elanurile.retorice. Între aceste două 
registre se stabileşte un fel de corespondenţă: pamfletele nu fac 
decît să traducă sublimul şi pateticul într-un limbaj vulgar şi 
scabros. Dar pamfletele antiiacobine au devenit instrumente 
foarte eficace în formarea opiniei publice. Monopolul 
cuvîntului deţinut de iacobini în timpul Terorii este definitiv 
înlăturat. Desigur, presa proiacobină de abia îşi duce zilele, 
lipsită de subsidii guvemamientale. Dacă dările de seamă ale 
şedinţelor iacobine continuă să fie publicate în cea mai mare 
parte a ziarelor, discursurile grandilocvente sînt peste tot luate 
în ris. Cuvîntul iacobin nu mai reprezintă instanţa ideologică. 
aşa cum era sub Teroare. El pretinde în continuare că este legi- 
timat de popor, dar această pretenţie găunoasă este luată în 
derîdere. lacobinii nu sînt decît cu greu în stare să evalueze 
această răsturnare de roluri, reapariţia opiniei publice care legi- 
timează cuvîntul antiiacobin. Deruta lor este exprimată clar în 
înşelătoarea distincţie stabilită, după cum am văzut, de Chasles, 
între „opinia poporului“, care rămîne tăcută, dar proiacobină şi 
„opinia publică“, care se exprimă cu voce tare, dar care „este, 
vai, contrarevoluţionară“... 

Violenţa campaniei de presă se înteţeşte o dată cu apariţia 
unui nou protagonist politic: „tineretul aurit‘. Intervenţia lui 
drastică va da lovitura de graţie Societăţii din strada Saint- 
Honoré. Istoricul cunoaşte mai bine astăzi istoria „tineretului 
aurit, compoziţia lui socială, formele lui de acţiune, graţie 
anumitor lucrări.! „Tineretul aurit“ (sau „muscadinii““) provine 
mai ales din burghezia de mijloc, mai ales din „tagma oame- 
nilor legii“. Se compune din „tineri“ care, sub diferite pretexte, 
au scăpat de serviciul militar şi populează, ca secretari şi 
slujbaşi, birourile notarilor şi avocaţilor, ale administraţiei 
locale şi centrale (unde uneori stau alături de foşti militanţi san- 
culoţi care caută refugiu în administraţia militară sau în apa- 
ratul Comitetului Siguranţei Generale). „Tineretul aurit“ se 
caracterizează mai ales prin opţiunile sale politice, dar şi prin 
formele sale de organizare. După 9 termidor, el întnichipează 
reacţia antiteroristă şi antiiacobină şi traduce în fapt dorinţa de 
răzbunare (în rîndurile lui :se regăsesc, de altfel, rude sau prie- 
teni ale victimelor Terorii; a face parte dintre ei este un titlu de 


1 În primul rînd. F. Gendron, La Jeunesse dorée. Épisodes de la Révo- 
lution française, Québec, 1979; reedit., Paris, 1983. 

glorie). Mai mult sau mai puţin omogen din punct de vedere 
social (dar în rîndurile lui se pot întîlni şi „.foşti“*, cum ar fi celebrul 
marchiz de Saint- Huruge. unul dintre acei aventurieri politici 
produşi de Revoluţie), „tineretul aurit” nu este totuşi omogen 
din punct de vedere politic; nu dispune de nici un program 
politic pozitiv (astfel se pot întîlni aici republicani moderați, 
monarhişti de diferite orientări ca şi oportunişti care se alătură 
puterii termidoriene), omogenitatea lui vine numai de la for- 
mele dc organizare şi de acţiune. Este vorba de comandouri 
înarmate cu bastoane, răngi, bîte şi bice, alcătuind bande înrc- 
gimentate, care numărau, în total şi în momentul cînd efectivele 
atinseseră cifrele cele mai mari, cam două-trei mii de persoane. 
La începutul anului III, aceste bande pun stăpînire pe spațiul 
public rămas liber prin slăbirea monopolului poliţist ş şi politic 
al puterii, teroriste. Astfel, „tineretul aurit” ocupă cafenelele 
(printre care Cafeneaua Chartres, de la Palais-Egalit€, unde se 
instalează un fel de stat major), strada (mâi cu seamă locurile 
unde se formează „grupurile“ care discută politică, la Tuileries, 
la Palais-Égalité, în faţa Convenţiei ctc.), tribunele Convenţiei, 
adunările secţiilor. „Tineretul aurit“ acţionează prin detaşamente 
care, după un „plan de bătaie” stabilit dinainte, atacă obiective 
precise: „vînătoarca de iacobini“ în , „grupuri? ‘ şi în adunările de 
secţie, unde sînt provocate încăierări şi tulburări; devastarea 
cafenelelor aşa-zis „iacobine:*; atacă vînzătorii de ziare-sau de 
pamflete iacobine cu bite, ca şi librăriile unde se vînd acestea; 
curînd după aceea vor urma acţiunile în teatre, unde coman- 
dourile îi huiduie pe actorii compromişi prin „colaborarea“ cu 
„teroriștii“, sau în locurile publice unde „tineretul aurit“ dis- 
truge. simbolurile lăsate de anul II (busturile lui Marat, boncte 
frigiene etc.). În luna niv6se, anul III, Deşteptarea poporului 
devine imnul „tineretului aurit“, iar comandourile impun în locu- 
rile publice, mai ales în teatre, să se cînte acest apel la răzbu- 
nare. „Tineretul aurit“ reprezintă astfel o formă specifică şi 
oarecum inedită a violenţei revoluționare. Este uşor de văzut 
că, în mai multe privinţe, el revine la experienţa, ca să spunem 
aşa tehnică, a folosirii violenţei pusă la punct de sanculoţi. Dar 
el nu se organizează în funcţie de domiciliu, deci după apar- 
tenenţa la o secţie sau la o societate populară. Conducerea este 
asigurată de „şefi“, nu de cluburi; locurile de adunare sînt altele 
decît cele consacrate de tradiţia revoluţionară. Formele de 
violenţă sînt uneori imitate, alteori inedite (huiduieli în teatre, 
spargerea de busturi, reluarea obligatorie a cîntecelor etc.). 

„Tineretul aurit“ devine un fel de forţă auxiliară a Comitetului 
Siguranţei Generale care îi dă mînă liberă sau chiar îl îndeamnă 
să acţioneze; în anumite momente critice, el mobilizează şi co- 
mandă direct detaşamentele „tineretului aurit“ (mai ales în 
zilele din prerial cînd Comitetul distribuie arme „tinerilor“ ca 
să liniştească foburgul Saint- Antoine). Rezistenţa pe care iaco- 
binii şi militanţii din secţii o opuneau „tineretului aurit“ era cu 
atît mai slabă cu cît nu sc mai bucura de protecţia puterii. 

La 19 brumar, vreo sută de „tineri“ atacă sala de întruniri a 
Societăţii, aruncă cu pietre şi sticle; încăierarea se repetă a doua 
zi. În seara zilei de 18 brumar, cam 300 de „tineri“ se adună ca 
să atace sediul iacobinilor din strada Saint-Honor€, în strigătele 
de Trăiască Convenţia! Jos iacobinii! Pe drum, numărul lor 
creşte şi pînă la urmă se strîng vreo 2 000 de persoane care ase- 
diază clubul; preşedintele este nevoit să suspende şedinţa, iaco- 
binii (abia dacă sînt o sută...) ies şi sînt scuipaţi, loviți cu 
picioarele şi pumnii de către „tineri“. Femeilor li se ridică fus- 
tele şi sînt biciuite în rîsetele şi ocările mulţimii. Comitetul 
Siguranţei. Generale îi lasă în voia lor pînă în zori, cînd trimite 
o patrulă care pune mîna pe chei şi închide uşa sediului iaco- 
binilor. Era ca şi cînd s-ar fi repetat scena din noaptea de 9 spre 
10 termidor. De data aceasta însă, închiderea este definitivă. 
Deoarece Constituţia garanta existenţa societăţilor populare, 
închiderea este prezentată ca o suspendare provizorie a şedin- 
telor, simplă acţiune de poliţie impusă de necesitatea de a men- 
ţine ordinea publică. Aşa a luat sfîrşit Societatea. Adunarea 
adoptase decretul cu privire la închiderea Clubului iacobinilor 
aproape fără discuţii şi în unanimitate (cu un singur vot Îîmpo- 
trivă, acela al unui membru al Convenţiei, mărunt, Marbeau- 
Montant). Mai mult, la vot luase parte un „număr foarte mic de 
deputați“. Închiderea Clubului iacobinilor marca prăbuşirea 
unui simbol şi sfîrşitul unei epoci.! 

Aşadar Carrier grăbise sfîrşitul iacobinilor, era inevitabil ca 
el să atragă după sine şi propriul său sfîrşit. La 21 brumar, 
Convenţia hotărăşte ca el să fie pus în stare de arest la domi- 
ciliu, sub paza a patru jandarmi. Votul nominal, care începe la 


„1 Cf. Moniteur, vol. XXII. pp. 489 ş. urm.: A. Aulard, La Société des 
Jacobins, op. cit, vol. VI. pp. 643 ş. urm.: Paris sous la réaction thermi- 
dorienne. loc. cit.. vol. I. pp. 226 ş. urm., Journal de Perlet, nr. 813. 814. 
815: G. Walter, Histoire des Jacobins, Paris, 1946, pp. 347 ş. um., F. Gendron, 
op. cit., pp. 46 ş. um. ` 

3 frimar şi ţine pînă la patru dimineaţa. pecetluieşte înfrîngerca 
lui Carrien Convenţia îşi regăseşte încă o dată unanimitatea: ca 
votează decretul de acuzare cu 500 de voturi şi două voturi 
pentru, dar condiționate. 

Reprezentanţii, care în-expunerea lor de motive au citat 
acuzaţiile aduse în timpul procesului Comitetului revoluționar 
din Nantes, au fost relativ puţin numeroşi. Au fost, bineînţeles. 
amintite înecurile („un fel de supliciu pe cît de nou, pe atît de 
cumplit“, spune Laurent; „acte cît se poate de barbare şi de 
antropofage' „exclamă Elie Dugene), numai un singur repre- 
zentant a făcut aluzie la „căsătoriile republicane“. Un deputat 
(Lequinio) va avea curajul să declare că, în timpul şederii lui 
la Nantes (trei zile), „nu a văzut orgii“. Couturier [din Moselle] 
afirmă că „nu înecurile, nici execuțiile şi nici supapele, a căror 
invenţie era atribuită lui Carrier, mi-au conturat părerile, pentru 
că modul de distrugere a duşmanilor Republicii şi briganzilor 
nu poate fi socotit criminal decît în funcţie de intenţiile lor, 
bune sau rele“. Sînt adesea amintite ordinele de a-i executa fără 
judecată pe vandeenii care voiau să se predea, dar este amintit 
mai cu seamă faptul că, depăşindu-şi atribuţiile şi anulînd ordi- 
nele lui Trehouard, Carrier a comis „un atentat împotriva repre- 
zentării naţionale'* demn de „tiranii din Comitetul Salvării 
Publice“. După Patrin [Rh6nc-et-Loire], „atrocitățile comise de 
Carrier sînt cumplite, ele fac natura să freamăte şi cheamă 
răzbunarea legilor asupra capului lui. Dar crima lui cea mai 
mare, după părerea 'mea, este atentatul împotriva puterii suve- 
rane a poporului, atunci cînd a împiedicat să fie recunoscut,.ca 
reprezentant al poporului, colegul nostru Trehouard“. Alţi 
membri ai Convenţiei resping argumentul lui Carrier, după care 
punerea lui sub acuzare însemna punerea sub acuzare a Con- 
venţiei înseşi. Bentabole declară: „Degeaba încearcă să vă 
convingă că atunci cînd Convenţia naţională se vede nevoită să 
ia măsuri drastice împotriva unui om care a intrat în partidul 
revoluţiei înseamnă a ataca revoluţia... Convenţia trebuie să se 
grăbească să anunţe toate naţiunile că, atunci cînd a fost vărsat 
sînge nevinovat, .nu poate fi evitată răzbunarea la adăpostul 
unei revoluţii glorioase care nu poate să se sprijine pe crimă şi 
care va fi triumful virtuţii.“ 

În ce priveşte urmarea acuzării lui Carrier şi a procesului 
lui, al cărui sfîrşit fatal nu pare să fi fost pus la îndoială, se face 
simțită o anumită scindare; pentru unii nu este vorba decît de 
o primă măsură, condamnarea lui Carrier atrage după sine, ca o 

consecinţă logică, deschiderea altor proceduri asemănătoare, 
mai ales împotriva foştilor membri ai Comitetelor. Acesta este, 
de exemplu, sensul pe care Lecointre îl dă votului său. „Cri- 
mele lui Carrier sînt, în aceeaşi măsură dacă nu în şi mai mare, 
crimele majorităţii Comitetelor conducerii care au avut cunoş- 
tinţă de ele, le-au îngăduit şi tolerat timp de zece luni, fără să 
le fi reprimat, pedepsit sau denunţat în faţa Convenţici naţio- 
nale... Aceste ultime crime sînt deci şi crimele lor, în aceeaşi 
măsură în care sînt ale lui Carrier, fără însă ca prin accasta cl 
să înceteze de a fi un criminal.“ Încurcătura este evidentă printre 
cei care fac parte din Crète care votează pentru, dar formulează 
unele rezerve cerînd ca decretul de acuzare să fie ultimul şi să 
se pună capăt denunţurilor împotriva reprezentanţilor po- 
porului: „Sper că justiţia impasibită şi pură a Convenţiei naţionale 
va veghea asupra urmărilor denunţurilor împotriva membrilor 
săi“, a declarat Billaud. Romme, care prezida Comisia celor 
douăzeci şi unu a cărei poziţie fusese mult timp şovăielnică, a 
dat pînă la urmă un vot favorabil, insistînd asupra dorinţei sale 
ca toţi cei care vor fi recunoscuţi vinovaţi de „declaraţii calom- 
nioase“ să fie anchetați cu severitate, iar „dezbaterile de la Tri- 
bunal să fie tipărite şi distribuite Convenţiei şi nici un alt 
material scris despre această afacere să nu poată fi făcut public." 

Unanimitatea Convenţiei exprima, la urma urmelor, disen- 
siunile ei profunde. 

La auzul rezultatului votului, Carrier a încercat să-şi ia zilele 
(a fost împiedicat de jandammul care îl păzea) şi a murit curajos 
(acest lucru atîrna greu în ochii spectatorilor sensibili la gestu- 
rile patetice, după ce văzuseră mii de condamnaţi trecînd prin 
„ferestruică“). Ultimele sale cuvinte, în faţa unei imense mulțimi 
adunate în jurul eşafodului, au fost „Trăiască Republica!'* Presa 
termidoriană şi-a ascuns cu greu dezamăgirea: ar fi preferat să 
moară ca un laş. 


. 

Nici moartea lui Carrier nici procesul Comiţetului 
revoluţionar din Nantes n-au dat, în definitiv, un răspuns 
mulţumitor întrebării: de ce toate aceste orori sub Teroare şi, în 
general, în timpul războiului din Vandeea? Erau oare opera 


1 Cf. Moniteur, vol. XXII, pp. 589-596: AN C 327 C II 1430-1431. 
Neavînd intenţia de a analiza scrutinul în ansamblul lui, nu am reluat aici 
alte probleme ridicate în expunerea de motive (de exemplu. îndoielile cu 


privire la valoarea anumitor mărturii, absenţa unor documente semnate de 
Carrier ete: ). 

unor „monştri setoşi de sînge“, care puseseră mîna pe putere 
şi-şi impuseseră tirania? Sau poate trebuia să se deplîngă faptul 
că anumite „rele“ erau incrente oricărei mari revoluţii şi 
oricărui război civil? Existau şi alte explicaţii mai revelatoare 
pentru obsesiile imaginarului revoluţionar. Se regăsea mai întîi 
vechea schemă explicativă a complotului. aristocrat şi regalist. 
Deşi se părea că aceasta nu putea în nici un chip să servească la 
interpretarea Terorii de la Nantes, nu trebuie subestimată 
înrădăcinarea ei în imaginarul revoluţionar ca şi caracterul ei 
sugestiv. Cîţiva publicişti de mîna a doua n-au ezitat deci să 
dezvăluie complotul diabolic.plănuit de tiranii coalizaţi: prin 
crime şi nenorociri, ei sperau să „facă poporul francez să se 
căiască pentru că dorise să deschidă ochii la lumină şi să 
culeagă roadele pomului libeităţii”. Ei îşi propuneau în felul 
acesta „să stîmească revolta unei naţiuni cu moravuri blînde în 
fața spectacolului atrocităților“, pentru a arunca apoi asupra 
guvernului revoluționar toate crimele şi nenorocirile. În felul 
acesta s-ar explica în primul rînd crimele lui Carrier şi ale altor 
sceleraţi care, sub masca patriotismului exclusivist, îşi ascun- 
deau adevăratul chip de agenţi ai britanicului Pitt. Tot aşa Fou- 
quier-Tinville, prin manevrele lui mîrşave şi criminale, nu voia 
decît să înjosească Revoluţia, deci să restabilească regalitatea. 
Născocirea cu Robespicrre-rege aducea un suflu mai nou, dar 
revenea la- acceaşi structură explicativă a istoriei: nu există 
aliaţi mai buni decît cei mai răi duşmani.! 

Merită să ne oprim puţin asupra unei alte interpretări: cea 
propusă de Babeuf în scrierile sale despre Carrier şi procesul lui. 


1 Baraltre, Acte d'accusation contre Carrier présenté aux Comités 
réunis à la Convention nationale et au peuple français. Paris. anul III: 
Dupuis, reprezentant al poporului. Motif de l'acte d'accusation contre Car- 
rier, Paris. anul III; J.-B. Buchez et P.-C. Roux. Histoire parlementaire de 
la Revolution française. Paris, 1838. vol. 34, p. 27: Acte d'accusation 
contre Fouquier-Tinville. Leblois reia în acest act de acuzare mai multe 
clişee termidoriene: Fouquier ar fi avut de gînd să .„depopuleze Franţa“, şi 
să facă să piară „geniul. talentele. onoarea şi priceperea“. 

'2 G. Babeuf, On veut sauver Carrier! On veut faire le proces au Tri- 
bunal révolutionnaire. Peuple prends garde à toi! fără loc şi dată (Paris. 
anul III). G. Babeuf, Du système de depopulation ou la vie et le crime de 
Carrier. Son proces et celui du Comité révolutionnaire de Nantes. Avec 
‘des recherches et des considérations politiques sur les vues générale du 
Decemvirat dans l'intention de ce système; sur sa combinaison avec la 
guerre de la Vendée et sur le projet de son application à toutes les parties 
de la République, Paris, anul III. Nu vom analiza locul acestor texte în 
evoluţia ideilor lui Babeuf. Ele exprimă, fără îndoială, un moment de mare 

Babcuf respinge categoric ideea după carc Teroarea ar fi 
fost impusă de „împrejurări“ şi teroriştii n-ar fi acţionat decît 
pentru a salva patria. El reia, din punctul lui de vedere, toate 
dezvăluirile din timpul proceselor. Responsabilitatea Terorii nu 
revinc cîtorva monştri şi sceleraţi care au pus mîna pe putere 
(deşi Carrier era un monstru, aşa cum o dovedesc „cele mai 
puţin echivoce dintre mărturii"). În realitate, trebuiau date la 
iveală toate circumstanţele ascunse care au concurat în a da 
acestor „camivore naturale“ posibilitatea de a acţiona cu acordul 
celor care „se amestecă în conducerea societăţii”. Astfel, răz- 
boiul din Vandeea nu a dus la instaurarea Terorii, contrar 
afirmațiilor fostelor Comitcte. Acest război n-a existat decît 
pentru că guvemanţii l-au vrut. „Trebuie smuls... vălul care ne-a 
împiedicat pînă acum să descoperim că nu a existat o insurecție a 
Vandeei decît pentru că nişte odioşi guvemanţi au vrut-o şi că 
ea intra în planurile lor cumplite (sic).* Vandeenii erau oameni 
paşnici, cu obiceiuri simple şi ar fi fost de ajuns să li se 
împărtăşească buna învăţătură republicană, predicată de patrioţi 
devotați, pentru a-i cîştiga de partea cauzei celei drepte. Atunci. 
de ce acest război? Dezlegarea ecnigmei este dată de .descope- 
rirca „sistemului de depopulare şi de repartizare nouă a bogăției 
între cei care trebuie să rămînă; [aceasta] explică tot, războiul 
din Vandeea, războiul extern, proscrierile, ghilotinadelc, execu- 
tiile, înecurile, confiscările, legea maximului, rechiziţiile, avan- 
tajele pentru o anumită categorie de indivizi etc.“ La origine, 
s-ar fi aflat planul, conceput de Robespierre, care pornea de la 
constatarea că, „din calcule: reicse că populaţia Franţei era 


confuzie. De abia eliberat din închisoare. după 9 termidor, Babeuf îşi 
revarsă întreaga ură împotriva lui Robespierre, a conducerii revoluţionare 
şi a iacobinilor. Şi tot aşa, în Journal de la liberté de la presse, care era. 
alături de L'Orateur du peuple al lui Fréron, una dintre cele mai vehe- 
rhente foi „.termidoriene“, Babeuf condamnă Teroarea, dar vrea să 
înţeleagă şi cum poate să apară un asemenea „despotat“ în desfăşurarea 
Revoluţiei. În acelaşi timp. el înclină să creadă că 9 termidor marchează 
o primă întoarcere la adevăratele principii revoluţionare, mai cu seamă la 
exercitarea libertăţii într-un fel de democraţie directă şi descentralizată. 
Dezvăluirile din procesul lui Carrier şi al Comitetului revoluţionar din 
Nantes adîncesc şi mai mult confuzia din ideile lui. În optica noastră. 
aceste texte sînt deosebit de interesante chiar din pricina acestei confuzii: 
La vie de Carrier, text destul de rar, n-a stîmit nici un înteres timp de două 
secole. El nu a fost reeditat de R. Secher şi J.-J. Bregeon decît cu ocazia 
bicentenarului (1987). D. Martin a consacrat ..sistemului de depopulare“ 
o comunicare la colocviul La Legende de la Revolution, actele colocviului 
de la Clermont-Ferrand (iunie 1986). cu colaborarea lui M.-CI. Chemin, 
prezentate de Ch. Croisille şi J. Ehrard. Clermont-Ferrand, 1988. 

excedentă în raport cu resursele solului!..., că braţele de muncă 
erau prea numeroase pentru executarea lucrărilor fundamen- 
tale... În sfîrşit [şi aceasta este cumplita concluzie), populaţia 
excedentară putca să fie de ordinul a... [ne lipseşte bordcroul 
faimoşilor legiuitori)] încît va trebui să fie sacrificată o parte a 
sanculoţilor... şi că trebuiau găsite mijloacele necesare în acest 
sens. „Acestui obiectiv i s-au adăugat alte preocupări: pro- 
prietăţile încăpuscră pe mîini puţine şi trebuiau redistribuite 
pentru a asigura egalitatea; acest lucru nu se putea realiza fără o 
taxare cxcesivă a celor bogaţi şi „fără a pune mai întîi toate 
proprietăţile sub autoritatea conducerii. Robespierre nu putea 
reuşi decît „nimicind marii posesori şi dezlănţuind o teroare atît 
de mare încît să-i determine pe ceilalți să se execute de bună 
voie“. Acest „mare secret dezvăluit“ explică deci toate miste- 
rele: „atrocitățile naționicide“, „antropofagismul“ şi Vandeea 
transformată în cîmpul experimental al „unui infam şi nemaiîn- 
tîlnit scop politic: plivirea rasei omeneşti“. Acest plan diabolic 
a costat deja Franța un milion de locuitori. De altfel el nu se 
mărginca la Vandeea şi la războiul extern, exista şi un „plan 
seriọs:* de organizare a foametei la Paris, mijlocul cel mai eficace 
de „a depopula Franţa”. Aşa se explică faptul că „falangele 
republicane transformate în legiuni de Erostraţi şi în groaznici 
măcelari ai oamenilor, înarmate cu mii de făclii şi cu o sută de 
mii de baionete, au răscolit tot atîtea măruntaie şi au pîrjolit tot 
atîtea nefericite gospodării agricole'. „În guvemul revoluţionar 
trebuie căutat izvorul tuturor rienorocirilor republicii.“ Conven- 
ţia poartă cea mai grea răspundere: ea a alcătuit şi sprijinit 
această conducere; ea şi-a dat aprobarea pentru legile „devas- 
tatoare şi distrugătoare, a aprobat altele la fel de „„camasiere“ 
(sic), încît trebuie să-i dăm crezare cînd spune că Robespierre 
era mai putemic el singur decît toţi ceilalți membri laolaltă“. 
Descoperirea acestui plan machiavelic va permite pedepsirea 
adevăraţilor vinovaţi care slujeau „despotatul“ şi ale căror 
crime cer răzbunare. Dar „această dezlegare fericită şi justifi- 


1 Babéuf pare să împărtăşească ideea malthusiană pe care o atribuie 
lui Robespierre; ea este dovedită de „singura măsură sigură, tabloul sta- 
tistic al produsului total al culturii şi economiei rurale... pentru că toate 
artele din lume la un loc nu pot să producă singure nici măcar o bucată de 
pîine în plus“. Totuşi, după Babeuf, soluţia acestei probleme ar putea şi ar 
trebui să fie egalitară. 

cativă a enigmei'” permite mai ales dezvinovăţirea Revoluţiei: 
dezvăluirca conspirației şi a „sistemului crîncen“ îi dă garanţii 
că-şi va regăsi puritatea sa de originc.! 

Textul este halucinant în dezvoltarea unci fantasmagorii, în 
dorinţa de a descoperi secretul acestui episod, dar în el pot îi 
recunoscute, amalgamate şi amestecate, marile temeri care obsedau 
Vechiul Regim şi noile spectre zămislite de Revoluţie: conspirația 
şi complotul tenebros; pactul foametei; Teroarca ca maşinaţic 
concepută de forţe oculte şi tradusă în fapt de „monştri antropo- 
fagi“. El se remarcă prin dezvoltarea unei logici a obsesiilor care 
duce la perceperea, chiar fantasmatică, a Terorii ca un sistem-de 
putere în stare să excludă, deci să elimine mii, chiar milioanc de 
cetăţeni numai în scopul de a asigura. realizarea obiectivelor 
revoluţionare. 


Procesul Terorii devenea procesul Revoluţiei. Nu al Revoluţiei 
franceze ca fenomen istoric, de vreme ce una din fazele ci era de 
aici înainte tocmai cerința de a spune adevărul, ceea ce impunea 
analiza înlănţuirii evenimentelor care au dus de la principiile 
afirmate în 1789 la masacrele de la Nantes şi la războiul civil; ci 
al Revoluţiei ca figură demiurgică în imaginarul anului II. Astfel. 
felicitîndu-se pentru închiderea clubului iacobinilor, un ziar ter- 
midorian scria această frază teribilă: „Nu ne vor mai încca, nu ne 
vor mai împuşca, nu vor mai trage cu tunul'în poporul francez ca 
să-l facă mai bun'?. Inchiderea clubului a fost evenimentul care 
a marcat destrămarea moştenirii simbolice şi politice a Terorii. 
Au mai fost şi altele: întoarcerea deputaţilor girondini, înmulţirea 
denunţurilor împotriva membrilor fostelor Comitete, eliminarea 
de către „tineretul aurit a simbolurilor anului II — bonetele 
roşii şi busturile „martirilor libertăţii“. Lucrurile nu se puteau 
opri aici: curînd va fi pusă în cauză Constituţia din 1793. Atacînd 
imaginarul terorist, Termidor înfrunta probleme politice şi cultu- 
rale. Căci Revoluţia, moştenitoare a Luminilor, nu numai că 
dusese la „tiranie“, ci şi zămislise o monstruozitate care contra- 
zicea originile şi în acelaşi timp obiectivele ei şi pe care voia s-o 
alunge pentru totdeauna: vandalismul. 


! Principala sursă pe care se bazează Babeuf în „dezlegarea enigmei“ 
este o broşură a lui J. Vilatte, Causes secrătes de la Revolution, Paris, anul 
III: unele pasaje, foarte liber interpretate, i-au sugerat lui Babeuf ideea 
„complotului infernal“. Vilatte, coacuzat în procesul lui Fouquier. a fost 
condamnat la moarte, deşi l-a denunţat pe Robespierre. 

2 Gazette historique et politique de la France et de l’Europe. 23 bru- 
maire, an II. 

CAPITOLUL IV 


POPORUL VANDAL 


SĂ FI FOST STRĂMOŞII NOŞTRI VANDALI? 


În 1912, Antoine Aulard se întoarce indignat din vizita sa 
la Avignon. Prezentînd turiştilor monumentele, ghidul insista 
întruna asupra-distrugerilor şi devastărilor din timpul Revolu- 
tiei. După unele verificări, s-a dovedit că Revoluţia nu avea nici 
un amestec în aceste distrugeri: elé datau din vremea Impe- 
riului sau chiar a Restauraţiei. „lată cum poţi să te bizui -pe 
conferințele ciceronilor oficiali. Flecărelilc lor nu se bucură de 
crezare decît la oamenii naivi, adică, de fapt, la cea mai mare 
parte a oamenilor. În fiecare zi, în anumite edificii naţionale şi 
în toate regiunile Franței există un ins oficial care, cu sau fără 
ordin, îşi revarsă acuzaţiile asupra Revoluției şi îi prezintă pe 
strămoşii noştri ca pe nişte vandali. nişte brute, deşi este 
dovedit că instituţiile revoluţionare, Comitetul Salvării Publice, 
Comisia pentru Artă, Comitetul Instrucțiunii Publice, în 1793 
şi în anul II, adică în plină Teroare, s-au străduit să menţină şi 
să apere patrimoniul artistic al Franţei şi că au făcut-o cu cea 
mai mare grijă şi cu competenţa cea mai luminală.“! 

Indignarea lui Aulard ne dă foarte bine măsura dezbaterilor 
pătimaşe pe care le prilejuia „vandalismul revoluționar“, mai 
ales din partea unei întregi istoriografii pentru care istoria Rc- 
voluţiei era „o epopee a originilor deci un discurs asupra 
identităţii”. În epoca ofensivei culturale a celei de a Treia Re- 
publici şi a războiului şcolar, „vandalismul revoluţionar“ capătă 
o importanţă deosebită. Faptul că polemicile istorice iau uneori 
o întorsătură homerică se explică prin aceea că tot ce este în joc 
depăşeşte cu mult obiectul lor aparent: monumentele, operele 


1 A. Aulard, .„Boniments contre-revolutionnaires“, articol publicat în 
La Depeche de Toulouse. 2 decembrie 1912, reprodus în Revolution fran- 
gaise, vol. 63, 1912. 

2F. Furet, Reflecţii asupra Revoluţiei franceze, op. cit., p. 22. 

de artă sau bibliotecile distruse în-perioada revoluţionară. Că au 
fost distrugeri, nimeni nu o neagă şi nici nu-şi propune nimeni 
să le apere, să le facă apologia: este un lucru de neconceput 
pentru o epocă închinată cultului Progresului şi Civilizației. 
Dacă întinderea lor este discutată cu aprindere, dacă sc caută să 
se afle cine anume poartă răspunderea, dacă unii se străduiesc: 
să facă un inventar-amănunţit al distrugerilor şi să demonstreze 
că ele nu erau rodul întîmplării, ci al unui plan premeditat, în 
timp ce alţii afirmă că distrugerile-nu au fost mai numeroase în 
timpul Revoluţiei decît în alte epoci de războaie şi de tulburări 
şi că mai tîrziu s-a distrus tot atît dacă nu mai mult („da, sub 
Restauraţie!"*, exclamă cu satisfacție Aulard) şi că ele crau acci- 
dente potrivnice cauzei şi politicii revoluţionare, este pentru că 
toţi încearcă să-i apere sau să-i denunțe tocmai pe „strămoși“. 
Strămoşii „husarilor negri“ ai Republicii să fi fost oare „„van- 
dali“? Ce se va alege atunci din misiunea lor civilizatoare şi, 
prin urmare, din opera civilizatoare a Republicii, atît de mîndră- 
de originile sale revoluţionare? 

Dacă reciteşti polemicile de la sfîrşitul secolului al XIX-lca 
şi începutul secolului al XX-lea — şi în măsura în care se poate, 
nu te implici în problema „strămoşilor“ — te uimeşte faptul că 
tezele care denunţă „vandalismul“ şi protagoniştii lui „republi- 
cani şi revoluționari“ sînt mai mult complementare decît 
contradictorii.! Dacă polemica s-ar limita la miezul ei, adică ła 
problema distrugerii de bunuri culturale şi a răspunderii care 
revine puterilor revoluţionare (dar, după cum sc va vedca, dis- 
cursul despre vandalism, încă din timpul Revoluţiei, nu se măr- 
gineşte la această problemă) ai putea fi ispitit să le dai dreptate 
amîndurora. - 

Puterile revoluționare care s-au perindat au vrut oare să 
ferească de distrugeri şi de delapidări bunurile culturale, ope- 
rele de artă, cărţile şi manuscrisele vechi? Au realizat oare o 
politică de conservare, ca şi instituţiile însărcinate să pună în 
aplicare această politică? Fără îndoială. Este lungă lista decre- 
telor Adunărilor succesive care 'statuează asupra măsurilor refe- 
ritoare la conservarea cărţilor, arhivelor, mobilelor, tablourilor, 


1 Să cităm ca exemplu. pe de o parte, G. Gautherot. Le Vandalisme 
jacobin. Destructions administratives d'arehives, d'objets d'art, de monu- 
ments religieux à l’époque révolutionnaire. Paris. 1914: pe de alta. E. Des- 
pois. Le Vandalisme révolutionnaire, fondations littéraires, scientifiques 
et artistiques de la Convention, Paris, 1885. 

monumentelor care, o dată naţionalizate, trebuiau să fie inven- 
tariate cu grijă şi depuse în magazii special prevăzute în acest 
scop. Primele măsuri datează din noiembrie 1789; sc iau măsuri 
suplimentare în 1790 (octombrie), în 1791 (mai-iunie), în 1792 
(septembrie) etc. În decembrie 1790 este creată Comisia pentru 
Monumente, alcătuită din savanţi, crudiţi, bibliografi şi artişti. 
însărcinată să supravegheze „conservarea monumentelor. a 
bisericilor şi caselor devenite domenii naţionale“ şi în special 
să îngrijească de monumentele de la Paris, ca şi de „arhivele de 
documente, de titluri de proprietate, acte“. În plină Teroare, în 
octombrie 1793, la o lună după legea suspecţilor. Convenţia 
decretează măsuri drastice împotriva abuzurilor. din ţară care 
provoacă „distrugerea monumentelor, a obiectelor ştiinţifice şi 
artistice, a artelor şi instrucţiunii“. Comisia pentru Monumente, 
considerată ineficace (dar şi „nesigură“ din punct de vedere 
politic) este înlocuită de un nou organism, Comisia Provizorie 
pentru Artă, căreia Convenţia montagnardă îi cerea „să pună în 
aplicare toate decretele privitoare la conservarea monumen- 
telor, obiectelor ştiinţifice şi artistice şi să le adune în depozite 
adecvate“; ea cerea să se găsească mijloace noi care să asigure 
conservarea eficace a monumentelor „pe toată întinderca Impe- 
riului“!. Lista-de hotărîri, decrete, măsuri, inştituţii ar putea fi 
uşor extinsă. 

Oare puterile revoluţionare succesive sînt totuşi responsa- 
bile pentru distrugeri şi, dacă nu le-au inspirat, atunci le-au 
tolerat? Fără nici o îndoială, iar dovezile în acest sens sînt 
numeroase. Aceeaşi lungă listă de decrete, hotărîri etc. care 
repetă aceleaşi apeluri şi admonestări arată, prin ea însăşi, cît 
erau acestea de ineficace, dacă nu de neadaptate la situaţie. 
Toate măsurile de protecţie împotriva degradării monumentelor 
se impuneau ca o consecinţă a altor hotărîri ale puterilor re- 
voluţionare care puneau inevitabil în pericol aceste bunuri 
culturale. Punerea la dispoziţia Națiunii a bunurilor clerului, 
confiscarea bunurilor emigraţilor, ca şi înstrăinarea acestor 
bunuri naţionale, au fost tot atîtea măsuri care atrăgeau în mod 


! F. Rücker, Les Origines de la conservation des monuments histo- 
riques en France (1790-1830), Paris, 1913. Procesele verbale ale ambelor 
Comisii stau mărturie despre eforturile lor neobosite de a face faţă acestor 
sarcini uriaşe, cf. Proces-verbaux de la Commission des monuments, 
publicate şi adnotate de L. Tuetey, Paris, 1902—1903; Procès-verbaux de la 
Commission temporaire des arts, publicate de L.Tuetey. Paris, 1912. - 

necesar mutări forţate de biblioteci, de colecţii de arhive şi de 
tablouri, îngrămădirca lor în depozite improvizate şi nepotrivite 
şi, în consecinţă, distrugeri inevitabile, ca să nu mai vorbim de 
furturi, de specula ncstăvilită cu opere de artă sau cu manus- 
crise de valoare. Vînzarea pe preţuri de nimic a mînăstirilor şi 
castelelor le condamnă la ruină. Faimosul decret din 14 august 
1792 privitor la suprimarea „urmelor feudalităţii“”, care pre- 
vedea „să nu mai fic mult timp lăsate sub ochii poporului 
francez monumentele ridicate în cinstea trufici, prejudecăţii şi 
tiraniei“ condamna la distrugere nenumărate obiecte de artă şi 
monumente. Desigur, Convenţia a introdus unele restricţii, dar, 
la o lună după acest decret, amploarea stricăciunilor pe care le-a 
pricinuit era atît de mare încît a fost nevoie de alte restricţii, 
dispoziţii şi admonestări. Şi totuşi, în vara şi toamna anului 
1793, o serie de decrete interzic armoariile Şi „emblemele 
regalității“ î în toate casele, parcurile, incintele, bisericile etc. Ce 
să mai spunem despre valul de descreştinare, despre clopotele 
şi acoperişurile distruse, despre turlele de biserici dărîmate în 
numele Raţiunii şi al „sfintei Egalităţi“, despre sculpturile des- 
figurate, despre obiectele de cult topite? 

Dinspre partea „republicană“ se obiectează că nu era vorba, 
cel mai adesea, decît de abuzuri denunţate chiar de guvemul rce- 
voluţionar, că valul de descreştinare a fost de scurtă durată, că 
unele sculpturi şi altare au fost distruse de armatele revoluţio- 
nare care au practicat o descreştinare sălbatică, repede stăvilită, 
în sfîrşit, că unele măsuri erau determinate de „circumstanţe 
exterioare“, căci armata ducea lipsă de bronz pentru tunuri. 
Aceste argumente, mai mult sau mai puţin valabile, nu vin în 
contradicţie cu cele invocate de cei care denunţau ,.vanda- 
lismul“. Valul iconoclast nu se înscria care în cadrul unei poli- 
tici lansate de elitele puterii, care pleca „de sus*, nefiind urmată 
decît în mică măsură „de jos“? Vajnicii sanculoţi care se dedau 
la acest iconoclasm nu erau oare încurajați — mai ales în anul 
II — de putere, iar sancţiunile nu au rămas literă moartă? Nu 
se continua să se speculeze şi, ca urmare, să se devasteze Ja 
rece (exemplul fumizat de Cluny este cel mai izbitor), în toată 
perioada Directoratului, cînd. nu mai existau „circumstanţele 
exterioare“? 

Nici una din taberele aflate faţă în faţă nu pare să acorde 
importanţă perioadei termidoriene, cînd se impune totuşi dis- 
cursul care denunţă „vandalismul“.-Unii, pentru că le repugnă 
ideea de a privilegia „reacţiunea“, care ar fi avut meritul de a 

opri distrugerile, pe cînd Revoluţia în ceasurile ei „eroice“ se 
voia cu tărie protectoarea artelor şi a culturii.. De altfel, realiză- 
rile culturale din perioada termidoriană, ca Şcoala Politehnică, 
Şcoala Normală sau Muzeul Monumentelor Franceze, conti- 
nuau iniţiativele lansate în timpul perioadei montagnarde. 
„Detractorii“ vandalismului minimalizează importanţa lui 9 ter- 
midor din cu totul alte motive. Termidor, la urma umei, a 
denunţat vandalismul fără însă a-l stăvili. Acelaşi elan devas- 
tator, inerent Revoluţiei, o:străbătea de la un capăt la altul, cu o 
intensitate diferită de la o epocă la alta. Nimic n-a fost recon- 
struit după Termidor. muzeul Lenoir era cel mult un cimitir de 
sculpturi mutilate, iar aşa-zisă lor conservare nu era, foarte 
adesea, decît o altă mutilare. Discursurile polemice despre van- 
dalism recunosc că dorinţa de a distruge se manifesta mai mult 
în vorbe decît în fapte. La urma urmei, Lyon, oraşul pe care 
Convenţia îl sortise pieirii. există încă... Unii vedeau în aceasta 
dovada că violenţa verbală o lua deseori înaintea, actelor şi că 
Revoluţia, chiar dacă uneori 'cădea în excese dictate de „cir- 
cumstanţe exterioare", reușea pînă la urmă să le învingă. Alţii 
găseau'că este o confirmare a furiei de a distruge care, din lipsă 
de timp şi de mijloace materiale, nu putuse să se realizeze pe 
deplin. În caz contrar, Franţa ar fi fost văduvită de tot patrimo- 
niul ei cultural. 

Şi unii şi ceilalţi nu fac decît să pună în evidenţă contradic- 
tiile interne ale politicii culturale a Revoluţiei. Aceasta a afişat. 
încă de la începuturile ei, o vocaţie culturală care a dat naştere 
unor speranţe şi visuri şi carc a dus la eşecuri. Ea se voia fiica 
Luminilor, singura moştenitoare legitimă a „spiritului luminat”. 
Ca urmare, puterea revoluţionară îşi atribuia rolul de custode, 
dacă nu al patrimoniului cultural naţional în întregimea lui, cel 
puţin al acelei părţi care, din pricina diverselor măsuri politice 
şi sociale — confiscarea bunurilor clerului şi ale aristocraților 
emigraţi (dar aceste măsuri nu aveau şi o dimensiune culturală. 
pot fi oare înţelese făcînd abstracţie de acest aspect?) —, fusese 
naţionalizată. Puterii care reprezintă Națiunea îi revine obligaţia 
de a pune aceste bunuri culturale în serviciul acesteia şi nu al 
unei mîini de privilegiați, de a fi protectoarea artelor, de a le 
aşeza într-un spaţiu cultural solidar cu spaţiul politic demo- 
cratic. Această datorie şi această răspundere sînt revendicate cu 
tărie şi în permanenţă de puterile revoluţionare; ca umare, ele 
„se izbesc de toate greutăţile practice ale unei gestiuni efective 
a bunurilor culturale naţionalizate: lipsă de localuri, de personal 

competent de la care se cere să fie leal noului regim, lipsă de: 
mijloace financiare etc. Pe aceste lipsuri de infrastructură se 
grefează; cu precădere în perioada „eroică“, iluzia revoluţionară: 
graţie „energiei revoluţionare“, comparată de Barère cu soarele 
Africii ce face plantele să crească.mai repede, orice proiect ar 
putea fi realizat foarte repede, într-o perioadă care se măsoară, 
dacă nu în luni, într-un an sau doi. Or, soarele „revoluţionar“ 
face desigur să crească-un lan de proiecte, dar pentru realizarea 
lor nu ajunge soarele: cantitatea de bunuri culturale de ges- 
tionat se dovedeşte prea importantă (mai bine de un milion de 
cărţi zac îngrămădite în depozite improvizate răspîndite'în toată 
ţara) şi dacă mijloacele sînt sărace, scopurile:sînt neclare. '89 
se vrea continuatorul unui anumit trecut cultural, dar, mai ales, 
doreşte o ruptură care să asigure Istoriei un nou început. 
Ambiţiile lui sînt regeneratoare şi purificatoare, mai ales faţă 
de un patrimoniu cultural pîngărit de secole de tiranie şi pre- 
judecăţi. Dar a regenera şi a purifica sînt doi termeni ai epocii 
care ascund cu greu o contradicţie de neînvins: trecutul trebuie 
păstrat, dar nu łot trecutul şi cu condiţia să fie eliminat ceea ce 
nu este demn de a fi privit de un popor, el însuşi regenerat, 
ceea ce nu merită să fie reţinut şi integrat într-o nouă civilizaţie 
ce urmează abia să fie construită. (Că acest popor, în majori- 
tatea lui, zace încă scufundat în „prejudecăți“ şi analfabetism, 
elitele o ştiu prea bine, dar nu vor descoperi efectele politice şi 
culturale ale acestei stări de lucruri decît în cursul Revoluţiei.) 
Elitele revoluţionare nu pun la îndoială că,.pentru a tria moşte- 
nirea, dispun de un criteriu fără greş, întemeiat pe cuceririle 
Luminilor şi pe avîntul Revoluţiei. Or, aceste criterii rămîn 
vagi şi vor fi necontenit repuse în cauză. Practic, ele se vor 
dovedi imposibil de definit. Chiar graniţele între distrugere şi 
conservare sînt instabile, nu pot fi sesizate. Exemplele sînt 
numeroase. Astfel, faimosul decret privitor la suprimarea „emble- 
melor regalității şi feudalităţii“ însărcina Comisia Provizorie 
pentru Artă să „vegheze“ la conservarea obiectelor care ar 
putea „să intereseze în mod esenţial artele“. Dar statuile regale 
interesau oare „în mod esenţial“ artele sau erau doar simple 
„embleme ale tiraniei“? Să ştergi dintr-un tablou armoariile 
însemna să-l distrugi sau să-l conservi? În anul II, Urbain 
Donrergue, şeful Biroului de Bibliografie, vrea să grăbească 
alcătuirea catalogului colectiv al tuturor cărţilor naţionalizate, 

muncă uriaşă care se tărăgăncază în ciuda strădaniilor Comisiei 
însărcinate cu efectuarea ei. Între timp, cărţile îngrămădite în 


225 


depozite improvizate se deteriorează. Pentru a conserva „ceea 
ce a produs geniul pentru fericirea şi gloria popoarelor” n-ar 
trebui oare să fie înlăturate lucrările inutile şi răufăcătoare, ca 
de pildă cele care „nu valorează nici cît peticul de hîrtie pe care 
s-a copiat titlul”? Astfel, ar trebui să intre în acţiune „scalpelul 
revoluţionar şi să taie toate mădularele bolnave ale trupului 
bibliografic din aceste vaste depozite de cărţi“. Domergue era 
de acord, cel mult, să fie păstrate unul sau două exemplare „din 
toate produsele prostiei omeneşti“, tot aşa cum botanistul păs- 
trează plante otrăvitoare în ierbarul lui. Restul, toată adunătura 
asta teologico-aristocratico-regalistă, ar putea fi vîndut în 
străinătate. Republica ar profita astfel de două ori: „ar cîştiga 
bani pentru amată şi ar sădi în mintea duşmanilor, cu ajutorul 
acestor cărţi, zăpăceala şi nebunia.“! 

Regăsim aceleaşi contradicții şi, ca urmare, proiecte extre- 
miste care îşi propun să le rezolve folosind „.scalpelul revolu- 
ţionar'“, în politica şi opera şcolară a Revoluţiei. Chiar în miezul 
discursului politic începe o dezbatere pasionantă şi pasionată 
asupra alegerii unor modele formative de cultură şi de morală, 
asupra raporturilor î între cultură şi putere, tradiție şi inovaţie, 
liberalism şi dirijism, religie şi laicizare într-o societate denio- 
cratică care abia ummează să fie creată.? La aceste probleme 
complexe se adaugă problema religioasă care străbate toată 
experienţa culturală revoluţionară (şi. în mod deosebit, expec- 
rienţa pedagogică). Revoluţia nu are acelaşi conţinut universal 
în orice loc şi în orice perioadă, aceleaşi acţiuni nu capătă în 
mod necesar aceeaşi semnificaţie culturală şi socială. Aşa, de 
pildă, stau lucrurile cu gesturile iconoclaste: în cursul unor 
serbări revoluţionare la Paris, cînd erau arse în mod solemn titlu- 
rile feudale, organizatorii aveau grijă să fie păstrate vechile 
hrisoave, considerate „monumente preţioase“. Nu acelaşi lucru 


1 Rapport fait au Comité d'instruction publique. de Urbain Domerguc. 
şef al Biroului de Bibliografie, în'J. Guillaume. Procès-verbaux du Comité 
d'instruction publique de la Convention nationale. Paris. 1891-1907. 
vol. II. p. 798. Remarcabila lucrare a lui P. Riberette, Les Bibliothèques 
françaises pendant la Revolution (1789-1795). Recherches sur un essai de 
catalogue collectif, Paris, 1970, scoate în evidenţă toate contradicţiile şi 
dificultăţile în care se zbate acţiunea de a alcătui ..un catalog colectiv“. 
Comitetul pentru Instrucţiunea Publică a respins. de altfel. propunerile lui 
Domergue. 

2 Am discutat pe larg aceste probleme în lucrarea Une éducation pour 
la democratie. Textes et projets de l’époque révolutionnaire. prezentată de 
B. Baczko, Paris, 1982, pp. 8-58. 

se întîmpla cu ţăranii care aprideau focuri în sate în timpul 
„Marii Spaime” sau în timpul sărbătorilor din anul II. Icono- 
clasmul descreştinator, inspirat şi dirijat de sus de către elitele 
revoluţionare, nu avea neapărat aceeaşi semnificaţie culturală ca 
acţiunile devastatoare săvîrşite de armatele revoluţionare prin 
orăşele şi sate. Puterea iacobină se credea centralizatoare, dar 
Franţa era mult mai federalistă. Un decret unificator se realiza 
în -mod foarte diferit, în funcţie de departamente şi comune, 
unde sc grefa pe conflicte şi antagonisme tradiţionale locale. 
Comitetul revoluţionar care a hotărît să distrugă la Ermenon- 
ville, în parcul din jurul Insulei Plopilor şi al mormântului lui 
Rousseau, busturile filozofilor pentru că reprezentau nişte 
„englezi“ a comis, desigur, un act de „vandalism“. Era, de ase- 
menea, un act de „vandalism“ să distrugi sistematic şi tocmind 
un antreprenor special morminte regale din Franciade, foste 
Saint-Denis, după cum era „vandal“ să instalezi în abația de la 
Saint-Germain o rafinărie de zahăr, care a cauzat un incendiu 
accidental în 1794, în urma căruia a fost distrusă una dintre 
cele mai bogate biblioteci; tot acte 'de „vandalism“ erau specula 
cu bunurile naţionale şi demolarea foarte rapidă a unor palate 
şi mînăstiri. Lista ar fi lungă. Aceste acte sînt „vandale“ prin 
umnările lor distrugătoare şi ravagiile lor ireparabile, dar se 
deosebesc prin semnificaţiile lor socio-culturale şi ideologice. 
Existau în timpul Revoluţiei mai multe feluri de vandalism, 
după cum au existat mai multe feluri de descreştinări.! Aceste 
vandalisme sînt 'adesea confundate. Un motiv în plus ca să 
delimităm pe cît este posibil diferitele tipuri şi forme, amploa- 
rea şi particularităţile fiecăruia din valurile lor în funcţie de 
regiuni, pentru a cuprinde cît mai bine un fenomen cultural şi 
social complex.? Analiza tipurilor de: discurs ţinute în acea 
vreme cu privire la vandalism ne permite să înţelegem mizele 
simbolice şi culturale ale Terorii. 


1 Cf. R. Cobb, Les Armées révolutionnaire, instrument de la Terreur 
dans les départements, Paris. 1963, vol. II; B. Plongeron, Conscience réli- 
gieuse en révolution, Paris, 1969. 

2 Cf. D. Hermant. „Destruction et vandalisme pendant la Révolution 
française“, Annales E.S.C.. nr. 4. 1978, lucrare inovatoare care sparge 
cadrul tradițional şi propune mai multe direcții interesante de cercetare, 
dar ale cărei concluzii nu le împărtăşim în totalitate. 

BARBARII PRINTRE NOI... 


În limbajul Luminilor, vandalii sînt „cei mai barbari dintre 
barbari“: se vorbeşte chiar de „vandali barbari“!. Este un loc 
comun al retoricii revoluţionare acela de a socoti „barbar“ tre- 
cutul care trebuie distrus: privilegiile, legile nedrepte, sistemul 
fiscal, corporaţiile şi. chiar vechile şcoli. Barbar înseamnă în 
acelaşi timp tiranic şi ignorant. Alt loc comun al unui discurs 
care se vrea totodată revoluţionar şi luminat: orice tiranie se 
întemeiază pe ignoranță şi generează barbaria. Vechiul Regim, 
barbar şi tiranic, a menţinut în mod necesar Națiunea în igno- 
ranţă; libertatea, în schimb, nu poate să fie întemeiată decît pe 
Lumini; ca este duşmana naturală a „ignoranței barbare'?. 

Totuşi acuzaţia de barbarie este adusă Revoluţiei, imediat 
după 14 iulie. Este vizată mai ales violenţa revoluţionară. 
Pentru unul ca Rivarol, luarea Bastilici nu era nicidecum un act 
eroic şi fondator de libertate. El nu reţine-decît imaginea „oraşului 
barbar“ şi a gloatei care măcelărea oameni nevinovaţi, 
plimbîndu-se cu capetele lor înfipte în sulițe, cu „mîinile roşii 
de sînge“. Aceeaşi gloată, „nişte sălbatici“, „tot ceea ce magher- 
niţele şi haznalele din strada Saint-Honor€ pot să reverse mai 
abject“, a spintecat garda personală a regelui la Versailles, la 6 
octombrie, apoi i-a escortat pe rege şi familia lui la Paris, 
plimbînd din nou, sub ochii prizonierilor, capete înfipte în 
sulițe. „Blestemaţi fie cei ce răscolesc fondul unei Națiuni! 
Pentru gloată nu există un secol al Luminilor; ea nu este nici 
franceză, nici engleză, nici spaniolă. Gloata este în orice timp şi 
în orice ţară aceeaşi: mereu canibală, mereu antropofagă. “3 
Creşterea violenţei revoluţionare, mai ales după 10 august şi în 
timpul masacrelor din septembrie, -a fost stigmatizată ca şi mai 


1 Cf. P.Michel, Un mythe romantique. Les Barbares, 1789-1848. 
Lyon, 1981; D. Hermant, op.cit. 

2 Acest topos se regăseşte în textele consacrate educației naționale: 
cf., d. ex.. în B. Baczko. Une éducation pour la démocratie, op. cit. cuvin- 
tele lui Mirabeau (p. 79), ale lui Talleyrand (p. 109). ale lui Romme 
(p. 269), ale lui Barère (p. 429). Vom reîntîlni acelaşi loc comun, dar 
într-un alt context. politic, în:discursul termidorian împotriva tiraniei lui 
Robespierre. 

3 Rivarol, „Joumal politique et national“. în Œuvres complètes, Paris. 
1808, vol. IV, pp. 64 ş. urm. În relatările masacrelor, termenii de ..bar- 
bari“, „vandali“ şi „canibali“ revin fără încetare: pe de altă parte, pamfle- 
tele revoluţionare îl descriu pe rege ca „băutor de sînge“ şi „canibal“. 

„barbară“ şi „vandală“. În discursul contrarevoluţionar se mani- 
festa indignarea ş şi teama, dar şi un fel de exorcism al Revolu- 
tici care rămîne neînţeleasă. „Barbară” era Revoluţia venită de 
pe alte tărîmuri, o năvălire care se situează în afara istoriei, ca o 
catastrofă naturală sau o monstruozitate (apropierea de „cani- 
bali“, monştri umani, este grăitoare). . 

` Numai Mallet du Pan, observator şi analist contrârevoluţio- 
nar dintre cei mai perspicace, recurge la ideea-imagine a van- 
dalului, nu numai pentru a înfiera Revoluţia. ci şi pentru a o 
înțelege. Încă din 1790, el scoate în evidenţă faptul că analogia 
între evenimentele revoluţionare şi năvălirile barbare are o 
importanţă explicativă limitată. Ea nu este pertinentă decît dacă 
poate să pună în relief noutatea, caracterul inedit al Revoluţiei. 
Desigur, prin aspectele ei feroce şi hidoase, Revoluţia aminteş- 
te de năvălirile barbarilor, evocă acea „memorabilă subver- 
siune“. Dar, de data aceasta, „hunii şi herulii, vandalii şi goții nu 
vor veni nici din nord nici de la Marea Neagră, ei sînt printre 
noi". Dincolo de „mobilitatea evenimentelor“: care se desfăşoa- 
ră într-un ritm necunoscut pînă atunci, trebuie -să desprindem 
„natura distructivă” a.Revoluţiei ca şi miza ei globală. Pentru 
a le pune. în lumină, Mallet du Pan recurge la un neologism 
recent a cărui folosire subliniază caracterul inedit al fenome- 
nului revoluţionar. Miza Revoluţiei nu mai este, aşa cum se 
credea la început, vechiul sau noul regim, Republica au monar- 
hia, ci civilizaţia. Ca atare, bătălia împotriva Revoluţiei nu este 
o afacere intemă franceză; nu este nici un război, ca atîtea altele, 
între naţiuni şi state. Mallet du Pan lansează un apel la o nouă 
cruciadă în numele „civilizaţiei“. Toată „bătrîna Europă“ se 
găseşte în pericol de moarte în faţa acestui „sistem de năvălire: 
din interior, care nu seamănă cu nici un altul. Este „ultima 
bătălie a civilizaţiei“ în care „se află implicat fiecare european“. 


După Mallet du Pan, numai la capătul unui lung şi ciudat 
ocol vor ajunge elitele revoluţionare să descopere că „barbarii“ 
ar putea să se afle în mijlocul lor. Desigur, ele resping cu indig- 


1 Cf. M. Mallet du Pan. Considerations sur la nature de la Revolution 
française et sur les causes qui en prolongent la durée, Londra, 1795, pp. 
V ş. urm.. pp. 27 şi urm. Aceşti „barbari din mijlocul nostru“ sînt tot atîţia 
„tîlhari fără pîine, iar şefii lor sînt fără căpătii“, „un popor eliberat de 
teama de Dumnezeu şi de a legii“. O dată cu ridicarea în masă. Franţa s-a 
transformat într-o „mare cazarmă“ şi „fiecare sanculot militant va avea 
dreptul la distribuirea pămînturilor şi a prăzii“, ibid.. p. 34. 

nare acuzaţiile aristocraților: Revoluţia nu este o forţă pur dis- 
tructivă. Dimpotrivă, obiectivele şi opera ei sînt, prin esenţă. 
constructive. Dacă regenerarea Națiunii trece prin faze de dis- 
trugere înseamnă tocmai că trecutul era „barbar“, tot aşa ca 
Bastilia, simbol al „tiraniei barbare“. De asemenea, duşmanii 
intemni şi externi ai Revoluţiei devin „hoarde sălbatice şi bar- 
bare“ pe care tiranii coalizaţi le-au năpustit asupra Franţei. Dar 
un fel de obsesie a „.barbarici“, care ar putea să-şi găscască 
lăcaş chiar în sînul Revoluţiei şi să-i degradeze cauza, frămîntă 
în surdină spiritele. Ea se manifestă deschis în faţa violenţei 
brutale şi oarbe, mai ales după masacrele din Septembrie pe 
care girondinii le denunţă ca „barbare“ şi peste care iacobinii 
îndeamnă „să se arunce un văl de uitare“. Ea se manifestă, de 
asemenea, în nesfîrşitele dezbateri privitoare la noul. sistem de 
educaţie publică cînd nu poate fi evitată constatarea că 
Revoluţia, desfiinţînd vechile instituţii, a creat un imens vid pe 
care nu reuşeşte să-l umple. Ca urmare, Națiunea ar risca să se 
cufunde în ignoranță şi în barbarie. „Să nu facem, aşa cum ne 
acuză duşmanii noştri interni, o revoluţie de goți şi de vandali”, 
exclama Mirabeau în 1791, apărîndu-şi planul de educaţie 
publică şi făcînd apel la membrii Constituantei .să susţină 
„talentele“, artele şi literele, pentru a înlătura astfel pericolul ca 
Revoluţia, „opera literelor şi a filozofiei, să acţioneze în aşa fel 
încît geniul să regrete vremea despotismului''!. În dezbaterile 
privitoare la educaţia publică din decembrie 1792 şi în 
primăvara anului 1793, neliniştea devine tot mai mare şi se 
exprimă în acelaşi vocabular. Astfel, Fouché nu ascunde acest 
lucru în raportul său din 8 decembrtie 1793 cînd prezintă în faţa 
Convenţiei, în numele Comitetului pentru Instrucţiune Publică, 
proiectul decretului referitor la vînzarea bunurilor colegiilor: 
„Aşezămintele de educaţie din departamentele noastre nu mai 
sînt decît ruine [...]. S-ar zice că o să ne întoarcem Ja barbaria 
din primele timpuri, s-ar zice că nu vrem decît libertatea sălba- 
ticului, care nu vede în Revoluţie decît plăcerea de a răsturna 
lumea şi nu mijlocul de a o ordona, de a o perfecționa, de a o 
face mai liberă şi mai fericită; s-ar zice că, la fel cu tiranii, 
lăsăm voit omul să zacă în întuneric şi îndobitocire, pentru a-l 
putea transforma, după interesele şi patimile noastre, în fiară 
.sălbatică.“* Desigur, nu este decît o calomnie; cu toate acestea, 


! Mirabeau, Travail sur I'Education publique, în B. Baczko, op. cit., 
pp. 79-80. 

ea surprinde „unele trăsături“ pentru a le îndrepta apoi împo- 
triva Revoluţiei. Nelinişte care este înăbuşită proslăvind 
poporul, care trăieşte profund sentimentul „că nu poate fi liber 
decît prin instrucțiune, -că libertatea şi instrucţiunea sînt inse- 
parabile şi că este nevoie ca ele să se unească pentru a perfec- 
ţiona natura umană şi pentru a îndeplini îndoita speranţă de a 
deveni exemplu şi model pentru toate popoarele lumii“!. Neli- 
nişte sporită, după cum o dovedesc documentele Comisiei 
pentru Monumente şi decretele reînnoite ale Convenţiei, față de 
distrugerea cărţilor, de degradarea tablourilor, de mutilarea 
sculpturilor care deveniseră „bunuri ale Națiunii“ şi aceasta af 
fi trebuit să le asigure protecţia. Răspunderea este aruncată 
asupra străinilor şi răuvoitorilor, asupra „„ultragiilor aristocraților“ 
(ei şi-ar distruge propriile bunuri de îndată ce ar fi deposedaţi 
de ele...), asupra speculanţilor lacomi şi asupra ignoranței: Tot 
atîtea forţe ostile Revoluţiei şi, prin urmare, exterioare ci.? 
Chiar ignoranţa nu este decît o moştenire a unui trecut nefast 
şi barbar. Totuşi se evită cu grijă să se spună clar cine se 
remarcă prin această ignoranță, ccea ce este în aceeaşi măsură 
un act de constatare şi un indiciu dezonorant. Căci vorbind prea 
apăsat de cei care sînt ignoranţi, nu se iveşte riscul de a aduce o 
jignire simbolului cheic al imaginarului revoluţionar. Poporul 
suveran? Cum ar putea el să fie ignorant? Dacă s-ar afirma 
acest lucru ar însemna să ne situăm printre acei contrarevolu- 
ţionari care „ne zugrăvesc în ochii naţiunilor ca pe un popor 
feroce şi barbar, care vrea să trăiască în cea mai crasă ignoran- 
tă, chiar în privinţa adevărurilor elementare“, iar riscul asumat 
ar fi mare în epoca legii privind suspecţii. Implicitul şi un 
anume tu nu pot fi ghicite decît în desemnarea destinatarului 
acestor apeluri lansate pe un ton uneori patetic. Poporul, 
„înarmat cu măciuca lui“, a putut, la începutul Revoluţiei, „să 
lovească totul“; acum, în anul II, acest popor, un-alt Herculc, 
trebuie să înţeleagă că „aceste case, aceste palate, la carc încă 
se uită cu ochi indignaţi, nu mai sînt ale duşmanului; sînt ale 
lui“. Iar el, „poporul francez, protector a tot ce este util şi bun”, 


1 Cf. J. Guillaume, Proces-verbaux..., op. cit., vol. I, p. 340: cf.. de 
asemenea. ibid., p. 122 (intervenţie a lui J.-M. Chénier). pp. 276-277 (text 
al lui Jeanbon Saint-André). f | 

2 Cf. L. Tuetey. Procès-verbaux de la Commission des monuments, 
op. cit; F. Rücker. op. cit, pp. 26-29; 76 ş. urm.: 93 ş. urm. 

3 Hotărîrea districtului Jussey (Haute-Saône) din 8 floreal anul II, 
după P. Riberette, op. cit., p. 51. 

trebuie să se declare „duşmanul tuturor duşmanilor literelor“ şi 
să vegheze în acelaşi timp ca nu cumva „nişte mîini rătăcite” să 
distrugă ceea ce a fost respectat chiar şi de „.cuceritorii barbari'”!. 

Numărul citatelor care ilustrează această dilemă, dacă nu 
este vorba de fapt de un impas al elitelor revoluţionare, ar putea 
fi sporit: a păstra intacte, dincolo de orice suspiciune de bar- 
barie, reprezentările despre Revoluţie şi poporul suveran şi, în 
acelaşi timp, să denunțe, într-un fel sau altul, unele acte „„bar- 
bare“ care, în mod evident; nu se datoresc prinților sau preoți- 
lor, ci se înscriu pur şi simplu în comportările, patriotice şi 
civice, ale armatelor revoluţionare, ale comitetelor de suprave- 
ghere, ale agenţilor Republicii, protejaţi, dacă nu cumva încu- 
rajaţi. de către un reprezentant în misiune... Cu alte cuvinte, 
cum pot fi denunţaţi „barbaria“ şi „barbarii“ ca nişte forţe exte- 
rioare şi ostile Revoluţiei cînd, în mod evident, se poate 
constata prezenţa „barbarilor printre noi“? Cum se poate face 
aşa ceva, mai ales în plină Teroare, cînd cuvintele sînt cîntărite 
cu grijă şi cînd teama frămîntă elitele intelectuale provenite din 
Vechiul Regim, chiar dacă au îmbrățișat sincer cauza revolu- 
ţionară (ceea ce nu este întotdeauna cazul, ba dimpotrivă). Dis- 
cursul revoluţionar ocoleşte aceste obstacole, alunecînd de la 
condamnarea foarte vagă a „barbarilor“ la-născocirea complo- 
tului vandal. Să fie doar un amalgam, un trucaj, o abilă manipu- 
lare de cuvinte? Lucrurile se dovedesc mai complexe. Chiar 
dacă admitem că nu este vorba decît de o simplă manipulare, 
manipulatorii nu sînt oare ei înşişi manipulaţi de reprezentări 
care le scapă? Sociologic vorbind, reuşita unei reprezentări — 
şi cea a „complotului vandal“ va fi o frumoasă ilustrare — este 
revelatoare pentru imaginarul colectiv în care se înscrie şi 
pentru discursul care o difuzează. „Complotul vandal“ nu amal- 
gamează numai două cuvinte, ci şi două obsesii. Prima este 
aceea a elitelor politice şi intelectuale confruntate cu „barbaria“ 
pe care Revoluţia a scos-o la iveală din rîndurile poporului, al 
cărei semn extrem de vizibil sînt distrugerile, simbol al unui 


1 Instructions sur la manière d'inventarier et de conserver, dans toute 
I'Etendue de la République, tous les objets qui peuvent servir aux arts, aux 
sciences et à l’enseignement, Paris, anul II. Acest text, discutat de Comisia 
provizorie pentru arte în noiembrie-decembrie 1793, a fost adoptat la 15 
vent6se anul II (5 martie 1794) de către Comitetul pentru Instrucţiunea 
Publică. Redactate fără îndoială de Vicq d'Azyr. instrucţiunile au fost 
semnate de Landet. în calitatea sa de preşedinte al Comitetului pentru In- 
strucţiunea Publică. Cf. J. Guillaume, Procès-verbaux... op. cit, vol. I, p. 545. 

pericol ce ameninţă o întreagă cultură în care aceste elite se 
recunosc şi cu care se identifică. lar o a doua obsesie — care ne-a 
devenit familiară o dată cu zvonul despre Robespicire-rege — 
subminează imaginarul şi mentalităţile revoluţionare în o cu 
totul altă amploare sociologică: teama de complotul proteifonn 
pe care-l urzesc fără încetare duşmanii cauzei revoluţionare.! 

Această a doua obsesie va cunoaşte sub Teroare o uimitoare 
plasticitate de manipulare. Era vremea suspiciunii generalizate 
împotriva celor care nu fuseseră încă demascaţi, care se ascun- 
deau în armată, în comitete şi societăţi revoluţionare, chiar şi în 
Convenţie. Se roda atunci o întreagă tehnică urmărind să exploa- 
teze această obsesie în favoarea unei lupte politice. Era folosită 
pe scară largă nu numai de către profesioniştii politici la nivel 
naţional (şi desigur de poliţie), ci şi în răfuielile de pe plan local. 
În reprezentarea „complotului“, „duşmanii demascaţi“ sc pot 
schimba între ei. Arta şi tehnica manipulării constă într-o amal- 
gamare care şterge fruntariile între toţi „duşmanii“ posibili, mai 
ales între cei care sînt vizibili şi exteriori — tiranii, aristocrații 
etc. — şi cei care „se ascund“ şi caută să-şi piardă urma în popor. 
Tehnica de manipulare este plastică: ca procedează printr-un fel 
de mulaje ale profilului noului „duşman“, care trebuie demascat, 
după modelul vechiului „duşman', de ja „demascat“. Într-o con- 
junctură politică încîlcită, cu întorsături neaşteptate, alunecarea 
ideologiilor şi credințelor spre simpla manipulare devine inevi- 
tabilă (invers, practicarea manipulării alimentează, la rîndul ei, 
bănuielile, delaţiunile, supralicitarea ideologică într-atît jocul 
politic sfîrşeşte prin a implica un număr tot mai restrîns de 
autori, chinuiţi de resentimente şi animozităţi personale). „.Des- 
coperirea“* „complotului vandal“ nu este decît un exemplu al 
acestui joc complex al obsesiei şi ideologiei, al imaginarului 
social şi al manipulării în care, într-un timp scurt şi într-un 
context precis, teama politică şi culturală de „pericolul barbar“ 
s-a transformat într-un discurs politico-poliţist. 


La 21 niv6se, anul II, Grégoire prezintă în Convenţie, în 
numele Comitetului pentru Instrucţiunea Publică, raportul 
asupra inscripţiilor de pe monumentele publice. Astfel se pro- 
pune legiuitorilor care au decretat deja „măsuri înțelepte“ să 
adauge altele, menite să asigure „conservarea inscripţiilor antice 


1 Asupra ideii de compolot şi a locului ei central în imaginarul 
revoluţionar, cf. F. Furet, op. cit., pp. 66 ş. urm. 

pe care trecerca timpului le-a respectat“. Raportul nu inovează 
deloc, cu o singură excepţic, discursul asupra degradării monu- 
mentelor. Convenţia „a ordonat cu înțelepciune distrugerea a tot 
ceca ce purta amprenta regalismului şi a fcudalităţii":. Nici măcar 
„frumoasele versuri ale lui Borbonius înscrise pe poarta Arsena- 
lului“* n-au fost cruţate şi pe bună dreptate, deoarece „erau 
pîngărite de linguşirea unui tiran“. (Era vorba de Henric al IV- 
lea.) Dar aceste decrete înțelepte nu sînt de ajuns pentru că se 
distrug şi monumente antice, care trebuie conservate „în între- 
gime“. Aceste monumente sînt „nişte medalii sub altă formă şi 
care este omul cu judecată care nu sc înfioară la gîndul că 
barosul ar putea să lovească şi antichităţile din Orange şi 
Nîmes“. A le distruge ar fi un act barbar. Singura noutate în dis- 
cursul lui Grégoire este tocmai definirea barbariei: „Nu li se 
poate insufla cetăţenilor destulă oroare faţă de acest vandalism 
care nu cunoaşte altceva în afară de distrugere.“ Cuvîntul este 
subliniat în text pentru a pune în evidenţă faptul că este vorba de 
un ncologism. Retrospectiv, introducerea lui a fost considerată o 
cotitură în istoria discursului asupra „.vandalilor“. Cu toate 
acestea, textul nu străluceşte prin originalitate. El urmcază 
îndeaproape clişcele deja amintite, iar „vandalismul'“ este repede 
atribuit „barbariei contrarevoluţionare” care încearcă „să ne 
sărăcească dezonorîndu-ne“. Agenţii ..vandalismului” nu sînt 
deosebiți de ceilalţi contrarevoluţionari, la fel de perfizi. Pledînd 
cauza vechilor inscripţii („a le distruge ar fi o pierdere, a lc tra- 
duce ar fi un fel de anacronism“), Grégoire face elogiul supe- 
riorităţii limbii franceze — menită să devină „idiomul universal“ 
la care visa Leibniz — asupra limbilor antice, tot aşa cum. 
proslăveşte superioritatea revoluţionarilor francezi asupra ..repu- 
blicanilor antici". Desigur, „noi le cinstim memoria“, dar cine ar 
prefera, „din orice punct de vedere, să fie grec sau roman atunci 
cînd este francez?“ Exaltare sau figură retorică ce ne aminteşte 
altceva: în raportul său privitor la proiectul de decret care pro- 
punea suprimarea vechilor academii, Grégoire nu şovăia să 
spună că „adevăratul geniu este aproape întotdeauna sanculot“!. 


! Rapport sur les inscriptions des monuments publics. prezentat de 
cetăţeanul Grégoire, în Œuvres de abatele Grégoire (reprint), Paris. 1977. 
vol. II; Rapport et projet de decret présenté au nom du Comité d'instruc- 
tion publique, le 8 août 1793. ibid. Asupra istoriei neologismului însuşi. 
cf. J. Guillaume. „Gregoire et le vandalisme“, R&volution française. 1901: 
F. Brunot, Histoire de la langue frangaise. Paris, 1967. vol. IX. pp. 857 ş. 
urm.::M. Frey. Les Transformations du vocabulaire français pendant la 
Révolution (1789-1800), Paris, 1925, p. 265. 

Trei luni mai tîrziu, cu prilejul raportului său despre biblio- 
grafie, Grégoire reia atacul împotriva „.contrarevoluţionarilor* 
care distrug monumentele noastre. Deşi nu este reluat ncolo- 
gismul „vandalism“, discursul inovează în altă privinţă. Evocînd 
„uneltirile duşmanilor noştri pentru a înjosi şi sărăci un popor 
care, în ciuda încercărilor lor, va fi pururea bogat şi măreț‘, aceşti 
duşmani care comit crime pentru ca apoi „să arunce vina asupra 
noastră, acuzîndu-ne că sîntem barbari“, Grégoire nu se mulţu- 
meşte să denunțe degradarea monumentelor. Primejdia este mult 
mai mare şi globală. Astfel, „se afirmă, fără â se face deosebirea 
între talentele utile şi cele răufăcătoare, că un savant este un 
blestem într-un stat“. Pe de altă parte, „la Paris, la Marsilia şi în 
alte părţi se propunea să fie arse bibliotecile” pe motiv că „teo- 
logia, se spunea, înseamnă fanatism; jurisprudenţa, şicane 
judecătoreşti; istoria, minciuni; filozofia, himere; ştiinţele, n-avem 
nevoie de ele.“ Toată cultura este aşadar ameninţată şi aceasta 
chiar în monmientul în care, mai mult ca oricînd, este necesar „să 
revoluţionăm artele“. Această operă anevoioasă ar trebui totuşi 
înfăptuită în conformitate cu linia trasată de Convenţie şi de 
Comitetele ei şi nu într-un fel sălbatic şi haotic. Astfel, „anumite 
cărţi absurde trebuie puse la indexul rațiunii“, dar ele ar putea să 
facă obiectul unui schimb cu străinătatea. Cît despre „duşmanii“ 
răspunzători pentru aceste „acte de barbarie:“, Grégoire reia vechile 
clişee: aristocrați, speculanţi străini etc. Dar în această listă-litanie 
el trece un duşman nou venit: nişte proşti au -ponegrit geniul 
pentru a se consola că ei nu-l au; contrarevoluţionarii care distru- 
geau monumentele se ascundeau „sub masca patriotismului". 
Aluzii vagi pe care textul nu le precizează; de altfel, domină 
impresia că rechizitoriul împotriva „.proştilor' şi „falşilor patrioţi” 
care ameninţă ştiinţele şi talentele a fost adăugat în ultimul 
moment la un raport referitor la un alt obiect, lucrările bibliografice.! 
Cu toate acestea, chiar contextul în care se înscrie acest raport 
lămureşte aluziile. Într-adevăr, Grégoire vorbeşte în Convenţie, la 
22 germinal, optsprezece zile după executarea lui Hébert şi chiar 
în momentul cînd se deschide procesul lui Chaumette; în primul 
său raport despre vandalism, Grégoire va formula mai tîrziu exact 
aceleaşi reproşuri denunţîndu-l, de data aceasta fără ocolişuri, pe 


! Grégoire, Rapport sur la bibliographie, prezentat în numele Comi- 
tetului pentru Instrucţiunea Publică, la 22 germinal anul II. Grégoire, 
Œuvres, op. cit. vol. Il. pp. 208-212; cf. J. Guillaume, Grégoire et le + van- 
dalisme, op. cit. 

Hébert. În plus, alte documente ale Comitetului Salvării Publice şi 
‘ale Comitetului pentru Instrucţiunea Publică îl atacau pe: Hébert. 
În raportul său despre „fabricarea revoluționară a pulberii“, 
Barère, membru al Comitetului Salvării Publice, însărcinat cu pro- 
blemele instrucţiunii, făcînd elogiul „cursurilor revoluționare“ 
care au asociat pe cei mai mari savanţi la opera de formare a 
meseriaşilor de care Republica avea atîta nevoie, tună şi fulgeră 
împotriva unui „complot“; o „ligă“ pune în pericol atît ştiinţa, cît 
şi Revoluţia. „Această modalitate revoluţionară de cursuri publice 
a devenit pentru Comitet un tip de învăţămînt care îi va servi cu 
folos în toate ramurile utile Republicii; şi nu veţi întârzia să simţiţi 
nevoia acestor cursuri în mijlocul unei ligi vandale sau vizigote 
care vrea iar să ă proclame ignoranţa, să proscrie oamenii instruiți, 
să alunge geniul şi să paralizeze sîndirea. s1 

Formula „liga vandală“, cizelată cu grijă, se înscrie în contextul 
unei întregi campanii duse de Comitetul Salvării Publice. Într-adc- 
văr, Payan, numit de curînd de către acelaşi Comitet comisar al 
Comisiei Executive pentru Instrucţiune Publică, scrie în aceeaşi 
epocă un. raport privitor la „corecturile' aduse operei Castor şi 
Pollux; cuvinte de Bemard; muzica de Candeille::. Pretextul este 
neserios: „un corector“ a înlocuit în libret cuvintele care i se 
păreau contrare moralei republicane cu altele mai potrivite cu ea. 
Astfel, în loc de „dar al zeilor“, el a scris „dar'al cerului“; în loc 
de „divina prietenie“, a scris „raţiunea celestă““; „dragostea îţi lasă 
fidelitatea a fost înlocuit cu „care urmează legile cu fidelitate: 
etc. Procedeul era curent în anul II; în vechile piese se înlocuia 
chiar „domnul'* cu „cetățeanul“, fostul „dumneavoastră“ cu tutuirea 
revoluționară... Dar, încă de la primele rînduri, raportul preci- 
zează cu vehemență adevărata țintă a atacurilor lui. „.Ignoranţa, 
grosolănia, barbaria, în fine tot ceea ce poate fi numit hebertism 
în arte se îndrepta spre contrarevoluţie prin abrutizarea gîndirii, 
tot aşa cum o făcea hebertismul politic prin comploturi, haos şi 
crimă.“ Raportul urma să fie trimis la toate societăţile populare 
din Republică, în toate orăşelele şi comunele unde nici nu se 
visase vreodată la vreun spectacol -de operă. Căci libretul lui 
Castor şi Pollux a devenit exemplul unui vast complot care 
continua în domeniul cultural nişte scopuri politice sinistre: 


! Barère, Rapport sur l’état de la fabrication du salpêtre et de la 
poudre. prezentat la 26 mesidor, anul II, cf. J. Guillaume, Procès- 
verbaux.... op. cit. pp. 38 ş. urm. În luna floreal. anul II. Comitetul 
Salvării Publice ia. de altfel, o serie de măsuri care urmăreau să încura- 
jeze artele, ştiinţele şi artele frumoase. Cf. lunga listă din Guillaume, 
Procă&s-verbaux..., op. cit, vol. IV, pp. 548-253. 

„Niciodată nu s-au văzut atentate împotriva spiritului moral al 
unei naţiuni mai strîns legate de.nelegiuirile care vizează condu- 
cerea ei [...] Hidra facţiunilor îşi ridicase toate capetele deodată 
pentru a-i cuprinde pe toţi membrii corpului politic; o întîlneai în 
teatre şi în pieţele publice, la tribune şi în sălaşul ziariştilor; şerpii 
ei şuierau din toate părţile şi peste tot fierbeau otrăvurile ei.“ A 


„Coasa vandală“ s-a abătut astfel asupra întregii culturi cu.o 
furie nemaiîntîlnită. Pentru a pune mîna pe putere şi pentru a 
submina guvemul revoluţionar, „răzvrătiţii” îşi propuneau „să 
însemne sau, mai degrabă, să înfiereze cu pecetea acestui om a 
cărui poreclă [Moş Duchesne] a fost de o platitudine revoltătoa- 
re”. Desigur, virtutea şi vigilenta republicane, întruchipate de 
Comitetul Salvării Publice precum şi de Tribunalul revoluţionar, 
au dejucat complotul lui Hébert. Sarcina nu a fost însă dusă pînă 
la capăt. Comisia pentru Instrucţiunea Publică are datoria „să 
urmărească prostiile din literatură, tot:aşa cum conducerea a 
zdrobit crimele lui Hébert; ele au fost instrumentele lui, i-au 
pregătit puterea; ele apar din nou cu neruşinare; astfel trăiesc 
rădăcinile unui copac a cărui coroană a fost retezată de țrăznet'"!. 

Denunţarea „hebertismului în artc“ nu găseşte numai un tap 
ispăşitor asupra căruia puterea revoluţionară putea să arunce 
răspunderea pentru „grosolănie și barbarie“. În felul acesta este 
inventată o întreagă paradigmă. Într-adevăr, graniţa care separa 
acel „noi“, revoluționarii luminaţi, de „liga vandală şi vizigotă'* 
este astfel deplasată. Reprezentarea vandalului îşi păstrează 
funcţia primară: să demaşte pe celălalt, potrivnic civilizaţiei şi 


! „Comisia pentru Instrucţiunea Publică. Raport cu privire la corecturile 
aduse operei «Castor şi Pollux». cuvinte de Bemard, muzică de Candeillc“, 
Monitor. 7 termidor anul II. Raportul nu este datat: cît despre data probabilă a 
stabilirii lui. cf. J. Guillaume, Procès verbaux...op.cit. vol.IV. p.714. 
Denunţarea „herbertismului în artă“ pare să se inspire de altfel din rechizito- 
riul lui Camille Desmoulins în Le Vieux Cordelier împotriva lui Hébert şi a 
limbajului său obscen şi barbar care compromitea Republica. „Dar există ceva 
mai dezgustător. mai obscen decît majoritatea ziarelor tale? Nu ştii tu. deci, 
Hébert. că.atunci cînd tiranii din Europa vor să în josească Republica. cînd vor 
să-i convingă pe sclavii lor că Franţa este cufundară în întunericul barbariei, 
că Parisul. acest oraş atît de lăudat pentru aticismul şi bunul său gust, este 
populat de Vandali: nu ştii tu, nenorocitule, că ei reproduc în gazetele lor frîn- 
turi din foile tale... ca şi cînd acesta ar fi limba jul Convenţiei şi al Comitetului 
Salvării Publice, ca şi cum scîmăviile tale ar fi ale Națiunii: ca şi cum un canal 
de scurgere ar fi totuna cu Sena“ (Le Vieux Cordelier. nr.5. niv6se, anul II). 
Cităm după excelenta ediţie a lui Pierre Pachet: Camille Desmoulins, 
Le Vieux Cordelier, Paris, 1987, p.85. După cum se ştie, Desmoulins a fost 
ghilotinat la Ș aprilie 1794, zece zile după executarea lui Hébert. 

Luminilor care sînt indisociabil legate de cauza revoluţionară. 
Dar acest celălalt s-a strecurat printre „noi“ şi încă într-un fel 
perfid şi odios, aşa cum scoate în evidenţă ideea-imagine a 
„complotului“. Cei care mînuiau „coasa vandală“ erau, fără: 
îndoială, duşmani, dar nişte duşmani ascunşi. Aşa s-ar explica 
faptul că pot să apară în timpul Revoluţiei aceste neajunsuri — 
distrugerea monumentelor, persecutarea savanților şi a artiştilor 
etc. — care denaturează nobila ei cauză. „Barbaria“ nu este 
deloc increntă Revoluţiei; dimpotrivă, faptul că aceşti conspira- 
tori vor să degradeze „spiritul moral al Națiunii“ este o dovadă 
în plus a identităţii profunde a Revoluţiei şi a Luminilor. În 
felul acesta este confirmată vocaţia culturală şi educativă a 
puterii revoluţionare. „Hebertismul în arte“ reprezintă o rami- 
ficaţie din domeniul cultural a unui complot esențialmente 
politic, care atacă puterea. Tot prin mijloace politice trebuiau să 
fie smulse pînă şi rădăcinile „vandalismului““, demascîndu-i pe 
răzvrătiți şi pedepsindu-i cu toată „energia revoluţionară“. Dis- 
cursul antivandal îmbrăţişînd ideea complotului hebertist se 
constituie deci ca un discurs terorist, este un apel la denunţarea 
şi pedepsirea vinovaţilor, a suspecţilor şi a complotiştilor. 

Pe cine vizează Comitetul Salvării Publice atunci cînd lan- 
sează campania violentă împotriva „hebertismului în arte“, trei 
luni după executarea lui Hébert? Nici un nume precis nu este 
citat, dar -ismul arată că se gîndeau la un întreg sistem cu mul- 
tiple ramificații. În timpul procesului lui Hébert nu era nici- 
decum vorba despre „vandalism“; hebertiştii au fost acuzaţi că 
au complotat împotriva conducerii revoluţionare cu sprijinul 
străinilor, dacă nu cumva chiar la instigaţia lui Pitt, ridicînd 
poporul pe care îl înfometau împotriva autorităţii. Puterea, pre- 
lungind „complotul“ politic într-un complot cultural, ce s-ar 
traduce prin „grosolănia şi barbaria“ „ligii vandale şi vizigote“ 
care persecută şavanţii şi artele, pare că pomeşte o întreagă 
ofensivă culturală. „Platitudinea revoltătoare“ a lui Moş 
Duchesne nu simboliza oare o comportare socială şi culturală, 
un limbaj şi un stil de viaţă „populiste“ pe care-l adoptaseră, în 
anul II, chiar elitele politice?! i 


1 În analiza pe care a făcut-o hebertismului, foarte discutabilă în 
ansamblul ei, A. Soboul a surprins cu multă pertinenţă neîncrederea puterii 
iacobine faţă de preferința arătată unei anumite mode „populiste“. Cf. A. 
Soboul. Mouvement populaire et gouvernement révolutionnaire en lan II, 
1793-1794, Paris. 1973. pp. 372 ş. urm. p. 391 (procesul lui Chaumette). 

Nu vom şti niciodată ce întorsătură ar fi luat o campanie 
împotriva ,.vandalismului“ dusă de „teroriști“ şi de „.robes- 
pierrişti”. Raportul lui Payan, care o anunţa, nu a fost publicat 
în Monitor decît în 7 termidor (chiar în ziua executării poctului 
André Chenier...). Tot în contextul luptei împotriva „ligii van- 
dale şi vizigote““, Comitetul pentru Instrucţiune Publică i-a 
însărcinat, la 27 mesidor, pe Grégoire şi pe Fourcroy să „adune 
fapte şi să pregătească un raport cu scopul de a da pe faţă ma- 
nevrele contrarevoluţionare prin care duşmanii Republicii 
încearcă să aducă poporul într-o stare de ignoranță, distrugînd 
monumentele artelor şi persecutînd pe cei care îmbină patrio- 
tismul cu talentul''!. Dacă la nici o lună după 9 termidor. Con- 
venţia poate foarte rapid să-şi elaboreze discursul antivandal, 
element fundamental al discursului antiterorist, este pentru că 
fusese deja comandat în plină Teroare un raport împotriva 
„vandalismului““ şi pentru că schema teroristă a „complotului 
vandal“ a fost inventată şi pusă în aplicare în lupta împotriva 
„hebertismului în arte‘. 


ROBESPIERRE-VANDAL... 


Din cele trei celebre rapoarte ale lui Grégoire, care mar- 
chează o.nouă etapă în evoluţia discursului despre „vandali“ şi 
consolidează stereotipul „vandalismului':, se desprind cîteva 
teme esențiale. ! 

a) Grégoire şi-a prezentat rapoartele în Convenție după 
9 termidor (la 14 fructidor, anul II, la 8 brumar şi 24 frimar, 
anul II). Ruptura pe care acestea o marchează în elaborarea 
discursului despre vandalism se leagă, evident, de „căderea tira- 
nului“, ruptură care nu anulează totuşi continuitatea repre- 
zentării centrale a „complotului vandal“. Convenția, care face 
foarte repede din denunţarea .„vandalismului“ calul de bătaic în 
lupta ei împotriva „„robespierrismului' şi a „cozii lui Robespierre“, 
nu a acordat, la drept vorbind, prea mare atenţic rapoartelor lui 
Grégoire. Acesta, e adevărat, nu avea prea mare noroc în ale- 
gerea datelor la care îşi ţinca rapoartele. Astfel, primul este citit 


1 J, Guillaume, Proces-verbaux.... vol. IV, p. 819. 

- 2 J, Guillaume a îngrijit ediţia critică a primului raport al lui Grégoire. 
cf. Gregoire et le vandalisme. op. cit. Comentariul şi notele sale. de o 
remarcabilă rigoare. sînt marcate însă de disputa istoriografică a epocii. 
Cele trei rapoarte sînt reluate în Grégoire, Œuvres, op. cit., vol. II. 

în faţa unei săli pe jumătate goale; în acecaşi zi, a avut loc 
explozia fabricii de pulbere din Grenelle, care a făcut nume- 
roase victime şi ale cărei cauze nu erau cunoscute încă: acci- 
dent; sabotaj sau preludiul unei 'insurecţii „robespierriste“. 
Rapoartele nu au stîmit dezbateri largi şi nu a fost ridicată nici 
o -obiecţie. Convenţia hotărăşte tipărirea lor şi primul raport, 
publicat în zece mii de exemplare, este distribuit în toată ţara 
şi cunoaşte un mare răsunet (Comisia Provizorie pentru Arte, 
răspunzînd cererilor administraţiei locale, decide să mai trimită 
cîteva sute de exemplare).! După cel de al doilea raport, 
Convenţia decretează efectuarea unei anchete în toate distric- 
tele cu privire la situaţia bibliotecilor şi a monumentelor științe- 
lor şi artei; ea îşi propune, de asemenea, să pună „la ordinea 
zilei“ lupta împotriva vandalismului şi să audieze în fiecare 
lună un raport cu privire la acest subiect. Aceste bune intenţii 
n-au ţinut decît o lună. Totuşi, neologismul „vandalism“ intră 
definitiv în circuitul discursiv o dată cu ultimul raport; repede 
asimilat, el revine neîncetat în dezbaterile Adunării, în presă, 
în corespondenţa oficială şi particulară. „Securea vandalis- 
mului”, „furia vandalismului' sînt tot atîtea expresii care de 
acum înăinte devin ceva normal, evident. Pentru a alege un 
exemplu deosebit de savuros, administratorii din Jussey (depar- 
tamentul Haute-Saône) comunică: „vaiidalismul n-a avut satis- 
facţia barbară de a distruge ceva în circumscripţia noastră”. De 
alifel, ci constată acest lucru cu îndoit regret. Pentru că este 
dovada că, din păcate, arondismentul lor este lipsit de orice 
monument şi prin aceasta nu au prilejul de a-şi dovedi patrio- 
tismul'şi de „a lupta împotriva lui [a vandalismului), penini a 
smulge furiei lui ceea ce au cruțat chiar dinţii timpului... 

b) Rapoartele lui Grégoire inovează într-un punct esenţial. 
Spre deosebire.de denunţările anterioare ale degradării monu- 
mentelor, care erau generale şi vagi, rechizitoriul este com- 
pletat de aici înainte de o lungă listă (care, de la un raport la 
altul, este din ce în ce mai mare) a monumentelor „obiecte ale 
ştiinţelor şi artelor“ distruse; lucrările lui Bouchardon, la Paris; 
excelentele copii după Diana şi Venus de Medicis, la Marly; 
monmîntul lui Turenne, la Franciade (foste Saint-Denis; totuşi, 


1 Cf. L. Tuetey. Procès-verbaux de la Commission temporaire des 
arts. op. cit., vol. I. p. 515. 

2 Scrisoare către Comisia pentru Instrucțiune Publică. din 22 brumar. 
anul III; citat după P. Riberette, op. cit., p. 96. 

Grégoire nu consideră un act de vandalism faptul că „.măciuca 
naţională i-a lovit pe bună dreptate pe tirani pînă şi în momin- 
tele lor“, în timpul distrugerii mormintelor regale); la Nancy, 
în numai cîteva ore, „au fost arse statui şi.tablouri în valoare de 
100 000 de scuzi““; la Verdun a fost distrusă o Fecioară a lui 
Houdon; la Versailles a fost spart un cap al lui Jupiter care data 
de „patru sute patruzeci şi doi de ani înaintea erei vulgare“; la 
Chartres „era fără îndoială util să fie scos plumbul de pe aco- 
perişuri căci lucrul cel mai important era să-i zdrobim pe 
duşmanii noştri“, dar edificiul lăsat descoperit se degradează 
încontinuu; la Nîmes au fost distruse monumente antice care 
fuseseră cruțate chiar de năvălirea vandală din secolul al V-lea; 
la Carpentras, două minunate figuri (Sfintul Petru şi Sfîntul 
Paul) au fost făcute praf; în departamentul Indre s-a ajuns la 
vînzarea unor frumoşi. portocali „pe motiv că republicanii au 
nevoie de mere şi nu de portocale“; biblioteci întregi putrezesc 
în depozite umede şi, de curînd, biblioteca din abația Saint- 
Germain-des-Pres a fost mistuită-de flăcări etc. Nu este deci 
vorba de cazuri izolate, ci de o adevărată „furie de distrugere” 
care s-a abătut asupra întregii țări, necruţînd nici un departa- 
ment: „Pretutindeni jaful şi distrugerea erau la ordinea zilei”. 
Discursurile grandilocvente din epoca Terorii despre „virtutea 
la ordinea zilei““, ca şi despre Republică, protectoare a artelor şi 
a ştiinţelor, se ciocnesc de o realitate brutală. Desigur, în lunga 
listă a lui Grégoire, mai multe detalii sînt inexacte. La faptele 
reale vin să se adauge zvonurile; la Paris aveau de gînd să ardă 
Biblioteca Naţională, la del la Marsilia au vrut să incendieze 
toate bibliotecile; s-a încercat distrugerea tuturor monumentelor 
care fac cinste Franţei... (Totuşi ştim prea bine în ce măsură 
informaţiile de care dispunea Grégoire erau parțiale şi incom- 
plete iar.lista lui putea fi mai amplă şi mai impresionantă.) 
Rapoaitele despre vandalism urmează o tendință astfel mai ge-. 
nerală, proprie discursului antiterorist: a expune în plină lumină 
şi în cele mai mici amănunte realităţile înspăimîntătoare ale 
Terorii şi să le confrunţi cu retorica virtuţii, a dreptăţii, a liber- 
tăţii care încerca să justifice şi totodată să sublimeze . -repre- 
siunea. 

Rapoartele lui Grégoire despre vandalism brodează pe 
canavaua fabricată de procesul Comitetului revoluţionar din 
Nantes, urmat de cel al lui Carrier. Se formează o gradare a 
ororilor (Tribunalul revoluţionar dăduse astfel la iveală masa- 
crele premeditate, înecurile, execuțiile fără judecată). În felul 

acesta se constituie un contraimaginar care se opune întregului 
simbolism eroic şi înălţător al unei puteri revoluţionare fără 
slăbiciuni, dar just în lupta lui împotriva duşmanilor şi 
vinovaţilor. Forţa şi agresivitatea acestui contraimaginar pro- 
veneau, între altele, din aceea că permitea fricii refulate timp 
de luni de zile să se elibereze şi să se exprime fără constrîngeri. 

Aceasta se traduce prin extinderea din ce în ce mai mare pe 
care Grégoire o acordă neologismului său. Încă din primul său 
raport, el nu menţionează numai monumentele şi „obiectele 
ştiinţelor şi artelor“ asupra cărora „barbaria îşi învîrtea securea”. 
„Vandalismul“ a mai însemnat şi paralizia activităţii de 
educaţie publică; au fost sabotate proiecte raţionale şi realiste, 
fiind încurajate în schimb altele care nu puteau decît să cufunde 
Franţa în ignoranță. ,„Vandalismul' este şi „un adevărat fana- 
tism“ care se înverşunează să schimbe în mod inutil numele 
comunelor şi a cărui „manie atinge asemenea culmi încît, dacă 
am satisface unele dorinţe nesăbuite, în curînd toată cîmpia 
Beauce s-ar numi Munte". ,„,Vandalismul:“ nu este un şir de acte 
individuale şi episodice; după exemplul Terorii, el era un 
„sistem organizat” care se năpustea asupra „oamenilor de talent’. 
Din nou, rapoartele nu se mulţumesc cu generalităţi, ci furni- 
zează o lungă listă a savanților, artiştilor, oamenilor de litere 
aruncaţi în închisoare: Dessault, unul dintre primii chirurgi ai 
Europei care, în plus, „formează elevi pentru armata noastră”; 
Bitaube, „celebru traducător al lui Homer“, a gemut nouă luni 
într-o temniţă; şi totuşi, făcuse dovada patriotismului său; La 
Chabeaussi&re, autorul Catehismului revoluţionar, François 
Neufchâteau, Volney, Chamfort, care a încercat să-şi ia zilele, 
Rouget de L`Isle care, „prin imnul său, a dăruit poate o sută de 
mii de oameni armatelor noastre“: toţi aruncaţi în închisoare. 
Nepoata lui Corneille, găzduită odinioară de Voltaire, a stat în 
închisoare patru luni de zile, „sub domnia vandalilor"* şi n-are 
nici măcar „un pat unde să-şi pună capul“.! Şi, pentru a încheia, 
exemplul cel mai răscolitor, care trebuie „transmis istorici“: cel 
al lui Lavoisier, care îşi exprima doar dorinţa de „a nu se urca 
pe eşafod decît cincisprezece zile mai tîrziu pentru a completa 
unele experienţe utile Republicii“. Dumas (preşedintele Tribu- 
nalului revoluţionar) i-a răspuns: „Nu mai avem nevoie de 


1 Caz menţionat de J.-M. Chénier. în raportul său cu privire la prote- 
jarea oamenilor de ştiinţă, din 14 niv6se, anul II. care completează lista 
dată de Grégoire. 

chimişti'. (Se ştie că această frază, menită să aibă un viitor 
strălucit, n-a fost niciodată rostită şi că faptele relatate de Gré- 
goire nu sînt cxacte.) Cu această evocare a supliciului lui 
Lavoisier — o glorie a ştiinţei franceze şi a ştiinţei în general 
— elaborarea contraimaginarului face un pas important înainte. 
Cauza „.antivandală“ îşi găseşte astfel martirul şi, prin urmare, 
simbolul. Căci numele celor mai renumiţi „oameni de talent“ 
nu sînt altceva decît exemple ale unui „sistem al dezorganizării 
care respingea toate talentele“. Nu afirmase oare acelaşi Dumas 
că „trebuiau ghilotinaţi toţi oamenii cu minte luminată"? La 
Strasbourg „erau închişi profesorii“; la Dijon. „erau alungaţi 
învățătorii şi medicii şi înlocuiţi cu i ignoranţi”“; pretutindeni „în 
locurile unde“ era nevoie de cap se găseau oameni care n-aveau 
decît braţe“. În toată Franţa „oamenii de geniu trebuiau ani- 
hilaţi sau nimiciţi [...]. trebuia să li se refuze fără deosebire 
certificatele de civism şi să se strige în secţii: „Nu aveţi încre- 
dere în acest om pentru că a scris o carte.“ Nu mai era nici o 
îndoială; dacă timp de „un an întreg de teroare şi de crime bar- 
baria a întins un giulgiu peste leagănul Republicii”, însemna că 
exista „un plan de a seca izvorul ştiinţei”, de a distruge „toate 
monumentele care fac cinste geniului francez [...]. într-un 
cuvînt, de a ne barbariza“. Plan vandal, demn de aceşti noi 
„iconoclaşti“, mai înverşunaţi decît cei vechi. Proiect preme- 
ditat, care nu se explică decît prin ignoranță, care ea însăşi nu 
este întotdeauna o crimă. În spatele acesteia se ascundea „un 
spirit contrarevoluţionar”. 

c) Rapoartele lui Grégoire dau, la rîndul lor, un răspuns 
tulburătoarei întrebări: cum putea vandalismul să lovească în 
inima Revoluţiei pentru ca ea să poarte răspunderea lui? Gré- 
goire reia vechile acuzaţii împotriva „aristocraților“, „escrocilor““, 
„speculanţilor“ şi „afaceriştilor“. Activităţile lor nu explică totuşi 
amploarea şi caracterul sistematic pe care le luase vandalismul, 
în ciuda existenţei numeroaselor decrete ale puterii revoluţio- 
nare. Pentru a înţelege cauzele ascunse ale acestuia, trebuie să 
ne referim „la o serie de fapte care, corelate, pot să clarifice‘ 
Sînt atunci denunţaţi „foştii conspiratori”, demascaţi sub 
Teroare, hebertiştii şi dantoniştii de-a valma, chiar aceia la care 
făcea aluzie Grégoire înainte de Termidor, fără însă să le fi 
spus pe nume. De data aceasta însă, numele sînt rostite: Hébert, 
care „jianea majoritatea naţională înjosind limba libenăţii“; 
Chaumette, care punea să fie smulşi copacii din rădăcini pe 
motiv că „planta cartofi“; Chabot, care spunea „că nu-i plac 

savanții“ şi care, împreună cu complicii lui, „făcuse din acest 
cuvînt un sinonim pentru aristocraţi“.Cît despre Hanriot, el voia 
„să repete aici isprăvile lui Omar în Alexandria”; propunca să 
fie arsă Biblioteca Naţională, iar moţiunca lui „era repetată la 
Marsilia“. Şi, la sfîrşit, este rostit numele cheie: Robespierre, 
„odiosul Robespierre',.,.cruntul Robespierre“ care „a răspîndit 
vandalismul în toată Republica. Persistă încă spaima la gîndul 
repeziciunii cu care „conspiratorii“, Robespierre şi acoliţii lui, 
„demoralizau națiunea Şi ne aduceau prin barbarie la starea de 
sclavie. Timp de un an au fost pe punctul de a distruge roadele 
mai multor secole de civilizaţie [...] Eram pe marginea prăpas- 
tiei.“ Subiectul unui tablou de Franck, din fericire salvat din 
mîinile vandalilor, s-a dovedit, din păcate, profetic: „EI înfăţi- 
şează ignoranţa sfărîmînd sculpturile, în timp ce un barbar 
înarmat cu torţe aprinde focul.“ „.Vandalismul“, figură sim- 
bolică, îşi găseşte astfel o nouă întruchipare: Robespierre ex- 
ploata ignoranţa şi dezlănţuia „furia iconoclastă“. „Complotul“ 
lui „vandal“ avea deci un dublu obiectiv: să lovească în Revo- 
luţie şi în Lumini. Sau mai degrabă nu erau decît două fațete 
ale aceluiaşi plan global fiindcă cele două cauze, a Revoluţici şi 
a Luminilor, nu formau decît una singură. 

Denunţîndu-l pe „Robespierre vandalul“, Grégoire urmează 
aceeaşi schemă instituită în plină Teroare, în mesidor, anul II, 
împotriva „hebertismului în arte“. Dacă vandalii s-au găsit în- 
tr-adevăr „printre noi“, faptul nu se poate explica decît prin 
complotul „duşmanilor ascunși“. Schema teroristă se întoarce 
pur şi simplu împotriva „teroriştilor', ceea ce în sine este un 
lucru ce trebuie luat în seamă fiind revelator pentru particu- 
larităţile perioadei termidoriene. Pentru a parafraza formula lui 
PaVan (acuzat de „robespierrism:“ şi de „vandalism““el se-ascun- 
dea, din 9 termidor, ca să scape de represiune), „vandalismul“ 
este „robespierrismul în arte“, prelungirea şi completarea Terorii 
în domeniul cultural. În schema „complotului“, figurile „.con- 
spiratorilor“, aşa cum am mai spus, pot să se schimbe unele cu 
altele. Dar, în funcţie de întruchipările concrete, fantasma 
„complotului vandal“ capătă noi semnificaţii, tot aşa cum se 
schimbă şi mizele politice şi culturale ale exploatării şi 
manipulării lui.! 

1 În paragrafele consacrate rapoartelor lui Gregoire. toate citatele 
(dacă nu se menţionează altă referinţă) sînt extrase din cele trei rapoarte 


ale sale despre vandalism, cf. Grégoire, Œuvres, op. cit., vol. II. 

Rapoartele lui Grégoire amplifică şi ridică la rang de sistem 
o -temă care mijea în discursul politic imediat după „căderea 
tiranului”. Într-adevăr, în fantasma „complotului robespierrist”, 
răspîndită de propaganda termidoriană, un loc de prim ordin 
revine ramificaţiilor „complotului“ din domeniul cultural. Încă 
din 11 termidor, în primul său raport asupra „zilei celei mari: 
care a salvat Republica de „cumplita conspirație“, Barère 
denunța, printre alte crime ale „răzvrătiţilor“, pe cea mai 
însemnată în realizarea planului lor perfid: proiectul de „a 
otrăvi izvorul cel mai de preţ. acela al instrucţiunii publice“.! 
La'13 termidor, în cursul unei şedinţe la iacobini, în care mem- 
brii Societăţii, dezlănţuiţi, se denunţă reciproc, în neîncrederea 
şi teama generală, Hassenfratz exclamă: „Umbra lui Robes- 
pierre pluteşte oare acum deasupra acestei incinte? Căci, în- 
tr-adevăr, prin denunţuri individuale voia tiranul, dezbinîndu-ne 
pe toţi. încîlcind lucrurile, să-şi impună autoritatea şi să dom- 
nească în chip despotic asupra opiniei şi să ne pună astfel în jug 
[...] Societatea trebuie să se ocupe acum de un obiect demn să-i 
reţină atenţia: mă refer la instrucţiunea publică pe care tiranul o 
dădea mereu la o parte pentru a-şi atinge mai uşor scopurile 
stăpînind peste ignoranţi şi peste orbi.“? 

Regăsim aici, desigur, a n-a variantă a unei teme pe mar- 
ginea căreia s-a brodat mult: „adevărații“ iacobini erau ei înşişi 
victime ale „tiranului“ şi trebuie acum să-şi strîngă rîndurile şi 
să-şi afirme unitatea, dar şi acuzaţia care stabilea o trăsătură de 
unire între Robespierrre-tiranul şi Robespierre-vandalul, între 
terorism şi vandalism. În acest fel, varianta permitea ca şi un 
fenomen şi celălalt să fie prezentate drept instrumente ale ace- 
leiaşi conspirații şi, ca atare, să fie înlăturate. 


Pentru a înţelege mai bine cum funcţionează acest discurs 
care acuză, dar în acelaşi timp şi disculpă, nu este lipsit de 
interes să desprindem, din noianul de cuvinte termidoriene, fap- 
tele precise reproşate lui Robespierre ca dovezi ale „vandalis- 
mului“ său. Nu e o treabă uşoară. Într-adevăr, imaginea lui 
„Robespierre-vandal“ devine, mai ales după rapoartele lui Gré- 
goire, atît de stercotipă încît foarte adesea fiecare se mulţumeşte 
fie s-o repete ca pe un lucru de la sine înţeles, fie s-o exagereze 
prin exerciţii retorice şi demagogice, aşa cum face de pildă 


2 Cf. Moniteur, loc. cit., vol.XXI, p. 359. 
3 Ibid., p. 540. 

Fréron care-l denunţă pe acest „nou Omar care voia să dea foc 
bibliotecilor:!. Unele acuzaţii au fost mai precise. Fourcroy, 
care se remarca prin atacurile sale împotriva „vandalismului 
ultimului tiran“, spunea: „Nu ştia nimic, era de o ignoranță 
crasă, strîngea dovezi împotriva unora dintre colegii lui, prie- 
teni ai Luminilor şi ai ştiinţelor, pe care se pare că i-a trimis la 
eşafod; ultimul tiran v-a prezentat cinci-şase discursuri în care, 
cu o cumplită artă, sfişia, defăima, îşi revărsa dezgustul şi 
amărăciunea asupra tuturor celor care-şi închinaseră viaţa stu- 
diilor înalte şi care posedau cunoştinţe vaste.“ 

Lindet, în raportul care făcea bilanţul anului II, nu şovăic 
să-i reproşeze lui Robespierre faptul că nu îndrăznise niciodată 
„să ia în consideraţie un savant sau un om util“; sau J.-M. Ché- 
nier, care-l califica drept „un ambițios ignorant“ care a căzut 
puţin cîte puţin într-o „ruşinoasă barbarie“; sau Jean Debry, 
care-l acuză pe „tiran“, un „om a cărui invidie n-a putut nicio- 
dată suferi ideea, nu a superioritaţii, dar nici măcar a egalităţii”, 
de a fi întîrziat din aceste motive,.panteonizarea“ lui Rous- 
seau.? Trăsături de caracter, desigur, dar proprii personalităţii 
oricărui tiran. Dovada majoră a „.vandalismului'” lui Robes- 
pierre, dacă nu singura mai mult sau mai puţin concretă şi asupra 
căreia se revine cu insistenţă, este raportul din 13 iulie 1795 cu 
privire la instrucţiunea publică. După cum se ştie, Robespierre 
a prezentat şi susţinut planul de educaţie găsit în hiîrtiile lui 
Michel Le Peletier. Acest plan adopta ca principiu, în primul 
rînd, apartenenţa copilului la Patrie, părinţii nefiind decît depo- 
zitarii lui; el propunea deci o educație obligatorie şi comună 
pentru toţi copiii de la cinci la doisprezece ani, urmînd ca 
aceştia să fie despărțiți de familie şi strînşi în case comune, 
jumătate intemate, jumătate cazărmi. Or, „ceea ce la Le Pelc- 
tier nu era decît o eroare, devenea la Robespierre o crimă. Pe 
motiv că ne făcea spartani, voia să ne transforme în iloţi şi să 
pregătească regimul militar care nu este altceva decît cel al tira- 
niei“.? Acest plan, „nerealizabil în împrejurările în care sc 
găsea Republica“, nu era prezentat decît „pentru ca să nu mai 


! Ibid.. p. 645, intervenţie în şedinţa din 14 fructidor, anul II. în dez- 
baterea cu privire la primul raport al lui Gregoire. 

2 Fourcroy, intervenţie în şedinţa din 14 fructidor. anul II, Moniteur. 
vol. XXI, p. 645: Lindet, Raport prezentat în şedinţa celei de a patra san- 
culotide, anul II, Moniteur. vol. XXII. p. 21; Debry. intervenţie în şedinţa 
din 6 fructidor, anul II. Moniteur. vol. XXI. p. 574. 

3 Grégoire, „Premier rapport sur la vandalisme“, Œuvres, op. cit., vol. Il. 

fie nici un fel de educaţie, [...] pentru a distruge în acelaşi timp 
toate aşezămintele publice, fără a pune nimic în loc“.! Purtînd 
„pecetea tiraniei prosteşti', el introducea „dispoziția barbară 
prin care copilul era smuls din braţele părintelui său, trans- 
forma binefacerea educaţiei într-o servitute şi ameninţa cu 
moartea pe părinţii care ar fi putut şi vrut să-şi îndeplinească 
plăcuta îndatorire a firii“.? 

Să trecem peste amalgamul evident: Robespierre n-a 
„impus“ planul lui Le Pelctier, dar Convenţia îl acceptase în- 
tr-adevăr după o lungă dezbatere, suprimînd de altfel clauza obli- 
gativităţii şcolare. Acest plan, niciodată pus în aplicare, a fost 
anulat în plină Teroare: a acuza pe Robespierre era, în acest caz 
ca şi în altele, un mijloc de a-i descărca pe membrii Convenţiei 
de orice răspundere pentru un trecut terorist în care fuseseră 
amestecați, dar în care nu mai voiau să se recunoască. „Afa- 
cerea“ planului lui Le Peletier era menită-să aducă o dovadă, 
dacă nu dovada că Robespierre, îmbinînd ignoranţa cu 
Teroarea, voia să transforme barbaria în sistem. Ca umare, ea 
punea în evidenţă perfidia acestei „.conjuraţii împotriva progre- 
sului raţiunii umane“, a „sistemului pe care ei [ultimii conspi- 
ratori] îl instituiscră pentru a stinge făclia instrucţiunii“, a 
„acestui cumplit proiect a cărui putere distrugătoare era atît de 
vădită“ şi care urmărea să „dea înapoi cu cîteva secole mersul 
înainte al spiritului uman şi progresele lui nemaiîntîlnite în 
Franţa“. Astfel, totul se leagă: actele de vandalism se 
înfăţişează ca manifestări şi ramificații ale „vastei conjuraţii, 
urzite cu cea mai primejdioasă şi mai perfidă dibăcie de către 
ultimii conspiratori“, pe care Fourcroy îşi asumă sarcina „s-o 
schiţeze în linii mari“: 


„A convinge poporul că ştiinţa este primejdioasă şi că nu 
serveşte la altceva decît la a-l înşela; a nu pierde nici o ocazie de a 
perora vag şi constant împotriva artelor şi ştiinţelor; a acuza chiar 
darurile firii şi a proscrie spiritul; a seca toate izvoarele învăţămîn- 
tului public pentru a irosi în cîteva luni roadele unui secol de stră- 
danii grele, a propune distrugerea cărţilor, a înjosi produsele 
geniului, a mutila capodopere artistice sub pretexte prezentate cu 
dibăcie oamenilor de bună credinţă; a pune aproape de toate arhi- 


l Fourcroy, Rapport sur I'Etablisșement de 1 "Ecole centrale des tra- 
vaux publics, 3 vendemiar. anul III: în B. Baczko. op. cit.. p. 459. 

2 Daunon, Rapport sur l'instruction publique du 23 vendérniaire an I, 
ibid., p. 509. 

vele preţioase pentru arte şi litere torţa: lui Omar, pentru a le da 
foc la primul semnal; a opri tot timpul, cu obiecţii neserioase, 
proiectele de instrucţiune publică propuse în această incintă, [...] 
într-un cuvînt, a nimici toate lucrurile şi toţi oamenii folositori 
instruirii.“ 


O asemenea înverşunare şi perfidie nu se explică decît prin 
obiectivul urmărit de „tiran“: „El voia să aducă Franţa în starea 
de barbarie pentru a fi cît mai sigur că o aserveşte'.? Discursul 
termidorian ia în consideraţie şi exploatează pînă la epuizare 
ideea conducătoare „a oricărui spirit luminat“: tirania se înte- 
meiază desigur pe ignoranță şi, ca atare, nutrește o ură neîmpăcată 
împotriva Luminilor şi a răspîndirii lor. Dimpotrivă, învăţătura, 
„progresele minţii omeneşti“, cuceririle „civilizaţiei“ nu pot fi 
disociate de libertate şi deci de Republică. Robespierre-tiranul 
şi Robespierre-vandalul nu sînt decît unul: „complotul vandal‘ 
era cel mai perfid şi mai sigur mijloc de a aşeza tirania pe 
temeliile cele mai solide. Existenţa acestui complot, amploarea 
lui şi efectele lui distrugătoare nu dovedesc oare, la rîndul lor, 
că „sîngerosul Robespierre“ ţintea spre tirania absolută, mai rea 
decît cea pe care Revoluţia o desfiinţase? Aşa s-ar explica, prin 
tautologie, faptul că „fenomenul vandal“, străin de cauza revo- 
luţionară, de Revoluţie cu literă mare, a fost inerent desfăşurării 
unor evenimente revoluţionare. | 

Nu ne propunem să examinăm aici multiplele ramificații ale 
discursului antivandal care, în timpul perioadei termidoriene şi 
apoi. şub Directorat, devine proteiform într-o asemenea măsură 
că-şi pierde contururile. Două orientări. i-au permis acestui dis- 
curs să-şi asume funcţiile specifice în sistemul de reprezentări 
termidoriene. Discursul antivandal adoptă logica discursului 
antiterorist în ansamblul ei. Aşa cum am mai menţionat, acesta 
se extinde rapid de la denunţarea lui Robespierre-tiranul la 
acuzaţiile din ce în ce mai vehemente şi mai ample, de la „coada 
lui Robespierre: la „băutorii de sînge“ şi la „iacobinii sceleraţi“ 
etc. De asemenea, discursul antivandal, după ce îl atacase pe 
Robespierre-vandalul, îi atacă violent şi pe „vandali“ (li se mai 
spune şi „vandalişti“), agenţi sceleraţi ai Terorii şi ai vandalis- 
mului. Altfel spus, discursul antivandal se integrează, ca o parte 
constitutivă, în discursul revanşei îndreptate împotriva „teroriștilor“. 


1 Fourcroy. Rapport du 3 vandemiaire, an III. ibid.. pp. 458-459. 
2 Lindet, Raport prezentat la şedinţa celei de a patra sanculotide, op. cit. 

El aduce dorinţei de răzbunare o legitimare complementară: 
„băutorii de sînge“ şi „canibalii“ sînt tot atîţia duşmani ai Lumi- 
nilor. Ei sînt tocmai aceşti alții. denumiți cu termenul de 
„vandal“. Dus pînă la capăt, discursul antivandal insistă atît de 
mult asupra alterităţii lor radicale, încît se transformă într-un 
apel violent la excluderea vandalilor. Dar a combate ,„vanda- 
lismul“* înseamnă, de asemenea şi în mod contradictoriu, a te 
orienta într-o direcţie complet diferită, direcţie pe care o implică 
ambiguitatea binecunoscută, moştenită de la Lumini, a tenme- 
nilor „barbari“ şi „vandali“..Dacă barbarii sînt alţii, în anumite 
împrejurări alteritatea nu este de neînvins. „Barbarii' atrag asupra 
lor, ca să spunem aşa, activitatea care îi va face să evolueze, le ..va 
îmblînzi“ moravurile, îi va lumina, pe scurt, activitatea civiliza- 
toare. Împinsă la extrem, această orientare a discursului anti- 
vandal tinde să legitimeze includerea „barbarilor“, accesul şi 
ascensiunea lor progresivă la civilizație, grație acțiunii ocroti- 
toare şi pedagogice care implică o supraveghere binevoitoare a 
puterii revoluționare şi deci a elitelor ei luminate. 

Schematizarea este, desigur, excesivă, de vreme ce aceste 
două tendinţe au fost rareori împinse la extrem, s-au opus una 
alteia. Dar tocmai pentru că s-au îmbinat pînă la confundare, ni 
se părca util să punem în evidenţă caracterul, paradoxal la 
prima vedere, al complicităţii lor. 


VANDALI ŞI CANIBALI 


„În cea mai mare parte a comunelor se mai găseşte încă un 
mic Robespierre; dar în vreme ce modernul Catilina şi-a ispăşit 
cruzimea pe eşafod, locotenenţii lui stau liniştiţi. În diversele 
locuri unde artele au fost atît de vitregite, majoritatea ăutorilor 
acestor fărădelegi sînt cunoscuţi, iar agenţii naţionali devin com- 
plici dacă nu-i denunţă acuzatorilor publici.“! 


Cîştigînd în amploare, chemînd la urmărirea „micilor 
Robespierre“, discursul antivandal (oricare ar fi fost intenţiile lui 
Grégoire însuşi) nu-i viza numai pe cei care contribuiseră direct 
la distrugerea monumentelor şi operelor de artă. El îi ataca pe 
toţi cei care, în timpul Terorii, exercitau puterea pe teren, pe toţi 
membrii comitetelor revoluţionare şi militanţii sanculoţi, exe- 


! Grégoire. „Al treilea raport...*. Œuvres, op. cit. 


249 


cutanţii represiunii inspirate ‚de sus“, de puterea centrală, dar şi 
pe organizatorii şi agenţii activi ai terorii locale. Trecînd de la 
denunţarea „complotului“ lui Robespierre şi a acoliţilor săi, grup 
restrîns, la urmărirea „micilor Robespierre“ răspîndiţi în toată 
ţara, Grégoire adoptă logica întregului discurs antiterorist care, 
de la denunţarea „tiranului“*, înaintează cu paşi mari în atacurile 
lui către conceperea „„robespierrismului“ ca „sistem al terorii". 

„Această evoluţie a discursului marchează o schimbare 
importantă în reprezentarea despre „vandali“. „Micii Robes- 
pierre“ nu sînt consideraţi ca unelte oarbe în mîna „tiranului” 
Nu se poate spune că se lăsaseră înşelaţi de complotul machia- 
velic, ceea ce într-o oarecare măsură i-ar fi disculpat; ci s-au 
recunoscut în el. Din ce în ce mai mult în discursul termido- 
rian, în decurs de cîteva luni, se afirmă sentimentele de ură şi 
răzbunare împotriva tuturor celor care, proveniţi „de jos", au 
pus mîna pe putere, au tiranizat, aruncat în închisoare, umilit 
„cetăţeni cinstiţi“. „Călăii domneau, pungaşii se îmbogăţeau. 
ignoranţii ocupau toate posturile“, repetă fără încetare Tallien 
în ziarul său.! „Tiranul' voia să degradeze Națiunea exacerbînd 
înclinațiile cele mai nefaste şi cele mai sîngeroase ale firii 
omeneşti. Prin urmare i s-au alăturat în mod spontan criminalii, 
ucigaşii. hoţii, aşa cum a dovedit-o procesul Comitctului 
revoluţionar din Nantes. În timpul iemii din 1794—1795, dis- 
cursul termidorian se serveşte de un vocabular deosebit de 
agresiv atunci cînd vorbeşte despre aceşti „mici Robespierre“: 
foştii terorişti, personalul comitetelor revoluţionare, sînt nişte 
antropofagi, nişte canibali, nişte băutori de sînge omenesc. 
Injurii şi invective desigur, dar ele traduc fantasme a căror 
influenţă este foarte reală. În cursul procesului Comitetului 
revoluţionar din Nantes nu s-au depus oare mărturii că în 
timpul şedinţelor membrii societăţii populare practicau un rit 
plin de cruzime, un fel de slujbă neagră: în semn de solidari- 
tate, bea fiecare dintr-o cupă cu sînge? „Canibalii*, cei care se 
află în afara civilizaţiei, „monștrii“ care, prin natura lor crudă şi 
sălbatică, s-au condamnat singuri la excluderea din societate, 
dacă nu pur şi simplu la exterminare. Aşa proclama Deştep- 
tarea poporului, acest anti- Marseillaise a „tineretului aurit“, o 
adevărată chemare la răzbunare sîngeroasă, cîntată în sălile de 
teatru, în cafenele, sub arcadele Palatului Naţional (fostul 
Palais Royal): 


1 L'ami des citoyens. Journal du commerce et des arts, nr. 5. 5 
brumar, anul III. 

Peuple français. peuple de frères 
Peux-tu voir sans frémir d'horreur 
Ée- crime arborer les bannières 

Du carnage et de la terreur? 


Tu souffres qu’une horde atroce, 
Et d'assassins et de brigands 
Souille par son souffle féroce 
Le territoire des vivants. 


Quoi! Cette horde anthropophage 
Que l'enfer vomit de son flanc, 
Prêche le meurtre et le carnage! 
Elle est couverte de ton sang! 


Quelle est cette lenteur barbare? 
Hâte-toi, peuple souverain, 

De rendre aux monstres du Ténare 
Tous ces buveurs de sang humain 


Mânes plaintifs de l'innocence 
Apaisez-vous dans vos tombeaux 
Le jour tardif de la vengeance 
Fait enfin pâlir vos bourreaux 


Oui. nous jurons sur votre tombe 
Par notre pays malheureux 

De ne faire qu’une hécatombe 
De ces cannibales affreux. 


(Popor francez, popor frate / Poţi să vezi fără să te-nliori / 
Crima fluturînd stindardul / Terorii şi al măcelului? // Îngădui ca o 
cruntă hoardă / De ucigaşi şi de tîlhari / Cu răsuflarea lor de fiare / 
Să pîngărească pămîntul oamenilor. // O hoardă de antropofagi / 
leşită din măruntaiele iadului / Seamănă moartea şi măcelul! / E 
mînjită cu sîngele tău! // Ce-nseamnă această încetineală barbară? 
/ Grăbeşte-te, popor suveran, / Să-i dai monştrilor din Tenar / Pe 
toţi băutorii de sînge omenesc // Mani nevinovaţi şi plini de jale / 
Liniştiţi-vă în mormintele voastre / Ziua târzie a răzbunării / Îi 
face să pălească pe călăii voştri // Da, jurăm pe mormintele 
voastre / Pe nefericita noastră ţară / Să facem o hecatombă / Din 
aceşti crânceni canibali.) ! 


! Couplets chantés à la réunion des citoyens de la section de 


Guillaume Tell, cuvinte de cetăţeanul Sourigutre, muzica de cetăţeanul 
Gaveaux: Le Réveil du peuple a fost executat prima oară în public la 2 
pluvi6se anul III şi publicat a doua zi în Le Courrier républicain. Cf. A. 
Aulard, Paris pendant la réaction thermidorienne et sous le Directoire. 
Paris, 1898, vol. I, pp. 408411. 

Canibali, dar şi barbari şi vandali. În imaginarul şi limbajul 
termidorian, cele două reprezentări se completează una pe alta 
pînă la contopire. Astfel, Babeuf utilizează cei doi tenmeni ca 
sinonime, denunţînd crimele Terorii, „grozăvii care stîrmesc 
uimirea veacurilor şi a naţiunilor“ în acelaşi timp ca pe nişte „acte 
cumplite de canibalism" şi ca pe „roade ale barbariei'.! Cei doi 
termeni au ca punct comun aceeaşi funcţie de excludere infa- 
mantă, de surghiunire în afara lumii civilizate; ei înfierează 
„duşmani ai neamului omenesc” ieşiţi din lumea întunericului, a 
fărădelegii şi a crimei. Cu o mică nuanţă, în măsura în care este 
posibil să surprinzi nuanțe în această violenţă verbală ajunsă la 
paroxism care, să nu uităm, justifică, aţiţă şi orchestrează violenţa 
fizică, vînătoarea de „iacobini“ şi de „teroriști“: „canibalul', „bău- 
torul de sînge“ simbolizează teroarea sîngeroasă, teroarea pros- 
crierilor, a ghilotinei, a temniţelor; „vandalul“ întruchipează tirania 
ignoranței, a anticulturii. „Vandalul“” este, ca să spunem aşa, cea- 
laltă faţă a „canibalului“, antropofagul culturii. Domnia Terorii a 
atras nu numai masacrarea şi moartea nevinovaţilor (nu sc 
zgîrcesc atunci cînd este vorba de cifre: zeci de mii, sute de mii, 
se vorbeşte chiar de milioane...). Teroarea este şi triumful van- 
dalismului şi, ca atare, imaginea jalnică a Națiunii cufundate în 
bezna ignoranței. 


„Tirania a găsit în ignoranță un sprijin aproape de neînvins; 
iar vandalismul barbar zămislit chiar de tiranie, a venit s-o susţină 
cu forţe noi. În timp ce eşafodurile erau scăldate în sîngele victi- 
melor, toate monumentele de artă, toate sălaşurile ştiinţelor, toate 
sanctuarele literelor cădeau pradă flăcărilor şi pustiirii tiranilor. 
Fără îndoială că aceşti crînceni duşmani ai omenirii consimţeau 
să-şi lase luminate momentan fărădelegile la flacăra bibliotecilor 
incendiate, numai pentru că sperau ca în felul acesta întunericul 
ignoranței să fie cît mai adînc. Barbarii! ei au dat înapoi cu cîteva 
segole spiritul uman: au vrut să văduvească Franţa de cele mai 
frumoase cununi ale gloriei sale; au conspirat ca să o lipsească de 
acea dominație pe care a exercitat-o întotdeauna asupra celorlalte 
naţiuni, dominaţia culturii şi a geniului.“? 


! Babeuf, On veut sauver Carrier. ... op. cit.. p. 12. 

2 Boissy d'Anglas, Discours préliminaire au projet de Constitution de 
la République française, rostit în şedinţa din 5 mesidor. anul II, Paris, 
Imprinteriile Naţionale. 

Putem recunoaşte uşor în această tiradă temele principale 
din rapoartele lui Grégoire, însă amplificate, exagerate, hiper- 
bolizate printr-o retorică pusă la punct în tot timpul Revoluției 
(astfel, Grégoire nu vorbea decît despre intenţiile de a incendia 
bibliotecile; dacă este să-l credem pe Boissy d! Anglas, ele au 
ars efectiv toate). Totuşi, denunţarea vandalismului depăşeşte 
aria lui iniţială: vandalismul nu se mai reduce la distrugerea 
monumentelor, cărţilor, operelor de artă; el este de aici înainte 
un întreg stil de viaţă, un tip de comportament şi un limbaj pe 
care Teroarea le-a impus ţării şi mai ales oamenilor.cultivaţi. 
Sau, mai degrabă, este inversul unui stil de viaţă, chiar negația 
culturii. „Canibalii“, cei care conduceau Teroarea, erau nişte 
ignoranţi şi nişte nememici, nişte jegoşi şi nişte brute care nici 
măcar nu vorbeau o limbă civilizată. Astfel, La Harpe, care 
tocmai. a fost eliberat din închisoare, denunţă vandalismul: 
„Acest război declarat de ultimii noştri tirani raţiunii, moralei, 
literelor şi artelor‘, şi conturează acest înspăimâîntător tablou: 


„Mi se pare că-i văd şi acum pe aceşti tîlhari cu numele de 
patrioţi, aceşti asupritori ai naţiunii cu numele de magistrați ai 
poporului cum se răspîndeau printre noi, cu veşmîntul lor grotesc 
pe care-l numeau .patriotism, ca şi cum patriotismul ar trebui 
neapărat să fie caraghios şi murdar; cu tonul lor grosolan şi lim- 
bajul lor brutal pe care-l numeau republican, ca şi cum grosolănia 
şi neruşinarea erau fundamental republicane.“! 


Pe lîngă monumentele distruse, Cambry denunţă limbajul 
grosolan, utilizat de funcţionarii şi reprezentanţii în misiunc şi 
considerat cu adevărat „popular“ şi „patriotic“, văzînd în el 
simbolul global al vandalismului, „trăsătura care scoate cel mai 
bine în evidenţă degradarea instituţiilor constituite în acea 
epocă [...). în acele zile de turbare, de ignoranță, de prostie şi 
de brutalitate.“ 

În felul acesta se amplifică, prin reprezentarea „vandalilor- 
canibali“, discursul asupra vandalismului. Distrugerea operelor 
de artă şi a cărților, punctul ei de plecare, nu mai este decît un 
epifenomen al unei drame cu caracter mult mai universal, vul- 


! J.-F. La Harpe, De la guerre déclarée par nos derniers tyrans à la 
raison, à la morale, aux lettres et aux arts, discurs rostit cu prilejul deschi- 
derii Liceului Republican, la 31 decembrie 1794. Paris. anul IV. p. 4. 

2 Cambry. Voyage au Finistère ou état de ce département en 1794 et 
1795, Paris, anul VIII, vol. III, pp. 93—94. 

garizarea Franţei şi a Revoluţiei. Căci aceşti „mici Robes- 
pierre“ despre care vorbea Grégoire nu întruchipează altceva 
decît prostimea ajunsă la putere. Deghizată în patrioţi şi 
revoluționari, această prostime nu se mulțumea să-i omoare pe 
oamenii cumsecade, să semene Teroarea, să jefuiască şi să fure. 
Ea înjosea toată viaţa publică, cufundînd-o în barbarie. Această 
mojicime, drojdia societăţii este în mod spontan duşmanul 
oamenilor luminaţi şi al culturii care îi repugnă. Ce altă ima- 
gine mai exactă a mojicimii care vandalizează Franţa decît cea 
pe care ne-o oferă comedia lui Ducancel. Interiorul Comitetelor 
Revoluţionare sau Aristizii moderni. care a cunoscut un imens 
succes în primăvara anului III?! Piesa prezintă un comitet 
revoluţionar unde s-a 'depus drojdia societăţii, escroci, foşti 
lachei sau portari, aventurieri etc. Nimeni nu-şi mai spune 
Jeannot sau Picrrot, ci Torquatus, Brutus, Cato. Pentru că nu 
pot vorbi în franceză, ei se exprimă într-un limbaj grotesc: 


Vilain, cu o scrisoare în mînă. recunoscîndu-l pe Torquatus: 
Ia te uită, e Fâtu, tapiţerul; bună-ziua, deci, prietene Fétu. 

Torquatus: De ce-mi zici Fetu; eu mi-s Torquatu. 

Țăranul: Fie-şi Torquatu. Ce nebunie mai e şi asta, nu mai 
recunoşti astăzi nici oamenii nici străzile. 

Torquatus: Patrioţii îşi zice toţi pe nume de romani; uite, 
vreau să te botez şi pe tine şi să-ţi zic Cezar! La naiba! Ala zic şi 
eu că era un republican! 

[Scrisoarea adresată Comitetului stîmeşte panică: toţi mem- 
brii sînt analfabeţi.] 


Torquatus, în şoaptă lui Brutus: Brutus, fîrtate, tu ştii să 
citeşti? 

Brutus, încet lui Torquatus: Vai, n-am ajuns decît pînă la 
alfabet; dac-ai: «şti ce greu e să-nveţi să citeşti. 


Cu bonetele lor roşii, îmbrăcaţi cu carmaniole tot atît de sli- 
noase ca şi bonetele, membrii Comitetului revoluţionar sînt cu 
toţii pârtizani înfocaţi ai Terorii şi ai idolului lor, Robespierre. 


! L'Intrieur des Comités révolutionnaires ou les Aristides modernes, 
comedie în trei acte, în proză. de cetăţeanul Ducancel (C.-P.). Paris, f. d. 
Scena se petrece la Comitetul revoluţionar din Dijon (în fructidor. anul II, 
societatea populară din Dijon trimisese în Convenţie şi la iacobini un 
mesaj prin care erau condamnate „moderantismul“ şi eliberarea 
deţinuţilor: cf.. mai sus). Despre triumful acestei piese, cf. E. şi J. Gon- 
court, Histoire de la Société française pendant le Directoire, Paris. 1864, 

. 122 ş. urm. L. Moland. Théâtre de la Revolution, Paris, 1877, 
pp. XXVI-XXVII. 

Deşi analfabeți, ei hotărăsc totuşi eliberarea certificatelor de 
civism; ignoranţi, ei procedează la interogatorii şi adulmecă 
peste tot agenţi ai străinilor, deşi Barcelona nu este pentru ci 
decît o reşedinţă de plasă îndepărtată din Franţa, într-un depar- 
tament numit Catalonia. Dar toţi se dovedesc deosebit de dibaci 
în manipularea societăţii populare cu ajutorul unor sloganuri 
revoluţionare formulate într-un limbaj ridicol, dar eficace. Ei 
mînuicesc de minune arma denunţului. li întemniţează pe oame- 
nii cumsecade ca să pună mîna pe bunurile lor, dar şi pentru că 
urăsc educaţia, cultura, cunoştinţele pe care le au aceştia, cărţile 
pe care ştiu să le citească. Se înverşunează împotriva singurului 
membru al Comitetului „negustor, om cinstit, persecutat, func- 
ţionar municipal“ care se opune, punîndu-şi viaţa în pericol, 
activităţilor lor nefaste şi al cărui fiu luptă la graniţă ca să-şi 
apere ţara. Pun la cale tot felul de acuzaţii false şi absurde 
împotriva acestuia, ca să fie arestat şi, în felul acesta, să-şi împartă 
averea lui. Ar fi izbutit (trecem peste amănuntele intrigii) fără 
faimoasa scrisoare, pînă la urmă deschisă şi citită, care aducea 
vestea fericită că „ticăloşii triumviri au fost în sfîrşit doboriţi“ 
(Vai, virtuosul, incoruptibilul Robespierre“ strigă atunci, 
zdrobit, Cato, fostul lacheu escroc) şi că „partizanii terorii şi 
băutorii de sînge vor fi urmăriţi”. Astfel, virtutea şi dreptatea 
înving prostimea ticăloasă şi o dată cu ele raţiunea şi Luminile 
ics învingătoare în lupta împotriva ignoranței şi barbarici. 
Morala piesci este formulată de eroul pozitiv, tînărul ofiţer, fiul 
„omului cumsecade, negustorul persecutat‘: i 


„Atîta vreme cît educaţia nu-şi va fi răspîndit lumina şi 
raţiunea în toate clazele societăţii, poporul va avea întotdeauna 
nevoie de oameni luminaţi şi curaţi care să-i îndrume paşii şi să-i 
canalizeze energiile.“ 


Piesa lui Ducancel (care era regalist) a fost pînă la urmă 
interzisă, după vreo sută de reprezentații la Paris (ea a fost, de 
asemenea, jucată cu cel mai mare succes în mai multe oraşe din 
provincie). Stîmea scandal, căci, în afară de „vandalii-cani- 
bali“, ridiculiza puterea revoluţionară ca atare. Cei ca Brutus, 
Tarduinus, Cato întruchipau, desigur, mojicimea, iar în piesă 
apare vag, ca în culise, un popor bun (simbolizat de altfel de 
tînăra servitoare credincioasă a omului cumsecade persecutat) 
care se bucură de triumful raţiunii şi al virtuţii. Dar acest popor 
care se Făsa manipulat de marii şi micii Robespierri, de către 

toţi aceşti Cato escroci, este. într-adevăr lipsit de orice vină? 
Graiul vulgar şi caraghios, limbajul grosolan, tutuirea, tot atîtea 
simboluri ale vandalismului triumfător care perverteşte spiritul 
public, nu constituie oare vorbirea lui de fiecare zi? În plină 
expansiune, cuprinzînd sfere din ce în ce mai largi, discursul 
asupra vandalismului alunecă spre repunerea în cauză a repre- 
zentării esenţiale din sistemul simbolic esenţial, poporul suveran. 


UN POPOR DE CIVILIZAT, O PUTERE 
CIVILIZATOARE 


În prima zi a lunii vent6se, anul III, delegaţiile de la'secţia 
Halle-au-bl€ şi de la Bonnet-Rouge (care va renunţa curînd la 
acest nume) sînt admise la bara Convenţiei. În mesajele lor, ele 
o felicită pentru că a declanşat ancheta împotriva membrilor 
fostului Comitet al Salvării Publice, acest guvem care „în cinci- 
sprezece luni a copleşit patria cu mai multe nelegiuiri decît au 
adus omenirii toţi tiranii în cincisprezece secole“. Sînt. de asc- 
menea, felicitaţi legislatorii pentru că au hotărît scoaterea cenuşii 
lui Marat din Panteon şi au chemat astfel la ordine „un entu- 
ziasm ruşinos“. Secţia de la Halle-au-Bl€ îi denunţă cu asprime 
pe membrii comitetelor revoluţionare, aceşti „oameni crunţi 
Care au făcut atîta rău“ şi care „fie că sînt cruzi, fie imbecili” 
trebuie puşi în „imposibilitatea de a mai face rău“. Ea face apel 
la legiuitori să se arate şi mai fermi şi să meargă înainte cu 
curaj pentru a şterge amintirea acestor cincisprezece luni cum- 
plite şi pentru a restabili unitatea poporului francez: 


„nimiciţi toate aceste monumente care aduc aminte de vechile 
învrăjbiri; să piară acest Munte, ridicat în faţa Invalizilor, care a 
'zămislit atâţia Munţi; să dispară zilele care au necinstit temeliile 
lui, ca şi şerpii care se văd acolo şi care amintesc denumiri 
odioase; să piară pentru totdeauna şi fără urme această făptură pe 
care uriaşul o zdrobeşte, figură alegorică şi himerică precum fan- 
toma a cărei emblemă este“. 


Propuneri primite cu aplauze de convenţionalii care cunosc 
cu toţii foarte bine acest monument. Într-adevăr, în august 1793 
decretaseră ei înşişi ridicarea acestei statui al cărei simbolism, 
conceput de David, le cucerise imaginaţia: 

„Pe piscul unui munte va fi reprezentat, printr-o sculptură 
uriașă, Poporul francez ţinînd strîns cu braţele lui vînjoase, ca 
într-un mănunchi, departamentele Franţei; federalismul ambitios, 
ieşind din mîlul mlaştinii, dînd cu o mînă la o parte trestiile, în 
timp ce cu cealaltă încearcă să rupă cîteva bucăţi din acel 
mănunchi; Poporul francez îl zăreşte, îşi ia măciuca, îl loveşte şi-l 
sileşte să intre din nou în apele stătute de unde nu va mai ieşi 
niciodată.“ i 


La şapte luni după termidor mai sînt destul de puţini la 
număr membrii Convenţiei care se recunosc în acest Popor-Her- 
cule ridicîndu-se pe munte; ei socotesc acum statuia ca „tero- 
ristă şi vandală“. Monumentul reprezintă un gigant şi „acest gigant 
este Robespierre“. I s-a pus în mînă o măciucă,; „ne-am înşelat, 
ar fi trebuit să ţină în mînă o ghilotină“. -Un singur glas se 
ridică în apărarea monumentului: 


„Din respect pentru poporul francez, nu oferiţi aristocraților 
spectacolul distrugerii lui. li veţi jigni pe mandatarii lui, veţi insulta 
poporul ori de cîte ori veţi distruge imaginile care îl reprezintă.“ 


Adunarea este indignată, mai multe glasuri se ridică: „Nu 
imaginea poporului, ci aceea a tiranului a schilodit Convenţia”; 
distrugerea este votată.! 

Era oare posibil să nu te atingi de „imaginile care repre- 
zintă poporul“? Dezbaterea cu privire la statuia Poporului-Her- 
cule capătă ea însăşi o valoare simbolică. Poporul liber şi 
suveran, unul şi indivizibil, mergînd întotdeauna pe calca cea 
dreaptă, această reprezentare cheie a imaginarului revoluţionar, 
putea oare să iasă neatins din angrenajul în care era prins 
acelaşi imaginar din cauza urmăririi „adevăraţilor responsabili“ 
ai Terorii şi vandalismului? Tot discursul termidorian va sub- 
mina această reprezentare printr-o acţiune subterană. Să rea- 
mintim cum se apărau membrii fostelor Comitete, denunţaţi de 


1 Cf. Moniteur. vol. XXIII. pp. 546-518. Descrierea statuii este 
extrasă din programul serbării de la 10 august 1793, redactat de David: cf. 
B. Baczko. Lumières de l'utopie. Paris. 1978. pp. 377 ş. urm. Să rea- 
mintim că. în anul II, această imagine a Poporului Hercule a fost evocată 
de Comisia Provizorie pentru Artă în instrucţiunile privitoare la conser- 
varea monumentelor. Măciuca trebuia să simbolizeze atunci protejarea 
operelor de artă împotriva „.vandalilor“... Cu privire la istoricul şi simbo- 
lismul acestei statui. cf. observaţiile judicioase ale lui L.Hunt. Politics, 
Culture and Class in French Revolution, Berkeley, 1984, pp. 98 ş. urm. 

Lecointre: dacă purtau ei răspunderea pentru faptul că-l tole- 
raseră pe „tiran“ atunci împărțeau greşeala cu Convenţia, dar 
şi cu întreg poporul. 


„Convenţia însăşi era oare la adăpost de influenţa tiranică a 
lui Robespierre, de iluziile pe care le întreținea cu discursurile lui 
patriotice? Poporul însuşi nu era, datorită propriei lui greşeli sau 
datorită unei încrederi oarbe, agentul cel mai activ al despotis- 
mului exercitat de acest om [...] care era, în acea vreme, o forţă 
populară?! 3 


Din motive politice despre care se ştie că erau opuse, 
publiciştii contrarevoluţionari căutau şi ei să nu limiteze res- 
ponsabilitatea Terorii şi a vandalismului numai la .„conjuraţia 
lui Robespierre“, ci să extindă vina cît mai mult posibil asupra 
Revoluţiei şi a poporului însuşi. Robespierre se sprijinea direct 
pe comitetele revoluţionare ai căror membri erau în majoritate 
„oameni fără educaţie, provenind din clasele sociale cele mai 
de jos, cu moravuri sălbatice şi de o ignoranță necioplită“. El 
reuşise nu numai pentru că-i atrăsese de partea lui „pe toţi tilharii, 
pe toţi ucigaşii din Franţa“, ci, mai ales — fapt nemaiîntîlnit 
care a făcut din tirania lui un lucru inedit în istorie —, pentru 
că „cea mai mare parte a naţiunii s-a cufundat nu o dată în 
mocirla pe care Robespierre şi acoliţii lui o răscoliseră [...]. 
Am coborit pînă la acel grad de decădere încît ne-am însuşit 
nebuniile cele mai demne de dispreţ ale popoarelor celor mai 
necivilizate.“? 

În Termidor, toate se înfruntă şi se dedublează: strategii 
politice şi discursive, logica specifică a evoluţiei unui sistem de 
reprezentări şi dinamica unor conflicte sociale. În Parisul înfo- 
metat, în acea iarnă deosebit de aspră din 1794-1795, cînd 
izbucnesc la lumina zilei'contrastele sociale, luxul arogant al 
proaspeţilor îmbogăţiţi, speculanţi şi acaparatori, şi mizeria 
celor care, noaptea; formează cozile în faţa brutăriilor, unde 
eleganța ostentativă a „tineretului aurit“ este un semn de dispreţ 
faţă de carmaniolele şi bonetele roşii, unde cei care ies din 


1 Réponse de Barère, Billaud-Varenne, Collot d'Herbois et Vadier 
aux imputations de Laurent Lecointre et déclarées calomnieuses par decret 
du 13 fructidor, op. cit. pp. 71-78. ` 

2 F. Montjoie. Histoire de la conjuration de Robespierre, Paris, 1795: 
Montjoie denunța şi urmările nefaste ale studiilor clasice în licee şi 
influenţa lor asupra imaginaţiei. 

închisori se întîlnesc cu cei condamnaţi, în timp ce doar ieri 
aceiaşi le eliberau certificate de civism, în acest Paris bîntuit-de 
povestirile despre atrocitățile recente ale Terorii, Poporul 
suveran nu mai apare într-adevăr ca „unul şi indivizibil“. Desigur, 
discursul politic termidorian nu poate să admită sau să legiti- 
meze, asumînd-o, spulbcrarea acestei reprezentări esenţiale; se 
străduieşte deci s-o păstreze şi, în acest scop, nu vrea să admită 
decît o singură distincţie în societatea civilă, cea între cetăţenii 
„buni“ şi cetăţenii „răi“. Totuşi, sub presiunea conflictelor 
sociale, acest discurs termidorian se sparge într-un limbaj care 
exprimă în mod brutal împărţirea „poporului“, dacă nu în clase, 
cel puţin în bogaţi şi săraci. Astfel, Dubois-Crance€, deşi pro- 
clamă că, deoarece reprezintă poporul, Convenţia trebuie să 
rămînă unită pentru a şterge ultimele rămăşiţe ale Terorii, 
cheamă legiuitorii să nu piardă niciodată din vedere această 
„simplă reflecţie“: „Averea unui milion de oameni hrăneşte 
producţia şi circulaţia economică a altor 25 de milioane; 
nimiciţi resursele acestui milion şi aţi făcut contrarevoluţia“. 
(Aceste cuvinte sînt descori atacate de iacobini.) Poporul, 
desigur, nu este nici „antropofag“, nici „vandal“, el „nu a rătăcit 
niciodată pe căi greşite“, dar a fost deseori ,,crunt înşelat". Cum. 
ar fi putut el altfel să se încreadă în cei care nu-i mai urmăreau 
pe aristocrați, „ci pe toţi cei bogaţi. toţi cei a căror avere pune 
în mişcare talentele şi priceperea poporului şi pe care îi jefuiau 
sau îi gîtuiau pe motiv că erau aristocraţi'“!? Bourdon [din Oise] 
denunța iluziile şi promisiunile demagogice de care se serveau 
„teroriștii“ ca să ducă de nas poporul; pentru că în Teroare „cel 
sărac fusese amăgit cu cele mai nebuneşti speranţe“, „pretutin- 
deni proprietarul este insultat, găsit vinovat, condamnat; servi- 
torii lui sînt plătiţi ca să-l denunțe; trădarea cea mai josnică-este 
ridicată la rangul de virtute publică; monumentele artistice sînt 
mutilate; tot ceea ce aminteşte belşugul naţiunii este nimicit“. 
„Vandalismul dictatorilor noştri“ putea să triumfe numai pentru 
că „o hoardă de canibali“ făgăduise „în mod criminal celui 
sărac proprietăţile celui bogat“. Singurii profitori ai acestui 
„sistem infernal“ erau ,.sumedenia de barbari [care]. în zăn- 
gănitul armelor ucigaşilor, se ghiftuiau cu aur şi cu sînge, 
insultau pudoarea, nesocoteau virtutea, măcelăreau inocenţa şi 


! Discurs rostit în şedinţa celei de a doua sanculotide din anul II, 
„deseori întrerupt de vii aplauze“. Moniteur, vol. XXII. pp. 6-7. 

mîncau [sic] monumentele noastre în ruină, oraşele noastre 
transformate în morminte şi cîmpurile în pustiu.*! De aceea tre- 
buie: 


„să ne amintim cu curaj adevărurile fundamentale: masa 
oamenilor născuţi pe pămîntul Franţei, acesta este poporul. O 
parte din acest popor a obţinut proprietăţi prin moştenire, prin 
achiziţionare, prin propria lui hărnicie; o a doua parte din acelaşi 
popor lucrează ca să dobîndească sau să suplinească aceste pro- 
prictăţi. Între aceste două părţi ale poporului există grade nuanţate 
de bunăstare sau de sărăcie, sub numele de săraci şi bogaţi. Şi unii 
şi ceilalţi sînt absolut necesari“. 


Desigur, „legiuitorul cinstit şi priceput“ trebuie să înăbuşe 
viciile amîndurora, ale bogaţilor, ca şi ale săracilor, asigurînd 
în felul acesta unirea lor. Dar învățămîntul principal care tre- 
buie tras din Teroare, din „sistemul crimei purtînd masca 
patriotismului“ este vigilenţa împotriva: 


„acestor oameni cu privirea cruntă, cu faţa palidă, cu glas 
mînios, care aţîţă sentimentele de ură ale poporului împotriva altei 
părţi a lui însuşi, numită cu perfidie milionul aurit.? 

Popor copil, popor rătăcit, popor care a fost implicat în 
vandalism şi Teroare, o graniţă din ce în ce mai ştearsă îl des- 
parte de gloată. Discursul termidorian risca pînă la ummă să se 
confunde cu atacurile duşmanilor de toate soiurile ai Revoluţiei 
şi Republicii, denunţate ca manifestări ale tiraniei gloatei. 
Convenţia regicidă — nu au importanţă peripeţiile termidorienc 
— n-ar fi altceva decît o jalnică adunătură de criminali şi de 
călăi. Problemă de discurs, problemă de reprezentare a po- 
porului. dar şi. dacă nu mai ales, problemă prin excelenţă.politică. 
deoarece este vorba de putere şi de legitimarea ei. Astfel, chiar 
în timp ce discursul termidorian şterge graniţele dintre „.van- 
dali“ şi „popor“, el se străduie, printr-o ciudată manevră, să le 
restabilească; dacă insistă asupra împărţirii „poporului“ în 
săraci şi bogaţi, de o parte un milion. de cealaltă douăzeci şi 
cinci de milioane, o face pentru a afirma încă o dată solidari- 
tatea dintre unii şi ceilalţi, solidaritate pe care „legiuitorul 


! Discurs rostit la 10 vent6se, anul III, Moniteur. vol. XXIII. p. 578. 
2 Boissy d'Anglas. Discurs rostit în şedinţa din 21 ventôse, anul III, 
Moniteur, vol. XXII, pp. 660-663. 

cinstit“ este chemat s-o asigure. Orice legitimitate a puterii ter- 
midoriene se întemeia pe voinţa poporului „liber şi suveran“, 
una şi indivizibilă, la fel ca şi RepuBlica. Referirea la popor, la 
cele „douăzeci şi şase de milioane de francezi care ne-au trimis 
aici“, este omniprezentă în discursul termidorian. Este o figură 
din ce în ce mai înălţătoare şi eroică, din ce în ce mai emble- 
matică şi problematică, subminată dinăuntru de acuzaţiile 
împotriva „.vandalilor şi canibalilor' şi totuşi necesară. Toate 
contradicţiile puterii termidoriene se regăsesc în îndoita dorinţă 
— dacă nu cumva este vorba de o necesitate — de a păstra în 
discursul ci această reprezentare politică fondatoare care o legi- 
timcază şi de a preveni încă o dată efectele teroriste ale acestei 
reprezentări unitare asupra imaginarului revoluţionar. Din ce în 
ce mai mult, poporul este redus la o singură funcţie: să legiti- 
meze Republica şi deci puterea. Ca umare, acestui popor nu-i 
este dată altă realitate decît aceea a instituţiilor despre care se 
presupune că-l întruchipează. Astfel, poporul este întruchipat 
de armata care luptă victorios dincolo de graniţele ţării, în 
numele Republicii; este întruchipat de asemenea şi mai ales de 
putere; membrii Convenţiei identifică din ce în ce mai mult 
poporul cu ei înşişi, cu un personal politic a cărui continuitate 
este necesară pentru ca Republica să dăinuie. Poporul, în Ter- 
midor, este figura unei retorici foarte elaborate în tot decursul 
experienţei revoluţionare, devenite suportul simbolic al unei 
tehnici de exercitare a puterii, dobîndite prin aceeaşi experienţă. 

În acest sistem de reprezentări politice, poporul n-ar putea 
să fie nici cu totul „vandal“, nici cu totul „civilizat“, el trebuia 
să ocupe o poziţie de mijloc, la jumătatea drumului între civi- 
lizaţie şi barbarie. Discursul împotriva vandalismului era 
purtător al reprezentării unei puteri civilizatoare. 

Termidor marchează cu adevărat această „fericită epocă a 
Revoluţiei în care ignoranţa şi viciile pe care le atrage după sine 
sînt alungate din locurile pe care conspiratorii li le dăduseră ca 
per o pradă“, acel moment cînd: 


„legiuitorii Franței, martorii fărădelegilor cu care o amenințaseră 
barbaria şi vandalismul, s-au pronunțat cu putere împotriva acestor 
duşmani ai neamului omenesc şi au distrus, prin instituții menite să 
asigure sporirea cunoştinţelor umane, speranţele vinovate ale tiraniei“. 


! Fourcroy., Rapport sur les arts qui ont servi à la defense de la Répu- 
blique et sur le nouveau procédé de tannage. ... prezentat la 14 niv6se, anul 
III. Moniteur, vol. XXIII, p. 139. 

Toate marile creaţii culturale şi pedagogice din perioada 
termidoriană — Şcoala politehnică, Şcoala normală, Institutul, 
muzeul Monumentelor frânceze etc. — sînt scandate de dis- 
cursul împotriva „vandalismului şi a ravagiilor sale“. Literele 
au urmat, de trei ani încoace, soarta Convenției Naționale. „Ele 
au gemut împreună cu noi sub tirania lui Robespierre, ele au 
urcat pe eşafoduri o dată cu colegii voştri şi, în aceste vremuri 
de restrişte, patriotismul şi ştiinţele amestecîndu-şi părerile de 
rău şi lacrimile, cereau înapoi mormintelor victimele deopo- 
trivă de îndrăgite. După 9 termidor, redobîndind puterea şi 
libertatea, le-aţi folosit.prima dată ca să alinaţi şi să încurajați 
artele. Convenţia n-a vrut, aşa cum au făcut-o regii. să umi- 
lească talentele, obligîndu-le să-i 'cerşească darurile, ea s-a grăbit 
să le ofere ajutoare onorabile unor oameni a căror sărăcie ar fi 
fost o acuzaţie adusă naţiunii pe care o înălţaseră luminînd-o."! 

Convenţia termidoriană oferă ajutoare savanților şi artiştilor, 
ea aduce un omagiu „mărtirilor terorii vandale“, lui Lavoisier şi 
lui Condorcet; ea pune cu desăvîrşire capăt actelor iconoclaste. 
Desigur, nu stăvileşte distrugerea tuturor monumentelor: pala- 
tele, mînăstirile, castelele, tot atîtea bunuri naționale. -sînt în 
continuare vîndute pe un preţ de nimic şi fac obiectul unci spc- 
cule nestăvilite; Ea distruge totodată, se uită prea adesca acest 
lucru, o mare parte din ceea ce se contura în anul II ca o nouă 
cultură, dacă nu specific revoluționară, ceł puțin „sanculotă“. Sta- 
tuile ridicate în anul III n-au ajuns pînă la noi nu numai pentru 
că erau făcute din ipsos, ci şi pentru că au fost distruse, ca cea a 
Poporului-Hercule, iar muzeul Lenoir nu le-a găzduit. Costumul 
sanculot, tutuirea obligatorie, prenumele revoluționare, suliţelc, 
politizarea minorităţilor militante, totul a fost desfiinţat. pentru că 
termidorienii vedeau în ele semne ale vandalismului şi ale Terorii. 
În schimb, din repertoriul simbolic revoluţionar vor supravieţui 
elementele pe care puterea le consideră instrumente pedagogice 
menite să întărească moravurile republicane: între altele, calen- 
darul republican şi sărbătorile decadelor din ce în ce mai mult 
date uitării; arborii libertăţii din ce în ce mai uscați şi pe care,cir- 
cularele administrative încercau să-i răsădcască şi îngrijească; 
sistemul de măsuri şi greutăţi republican; catehismele republicane.” 


! Daunou, Rapport sur l'instruction publique du 23 vendémiaire, op. 
cit.. p. 504. 

2 O dată realizată ieşirea din Teroare, o dată asigurată o relativă stabi- 
litate a puterii posttermidoriene. spectrul ..vandalismului“ şi al eventualei 
reveniri pare îndepărtat. Se vorbeşte din ce în ce mai puţin despre el, afară 

Denunţînd vandalismul şi tirania teroristă, puterea tenmido- 
riană se constituia şi se 'afirma prin aceasta ca singurul 
moştenitor legitim al Luminilor. Discursul antivandal, îmbinat 
cu discursul pedagogic, legitima o distribuire clară a rolurilor 
simbolice între puterea civilizatoare şi un popor care trebuia 
civilizat. Puterea avea datoria să scoată acest popor din 
ignoranță dar, în acelaşi timp, trebuia să-l supravegheze pentru 
ca să nu cedeze din nou ispitei anarhiei şi vandalismului. 
Astfel, în elaborarea Constituţiei anului III, care trebuia să mar- 
cheze desăvîrşirea Revoluţiei, se întretăiau cele două tendinţe 
ale discursului termidorian:. dorinţa de a exclude „vandalii din 
cîmpul politic şi dorinţa de a include poporul într-o Republică 
întruchipînd progresul şi civilizaţia. Această îmbinare între cul- 
tural şi politic, din care am desprins cîteva trăsături generalc şi 
care a cunoscut în realitate numeroase întruchipări, defineşte 


de cazul cînd este evocat un trecut nefast, definitiv înlăturat de o putere 
luminată. Totuşi evocarea ravagiilor lui putea servi şi alte scopuri. Salvată 
de vandalism. Franţa. unde libertatea şi Luminile au învins despotismul 
„barbar“, era, în felul acesta. chemată să devină însuşi centrul culturii şi 
civilizaţiei. cu o vocaţie pe cît de universală. pe atît de cuceritoare, 
totodată focar de cultură şi ţară primitoare. Între două şedinţe consacrate 
rapoartelor lui Grégoire cu privire la vandalism, Convenţia a aplaudat fur- 
tunos pe Luc Bemier. locotenenit în regimentul 5 de husari. care aducea o 
veste bună din partea armatei din Nord. ..Operele nemuritoare pe care ni 
le-au lăsat penelurile lui Rubens. Van Dyck şi ale altor fondatori ai şcolii 
flamande nu mai sînt pe pămîn: străin. Strînse cu grijă din ordinul repre- 
zentanţilor poporului.: ele sînt astăzi depuse în patria artelor şi geniului. a 
libertăţii şi a sfintei egalităţi. în Republica Franceză. Aici, în Muzeul 
Naţional, va veni de acum încolo străinul să se instruiască“ (Şedinţa celei 
de a patra sanculotide, anul II. Moniteur. vol. XXII. p. 27). Cu o remăr- 
cabilă continuitate, cu evocarea „Sfintei“ Egalităţi în minus şi în plus cu 
evocarea ravagiilor provocate de vandalism. Directoratul executiv. în 7 
mai 1796, dă generalului Bonaparte următorul ordin: „Directoratul exe- 
cutiv este convins. cetăţene general. că dumneavoastră socotiți gloria 
artelor frumoase strîns legată de gloria armatei pe care o comandaţi. Italia 
le datorează în mare măsură bogăţia şi celebritatea, dar a venit vremea 
cînd domnia lor trebuie să treacă în Franţa pentru a întări şi înfrumuseţa 
domnia libertăţii. Muzeul Naţional trebuie să adăpostească monumentele 
cele mai celebre şi nu veţi neglija să-l îmbogăţiţi cu cele pe care le aşteaptă 
din cuceririle actuale ale armatei din Italia ca şi din celelalte care-i sînt 
hărăzite. Această campanie glorioasă, care va permite Republicii să-i paci- 
fice pe duşmanii ei. rnai trebuie să repare ravagiile vandalismului în inima 
ei şi să adauge la strălucirea trofeelor militare farmecul artelor 
binefăcătoare şi consolatoare“, Actes du Directoire Exécutif, publicate şi 
adnotate de A. Debidour, Paris, 1911, vol. V, p. 333. 

una dintre particularităţile momentului termidorian. Prote jînd 
poporul de propria lui ignoranță şi împotriva oricărei reveniri 
a „Terorii vandale“, repartizarea clară a rolurilor sociale şi cul- 
turale trebuia, în acelaşi timp, să desăvîrşească ieşirea din 
Teroare, să încheie Revoluţia şi să pună temeliile solide ale 
Republicii. 


CAPITOLUL V 


MOMENTUL TERMIDORIAN 


În ce fel „circumstanţele actuale pot să încheie Revoluţia” 
şi pe ce principii „ar trebui să se întemeieze Republica“? Accastă 
întrebare, care o preocupa pe doamna de Staël în 1797!, 
frămînta spiritele în iama şi primăvara anului III. Criza politică 
şi totodată socială care-şi punc pecetea asupra epocii face 
această preocupare şi mai stăruitoare. Politica de revanşă prac- 
ticată de putere răspundea unor cerinţe pasionale ale momen- 
tului (şi nu satisfăcea nici pe departe dorinţele de răzbunare, 
dimpotrivă le aţîţa şi mai mult, dezlănţuind noi perioade de 
violenţe şi de arbitrarietate). Dar ea nu dădea răspuns la pro- 
blema crucială ridicată de condaninarca „sistemului Terorii": ce 
spaţiu politic şi instituţional trebuia creat după Teroare? A ieşi 
din Teroare însemna, desigur, a demonta mai întîi instituţiile şi 
personalul ei. Pe măsură ce sc înainta pe calea acestei demontări, 
ea sc confunda tot mai mult cu represiunea antiteroristă şi 
antiiacobină ale cărei forme şi amploare scăpau din ce în ce de 
sub controlul puterii centrale. 

Căci, aşa cum am văzut, „termidorienii“ nu dispuncau de 
un proiect politic nici la 9 termidor, nici în primele luni carc au 
urmat după această „memorabilă revoluţie“. Succesiunea pro- 
blemelor cărora trebuiau să le facă faţă le-a impus o anumită 
logică a acţiunii politice. Fiecare soluţie provizorie ridica noi 
probleme pentru care trebuiau găsite expediente. Pînă la urmă, 
dorinţa de a preveni orice întoarcere a Terorii cerea ca de aici 
înainte problemele politice să fie formulate în termeni pozitivi, 
instituţionali şi constituționali. Întrebarea cum se poate pune 
capăt Terorii aluneca spre cum se poate termina Revoluţia? 


! Dna de Staël, Des circonstances actuelles qui peuvent terminer la 
Révolution et des principes qui doivent fonder la République en France. 
ediție critică de Lucia Omacini, Paris-Geneva, 1979. 

„Termidorienii“ trebuiau să-şi formuleze răspunsurile la toate 
aceste preocupări în termeni de reacţie la Teroare şi de promi- 
siuni pentru viitor. Trebuiau'să inventeze o nouă utopie care Să 
răspundă exigențelor -unui început nou pentru Republică, să 
restabilească legăturile cu originile şi principiile fondatoare, să 
răspundă aşteptărilor şi promisiunilor compromise de Teroare. 
A gîndi ca un tot reacţia şi utopia era o provocare la care tre- 
buie să răspundă istoricul doritor să înţeleagă cum se încheie 
perioada termidoriană şi asupra căror perspective se deschide. 


A ÎNCHEIA REVOLUŢIA 


Teoretic, Republica avea o Constituţie. Ea fusese elaborată 
în iunie 1793, după căderea girondinilor, dar n-a fost niciodată 
aplicată. Ea fusese redactată foarte repede, în decurs de o 
săptămînă, de Hérault de Sechelles şi la fel de repede adoptată 
de Convenţie, aproape fără dezbateri. Aceăstă procedură expe- 
ditivă trăda o voinţă politică; puterea, iacobină şi montignardă. 
căuta să demonstreze că era capabilă să rezolve „energic“ pro- 
blemele pe care girondinii le tărăgănaseră (era în special vizat 
proiectul. de Constituţie elaborat de Condorcet; i se reproşa că 
era prea.complex şi liberal). Puterea voia mai ales să transforme 
adoptarea proiectului său printr-un referendum într-un plebiscit 
în favoarea dictaturii montagnarde şi împotriva girondinilor, 
consacrînd în felul acesta lovitura de forţă din 31 mai. Votul 
(public şi oral, cu numerdase nereguli) s-a desfăşurat sub pre- 
siunea autorităţilor şi comitetelor revoluţionare. Rezultatul nu 
trebuie să surprindă: 1 801 918 voturi pentru; 11 600 de alegă- 
tori au îndrăznit să voteze contra; 4 300 000 de cetăţeni, cel 
puţin, nu au luat parte la vot. Adoptarea Constituţiei a fost cele; 
brată solemn în timpul serbărilor din 10 august 1793. În seara 
zilei, textul a fost, cu tot atîta solemnitate, închis într-un „chivot 
din lemn de cedru“ şi depus în sala Convenţiei. Aplicarea 
Constituţiei era amînată pînă la încheierea păcii. 

Istoriografia revoluţionară s-a complăcut în a insista asupra 
caracterului democratic al acestei Constituţii (mai ales din 
cauza introducerii sufragiului universal) şi asupra proclamării 
„drepturilor sociale“ în Declaraţia drepturilor omului; s-au dis- 
cutat dificultăţile ridicate de aplicarea ei eventuală „în timp de 
pace“ (referendumuri şi alegeri foarte frecvente, puteri foarte 

mari acordate Adunării etc.). Oricum, textul nu era foarte îngrijit; 
lipsa de răspundere cu care fusese pregătit contrasta ciudat cu 
seriozitatea dezbaterilor asupra Constituţici din 1791. Pînă şi 
intenţiile autorilor pot fi puse sub semnul întrebării: încă de la 
începutul elaborării, se gîndeau oare 'la altceva decît la o 
acțiune de propagandă? Se gîndeau sincer să pună în aplicare 
acest text pentru care se făcuse dinainte „un chivot“? Sau mai 
degrabă sperau să-l reia înainte de aplicarea lui eventuală, după 
ce pacea va [i încheiată? Convenţia montagnardă nu 'a început 
niciodată să lucreze la legile organice; iacobinii erau primii 
care să denunțe, ca pe o idee contrarevoluţionară, orice aluzie 
la aplicarca Constituţiei şi, mai ales, la convocarea adunărilor 
primare. (Aşa cum am mai menţionat, s-a întîmplat la fel după 
9 termidor, faţă de iniţiativele Clubului Electoral; în tructidor, 
anul II, Convenţia, deşi era de pe atunci dezbinată, a revenit 
uşor la-un consens asupra acestui punct.) Constituţia din 1793 
nuera deloc adaptată la problemele redefinirii spaţiului politic 
pe care le impunea demontarea Terorii. Este de ajuns, într-ade- 
văr, să amintirii incertitudinile pe care aceasta le lăsa să plu- 
tcască asupra raporturilor între cele două legitimităţi, accea a 
puterii rezultate din sistemul reprezentativ şi cea care ar reveni 
unei puteri rivale, prevalîndu-se de dreptul la rezistenţă al ,.ficcărei 
secţii a poporului“, pretinzînd că este „poporul în picioare” şi 
că-şi exercită direct, „prin violenţă, suveranitatea nelimitată în 
timpul „zilelor“. (Astfel, de pildă, articolul 23 din Declaraţia 
drepturilor omului şi cetăţeanului, care stipulează că „rezistenţa 
la oprimare este consecinţa celorlalte Drepturi ale omului“, sau 
articolul 35, din aceeaşi Declaraţie: „Cînd guvemul încalcă 
drepturile poporului, insurecția este pentru popor şi pentrù fie- 
care strat din popor cea mai sfîntă şi necesară datorie”!.) 

„ Constituţia din 1793, de două ori contestabilă din cauza 
condiţiilor ei de elaborare şi de adoptare şi chiar a conţinutului, 
nu s-a dovedit stînjenitoare în primele luni de după 9 termidor. 
Nimeni nu S-a gîndit s-o scoată din „chivotul“ ei. Doar în iama 
şi primăvara anului III ea a devenit o piedică în calca demontă- 
rii Terorii şi a redefinirii mecanismelor ei politice. 


! Cf. Les Constitutions de la France depuis 1789. Paris, 1979. p. 83. 
Cu privire la elaborarea Constituţiei din 1793. votarea: şi posibila ei apli- 
care, cf. id., Les institutions de la France sous la Revolution et ]'Ernpire, 
Paris, 1968. Pamfletul Insurecția poporului... va.invoca articolul 35 pentru 
a legitima „ziua“ de 1 prerial a anului III. 

Iniţiativa de a-face dm Constituţia din 1793 o problemă de 
actualitate a revenit, în mod paradoxal, deputaţilor iacobini; ci 
au văzut în ca un pretext pentru o manevră politică. La 24 
brumar anul III, ei au stîrnit surprinderea Convenţiei mani- 
festîndu-şi brusc interesul faţă de aplicarea Constituţiei. Ei pro- 
puneau să se înceapă lucrul la legile organice şi deci să se 
pregătească suprimarea conducerii revoluţionare, precum şi 
restabilirea conducerii constituţionale. O dată cu pacea trebuia 
încheiată Revoluţia, aplicîndu-se Constituţia din 1793: „Convenţia 
Naţională să cheme pe fiecare dintre membrii săi să se ocupe 
de legile organice ale Constituţiei, pe care poporul francez le 
va primi cu entuziasm după ce a trecut prin vîltoarea revoluţio- 
nară şi a impus duşmanilor independenţei sale o pace onorabi- 
lă.“ Barère, susţinîndu-l pe Audoin, a dat acestei propuneri, 
învăluite într-o retorică încîlcită asupra principiilor Republicii 
şi a viitorului ei strălucit, semnificaţia politică imediată: ea tre- 
buia să redea încrederea poporului în „adevăratul sens al revo- 
luţiei din 9 termidor'; să oprească uneltirile „comitetului secret 
al partidului străinului“ care, cu siguranţă, se ascunde în spatele 
„ultimelor evenimente” şi, printr-o abilă distribuire a rolurilor, 
seamănă „tulburarea în opinia publică“, corupe spiritul public, 
defăimează patrioții fermi aruncînd asupra libertăţii vina pentru 
„toate abuzurile care nu se datoresc decît războiului“. Aceste 
aluzii, prea transparente, la evenimentele cele mai recente 
lămureau de ce interesul iacobinilor pentru Constituție se trè- 
zise aşa deodată. Într-adevăr, propunerea ca ca să fie aplicată 
venise la două zile după închiderea clubului iacobinilor. A cere 
chiar în acel moment să fie scoasă din chivotul ei însemna a 
contesta legalitatea acestei hotărîri (Constituţia nu garanta oare 
drepturile societăţilor populare?) şi a pune în cauză, ca abuzivă 
şi arbitrară, întreaga politică antiiacobină a Comitetelor care-şi 
exercitau puterea în virtutea legilor referitoare la conducerea 
revoluţionară. 

Manevra era totuşi grosolană. Mai multor deputaţi. în 
frunte cu Tallien, le-a fost uşor să amintească faptul că cei care 
se opuseseră cel mai mult ideii unei conduceri constituţionale 
şi-i: denunţaseră drept criminali pe colegii lor care îndrăzniseră 
s-o invoce, astăzi „se reped în arenă şi o cer [Constituția] sus 
şi tare“. Împotriva iacobinilor se întoarce propria lor argumen- 
tare de care se folosiseră pe larg: ei propuneau să se facă legi 
organice chiar în momentul în care armatele luptau împotriva 
duşmanului, în vreme ce toate eforturile trebuiau să se îndrepte 

spre măsurile ce trebuiau luate pentru a asigura victoria; demersul 
lor amintea prea mult de cel al „facțiunii lui Hébert“. La luptele 
referitoare la graniţe venea să se adauge lupta pe care Comite- 
tele şi „dauăzeci şi cinci de milioane de francezi“ o duceau în 
interior. „Oamenii care l-au doborit pe tiran la 9 termidor, oa- 
menii care au distrus o autoritate rivală reprezentării naţionale 
alcătuiesc de fapt o facțiune de temut, aceea a celor douăzeci 
şi cinci de milioane de francezi împotriva escrocilor şi a sce- 
leraţilor."* La 9 termidor, o „revoluție salvatoare l-a doborît pe 
tiran, la 22 brumar, o dată cu hotărîrea de a închide clubul 
iacobinilor, „aceeaşi lovitură de trăznet a căzut asupra tiraniet“. 
Lupta trebuia continuată, dar, pentru a o slăbi, cei care icri cercau 
Teroarea astăzi predicau indulgenţa şi cereau aplicarea Consti- 
tuţiei. Mergînd împotriva indulgenţei iacobinilor, fără însă a 
repune în cauză însăşi legalitatea Constituţiei, se opuncau deci 
„oamenii de la 9 termidor“, într-o primă perioadă, elaborării 
legilor organice.! 

__ Această stare de confuzie politică nu putea totuşi să dureze. 
În cursul dezbaterii referitoare la rechemarea girondinilor (la 18 
ventôse, 8 mantie 1795), Siey&s a dat de înţeles Convenţiei că 
nu mai avea să fie cu putinţă să se ocolească problemele 
constituţionale şi să se prelungească la nesfîrşit regimul provi- 
zoriu al „guvemului revoluţionar”. Rechemarea deputaţilor 
girondini era pentru Siey&s un act de justiţie şi, în acelaşi timp, 
o consecinţă logică a politicii inaugurate la 9 termidor. Într-ade- 
văr, o dată cu lovitura de forţă din 31 mai, „lucrare a tiraniei“, a 
început acea „epocă fatală... în care nu mai exista Convenţia; 
domnea minoritatea şi aceâstă răstumare a oricărei ordini sociale 
a fost efectul impresiei că o parte a poporului se găsea în 
„insurecție“; după 10 termidor, majoritatea „reintrase în exer- 
citarea prerogativelor legislative“. Aceste două date delimitează 
deci intervalul în care se aplicau: 


„principiile care sînt ale tuturor şi anume, că o adunare care 
deliberează, a cărei violenţă îndepărtează o parte dintre cei care 
au dreptul de a vota, este atinsă în însăşi existenţa ei, că ea înce- 
tează să delibereze asupra obiectului misiunii sale [...], că legea 
care emană de la un corp legislativ încetează de a mai avea cu 
adevărat acest caracter dacă vreunul dintre membrii acestuia, a 


! Moniteur. vol. XXII. şedinţa din 24 brumar anul II. Asupra acestei 
dezbateri şi a ..imposibilei republici constituţionale“. cf. F. Diaz. Dei movi- 
miento dei lumi'al movimiento dei popoli, Bologna, 1986. pp. 618 ş. urm. 

cărui opinie şi al cărui sufragiu ar fi putut să schimbe soarta 
acestor deliberări, nu poate să-şi facă auzit glasul atunci cînd 


«l 


consideră necesar“. 


Sieyăs 'nu menţiona explicit Constituţia din 1793, dar 
nimeni nu se îndoia că se gîndea la ea. Autoritate recunoscută 
în materie constituţională, el oferea o argumentaţie juridică ce 
condamna la nulitate Constituţia chiar din pricina originilor ei 
teroriste. Deputaţii iacobini şi montagnarzi, ca şi militanţii san- 
culoţi, pe scurt, fostul personal politic al Terorii, nu încctau să 
agite, ca pe un slogan politic, aplicarea necesară a Constituției 
şi să facă din ea un mijloc de presiune asupra Comitetelor şi a 
majorităţii Convenţiei. Aplicarea Constituţiei devenea astfel un 
simbol politic global, un fel ocolit de a contesta politica antite- 
roristă, de a cere eliberarea ,.patrioţilor persecutați" şi restabi- 
lirea activităţii societăţilor iacobine, de a condamna epurările 
şi poncgrirea moştenirii simbolice a anului Il. Fixarea pe Con- 
stituţie exprima, de altfel, slăbiciunea politică a întregii cam- 
panii. Prin referirea la evenimentul de început al acestei 
perioade, „revoluția din 9 termidor”, discursul iacobin este prins 
în capcană. Autorii şi partizanii lui nu puteau şi, poate, nici 
măcar nu voiau să pună în cauză această dată simbolică fără ca, 
în telul acesta, să proclame pur şi simplu întoarcerea Terorii şi 
reabilitarea „tiranului“. În mod paradoxal, tocmai în numele 
„adevăratei semnificaţii a zilei de 9 termidor'“, ei refuză conse- 
cinţele acestui eveniment şi cer „constituţia democratică din '93*. 

Totul se petrece ca şi cum membrii Convenţiei iacobini şi 
montagnatzi ar accepta principiile lui 9 termidor rezumate în 
sloganul Jos tiranul! dar în acelaşi timp ar refuza consecinţele, 
dinamica politică pe care ar fi produs-o. Însemna, ca să spunem 
aşa, a cere întoarcerea la punctul de plecare, a nega paşii făcuţi 


! Cf. intervenţia lui Sieyăs în timpul şedinţei din 18 ventôse anul III. 
Moniteur. vol. XXIII. p. 641. Boissy d'Anglas în al său Discours prelimi- 
naire au projet de Constitution pour la République française du 5 messidor 
an III, Paris. anul III. asupra căruia vom reveni, reia argumentele lui 
Siey&s pentru a demonstra nulitatea Constituţiei din 1793. ..gîndită de 
intriganţi. dictată de tiranie şi acceptată prin teroare... Să dăm uitării 
veşnice această lucrare a asupritorilor noştri. să nu mai poată servi drept 
pretext răzvrătiţilor. Întreaga Franţă, recunoscînd că a fost tiranizată. a 
socotit nulă această aşa-zisă acceptare invocată astăzi iar adeziunea tuturor 
francezilor la proscrierea tiranilor noştri condamnă la dispreţ sistemul. pla- 
nurile şi odioasele lor legi“. Nulităţii hotărîte prin deliberările Convenţiei 
vine să i se adauge- nulitatea hotărîtă prin referendumul însuşi. 

pe calea demontării Terorii. În acest context, aluziile lui Barère 
la „comitetul secret al partidului străinului“* aminteau prea mult 
de perioadele cele mai sinistre ale unui trecut recent. 

Ca reacţie, această campanie alimentează atacurile împo- 
triva Constituţiei din 1793, denunţată nu numai din pricina ori- 
ginilor ei „suspecte“, ci, mai ales, din cauza conţinutului ei: 
orice încercare de a o aplica nu putea să însemne decît o întoar- 
cere la Teroare. La | germinal a avut loc o dezbatere deosebit 
de furtunoasă, revelatoare pentru importanţa tot mai mare a 
Constituţiei în miza politică şi simbolică. Petiţia delegaţiei din 
secţia Quinze-Vingis iscă în ziua aceea o adevărată furtună: în 
termeni abia voalaţi ea cerea, ca remediu pentru toate neajun- 
surile, „organizarea începînd de astăzi a Constituţiei din 1793", 
care este „paladiul poporului şi spaima duşmanilor lui“. Din 
partea „„stîngii“, petiția găseşte un sprijin dintre cele mai căldu- 
roase. Chasles propune să se decreteze imediat, ca un prim act 
cu valoare simbolică, expunerea Declaraţiei drepturilor omului 
şi cetăţeanului în „toate locurile publice“, grija de a duce la în- 
deplinire această măsură urmînd să fie „încredinţată poporului 
însuşi”. Tallien răspunde făcînd apel la argumentele lui „.anti- 
teroriste'*, bine puse la punct: cei care cer acum cu atîta înver- 
şunare Constituţia sînt „aceiaşi care au închis-o într-o cutie“ 
(nu se mai vorbeşte despre „chivotul solemn'*)...; ei nu au con- 
tinuat-o prin legi organice, ci prin conducerea revoluţionară. 
Tallien nu îndrăzneşte totuşi să conteste Constituţia însăşi; ca 
să ia din nou iniţiativa, el propune, cuprins de obişnuita lui 
demagogie, să elaboreze în cincisprezece zile legile organice. 
Pasul va fi făcut de Thibaudeau, care prezidează şedinţa: majo- 
ritatea celor care cer astăzi afişarea Constituţici, „răspîndirea ei 
publică“, nici măcar nu o cunosc. Or, ea este departe de a fi 
„democratică“, aşa cum se spune, ci este teroristă, iar în spa- 
tele cererilor de aplicare a ei se ascund manevrele teroriştilor. 
„Nu cunosc decît o singură constituţie democratică, aceea care 
ar oferi poporului libertatea, egalitatea şi deplina folosire a 
drepturilor sale. Din acest punct de vedere, constituţia existentă 
nu este deloc democratică, căci reprezentarea naţională s-ar afla 
încă în puterea unei comune conspiratoare care în mai multe 
rînduri a căutat să nimicească şi să ucidă libertatea.“ Thibau- 
deau agită spectrul reîntoarcerii la Teroare; a reactiva Constitu- 
ţia înseamnă a da Parisului o municipalitate, a-i vedea, după 
trei luni, pe iacobini iar la locul lor şi reprezentarea dizolvată; 
înseamnă a lăsa facţiunilor dreptul la „insurecție parțială“; 

înseamnă să laşi „sceleraţilor“ iniţiativa insurecției; să anulezi 

„revoluţia din 9 termidor*”. În concluzie, Convenţia nu dă curs 
cererii de a afişa „tablele legii” şi numeşte o Comisie însărci- 
nată să lucreze la elaborarea legilor organice, fără. însă a fixa 
vreun termen. ! 


VIOLENȚĂ ARHAICĂ ŞI GUVERN REPREZENTATIV 


După raportul lui Saladin, în numele Comisiei celor 
douăzeci şi unu, despre denunțarea foştilor membri ai Comite- 
telor (21 ventôse anul III, 2 martie 1795), Convenţia se împot- 
molea într-o procedură care ameninţa să fie fără sfîrşit, dacă 
judecăm după timpul de care avusese nevoie pentru punerea sub 
acuzare a lui Carrier. Şi încă, în cazul acestuia din urmă, direct 
implicat în atrocitățile Terorii la Nantes, lucrurile erau mult mai 
uşor de rezolvat, iar responsabilitatea lui mult mai evidentă decît 
în cazul lui Barère, Billaud-Varenne, Collot d'Herbois şi Vadier. 
Pentru că nu mai era vorba atunci de excese izbitoare, ci de 
întreaga politică a Terorii. chiar de bilanţul anului II. Lupta 
politică se învenina din ce în ce după logica politică a revanşci şi 
dorinţa de a alunga amintirea Terorii prin pedepsirea exemplară 
a „vinovaţilor“. Lupta va cunoaşte o accelerare violentă din pri- 
cina intervenţiei străzii, la 12 germinal şi, mai ales, la 1 prerial. 
În înfruntarea politică dintre , „termidoricni“ se ivi deodată un 
protagonist neprevăzut care parcă aparţinea trecutului: mulţimea 
populară care se deda la acte de o sălbăticie primitivă şi arhaică. 

„Zilele“ din germinal şi prerial au făcut obiectul a nume- 
roase lucrări.? Să amintim numai că la 12 germinal şi în 1 pre- 
rial, Convenţia este asaltată de o mulţime de manifestanți care 


1 Moniteur. vol. XXIV, pp. 31-32. În acelaşi timp, pentru a face faţă 
agitaţiei tot mai mari din secţii, Convenţia votează. în urma raportului lui 
Si&yes. La loi de grande police pour assurer la garantie de la sûreté géné- 
rale, du gouvernement républicain et de la représentation nationale, 
acordînd puteri sporite Comitetelor împotriva „întrunirilor sediţioase“. 

2 Cu privire la zilele din primăvara anului III. cf. R. Cobb şi G. Rudé. 
„Le demier mouvement populaire de la Revolution française. Les joumees 
de germinal et prairial an III“, Revue historique, 1955. pp, 250-288: K. D. 
Tânnesson. La Défaite des sans-culottes. Mouvement populaire et réaction 
bourgeoise de I'an III. Paris-Oslo. 1959: E. Tarlé. Germinal et prairial 
(trad. franceză), Moscova. 1959: G. Rudé, La Foule dans la Révolution 
française. Paris. 1989. Cu privire la consecințele politice ale crizei. cf. 
F. Diaz, op. cit, pp. 626 ş. urm. 

strigă Pîine şi Constituţia din 1793! Aceste atacuri, precedate de 
adunări deosebit de furtunoase, mai ales în secţiile din foburgurile 
populare, sînt toate respinsc. La 12 germinal, mulţimea stîmită 
de femei ocupă timp de cîteva ore sala Convenţiei, dar se îm- 
prăştie după intervenţia gărzii naţionale, fără împuşcături şi fără 
victime. Evenimentele de la 1 prerial iau o întorsătură mult mai 
sîngeroasă; un tînăr membru al Convenţiei, Féraud, este omorât 
chiar în sala Adunării, în timpul încăicrării care izbucneşte cînd 
mulţimea forțează uşa de la intrare. I se taie capul, care este 
înfipt într-o suliță şi purtat mai întîi în sala Convenţiei, apoi în 
piaţa Carrousel. Mulțimea rămîne în sală nouă ore (dc la orele 
15 pînă la miezul nopţii); în acest timp, sub presiunea unei părţi 
a invadatorilor, are loc un simulacru de deliberare la care iau 
parte cîţiva deputaţi montagnarzi. La iniţiativa. lor; cei cîţiva 
deputaţi prezenţi votează o serie de măsuri cerute de mani- 
festanţi, în mare parte conforme cu pamfletul Insurecția po- 
porului pentru a obţine pîine şi a-şi recuceri drepturile răspîndit în 
ajun. Spre miezul nopţii.-Convenţia este eliberată de batalioanele 
din secţiile moderate şi de forța armată pe care comisarii săi 
izbutiseră s-o adune. O ploaie zdravănă împrăştie mulţimea din 
piaţa Carrousel. Răzmeriţa se prelungeşte şi a doua zi: încă o 
dată, ea începe printr-o adunare de femei la Tuileries; într-una 
din secţii (Arcis) adunarea se deplasează la Maison Commune 
(primăria oraşului) şi se proclamă chiar Convenţie Naţională. 
Mulțimea de manifestanți a ajuns pînă la Convenţie şi tunarii 
şi-au îndreptat armele asupra ei. Pentru a evita repetarea scena- 
riului din ajun, Convenţia trimite o delegaţie care ..fratemizea- 
ză” cu mulţimea. O deputăţie a acesteia este primită la bară, 
după care „Poporul întrunit“ se retrage. Ultimul act se joacă la 4 
prerial cînd Comitetele se hotărăsc să atace foburgul Saint- 
Antoine, urmărind un dublu scop: să-l aresteze pe asasinul pre- 
zumtiv al lui Féraud (un oarecare Jean Tinel, calfă de lăcătuş, 
care fusese răpit în ajun din căruţa ce-l ducea spre eşafod de 
către tovarăşii lui din secţia Popincourt) şi să-i aresteze pe repre- 
zentanţii Cambon şi Thuriot (ei fuseseră proclamaţi, se pare, la 2 
prerial, primar şi procuror ai Comunei, după un zvon care s-a 
dovedit fals). Deoarece prima „expediţie“ împotriva foburgului 
Saint-Antoine, organizată de „tineretul aurit“ a dat greş („tinerii 
s-au izbit de baricade şi au fost atacați de femei şi copii, care, de 
pe. acoperişuri şi de la ferestre, aruncau asupra lor cu ţigle şi 
pietre). Convenţia, care dispunea din acel moment de forţa 
armată regulată, somează prin decret foburgul să-i predea pe 

asasinii lui Féraud, precum şi tunurile celor trei secţii. Sub 
ameninţarea că va fi declarat vinovat de răzvrătire, că va fi lipsit 
de pîine şi supus focului de artilerie, foburgul se predă în aceeaşi 
zi, predînd şi tunurile şi tunarii de sub comanda generalului 
Ménou (Tinel se va sinucide). 

Represiunea care a urmat acestor „zile“ se desfăşoară pe 
două fronturi. În oraş, cam 3 000 de persoane sînt arestate 
(gazetele vorbesc chiar de 8 000, pînă la 10 000), secţiile sînt 
drastic epurate, garda naţională este reorganizată şi se ordonă 
cetăţenilor să predea suliţele, acest simbol al „poporului în 
picioare“. În Convenţie, majoritatea victorioasă profită de pe 
urma experienţei unei epurări în stil iacobin. Deja în 12 ger- 
minal, ca o violare flagrantă a propriilor sale decrete care garan- 
tau deputaţilor denunţaţi posibilitatea de a-şi susţine apărarea, 
adunarea decretează fără vreo altă formalitate deportarea ime- 
diată a lui Barère, Billaud-Varenne, Collot d'Herbois şi Vadier. 
În aceeaşi zi, ca şi în zilele următoare, mai mult de cincisprezece 
reprezentanţi sînt arestaţi. La 2 prerial, ea hotărăşte să cheme în 
faţa unei Comisii militare pe deputaţii socotiți vinovaţi de com- 
plicitate cu mulţimea răzvrătită (şase deputaţi, judecaţi la 27 
prerial şi condamnaţi la moarte au încercat să se sinucidă; 
Romme, Goujon şi Duquesnoy vor reuşi; Soubrany, Duroy şi 
Bourbotte, grav răniţi, vor fi tîrîţi la ghilotină; condamnaţii vor 
intra în posteritate sub numele de „ultimii montagnarzi" sau 
„martirii din Prerial“). Convenţia nu va înceta, în acele şedinţe 
de defulare colectivă în care se vor dezlănţui patimile şi resen- 
timentele, să se lase pradă furiei denunţurilor, de parcă ar fi vrut 
să şteargă, o dată pentru totdeauna, trecutul ei terorist. Totuşi, 
în acest scop va recurge la mijloacele pe care le folosise şi 
pusese la punct în timpul Terorii: excluderea şi arestarea îi va 
viza pe toţi membrii fostelor Comitete (cu excepţia lui Camot) 
ca şi pe mai mulţi foşti reprezentanţi în misiune. 


Această succintă trecere în revistă va permite să fie mai bine 
plasat, în secvenţa lui evenimenţială, fenomenul care ne reţine 
atenţia: mulţimea, cu violenţa ei şi rolul care-i revine în timpul 
„zilelor“ din primăvara anului III. Aceste „zile“ fac, fără îndoială, 
parte integrantă din experienţa şi dinamica perioadei termido- 
riene, dar nu pot fi rezumate la consecinţele lor propriu-zis politice. 
Într-adevăr, ele constituie un remarcabil exemplu de întrepătrun- 
dere inextricabilă de arhaic şi modern, fenomen mai general pe 
care l-am evocat în repetate rînduri, propriu mentalităţii şi cul- 

turii politice a Revoluţiei. Aşa stau lucrurile în contextul socio- 
cultural în care se înscriu „zilele“ din primăvara anului III şi la 
care am dori să ne oprim. Vom insista cu precădere asupra 
„Zilei“ de 1 prerial, cînd rolul mulţimii şi al violenţei ei în con- 
fruntarea dintre „poporul în picioare“ şi guvemul reprezentativ 
reiese foarte limpede, ca într-o analiză de laborator. 

La originea „zilelor“ din germinal şi prerial se află o criză 
economică: criză de subzistență, ca să spunem aşa „clasică“, 
proprie economiei Vechiului Regim (cu toată recolta care se 
anunţa bună, foametea se abate asupra populaţiei din cauza unei 
iemi foarte aspre; Sena este îngheţată; transportul de grîne şi de 
lemn este grav perturbat); criză financiară „nouă“, proprie Revo- 
luţiei (foametea este provocată de deprecierea asignatelor şi de 
suprimarea legii maximului. Puterea, contînd pe o recoltă bună, 
vedea în aplicarea unui liberalism doctrinar singurul mijloc de 
reanimare a economiei. Creşterea vertiginoasă a preţurilor şi, 
mai ales, lipsa de pîine decurgeau din acţiunea conjugată a 
acestor doi factori). Criza dă la iveală, într-un mod flagrant, cli- 
vajele şi contrastele sociale: pe de o parte, cozile nesfirşite din 
faţa brutăriilor, unde predomină femeile, şi, de cealaltă parte, 
cabaretele, restaurantele, halele şi patiseriile aprovizionate din 
abundență şi etalînd mărfuri de lux la preţuri inaccesibile pentru 
„oamenii de rînd“. Aceste diferențieri sociale se traduc şi prin 
preocupări foarte diferite: în timp ce adunările secţiilor înstărite 
din vestul şi din centrul ţării se pasionează de „marile afaceri 
politice“, de pildă punerea sub acuzare a celor patru membri ai 
fostelor Comitete, adunările secţiilor din cartierele sărace, de 
pildă din foburgurile Saint-Antoine şi Saint-Marcel, sînt preocu- 
pate mai ales de foamete şi cer Convenţiei să asigure poporului 
rațiile de pîine, tot mai mici pe zi ce trece. Dar opinia populară 
nu se exprimă numai şi nici măcar mai ales în adunările secţiilor. 
Locurile ei de manifestare se deplasează în cozile din faţa 
brutăriilor, formate încă din timpul nopţii, unde, în lungile ore de 
aşteptare, circulă tot felul de vorbe şi de zvonuri, dintre care o 
parte, cel puţin, ne-au rămas datorită rapoartelor zilnice ale 
agenţilor Comitetului Siguranţei Generale; aceştia se strecoară 
în cozi şi în „grupuri“ şi informează apoi pe superiorii lor despre 
„starea de spirit generală". 

Despre ce se vorbeşte pe la cozi? Mai întîi şi mai ales 
despre lipsuri şi consecinţele lor nefaste. Se comentează cazu- 
rile de oameni morţi de foame şi de frig ale căror trupuri au fost 
găsite pe stradă, în zorii zilei; cazurile de sinucideri, între altele 

acela al unei mame câre şi-a luat zilele după ce şi-a omorît 
copiii. Nemulțumirea capătă repede dimensiuni politice. Astfel, 
se spune că sub rege nu era lipsă de pîine şi că ar trebui să vină 
din nou un rege dacă oamenii nu vor să crape. Se desfăşoară o 
adevărată campanie de inscripţii şi de bilete regaliste. Dar se 
mai vorbeşte şi că sub Robespierre poporul avea cel puţin pîine 
iar profitorii nu îndrăzneau să-i înfometeze pe bieţii oameni. A 
socoti acest „spirit public“, care se manifestă la cozi, drept 
„regalist' sau „robespierrist” ar fi pripit şi greşit. Zvonurile se 
politizează şi se îndreaptă cu violenţă împotriva puterii atunci 
cînd, pentru a explica foametea, poporul se întoarce în propriul 
său trecut şi agită din nou spectrul „complotului foametei'. 
Numai că versiunea este nouă: astăzi nu monarhia, ci Conven- 
tia şi Comitetele ei sînt acuzate că organizează foametea, că 
ascund grâul pentru a înfometa poporul şi a-l lovi în esenţa lui 
vitală, dar cea mai vulnerâbilă, femeile şi copiii. Acest zvon 
cunoaşte mai multe versiuni: foamea este artificial întreţinută 
cu scopul de a împinge poporul la acţiuni extreme, sau chiar. 
după o altă versiune, de a-l determina să ceară. ajuns la dispe- 
rare, întoarcerea regelui la care visau, deşi nu îndrăzncau s-o 
mărturisească, Comitetele. În acelaşi timp umblă zvonuri după 
care Convenţia s-ar pregăti să părăsească Parisul lăsînd poporul 
în voia soartei ca să-moară mai repede de foame. Zvonul are 
ecou chiar în sînul Convenţiei, unde deputaţii montagnarzi 
acuză Comitetele că „organizează foametea“. 

În diferitele sale variante, zvonul prezintă puterea ca pe 
duşmanul neîmpăcat şi perfid al poporului; acuzator şi mobili- 
zator, el justifică şi legitimează dinainte orice acţiune populară 
împotriva Convenției punînd-o la adăpost de necesitatea de a 
se autoapăra: poporul nu are numai dreptul, ci şi datoria de a 
se proteja împotriva acestui „complot odios“. Majoritatea 
antiiacobină din Convenţie ia, de altfel, în serios răspîndirea 
acestor zvonuri şi nu subestimează impactul lor asupra stării de 
spirit; ea încearcă să le contracareze dînd vina, pentru propa- 
garea lor, pe un alt complot pus la cale de „băutorii de sînge“ 
sau de către „terorism în cîrdăşie cu regalismul“. Ea aruncă 
răspunderea foametei asupra teroriştilor care au ucis mii de cul- 
tivatori şi asupra lui Robespierre însuşi a cărui „tiranic“ ar fi 
sorgintea tuturor neajunsurilor printre care şi lipsurile.! 


! Cf. proclamaţiile Convenţiei din 12 germinal şi din 2 prerial. Moni- 
teur, op. cit., vol. XXIV. pp. 122-123: 518. Despre zvonurile relatate de 
agenţii Comitetului Siguranţei Generale. cf. A. Aulard. Paris pendant la 

Mulţimile care invadează Convenţia la 12 germinal şi 1 
prerial sînt pline de femei, adesea însoţite de copiii lor; cozile 
din faţa brutăriilor constituie adesea punctul de plecare al 
adunărilor. Or, prezenţa masivă a femeilor înconjurate de copii 
este o trăsătură caracteristică a revoltelor tradiţionale, în spe- 
cial a crizelor cerealiere. Mergînd în primele rînduri, strigînd 
Piine!, femeile alcătuiesc avangarda reală şi totodată simbolică 
a unei mişcări spontane care cere satisfacerea celor mai ele- 
mentare nevoi; prezenţa copiilor subliniază caracterul defensiv 
al mişcării, ca şi legitimitatea ei, dincolo de orice lozincă politică. 
Bărbaţilor le revine sarcina de a lega revendicările politice de 
cerința atît de simplă: Piine! Printre aceste revendicări, două 
sînt mai frecvente: aplicarea imediată a Constituţiei din 1793 
şi eliberarea „patrioţilor“ prigoniţi după 9 termidor.! 

În „ziua“ de 12 germinal, mai întîi, dacă nu mai ales, femeile 
sînt acelea care ocupă sala Convenţiei. La elocinţa reprezentan- 
tilor, la apelul lor calm, la lungile expuneri cu privire la situaţia 
alimentară şi la eforturile Comitetelor, ele nu au decît un singur 
răspuns, mereu acelaşi, strigătul colectiv: Piine! Piine! Mulțimea 
nu se mulţumeşte cu acest straniu dialog între femei şi oratorii 
Convenţiei, ci ocupă scaunele deputaţilor, îi îmbrînceşte, vocife- 
rcază scoasă din minţi. „În locul unei adunări ordonate şi inteli- 


réaction thermidorienne et sous le Directoire, Paris. 1898, vol. I. pp. 361, 
370. 545. 546, 584, 663. 684, 686: Michelet insistă asupra zvonurilor şi 
impactului lor; el regăseşte aici reapariţia „legendei despre pactul foa- 
metei“ şi ecoul îndepărtat al „sistemului de depopulare. fantasma lui 
Babeuf“. Este sigur că două legende.dominau situaţia, legende absurde în 
ansamblul lor, deşi cuprindeau un sîmbure de realitate. De o parte, masele 
populare. poporul în general. spunea: «Vor să murim de foame». De cea- 
laltă parte, clasele negustorilor şi nenumăraţii mici rentieri spuneau, cre- 
deau: «Se unelteşte un complot al iacobinilor pentru a reîncepe Teroarea. 
pentru a masacra Convenţia şi jumătate din Paris». Cumplita legendă a 
pactului foametei sub diferite forme revine şi frămîntă spiritele. Ascultaţi 
ce se spune în lunga coadă care se formează noaptea pentru pîine. Veţi 
auzi: «Sînt prea mulţi oameni în Franţa. Guvernul pune ordine. Trebuie să 
murim. să murim.» Este ceea ce la Babeuf, Vilatte etc. se exprimă prin 
cumplita formulă a sistemului de depopulare. Toţi vorbesc despre acest 
lucru şi ceea ce este maj rău este că o cred.“ Michelet, Histoire du dix-neu- 
vieme siècle. Œuvres complètes, edit. de P. Viallaneix, Paris, 1982. vol. 
XXI, p. 158. 

l Despre mulţimi în timpul Revoluţiei şi, mai ales, despre prezenţa 
femeilor şi copiilor, despre modul lor,de a acţiona, cf. studiul foarte inci- 
tant. care mi-a fost de mare folos. al lui C. Lucas, Crowds and Politics. în 
The French Revolution and the Creation of Modem Political Culture, vol. 
II, The political Culture of the Revolution. Oxford. 1988. 

gente avem sub ochi tabloul jalnic al unei adevărate orgii popu- 
lare“ constată, nu fără regret, Levasseur [din Sartge) în Memo- 
riile sale (el va fi, de altfel, arestat în aceeaşi zi ca un complice al 
răzvrătiţilor, de îndată ce Comitetele vor izbuti să ţină din nou 
situaţia în mînă şi să evacueze sala).! 

„Ziua“ de 1 prerial a fost mult mai bine pregătită şi a exis- 
tat un plan politic elaborat dinainte care trebuia să orienteze 
mulţimea. Desigur, la originea acestei „zile“ se regăsesc aceiaşi 
factori ca şi în geminal: de-a lungul celor şapte săptămîni care 
despart cele două „zile“, foametea s-a mai agravat (în ciuda 
eforturilor reale ale guvernului de a aduce grîu la Paris). Pe la 
cozi circulă aceleaşi zvonuri la care, după represiunea care a 
urmat zilei de 12 germinal, se vor adăuga altele: Convenţia 
vrea să treacă Parisul „prin foc şi sabie“; în Bois de Boulogne 
se concentrează trupe, chiar trupe străine pentru a ataca 
poporul; la 12 geminal, femeile care cereau pîine au fost bru- 
talizate şi bătute cu sălbăticie din ordinul Convenţiei. Diferenţa 
cea mare consta totuşi în tentativa de a canaliza şi de a încadra 
mişcarea spontană, de a-i fixa obiective politice a căror reali- 
zare ar putea fi asigurată de un plan de acţiune. 

Într-adevăr, într-o atmosferă înfierbîntată, începe să circule 
la Paris, la sfîrşitul lunii floreal, un pamflet intitulat Insurecția 
poporului pentru pîine şi recucerirea drepturilor sale. Textul a 
fost citit în secţii şi cunoaşte o difuzare destul de largă. În 
dimineaţa zilei de 1 prerial, Isabeau l-a citit chiar.de la tribuna 
Convenţiei, prezentîndu-l în numele Comitetului Siguranţei Ge- 
nerale ca pe o dovadă evidentă a „revoltei care se pregăteşte'?. 
Textul este anonim, dar dacă ar fi să.dăm crezare spuselor lui 
Buonarroti în a sa Conjuraţie pentru egalitate, el a fost redactat 
de militanţii sanculoţi deţinuţi pentru terorism în închisoarea de 
la Plessis. Textul, care se deschide prin considerente, se pre- 
zintă de la început ca un fel de proclamaţie a Poporului suveran. 
El preia şi repetă ca pe un lucru de la sine înţeles zvonul ce 
denunța „guvemul care în mod inuman omoară [poporul] prin 
foamete““; astfel, toate promisiunile de a îmbunătăţi aprovizio- 
narea se dovedesc. „înșelătoare şi mincinoase“. Autorii afirmă 


l R. Lavasseur, Mémoires, vol. IV. Paris. 1831, p. 210. 

2 Cf. Moniteur, vol. XXIV. pp. 497-498. Textul prezentat în Conven- 
ţie corespunde. în afară de unele amănunte fără însemnătate, cu originalul 
în patru foi la care se face deseori rnenţiune în actele reprimării. Cf. Tân- 
nesson. op. cit., pp. 250 ş. urm. În continuare vom cita pamfletul după 
Moniteur. 

că guvemul posedă magazii unde „ține alimente“ pe care le 
păstrează pentru a-şi duce la îndeplinire „odioasele planuri“, în 
timp ce poporul moare de foame (regăsim aici alt zvon arhaic). 
Suferințele poporului sînt atît de mari încît cei ce trăiesc invi- 
diază „nefericita soartă a celor pe care foametea îi îngrămădeş- 
te în morminte“. Prin urmare, poporul se va face vinovat faţă 
de el însuşi şi faţă de „generaţia viitoare“ dacă nu-şi va asigura 
hrana şi nu-şi va recîştiga drepturile. Căci guvemul care-l înfo- 
metează este în acelaşi timp un guvem uzurpator şi asupritor. 
Ce dovadă mai limpede a tiraniei sale ca ordinul de „a aresta 
în mod arbitrar, de a tîrî din temniţă în temniţă, din comună în 
comună şi de a măcelări în închisori pe cei care au avut destul 
curaj şi destulă bărbăţie ca să ceară pîine şi drepturi pentru 
toţi”? Or, o asemenea putere nu poate să-şi tragă forţa decît din 
„slăbiciunea, ignoranţa şi mizeria poporului““. „Poporul în picioa- 
re“ nu are decît un singur mijloc de acţiune pentru a-şi apăra 
supraviețuirea şi a-şi recuceri drepturile, răzvrătirea lui este pe 
deplin legitimă şi, aşa cum se spune în Constituţie, ea este pentru 
„popor şi pentru fiecare strat al poporului oprimat cel mai sfint 
dintre drepturi, cea mai necesară dintre datorii". De aici decurg 
obiectivele insurecției. Mai întîi: Pîine; pamfletul se mulţumeş- 
te să reia acest slogan mobilizator,. fără a preciza însă cum 
anume va fi asigurată această „pîine“. În schimb, este mult mai 
precis atunci cînd fixează obiectivele propriu-zis politice: abo- 
lirea guvernului revoluţionar „de care abuzează rînd pe rînd 
toate facțiunile, pentru a ruina, a înfometa şi a înrobi poporul's; 
proclamarea şi instaurarea imediată a „Constituţiei democratice 
din 1793“; destituirea guvemului actual, arestarea tuturor mem- 
brilor săi şi înlocuirea lor prin alţi reprezentanţi; eliberarea 
„neîntîrziată a cetăţenilor închişi pentru că au cerut piine şi 
şi-au spus părerile cu sinceritate“; în sfîrşit, convocarea la 25 
prerial a adunărilor primare şi convocarea unei Adunări legis- 
lative, care va înlocui Convenţia pentru 25 mesidor. Insurecția 
poporului... defineşte, de asemenea, mijloacele de acţiune: apel 
adresat „cetăţenilor şi cetăţenelor” să se ducă în masă, la 1 pre- 
rial, la Convenţie şi „s-o facă într-o dezordine frățească fără a 
aştepta mişcarea secţiilor învecinate“. Este deci un apel la for- 
marea unei mulţimi care ar dejuca, tocmai datorită „dezordinii 
frăţeşti** vicleşugurile guvernului şi ale „şefilor care sînt vînduţi 
acestuia“. Această mulţime ar avea o schiţă de structură şi de 
organizare graţie unui semn de recunoaştere; fiecare participant 
urma să poarte la pălărie parola, scrisă cu cretă, Pîine şi Consti- 

tujia democratică din 1793. Celelalte puncte indică printre alte 
măsuri practice închiderea barierelor oraşului, luarea în stăpînire 
a tunului de alarmă şi a clopotelor cu care se dădea alama, 
ralierea trupelor la cauza poporului. 
Limbajul utilizat, ca şi minuţiozitatea dispoziţiilor exprimă 
o întreagă experienţă politică şi tehnică dobîndită de oameni 
acum antrenați şi deprinşi prin participarea la „zilele“ ante- 
rioare, mai ales cea din 3] mai 1793; această experienţă este 
pusă în slujba unui plan politic ce stă sub lozinca „poporul în 
picioare“ care-şi redobîndeşte suveranitatea. Măsurile propuse 
constituie în fapt un apel la reîntoarcerea în Teroare, care şi-ar 
reconstitui personalul din „patrioţii oprimaţi“ eliberaţi din închi- 
soare; ele ar umna să fie realizate de un nou guvem monta- 
gnard. Este de altfel surprinzător că nici termenul de Teroare 
nici numele lui Robespierre nu sînt evocate; este limpede că 
autorii nu vor să fie asimilați nici „teroriştilor” nici „robespierriş- 
tilor‘, termenii fiind în general socotiți compromiţători. Este 
izbitor faptul că proiectul caută să ocolească structurile secţiilor; 
el se bizuie pe spontaneitatea mulţimii şi, eventual. pe înca- 
drarea ei de către „patrioți“, teroriștii eliberaţi din închisori (nu 
este de altfel exclus ca autorii să fi contat şi pe un grup de com- 
plici al căror număr este greu de apreciat; printre şefii mulţimii 
judecaţi după eşecul revoltei se regăsesc militanţi ai unor secţii 
care, imediat după 9 termidor, văzuseră cum este zdrobită o 
carieră revoluţionară devenită aproape o meserie.! Planul politic 
ce îmbina într-un tot „pîinea“, eliberarea personalului terorist 
şi aplicărea neîntîrziată a Constituţiei din 1793 se înscrie per- 
fect în logica politică a înfruntării din jurul dezmembrării Terorii. 
Insurecția poporului... dă la iveală amărăciunea şi mînia oame- 
nilor disperaţi şi persecutați care nu mai şovăie să împingă 
ideile iacobine şi montagnarde pînă la ultimele lor consecinţe. 
După luarea cu asalt a sălii Convenţiei, mulţimea nu se mai 
supune logicii şi planului politic pe care trebuia să-l urmeze. 
Este o mulţime politizată, desigur, cel puţin în sensul că vrea 
să atace Convenţia, că unii cer , „parola“: Piine şi Constituţia din 
:93 În comportarea ei, ea regăseşte şi urmează o altă logică ce 
comandă riturile seculare ale revoltei populare. „Ziua revolu- 
ţionară”* premeditată este în acelaşi timp depăşită şi, în mare 
parte, golită de substanţă politică. Mulțimea o integrează pro- 
priului ritual al violenţei şi o reduce la un simplu fragment 


1 T&nnesson, op. cit., pp. 358 ş. urm. 

dintr-o „lume pe dos“, pe care o dă la iveală comportarea ci. 
Din aceste fenomene atît de complexe nu vom reţine decît două 
exemple: asasinarea lui Féraud şi comportarea răzvrătiţilor. 

Colin Lucas subliniază faptul că mulţimea populară adoptă 
de preferinţă un spaţiu deschis, o stradă sau o piaţă, ca teatru al 
acţiunii. Or, atacînd Convenţia, ca se află în mod necesar într-un 
spaţiu închis, într-o sală: O parte însemnată a mulţimii rămîne 
afară în piaţa Carrousel, iar între cele două spaţii, înăuntru” şi 

„afară“, se instituie o reţea de raporturi destul de complexc, un 
fel de schimb dublu de oameni şi de simboluri. Simbolul cel 
mai macabru este capul lui Féraud. După cum se ştie, tînărul 
membru al Convenţiei a fost rănit de un glonte, după toate pro- 
babilităţile rătăcit, în timpul încăierării care a izbucnit pe cînd 
mulţimea încerca să forţeze uşa de la intrare şi să năvălească în 
sală. Împuşcătura şi victima ei însîngerată au stîrnit un val de 
violenţă colectivă şi fără noimă. Rănit, dar încă în viaţă, Féraud 
este răpus de mai mulţi asaltatori care, într-un soi dc furie 
colectivă, se înverşunează asupra lui cu cuţitele. Mărturiile pri- 
vitoare la: felul cum a fost îndeplinit actul simbolic: tăierea 
capului şi înfigerea lui într-o suliță, diferă între ele. După unii. 
acestea se petreceau chiar în sala Convenţiei: cu cuţitele capul a 
fost greu despărţit de trup chiar sub ochii deputaţilor. în mij- 
locul rîsetelor şi strigătelor de încurajare ale răzvrătiţilor. După 
o altă versiune, trupul a fost azvîrlit afară, oferit în dar mulţimii 
care ocupa piaţa şi aici ar fi răsunat strigătul: „Tăiaţi-i capul!". 
Unul dintre răzvrătiți i-ar fi retezat capul dintr-o singură lovitură 
de sabie, „ca un nap“, stîmind admirația celor de faţă. Oricum, 
capul, înfipt într-o suliță, este purtat şi trecut din mînă în mînă 
în rîsetele şi ocările mulţimii îngrămădite în piaţă. (Trupul zace 
undeva în altă parte.) Această dezlănţuire de violenţă este cu 
atît mai lipsită de rost, cu cît mulţimea nici nu cunoaşte precis 
identitatea victimei şi nici măcar nu ştie al cui este capul pe 
care-l insultă. Spectacolul de groază ţine cam două ceasuri; ia 
sfîrşit numai cînd, încă o dată, sulița în care era înfipt capul se 
întoarce în sală, unde este primită cu rîscte şi aplauze şi ţinută 
în faţa lui Boissy d'Anglas, preşedintele şedinţei. Tot atîtea 
imagini şi gesturi bine cunoscute care evocă şi reiau ritualul 
tradiţional al violenței colective. 

Chiar şi în sală mulțimea se poartă de parcă ar fi la car- 
naval. Ea îi împinge pe deputaţi, îi insultă, pune stăpînire pe 
locurile lor, înconjoară tribunele, nu e deloc zgîrcită cu lovitu- 
rile de pumni, fără să ştie prea bine care sînt opiniile politice 

ale deputaţilor pe care îi loveşte. Astfel Bourbotte, care va fi 
executat pentru vina de complicitate cu răsculații, un monta- 
gnard declarat, depune mărturie că un bărbat „cu ochii rătăciţi, 
cu faţa neagră, cu o suliță lungă s-a legat de el şi, cuprins de 
furic, îl lovea tot timpul cu pumnul în cap“.! Mulțimea paro- 
diază comportarea deputaţilor în timpul dezbaterilor şi îşi bate 
joc de ei. Astfel, Comisia Militară l-a condamnat pe unul din 
cei care năvăliseră în sală, o calfă de lăcătuş, „pentru că s-a dus 
la biroul preşedintelui şi a avut o atitudine indecentă” (sic).? O 
mare parte din ocupanţi, al căror număr este greu de apreciat, 
sînt beţi. Acel du-te vino neîncetat între sală şi piaţă se explică 
mai ales prin prezenţa unor butoaic cu vin, aduse nu se știe de 
unde şi de cine în piaţă. Sc bea mult şi pe nemîncate. În această 
atmosferă, cîţiva militanţi citesc lista revendicărilor scoase din 
Insurecția poporului... iar cîţiva deputaţi montagnarzi. carc vor 
plăti cu capul şi cu viaţa, se străduiesc să canalizeze pasiunile şi 
violenţa propunînd să se adopte măsuri care să potolească mul- 
ţimea (cel puţin aceasta a fost explicaţia pentru comportarea 
lor, în faţa Comisiei Militare care i-a condamnat la moarte). 
Acţiunile mulţimii au lăsat urme supărătoare şi trainice în 
memoria colectivă. „Poporul, scrie Quinet, s-a înfăţişat mai cum- 
plit decît în orice altă perioadă a Revoluţiei. I-a înspăimîntat 
pînă şi pe prietenii lui. A fost momentul cel mai îngrozitor.“ 
Michelet vorbeşte despre „.o beţie groaznică, o ciudată poftă de 
sînge“ şi citează aprobator cuvintele lui Camot: „Este singura 
zi cînd poporul mi s-a părut feroce.“ Este, de altfel, izbitor 
faptul că nco-iacobinii şi babuviştii care-i vor proslăvi pe „ultimii 
montagnarzi:** şi sinuciderea lor eroică, prezentîndu-i ca pe tot 
atîţia martiri ai cauzei poporului, vor trece sub tăcere, oarecum 
încurcaţi, violenţa turbată a aceluiaşi „popor“ în ziua de întîi a 
lunii prerial. 

Pe moment, revolta înăbuşită va avea consecinţe multiple 
şi grave pentru evoluţia experienţei termidoriene. 

Acţiunea nesăbuită, brutală şi ineficace a mulţimii a scos în 
evidenţă fragilitatea fenomenului sanculot, ca şi caracterul lui 
conjunctural. El se vede redus din ce în ce mai mult la fostul 
personal politic al Terorii, urmărit peste tot, încercînd să scape 


1 Mărturie citată de Tânnessen, op. cit, p. 271. 

2 Ibid. 

3 E. Quinet, La Révolution, op. cit. Paris, 1987, pp. 613—615; 
Michelet, Histoire du dix-neuvième siècle, op. cit., pp. 170—171. 

de masacru şi de „revanşa legală”, pe cît de necruțătoare, pe atît 
de sistematică. Eşecul revoltei desăvîrşeşte ziua de 9 termidor; 
este, fără putinţă de tăgadă, o victorie a Convenţiei asupra 
străzii, a „sistemului reprezentativ“ asupra practicilor demo- 
cratice directe, reduse la „anarhia“ unei mulţimi dezlănţuite. 
Germinal şi prerial reprezintă într-un fel reversul „zilelor 
revoluţionare“, anunţînd declinul, chiar sfîrşitul imaginaţiei 
eroice şi militante a anului II, aceea a „poporului în picioare”, 
gata să-şi reia suveranitatea: 


„Cele douăzeci şi cinci de milioane de oameni care ne-au 
trimis aici nu ne-au pus sub tutela pieţelor din Paris şi sub securea 
ucigaşilor. Ei nu au delegat puterea legislativă foburgului Saint- 
Antoine, ci nouă... lar pe voi, cetăţeni ai Parisului, numiţi mereu 
poporul de către toţi răzvrătiţii care au vrut să se ridice pe ruinele 
puterii naţionale, v-au linguşit mult timp ca pe un rege, dar acum 
trebuie să vi se spună adevărul; fapte mari şi glorioase v-au adus 
cinstea în timpul Revoluţiei; dar Republica ar fi avut totuşi 
reproşuri grave să vă aducă, dacă ziua de 4 prerial (capitularea 
foburgului Saint-Antoine) nu ar fi îndreptat zilele oribile care au 
precedat-o.“! 


Cît de semnificativă este contra-imaginaţia ce se afirmă cu 
putere în elogiile funebre rostite în memoria lui Féraud, care-l 
consfinţesc ca pe un martir al libertăţii şi al cauzei antiteroriste! 
„Să ne facem datoria aşa cum şi-a făcut-o el, urmînd exemplul 
eroismului său, celebrîndu-i memoria. Cinstirea adusă morţilor 
îi face pe cei vii mai virtuoşi. Să nu uitaţi niciodată, repre- 
zentanţilor, această zi de tristă amintire în care Convenţia 
Naţională insultată de răzvrătiți, asediată, agresată, invadată de 
o hoardă însetată de sînge, a văzut măreţia poporului călcată în 
picioare şi dorinţa de a ucide numită cu neruşinare lege chiar 
în sanctuarul legii. Să nu uitaţi niciodată aceste strigăte de 
răzvrătire, aceste vociferări cumplite, această beţie nebună şi 
sîngeroasă, acest jalnic spectacol al reprezentanţilor poporului 
stînd pe locurile pe care le uzurpau călăii lor.“ Aceste imagini 
se adăugau reprezentării „poporului vandal“, dîndu-i valenţe 
noi. Desigur, „poporul“ nu este vinovat în totalitatea lui; el se 
lasă însă uşor indus în eroare şi, ca urmare, trebuie suprave- 


1 M.-J. Chénier. discursul din 6 prerial, anul III. Moniteur. vol. XXIV, 
p. 548. 
2 Ibid. 

gheat şi educat în permanenţă. Doar un singur pas desparte 
„poporul copil“ de „poporul vandal“, dar acest pas preschimbă 
greşcala în crimă. Astfel, Louvet aminteşte „.cumplita zi” în 
care nişte „.scelcraţi'* aduceau preşedintelui diverse scricri „pe 
care le numeau moţiuni; ei îi spuneau: «Nu avem nevoie de 
adunarea ta; poporul este aici; tu eşti preşedintele poporului; 
semnează şi decretul va [i valabil, semnează sau te omor". 
Féraud a vrut să salveze Convenţia din mîinile acestui „popor, 
sacrificîndu-şi viaţa: 


„Nesăbuinţa, impostura, mînia, neruşinarea, răzbunările, ura, 
insultele cele mai josnice, blesteme crunte, toate pasiunile hîde, 
toată mînia, toate furiile dezlănţuite. Peste tot foamea se frămîntă 
şi urlă şi pe toate feţele înroşite de beţie nu se citeşte decît desfriul 
ghiftuit cu cămuri şi vin. Şi totuşi, se vorbeşte în numele femeilor! 
şi toate acestea primesc cu neruşinare numele de popor!“ 


Desigur, va veni şi ziua în care „adevăratul popor” îşi va 
recăpăta titlul „atît de înjosit““, dar, deocamdată, chiar „fraților 
rătăciţi..., voi [membrii Convenţici] să nu le daţi înapoi armele! 
Ei au fost înşelaţi şi mai pot fi încă înşelaţi. Nu dai înapoi copi- 
lului instrumentul cu care s-a rănit:.! ; 

Revoltele din germinal şi prerial precum şi reprimarca lor 
brutală nu au modificat esenţial problema politică majoră a 
încheierii Revoluţiei; dimpotrivă, au agravat-o şi mai mult şi au 
făcut ca rezolvarea ei să devină şi mai urgentă: „Zilele: din 
germinal şi prerial au provocat noi răbufniri ale obsesiei unei 
posibile întoarceri a Terorii, ale intensificării dramatice a răz- 
bunării îndreptate împotriva „.teroriştilor'“* duse pînă la paroxism 
în timpul masacrelor deţinuţilor din Lyon şi din sudul Franţei. 
Linşările au loc uneori cu sprijinul tacit al populaţiei, dar din 
ce în ce mai des ele sînt înfăptuite de bande specializate de 
ucigaşi recrutaţi din rîndurile „tineretului“. Deosebirile între 
„justiţia adusă la ordinea zilei“ şi masacre, a căror origine rega- 
listă este destul de transparentă, tind să se şteargă. La fel de 
vagi devin şi graniţele între o reacţie faţă de Teroare, care se 
prevalează de legalitate şi cea care recurge ca însăşi la sama- 
volnicie şi instaurează un fel de contra-Teroare. Pe de altă 
parte, mulţimea agresînd Convenţia în strigătele de Piine şi 


! J.-B. Louvet. discurs rostit în şedinţa solemnă din 14 prerial. Moni- 
teur, vol. XXIV. pp. 608 ş. urm. 

Constituţia din.1793!1 aducea în-faţa Adunării, dacă mai era 
nevoie. dovada că demontarea Terorii şi abolirea Constituţici 
din '93 nu erau decît două aspecte ale aceleiaşi probleme. 
Înfrângerea revoltelor pariziene însemna, de fapt, condamnarea 
în bloc şi fără drept de apel a Constituţiei drept ilegală şi tero- 
ristă. Republica trebuia să iasă din starea de provizorat şi să-şi 
găsească temeiul într-o nouă Constituţie. 


REACȚIE ŞI UTOPIE 


Imediat după 9 termidor, nu a fost nici o ezitare cu privire la 
termenul care denumea evenimentul ce avusese loc: căderea 
tiranului şi triumful libertăţii erau, desigur, o revoluţie. „La 31 
mai poporul a făcut propria lui revoluţie, la'9 termidor, Conven- 
ţia Naţională a făcut-a pe a ei: libertatea le-a slăvit pe amîndouă 
la fel“, constata Convenţia în proclamația solemnă adresată po- 
porului francez la 10 termidor. Nenumăratele mesaje care ajung 
pînă la Convenţie preiau aceeaşi terminologie. Cuvîntul reacţie 
nu-şi începe adevărata carieră politică decît la sfîrşitul perioadei 
termidoriene. Ca şi cum numai în acel moment s-a simţit nevoia 
de a găsi un termen specific ce ar permite identificarea eveni- 
mentelor care s-au succedat, precum şi înțelegerea sensului lor.. 

Ca şi cuvîntul temnidorian, termenul reacţie (ca şi deriva- 
tele lui, reactor, rcacţionar) aşteaptă încă să i sc scrie istoria şi 
peripeţiile.! Unele texte atestă nevoia şi deci sentimentul pe 
care-l aveau contemporanii că trăiseră fenomene incdite în 
Revoluţie şi că mai întîi trebuiau denumite pentru ca mai apoi 
să fie recunoscute. La fel ca revoluţie sau progres, termenul 
reacţie este preluat de vocabularul politic din mecanică şi 
extins la domeniul moralei. El capătă sensul de mişcare 
contrarie provocată de o mişcare antecedentă, de simplă contra- 
lovitură. Aşa'îl foloseşte, de pildă, Rousseau: „Toată arta ome- 
nirii nu ar putea să împiedice acţiunea brutală a celui tare 
împotriva celui slab, dar poate să înlesnească găsirea unor 
mecanisme de reacţie'?. Totuşi, înainte de perioada termido- 


! Jean Starobinski a pus cîteva jaloane în incitantul său studiu ..REac- 
tion. Le mot et ses usages“, Confrontations psychiatriques. nr. 12. 1974. 

2 J.-J. Rousseau. Considerations sur le gouvemement de la Pologne. în 
CEuvres complètes, vol. III, p. 1018. 

riană, este un termen rar care nu atribuie nici o caracteristică 
specifică sau o anume „culoare“ politică acţiunii sau reacției. 
Aceasta din urmă, mişcare „de sens contrar“ a ideilor şi senti- 
mentelor nu este decît repercusiunea şocului iniţial. În acest 
sens, reacţia nu se opune revoluţiei: cei doi termeni,ar fi mai 
degrabă complementari. Astfel, după cît se pare, termenul 
reacţie a fost asociat pentru prima dată cu urmările zilei de 9 
termidor. Tocmai în măsura în care această zi a fost o revoluţie, 
o putemică acţiune de eliberare a avut ca efect o contralovitură, 
o descleştare a sentimentelor înăbuşite în timpul Terorii, de 
dreptate şi de simpatie faţă de victimele nevinovate. „.Eveni- 
mente mari au loc la Paris de cîteva zile; o mare revoluţie s-a 
petrecut; tiranul nu mai este, patria răsuflă uşurată, libertatea 
triumfă... După o atît de îndelungată apăsare, este de aşteptat 
o reacțiune putemică şi proporţională cu nenorocirile pe care 
le-am deplîns: trebuie să dăm sentimentelor tot ceea ce natura 
omenească o cere.“! 

Încă rar la sfîrşitul anului II, termenul reacţie este destul 
de curent după înăbuşirea revoltei din 13 vandemiar anul IV 
(5 octombrie 1795). El se instalează temeinic în discursul 
politic, mai ales în vocabularul oficial, îmbogăţindu-se în 
acelaşi timp cu multiple sensuri. Astfel, Joseph-Marie Chénier, 
ale cărui rapoarte asupra masactelor de prizonieri de la Lyon şi 
din sudul Franţei au jucat un rol important în difuzarea terme- 
nului reacţie, nu înţelegea să confunde planul politic termido- 


! La Société des amis de la Liberte et de l'Égalité seante aux Jacobins 
de Paris à toutes les Sociétés populaires de la République, le 18 thermidor 
an II, în A. Aulard, La Société des Jacobins, Paris. 1897. vol. VI, pp. 
323-325. În continuare. mesajul insistă totuşi asupra riscurilor acestei 
reacțiuni, oricît de „nobilă şi firească“ ar fi ea: „trebuie să punem stavilă 
acestor sentimente atunci cînd reaua voinţă ar vrea să se serveasacă de ele 
ca de o armă împotriva libertăţii publice... Nu pentru ei (duşmanii liber- 
tăţii) a înfăptuit Convenţia această uimitoare revoluţie.“ Şase săptămîni 
mai tîrziu. termenul de reacțiune revine. dar de data aceasta el evocă un 
context neliniştitor şi este însoţit de adjectivul cruntă. Astfel. iacobinii 
întocmesc un bilanţ pozitiv al reluării activităţii lor după „căderea tira- 
nului“. al epurării membrilor lor. al reparării abuzurilor „care s-au stre- 
curat printre strădaniile patriotismului în mersul înainte al Revoluţiei“: dar 
ei constată că: „în acelaşi timp s-a făcut simțită o reacție cruntă: din toate 
colţurile Republicii. Societăţile afiliate semnalează că aristocrația şi fede- 
ralismul îşi înalţă capul. amintind de eliberarea celor priviţi pînă atunci ca 
suspecți. de tendinţa lor de a se răzbuna împotriva patrioţilor“. Rapport fait 
à la Société des Jacobins par son Comité de correspondance, 5 vandemiar, 
anul III. Aulard. op. cit., vol. VI. pp. 517-518. 

rian cu reacţia; în felul acesta, a vorbi despre reacţie termido- 
riană ar fi fost un contrasens. În raportul său din 29 vandemiar 
anul IV (deci lu două săptămîni după zdrobirea revoltei din 13 
vandemiar), Chénier insistă asupra opoziţiei între epoca termi- 
doriană şi reacţia care i-a urmat atunci şi care a denaturat-o, 

fiind o mişcare contrarie operei şi spiritului acesteia. Chenier 
propune chiar un fel de periodizare a istoriei Republicii 
începînd cu 9 termidor. Această dată memorabilă anunţă sfîrşitul 
Terorii cu tot cortegiul ei de tribunale şi de comitete revoluţio- 
nare, de eşafoduri şi închisori, de ruine şi tîlhării aflate „la loc 
de cinste“. După această epocă sîngeroasă a urmat epoca ter- 
midoriană, „memorabilă, nemuritoare epocă în care doar Con- 
venţia, adunîndu-şi forţele despre care credea că sînt pierdute, a 
recucerit libertatea publică; atunci s-au uscat lacrimile, s-au 
deschis temniţele, au fost date jos eşafodurile“. Convenţia a 
fost destul de generoasă pentru „„a da uitării nedreptăţile şi chiar 
delictele““, ea a crezut în pocăinţa celor care multă vreme au 
fost duşmanii Revoluţiei şi ai libertăţii. Or, „aceşti noi republi- 
cani au intrat în rîndurile rărite ale vechilor patrioţi pentru a-i 
gîtui; ei ridicau în slăvi reprezentarea naţională. dar o făceau 
numai pentru a o distruge. Sistemul de indulgență şi de gene- 
rozitate aplicat cu atît de mult curaj de Convenţie... n-a făcut 
decît să învenineze resentimentele şi să încurajeze crima. De 
abia puşi în libertate, aceşti prieteni credincioşi ai sclaviei şi-au 
pătat cu sînge hainele de proaspăt eliberaţi, abuzînd de princi- 
piile care au dus Republica pe marginea prăpastiei.” Aşa s-a 
născut reacţia ale cărei perfidii, fărădelegi şi crime le denunţă 
Chénier. El alcătuieşte chiar un fel de inventar al actelor şi 
fenomenelor proprii reacției: prigonirea patrioţilor pe motiv că 
au fost „teroriști“; bande de „tineri“, aroganţi şi provocatori, 
năvălind în locurile publice, proscriind pînă şi La Marseillaise; 
misterioasele „companii ale lui Isus“ şi „companiile Soarelui“ 
care au făcut adevărate masacre, mai ales în sudul Franţei. „În 
numele omeniei, al dreptăţii, al Convenţiei Naţionale înseși“, 
zicîndu-şi „răzbunători ai părinţilor şi patrioţilor răpuşi“, aceşti 
„sceleraţi”* au atacat Republica, găsind chiar complici printre 
autorităţile constituite. Tot atîtea fenomene politice care se 
aseamănă şi se completează în aşa măsură încît Chénier le reu- 
neşte sub numele de reacţie. Aflîndu-se încă sub şocul provocat 
de răscoala din 13 vandemiar împotriva Convenţiei, el nu are 
nici o îndoială în ce priveşte culoarea politică a acestei reacţii: 

ea este regalistă. În schimb, pare să şovăie între două inter- 

pretări ale originii ei: uneori se mulţumeşte să se folosească din 
nou de schenia, ca să spunem aşa clasică, a „complotului“ pus 
la cale de străini, de emigraţi, de preoţii refractari etc.; alteori i 
se. întîmplă să explice reacţia printr-un fel de preschimbare a 
„sistemului de. generozitate“, născut la 9 termidor, în „maşină“ 
de răzbunare şi de proscriere. De altfel, aceste două versiuni nu 
se exclud, iar Chénier nu împinge prea departe cercetarea moti- 
velor acestei „denáturări“: faţă de reacție, el îşi exprimă mai 
ales uimirea şi indignarea.! 
Cîteva luni mai tîrziu, Mailhe nuanţează în acelaşi timp şi 
sensul termenului reacţie şi fenomenele respective. „9 termidor 
care trebuia să fie pentru tronul anarhiei ceea ce fusese 10 
august pentru tronul monarhiei a fost deviat de la obiectul lui 
reparator şi prezentat ca începutul unei sîngeroase şi samavol- 
nice reacţii.“* Aceasta nu este decît o repercusiune, fenomenul 
politic este mai complex. Trebuie să-l deosebim de atacurile şi 
de intrigile pur şi simplu contrarevoluţionare, lansate de 
duşmanii Revoluţiei, pe: cît de înverşunaţi pe atît de vechi, în 
numele valorilor şi principiilor care i-au fost întotdeauna 
potrivnice. Reacţia şi, prin urmare, reacționarii au pus stăpînire 
pe principiile inerente Revoluţiei şi le-au denaturat; ei i-au 
deviat mersul înainte şi progresele. Priviţi din acest unghi, 
reacţionarii seamănă în mod ciudat cu teroriştii împotriva 
cărora cheamă la răzbunare: aceştia instalaseră Teroarea „sub 
numele libertăţii“; ceilalţi au strimbat dreptatea, principiul sfînt: 
al lui 9 termidor şi s-au servit de ea.ca pretext pentru violențele 


! Chénier fixează chiar o dată începînd cu care reacţia a denaturat 
„memorabila epocă termidoriană“; şase luni după 9 termidor. deci în 
timpul iemii din anul II]. Discursul lui Chénier ar merita un comentariu 
mai amplu mai ales pentru partea lui de demagogie ca şi pentru caracterul 
lui apologetic. Înşirarea atrocităților comise de „reacţionari“ în sudul 
Franţei, mai ales masacrul de la fortul Saint Jean, la Marsilia. urmăreşte 
să compromită răscoala din 13 vandemiar şi eroii ei. Chénier nu suflă nici 
un cuvînt cu privire la responsabilităţile ce revin Convenţiei însăşi. care 
totuşi tolerase masacrele (reacţionînd cel mult destul de slab, aşa cum o 
făcuse chiar Chénier în raportul său din 6 mesidor privitor la masacrele din 
Lyon. unde, de altfel. nu folosea termenul, reacţie). Chenier găseşte 
accente patetice pentru a proslăvi opera Convenţiei şi destinul membrilor 
acesteia. „Intr-o zi, după ce anii vor maturiza Republica, membrii acestei 
Convenții defăimate, atacate, ucise de toate facțiunile vor rămîne drepţi în 
picioare ca acei stejari răzleţi într-o pădure pîrjolită căreia i s-a dat foc.“ 
Evocarea ar fi fost şi mai elocventă dacă n-ar fi justificat decretul celor 
două treimi... 

şi răzbunările lor arbitrare. Şi unii şi ceilalţi (şi nu este de 
mirare că uneori sînt aceiaşi oameni...) urmează „acelaşi plan 
de a dezorganiza, de a pune mîna pe autoritatea legitimă, dė a 
semăna discordia, de a provoca războiul civil“.! 

Broşura lui Benjamin Constant, Despre reacţiile politice 
constituie totodată punctul final al discursului termidorian şi 
punctul de ruptură cu el. La începutul carierei sale şi al 
reflecţiilor lui politice, Constant acceptă ordinea republicană 
precizată de Constituţia anului III, dar refuză să împartă cu ter- 
midorienii trecutul şi răspunderile pentru reacţiile politice. 
(Reacţia devine pentru prima dată obiectul unei reflecţii siste- 
matice, dovadă a succesului pe care-l cunoaşte acest termen în 
cadrul discursului politic şi a importanţei dobîndite de proble- 
matica pe care o denumeşte în reflecţia asupra experienţei 
revoluţionare.) Pentru Constant, reacţiile politice se explică prin 
fenomenul revoluţionar, ele urmează revoluțiilor care n-au 
izbutit de la început şi care, din acest motiv, se prelungesc prea 
mult. „Atunci cînd acordul între instituţiile şi ideile unui popor) 
este distrus, revoluțiile devin inevitabile. Ele tind să restabi- 
lească acest acord... Cînd o revoluţie îşi atinge de la început 
acest obiectiv şi se opreşte aici fără a merge mai departe, ea nu 
iscă nici o reacţie pentru că nu este decît o trecere şi momen- 
tul de sosire este şi cel de repaus.“ Cînd o revoluţie trece de 
aceste limite, ea se transformă oarecum într-un pendul nebun, 
oscilînd într-o mişcare necontrolată şi necontrolabilă: „Cînd o 
revoluţie împinsă dincolo de limitele ei 'se opreşte, ea este 
readusă mai întîi în interiorul limitelor ei. Este retrogradată, cu 
atît mai mult cu cît înaintase prea mult. Moderaţia ia sfîrşit şi 
încep reacţiile... Există două feluri de reacţii: cele care se 
exercită asupra oamenilor şi cele care au ca obiect ideile. Eu nu 
numesc reacţie dreapta pedepsire a vinovaţilor şi nici întoar- 
cerea-la ideile sănătoase. Prima aparţine legii, cea de a doua 
raţiunii. Ceea ce, dimpotrivă, deosebeşte în mod esenţial reac- 
ţiile este arbitrarietatea în locul legii, patima în locul judecății: 
în loc să fie judecaţi oamenii, ei sînt proscrişi, în loc să fie ana- 
lizate ideile, ele sînt respinse.“ Nu ne revine nouă sarcina să 
urmărim evoluţia acestor definiţii care se continuă printr-o 
reflecţie politică originală. Nu vom reţine decît un singur punct. 
Constant este îndeosebi sensibil la fenomenul transfugilor poli- 


1 Cf. Mailhe, Rapport du 8 germinal an IV; un Conseil des Cinq- 
Cents, sur les sociétés populaires, Moniteur, vol. XXVIII, p. 89. 

tici legat: inseparabil de reacțiune. El îi denunţă pe „aceşti 
oameni cruzi şi laşi, domici să cumpere cu sînge iertarea pentru 
sîrigele pe care l-au vărsat şi care nu.pun nici un frîu exceselor 
lor“, nişte „asasini convertiți, proconsuli pocăiţi“. Aluzie trans- 
parentă la foştii terorişti care, „duşi de valul reacţiunii, lăsau 
Convenţia să înlocuiască relele pe care le făcuse cu rele pe care 
ar fi trebuit să le prevină“, mai ales în timpul „reacției de după 
1 prerial“. Reacţiile nu fac decît să schimbe o samavolnicie cu 
alta, „marele duşman al libertţii, viciul care corupe orice ins- 
tituţie““. Ele recurg la samavolnicie pentru a restabili dreptatea 
şi libertatea batjocorite, dar aceasta are drept urmare faptul că 
„îndreptarea se transformă în reacţie, adică în răzbunare şi 
dezlănţuire de patimi“. Constant atacă, pe de altă parte, „trans- 
fugii filozofiei“: care, ca La Harpe, s-au convertit la bigotism şi 
vor să restabilească „prejudecățile şi fanatismul“. Cotind-o 
brusc, toţi aceşti transfugi.politici şi ideologici riscă să antre- 
neze ţara într-o reacţie violentă care, la rîndul ei, va da, fără 
îndoială, naştere altei reacţii, de sens opus, şi va perpetua în 
acest fel Revoluţia. Or, esenţialul. este s-o terminăm, s-o 
închidem în graniţele ei şi astfel să ne întoarcem la principiile 
ei. Constituţia din anul III oferă, pentru prima dată, şansa de a 
opri mişcarea pendulului care înlocuieşte o arbitrarietate cu 
alta, de a pune capăt „reacţiilor politice“, de a înlocui arbitra- 
rietatea cu legea. Astfel, Constant împărtăşeşte în parte dis- 
cursul termidorian despre reacţie, dar, îħ acelaşi timp, se 
distanțează de el. S-ar zice că vrea să desprindă Constituţia 
anului III, opera care încununează perioada termidoriană, de 
antecedentele ei nefaste, s-o salveze de neliniştitoarele extre- 
misme de toate soiurile, lăsate moştenire de aceeaşi epocă a 
elaborării ei: „Dacă reacţiile. sînt un lucru îngrozitor şi funest, 
evitaţi arbitrarietatea căci atrage după sine reacţiile care-i 
asigură stăpînirea... Numai sistemul de principii oferă un echi- 
libru trainic. Doar el opune agitaţiei politice o fortăreață de 
neînvins.“ Pentru Constant există deci reacţii de-„stînga“ şi de 
„dreapta“, dacă păstrăm metafora mişcarii pendulului, una 
antrenînd-o pe cealaltă. Numai întoarcerea la centru, la princi- 
piile lui °89 ale libertăţii şi legii poate să asigure stabilitatea 
pollitică.! 


! Benjamin Constant, Des reactions politiques (anul V), în B. 
Constant, Ecrits et discours politiques, prezentare de O. Pozzo di Borgo, 
Paris, 1964, vol. I. 

Sînt tot atîtea ilustrări ale omniprezenţei, ca să spunem aşa, 
a unui cuvînt care-şi caută semnificaţia. Această prezenţă 
trădează, spunem noi, nevoia viu resimţită de protagoniştii poli- 
tici de a inventa un termen pentru a identifica fapte, evenimente 
şi tendinţe politice care alcătuiau un fenomen inedit, cu contu- 
ruri vagi şi cu frontiere nesigure. Şovăielile acestea privitoare la 
sensul care trebuie dat termenului trădează o nelinişte şi o 
situaţie ea însăşi confuză. Discursul oficial rezervă termenul de 
reacţie numai pentru alunecările de la planul politic termidorian 
iniţial, pentru denaturările lui sau chiar deturnarea lui de către 
forţe ostile Republicii. Caracterul apologetic al discursului este 
evident: el urmărea să absolve Convenţia de răspunderile care-i 
reveneau în creşterea „reacției“. Era uşor s-o acuzi că tolerase 
prea mult timp sau chiar că încurajase toate aceste fenomene pe 
care le inventariase Chénier după 13 vandemiar: persecutarea 
arbitrară şi sălbatică a personalului politic al anului II, identi- 
ficat global cu „teroriștii“, toleranța, chiar bunăvoința, faţă de 
„tineretul aurit“ care lua în stăpînire spaţiul public, strada, 
pieţele, teatrele, defăimarea sistematică a simbolismului şi 
ritualului izvorîte din anul II etc. A adopta revanşa legală ca 
răspuns politic la problemele ridicate de dezmembrarea Terorii 
era o alegere-capcană. ce implica un risc de escaladare a repre- 
siunii. Desigur, Convenţia şi Comitetele ei de conducere nu au 
organizat chiar ele masacrele; excesele politicii de represiune 
legală şi sistematică împotriva „băutorilor de sînge“ erau totuşi 
previzibile şi inevitabile; în afară de aceasta, în anumite cazuri, 
mai -ales la Marsilia, reprezentanţii în misiune devin pe faţă 
complicii călăilor. După revolta din 1 şi 2 prerial; Convenţia 
trece la un fel de exorcism colectiv al propriului său trecut tero- 
rist în timpul şedinţelor în care curgeau cu zecile denunţurile 
împotriva deputaţilor, oferind astfel ţării un spectacol ce 
reducea cu neruşinare politica ła o simplă răfuială. De aici şi 
pînă la a-i acuza pe „termidorieni“ că sînt „reacţionari““, contra- 
revoluţionări chiar, abia mascaţi, nu era decît un pas. Foştii 
militanţi iacobini şi sanculoţi, persecutați, arestaţi, cu domiciliu 
forţat, nu vor ezita să facă acest pas. Reacţia înceta să mai fie 
un episod, pentru a deveni un sistem global de putere 
concentrînd toată evoluţia politică începută în 9 termidor.! 


! Cu privire la represiunea împotriva personalului politic al Terorii de 
către puterea termidoriană, cf. lucrarea fundamentală a lui R. Cobb, The 
Police and the People, Oxford, 1970 (trad. fr. La protestation populaire en 

Au existat deci mai multe reacţii în interiorul a ceea ce se 
numea uneori reacția termidoriană. A existat o reacţie antiia- 
cobină şi antiteroristă, o contralovitură a opiniei publice care 
cerea îndreptarea relelor şi alinarea suferințelor îndurate în 
timpul Terorii în numele „dreptăţii la ordinea zilei“. A existat o 
reacţie care, împinsă de setea de răzbunare, identifica Teroarea 
şi sechelele ei cu bilanţul Revoluţiei, punînd în cauză chiar 
principiile acesteia. Reacţia a îmbrăcat atunci forma contestării 
principiilor din '89 sau, într-o altă variantă, a repunerii în cauză 
a Republicii, socotită inaplicabilă ca formă de guvemămînt 
într-o ţară mare (clasica problematică a reflecţiei politice moş- 
tenite de la Lumini). A existat şi reacția din domeniul ideilor, 
cînd „publicişti“ de curînd convertiți la catolicism renegau şi 
condamnau cu un zel de neofit spiritul luminat pe care-l 
îmbrăţişau încă în ajun. Contururile şi limitele fiecăreia dintre 
aceste reacţii sînt greu de trasat şi fac ambiguă utilizarea acestui 
termen fundamental în discursul termidorian. În practică, şi mai 
ales în comportarea protagoniştilor politici, toate aceste 
diferenţe prea subtile tindeau să se şteargă, iar reacţia sfîrşeşte 
prin a acoperi o gamă de poziţii, mergînd de la liberalismul 
republican pînă la regalismul intransigent. 

Dar reacţia, în sensul mişcării de renegare a principiilor înte- 
meietoare ale Revoluţiei nu constituie decît un aspect secundar 
al momentului termidorian. Paroxismul violenţei, grozăviile 
masacrelor au.rămas episodice şi nu şi-au găsit prelungirea într-un 
sistem de putere, contrar violenţei ridicate la rangul de sistem în 
timpul Terorii. Criza din primăvara anului III a antrenat, ca un 
efect imediat, creşterea „reacției“, dar ea a accelerat şi căutarea 
unor răspunsuri pozitive şi instituţionale la problemele pe care le 
generase experienţa politică termidoriană. Forţa şi slăbiciunea 
politicii termidoriene provin din aceea că ea se definea în primul 
rînd şi mai ales negativ în raport cu cele două extremisme poli- 
tice: nici Teroare nici monarhie. Formulă destul de vagă, la 9 
termidor, ea nu putea să definească un plan politic durabil şi 


France, 1789-1820, Paris, 1975). Cobb observă, de altfel, că represiunea 
împotriva „teroriștilor“ se bucura de un sprijin larg.al unei întregi părţi a 
populaţiei, care-şi lua revanşa asupra celor ce stăpîniseră orăşelul ei în 
timpul Terorii. Pe de altă parte, la Lyon, unde masacrele erau făptuite de 
mici bande organizate ca nişte commandouri, linşajul se bucura uneori de 
o aprobare populară reală: asistenţa se ridica pînă la 40 000 de persoane 
care-şi manifestau aprobarea faţă de „pedepsirea mathevinilor“; cf. 
R. Fouc, La Réaction thermidorienne à Lyon (1795), op. cit. 

coerent. La începutul anului II un asemenea plan devenea urgent. 
O nouă Constituţie era chemată să răspundă acestei duble 
necesităţi: să tragă învățăminte din trecut şi să formuleze un 
proiect pentru viitor. Ea trebuia nu numai să încununeze expe- 
rienţa politică a perioadei termidoriene, ci şi, pe scată mai largă, 
istoria complexă şi dureroasă a şase ani de revoluţie. 

Experienţa termidoriană, ca orice experienţă politică, vehi- 
culează amintiri şi aşteptări, temeri şi speranţe. Dezbaterea 
constituţională din anul III, ca şi Constituţia însăşi, oferă istori- 
cului posibilitatea de a'scruta ansamblul de reprezentări poli- 
tice ale Convenţiei care-şi trăia sfîrşitul, jocul complex care se 
instituie între memoria şi speranţele protagoniştilor politici.! 

Autorii Constituţiei erau conştienţi de noutatea şi originali- 
tatea sarcinii care le revenea. Noua Constituţie trebuia să defi- 
nească principiile şi instituţiile unei Republici constituționale şi 
prin aceasta să termine. Revoluţia. Ea nu putea să reia nici 
bazele nici instituţiile Constituţiei din '91: mai întîi, era monar- 
hică şi apoi făcuse ca ţara să fie neguvernabilă. Nu putea să se 
inspire nici din Constituţia din *'93 (pentru motive pe care le-am 
menţionat: era o Constituţie încropită şi impracticabilă, care 
confunda. democraţia directă cu sistemul reprezentativ, rod 
amar al Terorii şi al demagogiei). Desigur, exista şi proiectul 
lăsat de Condorcet, abandonat în urma presiunii Muntelui -şi a 
străzii, chiar înainte de a fi discutat. El suferea totuşi de un 
defect esenţial: din motive evidente nu putea ţine seama de 
experienţa Terorii. Or, noua Constituţie trebuia să răspundă la o 
îndoită aşteptare a Convenţiei termidoriene: să apere Republica 
şi s-o protejeze cu eficacitate împotriva oricărui risc de restabi- 
lire a Terorii; numai în felul acesta putea încheia Revoluţiă 
menţinînd Republica şi despărţind principiile din primii doi ani 
de istoria ei efectivă. Ea trebuia deci să se inspire din principiile 
ei fondatoare din '89, dar să tragă în acelaşi timp învăţămintele 
pe care le impunea experienţa Terorii; în felul acesta ea putea 
da zilei de 9 termidor adevărata ei semnificaţie. A termina 
Revoluţia: nici planul nici sloganul nu erau noi. Promisiunea de 
a duce Revoluţia pînă la capăt servise, se ştie, de multe ori ca 
prilej. chiar ca pretext pentru voinţa de radicalizare. În 1795, se 
doreşte contrariul: Revoluţia nu se poate termina cu împlinirea 
tuturor speranţelor şi promisiunilor, pe cît de nedefinite pe atît 


! B. Baczko, Les imaginaires sociaux. Mémoires et espoirs collectifs, 
Paris, 1984, pp. 34 ş. urm. 

de demagogice cărora le-a dat naştere. Dezamăgirea, sau dacă 
vreţi realismul, stă la baza elaborării Constituţiei. A termina 
Revoluţia înseamnă să instaurezi Republica ca stat de drept, pe 
baze temeinice şi trainice, şi în acest fel s-o aperi de întoarcerea 
propriului ei trecut prevalîndu-se de promisiunea revoluţionară 
nedefinită şi de suveranitatea nelimitată a poporului. 

În 1795, conştiinţa că toţi se găseau în -faţa unei sarcini 
inedite aminteşte în chip ciudat de spiritul care însufleţea în 
vara-toamna lui 1789 prima mare dezbatere constituţională, în 
cursul căreia „partidul patriotic“ s-a scindat într-o „stîngă“ şi o 
„dreaptă“. Dar în şase ani, termenii în care se punea elaborarea 
unei Constituţii pentru Franţa se schimbaseră radical, iar 
această schimbare putea, oarecum, să servească drept unitate de 
măsură pentru evoluţia culturii şi mentalităţii politice. Să 
reținem, foarte pe scurt, doar cîteva elemente. 

În *89, accentul este pus pe refuzul radical al trecutului; a 
elabora o Constituţie î înseamnă să redefineşti contractul social 
al francezilor, iar acesta nu poate fi decît un contract de înte- 
meiere. Francezii alcătuiesc, desigur, o naţiune veche; Revolu- 
ţia a regenerat-o şi astfel poate să acţioneze ca şi cum Istoria ar 
începe o dată cu ea. Asumîndu-şi de aici înainte pe deplin suve- 
ranitatea deschisă spre viitor, Națiunea regenerată îşi înte- 
meiază identitatea nu pe trecutul ei apăsat de tiranie şi de 
prejudecăţi, ci pe proiectul politic şi moral ce trebuie realizat. 
In anul III, noua Constituţie îşi propune să cimenteze Națiunea, 
deschizîndu-se spre viitor şi formulînd un proiect de societate, 
dar identitatea colectivă este concepută în funcţie de trecutul pe 
care Națiunea şi deci Republica trebuie să şi-l asume. Revoluţia 
are în spatele ei un trecut de care nu poate să scape; prezentul 
urmează imediat după trecutul Terorii. 


„Ah! este un lucru foarte greu să obţii prin înţelepciune ceea 
ce adesea nu se obţine decît prin trecerea timpului; dar pentru că 
noi vrem s-o luăm înaintea viitorului, să ne îmbogăţim cu ajutorul 
trecutului. Avem în faţa noastră istoria mai multor -popoare; o 
avem şi pe a noastră: să străbatem întinsele cîmpii ale revoluţiei 
noastre, acoperite de atîtea ruine de parcă am vedea urmele şi pus- 
tiirile timpului; un ogor al gloriei şi al durerii unde moartea a 
secerat atîtea vieţi, unde libertatea a repurtat atîtea victorii. Am 
trăit şase secole în şase ani. Fie ca această costisitoare experienţă 
să nu fi fost zadamică pentru voi.“! 


l! Boissy d'Anglas, Discours préliminaire au projet de constitution 
pour la République française, op. cit., Moniteur, vol. XXV , pp. 81 ş. urm. 

Contrar simbolurilor şi reprezentărilor ei, Revoluţia nu este 
apa vie a tinereţii fără de bătrîneţe. Ea îmbătrîneşte şi te 
îmbătrîneşte. Sentimentul de a trăi un timp care uzează şi face 
ravagii este refrenul dezbaterilor constituţionale. 

Dorinţa de a ţine seama atît de propriile experienţe, cît şi de 
acelea ale altor naţiuni este şi ea clar exprimată. În dezbaterile 
din '89 se insistase mai ales asupra originalității absolute a 
proiectului de societate ce trebuia făurită pentru Franţa: o naţiu- 
ne regenerată, plecînd de la zero, în care totul trebuia inventat 
şi nu imitat. Ea nu va imita Anglia, un popor corupt, cu instituţii 
purtînd pecetea prejudecăţilor şi spiritului aristocratic, nu va 
imita nici Statele Americii, ţară, fără îndoială, nouă şi liberă, 
dar care trăieşte într-un mediu sălbatic şi nu în miezul bătrînei 
Europe. Totuşi în dezbaterile din ânul III este adesea evocat 
exemplul Statelor Unite; experienţa lor constituie, în primul 
rînd, argumentul de căpetenie în favoarea bicameralismului. 
Experienţă pozitivă, cu atît mai demnă de apreciere cu cît se 
potrivea cu învăţămintele ce trebuiau trase din erorile comise 
în timpul Revoluţiei: o Adunare unică învestită cu puteri exa- 
gerate se lasă prea uşor dominată de demagogi şi de ucenici în 
ale tiraniei. Să te apleci asupra trecutului Revoluţiei înseamnă 
s-o relativizezi în timp şi în istorie. Astfel începe dezbaterea 
asupra problemei dacă vicisitudinile Republicii nu se trăgeau 
din aceea că francezii ar fi o naţiune prea coruptă şi nu îndea- 
juns de civilizată ca să ştie să trăiască în democraţie.! În °89, 
reprezentarea rupturii radicale cu trecutul şi dorinţa de a înfăptui 
o operă în întregime nouă şi originală mergeau mînă în mînă cu 
afirmarea suveranităţii nelimitate a Națiunii. Voința ei nu este 
în nici un fel limitată atunci cînd hotărăşte cu privire la ea 
însăşi, Națiunea. poate şi trebuie să-şi exercite puterea consti- 
tuantă în toată plenitudinea ei fără nici o îngrădire. În anul III 
suveranitatea Națiunii nu încetează să fie recunoscută ca fun- 
dament al Republicii; se admite totuşi că ea trebuie neapărat să 
fie limitată. Dogma suveranităţii nelimitate a poporului a servit 
la legitimarea Terorii, a ravagiilor ei, a tiraniei exercitate în 
numele „poporului în picioare“ de o gloată ignorantă care se 


! Polemica referitoare la Teroare între Lezay-Mamesia (Des causes de 
la Revolution et de ses résultats) şi Benjamin Constant (Des effects de la 
Terreur) este îndeosebi revelatoare pentru reflecţia termidoriană asupra 
istoriei Revoluţiei. Cf. studiul lui F. Furet, „Une polémique thermidorienne 
sur la Terreur: autour de Benjamin Constant“, Pass€-Present, nr. 2, 1983. 

prevala de democraţia directă. Înţelepciunea şi învăţămintele 
trase din trecut cer anumite îngrădiri instituţionale, legale şi 
morale puse suveranităţii poporului. Exemplul lui Siey&s este 
foarte grăitor pentru această evoluţie a ideilor. Autorul lucrării 
Ce este Starea a Treia, care, în °89, demonstra caracterul neli- 
mitat al puterii constituante ce întruchipa voinţa generală a 
Națiunii suverane, nu şovăie în anul III să combată această 
„dogmă“ de care abuzaseră „.fanaticii“ şi „demagogii“. „Puteri- 
le nelimitate sînt un monstru în politică şi o mare eroare a 
poporului francez... Atunci cînd se formează o asociaţie politică, 
nu se pun laolaltă toate drepturile pe care fiecare individ în 
parte le aduce, toată puterea întregii mase de indivizi." Aluzia 
la Contractul Social din care a fost scoasă aproape textual această 
formulă, este evidentă. Or, continuă Sieyăs, „nu se pune la- 
olaltă sub numele de putere publică sau politică decît cît mai 
puţin şi numai ceea ce este necesar pentru a menţine pe fiecare 
în drepturile şi datoriile sale. Această parte de putere nu seamă- 
nă nici pe departe cu ideile exagerate cu care a fost învestită 
ceea ce se numeşte suveranitatea şi băgaţi de seamă că eu vor- 
besc despre suveranitatea poporului, căci, dacă există o suve- 
ranitate, aceasta este.“! Sistemul reprezentativ îngrădeşte în 
mod necesar suveranitatea populară. Cuvîntul suveranitate nu 
a căpătat „aceste dimensiuni colosale în imaginaţie“ decît din 
cauza „superstiţiilor regale care erau întipărite în spiritul fran- 
cezilor;, regii-despoţi îşi atribuiau o putere nelimitată şi cum- 
plită; suveranitatea poporului trebuia să fie şi mai mare.“ Trebuie 
deci ca suveranitatea. să reintre în limitele ei fireşti dacă nu 
vrem să recădem în greşelile Constituţiei din 1793. Eroarea 
nefastă îşi are sorgintea în conceptul rousseauist de voinţă 
generală, una, indivizibilă şi inalienabilă, şi care nu poate greşi. 
Or, acest voluntarism este el însuşi nociv, aşa cum a dovedit-o 
Teroarea. „Blestemate fie popoarele care cred că ştiu ce vor 
cînd nu fac altceva decît să vrea.“ „A vrea“ este lucrul cel mai 
uşor, dar trebuie să ştii să organizezi corpul politic. 


! Sieyăs, Discursul din 2 termidor anul II, în P. Bastid, Les Discours 
de Sieyes dans les débats constitutionnels de l'an III, Paris, 1939. pp. 
17-18, 32 ş. urm. Am discutat mai pe larg ideile lui Siey&s despre puterea 
constituantă şi suveranitatea nelimitată în studiul meu: „Contractul social 
al francezilor. Siey&s şi Rousseau“, The French Revolution and the Crea- 
tion of Modern Political Culture, vol. -1, The Political Culture of the Old 
Regime editat de K. M. Baker, Oxford, 1987, pp. 493-515. 

Autorii Constituţiei din anul III împărtăşesc îngrijorarea lui 
Siey&s şi acceptă unele, din soluţiile pe care le propunc: sis- 
temul reprezentativ trebuic neapărat să limiteze suveranitatea 
populară; el apără libertățile individuale inalienabile împotriva 
riscurilor şi pericolelor care le ameninţă cu anularea lor de către 
voinţa aşa-zis generală, deci împotriva puterii nelimitate care 
s-ar prevala de ea: el se întemeiază pe principiul raţional al 
diviziunii muncii care, aplicat în politică, cere ca ea să fie 
socotilă ca o activitate specializată încredinţată persoanelor 
luminate şi competente, dispunînd de timpul'şi mijloacele care 
le permit să se consacre acestei activităţi. 

Astfel numai interesul general poate să fie luat în consi- 
deraţie şi numai reprezentanţilor şi nu reprezentaţilor le revine 
sarcina de a formula voinţa generală. Se elaborează astfel, ca o 
reacţie la Teroare, versiunea specifică a liberalismului francez 
care încearcă să împace incgalitatea de [apt cu egalitatea de 
drept, suveranitatea poporului cu puterea exercitată de elitele 
luminate. Instaurarea unei democraţii a capacităţii ar răspunde, 
în termeni constituţionali. unei duble preocupări: să închidă sis- 
temul politic cu un dispozitiv instituţional care ar împiedica 
Revoluţia să se declanşeze din nou, să formuleze un plan de 
viitor care ar reuni -toţi cetăţenii, recunoscîndu-le egalitatea 
civilă, dar care ar garanta „conducerea Națiunii de către cei mai 
buni“: Altfel spus, cum să termini Revoluţia dînd totodată o 
speranţă, chiar o utopie, pentru perioada de după Revoluţie? 2 

În perspectiva noastră, două promisiuni ale Consti tuţici din 
95 spre care se deschide făurirea-unui nou Spaţiu politic şi ins- 
tituţional capătă o importanţă deosebită: ordinea în stabilitate 
şi progresul prin instruire. După ani întregi în care zguduirile 
permanente erau la ordinea zilej, visul unei alte realități, în opo- 
ziţie cu experienţele recente, ar vrea să asigure vieții colective 
un cadru'stabil şi durabil. Convenţia, care îşi trăia sfîrşitul, 
creează utopia ordinii republieane Care ar rezista răsturnărilor 
graţie mecanismelor de autoconservare. În acel plan al anului 
III pe care l-am amintit, Siey&s propune constituirea unui „juriu 
constituționar”, a unei instanţe reprezentative însărcinate să 
vegheze asupra permanenţei instituţiilor şi să împiedice orice 
schimbare rapidă. Constituţia anului III n-a reţinut propunerea 
lui Siey&s, dar regăsim în ea aceeaşi preocupare de a apăra in- 
stituțiile. Procedura prevăzută pentru o eventuală revizuire a 
Constituţiei este o dovadă în acest sens: deosebit de greoaic, ea 
impunea ca o condiţie prealabilă pentru orice schimbare o pro- 

punere a Sfatului Bătrînilor, repetată de trei ori, „făcută în trei 
perioade depărtate unele dc altele cu cel puţin trei ani“ şi rati- 
ficată de Conscil des Cinq-Cents etc. Orice apel la o formă 
oarecare de democraţie directă este drastic eliminat, sînt luate 
nenumărate precauţii pentru a proteja o Adunare de revizuire 
faţă de presiunile străzii sau ale puterii executive.! Retrospectiv 
este, bineînţeles, foarte şi chiar prea uşor să demonstrezi cît de 
iluzorii erau aceste speranţe de stabilizare şi cît de mult s-a 
înşelat Convenţia termidoriană în privinţa proiectelor sale in- 
stituţionale. Cele două limite pe care trebuia să le fixeze: „nici 
tiranie nici monarhie“: păreau să traseze o cale magistrală pro- 
greselor Republicii. În realitate, ele nu defineau decît un spaţiu 
de manevră politică foarte îngust. Constituţia construia instituţii 
şi era necesar ca acestea să se menţină în echilibru prin jocul 
complex de limitare reciprocă a puterilor. Istoricii au reproşat 
adesea mecanismelor instituţionale o prea mare complexitate, 
ceca ce a provocat paralizia lor şi a grăbit ziua de 18 brumar. 
Fenomenul politic fundamental se află altundeva: în polida 
amplei sofisticări instituţionale şi juridice, era vorba în definitiv 
de o democraţie într-un stadiu destul de rudimentar al.claborării 
ei istorice. În această privinţă, Constituţia anului III este dco- 
sebit de semnificativă pentru limitele imaginaţiei politice şi 
sociale din perioada revoluţionară, tocmai din pricina tuturor 
precauţiilor acumulate. 

Această Constituţie concepe spaţiul politic cel mult în ter- 
meni de separare şi de echilibru al puterilor, de exercitare a 
puterii de către un guverm reprezentativ şi de reînnoire destul 
de frecventă (aceasta pentru a împiedica menţinerea la condu- 
cere a aceluiaşi personal în scopul de a lăsa acces liber „celor 
mai buni“). Dar ea împărtăşeşte reprezentarea monistă şi unitară 
a spaţiului politic, comună iacobinilor şi liberalilor. Instituţiile 
reprezentative, presa liberă etc. ar trebui să administreze, să 
organizeze şi. să lămurească voinţa generală şi, prin urmare, 
să contribuie la unitatea Națiunii. Dezbinările nu pot folosi decît 
intereselor particulare şi partizane, ceea ce duce la tulburări şi 


1 Cf. Titlul II. în J. Godechot, Les Constitutions... op. cit. pp. 
138-139. Contrastul cu proiectul lui Condorcet care voia să asigure revi- 
zuirea periodică a Constituţiei pe calea referendumului. pentru ca „voința 
generală“ a unei generaţii să nu fie în nici un fel o stavilă pentru generaţia 
viitoare este frapant. Exemplu izbitor, care ar merita un comentariu mai 
larg, de incidenţă a experienţei Terorii asupra liberalismului francez. 

lupte între facţiuni. Cu alte cuvinte, termidorienii nu pot nici 
concepe nici imagina un spaţiu politic cu necesitate divizat în 
tendinţe opuse. deci cu necesitate conflictual şi contradictoriu. 
Din acest punct de vedere, Constituţia anului III rămînea pri- 
zoniera mitologiei revoluţionare a Națiunii unitare şi a vieţii 
politice percepute ca expresie a unităţii ei. Convenţia termido- 
riană nu admite pluralismul politic, nici măcar ca pe un rău 
necesar; în felul acesta ea nu inventează nici măcar unul din 
mecanismele funcţionării sale. Ajustările între opinia publică, 
în mod necesar variabilă de la o alegere la alta, şi echipa la 
putere vor fi de atunci rezultatul unor lovituri de stat. 

Cît despre visul progresului civilizator realizat prin in- 
struire, nimic nu-l ilustrează mai bine, în mod paradoxal, cain- 
Stituirea unui cens cultural. Constituţia prevedea că „tinerii nu 
pot fi trecuţi în registrul civic dacă nu fac dovada că ştiu să 
citească şi să scrie şi că au o meserie... Acest articol nu va fi 
pus în aplicare decît începînd cu anul XII al Republicii“!. 
Deseori acest articol, care instituia un cens cultural, a fost inter- 
pretat ca un simplu corolar al abandonării sufragiului universal. 
Într-adevăr, sînt cetăţeni numai aceia care plătesc o contribuţie 
directă. Şi aici s-a văzut intenţia de a exclude din sînul „.Po- 
porului suveran' grupurile sociale cele mai defavorizate şi prin 
urmare confirmarea caracterului „burghez*” al Constituției. Pro- 
blemele ridicate de acest articol sînt infinit mai complexe decît 
aceste clişee. Setul de măsuri este revelator atît pentru temerile 
cît şi pentru speranţele elitelor republicane din acea perioadă. 
Desigur, dorinţa de a ieşi din Teroare, ca şi noile opţiuni poli- 
tice impuneau neapărat redefinirca alianțelor sociale. În acest 
sens, „termidorienii” se îndreaptă în mod foarte firesc spre 
„proprietari“, spre grupurile sociale mai înstărite, cumpărătorii 
bunurilor naţionale (achiziţionarea acestora este, de altfel, 
garantată de Constituţie) şi mai ales spre notabili, strategie 
socială care mergea mînă în mînă cu dorinţa de a reanima ma- 
nufacturile şi comerţul ruinate de Teroare. Dar şi aici este vorba 
tot de întoarcere la origini, la ideile şi principiile Luminilor, 
regîndite şi adaptate în funcţie de experienţele revoluţionare. 
De aici şi modelul unei „democraţii a capacităţii“, a unei Repu- 
blici guvemate de cei mai luminaţi: 


„Trebuie să fim guvernaţi de cei mai buni; cei mai buni sînt 
cei maidnstruiţi, cei mai interesaţi în păstrarea legilor; or, cu foarte 


! Ibid.. Titlul II, art. 16, p. 105. 

` mici excepţii, nu veţi găsi asemenea oameni decît printre cei care, 
posedînd o proprietate, sînt legaţi de ţara unde se găseşte aceasta, 
de legea care o ocroteşte, de liniştea care o apără; ei datorează 
acestei proprietăţi şi bunăstării pe care o creează educaţia ce i-a 
făcut capabili să discute cu agerime şi justeţe avantajele şi neajun- 
surile legilor care hotărăsc soarta ţării lor. Cel fără proprietate, 
dimpotrivă, trebuie să facă un efort continuu pentru a avea interesul 
să păstreze o ordine care nu are ce să-i apere şi a se opune unor 
transformări care pot să-i dea 'oarecare speranţe. Trebuie să-i pre- 
supunem idei bine precizate şi foarte profunde pentru ca el să 
prefere binele real celui aparent, interesul viitorului celui. prezent.““! 


Această opţiune socială incontestabilă se traduce în condi- 
tiile ce trebuie îndeplinite pentru a fi numit „elector“ (fiecare 
adunare primară numeşte un elector la două sute de cetăţeni). 
Iar aceşti electori întruniţi în adunări electorale aleg, la rîndul 
lor, membrii corpului legislativ, membrii Tribunalului de 
Casaţie, judecătorii tribunalelor civile etc. (Constituţia introduce 
votul secret în toate alegerile.) Pentru aceşti electori, ştacheta 
era foarte ridicată, ei trebuiau mai ales să dispună de venituri 
mari, ceea ce reducea numărul lor la aproximativ 30 000 de 
persoane pentru toată Franţa. Dar introducerea censului finan- 
ciar şi cultural avea în sine urmări limitate. Restabilirea regi- 
mului cenzitar nu a suscitat într-adevăr opoziții însemnate; cl a 
fost acceptat aproape în unanimitate de Convenţie ca şi de 
adunările primare, în ciuda faptului că în virtutea acestui regim 
nu ar fi trebuit să fie decît şase milioane de cetăţeni activi din 
şapte milioane şi jumătate de francezi autorizaţi să voteze. 
Lipsa de interes faţă de restabilirea censului se explică printr-un 
fapt esenţial: pe tot parcursul Revoluţiei, oricare ar fi fost 
regimul electorăl, fie universal fie cenzitar, a persistat o abţinere 
care putea să rheargă pînă la 90%. Acest abstenţionism de masă 
confirmă caracteristica generală a culturii politice pe căre am 
menţionat-o: învăţarea democraţiei este lentă şi dificilă; ea se 
realizează în situaţia specifică a unui spaţiu politic modern 
creat într-un mediu cultural şi mintal foarte tradiţional. 


Stabilirea unui regim cenzitar cultural dădea indirect şi pe 
ascuns dreptate celor care afirmau că Republica venise prea 
devreme, înainte ca Luminile să lumineze întreaga populaţie şi 
nu numai elitele. Răstumarea politică o luase înairitea progre- 


! Boissy d'Anglas, op. cit., p. 92. 

sului civilizator. Dar mai cra şi o respingere categorică a unei 
axiome din filozofia politică a acelei vremi, după care sistemul 
republican nu cra potrivit decît pentru ţările mici şi nu pentru 
marile naţiuni modeme. În această privinţă Constituţia nu lăsa 
să plutească nici o urmă de îndoială. Dacă poporul ar fi fost 
mai luminat, nenorocirile din primii doi ani ai Republicii ar fi 
putut fi evitate. Dar orele întunecate.nu trebuie să compromită 
nici principiile nici bilanţul Republicii. Acesta nu trebuie „să 
sc bazeze pe eşafoduri''. 9 termidor a demonstrat că Națiunea 
republicană este capabilă să învingă pericolele care o ameninţă; 
noua Constituţie exprimă voinţa de a recupera rămînerea în 
urmă culturală a ţării şi de a face în aşa fel încît poporul, după 
ce a fost civilizat, să nu poată face niciodată cale-ntoarsă pe 
drumul progresului. Astfel, instituirea censului culțural, ca şi 
multe alte măsuri termidoriene, se caracteriza prin ambiguitatea 
dorințelor care vor să îmbrăţişeze tendinţe opuse; se urmărea 
evitarea revenirii la problemele „gloatei“ şi „vandalilor'“ igno- 
ranţi, care îşi închipuiau că pot să conducă fără să ştie să se 
conducă pe sine, din cauză că nu ştiau să citească şi să scrie şi, 
în acelaşi timp, exista dorinţa de a da un temci convingerii că 
prin instruire, prin însuşirea unui minim de cultură avea să fie 
“asigurată condiţia prealabilă exercitării drepturilor civice. 
Apărînd poporul împotriva lui însuşi, Republica urma să fie 
apărată de poporul vandal. Acest proiect constituțional trimite, 
la uma urmei, la o altă speranţă şi îi dă consistenţă: Luminile 
şi Revoluţia sînt indisociabil legate; încercările prin care a 
trecut Națiunea nu vor fi fost zadarnice. La capătul drumului, 
Franţa va fi o ţară de oameni luminaţi şi de cetăţeni, sau dacă 
vreţi, de cetăţeni tocmai pentru că sînt oameni luminaţi. Lumi- 
nile se aflau la obîrşia Revoluţiei, Luminile trebuie s-o încheie. 
Puterea îşi asuma în acest fel o misiune pedagogică: trebuia să 
ajute cu eficienţă artele, instruirea şi îndeosebi formarea noilor 
elite. Constituţia anului III a fost completată prin decretul 
asupra organizării instrucţiunii publice, unul dintre ultimele 
acte ale Convenţiei. În raportul său, Daunou rezumă mai bine 
decîă oricine visurile şi simbolurile pedagogice termidoriene: 
Termidor sau o Republică luminată care s-ar întoarce chiar la 
izvoarele Revoluţiei, Termidor sau Luminile victorioase care ar 
pune un punct final încercărilor revoluţionare. 


„Literele au urmat, de trei ani încoace, soarta Convenţiei 
Naţionale. Ele au gemut alături de noi sub tirania lui Robespierre, 

au urcat pe eşafod o dată cu colegii voştri şi, în acele vremuri de 
restrişte, patriotismul şi ştiinţele, amestecîndu-şi regretele şi låcri- 
mile cereau înapoi din aceleaşi morminte victimele deopotrivă de 
îndrăgite. După 9 termidor, recăpătînd puterea şi libertatea, le-aţi 
folosit în primul rînd pentru a consola şi a încuraja artele... 
Reprezentanţi ai poporului, după atîtea zguduiri, atîtea suspiciuni 
neliniştitoare, atîtea războaie necesare, atîta neîncredere plină de 
virtute, după cinci ani atît de plini de tulburări, de strădanii şi de 
jertfe a venit şi vremea bunăvoinţei, a apropierii, a unirii, a odihnei 
în mijlocul pasiunilor blînde şi al sentimentelor paşnice., Şi cine 
mai bine decît instrucţiunea publică va îndeplini această funcţie 
de reconciliere naţională? Da, literelor le revine să încheie revolu- 
tia pe care au început:o, să stingă toate învtăjbirile, să restabi-. 
lească înţelegerea între toţi cei care le cultivă; şi nu putem să nu 
recunoaştem că în Franţa, în secolul al XVIII-lea, sub domnia Lumi- 
nilor, pacea între oamenii luminaţi este şi semnalul păcii în lume.“! 


Termidor învestea statul republican cu o misiune educativă 
durabilă care reproducea şi întruchipa opoziţia între o putere 
civilizatoare şi un popor care trebuia civilizat. Opoziţic moşteni- 
tă de la Lumini, dar reactivată şi adaptată pentru a putea trage 
din Revoluţie şi, mai ales din Teroare, concluziile necesare 
pentru putere şi popor. Nu există putere legitimă fără suverani- 
tatea care constă în universalitatea cetăţenilor, dar nu există 
cetăţeni fără un stat care să le deschidă drumul spre Lumini, 
deci spre politică şi care, la nevoie, să apere poporul de 
redeşteptarea demonilor care zac în el. 


Convenţia a rostit ultimul cuvînt în dezbaterea termidoriană 
asupra Terorii, în ultima zi a lucrărilor sale, la 4 brumar anul IV. 


! Daunou. Rapport sur l'instruction publique du 23 vendémiaire an 
IV, în B. Baczko. Une éducation pour la democratie, Paris. 1982, pp. 504 
ş. urm. Tînărul Constant îşi încheie reflecţiile asupra „reacţiilor politice“ 
printr-o "profesiune de credinţă în progres, care va asigura triumful ..sis- 
temului de principii“ asupra „convulsiilor momentului“. „Armonia de 
ansamblu, stabilitatea de detaliu, o teorie luminoasă, o practică oeroti- 
toare. acestea sînt trăsăturile caracteristice alé sistemului de principii. El 
reprezintă îmbinarea între fericirea publică şi cea particulară... El 
aparţine veacurilor. iar convulsiile de moment nu au nici o putere asupra 
lui. Dacă i se opune rezistenţă. se mai pot produce zguduiri dezastruoase. 
Dar de cînd mintea omenească merge înainte şi tipăriturile înregistrează 
progrese. nu mai există năvăliri barbare. coaliţii ale.asupritorilor. invocări 
ale prejudecăţilor care să-l poată da înapoi.“ Constant, op. cit., pp. 
84-85. 

În timpul acestei ultime şedinţe, ea a discutat proicctul de 
amnisticre prezentat de Baudin în numele Comisiei celor un- 
sprezece. Proiectul fusese redactat în ceasurile fierbinţi ale 
zdrobirii agitaţiei regaliste şi ale insurecției din 13 vandemiar. 
Discursul antiterorist se vrea moderat, se pune problema de a 
încheia Revoluţia prin măsuri de pacificare. „Oare experienţa 
nu ne-a învăţat care este pericolul vicisitudinilor, oare nu ştim 
acum că numai după ce am străbătut toate extremele ne oprim 
pe linia de mijloc?*! Privind înapoi, Teroarea nu ne apare ca 
una dintre aceste „„vicisitudini""? 


„Există neajunsuri inerente unei mari revoluţii şi printre 
„aceste neajunsuri există unele care, prin însăşi natura lor, nu 
cunosc remediu.“ 


Nimeni nu poate să ceară victimelor Terorii sau familiilor 
lor să ierte, dar sîntem îndreptăţiţi să le cerem să uite. Să ceri 
o dreptate abstractă nu duce decît la reînnoirea răului: „Dacă 
trebuie instituite tot atîtea jurii cîte comitete revoluţionare au 
existat, ar trebui să acoperim pămîntul Republicii de temnițe şi 
eşufoduri pentru a ne consola de atîtea temnițe şi cşaloduri'?. 
Proiectul propune chiar să fie desfiinţată pedeapsa capitală, 
manifestînd astfel voinţa de-a sfîrşi o dată pentru totdeauna cu 
Revoluţia, lăsînd să cadă vălul uitării asupra Terorii. Un act 
simbolic trebuia să consfinţească această abolire: Convenţia 
avea să pronunţe decretul cu privire 'la locul Revoluţici; 
preşedintele „umia să calce în picioare coasa morţii” care avea 
să fie spartă în mod solemn iar frînturile ei urmau să fie deppsc 
la arhivă. Eşafodul avea să fie ars, iar piaţa avea să-şi schimbe 
numele; de aici înainte urma să se numească piaţa Concordici. 

După o dezbatere însufleţită în cursul căreia s-au dezlănţuit 
din rtou pasiunile politice care tocmai urmau să fie condamnate 
la uitare, Convenţia termidoriană a statuat în felul ei, printr-unul 
din acele acte de compromis ambiguu, în care se dovedisc 
întotdeauna atît de abilă. Amnistia a fost proclamată pentru 
„faptele pur relative faţă de Revoluţie“ (cu excepţia celor 
pentru care existau dovezi de vinovăţie pentru participarea la 
„conspirația din 13 vandemiar'*). Pedeapsa cu moartea n-a fost 
desfiinţată sau, ca să fim mai precişi, abolirea ei a fost amînată 
pînă „în ziua cînd va fi pronunţată pacea generală“. 


' Raportul lui Baudin, în numele Comisiei celor unsprezece, Moni- 
teur, op. cit., vol. XXVI. p, 303. 
2 Ibid. 

În acest fel, ceremonia simbolică a distrugerii ghilotinei a 
rămas fără obiect. i 
” În schimb, s-a hotărît ca piaţa Revoluţiei să poarte de atunci 
încolo numele de piaţa Concordiei. 
Cît despre Revoluţie, numele ei a fost dat unei străzi care 
duce de la bulevard la piaţa Concordiei. 


ÎN CHIP DE CONCLUZIE: 


Termidor şi locul lui în istorie 


Poate că acum vom fi în măsură să răspundem la întrebarea 
fomnulată la începutul acestui escu: a fost Termidor ,.un fenomen 
matricial“ în Istorie, reduplicat în cursul revoluțiilor care au 
venit după cea franceză? 

În timpul perioadei termidoriene şi sub Directorat, aniversa- 
rea lui 9 termidor a fost sărbătorită în mod solemn ca ziua „feri- 
citei revoluţii”. Apoi nu s-a mai vorbit niciodată de sărbătorirea 
acestui eveniment. Totuşi, Termidor a devenit o zi memorabilă. 
După exemplul altor fenomene din perioada revoluţionară. cum 
au fost iacobinismul sau bonapartismul, el a fost ridicat la rangul 
de paradigmă a cursului istoriei de către toate ideologiile care au 
făcut din Revoluţia franceză punctul de referinţă sau sursa lor ca 
model explicativ pentru derivele istorice. 

La moartea lui Lenin, n-au recurs oare Troțki, iar apoi troțkiştii, 
la Termidor, pentru a înţelege ascensiunea lui Stalin la putere? 
Revoluţia din Octombrie avea să aibă şi ea un Termidor al ei, 
iar staliniştii, noi termidorieni, aveau să fic foştii revoluționari 
care ar fi „degenerat“, devenind profitori şi gropari ai Revolu- 
tiei. Această degenerescenţă, care pomea din tabăra poporului, 
urma să-i deosebească de contrarevoluţionari, „duşmanii de 
clasă” din primele ceasuri, chiar de totdeauna. Ca reacţie, 
Troțki şi partizanii lui au fost acuzaţi de către stalinişti de bona- 
partism, apoi au fost huliţi, chiar lichidaţi ca agenţi în slujba 
altora: Japonia, Polonia, Gestapoul şi Intelligence-Scrvice. 
Metafora troţkistă a lui Termidor este cea mai cunoscută, aşa 
că ca a devenit semnul distinctiv al partizanilor lui Troțki. Dar 
fiecare revoluţie din secolele al XIX-lea şi al XX-lea a fost 
obsedată de spectrul propriului ei Termidor, de acel moment în 
care clanul revoluţionar avea să se zdrobească izbindu-se de 
revoluționarii înşişi, care urmau să se schimbe pe neaşteptate, 
să trădeze mişcarea istorică şi să se întoarcă împotriva ei. 

Dacă pentru mitologiile revoluţionare din secolele al XIX-lea 
şi al XX-lea Termidor a devenit o „matrice“, aceasta nu 
înscamnă că Revoluţia franceză ar fi fost într-adevăr trădată sau 
deviată în 9 termidor anul II. Dezbaterea care urmăreşte să sta- 
bilească identitatea „adevăraţilor“ grâpari gi Revoluţiei: giron- 
dinii sau dantoniştii, iacobinii sau termidorienii, Directorii sau 
Primul Consul este veşnică şi sterilă; ea este parte din mitul 
revoluţionar şi nu face altceva decît să-l reproducă. Ca orice 
mit, cel al Revoluţici asasinate ascunde realitatea, dar dă în 
vileag propriul lui adevăr. Acest adevăr constă chiar în repre- 
zentarca pe care o dă mitul despre eveniment: că Revoluţia va 
fi fost sugrumată, îngheţată, ucisă — puţin importă —, 
esenţialul este că avea să fie nimicită pe cînd era încă foarte 
tînără, înainte să-şi poată ţine făgăduielile. Mitul lui Termidor 
nu este decît o variantă a mitului veşnicei tinereţi a Revoluției. 
Momentul termidorian mai întîi compromite iar pînă la sfîrşit 
distruge acest mit şi acest ansamblu de reprezentări. Discursul 
termidorian este plin de metafore care trădează toate istovirca, 
uzura mitologici revoluţionare sub acţiunea timpului. Să-l 
ascultăm pe Boissy d'Anglas: cîmpul Revoluției pare „să ne 
înfăţişeze în faţa ochilor urmele şi ravagiile timpului“, revolu- 
ţionarii au trăit „şase secole în şase ant“. Fiecare an al Revoluţici 
să facă oare cît un secol? Atunci care ar fi principala cauză a 
acestei îmbătrîniri? Cele şaisprezece luni de Teroare sau cele 
cincisprezece luni de experienţă termidoriană? Înccurile din 
Nantes sau adevărul cu privire la aceste masacre adus la lumină 
în timpul procesului Comitetului revoluţionar din Nantes şi al 
lui Carrier? Rechizitoriile lui Fouguier-Tinville în Tribunalul 
revoluţionar sub Teroare sau memoriile sale scrise ca apărare, 
în care arunca întreaga răspundere asupra Convenției? 

Teroarea făurea un imaginar eroic respingînd realitatea şi 
dînd naştere unei legende sinistre. În Termidor totul iese deodată 
la suprafaţă. Momentul termidorian este izbucnirea unui lucru 
evident: Revoluţia este istovită. Revoluţia a îmbătrînit. 

Tenmidor este momentul cheie în care Revoluţia trebuie 
să- şi ducă povara propriului trecut şi să mărturisească f aptul că 
nu-şi vă ţine toate făgăduielile de la început. Este mai ales 
momentul în care protagoniştii ei proclamă că nu mai vor nici 
să reînceapă istoria revoluţiei, nici să-i refacă experienţa. 

Termidor este momentul în care revoluționarii nu mai au 
decît o singură dorinţă, nu mai sînt animați decît de o singură 
motivaţie: să încheie, în sfîrşit, Revoluţia. 

Revoluţiile îmbătrînesc destul.de repede. 

Ele îmbătrînesc urît datorită îndărătnicici simbolice de a 
voi să însemne întotdeauna un început de drum în Istoric, să fie 
o ruptură radicală în timp, să rămînă o operă mereu reîncepută, 
să întruchipeze tinereţea unei lumi veşnice. Revoluţia promite 
un viitor mai bun, dar ar vrea să nu se termine niciodată ziua 
de astăzi, inaugurală, care a marcat venirea ei pe lume. 

Revoluţia franceză n-a îmbătrînit mai urît decît toate revo- 
luţiile care i-au urmat şi care s-au inspirat din ca. Nici una din 
surorile ei mai tincre n-a vrut să se recunoască în Termidorul 
surorii mai mari. Pc drept cuvînt, Revoluţia, chiar atunci cînd 
este prinsă în propriile ei mituri, nu este un basm. lar Termidor 
este o oglindă ce nu înşală şi trimite fiecărei tinere revoluţii sin- 
gura imagine pe care n-ar dori s-o vadă: chipul uzurii şi al 
decrepitudinii care ucid visele. 

La 9 termidor Convenţia îi 
scoate în afara legii pe Robes- 
pierre, Saint-Just şi acoliţii 
lor. A doua zi, toţi vor fi ghi- 
lotinaţi. Începe o perioadă tul- 
bure marcată de o dilemă 
politică inedită. Cum se poate 
ieşi din Teroarea pe care 
aceeaşi Convenţie o instaura- 
se cu şaisprezece luni în 
urmă? Revoluţia poate face 
oare procesul Terorii fără a se 
autocondamna? Poate ie 
hiza răspunderile, în v 
pedepsirii vinovaţilor, între 
simplii executanţi şi cei care 
au votat decretele şi ordinele? 
Poate cultiva ideea de liberta- 
te şi de respect al drepturilor 
omului fără să explice cum a 
fost cu putinţă ca Revoluţia, 
întemeiată pe doctrina Lumi- 
nilor, să eşueze în vandalism? 

Termidor devine astfel 
paradigmatic pentru toate re- 
voluțiile al căror model l-a 
constituit Revoluția franceză: 
este momentul mitic, pîndit de 
Istorie, în care ele trebuie 
să-şi recunoască eşecul. Cu cît 
apare mai tîrziu acest mo- 
ment, tragedia socială, crime- 
le şi minciunile se acumu- 
lează, producînd un rău din 
ce în ce mai dificil de înlătu- 
rat. Experienţa crudă a 
„revoluțiilor“ comuniste o 
confirmă. 


